Casa Domnului voi. 5 

Capitolul 1 

Discursul adresat de Tatăl preasfânt copiilor Săi. Iubirea şi 
răbdarea Tatălui faţă de oameni. Relaţiile dintre popor şi rege. 

(23 noiembrie 1843) 



1. „Copiii Mei, s-a adresat Domnul poporului Său, apropiaţi- vă de 
Mine şi nu vă temeţi, căci Eu sunt Tatăl vostru etern! Eu nu am venit ca să 
vă judec, ci ca să vă acord graţia şi compasiunea Mea! 

2. De această dată, preţul compasiunii Mele a fost însă unul foarte 
ridicat! Tatăl vostru s-a văzut nevoit să îşi croiască drum către inimile 
voastre prin intermediul focului şi rănind pământul în profunzimile lui 
pentru a vă putea reanima sufletul amorţit! 

3. M-am văzut nevoit să vă reasamblez în întregime sufletul 
dispersat, cu ajutorul unei spaime de moarte, reorganizându-1 în întregime, 
pentru a putea redeveni capabil să pretindă din nou Viaţa spirituală care 
emană din Mine şi pentru a se lăsa condus de forţa plină de blândeţe a 
spiritului! 

4. Adevăr vă spun, de data aceasta Mi- aţi făcut mari greutăţi! 
Păcatele voastre, din ce în ce mai grave, Mi-au pus răbdarea la grea 
încercare! Nu mai lipsea mult pentru ca indulgenţa Mea, altminteri fără egal 
în întreaga creaţie, să ajungă la capătul puterilor, căci greaua povară a 
păcatelor voastre aproape că au epuizat-o. 

5. Din fericire, iubirea Mea şi-a găsit din nou o punte cu ajutorul 
căreia am reuşit să Mă apropii iarăşi de voi. Am trezit şi am uns un nou 
rege, care vă va călăuzi pe căile Mele, care sunt întotdeauna drepte. 

6. Toate popoarele de la şes vor trebui să asculte cu stricteţe de 
regele lor, în toate domeniile de viaţă. El vă va da legi pe care va trebui să le 
respectaţi riguros. Cel care le va încălca va fi pedepsit pe loc de însăşi 
sfinţenia legii. 

7. Aceasta este voinţa Mea! De acum înainte, vă voi da în 
permanenţă un rege, care va fi bun dacă veţi şti să rămâneţi ancoraţi în 
iubirea Mea, dar tiranic dacă vă veţi îndepărta inima de la Mine. Vă invit să 
ţineţi cont de acest avertisment! 

8. Pe de altă parte, dacă vă veţi ridica împotriva regelui vostru, a 
conducătorilor şi ghizilor voştri, aflaţi că vă veţi ridica împotriva Mea! Tatăl 
se va transforma atunci într-un Judecător şi va face să cadă asupra voastră o 
judecată despre care se va vorbi până la sfârşitul timpurilor! 

9. Dacă nu veţi fi mulţumiţi de regele vostru, adresaţi-vă Mie, iar Eu 
voi face tot ce va fi necesar pentru a vă dărui unul mai bun. Dacă veţi începe 



însă să vă ungeţi singuri regii, îmi voi lua mâna de pe voi şi vă voi lăsa să 
suportaţi tirania regelui pe care l-aţi ales. 

10. Acum îmi cunoaşteţi voinţa, pe care v-am anunţat-o prin propria 
Mea gură, în această formă vizibilă. Acţionaţi în consecinţă şi totul va 
merge bine pe pământ, căci Eu nu vă voi mai lăsa să cădeţi. în caz contrar, 
veţi fi supuşi inevitabil judecăţii! Amin". 

1 1 . După aceste cuvinte, Domnul le-a poruncit oamenilor să plece, 1- 
a numit pe donatorul de ulei paznic al edificiului, după care a plecat însoţit 
de rege şi de cei zece mesageri pe muntele unde se afla cel de-al doilea 
templu. 

Capitolul 2 

Discursul Domnului adresat lui Ohlad. Scopul templului exterior. 
Domnul dispare 

(24 noiembrie 1843) 

1. După ce micul grup a ajuns pe culmea unde se afla cel de-al doilea 
templu, El s-a adresat astfel lui Ohlad: 

2. „Iată, acesta este locul în care l-am uns pe Lameh cu înţelepciunea 
Mea, făcând din el un preot perfect. Din iubire pentru Mine, el Mi-a 
construit acest templu, consacrându-1, potrivit voinţei Mele, înţelepciunii pe 
care i- am dăruit-o. 

3. îţi reamintesc acest lucru pentru a înţelege în profunzime care este 
semnificaţia spirituală a acestui templu şi pentru ca tu şi fraţii tăi să ştiţi ce 
aveţi de făcut aici. 

4. La drept vorbind, în interiorul fiecărui om există un templu viu al 
înţelepciunii! Dacă s-ar închina în acest templu în faţa înţelepciunii Mele, el 
nu ar mai avea nevoie de nici un edificiu exterior. 

5. Totuşi, am ridicat acest templu exterior şi vizibil pentru ca 
oamenii să-şi aducă aminte de templul lor interior şi viu, şi toţi cei care 
pătrund în el să îşi aducă aminte că Eu singur sunt Domnul care posedă 
întreaga putere, deopotrivă în cer şi în afara cerului, deci inclusiv pe pământ, 
în interiorul acestuia şi în lumile de jos! 

6. în cazul în care copiii de la şes ar semăna mai mult cu adevăraţii 
Mei copii de pe înălţimile sacre (care au devenit extrem de rari, din păcate), 
ei nu ar mai avea nevoie de temple vizibile! Ei sunt însă la fel de grosieri ca 
şi materia exterioară care a servit pentru construcţia acestui edificiu. De 
aceea, au nevoie de un indiciu senzorial grosier şi sunt nevoiţi să se lovească 
de această materie exterioară şi dură pentru ca propria lor materie să se facă 
ţăndări, iar ei să fie eliberaţi în interiorul lor. Cei care vor dori însă cu 
adevărat acest lucru, vor putea să iasă din acest templu exterior, grosier şi 
mort, pentru a intra în templul interior în care se găseşte Viaţa eternă! 



7. Aceasta este semnificaţia profundă a redeschiderii acestui templu. 
Invaţă-i pe oameni să pătrundă în acest edificiu în starea de spirit pe care ţi- 
am descris-o, pentru a descoperi astfel adevăratul templu interior şi viu. In 
acest fel, tu şi cei care vor urma cu sinceritate această învăţătură veţi obţine 
adevărata înţelepciune, interioară şi vie, care provine de la Mine. 

8. In schimb, cei care vor intra în templu numai din obişnuinţă, 
pentru a-şi mai linişti întrucâtva conştiinţa aproape moartă, ar face mai bine 
să rămână afară, căci cine nu se va răni de aceste ziduri grele şi nu va reuşi 
să-şi distrugă propria materie grosieră, nu va descoperi Viaţa spiritului şi 
înţelepciunea acestuia, ci numai judecata propriului spirit întemniţat în 
materie, şi implicit moartea. 

9. Ţi-am făcut cunoscute toate aceste lucruri în prezenţa miniştrilor 
tăi şi a slujitorilor Mei. Acesta este spiritul în care doresc să deschid din nou 
acest templu. Amin". 

10. După aceste cuvinte, Domnul, Ohlad şi cei zece miniştri au intrat 
în templu. Domnul i-a binecuvântat pe toţi, inclusiv templul cel sfânt, după 
care le-a spus: 

11. „Şi astfel, vechea ordine a fost restabilită! Vegheaţi asupra ei şi 
fiţi activi în numele Meu. Convertiţi-i pe oameni, iar iubirea, graţia şi 
compasiunea Mea nu vă vor mai părăsi niciodată! Amin". 

12. După care Domnul a dispărut. Asupra lui Ohlad a coborât 
Spiritul divin şi el s-a îndreptat însoţit de noii săi miniştri către vechiul 
castel al lui Lameh. 



Capitolul 3 

Regele Ohlad se întâlneşte cu consilierii din Hanoh. Discursul 
impertinent al unuia dintre aceştia şi răspunsul ferm al lui Ohlad 

(25 noiembrie 1843) 

1 . După ce micul grup a ajuns în vechiul palat al lui Lameh, Ohlad 
le-a arătat miniştrilor săi care sunt apartamentele lor. In continuare, el s-a 
îndreptat, însoţit de cei zece, către noua reşedinţă spaţioasă şi luxoasă a 
celor o mie de consilieri de altădată pentru a-i destitui în cazul în care 
aceştia ar refuza să se supună legilor divine. 

2. Ohlad a pătruns astfel în marea sală de consiliu, însoţit de cei zece 
mesageri, chiar în momentul în care magistraţii (care îl considerau pierdut) 
erau reuniţi în jurul regelui lor de faţadă şi deliberau dacă mai este cazul să 
completeze locurile consilierilor fugiţi sau nu. Oare era mai bine să se 
reunească din nou în proporţie de 100% şi să aleagă în locul lui Ohlad un 
burghez oarecare, sau era preferabil să rămână atât câţi erau? 

3. Apariţia subită a lui Ohlad şi a celor zece mesageri 
înspăimântători i-a aruncat pe demnitari într-o angoasă teribilă. 



4. Ei şi-au întrerupt pe loc discursurile şi i-au întâmpinat pe noii 
veniţi cu o amabilitate bine jucată. In cele din urmă, nu şi-au mai putut 
înfrâna însă curiozitatea şi l-au întrebat pe Ohlad ce s-a ales din proiectele 
sale bine intenţionate, dar riscante, după evenimentele catastrofale care s-au 
produs. De asemenea, l-au întrebat ce intenţionează să facă în continuare. 

5. Ohlad le-a răspuns: „Vi-i prezint pe noii mei miniştri! Ei vă vor da 
răspunsuri la toate întrebările voastre!" 

6. Auzind aceste cuvinte, consilierii şi-au dat pe loc seama ce se 
întâmpla, iar unul dintre ei i-a spus cu impertinenţă lui Ohlad: 

7. „Dacă aceşti zece oameni sunt miniştrii tăi, putem spune că am 
obţinut deja răspunsul dorit. Nu pot decât să constat o dată în plus că vechiul 
proverb în care am crezut întotdeauna se adevereşte din nou: norocul îi 
curtează întotdeauna pe cei proşti şi îi ocoleşte pe cei înţelepţi! 

8. Proiectele tale de a redeschide cele două temple sunt mult prea 
temerare pentru ca un om cu adevărat înţelept şi cu picioarele pe pământ să 
merite să îşi piardă timpul discutând despre ele! 

9. Faptul că ai reuşit să te întorci cu bine din această aventură, ba 
chiar te-ai împrietenit cu aceste zece bestii feroce care controlează focul ar 
putea fi înscris cu litere de aur în analele celor mai importante evenimente 
mondiale, la rubrica: , Ascensiunea norocoasă a unui idiot'! 

10. Cred că eşti la curent cu faptul că noi te-am considerat 
întotdeauna cel mai prost dintre noi toţi. Când s-a luat decizia ca tu să fii 
regele nostru, această demnitate a fost trasă la sorţi între tine şi regele fictiv 
actual, nici unul dintre voi nefiind cu ceva mai bun decât celălalt! 

1 1 . Pe scurt, norocul tău chior şi prostia care te caracterizează ţi-au 
oferit acum ceea ce destinul tău ţi-a refuzat altădată! Te-ai ajuns rege şi ai 
făcut din aceşti saltimbanci miniştrii tăi. Sunt convins că îţi vor fi de un 
mare folos, căci sper că ţi-e limpede că noi, ceilalţi, nu vom rămâne aici în 
calitate de supuşi ai tăi!" 

12. Ohlad i-a răspuns: „Aşa este! Veţi fi alungaţi din acest regat, dar 
înainte de a pleca, vă voi da câteva legi pe care va trebui să le respectaţi cu 
stricteţe în timpul călătoriei voastre. In caz contrar, Domnul Dumnezeul 
vostru vă va pedepsi cu vergile Sale de foc! 

13. Acesta este privilegiul idiotului care pretindeţi că sunt: Domnul 
mi-a dat posibilitatea să-i pedepsesc pe loc pe cei care îmi încalcă legile! 

14. De aceea, pregătiţi-vă să luaţi la cunoştinţă aceste legi! Amin". 



Capitolul 4 

Replica purtătorului de cuvânt al consilierilor în ceea ce priveşte 
noile legi. Legile lui Ohlad sunt contestate. înţeleptul răspuns al regelui. 
Umilinţa - apogeul libertăţii umane 



(27 noiembrie 1843) 

1. în loc să se pregătească să asculte despre ce legi este vorba, 
purtătorul de cuvânt al consilierilor i-a spus lui Ohlad: 

2. „Asta ne-ar mai lipsi! Păstrează-ţi pentru tine legile tale stupide, 
inclusiv sancţiunile divine pentru cei care nu doresc să le respecte! Este 
suficient că suntem nevoiţi să emigrăm şi să abandonăm în favoarea ta 
guvernarea poporului! 

3. Nici nu se pune problema ca noi să îţi recunoaştem puterea 
absolută acolo unde vom pleca. Mai mult decât atât, vom protesta vehement 
împotriva oricărei încercări de a-ţi impune puterea cu forţa! 

4. Dacă există într-adevăr un Dumnezeu care te-a ajutat să urci pe 
vechiul tron al Hanohului, el este cu siguranţă un Dumnezeu drept şi 
înţelept. Un astfel de Dumnezeu nu le-ar impune niciodată creaturilor sale 
legi care să le transforme în nişte sclavi, în condiţiile în care ele ar trebui să 
se bucure de o libertate deplină pentru a se ridica la înălţimea planului 
creaţiei Sale. 

5. O creatură liberă supusă unor legi reprezintă o contradicţie în 
termeni, o dezordine imanentă. Este ca şi cum ai vrea să faci din vânt 
prizonierul tău. Cum ar putea exista la nivelul lui Dumnezeu o astfel de 
contradicţie, în condiţiile în care El reprezintă de-a pururi libertatea 
supremă? 

6. Desigur, acolo unde există mari comunităţi de oameni nevoiţi să 
trăiască unii lângă ceilalţi, aşa cum se întâmplă în Hanoh, burghezilor 
trebuie să li se impună anumite legi morale, dar singurul scop al acestora 
este de a salvgarda libertatea fiecărui individ în parte, cel puţin în cazul 
oamenilor cultivaţi. In cel al oamenilor necultivaţi, ele reprezintă o şcoală 
prin care trebuie să treacă pentru a putea ajunge la această libertate 
interioară. 

7. Aşadar, într-un astfel de caz, aceste legi sunt indispensabile, căci 
fără ele, omul cultivat s-ar trezi în faţa fraţilor săi needucaţi la fel ca în faţa 
fiarelor dintr-o junglă. 

8. Dacă o societate de oameni superiori se stabileşte însă într-un loc 
încă liber de pe acest pământ, iar aceştia ştiu foarte bine ce au de făcut, 
graţie cunoştinţelor lor elevate, ce rost ar avea ca ei să asculte de legile unui 
om pe care nu îl vor mai vedea niciodată? 

9. Spune-mi, crezi că înţelepciunea supremă care se găseşte în Fiinţa 
divină ar putea găsi un motiv măcar pe jumătate plauzibil care să justifice o 
asemenea aberaţie? 

10. Noi ne suntem auto suficienţi. Dacă vom considera necesar să 
ascultăm de nişte legi, le vom da noi înşine, fără ajutorul cuiva din afară. 
Atât timp cât acest lucru nu se va dovedi însă indispensabil, vom rămâne 
liberi şi vom trăi sub incidenţa unicei legi a prieteniei reciproc împărtăşite. 



Dacă vom dori să întreprindem un proiect comun, vom delibera între noi şi 
vom accepta ceea ce va considera majoritatea că trebuie făcut. 

1 1 . Aşadar, decizia noastră comună este să nu acceptăm nici o lege 
din partea ta, indiferent care ar fi ea şi contextul în care ai da-o! - Da, 
refuzăm cu stricteţe să ascultăm chiar şi sfaturile care ar veni de la augusta 
ta persoană regală! 

12. Iar acum lasă-ne să plecăm, aşa cum şi noi te-am lăsat să pleci 
atunci când ţi-ai propus să deschizi cele două temple. Este singurul lucru pe 
care ţi— 1 cerem şi pe care îl putem accepta din partea ta!" 

13. Auzind aceste cuvinte, Ohlad le-a spus consilierilor: „Amin! 
Adevăr vă spun: nu veţi putea părăsi acest palat până când nu vă voi 
îngenunchea voinţa încăpăţânată şi marele orgoliu în faţa sceptrului meu! 

14. Eu cunosc foarte bine care sunt intenţiile voastre. Ştiu că vă 
propuneţi să răsculaţi poporul. De aceea, prima lege pe care v-o dau este să 
rămâneţi aici până când veţi înţelege că umilinţa este apogeul libertăţii 
umane. 

15. Căci în cazul de faţă nu este vorba de o libertate corporală, ci de 
una spirituală! Esenţa acesteia este umilinţa, şi nu orgoliul şi revolta. 
Cuceriţi această virtute, şi vom vedea apoi în ce măsură vă vor reduce legile 
mele libertatea sau nu! Aşa să fie! Amin". 

Capitolul 5 

Răspunsul corect al purtătorului de cuvânt al consilierilor 

(28 noiembrie 1843) 

1 . După această obiecţie exprimată de Ohlad, purtătorul de cuvânt al 
consilierilor s-a adresat regelui şi miniştrilor săi pe un ton cât se poate de 
serios: 

2. „Ce vrei să spui cu orgoliul şi cu dorinţa noastră de a ne revolta? 
Mă consideri cumva un mincinos infam şi un ticălos care ar trebui să 
tremure în faţa ta precum o frunză în vânt? - O, cât de tare te înşeli! 

3. Chiar crezi că am intenţia să strâng o armată în afara acestui oraş, 
cu ajutorul fraţilor mei, pentru a te alunga de pe tronul pe care ţi 1-a hărăzit 
Dumnezeu? O, te asigur că este ultimul lucru de care ar trebui să te temi! 

4. îţi imaginezi cumva că eu nu ştiu că ai fost uns rege chiar de 
Spiritul Divinităţii, care a devenit vizibil în templu şi care ţi i-a dat drept 
miniştri invincibili pe aceşti zece oameni înzestraţi cu puterea focului? 

5. Crezi că nu ştiu ce s-a întâmplat la templu, din cauza acestor zece 
oameni? - O, te asigur că ştiu foarte bine, căci mi-am pus servitorii să te 
urmărească şi să îmi raporteze fiecare mişcare a ta! 



6. De aceea, eu ştiu foarte bine ce îmi rămâne de făcut! Chiar mă 
consideri atât de stupid încât să mă angajez într-o luptă cu cei care le 
poruncesc elementelor sau să pornesc un război cu atotputerea lui 
Dumnezeu? 

7. O, cât de mare este prostia ta! Mai bine te-ai ruga Celui care te-a 
uns rege să îţi ilumineze propriul creier, pentru a-i putea recunoaşte pe cei 
care îţi sunt fraţi atât timp cât îşi păstrează libertatea interioară, chiar dacă tu 
te consideri mai presus decât ei, pe tronul tău! 

8. Dumnezeu i-a dat fiecăruia o raţiune, o inteligenţă şi un liber 
arbitru. Odată cu aceste trei calităţi, i-a dat şi trei legi primordiale: prin 
raţiunea sa, fiinţa umană trebuie să fie capabilă să distingă binele de rău, 
prin inteligenţa sa trebuie să ordoneze ce a învăţat şi să recunoască ce este 
pur de ce este impur, iar cu ajutorul liberului său arbitru trebuie să aleagă 
puritatea absolută, să o păstreze şi să acţioneze în consecinţă. 

9. Nu aşa stau lucrurile? Nu este aceasta ordinea divină de care a 
ţinut cont Dumnezeu atunci când 1-a creat pe om şi nu sunt acestea legile 
fundamentale pe care trebuie să le respecte acesta din urmă? 

10. Ţi se pare cumva că eu mă comport diferit? Nu corespunde întru 
totul comportamentul meu acestor principii divine? Nu mă supun eu ordinii 
divine, urmând cele trei legi de aur, respectiv acţionând exclusiv ţinând cont 
de raţiunea, de inteligenţa şi de liberul meu arbitru, fără a mă lăsa limitat de 
alte legi, întrucât eu recunosc în mine legea primordială şi divină, plasând-o 
mai presus de orice lege a oamenilor care şi-a pierdut puritatea prin simplul 
fapt că a fost emisă de cineva care abuzează de ceea ce este pur şi divin în 
fratele său foarte evoluat, aşa cum faci tu? 

11. Tu mă avertizezi împotriva orgoliului şi a revoltei, dar vreau să 
te întreb: care dintre noi este mai orgolios decât celălalt şi cine se revoltă cu 
adevărat împotriva ordinii lui Dumnezeu? 

12. Tu vrei să ne vezi aplecându-ne sub povara sceptrului tău, 
strivindu-ne sub legile tale! Nu încâlci astfel legile divine sacre care 
sălăşluiesc în pieptul fiecărui om cultivat şi nu faci astfel dovada orgoliului, 
dorind să ne vezi supunându-ne dominaţiei tale, pe noi, fraţii tăi? 

13. Mai bine te-ai ruga lui Dumnezeu să îţi reveleze cele trei legi 
fundamentale! Abia apoi întoarce-te la noi şi spune-ne dacă legile tale sunt 
mai presus de acestea! 

14. învaţă mai întâi de toate să recunoşti şi să respecţi ceea ce este 
divin în fraţii tăi, şi abia apoi stabileşte dacă aceştia mai au nevoie, pe lângă 
legile divine şi vii, şi de legile tale moarte! 

15. înţelegi ce ţi-am spus? Te asigur că ţi-am vorbit în numele 
tuturor celor de fată!" 



Capitolul 6 



Ohlad deliberează cu miniştrii săi. Discursul încununat de succes al 
primului ministru adresat consilierilor 

(29 noiembrie 1843) 

1. Imediat după ce purtătorul de cuvânt al celor 99 de consilieri a 
tăcut, Ohlad s-a întors către miniştrii săi şi i-a întrebat cum trebuie să 
procedeze cu un opozant atât de încăpăţânat. Trebuia oare să îl lase să plece 
împreună cu tovarăşii săi, iară a-i pune la curent cu îndatoririle lor stabilite 
de Dumnezeu, sau era de preferat să îi forţeze să le asculte prin puterea 
focului? 

2. Cei zece miniştri i-au răspuns la unison: „Ştii foarte bine că atunci 
când se foloseşte de forţa Sa, Domnul îi judecă pe oameni! Dacă El ar dori 
ca noi să acţionăm astfel în numele Lui, cu siguranţă ne-ar transmite intuitiv 
voinţa Sa. Până atunci însă, singura armă care ne mai rămâne este răbdarea. 
De aceea, ne vom folosi de această armă până când Tatăl ceresc ne va indica 
o altă soluţie. 

3. Răspunde la rău cu bine, la grosolănie prin rafinament, dăruieşte 
miere pentru fierea primită, ulei pentru oţetul primit, aur pentru sarea 
primită şi pietre preţioase pentru argila primită, şi astfel vei şti cum să 
procedezi cu acest adversar atât de puternic. Atacă-1 cu propriile sale arme şi 
vei învinge fără nici o dificultate!" 

4. Ohlad le-a răspuns: „Aveţi dreptate, acesta este drumul cel mai 
sigur, dar pentru a-1 parcurge, ar trebui să am o limbă mai exersată! Intuiesc 
perfect în inima mea ce ar trebui să-i răspund interlocutorului meu atât de 
zelos, dar îmi lipseşte exerciţiul pentru a putea exprima în cuvinte ceea ce 
simt, întrucât mă exprim cu dificultate". S-a întors apoi către unul dintre 
miniştri: „Tu ai atins deja un mare grad de elocvenţă, dragul meu frate. De 
aceea, te rog să rosteşti în locul meu câteva cuvinte bine alese, care vor reuşi 
cu siguranţă să înfrângă în scurt timp încăpăţânarea acestui om!" 

5. Purtătorul de cuvânt al celor zece miniştri a fost de acord şi s-a 
adresat astfel reprezentantului celor 99 de consilieri: 

6. „Ascultă, puternic reprezentant al confraţilor tăi! De ce refuzi să 
accepţi o învăţătură a celui despre care ştii foarte bine că a fost uns ca rege 
chiar de Spiritul lui Dumnezeu, în interiorul templului? 

7. Tu cunoşti foarte bine puterea cu care ne-a înzestrat Dumnezeu şi 
nu ne-ai putea impune niciodată nimic prin puterea ta, oricât de mare ar fi 
aceasta. De aceea, noi nu avem de ce să ne temem de tine, căci Domnul a 
plasat în mâinile noastre nuiaua divină. Chiar dacă întregul pământ ţi-ar veni 
în ajutor, tu nu ai putea face nimic împotriva noastră, după cum ştii prea 
bine. 

8. Şi totuşi, în calitate de fraţi ai tăi, noi nu avem intenţia să vă 
pedepsim pe nici unul dintre voi, ci doar să vă împărtăşim o învăţătură 
pentru călătoria pe care doriţi să o întreprindeţi. Mai mult, vă garantăm, cu 
toată puterea pe care ne-a încredinţat-o Dumnezeu, că această învăţătură nu 



poate decât să vă sporească bunăstarea interioară, şi nu să v-o diminueze în 
vreun fel. 

9. De aceea, spune-mi: chiar nu doriţi să acceptaţi aceste instrucţiuni 
ale noastre, care v-ar putea servi drept norme de viaţă?" 

10. Purtătorul de cuvânt al consilierilor i-a răspuns: „Desigur, dacă 
pui astfel problema, suntem de acord să acceptăm orice fel de învăţătură, dar 
numai în calitate de fraţi liberi ai voştri. Refuzăm să devenim însă sclavii 
cuiva sub ameninţarea cu tot felul de legi şi de pedepse, chiar dacă 
Dumnezeu însuşi ne-ar cere acest lucru! Decât un astfel de destin, mai bine 
să ne distrugă prin puterea focului, împreună cu întregul pământ! 

11. Pe de altă parte, suntem întru totul dispuşi să ascultăm 
instrucţiunile înţelepte pe care ni le propuneţi şi să le acceptăm în măsura în 
care suntem de acord că ele sunt pentru binele nostru. 

12. Vorbiţi, aşadar, dar vă avertizez din nou: să nu aud de sancţiuni!" 

Capitolul 7 

Diferenţa dintre legile moarte şi cele divine. Discursul adresat de 
Ohlad consilierilor 

(1 decembrie 1843) 

1 . Purtătorul de cuvânt al celor zece miniştri s-a întors din nou către 
Ohlad şi i-a spus: „Acum, frate, le poţi transmite celor 99 de consilieri 
voinţa Domnului. Te asigur că de această dată te vor asculta. 

2. Nu le spune însă nimic despre sancţiuni, căci voinţa divină despre 
care doreşti să le vorbeşti şi care derivă din ordinea eternă a lui Dumnezeu 
va avea singură grijă de ele. înţelegi ce ţi-am spus? 

3. Oricum, o lege condiţionată de o sancţiune ar fi o lege slabă, 
inacceptabilă şi sterilă dacă nu ar purta sancţiunea în ea însăşi, ca o 
consecinţă naturală a încălcării sale. De fapt, de aceste legi se tem oamenii, 
şi pe bună dreptate, căci ele îi reduc întotdeauna la sclavie. 

4. în ceea ce priveşte însă legile divine care derivă din ordinea eternă 
a lui Dumnezeu, nici unul din aceşti eroi încăpăţânaţi nu se teme de ele, 
după cum poţi constata. Ei nu ştiu că legile divine poartă de la bun început 
în ele însele sancţiunile care le sunt inerente, la fel cum orice om poartă în 
conştiinţa sa un spirit care îi mustră cu severitate atunci când greşesc. 

5. De aceea, du-te la ei şi transmite-le voinţa divină. în acest fel, le 
vei transmite simultan un Ghid şi un Judecător! Haide, du-te!" 

6. Ohlad a înţeles imediat ce trebuia să facă şi s-a îndreptat pe loc 
către consilieri, după care li s-a adresat astfel: 

7. „Primul meu ministru mi-a împărtăşit decizia voastră de a mă 
asculta. De aceea, iau acum cuvântul în numele Domnului cerului şi al 



pământului, şi vă împărtăşesc pe scurt ce aşteaptă Acesta de la voi, astfel 
încât să vă puteţi bucura de o bunăstare temporală, iar mai târziu, de una 
spirituală. Vă rog aşadar să mă ascultaţi cu răbdare şi cu calm, în calitatea 
mea de frate al vostru. 

8. Iată ce spune voinţa divină. Principala lege pe care trebuie să o 
cunoască şi să o respecte orice fiinţă umană este următoarea: ,Recunoaşteţi- 
L pe Dumnezeu şi iubiţi-L mai presus de orice. De asemenea, iubiţi-vă fraţii 
şi surorile la fel de mult ca şi propria viaţă. Evitaţi plăcerile inutile ale 
trupului şi amintiţi-vă că nu există decât un singur Dumnezeu, iar noi ceilalţi 
suntem cu toţii fraţi. Dacă veţi proceda în acest fel, veţi rămâne drepţi şi puri 
în faţa lui Dumnezeu şi a lumii, oriunde v-aţi afla. Domnul vă va 
binecuvânta şi vă va conduce pretutindeni, având drept unic scop bunăstarea 
voastră eternă!' 

9. Aceasta este ordinea divină cea mai pură, singura care permite 
dăinuirea acestei creaţii. Fără ea, viaţa ar fi absolut imposibilă! - Asta este 
tot ce am avut să vă spun! 

10. Acum puteţi pleca, sau puteţi să rămâneţi aici, dacă doriţi. Din 
punctul meu de vedere nu contează. Dacă rămâneţi însă, va trebui să vă 
câştigaţi pâinea cea de toate zilele prin propriile voastre mijloace, pentru a-i 
degreva astfel pe cetăţenii oraşului de greaua povară a impozitelor şi a 
birurilor. 

11. In plus, vă asigur că nu voi încerca niciodată să înlănţui prin 
tiranie inimile supuşilor mei, aşa cum nu mi-o înlănţui nici pe a mea. 

12. Voi face eu însumi tot ce îmi va sta în puteri pentru a-mi limita 
nevoile, la fel şi miniştrii mei, astfel încât să uşurăm împreună viaţa 
concetăţenilor noştri din acest oraş, atât cât va fi posibil. 

13. Dacă sunteţi dispuşi să procedaţi la fel, puteţi rămâne aici, 
continuând să locuiţi chiar în acest castel!" 



Capitolul 8 

Răspunsul purtătorului de cuvânt al consilierilor şi obiecţiile aduse 
de el, bazate pe raţiune 

(2 decembrie 8143) 

1 . Când Ohlad a tăcut, purtătorul de cuvânt al consilierilor s-a ridicat 
din nou şi i-a spus: „La prima vedere, nu greşeşti deloc. La o privire mai 
profundă a lucrurilor însă, mă văd nevoit să te asigur că ai debitat numai 
prostii şi numai lucruri împotriva naturii! 

2. Pentru a-ţi da seama că răspunsul pe care ţi— 1 dau în numele 
fraţilor mei nu este câtuşi de puţin rău intenţionat, doresc să-ţi aprind lumina 
raţiunii. Dacă îmi vei putea contracara argumentele, îţi declar anticipat că 
voi accepta orice lege care vine de la tine. Sunt absolut convins însă că nu 

vei putea face acest lucru, caz în care vom părăsi aceste locuri, cu tot cu 
învăţătura ta şi făcându-ţi cadou acest palat din aur! 

3. în ceea ce priveşte discursul pe care ni l-ai ţinut, sfătuindu-ne să îl 
recunoaştem pe Dumnezeu, nu pot să-ţi spun decât un singur lucru: încearcă 
să iei un munte în gură şi să-1 înghiţi dintr-o singură bucată! Crezi că vei 
reuşi? 

4. Sau, încearcă să cuprinzi întreaga mare şi toate fluviile pământului 
într-un singur vas! Ce crezi, vei fi capabil? 

5. Ei bine, imaginează-ţi-L acum pe Dumnezeu cel etern, a cărui 
măreţie este infinită, la fel ca şi nenumăratele Sale opere gigantice. Pune-te 
apoi pe tine însuţi alături de El. Tu nu eşti decât un vierme insignifiant care 
se târăşte prin praf, o fiinţă cât se poate de limitată. în aceste condiţii, spune- 
mi: cum crezi că L-ai putea recunoaşte pe acest Dumnezeu etern şi 
incomensurabil? 

6. Crezi cumva că infinitatea Lui şi-ar găsi vreun loc în neantul tău 
absolut? Sau poate vrei cumva să te lauzi că îl cunoşti deja, de vreme ce 
încerci să mă convingi că ştii totul pe marginea acestui subiect, spre 
deosebire de mine! 

7. Nu cumva trăieşti cu iluzia că L-ai văzut deja pe Dumnezeu în 
toată integralitatea Lui atunci când ţi-a apărut într-o formă vizibilă prin 
intermediul unui spirit care nu reprezintă decât o minusculă rază a forţei Lui 
desăvârşite? 

8. O, cât de nebun trebuie să fii ca să poţi crede astfel de lucruri! 

9. Adevăr îţi spun: cel care doreşte - prin acţiunile sau prin cuvintele 
sale - să îl cunoască pe Dumnezeu sau care crede că îl cunoaşte deja este cel 
mai mare nebun şi cel mai orgolios dintre oameni. Mi se pare că exact acesta 
este cazul tău, de vreme ce ne-ai recomandat să îl cunoaştem, ca şi cum ai fi 
convins că tu te bucuri deja de acest avantaj ! 

10. Nu pot decât să sper că îţi vei da seama de nebunia ta! 

1 1 . Chiar şi aceasta ar fi de înţeles într-o oarecare măsură, dar ce să 
mai spunem de invitaţia ,să îl iubim pe Dumnezeu mai presus de orice'? 
Prietene şi frate, dacă ţi-ai putea înlocui capul cu al meu (deşi nu susţin că 
dispun eu însumi de cea mai perfectă raţiune), te-ai înfiora de propria ta 
prostie! 

12. Vezi tu, ceea ce noi numim , iubire' este adevărata forţă a fiinţei 
umane. Cu cât iubirea omului este mai mare, cu atât viaţa sa este mai plină 
de forţă. Pe măsură ce el îmbătrâneşte, iubirea lui intră în declin, iar viaţa lui 
se reduce în mod proporţional. Moartea echivalează cu sfârşitul acestei 
iubiri, şi implicit al vieţii sale. Acest lucru este din plin dovedit de existenţa 
de zi cu zi a tuturor oamenilor. 

13. în aceste condiţii, spune-mi: câtă forţă vitală poate să existe în 
tine? Cu siguranţă, nu mai multă decât permite volumul trupului tău, căci 
nimeni nu poate trăi în afara propriei sale fiinţe. 

14. Această forţă a vieţii (sau această iubire) îţi permite să intri în 
contact cu acele fiinţe care îţi seamănă şi care au acelaşi ordin de mărime ca 
şi tine. De pildă, ea îţi este suficientă pentru a satisface circa zece femei de-a 
lungul câtorva ani. Dacă ai încerca însă să faci acelaşi lucru cu câteva sute 
sau chiar mii de femei, încercând să le satisfaci măcar pentru o singură oră, 
tu nu ai reuşi acest lucru, chiar dacă ai face apel la întreaga ta putere. Nu ai 
face decât să cazi într-o epuizare totală, sufocându-te din cauza propriei tale 
nebunii! 

15. Rezultă că fiinţa umană nu poate iubi decât ceea ce se află în 
limitele volumului său. Dacă cineva doreşte să depăşească aceste limite, el 
seamănă cu cel care, pentru a deveni înţelept, rupe toate crengile copacului 
cunoaşterii, nereţinând pentru el decât câteva mlădiţe nesemnificative. El nu 
ştie nimic şi nu este bun de nimic! 

16. Iar tu ne pretinzi să îl iubim pe Dumnezeu cel infinit, ba chiar 
mai presus de orice altceva! 

17. Cum am putea face acest lucru, te întreb? Tu chiar crezi că poţi 
ilumina şi încălzi pământul ţinând o torţă în mâini? Ştii foarte bine că acest 
lucru este imposibil! 

18. Cum crezi tu că poţi cuprinde Divinitatea în pieptul tău, 
încălzind-o şi penetrând-o cu lumina ta, adică extinzându-ţi iubirea asupra 
Ei? 

19. Dacă ai avea măcar un singur atom de bun simţ, ţi-ai da seama 
într-o singură clipă de nebunia ta şi de ceea ce ai încercat să ne convingi! 

20. De aceea, te rog să dai curs obiecţiilor mele cât se poate de clare 
şi să preconizezi alte măsuri în ceea ce ne priveşte. Sper că nu va trebui să 
plătim cu capul pentru ceea ce am spus!" 



Capitolul 9 

Stânjeneala lui Ohlad şi sfatul miniştrilor săi. întreruperea 
dezbaterii 

(5 decembrie 1843) 

1 . Ohlad nu a ştiut ce să răspundă la obiecţiile purtătorului de cuvânt 
al consilierilor. De altfel, suferea de o incapacitate din naştere care îl 
împiedica să se exprime dacă avea vreun dubiu cât de mic. De aceea, îi era 
cu atât mai greu să îi dea replica unui adversar atât de critic ca cel de faţă. 

2. Miniştrii săi au remarcat stânjeneala sa şi s-au îndreptat către el. 
Purtătorul lor de cuvânt i-a spus: „Ohlad, nu-ţi pierde capul pentru nimic ! 

Vezi tu, aceşti oameni sunt la fel de orbi ca şi cârtiţele, aşa că sunt incapabili 
să distingă noaptea de lumina zilei. De aceea, este inutil să le mai vorbeşti. 

3. Orgoliul pe care îl au datorită raţiunii şi inteligenţei lor, care îi 
face să creadă că pot înghesui într-un sac liberul arbitru şi iubirea, îi face 
incapabili să înţeleagă o învăţătură atât de elevată ca a noastră. 

4. Ei seamănă cu nişte crisalide care, odată închise în coconul lor, se 
izolează singure de orice aport de lumină. 

5. Chiar dacă, cu timpul, prind din nou viaţă şi se transformă în nişte 
fluturi frumoşi, ele rămân o apariţie foarte tristă! Avem în faţă o mulţime de 
oameni superficiali, care nu au muncit în viaţa lor şi care, la fel ca şi fluturii, 
îşi vântură ideile frumoase în faţa oamenilor, depunând astfel ouă din care 
vor ieşi în cel mai scurt timp o grămadă de omizi dezgustătoare şi extrem de 
distructive, care vor roade rapid toate vlăstarele vii ale vieţii spirituale! 

6. De aceea, îţi propun să lăsăm aceste crisalide oarbe şi lipsite de 
adevărata inteligenţă să plece cât mai curând posibil. Ne va fi cu siguranţă 
mai bine fără ele, căci în mijlocul nostru străluceşte la ora actuală soarele 
etern şi viu al spiritului! Sub efectul căldurii sale, aceste crisalide s-ar putea 
dezvolta, depunând apoi în culturile noastre ouăle lor distructive! 

7. Nu are sens să ne mai pierdem timpul cu aceşti nebuni. Cel mai 
bine este să-i lăsăm să plece cât mai curând posibil. Nu au decât să urmeze 
direcţia vântului, care îi va împinge de colo-colo. căci viermii nu cunosc 
decât iarba care le convine şi pe care o devorează cu aviditate!" 

8. Purtătorul de cuvânt al consilierilor nu s-a lăsat mai prejos şi a 
spus: „Da, atât timp cât oamenii vorbesc în doi peri, ca aceştia, ei nu pot 
coabita sau rămâne împreună! Ei propovăduiesc umilinţa, dar sunt mai 
orgolioşi ca un păun cu coada desfăcută! Haide mai bine să plecăm şi fii 
convins că vom găsi undeva iarba care este pe gustul nostru!" 

9. Oratorul din rândul celor zece miniştri i-a replicat: „Foarte bine, 
duceţi- vă, căci pe câmpul nostru nu creşte nici o iarbă pentru voi! 

10. Oameni cărora le-am promis atâtea binefaceri dacă vor accepta 
să recunoască legile noastre uşoare şi care ne vorbesc pe acest ton nu au ce 
căuta în mijlocul nostru, căci noi ştim că Dumnezeu a organizat inima 
noastră la fel ca ochiul, care este mult mai mic decât imensa creaţie pe care 
o cuprinde cu vederea, ceea ce nu îl împiedică deloc să o contemple! Acest 
proces nu depinde în nici un fel de volumul său, ci exclusiv de voinţa celui 
care poartă în inima sa viaţa! 

11. Haide, duceţi- vă, căci nu mai aveţi ce căuta aici! Vă acordăm trei 
zile pentru a vă aduna toate lucrurile de care aveţi nevoie, dar nici o clipă în 
plus! 

12. înţelegeţi ce vă spun şi acţionaţi în consecinţă!" 

Capitolul 10 

Cei 99 de consilieri îşi recunosc greşeala. Simplitatea Cuvântului 
Divin este piatra de care se împiedică eroul raţiunii. Recent convertitul 
Danei devine frate bun cu Ohlad 

(6 decembrie 1843) 

1. Aceste cuvinte au avut darul de a produce o schimbare majoră în 
starea de spirit a consilierilor. îndeosebi analogia dintre ochi şi inimă a avut 
efectul unui curent electric care le-ar fi trecut prin membre, prin vine şi prin 
coloana vertebrală. 

2. Atins de acest fior, principalul orator din rândul consilierilor s-a 
întors către restul adunării şi s-a adresat astfel colegilor săi: „Fraţilor, 
ascultaţi- mă! Discursul puternicului mesager devenit între timp prim 
ministru al lui Ohlad, cel care a fost uns rege asupra noastră de către 
Dumnezeu însuşi, mi-a arătat eroarea gravă în care mă aflam. 

3. Mi-am dat în sfârşit seama care este adevărata noastră poziţie, cu 
toată raţiunea şi cu toată inteligenţa noastră. Acest lucru a fost suficient 
pentru a înţelege că în ceea ce priveşte aspectele spirituale şi divine, suntem 
într-adevăr complet orbi. 

4. în plus, suntem deopotrivă surzi şi la fel de proşti ca noaptea! De 
aceea, ar fi un act de justiţie să fim alungaţi în mod ruşinos din acest oraş în 
care am domnit ca nişte seniori o vreme atât de îndelungată. în ceea ce mă 
priveşte, acest lucru este cu atât mai echitabil cu cât recunosc că am fost 
întotdeauna opozantul cel mai încăpăţânat al oricărei idei cu adevărat 
spirituale şi divine. 

5. Care dintre noi nu-şi mai aduce aminte de cei doi consilieri veniţi 
de pe înălţimile sacre, care au pretins că sunt muncitori, devenind în scurt 
timp şefi de şantier ai tuturor marilor noastre construcţii? Când ne-au 
părăsit, ne-au dat acelaşi sfat: să ne întoarcem feţele către Dumnezeu, unicul 
Domn atotputernic al cerului şi al pământului. . . 

6. Cuvintele lor ne-au intrat pe o ureche şi ne-au ieşit pe cealaltă, 
îndeosebi în cazul meu. Am preferat cu toţii să îi lăsăm să plece pe aceşti 
oameni care au jucat un rol atât de important în viaţa noastră, mai degrabă 
decât să recunoaştem veridicitatea mesajului lor divin şi plin de 
înţelepciune! 

7. De foarte mult timp, ne-am încăpăţânat să refuzăm tot ce venea de 
la Dumnezeu, folosindu-ne în acest scop de raţiunea şi de inteligenţa 
noastră. De aceea, nu merităm astăzi decât să fim alungaţi din acest oraş în 
ziua care ne-a fost fixată! 

8. în ceea ce mă priveşte însă, eu ştiu foarte bine ce am de făcut: voi 
părăsi aceste locuri ca un penitent care se căieşte! Voi, ceilalţi, puteţi face 
orice doriţi. Fie ca voinţa nemărginită a lui Dumnezeu cel atotputernic să ne 
însoţească pe toţi!" 

9. După acest discurs, el s-a întors din nou către Ohlad şi către 
miniştrii săi, rugându-i într-o manieră emoţionantă să îi ierte încăpăţânarea 
şi mulţumindu-le pentru că i-au făcut cunoscute aceste principii divine care 
au produs în el o trezire atât de profundă. După care s-a îndreptat către 
ieşire. 

10. Ohlad i-a strigat însă din urmă: „Danei, adevăr îţi spun: acum, că 
te-ai schimbat atât de profund, poţi să rămâi liniştit. Căci Domnul te-a primit 
la pieptul Lui, de vreme ce ţi-a acordat o asemenea graţie. Cu atât mai mult 
te voi primi eu însumi la pieptul meu! 

11. Eu nu doresc să vă izgonesc pe voi, fraţilor, ci numai 
încăpăţânarea voastră. Dacă sunteţi dispuşi să renunţaţi singuri la ea, nu mai 
are nici un rost să plecaţi din cauza păcatului vostru. Este suficient să 
renunţaţi la el. 

12. Atunci când un frate îşi izgoneşte un alt frate, el se torturează 
singur. Departe de mine această intenţie! 

13. De aceea, te rog, rămâi, şi convinge-i şi pe fraţii tăi să rămână; 
căci avem multe lucruri de făcut împreună!" 



Capitolul 1 1 

Danei îşi convinge tovarăşii să rămână. Opoziţia lui Midehal, regele 
fictiv. Umilirea şi convertirea lui 

(7 decembrie 1843) 

1 . Fericit să audă propunerea lui Ohlad, Danei i-a promis acestuia că 
va face tot ce-i va sta în puteri pentru a-şi converti tovarăşii. 

2. In continuare, el s-a întors către ceilalţi consilieri şi le-a vorbit 
despre graţia lui Dumnezeu într-o manieră atât de convingătoare încât i-a 
convertit pe toţi, cu excepţia unuia singur. 

3. Acest ultim opozant nu era altul decât fostul rege de faţadă al 
consilierilor. Pus în faţa pierderii puterii sale iminente, el a simţit pentru 
prima oară dorinţa imperioasă de a continua să domnească asupra 
oamenilor. 

4. Căci, în calitatea sa de rege fictiv, el se bucura de tot felul de 
însemne regale, care îi plăceau mai presus de orice. Iar acum era silit să 
abdice, fapt deosebit de dezagreabil pentru el! 

5. Din toate aceste motive, el a început să se gândească ce ar putea 
face pentru a-şi recâştiga demnitatea pierdută. 

6. Danei şi-a dat seama ce se întâmplă şi s-a pregătit să se repeadă 
asupra lui, dar unul din cei zece miniştri i-a spus: 

7. „Este suficient că am reuşit să convertim 98 dintre voi. Să-1 lăsăm 
în plata Domnului pe acest măgar! Căci cel care nu doreşte să îşi conducă 

fraţii cu ajutorul forţei naturale, morale şi spirituale, ci doar să-i domine ca 
urmare a orgoliului şi a dorinţei sale avide de putere, nu este decât un măgar 
incapabil să îşi dea seama că fraţii săi l-au demascat de multă vreme, 
plasând pe capul său coroana prostiei! 

8. Adevăr îţi spun: trecerea timpului nu va schimba nimic în cazul 
acestui om, căci prostia lui este la fel de dură ca şi piatra! 

9. Chiar dacă munţii s-ar face fărâme şi pământul s-ar cutremura 
precum frunzele unui copac în timpul furtunii, chiar dacă soarele s-ar 
întuneca şi stelele ar cădea pe pământ, acest om va rămâne neclintit în 
prostia lui! 

10. Căci măgarul nu se teme de ghearele ascuţite ale tigrului, şi nici 
de colţii săi însetaţi de sânge. El ştie că cel care i-ar face un rău cât de mic ar 
muri apoi de ruşine. 

11. într-adevăr, prostia este întotdeauna respectată, chiar de către 
părintele răutăţii şi al minciunii, iar măgarul nu are de ce să se teamă de 
furia acestuia. Până şi Satan ştie ce înseamnă ruşinea, motiv pentru care nu 
se încurcă niciodată cu măgarii! 

12. Lasă-1 aşadar pe acest măgar să rămână singur pe tronul lui şi să 
domnească asupra muştelor şi asupra ţânţarilor dintre cei patru pereţi ai 
odăii sale. îi vom pune pe capul pleşuv şi albit de vreme o coroană cât mai 
splendidă! 

13. Iar atunci când vocea lui puternică de suveran va răsuna în 
interiorul palatului, repetând fără încetare aceleaşi cuvinte, le vom spune 
servitorilor noştri să îi ducă o masă cât mai copioasă! 

14. Aşa vom face! Fie ca regele nostru să îşi petreacă tot timpul 
punându-şi burta la cale, dormind şi vânând muşte!" 

15. Această satiră 1-a scos din minţi pe falsul rege, care a început să 
urle din toţi bojocii. 

16. Ministrul-orator 1-a prins atunci de urechi şi, folosindu-se de 
forţa sa miraculoasă, 1-a tras de ele, alungindu-le, până când au devenit nişte 
veritabile urechi de măgar. După care i-a spus: „Iată-ţi coroana! îţi vei primi 
în scurt timp şi tronul!" 

17. Aceste cuvinte au avut un efect imediat asupra regelui fictiv, al 
cărui nume era Midehal. El a devenit pe loc umil şi s-a convertit. Ca o 
pedeapsă spre aducere aminte, el a fost nevoit să îşi păstreze însă urechile de 
măgar încă trei ani. 

18. Povestea a făcut turul întregii regiuni şi a ajuns chiar să fie 
relatată pe înălţimile sacre. întreaga populaţie a aflat că regele de faţadă 
avea urechi de măgar, legenda transmiţându-se apoi mai departe, de-a lungul 

a numeroase generaţii, fiind amplificată în bună parte şi de fantezia 



dezlănţuită a oamenilor 1 . 



Capitolul 12 

Discursul fratern adresat de Ohlad lui Danei. Cei 110 oameni 
adunaţi ajung la o concluzie unanimă 

(9 decembrie 1843) 

1. Ohlad s-a întors atunci din nou către Danei şi i-a spus: 

2. „Ei bine, prietene şi frate, după cum vezi, s-a convertit şi Midehal, 
ţinând cont că ministrul meu i-a alungit urechile prin puterea lui Dumnezeu, 
făcând să iasă astfel în afară prostia lui interioară. Am atins astfel un prim 
obiectiv respectabil, în acord cu voinţa divină! 

3. Mai există însă şi restul populaţiei, care continuă să zacă 
scufundată în întunericul cel mai deplin, deopotrivă în acest oraş cu întinsele 
sale cartiere şi în oraşele limitrofe, Lim, Kira, Sab, Marat, Sincur, Pur, Nias, 
Firab, Pejel, Kasul, Munia şi Tiral, ca să nu mai vorbim de celelalte oraşe 
vasale. 

4. Nu depinde decât de noi să îi convertim pe oamenii din aceste 
oraşe şi din satele învecinate, respectiv din toate regiunile locuite de oameni. 
Aşa cum ştiţi cu toţii foarte bine, pretutindeni domnesc idolatria şi ateismul 
cel mai deplin! 

5. Responsabilitatea ne revine în principal nouă, motiv pentru care 
avem datoria să răspândim lumina în rândul acestor oameni, cu atât mai 
mult cu cât noi înşine suntem cei care le-am furat-o până acum. 

6. Domnul însuşi ne-a deschis calea prin intermediul teribilei furtuni 
de foc. Nu mai rămâne decât să ne folosim de această ocazie, folosindu-ne 
cu înţelepciune de ea, întru slava Celui care ne-a acordat imensa graţie de a 
reaprinde în noi lumina eternă a Vieţii, care era stinsă în inimile noastre. 

7. Pentru a putea răspândi din nou această lumină în rândul 
oamenilor, va trebui să ne ducem cu toţii în templele Domnului. Acolo vom 
fi întăriţi şi vom obţine întreaga putere de care avem nevoie. 

8. Spiritul lui Dumnezeu va coborî asupra noastră şi ne va dărui o 
forţă nouă. El va trezi în noi spiritul just al iubirii şi al luminii care derivă 
din ea. înarmaţi cu aceste două mari calităţi, ne vom putea îndrepta către 
oameni, iluminându-i cu această graţie venită direct de la Dumnezeu. 
Asupra lor va coborî astfel un spirit nou, care va face din ei copiii dragi ai 
Tatălui nostru preaplin de sfinţenie, care ne-a ales în acest scop încă de la 
începuturile creaţiei. 



1 Probabil că de aici se trage legenda grecească a regelui Midas, care avea şi el urechi de măgar. Intr-o altă 
operă a lui Lorber, Cele trei zile petrecute de copilul Iisus la templu, apare das regele Midas şi urechile sale 
de măgar. 

9. Pregătiţi-vă aşadar pentru ziua de mâine. Scopul nostru este să 
pătrundem în templu înainte de răsăritul soarelui, pentru a avea apoi 
suficient timp la dispoziţie în vederea sarcinii sublime de a stabili o 
guvernare autentică a poporului în numele Dumnezeului unic care ne-a ales 
special pentru acest lucru, dăruindu-ne întreaga putere de care avem nevoie! 
Aşa să fie!" 

10. După ce Ohlad a tăcut, toţi cei de faţă au izbucnit în ovaţii şi toţi 
consilierii, inclusiv fostul rege lor de paie, devenit între timp foarte umil, au 
început să îl slăvească pe Dumnezeu cu voce tare pentru că le-a dăruit un 
rege atât de bun şi de înţelept. 

11. Cu toţii au acceptat de bunăvoie propunerea regelui, bucurându- 
se din toată inima că pot începe să lucreze în via Domnului. 

12. Ohlad şi miniştrii săi i-au binecuvântat, după care s-au îndreptat 
cu toţii către vechiul castel, pe care l-au restaurat, slăvindu-L în continuare 
pe Domnul. 



Capitolul 13 

Cei 110 se duc la templu. Marea de foc şi cuvintele de liniştire ale 
lui Ohlad 

(11 decembrie 1843) 

1. A doua zi dimineaţa, cu două ore înainte de răsăritul soarelui, 
Ohlad a sosit însoţit de miniştrii săi în locul în care îl aşteptau foştii 
consilieri şi, spre marea sa bucurie, i-a găsit pe toţi îmbrăcaţi în haine de 
sărbătoare, gata să pornească spre templu. 

2. Toţi bărbaţii, toate femeile şi toţi copiii erau deja adunaţi, iar în 
curtea interioară, servitorii îşi aşteptau suveranul. 

3. Văzând că totul era pregătit, cortegiul s-a pus în mişcare, 
îndreptându-se către primul templu. 

4. Când numeroasa mulţime a ajuns în curtea exterioară a templului, 
mii de fulgere au ţâşnit din acoperişul aurit al edificiului. In acelaşi timp, cei 
zece miniştri le-au făcut un semn discret munţilor din apropiere, care au 
izbucnit instantaneu în flăcări ce s-au înălţat până la cer. Masa enormă de 
fum care se degaja din aceste flăcări a acoperit în scurt timp întregul cer. 

5. Acest spectacol inedit a făcut o mare impresie asupra foştilor 
consilieri, care erau convinşi că până aici le-a fost! 

6. Tremurând din tot corpul, Danei s-a apropiat de Ohlad şi i-a spus: 
„O, rege atotputernic, uns de Dumnezeu! Ocroteşte-ne şi nu ne lăsa să 
pierim într-o manieră atât de lamentabilă; căci forţa şi puterea ta sunt 
înspăimântătoare ! 



18 



7. Cine ar putea rezista în apropiere de tine? Cine ar putea 
supravieţui, fiindu-ţi ţie supus? înainte să aibă timp de respire o dată, 
flăcările puterii tale îl vor fi şi transformat în cenuşă!" 

8. Dar Ohlad i-a răspuns: „Termină cu prostiile! Prin acest spectacol, 
Domnul nu doreşte altceva decât să vă demonstreze, ţie şi colegilor tăi, 
seriozitatea cu care abordează întreaga problemă. Dacă nu ar face acest 
lucru, voi nu aţi fi demni să primiţi acum atotputernica binecuvântare care 
vă va permite să îi ridicaţi pe oameni către lumina vieţii, care vine de la 
Dumnezeu! 

9. De aceea, renunţă la această frică inutilă, care te face să tremuri, 
căci aceste flăcări nu reprezintă altceva decât venirea în forţă a lui 
Dumnezeu, Tatăl nostru etern şi preaplin de iubire, care vă iese în 
întâmpinare în focul violent al iubirii Sale infinite şi preasfinte! 

10. Eu şi miniştrii mei nu am putea face niciodată aceste flăcări să 
ţâşnească din acoperişul templului şi din munţii învecinaţi. Numai 
Dumnezeu poate face acest lucru, din iubire pentru voi, pentru a vă pregăti 
temeinic în vederea sosirii Sale binecuvântate în interiorul templului!" 

11. Aceste cuvinte au fost suficiente pentru a-1 elibera pe Danei şi pe 
tovarăşii săi de teama lor ridicolă şi pentru a le da curajul necesar pentru a 
pătrunde în curtea interioară, iar apoi, după ce s-au umplut cu toţii de 
umilinţă şi de o iubire autentică, în interiorul templului. 

12. Ohlad a deschis imediat poarta zidului dintre cele două curţi ale 
templului şi a pătruns în curtea interioară însoţit de întregul grup, umplut de 
o veneraţie dintre cele mai profunde. După ce a slăvit numele Domnului, el 
a intrat în interiorul templului, unde nu l-au putut urma însă decât miniştrii 
săi. Restul mulţimii a fost nevoită să rămână afară, căci numai cei iniţiaţi 
aveau dreptul să pătrundă în interiorul acestui loc sacru. 

Capitolul 14 

Ohlad în faţa altarului, aproape de Domnul 

(12 decembrie 1843) 

1. Odată intrat în templu împreună cu cei zece miniştri ai săi, Ohlad 
a căzut cu faţa la pământ în faţa altarului şi 1-a rugat pe Dumnezeu să se 
milostivească de cei 99 de fraţi ai săi, inclusiv de regele lor de paie. 

2. Domnul i-a răspuns din mijlocul norului alb: „Ohlad, v-am privit, 
pe tine şi pe fraţii tăi, şi M-am bucurat că şi-au întors inimile şi sufletele 
către Mine. Mai am totuşi încă o problemă cu ei, şi această chestiune este de 
cea mai mare importanţă pentru spiritul lor! 

3. în ochii lumii exterioare, această chestiune pare justificată şi 
oarecum inocentă; dar nu şi în ochii Mei! 

4. Despre ce este vorba? Ascultă-Mă! 

5. Lor le place la nebunie să viziteze anumite familii pe care le 
cunosc, sub tot felul de pretexte, considerându-se prietenii acestora. Aceste 
fasmilii sunt atât de numeroase încât aproape că nu mai au timp să le invite 
la rândul lor la ei acasă! Nici chiar Danei, deşi este cel mai înţelept dintre ei, 
nu face excepţie de la această regulă nefastă! 

6. Bărbaţilor le face mare plăcere să primească vizita unor tinere 
drăguţe şi se bucură peste măsură să le facă la rândul lor vizite. 

7. Nici femeile nu se lasă mai prejos, savurând la maxim vizitele 
masculine pe care le primesc sau pe care le fac. Cu cât aceste vizite sunt mai 
frecvente, cu atât mai plăcute devin ele, şi implicit cu atât mai mare devine 
dependenţa de ele. 

8. La drept vorbind, femeile fac mai puţine vizite bărbaţilor decât 
suratelor lor, dar trebuie să îţi mărturisesc că întregul cer fierbe de mânie 
auzind toate prostiile pe care şi le spun ele în astfel de ocazii! 

9. Cu cât aceste bârfe sunt mai lipsite de bun simţ, cu atât mai mare 
devine plăcerea pe care le-o provoacă ele; şi cu cât comportamentul 
oaspeţilor devine mai extravagant, mai stupid, mai provocator şi mai ridicol, 
cu atât mai mult îl apreciază femeile, cultivându-i cu o ardoare din ce în ce 
mai mare pe aceşti oameni. 

10. Aşa se face că în cadrul acestor reuniuni de salon care îmi 
provoacă o oroare atât de mare, femeile - deopotrivă cele tinere şi cele 
bătrâne - au grijă să invite diverşi tineri specializaţi în a le face curte şi în 
organizarea a tot felul de jocuri amuzante de societate, special concepute 
pentru a le face pe plac gazdelor lor feminine. Mai mult, cu cât aceste jocuri 
sunt mai stupide, cu atât mai apreciate sunt ele de către femei, care abia 
aşteaptă să le facă o nouă vizită acestor oameni. 

11. Toate femeile celor 99 de fraţi ai tăi, ba chiar şi copiii lor, 
corespund acestei descrieri. Iar cea mai rea dintre toţi este soţia lui Danei, 
fapt care îmi provoacă un dezgust maxim. 

12. Aş prefera să ţin un hoit în gură timp de o mie de ani decât să 
arunc măcar o privire de departe şi timp de o singură secundă către o 
creatură pasionată de compania galantă! 

13. Motivul este simplu: aceasta este cea mai sigură modalitate de a 
corupe şi de a ucide spiritul care îşi are sursa în Mine. In timpul acestor 
reuniuni, femeile (dar şi bărbaţii) învaţă în maniera cea mai sigură să uite de 
Mine şi să se arunce în vârtejul plăcerilor lumeşti, respectiv în braţele 
înveninate ale Şarpelui. 

14. Cine se mai gândeşte la Mine în timpul acestor reuniuni la care 
toată lumea joacă jocuri de societate, se amuză şi râde, ţinându-se de tot 
felul de cancanuri, în timp ce Eu Mă văd nevoit să le conserv viaţa tuturor? 

15. De aceea, Eu blestem toate aceste vizite la care oamenii se 
întâlnesc exclusiv pentru a se amuza, şi nu pentru a discuta despre Mine şi 

pentru a se instrui în ceea ce Mă priveşte. Toate aceste vizite reciproce, fie 
ele ţinute într-un cadru restrâns sau nu, sunt blestemate în ochii Mei, mai 
ales dacă la ele iau parte şi copiii, fapt care le ucide încă de la naştere 
grăuntele de Viaţă pe care l-am implantat în ei. 

16. Du-te aşadar înapoi la fraţii tăi şi împărtăşeşte-le ce ţi-am spus. 
La rândul lor, ei au datoria să le explice această învăţătură soţiilor şi copiilor 
lor. Spune-le de asemenea că Eu nu voi acorda graţia Mea nici unui om până 
când nu-şi va fi făcut ordine în propriul său cămin! 

17. Dacă acest rău nu va fi smuls din rădăcină, voi trimite judecata 
Mea asupra tuturor celor care sunt pasionaţi mai degrabă de lumea 
exterioară decât de graţia Mea! Amin". 

Capitolul 15 

Cererea absurdă a lui Ohlad. Un sfat important al Domnului: 
„Acolo unde mai mulţi oameni se reunesc în numele Meu, Eu Mă aflu în 
mijlocul lor" 

(13 decembrie 1843) 

1 . Profund smerit, Ohlad i-a răspuns astfel Domnului: „O, Doamne, 
slăvit fie de-a pururi numele Tău! Facă-se voia Ta, acum şi pentru 
totdeauna! 

2. Eu, sărman vierme în faţa Ta, care mă târăsc în praful propriei 
mele nulităţi, doresc să îţi pun totuşi o întrebare, Ţie, Părintelui meu 
preaplin de iubire, de compasiune şi de răbdare. Sper că nu Te vei supăra pe 
mine pentru acest lucru". 

3. Domnul i-a răspuns din norul Său: „Ei bine, ridică-te şi vorbeşte! 
Te asigur că îmi voi apleca urechea la cererea ta!" 

4. Atunci, Ohlad i-a spus: „O, Doamne, spune-mi, dacă binevoieşti: 
trebuie oare să nu ne mai vizităm niciodată vecinii şi să nu ne mai distrăm 
niciodată împreună cu fraţii şi cu surorile noastre, nici măcar într-o manieră 
cât se poate de respectabilă? 

5. Oricum, noi nu suntem decât nişte sărmane creaturi care nu găsesc 
prea multe distracţii pe acest pământ arid. Dacă ar trebui să renunţăm 
inclusiv la vizitele reciproce pe care ni le facem şi la bucuriile noastre 
nevinovate, nu ne-ar mai rămâne să ne îngropăm într-o peşteră şi să murim 
de plictiseală! 

6. De aceea, Doamne, doresc să Te rog, în numele fraţilor şi surorilor 
mele, să îţi modifici puţin voinţa în această privinţă! îmi poţi indica vreo 
regulă, poate chiar o lege, care să permită totuşi acestor reuniuni să aibă 
loc?" 

7. Domnul i-a răspuns astfel lui Ohlad: „Ştiam Eu că nici tu nu eşti 
altceva decât un măgar atins de această boală. Numai aşa se poate explica 
faptul că îmi ceri un lucru care contravine întru totul ordinii Mele! 

8. Ascultă-Mă, om decăzut. Pe pământ cresc plante, arbuşti, copaci şi 
fructe care sunt fie binecuvântate, fie blestemate. Primele provin din cer, iar 
celelalte din infern. Fructele din a doua categorie sunt adeseori mult mai 
tentante decât cele din prima categorie. Nu cumva vrei să-Mi ceri: , Doamne, 
usucă Tu otrava lor ucigătoare, pentru ca noi să ne putem bucura de gustul 
acestor fructe, la fel ca şi de cele binecuvântate'? 

9. Dar Eu îţi spun: niciodată nu voi face aşa ceva! Oricum, v-am 
dăruit câte 30 de fructe binecuvântate pentru fiecare fruct blestemat, iar 
acest lucru ar trebui să vă ajungă! 

10. In plus, nu ai decât să extermini complet plantele blestemate şi să 
plantezi în locul lor plante binecuvântate. Nu-ţi este suficient acest lucru? 

1 1 . Pe de altă parte, Eu i-am dăruit deja omului un tovarăş de viaţă şi 
un ajutor (consortul său de sex opus)! Primul om de pe pământ a fost perfect 
satisfăcut de acest dar, iar voi doriţi să aveţi parte de mai mult decât primul 
cuplu de oameni de pe acest pământ? 

12. în plus, oare nu dispune fiecare părinte de copiii lui? 

13. Adam nu a avut decât o singură soţie, care i-a dăruit mai târziu 
copii. El nu a avut servitori, şi totuşi se simţea perfect satisfăcut! De ce vă 
doriţi voi mai mult decât a primit Adam, conform ordinii Mele? 

14. O, fiinţe insaţiabile, voi vă doriţi mai mult pentru că Eu nu vă 
sunt suficient! Nu vă mulţumiţi cu Mine, aşa că vă căutaţi distracţia în 
lumea exterioară! Doriţi să râdeţi, să vă ţineţi de cancanuri şi de jocuri de 
societate, pentru că Eu vă plictisesc! 

15. Adam era perfect mulţumit cu compania Mea, iar Eva se simţea 
copleşită de prezenţa lui Adam şi a copiilor ei. De aceea, ei au trăit întru 
totul satisfăcuţi timp de 930 de ani (Eva cu 30 de ani mai mult) fără jocuri 
de societate! De ce vă doriţi voi mai mult decât ei? 

16. Având în vedere că te-am uns deja rege, îţi spun un lucru, şi te 
sfătuiesc să îţi apleci cu atenţie urechea asupra lui: dacă vă veţi vizita 
reciproc în numele Meu, aşa cum făcea Adam cu copiii săi, fiecare reuniune 
de acest fel va fi binecuvântată; căci acolo unde doi sau trei oameni se adună 
în numele Meu, Eu Mă aflu în mijlocul lor! 

17. Dacă vă veţi aduna însă numai pentru a vă bucura de plăcerile 
lumeşti, Satan se va afla în mijlocul vostru şi se va bucura de copiii lui, 
abuzând de ei după bunul lui plac! 

18. Iar acum nu îmi mai pune întrebări, căci s-ar putea să fie ultimele 
pe care Mi le-ai pus vreodată. Mai bine du-te şi grăbeşte-te să îmi 
îndeplineşti voinţa! Amin". 

Capitolul 16 

Ohlad le transmite consilierilor voinţa Domnului. Danei se 
minunează de aparenta meschinărie a lui Dumnezeu 

(14 decembrie 1843) 

1. După acest discurs, Ohlad şi-a bătut pieptul cu pumnii, s-a înclinat 
până la pământ în faţa altarului şi a ieşit afară din templu, întorcându-se la 
fraţii săi. In acest moment, Danei s-a apropiat de el, iar Ohlad i-a povestit tot 
ce i-a spus Domnul. 

2. Danei i-a replicat: „Adevăr îţi spun, dacă nu mi-ai fi povestit 
aceste lucruri cu o mină atât de serioasă, nu aş fi crezut niciodată că marele 
Dumnezeu, atât de sublim şi de sfânt, se poate coborî până într-atât încât să 
se ocupe de astfel de bagatele! 

3. Bănuiesc totuşi că această chestiune are importanţa ei, de vreme 
ce Domnul este dispus să ne refuze graţia Lui dacă nu vom renunţa la acest 
viciu, supunându-ne pe toţi unei judecăţi severe! 

4. De aceea, le voi comunica celorlalţi voinţa Domnului! In ceea ce 
ne priveşte pe mine şi familia mea, lucrurile sunt clare. Nu vom mai face 
niciodată invitaţii, decât în numele preasfânt al Domnului, adică aşa cum 
doreşte Acesta. 

5. Cât despre ceilalţi, nu pot garanta că vor proceda la fel". 

6. Ohlad i-a spus: „Mai bine să nu ne preocupăm de acest lucru 
deocamdată, căci Domnul va şti cu siguranţă să se descurce cu fiecare în 
parte". 

7. După care Danei s-a întors către cei 99 de consilieri, inclusiv către 
soţiile şi copiii lor, şi le-a transmis voinţa Domnului împărtăşită lui de 
Ohlad. 

8. Bărbaţii s-au lăsat imediat convinşi, dar femeile şi fiicele lor 
devenite deja adulte au început să se vaiete şi să plângă, proferând în sinea 
lor tot felul de blasfemii de genul: 

9. „Este imposibil ca Dumnezeu să fi spus aşa ceva! Este cu 
siguranţă o invenţie a lui Ohlad, a celor zece magicieni veniţi din munţi şi a 
faimosului Danei, cel care îşi schimbă intenţiile după cum bate vântul! 

10. De ce nu ne-am lăsa iubite de cât mai mulţi bărbaţi în timpul 
reuniunilor la care suntem invitate? 

1 1 . Ce rost are să ne facem frumoase şi să existăm pentru un singur 
bărbat? 

12. De ce să nu poată fiicele noastre să cunoască un număr cât mai 
mare de tineri, din rândul cărora să îl poată alege pe cel pe care îl preferă? 

13. La fel, de ce nu ar avea fiii noştri dreptul să poată alege dintr-un 
număr cât mai mare de tinere? Oare trebuie să rămână fără nici o soţie? Cum 
altfel ar putea face cunoştinţă cu tinerele fete dacă nu în cadrul acestor 
reuniuni mondene? 

14. Oricum, noi nu frecventăm decât familii cinstite, care aparţin 
aristocraţiei şi care ne vizitează la rândul lor. 

15. Dacă ne cere aşa ceva, Dumnezeu nu are cum să fie un înţelept! 
Dacă am face ceva rău, ar fi altceva, dar noi nu facem decât să ne distrăm în 
maniera cea mai inocentă din lume! Cum este posibil ca Dumnezeu să 
condamne comportamentul nostru?" 

16. Dar Danei le-a răspuns: „O, femeilor! Văd că murmuraţi 
împotriva dispoziţiilor lui Dumnezeu! Oare nu ştiţi cum îi pedepseşte El pe 
cei care se opun voinţei Sale? Voi aveţi impresia că ceea ce v-am spus este 
prea meschin pentru a proveni de la Dumnezeu, ba chiar aveţi tupeul să 
afirmaţi că în aceste condiţii, Dumnezeu nu poate fi un înţelept! 

17. O, nebunelor şi oarbelor! Cine a creat muştele şi ţânţarii, praful şi 
fiecare fir de păr de pe capul vostru? Aceste aspecte ale creaţiei par 
nesemnificative, dar Dumnezeu se ocupă de fiecare dintre ele în parte! 

18. Cine ştie cel mai bine ce este potrivit şi ce nu pentru creaţia sa, 
dacă nu meşterul care a creat-o? Iar atunci când acest Meşter ne dăruieşte 
regulile de viaţă pe care ar trebui să le respectăm, nu credeţi că ar trebui să 
le acceptăm imediat şi să le punem în practică, cu cea mai mare 
recunoştinţă? 

19. Dacă vouă vi se pare că răul este minimal şi derizoriu, mai ales 
că v-aţi obişnuit deja cu el, asta înseamnă că la fel ar trebui să i se pară şi lui 
Dumnezeu? 

20. O, Dumnezeu nu se va supune niciodată imensei noastre nebunii. 
In schimb, noi, creaturile Sale, avem datoria sacră de a ne supune întru totul 
voinţei Sale, căci numai El ştie ce este cel mai bine pentru noi! 

21. Nu este adevărat că o singură picătură de otravă poate face zece 
vedre de apă să devină toxice şi imposibil de băut? In schimb, dacă adăugăm 
o picătură de apă la zece vedre de otravă, devine oare aceasta inofensivă? 

22. După cum puteţi constata, moartea este mai puternică decât viaţa, 
iar noi ne putem pierde cu cea mai mare uşurinţă propria viaţă! In aceste 
condiţii, cel mai bun lucru pe care îl putem face este să respectăm regulile şi 
legile care ne sunt date, exact aşa cum doreşte Domnul Vieţii! înţelegeţi ce 
vă spun şi terminaţi cu protestele! Amin". 



Capitolul 17 

Femeile îl chestionează pe Danei. Minunatul răspuns al lui Danei 
referitor la întrunirile mondene şi la influenţa lor nefastă asupra fiinţelor 
umane 

(16 decembrie 1843) 

1. După ce Danei a tăcut, mai mulţi tineri, precum şi un anumit 
număr de femei, s-au apropiat de el şi i s-au adresat astfel: 

2. „Onorabil şi foarte stimat tovarăş al soţilor şi părinţilor noştri! Ţi- 
am ascultat cu cea mai mare atenţie discursul şi am constatat că acesta a 
cuprins numeroase lucruri echitabile şi corecte, dar şi destule lucruri 
imposibil de înţeles! 

3. De aceea, dorim să te întrebăm ce ai dorit să spui atunci când ai 
vorbit despre picătura de otravă din cele zece vedre de apă şi invers, despre 
picătura de apă din cele zece vedre de otravă? Pe de altă parte, ni se pare 
greu de înţeles cum ne-am putea întâlni în numele lui Dumnezeu. Spune-ne 
mai multe despre aceste două aspecte importante, astfel încât totul să ne 
devină cât se poate de clar!" 

4. Danei a cugetat o vreme, după care le-a răspuns: „Ei bine, 
ascultaţi- mă! Prin graţia Domnului care mă iluminează din sanctuarul Său, 
vă voi explica lucrurile astfel încât să vă devină la fel de clare ca şi lumina 
zilei atunci când soarele străluceşte pe cer la amiază, chiar dacă la ora 
actuală cerul este întunecat din cauza fumului care iese din vulcanii din 
apropiere! 

5. Voi sunteţi ca nişte vase în care se află o apă vie şi sfântă, 
respectiv viaţa voastră, a cărei sursă se află în Dumnezeu. Reuniunile şi 
jocurile de societate sunt o otravă pentru spiritul vostru viu, căci ele vă fac 
să îl uitaţi din ce în ce mai mult pe Dumnezeu, din cauza bârfelor şi a 
plăcerilor la care vă dedaţi, adeseori cu preţul defăimării ruşinoase a altor 
persoane inocente, precum şi a jocurilor stupide care vă amuză atât de tare, 
fâcându-vă să uitaţi de voi înşivă! Din cauza orgoliului stimulat de flatările 
celor din jur, voi ajungeţi să credeţi astfel că lumea exterioară este cauza 
care v-a dat naştere şi că mântuirea umanităţii depinde direct de trăncănelile 
şi de buna voastră dispoziţie! 

6. Iată, acest comportament al vostru se opune iubirii faţă de 
aproape, şi deci ordinii divine, dovedindu-se implicit o otravă pentru viaţa 
spiritului vostru insuflat cândva de Dumnezeu, la fel ca o apă vie şi sfântă! 

7. O singură picătură din această otravă (care corespunde unei mici 
vizite aparent inocente) corupe cu uşurinţă spiritul, care devine astfel 
neputincios şi slăbeşte în sufletul vostru. Lăsat liber, acesta din urmă se 
bucură din ce în ce mai tare de orgoliul său şi încearcă să obţină 
recunoaşterea propriei sale măreţii din partea celor din jur. 

8. Sufletul acţionează în acest fel din cauza slăbirii spiritului otrăvit 
din inima sa. El nu mai este interesat de lucrurile sfinte şi sfârşeşte prin a 
crede că el însuşi reprezintă principiul dominant al vieţii, fapt în întregime 

greşit, căci orice suflet care animă corpul vine de jos, spre deosebire de 
spirit, care vine de sus pentru a elibera sufletul decăzut de impurităţile sale 
în decursul acestei vieţi pământeşti! Puţini oameni cunosc această învăţătură 
secretă, dar extrem de importantă! 

9. Această eliberare nu se poate produce decât prin graţia lui 
Dumnezeu, care ne-o acordă numai în măsura în care nu facem tot ce ne stă 
în puteri pentru a ne corupe şi mai puternic spiritul, ci dimpotrivă, ne 
organizăm astfel viaţa încât să fim la unison cu voinţa sfântă a Celui care 
ne-a dăruit-o pentru a ne bucura de ea în prezentul etern. 

10. Cred că v-am explicat suficient de clar la ce se referea parabola 
cu picătura de otravă din cele zece vedre de apă. 

1 1 . în ceea ce priveşte cazul opus, nu cred că mai trebuie să adaug 
mare lucru! Atunci când omul este în întregime pervertit, cum l-ar mai putea 
ajuta o singură picătură de adevăr? 

12. Aşa cum nu poţi stinge un incendiu uriaş cu o singură picătură de 
apă, la fel, nu poţi schimba printr-un simplu avertisment o fiinţă coruptă de 
lumea exterioară. 

13. Eu am lăsat deja multe picături de apă vie să curgă în inimile 
voastre, dar vechile voastre pasiuni continuă să mocnească în ele, căci 
nimeni nu le poate considera stinse. Ar fi probabil necesară o ploaie 
diluviană pentru ca marea voastră nebunie să se stingă! - Am fost suficient 
de clar? 

14. în ceea ce priveşte singurele vizite justificate, care au loc în 
numele Domnului, cred că nu mai este necesar să vă vorbesc pe larg despre 
ele! 

15. Analizaţi cu atenţie aceste sfaturi şi vă veţi da rapid seama cum 
trebuie să ne vizităm reciproc în numele Domnului! înţelegeţi ce vă spun, în 
numele Celui care mi-a permis să vă vorbesc aşa cum am făcut-o! Amin". 



Capitolul 18 

Ohlad îl laudă pe Danei pentru excelentul lui discurs şi îl invită să îi 
mulţumească Domnului 

(18 decembrie 1843) 

1. După acest discurs, Danei s-a întors către Ohlad şi i-a spus: „Frate, 
tu, care ai fost uns regele nostru autentic şi purtător al puterii şi al graţiei lui 
Dumnezeu cel unic, care guvernează tot ce există şi care este de-a pururi 
sfânt, sfânt, sfânt -, ai fost martor că le-am împărtăşit soţiilor şi copiilor 
noştri voinţa Domnului! Nu pot garanta însă că acest lucru va folosi la ceva! 

2. Fie ca graţia Domnului şi puterea regală care ţi-a fost conferită să 
facă mai mult decât am putut face eu!" 

3. Uimit la culme să îl audă pe Ohlad vorbind în acest fel, Ohlad i-a 
răspuns: „Adevăr îţi spun, eu însumi nu aş fi putut vorbi mai bine decât ai 
făcut-o tu atunci când te-ai adresat soţiilor şi copiilor noştri, şi indirect 
fraţilor noştri! 

4. Cuvintele tale au fost atât de adevărate şi de bogate în sensuri 
spirituale încât nu puteau proveni decât din gura Domnului. 

5. Dacă astfel de argumente vor rămâne fără efect, numai judecata şi 
pedeapsa cea mai severă mai poate face ceva pentru aceşti oameni! 

6. Sunt însă absolut convins că nu ai vorbit în zadar, iubitul meu 
frate! Căci am văzut cum toate ascultătoarele tale s-au interiorizat puternic, 
îndeosebi atunci când le-ai dat exemplul cu picătura de otravă din cele zece 
vedre de apă curată, şi invers! 

7. Să le lăsăm acum să asimileze cuvintele tale, şi sunt absolut sigur 
că le vor accepta şi că se vor conforma în întregime lor atunci când spiritul 
care le-a animat le va lua în posesiunea sa. 

8. El le-a impregnat deja cu drojdia sa. Atunci când Domnul va 
adăuga căldura iubirii Sale, aluatul pe care tocmai l-ai pregătit va începe să 
crească de la sine! înţelegi ce îţi spun? 

9. Iar acum însoţeşte-mă până la poarta templului şi îngenunchează 
în faţa sfintei prezenţe a Domnului, pentru a-i mulţumi din inimă pentru 
imensa graţie pe care ţi-a acordat-o fâcându-te să vorbeşti cu atâta 
înţelepciune. De asemenea, roagă-te Lui pentru ca efortul tău să aibă succes! 

10. Eu o voi lua înainte şi voi face acelaşi lucru în faţa altarului 
sacru, însoţit de miniştrii mei. Când Domnul te va chema, ridică-te şi intră în 
templu cu o atitudine de respect maxim şi cu iubirea cea mai umilă, iar 
Domnul îţi va da indicaţiile pe care va trebui să le urmezi în continuare. Iar 
acum, să trecem la fapte, în numele Lui sfânt! Amin". 

Capitolul 19 

Cuvintele adresate de Domnul lui Ohlad şi Danei pe tema venerării 
juste a lui Dumnezeu. Ohlad şi Danei sunt descendenţii lui Kisehel. Domnul 
invită toate popoarele să se căiască 

(19 decembrie 1843) 

1 . De îndată ce a ajuns la poarta templului, Danei a căzut cu faţa la 
pământ şi a început să se roage, aşa cum i-a recomandat Ohlad. 

2. Acesta din urmă a intrat în templu şi, plin de veneraţie, a 
îngenuncheat şi el în faţa tabernacolului, după care a început să se roage lui 
Dumnezeu în inima sa. 

3. Părintele divin i-a răspuns din mijlocul norului Său: „Ohlad, îţi 
spun, ridică-te, căci nu simt nevoia să te las să te umpli de praf în faţa Mea! 

4. Cel care Mă recunoaşte în inima sa, plin de iubire, Mă adoră într-o 
măsură suficientă, la fel ca şi cel care este plin de smerenie în sufletul său! 
Ceea ce faci cu corpul tău nu are nici o valoare în ochii Mei, întrucât nu 
reprezintă decât o ceremonie moartă care aparţine vanităţii acestei lumi 
exterioare şi nu simbolizează decât orbirea şi nebunia oamenilor. 

5. Ridică-te, aşadar, şi du-te să-i spui fratelui tău Danei să facă la fel. 
După ce se va ridica de la pământ, condu-1 în interiorul templului şi îi voi 
revela Eu însumi ce va avea de făcut în continuare, în numele Meu!" 

6. Ohlad s-a ridicat imediat în picioare şi a plecat să îi transmită lui 
Danei voinţa Domnului. Cei doi s-au întors împreună în templu. 

7. După ce au ajuns în faţa altarului, Domnul i-a spus lui Danei: 

8. „Danei, te cunosc foarte bine; tu eşti un descendent al lui Kisehel, 
cel care i-a poruncit lui Lameh să construiască acest templu. 

9. Contrar voinţei Mele, strănepoţii lui Kisehel au coborât la şes, iar 
tu eşti al şaptelea membru în succesiune directă al descendenţilor săi. 

10. Adevăr îţi spun: dacă tu şi Ohlad nu aţi face parte din rândul 
descendenţilor lui Kisehel, templul nu s-ar fi deschis niciodată în faţa 
voastră. Singurul motiv pentru care Mi s-a făcut o dată în plus milă de acest 
popor recalcitrant, astfel încât Mi-am propus să îl chem din nou la Mine, 
făcându-Mi cu putere auzită vocea, este faptul că voi doi sunteţi urmaşii 
credinciosului Meu Kisehel, uşor de recunoscut, cu toată îndărătnicia de 
care aţi dat dovadă la început. 

1 1 . Ohlad, te-am uns rege, iar tu Mi l-ai adus în scurt timp pe fratele 
tău Danei şi pe ceilalţi 98 de fraţi. De aceea, suveranitatea ta asupra acestui 
oraş va fî asigurată de acum înainte, atât timp cât vei continua să acţionezi 
urmând Cuvântul Meu. Cei zece martori care se găsesc aici vor avea datoria 
să te ajute întotdeauna, căci şi ei sunt descendenţii aceluiaşi Kisehel. 

12. Cât despre tine, Danei, tu eşti deja uns prin cuvintele pe care le 
voi rosti în continuare! Pune-ţi mâinile pe fraţii tăi, pentru ca şi ei să fie 
consacraţi cu această ocazie! 

13. După ce vom încheia această ceremonie, plecaţi în toate regiunile 
pământului şi propovăduiţi popoarelor adevărata căinţă. Dacă veţi obţine 
rezultate bune într-un loc, plecaţi mai departe şi procedaţi la fel. Dacă nu 
veţi obţine rezultate satisfăcătoare, pregătiţi-i pe oameni să se confrunte cu 
mânia Mea şi cu judecata pe care le-am promis-o, care se va abate asupra lor 
dacă nu se vor converti în întregime! - Iar acum, primiţi binecuvântarea 
Mea!" 

14. După care Domnul 1-a binecuvântat pe Danei cu o mână care a 
apărut din norul alb şi pe care au văzut-o cu toţii. In final, el i-a poruncit să 
treacă fără întârziere la treabă şi i-a recomandat să utilizeze fără restricţie 
puterea focului în cazul celor care idolatrizează această lume exterioară. 

15. Danei a depus jurământ în faţa Domnului că va face tot ce i-a 
spus, după care a plecat imediat să îşi îndeplinească misiunea, însoţit de 
Ohlad şi de miniştrii săi. 



Capitolul 20 

Binecuvântarea celor 98 de mesageri. Lamentările femeilor şi 
cuvintele de consolare ale unuia din cei zece miniştri 

(20 decembrie 1843) 

1. Când micul grup a ajuns în curtea exterioară a templului, toţi 
membrii săi i-au mulţumit Domnului din toată inima şi L-au slăvit pentru 
bunătatea Sa nemărginită. In final, Ohlad a închis din nou templul, după care 
s-a îndreptat împreună cu Danei şi cu cei zece miniştri către grupul foştilor 
consilieri, pentru a le împărtăşi voinţa Domnului. 

2. După ce întregul grup a aflat ce aşteaptă Dumnezeu de la ei, 
dându-şi consimţământul din toată inima să contribuie la această misiune, 
Danei şi-a pus mâinile pe ei şi cu toţii au fost umpluţi cu spiritul şi cu forţa 
lui Dumnezeu, pe care L-au slăvit din toată inima. 

3. în timp ce continuau să îl laude pe Dumnezeu, ei au ieşit din 
curtea exterioară, unde îi aşteptau cu nerăbdare soţiile şi copiii lor, cărora le- 
au anunţat voinţa divină. 

4. Auzind că soţii şi părinţii lor urmau să plece în lumea largă, 
părăsindu-i pentru o lungă perioadă de timp, sau poate chiar pentru 
totdeauna, femeile şi copiii au început să se vaite şi să-şi smulgă părul din 
cap. Unele au izbucnit în plâns, altele au început să urle de-a dreptul, sau 
chiar să profereze blasfemii împotriva lui Dumnezeu. 

5. Atunci, cei zece miniştri s-au apropiat de ele şi le-au poruncit cu 
toată severitatea să tacă, dacă nu doreau să fie pedepsite. 

6. Aceste cuvinte imperative rostite cu o voce de tunet au avut un 
efect imediat asupra femeilor şi asupra copiilor lor adulţi, reducându-i pe 
toţi la tăcere. 

7. Când pacea a fost astfel restabilită, unul din cei zece miniştri s-a 
adresat astfel protestatarilor (îndeosebi femeilor): 

8. „Fiţi rezonabile! Cum v-aţi putea opune voinţei lui Dumnezeu? 
Cine contează mai mult: Dumnezeu sau voi, cu marea voastră nebunie? 

9. Credeţi că dacă soţii voştri vor îndeplini voinţa divină, Dumnezeu 
vă va abandona? 

10. Singura voastră preocupare de acum înainte ar trebui să fie aceea 
de a vă face agreabile în faţa lui Dumnezeu. In rest, nu ar trebui să vă 
preocupe nimic altceva, căci Domnul se va ocupa de toate, mult mai bine 
decât voi! 



29 



11. Dacă soţii şi părinţii voştri ar fi siliţi să nu îndeplinească voinţa 
lui Dumnezeu din cauza voastră, Domnul ar arunca asupra pământului focul 
divin şi aţi pieri cu toţii în flăcările mâniei Sale! 

12. Spuneţi-mi: aţi prefera această soartă în loc să-i lăsaţi pe soţii 
voştri să plece şi să îndeplinească voinţa lui Dumnezeu, în timp ce Tatăl 
vostru ceresc se va ocupa de voi?" 

13. Aceste câteva cuvinte le-au readus pe femei în simţiri. Ele şi-au 
binecuvântat soţii şi s-au rugat Domnului să le îngăduie să se întoarcă bine 
sănătoşi acasă atunci când va găsi El de cuviinţă. 

14. Atunci, din cer s-a auzit o voce puternică, ce a spus: „Aceasta 
este voinţa Mea! Ceea ce este necesar se va întâmpla!" 

15. După care toată lumea s-a întors acasă, iar a doua zi consilierii s- 
au pregătit de plecare, însoţiţi de numeroase binecuvântări. Singur Midehal 
a fost nevoit să rămână în oraş, din cauza urechilor sale foarte lungi. 

Capitolul 21 

Cei trei ani de misionariat ai mesagerilor divini. Marele arc de 
triumfal recunoştinţei. Mustrările Domnului 

(21 decembrie 1843) 

1. Timp de trei ani, misionarii noştri au anunţat Cuvântul lui 
Dumnezeu în toate regiunile populate de oameni. Din când în când, ei au 
întâmpinat rezistenţă din partea unora dintre ei, dar de cele mai multe ori au 
reuşit să-i determine pe oameni să se căiască, folosindu-se de puterile lor 
miraculoase. 

2. In ceea ce priveşte oraşul Hanoh, aici ordinea a fost restabilită 
într-un interval de timp mult mai scurt, chiar dacă locuitorii din cartierele 
rezidenţiale au dat la început dovadă de o mare încăpăţânare. 

3. In cel de-al patrulea an, cei 99 de mesageri s-au întors acasă, vii şi 
nevătămaţi, anunţându-i lui Ohlad vestea cea bună, cum că ordinea domnea 
din nou pe întregul pământ. 

4. Ohlad şi cei zece miniştri i-au oferit atunci un mare sacrificiu 
Domnului şi întreaga populaţie a oraşului a fost invitată la ceremonie. 

5. Acest sacrificiu consta într-un arc de triumf uriaş, a cărui 
construcţie a fost poruncită de Ohlad într-un loc din afara oraşului. înălţimea 
arcului era de aproximativ 100 de stânjeni (circa 188 de metri), iar lungimea 
şi lăţimea lui aveau aceleaşi dimensiuni. Arcul de triumf era construit din 
blocuri de marmură albă, frumos şlefuită. 

6. într-un singur an, această construcţie cu o alură majestuoasă a fost 
terminată. La fel ca în cazul templului, în vârful arcului a fost plasat un altar 

din aur curat, pe care a fost ridicată o tăbliţă din acelaşi material pe care era 
încrustat cu nestemate numele lui Iehova. 

7. Mii de muncitori au lucrat la această construcţie faraonică, la care 
au contribuit oameni din toate clasele sociale. 

8. Când această operă (a cărei ridicare reprezenta în sine un act de 
recunoştinţă) a fost terminată, poporul a ieşit pe străzile oraşului. In prezenţa 
unei mulţimi imense, Ohlad şi cei zece miniştri ai săi, precum şi de cei 99 de 
consilieri, şi-au făcut intrarea triumfală în metropolă, lăudându-L şi 
slăvindu-L cu voce tare pe Dumnezeu. 

9. După această sosire triumfală, a cărei splendoare a depăşit tot ce 
v-aţi putea imagina pe pământ în aceste zile, Ohlad şi tovarăşii săi s-au 
îndreptat către templu şi i-au adus Domnului o ofrandă vie de recunoştinţă 
în inimile lor. 

10. Dar Domnul i-a spus regelui: „Ohlad! Ai făcut un lucru pe care 
nu ţi l-am cerut Eu, urmându-ţi propriul impuls interior! 

11. Mi-ai construit un arc de triumf într-un elan de recunoştinţă 
profundă, iar Eu îţi spun că ai procedat corect! Dar tu ai pus numele Meu la 
vedere, şi aici ai greşit, căci numele Meu trebuie situat întotdeauna în zona 
cea mai intimă şi mai secretă a inimii! 

12. De aceea, du-te şi, drept penitenţă pentru această greşeală, 
construieşte un templu asemănător acestuia chiar în vârful monumentului, 
astfel încât numele Meu să se găsească în final în interior. în caz contrar, vei 
transforma sanctuarul într-un loc al idolatriei! Haide, du-te şi fă ce ţi-am 
spus! Amin". 

13. Plin de căinţă, Ohlad a ieşit din templu şi s-a apucat de treabă 
chiar începând de a doua zi. 

Capitolul 22 

Noul templu situat deasupra arcului de triumf. începutul 
păgânismului. Divergenţele de opinie născute din egoism 

(22 decembrie 1843) 

1. într-un singur an, templul a fost terminat, fiind întru totul 
asemănător cu cel al lui Lameh. Locul din jurul edificiului a fost nivelat şi 
înconjurat cu o balustradă aurită, astfel încât vizitatorii să nu rişte să cadă de 
pe arcul de triumf. 

2. Clădirea era magnifică şi era vizitată zilnic de mii de persoane, 
spre deosebire de templul lui Lameh, care era puţin frecventat, parţial din 
cauza fricii şi parţial pentru că nu se afla într-unui din locurile preferate de 
promenadă ale oraşului. 

3. în următorii zece ani, un întreg oraş s-a dezvoltat în jurul arcului 
de triumf, fiind constituit numai din hanuri în care se cazau numeroşii 
pelerini, în schimbul unei sume foarte modeste, dar cu atât mai echitabile. 

4. Din păcate, în timp a apărut o nouă plagă, un fel de păgânism care 
îi separa pe oameni, făcându-i să se certe pentru a stabili în care din cele trei 
temple îşi manifesta cel mai pregnant Dumnezeu graţia şi iubirea Sa. 

5. Nimeni nu prefera templul lui Lameh, din acoperişul căruia ploua 
tot timpul cu tunete şi trăsnete, ceea ce îi făcea pe oameni să se teamă pentru 
viaţa lor. 

6. în templul de pe munte vânturile erau prea puternice, aşa că 
oamenii nu aveau senzaţia că Dumnezeu îşi distribuia cu prea mare 
generozitate graţia. 

7. în schimb, toată lumea adora noul templu, considerând că este de 
departe preferatul lui Dumnezeu. De aceea, se considera o datorie de onoare 
să te duci să i te închini lui Dumnezeu la acest templu! 

8. în mod evident, această filozofie simplistă le displăcea profund 
locuitorilor din Hanoh care îşi aveau casele în jurul templului lui Lameh. 
Desigur, revolta lor nu avea nimic de-a face cu autenticitatea clădirii, ci doar 
cu slabele lor venituri rezultate din închirierea camerelor pentru pelerinii 
veniţi la templu. Şi totuşi, ei ştiau foarte bine că Lameh a clădit acest templu 
în numai şapte zile, la porunca lui Dumnezeu. 

9. Hotelierii care s-au stabilit în jurul muntelui pe care se afla 
templul înţelepciunii gândeau exact la fel: „La ce vă folosesc toate vizitele 
voastre la noul templu dacă rămâneţi ancoraţi în prostia voastră? Pe muntele 
nostru este situat templul veritabil al lui Dumnezeu, pe care Acesta 1-a 
vizitat de nenumărate ori şi de unde îşi revarsă înţelepciunea asupra 
pelerinilor pioşi! Mergeţi şi îl vizitaţi, căci numai aici veţi putea obţine 
înţelepciunea!" 

10. Ohlad şi miniştrii săi erau martorii acestui proces absurd, dar nu 
puteau să intervină, căci oamenii veneau în pelerinaj din toate colţurile 
lumii, erau foarte cucernici şi se emoţionau teribil atunci când vizitau 
locurile sacre, slăvind numele lui Dumnezeu cel unic. De aceea, regele era 
nevoit să asiste neputincios la această luptă între cele trei partide ale 
templelor, căci din punct de vedere exterior, fiecare îşi susţinea propriile 
drepturi. 

11. Tot ce a putut face Ohlad a fost să angajeze mai mulţi ghizi la 
noul templu, care să le vorbească cu înţelepciune oamenilor, călăuzindu-i, 
dar această măsură nu a reuşit să pună capăt gâlcevii. 

12. Suita evenimentelor care vor urma va arăta fructele otrăvite care 
au apărut ca urmare a acestui dezacord. 



Capitolul 23 

Menţinerea ordinii în Hanoh până la moartea lui Ohlad şi a 
miniştrilor săi. Fiul lui Ohlad devine rege şi începe să cârtească împotriva 
Domnului 

(23 decembrie 1843) 

1 . Atât timp cât Ohlad şi miniştrii săi au rămas în viaţă, străduindu- 
se din răsputeri să menţină ordinea divină, împreună cu cei 99 de consilieri, 
totul a decurs relativ fără probleme. Totuşi, ei nu au reuşit niciodată să 
extirpe în întregime răul care mocnea într-un oraş de asemenea dimensiuni. 

2. Dat fiind că teatrele, luptele de animale şi reuniunile galante au 
fost interzise prin lege, iar vizitele reciproce nu mai erau permise decât 
pentru a discuta despre Dumnezeu, ele au fost înlocuite cu pelerinajele 
religioase, care au căpătat o adevărată alură mondenă. Oamenii se foloseau 
de aceste ocazii pentru a-şi alunga plictiseala, fără ca altcineva să poată 
obiecta. Aceasta este una din perfidiile lui Satan, care se foloseşte de orice 
instrument pentru a-şi atinge scopurile sinistre. 

3. Oricum, aşa cum spuneam mai devreme, aceasta era doar iarba rea 
din mijlocul recoltei bune, pe care, prin zelul şi perseverenţa lor, Ohlad şi 
miniştrii săi au reuşit să o elimine în mare parte, atât cât era posibil. 

4. Din păcate, fiul lui Ohlad, care i-a succedat la tron, era mult mai 
neglijent decât tatăl său. 

5. Ori de câte ori îl invitam, în interiorul templului, la mai multă 
fervoare, îmi răspundea: „Doamne, dă-mi forţa miraculoasă a miniştrilor 
tatălui meu, care au ştiut să conducă cu ajutorul ei toate popoarele 
pământului, şi la fel voi proceda şi eu, făcându-le încă şi mai fericite! 
Totuşi, Doamne, dacă eşti de acord să îmi dăruieşti această putere, nu o face 
doar pentru ziua de astăzi sau pentru cea de mâine, ci dăruieşte-mi-o până la 
sfârşitul vieţii, astfel încât să pot conduce popoarele fără ajutorul unor 
miniştri!" 

6. Deşi îl asiguram de fiecare dată că îl voi ajuta într-o manieră 
miraculoasă ori de câte ori va avea nevoie de ajutorul Meu, el nu înceta să 
îmi solicite această forţă atotputernică, sub pretextul că ea îl va face să 
acţioneze cu mai mult zel în favoarea menţinerii ordinii juste. 

7. Văzând că refuz în continuare să îi dăruiesc ce îmi cerea, el s-a 
supărat pe Mine şi într-o zi Mi-a spus: „O, Doamne, dacă nu doreşti să îmi 
conferi această putere şi preferi să o utilizezi Tu însuţi în diferite 
circumstanţe extraordinare, deşi eu Te rog de atâtea zile să mi-o dai, atunci 
nu ai decât să Te urci Tu însuţi pe tron şi să domneşti asupra popoarelor! 
Cât despre mine, scuteşte-mă de această misiune obositoare!" 

8. Văzând că se află tot timpul într-un dezacord cu Mine pentru că 
nu îi dăruiesc puterea miraculoasă pe care şi-o dorea atât de mult (nu atât de 
dragul popoarelor pe care le păstorea, ci mai mult dintr-o pasiune 
personală), acest descendent al lui Ohlad nu s-a preocupat decât într-o 
manieră extrem de superficială de treburile regatului. 

9. Pelerinii au devenit din ce în ce mai numeroşi, căci locurile de 
pelerinaj se înmulţeau pe zi ce trece. In acest fel, fostele reuniuni de salon au 
fost înlocuite cu cele fals religioase. 

10. Idolatria s-a generalizat astfel în scurt timp. Oamenii nu Mă mai 
adorau pe Mine în inimile lor, într-o manieră directă şi vie, ci se închinau cu 
ardoare tăbliţelor aurite cu numele Meu. 

11. M-am văzut astfel nevoit să pedepsesc poporul şi pe rege 
trimiţându-le tot felul de molime, dar este greu să mai trezeşti un spirit care 
a devenit călduţ (pierzându-şi ardoarea). 

12. După fiecare pedeapsă, regele venea să Mă caute în templu, dar 
nu pentru a-Mi implora graţia şi compasiunea, ci numai pentru a se certa cu 
Mine şi pentru a-Mi face tot felul de reproşuri. 

13. în această perioadă, prostituţia s-a răspândit într-o manieră 
devastatoare, motiv pentru care M-am văzut nevoit să trimit peste oraş o 
mică epidemie de ciumă, în timpul căreia au murit 200.000 de persoane. Din 
fericire pentru restul oraşului, epidemia a rămas localizată doar într-o 
singură regiune a acestuia, restul cartierelor rămânând neatinse (întregul 
oraş număra 12 milioane de locuitori). In urma acestei noi molime, regele a 
venit la templu şi Mi-a spus: 

14. „O, Doamne, de ce ne torturezi atât de lent? Mai bine distruge 
acest oraş dintr-o singură lovitură, inclusiv pe mine, şi astfel vei pune capăt 
mult mai rapid acestei situaţii absurde!" 

15. Dacă îl pedepseam în timpul acestor întâlniri, regele îmi spunea: 
„Sigur, loveşte-mă! Este o onoare pentru bietul rege al Hanohului să fie lovit 
de însuşi Domnul şi Dumnezeul său!" 

16. Dacă îi trimiteam o boală, le poruncea servitorilor să îl transporte 
cu lectica până la templu şi se lega de Mine într-o manieră plină de dispreţ. 
Din când în când, îmi promitea să Mă asculte, dar au fost şi cazuri în care 
M-a ameninţat pur şi simplu! 

17. într-adevăr, acest rege, pe nume Dronel, a făcut tot ce i-a stat în 
puteri pentru a-Mi pune răbdarea la cea mai grea încercare! L-am lăsat totuşi 
să domnească timp de 50 de ani, căci în afară de momentele sale de mânie, 
Mă iubea sincer în inima sa. 



Capitolul 24 

Kinkar, fiul lui Dronel, preia guvernarea regatului. Discursul de 
abdicare al lui Dronel, adresat Domnului. Răspunsul Domnului. Falsul 
legământ al lui Kinkar. Pericolele naturalismului 

(27 decembrie 1843) 

1. Dronel avea un fiu pe nume Kinkar, pe care 1-a asociat la 
guvernare încă din timpul vieţii. După 50 de ani de domnie, văzând că nu a 

reuşit să obţină de la Dumnezeu puterea miraculoasă pe care şi-o dorea cu 
atâta ardoare, el s-a adresat astfel Domnului: 

2. „Doamne, timp de 50 de ani m-am încăpăţânat să îi ajut pe oameni 
fără a ţine cont de propria mea suferinţă. Tu ai văzut chinul meu, dar nu mi- 
ai sărit în ajutor! Ori de câte ori Te-am rugat să îmi conferi puterea Ta 
miraculoasă, unicul lucru care m-ar fi putut ajuta în mod eficient în acest 
efort, Tu Te-ai retras sau nu mi-ai dat nici un răspuns, ori m-ai ameninţat şi 
chiar m-ai pedepsit! 

3. Şi totuşi, am încercat din toate puterile mele să fac tot ce mi-a stat 
în puteri şi nu Te-am uitat niciodată! Mi-am iubit poporul mai mult decât 
propria viaţă, acesta fiind motivul pentru care m-am certat întotdeauna cu 
Tine atunci când îl făceai să sufere. 

4. Acum am îmbătrânit. Mă simt slab şi foarte obosit. Tânjesc după 
odihnă. 

5. Fiul meu mai mare, Kinkar, este un bărbat puternic, cu capul şi 
inima la locul lor. De aceea, îi voi înmâna lui sceptrul, coroana şi tronul 
meu, şi odată cu ele, şi splendorile acestui templu. Susţine acest gest, 
Doamne! 

6. Căci nu fac acest lucru în propriul meu interes, ci în interesul Tău 
şi al poporului meu. Cred că nu doreşti să acţionezi împotriva acestui gest 
favorabil Ţie...". 

7. Domnul i-a răspuns astfel lui Dronel: „Ascultă! Eu nu mai pot 
veni în ajutorul oamenilor! Ei fac ce doresc şi nu mai ţin demult cont de 
sfaturile Mele. De aceea, le-am dăruit o libertate totală! 

8. Tu ţi-ai numit fiul rege prin propria ta autoritate! în consecinţă, el 
va domni asupra poporului, fără ca Eu să Mă opun. Căci nici tu nu ţii vreo 
dată cont de sfaturile Mele, considerându-te probabil mai înţelept decât 
Mine, Creatorul tuturor lucrurilor! 

9. Aşa cum îi acord poporului întreaga libertate, la fel ţi-o acord şi 
ţie, precum şi acestor temple. De acum înainte, îngerii Mei şi norul Meu vor 
dispărea pentru totdeauna din ele! 

10. Aveţi însă grijă ce veţi face cu această libertate excesivă! 

1 1. De acum înainte, Eu nu vă voi mai pedepsi, până când nu va suna 
marele ceas! 

12. Atunci când va suna ceasul, după perioada de timp pe care am 
prestabilit-o pentru voi, ferice de cei pe care îi voi găsi activi şi care îmi vor 
respecta voinţa, care vă este binecunoscută, dar vai celor care nu o vor 
respecta! 

13. Hanoh, ai coborât foarte jos! De aceea, asupra ta se va abate mai 
întâi mânia Mea! Amin". 

14. Dronel i-a împărtăşit fiului său Kinkar cele aflate de la 
Dumnezeu, după care i-a predat complet frâiele guvernării, recomandându-i 
totuşi să nu impună poporului alte legi decât cele date de Domnul prin 
intermediul lui Ohlad. 

15. Kinkar a jurat pe numele sfânt din templu să respecte sfatul 
tatălui său. 

16. Când el a făcut acest jurământ, Spiritul lui Dumnezeu a dispărut 
din templu, căci jurământul era fals, iar Kinkar abia aştepta să şi-1 încalce de 
îndată ce tatăl său avea să moară. 

17. In momentul în care Dronel a intrat din nou în templu, el a văzut 
imediat că altarul era gol. Cutremurat, L-a strigat pe Domnul, dar apelul său 
a rămas fără răspuns. De aceea, el a părăsit templul şi s-a dus să îi 
povestească ce s-a întâmplat lui Kinkar. 

18. Acesta i-a răspuns însă: „întreaga natură este opera lui 
Dumnezeu. De vreme ce Acesta nu mai doreşte să îi venerăm numele, ne 
vom închina în faţa operelor Sale! Nu crezi că acest lucru este foarte 
corect?" 

19. Dronel l-a lăudat pe Kinkar şi a pus astfel prima piatră de temelie 
a întregii idolatrii. 



Capitolul 25 

Regele Kinkar adună legile divine în două cărţi. Dronel îşi omagiază 
fiul pentru acest gest 

1. După un an, Kinkar s-a sfătuit cu tatăl său şi i-a spus: „Tată, 
ascultă- mă, mi-a venit o idee bună! 

2. După cum ştii, Dumnezeu ne-a părăsit fără vreun motiv aparent, 
căci nici unul dintre noi nu L-a trădat! Din fericire, noi nu dorim să 
răspundem la rău cu rău, ci dimpotrivă, dorim să-i rămânem credincioşi, aşa 
cum nici o creatură nu i-a fost vreodată în întreaga Sa creaţie! 

3. In acest scop, am adunat în decursul acestui an toate legile lui 
Dumnezeu şi le-am scris în două cărţi! 

4. Da, am trimis chiar mesageri pe înălţimile sacre! Aceştia nu au 
întâlnit decât oameni foarte bătrâni, - n-o să-ţi vină să crezi, dar aceşti 
oameni i-au cunoscut personal pe legendarul prim om de pe pământ! Se pare 
că mai trăieşte în munţi un om foarte bătrân, contemporan cu Lameh, cel 
care a construit cele două temple! 

5. Mesagerii mei au descoperit că locuitorii din munţi au o concepţie 
de viaţă plină de profunzime şi au primit de la ei o carte plină cu principii 
divine, despre care se spune că ar fi fost scrisă de un înţelept pe nume Enoh, 
un om care trebuie să fi fost foarte pios, căci a trăit tot timpul în prezenţa 
vizibilă a lui Dumnezeu, fiind numit de Acesta marele Său preot. 

6. Ei bine, eu am adunat toate aceste comori cu adevărat sacre şi am 
creat această carte, pe care o aduce servitorul meu. Ea are o lungime de trei 
picioare, o lăţime de două picioare şi o înălţime de un picior, şi este alcătuită 
din o sută de pagini create dintr-un metal foarte rezistent. Este vorba de un 
amestec de aur, argint şi cupru. 

7. Iată, toate paginile cărţii sunt acoperite cu caractere distincte, şi nu 
există nici măcar un singur cuvânt care să vină de la mine, căci nu am pus în 
carte decât ce am învăţat de la înţelepţii din munţi şi de la şes, şi tot ceea ce 
corespunde legii divine. 

8. După cum ştii, mă pricep de minune să mânuiesc creionul de 
ardezie, aşa că am reuşit să scriu această carte într-un singur an. 

9. întreaga lucrare nu tratează decât despre voinţa lui Dumnezeu în 
raport cu umanitatea de pe acest pământ. De aceea, ea trebuie să rămână 
pentru totdeauna cartea de căpătâi a puterii de stat, şi nici o altă lege nu 
trebuie dată oamenilor decât cea care se găseşte în această carte. 

10. în continuare, îmi propun să duc această carte la templu, în 
decursul unei mari ceremonii întru slava lui Dumnezeu. O voi plasa apoi pe 
altarul cel gol şi ea va lua locul fostului sanctuar. 

11. Voi numi apoi preoţi care nu vor avea altă menire decât să 
studieze această carte şi să instruiască poporul, transmiţându-i principiile din 
ea. 

12. Cartea se va numi „Scrierea sfântă" (sanah scritt) şi „Mântuirea 
voastră" (Seant ha vesta). 

13. Orice om care va îndrăzni să schimbe vreun cuvânt din această 
carte sau să modifice principiile existente va fi pedepsit cu moartea. 

14. Mai am în pregătire şi o a doua carte, în care voi menţiona toate 
actele lui Dumnezeu şi regulile de comportament pe care le-a instituit El. 
Am scris deja o mie de pagini din această carte, cu ajutorul lui Arbial 
(lucrătorul specializat în scrierea pe metal), care se va numi „Istoria sfântă a 
lui Dumnezeu" (Seant hiast elli). Ce zici, tată, de ce am realizat în această 
perioadă?" 

15. Auzind aceste cuvinte, Dronel s-a bucurat şi a spus: 

16. , Adevăr îţi spun: tu ai făcut mai mult pentru Dumnezeu într-un 
singur an decât am făcut eu în 50. Sunt convins că El te va binecuvânta 
pentru acest lucru aşa cum nu 1-a binecuvântat nici măcar pe tatăl meu, 
Ohlad. Căci nici el, nici eu nu ne-am ocupat deloc de munţii sacri! 

17. Lăudat fie Domnul, Dumnezeul nostru, dar şi tu, fiul meu 
multiubit, care te-ai dovedit astfel demn de acest regat atât de măreţ! Amin". 



Capitolul 26 

Cartea legii a lui Kinkar este plasată pe altarul templului. Kinkar - 
„ demnitarul lui Dumnezeu " pe pământ. Decadenţa spirituală a oraşului 
Hanoh 

(30 decembrie 1843) 

1 . Aceste elogii l-au flatat teribil pe Kinkar, pe care l-au bine dispus 
peste măsură. De aceea, chiar a doua zi el a dispus transportarea cu mare 
pompă a cărţii legii în interiorul templului, pentru a o depune pe altar. 

2. Kinkar a dispus apoi numirea a o sută de preoţi consideraţi foarte 
culţi şi care au fost prezenţi în timpul ceremoniei de transfer. Datoria lor 
strictă era de a citi şi de a studia continuu această lucrare, astfel încât să 
poată vorbi în permanenţă poporului despre înţelepciunea divină. 

3. Desigur, Kinkar s-a auto numit mare preot şi le-a impus celor din 
jur un respect cvasi-divin. 

4. Printre titlurile sacerdotale pe care şi le-a acordat singur se 
numărau: „Mare demnitar al lui Dumnezeu pe pământ", „Cunoscătorul 
voinţei divine în ceea ce îi priveşte pe oameni şi cunoscătorul înţelepciunii 
secrete a lui Dumnezeu", „Plenipotenţiarul lui Dumnezeu" şi „Fiul cerului". 

5. Nimeni altcineva nu avea dreptul să îşi atribuie întâietatea într-un 
domeniu oarecare, căci primele o sută de poziţii erau rezervate exclusiv 
pentru demnităţile sale. De altfel, nu îi era suficient să fie numit cel mai 
demn, etc. Oamenii aveau datoria să îl considere singurul om demn, 
singurul înţelept, şi să îl salute plecându-se cu umilinţă până la pământ, ca şi 
cum ei ar fi fost nimic prin comparaţie cu el. 

6. Pe scurt, transferul cărţii în interiorul templului i-a luat complet 
minţile lui Kinkar. Când, după zece ani, a terminat şi „Istoria lui 
Dumnezeu", pe care a transportat-o de asemenea într-un cufăr de aur la 
templu, el şi-a ieşit complet din minţi! 

7. Preoţii pe care îi numise şi care îi cunoşteau slăbiciunea i-au 
atribuit titlurile cele mai neverosimile, care depăşeau orice imaginaţie. 

8. Aşa se face că marele său nume sacerdotal a fost înscris cu litere 
mici pe o bandă de metal cu o lungime de 1100 de stânjeni (circa 550 de 
metri). 

9. Această bandă putea fi rulată şi era păstrată în templu ca obiect 
sfânt, în faţa căruia toată lumea trebuia să se închine cu veneraţie. 

10. In timpul marilor festivităţi religioase, banda era derulată în 
spirale şi aranjată în jurul templului, şi fiecare din cei o sută de preoţi trebuia 
să citească 1 1 stânjeni din numele gigantic care era gravat pe ea. 

1 1 . Kinkar mai avea şi alte nume (titluri), mai puţin lungi, care erau 
şi ele înscrise pe benzi de metal identice. 

12. Aceste nume ceva mai scurte trebuiau citite săptămânal, 
necesitând trei zile pentru a fi enunţate, în timp ce numele cel lung în 

integralitatea lui necesita o săptămână întreagă (căci, aşa cum spuneam, 
banda cea lungă de 1 100 de stânjeni era scrisă cu caractere foarte mici). 

13. Aceasta era starea oraşului Hanoh după numai 20 de ani. Nu cred 
că este greu de înţeles pentru cineva de ce acest mare oraş se îndrepta cu 
paşi repezi către pierzania sa. 

Capitolul 27 

înţelepciunea învăţată de Kinkar. înflorirea invenţiilor şi artelor. 
Orbirea şi cultura blestemată a hanohienilor 

(2 ianuarie 1844) 

1 . Văzând că zelul său literar a reuşit să arunce un întreg popor într- 
un veritabil delir al veneraţiei, regele s-a gândit intens ce ar putea face 
pentru a creşte şi mai mult în ochii supuşilor săi. 

2. Era un spirit ingenios şi avea multe cunoştinţe dobândite în timpul 
copierii celor două cărţi. De aceea, îi era uşor să inventeze tot felul de 
lucruri. 

3. în câţiva ani, Hanohul s-a umplut de invenţii şi de artificii de toate 
felurile, căci zelul regelui îi stimula şi pe alţii să îl imite. Locuitorii oraşului 
nu se mai gândeau la altceva decât să inventeze ceva nou, pentru a depune 
apoi noua invenţie la picioarele suveranului lor. 

4. Oraşul Hanoh (la fel ca şi celelalte oraşe din jur) s-a umplut astfel 
cu tot felul de construcţii mecanice dintre cele mai extraordinare, despre 
care posteritatea nu a păstrat nici o dovadă. 

5. Oamenii au inventat maşinării care puteau îndeplini diferite 
funcţii, cum ar fi: trasul, împinsul, aruncarea, presarea şi ridicarea, fapt care 
le permitea să realizeze lucruri pe care societatea modernă nu şi le poate nici 
măcar imagina (de altfel, acest lucru este de preferat). 

6. Aceşti oameni au creat maşinării care le permiteau să arunce 
proiectile de 50.000 de kilograme la o distanţă de o leghe cu o forţă absolut 
terifiantă, în cadrul cărora electricitatea juca rolul principal. Ei au reuşit să 
perfecţioneze atât de mult această invenţie încât au realizat cu ajutorul ei 
lucruri îngrozitoare. 

7. Au inventat de asemenea praful de puşcă şi armele de foc, 
pergamentul şi hârtia. Cunoşteau puterea vaporilor de apă şi o foloseau cu 
mult succes pentru invenţiile lor. 

8. Pe scurt, în materie de invenţii şi de artificii tehnice, Hanohul şi 
oraşele învecinate se aflau cu o mie de ani înaintea epocii actuale. Oamenii 
acelor vremuri au realizat toate aceste lucruri într-un interval de timp destul 
de scurt. 

9. De pildă, sistemul optic nu reprezintă exclusiv o invenţie a epocii 
voastre. Hanohienii au reuşit şi ei să construiască instrumente uriaşe de 
mărire. Ei au reuşit chiar să descopere mult mai multe aplicaţii ale ştiinţei 
aerostatice (ştiinţa echilibrului atmosferic) decât au reuşit oamenii din epoca 
modernă (n.n. 1844). în plus, apreciau foarte mult muzica, şi asta încă din 
timpul lui Lameh. 

10. Nimic nu-i făcea lui Kinkar o plăcere mai mare decât o nouă 
invenţie. Aşa se face că asupra oraşului Hanoh s-a abătut o adevărată ploaie 
de descoperiri noi, fără a mai pune la socoteală îmbunătăţirea celor mai 
vechi. 

11. Artele frumoase erau de asemenea foarte cultivate, fapt care a 
transformat în scurt timp Hanohul într-un uriaş palat magic. Kinkar se 
considera deja un fel de zeu pe pământ, situaţie la care a contribuit din plin 
şi tatăl său, care încă mai trăia la acea vreme. 

12. Kinkar nu înceta să repete: „Dacă am fi continuat să îl venerăm 
pe Dumnezeu în aspectul Său transcendent şi insondabil, ne-am afla şi la ora 
actuală în primul nostru stadiu de evoluţie. De îndată ce am început însă să îi 
venerăm operele, am ajuns aproape la fel de puternici ca El, căci şi noi 
suntem nişte creatori, ba chiar mai inventivi decât El!" 



Capitolul 28 

Bogăţia uriaşă acumulată de oraşul Hanoh şi consecinţele ei. 
Moartea lui Kinkar. Fiul lui, Japell, îi succede la tron. Legile şi politica 
noului rege 

(3 ianuarie 1844) 

1. Este inutil să mai menţionez că toate aceste invenţii au favorizat 
comerţul dintre hanohieni şi celelalte popoare. Nu este de mirare că oraşul a 
ajuns la un grad de prosperitate fără precedent şi că toţi locuitorii săi trăiau 
într-un fast nebun. 

2. Consecinţele unei bogăţii atât de mari nu sunt însă întotdeauna 
foarte aparente de la bun început. 

3. Care sunt în general consecinţele opulenţei excesive? - Vom 
vedea în cel mai scurt timp. 

4. Consecinţele naturale ale bogăţiei excesive sunt: setea de putere, 
împietrirea inimii faţă de cei săraci şi nevoiaşi, un apetit din ce în ce mai 
mare pentru satisfacerea plăcerilor trupeşti, dorinţa de confort şi de lux, la 
care se adaugă uzura, avariţia, invidia, ura, mânia, uitarea de Dumnezeu, 
excesele alimentare, desfrâul, idolatria, furturile, violurile şi moartea. Toate 
aceste lucruri reprezintă consecinţele naturale ale bogăţiei în exces. 

5. Ce credeţi? Şi-au făcut ele apariţia în Hanoh? - Atât timp cât 
Kinkar a continuat să vegheze asupra oraşului, aceste vicii au rămas 

ascunse. După 43 de ani de domnie, Kinkar şi-a găsit însă moartea violentă 
din cauza unui experiment cu o maşinărie, iar la tron i-a succedat fiul său, 
Japell. Aproape peste noapte, întreaga ordine din Hanoh a fost dată peste 
cap. 

6. Pe cât de inventiv era spiritul tatălui său, pe atât de talentat era 
Japell în politică. Şi la ce nu se pretează un politician abil pentru a-şi atinge 
scopurile? 

7. Japell a permis toate viciile, dar sub un anumit control al 
autorităţilor. De pildă, furtul era permis, dar numai până la o anumită sumă. 
Exista însă şi o pedeapsă: dacă hoţul era prins de victima sa, aceasta din 
urmă avea dreptul să îl pedepsească după bunul ei plac. 

8. Această lege a condus într-un timp destul de scurt la apariţia unor 
hoţi extrem de rafinaţi, fapt care îi silea pe locuitorii de la oraşe şi sate să se 
afle într-o stare de vigilenţă continuă. Pe de altă parte, hoţul care fura de la 
un preot, de la un funcţionar de stat sau de la rege era pedepsit cu moartea. 

9. In aceste condiţii, hoţia a devenit legală, dar părţile vătămate 
aveau propriile lor drepturi de a se apăra. In ceea ce îi privea pe hoţi, aceştia 
erau obligaţi să verse o treime din câştigurile lor la trezoreria statului; în caz 
contrar, ei îşi pierdeau pentru totdeauna dreptul de a mai fura. Fiind 
autorizaţi direct de rege să îşi facă meseria, hoţii au ajuns un fel de nobilime 
locală, asemănătoare cavalerilor-hoţomani care existau în Iudeea la scurt 
timp după naşterea Mea pe pământ. Hoţii nu erau consideraţi nişte proscrişi 
şi toată lumea avea dreptul să fure. 

10. In continuare, regele a proclamat o lege prin care le dădea 
libertatea să facă ce vor tuturor tinerelor aparţinând burgheziei. In 
consecinţă, fiecare bărbat avea dreptul să se culce cu aceste tinere, în locul 
care i se părea potrivit. Părinţii bogaţi avea însă posibilitatea să cumpere 
titluri nobiliare care se prelungeau pe durata unui an, caz în care fiicele lor 
erau protejate (dar numai pentru intervalul de timp respectiv). Dacă tatăl nu 
îşi prelungea titlul nobiliar, fiica sa redevenea liberă. Acest monopol i-a 
adus regelui câştiguri enorme. 

11. Burghezii care cumpărau titluri nobiliare mărunte timp de zece 
ani la rând puteau face cerere în cel de-al unsprezecelea an pentru un titlu 
aparţinând marii nobilimi, care îi costa, desigur, de zece ori mai mult. 

12. Orice supus al regelui care dorea să îi vorbească acestuia trebuia 
să fie foarte concis, căci nu avea dreptul decât la zece minute gratuite. Odată 
depăşit acest termen, el trebuia să îi plătească suveranului pentru fiecare 
cuvânt rostit câte o jumătate de kilogram de aur. 

13. Veţi afla în continuare ce alte măsuri a mai luat Japell pentru a 
pune mâna pe toate bogăţiile Hanohului. 

Capitolul 29 

Şcolile şi teatrele publice din Hanoh. Sistemul de spionaj al lui 
Japell. Susţinerea săracilor prin intermediul politicii. Iubirea şi politica - 
doi poli perfect opuşi 

(4 ianuarie 1844) 

1. încă din timpul domniei lui Ohlad, Hanohul avea un sistem de 
şcoli publice, care au fost perfecţionate de Dronel şi mărite de Kinkar, care a 
construit noi şcoli în oraşele vecine. 

2. Japell a fondat mai multe sute de şcoli elementare în care erau 
predate public diferitele arte, precum dansul, muzica, sculptura, pictura şi 
nataţia. Elevii erau învăţaţi inclusiv zborul acrobatic cu ajutorul 
instrumentelor aerostatice, precum şi echitaţia pe cai, măgari, cămile şi 
elefanţi. Nu lipseau lecţiile de scrimă, trasul cu arcul şi tirul cu armele de 
foc inventate de Kinkar. 

3. Pentru toate disciplinele citate mai sus şi pentru numeroase altele, 
pe care nu le-am amintit, Japell a ridicat edificii şcolare pretutindeni în 
imensul său regat. Rezultatul a fost un mare număr de artişti şi sportivi care 
aveau rolul să amuze poporul în teatre şi circuri, remuneraţi în mod 
corespunzător. O treime din câştigurile lor intra, desigur, în vistieria statului, 
sub pretextul că regele a construit toate şcolile în care aceste arte erau 
predate, dând astfel ocazia tinerilor să înveţe toate aceste lucruri utile (de 
altfel, ei trebuiau să plătească inclusiv pentru anii de şcoală). 

4. In acest fel, Japell a dat o dublă lovitură: a câştigat alte sume 
uriaşe de bani şi a reuşit să-i facă pe oameni să mai uite de presiunile la care 
erau supuşi. El le-a oferit în permanenţă spectacole extrem de variate, fapt 
care s-a dovedit un mare atu politic, căci poporul a început să i se închine de 
parcă ar fi fost un zeu pe pământ. 

5. Nu există o cale mai sigură de a imbeciliza complet un popor, 
făcându-1 complet insensibil la constrângerile la care îl supui decât să-i oferi 
mii de spectacole şi de ceremonii. In oameni se trezeşte astfel dorinţa de 
distracţie, care îi face să decadă complet la stadiul de animale, făcându-i să 
privească lumea ca viţelul la poarta nouă. 

6. Aceasta a fost una din marile reuşite ale politicii abile duse de 
Japell. 

7. In Hanoh şi în oraşele învecinate mai existau destui gânditori 
înzestraţi cu raţiune care nu uitaseră de numele Meu, dar aceştia nu aveau 
dreptul să le vorbească semenilor lor despre Mine. Japell a împânzit regatul 
cu spionii săi şi chiar a reuşit să corupă pe mulţi dintre aceşti gânditori 
rafinaţi prin intermediul producţiilor sale artistice, care erau cu adevărat 
remarcabile. Ei au ajuns astfel să laude aceste producţii, care „făceau cinste 
inteligenţei umane". 

8. între toate artele puse la dispoziţia sa, poporul prefera dansul, 
muzica şi acele reprezentaţii care exhibau frumuseţea umană. 

9. Acestea aduceau pe scenă cele mai frumoase tinere şi cei mai 
arătoşi tineri, îmbrăcaţi în costume fermecătoare şi care se arătau în 
posturile cele mai excitante cu putinţă, în decoruri fabuloase şi pe fundalul 
unei muzici hipnotice. 

10. După fiecare reprezentaţie, tinerii artişti de ambele sexe stăteau 
la dispoziţia celor desfrânaţi, în schimbul unor tarife piperate. Tinerii băieţi 
stăteau la dispoziţia femeilor desfrânate, iar tinerele fete la dispoziţia 
bărbaţilor libidinoşi. 

1 1 . Aceste stabilimente îi aduceau regelui sume fabuloase, în timp ce 
poporul era din ce în ce mai îndobitocit. 

12. Dar evenimentul care 1-a transformat peste noapte pe Japell în 
preferatul absolut al săracilor a fost plasarea acestora în aziluri special 
construite pentru ei. De aceea, pe străzile Hanohului nu erau văzuţi niciodată 
cerşetori, ci numai oameni care trăiau în opulenţă. 

13. Desigur, sărmanii internaţi în aziluri nu erau trataţi deloc 
boiereşte, ci erau puşi să muncească pentru întreţinerea lor; căci iubirea şi 
politica sunt doi poli perfect opuşi, dat fiind că iubirea reprezintă cel mai 
înalt atribut al cerului, iar politica reprezintă principala calitate a infernului 
cel mai de jos, fiind întemeiată întru totul pe cupiditate şi pe dorinţa de 
dominaţie. 

14. Vom vedea în continuare ce alte măsuri a luat Japell. 



Capitolul 30 

Politica de cucerire a lui Japell, a miniştrilor şi a preoţilor acestuia. 
Victoria obţinută prin viclenie a preoţilor. Noe şi apropiaţii lui i-au rămas 
credincioşi Domnului. Japell îi recompensează pe preoţi. Instaurarea 
sistemului de caste 

(5 ianuarie 1844) 

1. Mintea diabolică a lui Japel a descoperit rapid că pe pământ 
existau numeroase regiuni populate de oameni care nu se aflau sub incidenţa 
domniei sale. De aceea, el a deliberat cu miniştrii şi cu preoţii săi pentru a 
stabili cum putea cuceri cel mai uşor aceste popoare. 

2. Miniştrii l-au sfătuit să folosească forţa militară, dar preoţii i-au 
sugerat cu viclenie să le trimită emisari acestor popoare. 

3. „Aceşti mesageri, i-au spus preoţii, vor trebui să propovăduiască 
marile avantaje ale oraşului Hanoh, incitându-i pe oameni - în maniera cea 
mai amicală - să îşi trimită delegaţii la noi. Noi vom primi aceşti delegaţi cu 
multă prietenie şi le vom arăta invenţiile noastre şi artele pe care le-am 
dezvoltat. Când vor prinde gustul acestor avantaje, îi vom invita să se 
integreze în marea noastră comunitate. In acest fel, poporul lor va fuziona cu 
al nostru, iar ei se vor bucura de toate privilegiile noastre. 

4. Când aceşti delegaţi se vor întoarce acasă şi le vor povesti celor de 
acolo toate minunile pe care le-au văzut aici, nu va mai exista pe pământ 
nici măcar un singur popor care să nu îşi dorească să ni se alăture, 
împărtăşindu-se din splendoarea noastră. 

5. Desigur, ar fi de preferat ca aceşti ambasadori ai popoarelor 
străine să nu descopere nici un aspect neplăcut al societăţii noastre, cum ar fi 
dreptul la furt şi libertatea de a jefui! De aceea, ar trebui să interzicem 
pentru o vreme aceste două libertăţi fundamentale ale oamenilor, evident, 
numai în prezenţa străinilor. In caz contrar, s-ar putea ca aceştia să fie 
dezamăgiţi şi să se întoarcă acasă blestemându-ne!" 

6. Acest sfat viclean al preoţilor a fost întru totul pe placul regelui, 
care 1-a pus imediat în aplicare. 

7. In scurt timp, mii de emisari au fost trimişi cu diferite caravane în 
toate direcţiile cardinale, pentru a descoperi popoarele ascunse şi a le 
împărtăşi vestea cea mare. 

8. Cel mai uşor le-a fost să descopere populaţiile din munţi: mai întâi 
copiii lui Dumnezeu, apoi horadiţii şi în sfârşit celelalte populaţii. 

9. Singurele populaţii pe care emisarii lui Japell nu au reuşit să le 
găsească au fost sihiniţii, meduhiţii şi cainiţii, precum şi consilierii plecaţi în 
Egipt în epoca lui Ohlad. 

10. Graţie amabilităţii şi ipocriziei, precum şi elocvenţei subtile a 
emisarilor, care erau în cea mai mare parte artişti ieşiţi din şcolile lui Japell, 
care au ştiut să îşi folosească abilităţile pentru a cuceri popoarele, acestea 
din urmă s-au lăsat cu uşurinţă convinse şi au trecut în scurt timp de partea 
Hanohului. 

11. Chiar şi copiii din munţi s-au predat, cu excepţia casei lui 
Lameh, care a murit chiar în ziua în care Hanohul şi-a trimis redutabilii săi 
emisari. Aşa se face că singurii care au mai rămas pe înălţimi, nelăsându-se 
amăgiţi de apostolii din Hanoh, au fost Noe şi cei trei fraţi ai săi, cele cinci 
surori ale sale şi soţia sa, care era fiica lui Muthael şi a Puristei, precum şi 
cei cinci copii ai lor. Acesta a fost singurul grup de oameni care i-au rămas 
în întregime credincioşi Domnului. 

12. Japell a fost foarte încântat de această victorie şi le-a oferit 
preoţilor care i-au dat un sfat atât de bun privilegiul de a se bucura de o 
libertate deplină. în plus, i-a asigurat că el şi restul posterităţii se vor supune 
întotdeauna directivelor lor. 

13. In decursul aceluiaşi an, preoţii au instaurat sistemul castelor, şi 
întregul popor a fost împărţit în diferite clase sociale. Membrii castelor erau 
obligaţi să respecte acest sistem, sub pedeapsa cu moartea, singura excepţie 
fiind, ca de obicei, răscumpărarea pe bani. 

14. A fost instaurată astfel casta sclavilor, sub denumirea de 
„animale cu aparenţă umană", o castă militară, una burgheză, una nobiliară, 
una a artiştilor, una a preoţilor, şi altele. 

15. Casta sclavilor era cea mai numeroasă. Vom explica în 
continuare de ce. 



Capitolul 3 1 

Politica de putere a preoţilor. Oprimarea sclavilor. Instaurarea 
Inchiziţiei. Hanohul - infernul umanităţii 

(8 ianuarie 1844) 

1 . La drept vorbind, puterea în creştere a preoţilor nu a fost tocmai 
pe placul lui Japell, căci el s-a angajat să îi asculte, din cauza avantajelor 
obţinute de pe urma lor. Dar ce mai putea face acum? 

2. Pe de o parte, preoţii erau deja mult prea bine implantaţi în 
subconştientul colectiv al claselor inferioare, iar pe de altă parte, ei se 
pricepeau atât de bine să îi tămâieze pe nobili, cărora le-au înălţat un 
adevărat piedestal, încât regele nu li se mai putea opune nici bazându-se pe 
forţa maselor, nici pe autoritatea nobililor săi. Căci atât prostimea cât şi 
nobilimea erau de partea preoţilor, în timp ce regele nu mai avea pe nimeni 
de partea sa. 

3. Cum au reuşit preoţii să obţină un prestigiu atât de mare? 

4. Simplu: ei au întărit din ce în ce mai mult sistemul de caste, pe 
care îl instauraseră mai demult cu consimţământul regelui. 

5. Atât timp cât nu au reuşit să strângă destule averi în trezoreriile 
lor, ei le-au dat oamenilor posibilitatea să îşi cumpere dreptul de a trece 
dintr-o castă socială într-una superioară. 

6. Când averea preoţilor a devenit însă incalculabilă, ei au schimbat 
dispoziţiile referitoare la sistemul de caste, instituind următoarele norme: 

7. Nu mai era posibilă decât trecerea sclavilor în casta inferioară a 
burghezilor. Accesul celor din primele două caste la cele superioare era 
interzis, indiferent cât de mari ar fi fost sumele oferite. 

8. îndeosebi casta preoţilor a rămas inaccesibilă şi îmbrăcată în 
mister. Nici chiar Satan nu avea dreptul să tragă cu ochiul şi să îi afle 
secretele. Preoţii au ştiut să se înconjoare de un mister atât de deplin şi de 
opac încât nimeni nu putea afla vreodată ce pun la cale aceştia. 

9. De aceea, regele a devenit din ce în ce mai neîncrezător în preoţi, 
sfârşind prin a se închide în palatul său şi nemaidorind să vadă pe nimeni. 

10. Acest lucru nu a făcut decât să le dea apă la moară preoţilor, a 
căror dominaţie a ajuns astfel la apogeu. 

1 1 . Ei au dat lege după lege, ca şi cum acestea ar fi fost autorizate de 
rege, deşi acesta din urmă nu avea nimic de-a face cu ele. Şi astfel, casta 
sclavilor a fost supusă unor condiţii de viaţă din ce în ce mai severe şi mai 
greu de suportat. 

12. Când aceştia au început să se plângă, preoţii le-au interzis dreptul 
de a vorbi, sub pedeapsa cu moartea. Mai mult, le-au restrâns la maxim 
posibilitatea de a se răscumpăra şi de a trece în casta superioară a 
burgheziei. Pe de altă parte, orice mic burghez putea fi condamnat şi 
transformat într-un sclav pentru cea mai mică abatere, caz în care toate 
bunurile sale erau confiscate de cler. 

13. Cum credeţi că trăiau însă sclavii? Exact ca nişte animale puse la 
lucru! 

14. Nobilii şi marii burghezi cumpărau sclavii de la preoţi (în mod 
evident, absolut goi, căci ei nu aveau dreptul să poarte haine) şi le construiau 
nişte staule, la fel ca pentru animale. 

15. Aceşti sclavi erau legaţi cu lanţuri fixate de inele, din care nu 
erau eliberaţi decât atunci când trebuiau duşi la muncă. 

16. Respectul de care se bucurau nobilii şi marii burghezi depindea 
de numărul sclavilor lor. Aşa se face că numărul celor din casta sclavilor nu 
făcea decât să crească în permanenţă. 

17. Toţi nobilii şi marii burghezi doreau să îşi procure un număr cât 
mai mare de sclavi. De aceea, comerţul cu sclavi a devenit înfloritor, fiind 
principala sursă de venit a preoţimii. 

18. Pentru a facilita acest comerţ, preoţii au creat confesiunea şi un 
fel de Inchiziţie. Cei chemaţi să se confeseze nu mai puteau scăpa de regulă 
de sclavie. 

19. Nu cred că mai trebuie să insist asupra acestui subiect. La numai 
20 de ani de la instaurarea sistemului de caste, Hanohul a devenit un infern 
al oamenilor săraci. 



Capitolul 32 

Rezistenţa opusă de preoţi în faţa numirii noului rege. Moartea lui 
Japell. Natura politicii. Noul rege de faţadă 

(9 ianuarie 1844) 

1. Japell a murit de inimă rea în cel de-al 25-lea an de domnie. El ar 
fi dorit să îl impună pe tron pe cel de-al doilea fiu al său, căci primul său 
născut era handicapat şi complet idiot. 

2. Dar preoţii au refuzat să îi îndeplinească dorinţa, spunându-i: 
„întregul principiu al regalităţii depinde de primul născut, şi nu de 
aptitudinile acestuia de a guverna! 

3. Dacă marea divinitate şi toate micile divinităţi ar fi dorit ca asupra 
Hanohului să domnească un rege înţelept, ele l-ar fi înzestrat pe primul tău 
născut cu înţelepciune. De vreme ce l-au lăsat să se nască aşa cum s-a 
născut, este evident că ele au dorit ca pe tron să ajungă un infirm idiot şi 
lipsit de forţă. Nici tu, în calitatea ta de părinte, şi nici noi, preoţii, în 
calitatea noastră de servitori fideli al marii divinităţi (dar şi a celor mai mici) 
nu avem dreptul să ne opunem voinţei lor. 

4. Noi, preoţii, suntem aleşi de divinităţi pentru a-i învăţa pe oameni 
să le cunoască voinţa şi pentru a veghea cu severitate ca această voinţă să fie 
îndeplinită de oameni. 

5. Tu nu eşti decât un om, în pofida coroanei tale regale, aşa că nu 
eşti scutit de dreptul de a asculta de puterea noastră sacerdotală, pe care am 
primit-o direct de la divinităţi! 

6. Noi te putem binecuvânta, dar te putem şi blestema la fel de bine. 
Blestemul nostru echivalează cu cel al divinităţilor. 

7. De aceea, plasează coroana pe capul fiului tău mai mare, dacă 
doreşti să fii binecuvântat, şi nu blestemat de noi. 

8. Potrivit decretelor zeilor, cel de-al doilea fiu al tău trebuie fie să 
facă parte din casta noastră sacră, fie să renunţe la tron, jurând pe viaţa sa că 
nu va încerca vreodată să pună mâna pe el şi emigrând apoi la frontiera 
regatului. 

9. Dacă va refuza să se supună acestei alternative, va fi blestemat şi 
spânzurat în faţa întregului popor!" 

10. Ameninţările preoţilor au umplut sufletul lui Japell de 
amărăciune. El s-a îmbolnăvit şi a murit la scurt timp de inimă rea, nelăsând 
nici o instrucţiune. 

11. Moartea sa nu a diferit cu nimic de cea a tuturor politicienilor: el 
a căzut în propria sa capcană. 

12. Căci orice politică este fructul neîncrederii, care se naşte dintr-o 
inimă coruptă. La rândul ei, aceasta din urmă este opera lui Satan, care nu 
cunoaşte deloc iubirea. De aceea, politica este practic echivalentă cu 
infernul. într-adevăr, regulile infernului sunt similare cu cele ale politicii, iar 
Satan este marele maestru al acesteia. 

13. Japell era un arhetip al acestui mod de viaţă şi a sfârşit prin a 
deveni victima perfectă a propriilor sale intrigi. 

14. După moartea sa, fiul său mai mare a fost uns imediat rege, 
desigur, un rege de faţadă. Este uşor de ghicit de ce l-au preferat preoţii 
celui de-al doilea fiu al regelui, care era sănătos la minte. 

15. Acesta a fost nevoit să fugă în secret. însoţit de cele trei surori 
ale sale şi de câţiva servitori, el s-a îndreptat direct către munţii sacri, în 

regiunea în care locuiau altădată copiii de la Miazăzi, unde a locuit timp de 
trei ani. 

16. După scurgerea acestui interval de timp, micul grup a fost 
descoperit de fiii lui Noe. Aceştia şi-au informat părintele, care s-a dus să îi 
vadă, după care i-a primit pe toţi în casa sa, unde i-a învăţat să îl cunoască 
pe adevăratul Dumnezeu şi le-a predat meseria de tâmplar. 



Capitolul 33 

„Munca" noului rege. Tratamentul inuman aplicat străinilor 
sărmani veniţi la Hanoh 

(10 ianuarie 1844) 

1. Populaţiei din Hanoh nu i s-a permis niciodată să îşi vadă noul 
rege. Acesta a fost închis în castelul său, unde a devenit obiectul unei 
veneraţii divine. El nu avea altceva de făcut decât să se îndoape cu tot felul 
de bucate alese, să păcătuiască prin desfrâu şi să graţieze din când în când pe 
câte un străin pedepsit cu moartea (în cazul populaţiei indigene graţierea nu 
era aplicată, întrucât nu era în interesul preoţilor, dat fiind că localnicii ştiau 
foarte bine care era adevărul legat de regele lor). 

2. Cum se petrecea graţierea pedepsei cu moartea? 

3. Potrivit unei noi legi, un străin era pasibil de pedeapsa cu moartea 
dacă se apropia de Hanoh la mai puţin de o mie de paşi fără a avea bani la 
el. Nefericitul era imediat prins de gărzi, care îl aduceau în faţa severului 
forum al preoţilor, despre care se ştie că nu posedau nici măcar un grăunte 
de iubire în inimile lor. 

4. Preoţii îl întrebau pe prizonier care era motivul pentru care a 
îndrăznit să se apropie fără bani de oraşul sacru al lui Dumnezeu şi al tuturor 
zeilor. 

5. Când nefericitul mărturisea cu inocenţă că era foarte sărman şi că 
dorea să intre în oraş pentru a găsi un ajutor cât de mic, preoţii îi declarau că 
era pasibil de pedeapsa cu moartea pentru aroganţa sa. Totuşi, depindea de 
suveranul sacru al oraşului şi al întregii lumi dacă această pedeapsă urma să 
fie aplicată sau nu. 

6. După care gărzile şi doi preoţi dintr-o clasă inferioară îl 
conduceau pe prizonier la rege, trecând printr-un culoar subteran. Ajuns în 
faţa suveranului, deţinutul trebuia să se culce cu faţa la pământ, fără să 
rostească un cuvânt. 

7. Desigur, regele ştia ce avea de făcut în astfel de împrejurări, căci 
îşi învăţase demult rolul, pe care şi-1 juca în mod mecanic. El trebuia să se 
ridice de pe tron după câteva clipe, să blesteme de trei ori sărăcia, apoi să 
apese de trei ori cu piciorul său stâng pe capul nefericitului din faţa sa, fapt 

care făcea de multe ori ca acestuia să-i dea sângele pe nas şi pe gură. Acest 
act semnifica însă fericita graţiere a victimei de pedeapsa cu moartea. 

8. Cel graţiat era condus apoi prin acelaşi culoar secret în faţa 
forumului preoţilor, cu faţa însângerată. Preoţii începeau imediat să laude - 
desigur, de formă - imensa bunătate a atotputernicului suveran al întregii 
lumi, după care îi spuneau victimei: 

9. „Dat fiind că tu, animal mizerabil, ai obţinut o graţie atât de mare 
din partea suveranului acestui oraş şi al lumii întregi, este de datoria ta să îţi 
arăţi recunoştinţa slujind ca vită de povară în acest oraş sfânt timp de trei ani 
consecutivi! De aceea, vei fi vândut pentru această perioadă de timp unui 
cumpărător de sclavi, iar salariul tău va fi confiscat, fiind considerat un 
semn de recunoştinţă din partea ta pentru imensa graţie pe care ţi-a acordat- 
o regele tău!" 

10. După această consolare, preoţii trimiteau mesageri către marii 
burghezi care doreau să cumpere sclavi. Aceştia răspundeau imediat 
chemării, iar noul venit era oferit celui care plătea mai mult pentru el, după 
care era instruit cum trebuie să se comporte în calitatea sa de vită de povară. 

1 1 . Aceste instrucţiuni susţineau că o vită de povară nu avea dreptul 
să rostească nici un cuvânt. în caz contrar, trebuia biciuită la sânge. Ea nu 
avea dreptul să vorbească nici cu eminentul său proprietar, nici cu ceilalţi 
sclavi. Mai mult, nu avea dreptul să se îmbolnăvească, dar mai presus de 
toate nu avea dreptul să se plângă. Vita de povară trebuia să se hrănească cu 
lăturile care îi erau oferite şi era nevoită să muncească fără contenire. Dacă 
era pedepsită de stăpânul ei, nu trebuia să opună nici cea mai mică 
rezistenţă, nici măcar să plângă sau să geamă. In plus, nu avea dreptul să 
poarte vreodată haine. 

12. După ce asculta toate aceste instrucţiuni, victima era condusă de 
cumpărătorul ei la staulul sclavilor, care colcăia de regulă de şobolani, şi se 
alătura celorlalte vite de povară. 

13. Aceasta este de regulă soarta sărmanilor care se apropiau de 
marele oraş. Singurii care puteau intra fără restricţii erau bogaţii, care îşi 
etalau imediat bogăţiile. Chiar şi ei trebuiau să fie însă foarte precauţi pentru 
ca hoţii să nu le fure comorile. 

14. Dacă vreun străin se încumeta să vină şi să tragă cu ochiul la ce 
se întâmpla în oraş, dintr-o simplă curiozitate, fără a poseda însă suficient de 
mulţi bani sau alte comori, el era considerat un spion şi condamnat la 
moarte. Dacă era un bărbat viguros, era vândut direct ca vită de povară, fără 
a mai trece prin mascarada graţierii. 

15. Dacă era vorba de o fată atrăgătoare, aceasta era vândută pe loc 
cumpărătorilor avizi de plăceri carnale şi era nevoită să accepte tot ce îi 
făceau aceştia. Dacă se apăra, era forţată pe loc să asculte cu ajutorul 
nuielelor. 

16. Cam aşa se petreceau lucrurile la Hanoh, dar şi în celelalte oraşe 
aflate sub suzeranitatea acestuia. 

17. Veţi afla în continuare şi mai multe amănunte! 



Capitolul 34 

Cercetarea raselor în Hanoh. Noe şi caravana de tâlhari. Ajutorul 
Domnului şi anunţarea marii judecăţi 

(11 ianuarie 1844) 

1. Preoţii din Hanoh au trimis noi caravane pentru a explora 
regiunile cele mai îndepărtate ale pământului şi pentru a descoperi dacă nu 
existau popoare ale căror bogăţii s-ar fi potrivit foarte bine în trezoreriile lor. 

2. în plus, ei au delegat o serie de investigatori care să cerceteze în 
toate oraşele cine erau descendenţii lui Cain şi cine descendenţii lui Seth. 

3. (Căci preoţimea, nobilimea şi regele erau cu toţii descendenţi ai 
lui Seth concepuţi cu femei de la şes). 

4. Aceste cercetări au durat cinci ani şi au condus la concluzia că 
descendenţa lui Seth la câmpie o depăşea pe cea a lui Cain cu nouă zecimi. 
Altfel spus, abia dacă mai exista un cainit la zece sethiţi puri. 

5. Consecinţele acestei descoperiri au fost că toţi cainiţii au fost 
chemaţi să se adune în ghetouri şi transformaţi în sclavi pe întreaga durată a 
vieţii lor, fără să ţină cineva cont de starea lor actuală. In plus, preoţii le-au 
confiscat în totalitate averile. 

6. Bărbaţii mai viguroşi au fost transformaţi în vite de povară, iar 
tinerele în prostituate adunate într-un imens serai public unde fiecare 
locuitor al oraşului putea să se folosească de ele în schimbul unei taxe 
pentru întreţinerea stabilimentului, dar şi pentru fondurile destinate 
preoţilor. Cât despre bătrâni şi neputincioşi, aceştia au fost exterminaţi fără 
milă. 

7. Rezultatele acestor cercetări au fost foarte fecunde. Nu la fel de 
abundentă s-a dovedit însă recolta obţinută de caravanele trimise în căutarea 
altor populaţii bogate în comori. 

8. Acestea au reuşit să-i găsească inclusiv pe sihiniţi, pe meduhediţi, 
precum şi numeroşii descendenţi ai consilierilor emigraţi în Africa. Din 
păcate pentru membrii lor, aceştia au fost foarte prost primiţi pretutindeni, 
fiind nevoiţi fie să rămână şi să execute muncile cele mai de jos, fie să 
aleagă moartea. 

9. Din nefericire, una din caravanele mai mici, alcătuită din circa o 
sută de oameni, a descoperit pe drumul ei de întoarcere (care trecea prin 
munţi) şi casa lui Noe. Memrii ei i-au cerut acestuia să le plătească un tribut 
consistent şi i-au spus: 

10. „Tu locuieşti la doar o zi de mers de oraşul sfânt al lui 
Dumnezeu, deci eşti în mod evident supusul regelui nostru, iar până acum 
nu ai plătit nici cel mai mic tribut. De aceea, va trebui să plăteşti acum 
pentru cei o sută de ani care au trecut câte o livră de aur pe an, adică un total 
de o sută de livre! Dacă nu vei plăti, tu şi toţi cei din casa ta veţi fi vânduţi 
ca sclavi!" 

1 1 . Atunci, Noe a ridicat mâna şi a spus: „O, Dumnezeul meu, mult 
iubitul meu Părinte preaplin de sfinţenie! Iată, slujitorul Tău credincios are 
nevoie acum de ajutorul Tău! Salvează-mă din mâinile acestor bestii 
feroce!" 

12. De-abia a pronunţat Noe aceste cuvinte că un trăsnet puternic a 
lovit caravana chiar în mijlocul ei, omorând trei oameni. 

13. Noe i-a întrebat pe călătorii oarecum înspăimântaţi: „Continuaţi 
să vă menţineţi cererile injuste?" 

14. Aceştia i-au confirmat scoţând urlete furioase. 

15. Atunci, Noe şi-a ridicat din nou mâna. In urma gestului său, zece 
trăsnete au lovit caravana, omorând 30 de oameni şi tot atâtea cămile. 

16. In continuare, Noe i-a întrebat pe cei rămaşi în viaţă: „Vă 
menţineţi şi acum revendicările?" 

17. Toţi au răspuns afirmativ, cu excepţia a zece oameni. 

18. Exasperat, Noe a lovit cu piciorul în pământ, care s-a despicat, 
înghiţind complet restul caravanei, cu excepţia celor zece care au renunţat la 
pretenţiile lor absurde. 

19. Cuprinşi de teroare, cei zece l-au implorat pe Noe să le cruţe 
vieţile. 

20. Noe le-a răspuns: „Duceţi-vă şi anunţaţi-le demonilor de la şes 
evenimentul la care aţi fost martori. Spuneţi-le de asemenea că măsura 
crimelor lor s-a umplut. Domnul a decis să coboare judecata Sa asupra 
întregului pământ. In scurt timp nu va mai rămâne nimic din puternicul 
vostru regat şi din poporul vostru, cel care v-a trimis la mine. Tributul pe 
care îl voi plăti va fi chiar judecata lui Dumnezeu! Amin". 

21. Auzind aceste cuvinte, cei zece au luat-o la fugă. 



Capitolul 35 

întoarcerea la Hanoh a celor zece mesageri şi vicleana lor relatare 

(13 ianuarie 1844) 

1 . De-abia s-au apropiat cei zece de frontierele oraşului Hanoh că au 
şi fost întâmpinaţi, conform obiceiului, de o trupă de soldaţi înarmaţi, care i- 
au întrebat de unde veneau, care erau intenţiile lor şi câţi bani aveau. 

2. Cei zece le-au răspuns: „Suntem delegaţii trimişi de acest oraş şi 
ne întoarcem dintr-o călătorie de explorare în care am plecat acum cinci ani. 
Am făcut o descoperire extrem de importantă, pe care dorim să o anunţăm 
preoţilor noştri. De aceea, lăsaţi-ne să trecem fără tăgadă, dacă nu doriţi să 
fiţi vânduţi ca vite de povară! 

3. După cum puteţi vedea, cămilele noastre sunt încărcate cu mari 
bogăţii. De aceea, cel mai bine ar fi să ne escortaţi până la preoţi! Căci tot ce 
poartă în spinare aceste cămile le aparţine acestora. Oricum, avem şi noi 
propriul nostru aur, în buzunarele veşmintelor noastre. Aşadar, protejaţi-ne 
de hoţi şi de tâlhari, iar noi vă vom lăuda în faţa puternicilor preoţi". 

4. Aceste cuvinte au avut darul de a-i îmblânzi imediat pe soldaţi, 
care i-au însoţit pe cei zece emisari până la reşedinţa înalţilor demnitari. 

5. De îndată ce au ajuns, ei au fost supuşi unei percheziţii 
meticuloase, care a constat în principal într-un inventar atent al comorilor 
aduse pe spatele cămilelor. 

6. Când bogăţiile au fost recunoscute ca fiind autentice, gărzile au 
inspectat conţinutul buzunarelor emisarilor, pentru a afla dacă aceştia aveau 
suficient de mulţi bani pentru a nu fi vânduţi ca sclavi. 

7. Percheziţia a demonstrat că fiecare dintre ei avea de trei ori suma 
necesară pentru a se proteja de statutul de sclav. Drept urmare, ei au fost 
nevoiţi să cedeze două treimi din sumă, căci în timpul absenţei lor se dăduse 
o lege care îi obliga pe toţi mici burghezi să nu deţină o sumă de bani mai 
mare decât aceea care îi poate proteja de statutul de sclavi. Dat fiind că 
aceşti călători aparţineau clasei sociale a micilor burghezi, ei cădeau sub 
incidenţa acestei legi. 

8. Abia după această percheziţie au fost întrebaţi ei ce descoperiri au 
făcut în timpul călătoriei lor. 

9. Unul din cei zece, care era un bun orator şi destul de versat în 
politică, a răspuns: 

10. „Puternici servitori ai tuturor zeilor şi fideli gardieni ai cărţilor 
lui Kinkar! Am descoperit în drumul nostru ţări ai căror munţi erau plini de 
aur şi în care nu locuia nimeni! Dar acesta este detaliul cel mai puţin 
semnificativ al relatării noastre! 

1 1 . Am descoperit fluvii şi lacuri în care în loc de apă curgea vin, 
lapte şi miere, şi păduri în care fructele cresc gata coapte! - Dar asta nu e 
tot! 

12. Am descoperit un drum care conduce până la stele, iar la baza lui 
am văzut fecioare a căror frumuseţe te făcea să îţi pierzi minţile! - Şi încă 
tot nu am terminat! 

13. In apropierea drumului care conduce până la stele am văzut nişte 
oameni uluitor de mari. Dacă unul singur dintre aceştia ar veni aici, ar putea 

strivi cu o singură lovitură de picior întregul nostru oraş, cu cea mai mare 
uşurinţă! - Şi mai avem încă un lucru foarte important să vi-1 povestim! 

14. Ascultaţi: chiar în împrejurimile Hanohului trăieşte pe un munte, 
la numai o zi de mers de aici, un om foarte bătrân. Toţi ceilalţi locuitori ai 
zonei ne sunt supuşi de multă vreme, dar nu şi bătrânul despre care vorbesc 
şi membrii familiei sale. Ei bine, acest om nu ne-a plătit niciodată nici cel 
mai mic tribut. 

15. Atunci când l-am descoperit, l-am obligat să achite tributul pe 
care ni-1 datorează de atât de mult timp. 

16. Dar vai, ce nenorocire! Acest om trebuie să fie un zeu! Când a 
văzut că ne menţinem pretenţiile, el a ridicat mâna şi o mie de trăsnete s-au 
abătut asupra caravanei noastre, omorând o grămadă de oameni şi de 
animale! In continuare, el a lovit pământul cu piciorul, iar acesta s-a 
despicat, înghiţind restul caravanei, cu tot cu comorile de pe spatele 
cămilelor, care aveau o valoare incalculabilă! 

17. Noi am reuşit să scăpăm prin fugă, dar acel om înspăimântător 
ne-a strigat din spate: , Povestiţi- le ce aţi văzut demonilor de la şes!' 

18. Mari şi respectabili slujitori ai tuturor zeilor! Aşa s-a desfăşurat 
călătoria noastră, de la A la Z. Interpretaţi-o cum doriţi, dar lăsaţi-ne să ne 
întoarcem la casele noastre!" 



Capitolul 36 

Continuarea discuţiei dintre preoţi şi exploratori. In final, aceştia 
din urmă sunt ridicaţi la rangul de preoţi 

(15 ianuarie 1844) 

1 . Preoţii le-au spus mesagerilor: „Dacă lucrurile stau într-adevăr aşa 
cum ne-aţi relatat, atunci aţi făcut o descoperire de o importanţă capitală, 
îndeosebi în ceea ce priveşte munţii plini de aur, cu condiţia ca aceştia să nu 
fie foarte departe, iar accesul la bogăţiile lor să fie suficient de uşor. Credeţi 
că uriaşii controlează aceşti munţi? 

2. în ceea ce îl priveşte pe bătrânul din munţi, cel mai bine este să îl 
lăsăm în plata Domnului, de vreme ce voi nu aţi reuşit să îl capturaţi. Nu 
este recomandabil să ai de-a face cu astfel de vrăjitori, atât timp cât nu 
dispui tu însuţi de o putere care să te protejeze împotriva magiei lor! 

3. Pe de altă parte, dacă veţi reuşi să îl câştigaţi de partea noastră pe 
acest magician prin intermediul vicleniei, jurăm să vă facem preoţi, la fel ca 
noi. Cine ştie, poate că ne putem folosi de puterea lui magică pentru a ne 
procura aurul din munţi, în măsura în care ar reuşi să-i înfrângă pe uriaşi cu 
ajutorul forţei elementelor, la fel cum i-a eliminat pe tovarăşii voştri - asta 
dacă spusele voastre au fost întru totul adevărate! 

4. Căci ne dăm seama că voi sunteţi nişte vulpoi iscusiţi! Nu ar fi 
exclus ca tovarăşii voştri să fi fugit de fapt cu comorile pe care le 
transportau, fondând cine ştie ce regat în te miri ce parte a lumii, 
independent de al nostru! - Vai vouă dacă vom descoperi că acest scenariu 
este adevărat!" 

5. Dar mesagerii le-au răspuns preoţilor: „Dacă doriţi să vă 
convingeţi de adevărul spuselor noastre, nu aveţi decât să trimiteţi alţi 
mesageri, demni de toată încrederea, în munţi. La fel de bine puteţi să 
mergeţi voi înşivă. Dacă veţi descoperi că lucrurile nu s-au petrecut exact 
aşa cum le-am relatat noi, ne puteţi pedepsi cu vergile metalice 
incandescente! 

6. Dacă veţi descoperi însă că am spus adevărul în ceea ce îl priveşte 
pe acel bătrân, puteţi trage concluzia că şi celelalte afirmaţii ale noastre au 
fost la fel de adevărate! Noi nu mai avem nimic de adăugat. Nu vă rămâne 
decât să examinaţi faptele şi să vă formaţi singuri o opinie!" 

7. Convinşi de acest răspuns categoric, preoţii le-au spus 
exploratorilor: „Bine, ne-am convins că aţi spus adevărul de la început şi 
până la sfârşit. De aceea, vă numim prin atotputerea noastră mesageri 
oficiali şi vă ridicăm la rangul de burghezi medii, rang care vă permite să 
purtaţi arme. In schimbul acestei favori, va trebui să vă ocupaţi de 
magicianul din munţi, atrăgându-1 de partea noastră pentru a ne putea folosi 
de puterea lui!" 

8. Mesagerii le-au răspuns astfel preoţilor: „Vom face tot ce ne va sta 
în puteri, dar nu putem garanta că vom reuşi, căci aşa cum acel om ne-a 
nimicit tovarăşii cu trăsnetele lui şi făcând pământul să se despice, la fel de 
bine ar putea proceda şi cu noi, dacă va avea cea mai mică bănuială că îl 
minţim! 

9. Ne întrebăm ce se va întâmpla dacă va bate din picior uitându-se 
către oraşul Hanoh şi dacă pământul va înghiţi întregul oraş într-un abis fără 
fund? Ce am putea face noi? 

10. De aceea, suntem de părere că cel mai bine ar fi să îl lăsăm în 
pace pe acest personaj periculos, căci nu ştim cum ar putea reacţiona dacă 
ne va citi intenţiile! 

1 1 . Pe de altă parte, dacă insistaţi, va trebui să ne supunem. Dar, aşa 
cum spuneam, nu putem garanta reuşita demersului nostru!" 

12. Preoţii le-au răspuns: „Foarte bine! Am înţeles mesajul vostru. 
Ne place cum gândiţi! In trei zile vom convoca marele consiliu şi vom 
acţiona conform directivelor sale. Veţi participa şi voi la acest eveniment, 
unde veţi îmbrăca hainele sacerdotale, fiind integraţi în clasa noastră! 

13. Până atunci, întoarceţi- vă la casele voastre. Puneţi- vă afacerile în 
ordine, apoi veniţi cu soţiile şi cu copiii voştri pentru a asista la adunarea 
marelui consiliu". 

Capitolul 37 

Cei zece se sfătuiesc în taină şi decid să profite de situaţie în 
avantajul lor, prin înşelătorie 

(16 ianuarie 1844) 

1. După ce au părăsit colegiul preoţilor, cei zece şi-au exprimat 
uimirea în faţa celor întâmplate şi au spus: 

2. „S-au cam lămurit lucrurile în ceea ce priveşte binecuvântatul 
nostru cler! Singurul cer pe care îl cunoaşte este aurul, şi pentru a-1 câştiga 
este în stare să se preteze la orice! 

3. Cine şi-ar fi putut imagina că nişte mic-burghezi pot fi admişi în 
înalta clasă a preoţilor, care dispun de o putere absolută? 

4. Ce noroc incredibil pe noi! Şi totul numai pentru că i-am minţit cu 
neruşinare. Singurul adevăr pe care li l-am spus a fost cel referitor la 
bătrânul din munţi! 

5. In ceea ce priveşte însă mult venerata noastră preoţime, ne-am dat 
în sfârşit seama încotro bate vântul! O, aşteptaţi puţin, vulpoilor care nu ştiţi 
să adulmecaţi decât aurul! Proiectele voastre de a vă folosi de noi pentru a 
pune mâna pe munţii de aur vă vor atrage pedeapsa binecuvenită. Demoni 
autentici ce sunteţi, vă asigurăm că veţi fi nevoiţi să vă retrageţi picioarele 
încă de la primii paşi pe care îi veţi face! Dar va fi prea târziu, căci noi vom 
arunca asupra voastră o mare de flăcări, şi vom vedea în ce măsură veţi mai 
reuşi să ieşiţi din ea! 

6. Ştim că înainte de a îmbrăca hainele sacerdotale vom fi nevoiţi să 
depunem cele mai ruşinoase legăminte de fidelitate în faţa acestor demoni 
care trăiesc în iadul cel mai de jos, plin cu şerpi şi cu tot felul de creaturi 
veninoase, dar acest lucru nu ne va împiedica să ne ducem la bun sfârşit 
planul. Vom face jurămintele din vârful buzelor, dar le vom blestema în 
inimile noastre. In acest fel, atunci când ne vor primi în rândul lor, aceşti 
preoţi îşi vor asuma o povară de care nici un zeu nu-i va mai putea scăpa! 

7. Vom construi cu viclenie un drum care va duce către munţii de 
aur, iar clericii vor trebui să-1 urmeze, dar îi vom lovi pe la spate cu uriaşii 
mâniei noastre furibunde! Când ilustrul grup se va apropia de acest loc 
incandescent, le vom face un semn discret uriaşilor, iar aceştia vor strivi cu 
o forţă invincibilă sub tălpile lor această pleavă stricată! 

8. După ce vom scăpa poporul de aceşti monştri, îi vom arăta drumul 
care duce către stele şi îl vom conduce către ţara în care se găsesc 
preafrumoasele fecioare ale cunoaşterii pure şi în care în loc de apă curg 
vinul, laptele şi mierea entuziasmului faţă de tot ce este bun şi adevărat. 

9. Poporul va descoperi astfel fructele gata coapte ale Arborelui 
Vieţii şi cunoaşterea spirituală pe care o conferă acestea! 

10. Vom respecta acest plan, şi vai celui care ar îndrăzni să ne 
trădeze! Căci numai de planul nostru depinde eliberarea poporului şi a 
noastră de la cea mai sigură pierzanie! De aceea, va trebui să fim uniţi şi să 
acţionăm ca unul, caz în care demersul nostru va avea cu siguranţă succes! 

1 1 . Dacă am reuşit să îi impresionăm până şi pe preoţi, care ne-au 
primit în rândul lor numai ascultând cuvintele noastre mincinoase, cu atât 
mai uşor ne va fi să îi conducem la pieire pe aceşti mizerabili, astfel încât în 
urma lor să nu mai rămână decât numele lor înscrise în analele istoriei. 

12. Acesta este planul nostru, pe care îl vom aplica punct cu punct, 
până la ultima consecinţă! Amin! Ne spunem singuri: ,Amin'!" 

13. După ce au pus la cale acest complot, cei zece s-au întors la 
casele lor, unde şi-au pus afacerile în ordine, după care s-au întors împreună 
cu soţiile şi cu copiii lor la colegiul preoţilor, pentru a aştepta reunirea 
marelui consiliu. 



Capitolul 38 

Cei zece exploratori în faţa consiliului celor 5000 de preoţi. Ei sunt 
supuşi probei focului 

(1 7 ianuarie 1844) 

1. Circa 5000 de preoţi de rang înalt s-au adunat în marea sală de 
consiliu, o sală sub cerul liber dintr-un fel de amfiteatru, şi aşteptau sosirea 
mesagerilor cu o nerăbdare depăşită doar de aviditatea lor. 

2. Când cei zece au intrat în imensa sală, uşor îngrijoraţi de ceea ce i- 
ar fi putut aştepta, ei au fost imediat înconjuraţi de preoţi şi conduşi printr- 
un pasaj subteran la extremitatea căruia se vedea arzând un mare foc. 

3. După ce s-au apropiat suficient de mult de foc, ei au văzut că în 
mijlocul flăcărilor enorme ale rugului se afla o mulţime de oameni, care 
scoteau urlete înfiorătoare. 

4. In realitate, acest foc nu era decât o iluzie, asemănătoare celor 
obţinute în teatrele moderne prin rotirea unei roţi în spatele unei cortine pe 
care au fost pictate flăcări. In cazul de faţă iluzia era însă mult mai perfectă, 
astfel încât oricât de mult te-ai fi apropiat nu vedeai decât un foc foarte 
intens, chiar dacă acesta nu răspândea nici un pic de căldură. 

5. Văzând acest spectacol îngrozitor, cei zece nu s-au simţit cu nimic 
mai liniştiţi. Ar fi dorit să întrebe: „Ce înseamnă toate acestea, şi cine sunt 
cei care urlă acolo?", dar li se pusese foarte strict în vedere să nu scoată nici 
un cuvânt, orice ar fi văzut, căci în caz contrar va fi vai de ei! 

6. După episodul cu focul, ei au fost duşi printr-un alt pasaj, care i-a 
condus către un imens orificiu, cu o circumferinţă de 90 de stânjeni 
(aproximativ 170 de metri) şi cu o adâncime de 40 de stânjeni, şi care era 
înconjurat de o balustradă imensă. 

7. Preoţii au aprins jerbe de paie date prin smoală şi le-au aruncat în 
abisul din faţa lor. La lumina flăcărilor, acesta a devenit perfect luminat, iar 
mesagerii au putut vedea pe fundul lui o mulţime de animale care viermuiau, 
dar şi o sumedenie de cadavre, atât de descompuse încât nu-ţi puteai da 
seama dacă erau de oameni sau de animale. In realitate, era vorba de nişte 
schelete ale unor animale de talie foarte mare, căci ar fi fost imposibil să 
distingi schelete de oameni de la o înălţime atât de mare. 

8. întregul ritual de iniţiere al preoţilor era bazat exclusiv pe 
înşelătorie şi era menit să trezească frica. Chiar şi trupurile care şerpuiau 
erau artificiale, fiind puse în mişcare într-o manieră mecanică. Dacă ar fi 
fost cu adevărat vii, ele nu ar fi putut fi văzute de la înălţimea respectivă. De 
fapt, preoţii coborau cât se poate de confortabil pe o scară secretă pe fundul 
aşa-zisului abis şi puneau în mişcare mecanismul şerpilor, al dragonilor şi al 
crocodililor. 

9. Imensa crevasă era săpată sub o grotă naturală, a cărei mărime 
contribuia la crearea impresiei de mare adâncime. 

10. Dacă ţinem seama de aceste apariţii înşelătoare şi de ignoranţa 
mesagerilor noştri, nu trebuie să ne mirăm că aceştia au fost cuprinşi de o 
teamă teribilă atunci când au fost puşi să jure, pe marginea abisului, că se 
vor supune fără nici cea mai mică rezistenţă tuturor ordinelor marilor preoţi, 
dacă nu doreau să fie aruncaţi în focul infernului sau în această prăpastie. 

1 1 . Cuprinşi de teroare, ei au depus jurămintele cerute din vârful 
buzelor, dar le-au blestemat cu atât mai abitir în inimile lor, spunându-şi: 
„Aşteptaţi puţin să ajungem afară, şi veţi gusta voi înşivă din abisul şi din 
infernul pe care vi le-am pregătit noi!" 

12. După ce au depus jurământul, cei zece bărbaţi au fost conduşi din 
nou în marea sală de consiliu, unde au fost îmbrăcaţi cu haine sacerdotale. 
Abia atunci a început marea dezbatere. 



Capitolul 39 

Dezbaterea cu preoţii plini de viclenie. Subtilitate contra şiretenie 

(18 ianuarie 1844) 

1. In centrul sălii se înălţa o tribună impresionantă, înaltă de şase 
stânjeni, la care mesagerii noştri au fost nevoiţi să urce, însoţiţi de cei zece 
mari preoţi. Ceilalţi reprezentanţi ai clerului îi înconjurau în cercuri strânse, 
formate mai întâi din marii preoţi, iar apoi din preoţii cu ranguri mai mici. 

2. Unul din marii preoţi care au urcat la tribună a ieşit în faţă şi a 
spus: „Nu mai are rost să vă reamintesc ce ne-aţi povestit. Sunteţi acum voi 
înşivă preoţi şi este în interesul vostru, la fel ca şi în al nostru, să punem 
mâna pe munţii care ascund tot acel aur. In acest scop, dorim să construim 
un drum sigur care să ducă la ei, oricât de mult ne-ar costa acest lucru. 

3. Voi sunteţi singurii care cunoaşteţi amplasamentul acestor munţi. 
De aceea, depinde numai de voi ca această afacere de o importanţă capitală 
pentru trezoreria noastră să fie dusă la bun sfârşit. 

4. Dacă veţi reuşi să îl câştigaţi de partea noastră pe magicianul din 
munţi, cu ajutorul cuvintelor iscusite şi al arginţilor, ar fi perfect! Dacă nu 
veţi reuşi însă, avem la dispoziţia noastră două milioane de soldaţi, cărora li 
se pot adăuga în caz de urgenţă încă patru milioane de sclavi, pe care îi 
putem transforma oricând dorim în soldaţi. La fel ca şi furnicile care îi vin 
de hac unui leu, vom reuşi astfel să îi învingem pe uriaşii care păzesc acei 
munţi de aur, cu ajutorul nenumăraţilor noştri soldaţi! 

5. Acesta este punctul nostru de vedere! Acum împărtăşiţi- ne punctul 
vostru de vedere!" 

6. Unul din cei zece preoţi nou numiţi a ieşit la rampă şi a spus, 
vorbind inclusiv în numele tovarăşilor săi: 

7. „Planul, proiectele şi intenţiile voastre sunt demne de laudă, dragii 
noştri noi colegi, iar noi le apreciem la maxim, în calitatea noastră de 
coparticipanţi. Ne îndoim însă sincer că ele vor putea fi realizate cu atâta 
uşurinţă cum credeţi voi! 

8. Pe de altă parte, am stat ieri şi ne-am gândit, şi am făcut 
următoarele deducţii: să spunem că am reuşi să punem mâna pe aceşti zece 
mii de munţi plini cu aur care se găsesc pe un pământ străin, în apropiere de 
marea cea mare. Dacă tot acest metal preţios va invada piaţa în cantităţi 
uriaşe, oare nu îşi va pierde el valoarea? Nu va ajunge el să valoreze tot atât 
de puţin cât excrementele de pe străzile oraşului nostru? 

9. Aţi putea să-mi răspundeţi: ,Vom şti să împiedicăm acest lucru şi 
vom veghea ca nimeni altcineva decât noi să nu cunoască drumul care duce 
către munţii de aur!' 

10. Cum veţi proceda însă? Spuneţi-ne! Oare ne vom duce noi, 
preoţii, pentru a desprinde cu propriile noastre mâini aurul din pereţii 
minelor, folosindu-ne de târnăcoape şi de sape, pentru a-1 transporta apoi 
aici în condiţii de mare dificultate, drumul durând trei ani? 

1 1 . Chiar dacă am face acest lucru, cum ne vom descurca dacă ne 
vom întâlni din întâmplare cu un uriaş, care nu numai că ne va priva de 
aurul obţinut în condiţii atât de dificile, dar s-ar putea chiar să ne strivească 
între degetele sale ca şi cum am fi nişte muşte? 

12. Pe de altă parte, atunci când milioanele de soldaţi pe care îi vom 
duce cu noi pentru a ne apăra şi pentru a-i pune la lucru vor vedea munţii de 
aur, oare nu se vor repezi ei asupra noastră, omorându-ne, astfel încât să 
devină ei înşişi proprietarii acelor comori nemăsurate? 

13. Oricum am acţiona, am cădea din lac în puţ! Dacă vom 
întreprinde această călătorie, vom fi nevoiţi să ne golim trezoreria, cu riscul 
de a nu obţine nimic în schimb. Dacă totuşi ne vom întoarce cu cantităţi 

uriaşe de aur, acesta nu va mai valora nimic, aşa cum spuneam mai 
devreme! 

14. De aceea, părerea noastră este că ar fi de preferat să renunţăm la 
această aventură şi să ne ocupăm de altceva, care să ne fie mai favorabil. - 
Desigur, acesta nu este decât un sfat pe care vi-1 dăm. Voi puteţi face oricum 
veţi dori, iar noi vom rămâne slujitorii voştri şi vă vom asculta întotdeauna 
cu loialitate!" 



Capitolul 40 

Rezistenţa exploratorilor în faţa preoţilor 

(19 ianuarie 1844) 

1. Dar marii preoţi le-au răspuns astfel mesagerilor: „Urmărind 
discursul vostru, ne dăm perfect seama că aveţi intenţii bune în ceea ce 
priveşte interesele noastre şi că dispuneţi de cunoştinţe serioase referitoare 
la lumea în care trăim. Ni se pare însă la fel de evident din cuvintele voastre 
că încercaţi să ne convingeţi să renunţăm cu orice chip la această afacere, fie 
din teamă în faţa dificultăţilor pe care le presupune ea, fie din cauza uriaşilor 
pe care i-am putea întâlni în cale. 

2. Noi suntem însă de o altă părere. Vedeţi voi, dacă uriaşii ar fi atât 
de redutabili pe cât spuneţi, cu siguranţă nu v-ar fi lăsat să vă întoarceţi, căci 
dacă voi i-aţi văzut pe ei, fără doar şi poate că şi ei v-au văzut la rândul lor. 
De pildă, nici una din celelalte caravane pe care le-am trimis în misiuni 
exploratorii nu s-a mai întors, dovadă că li s-a întâmplat ceva rău. 

3. Voi însă v-aţi întors vii şi nevătămaţi, în pofida îngrozitorilor 
uriaşi, şi întreaga caravană ar fi astăzi teafără în mijlocul nostru, dacă aţi fi 
avut inspiraţia să vă purtaţi ceva mai înţelept cu magicianul din munţi! 

4. Aceasta este opinia noastră! Acum justificaţi-o pe a voastră, dacă 
puteţi!" 

5. Purtătorul de cuvânt al celor zece a spus: „Puternici colegi şi 
superiori ai sărmanelor noastre persoane! Sperăm să ne iertaţi anticipat, căci 
dorim să răspundem la obiecţiile voastre arătându-vă că ne-aţi înţeles cât se 
poate de greşit. 

6. Am afirmat noi că ne temem să nu cădem în mâinile uriaşilor? Noi 
doar ne-am mulţumit să afirmăm că aceştia locuiesc chiar în spatele 
munţilor de aur! Noi i-am putut zări ascunzându-ne, astfel încât ei nu ne-au 
remarcat. Ne-am încărcat apoi cămilele cu aurul pe care am putut pune mâna 
şi ne-am luat tălpăşiţa la adăpostul nopţii! 

7. Aşa se face că am reuşit să scăpăm fără pierderi. De altfel, a fost 
probabil primul furt care s-a produs vreodată în acei munţi plini cu aur. Cu 
siguranţă, uriaşii şi-au dat însă între timp seama ce s-a întâmplat, aşa că 
acum trebuie să fie cu mult mai vigilenţi pentru ca furtul să nu se repete! 

8. La urma urmelor, de unde putem şti noi că aceşti uriaşi nu ne-au 
descoperit deja urmele, apropiindu-se de noi? La fel de bine, s-ar putea să fi 
ridicat o barieră în jurul munţilor plini cu aur, pe deasupra căreia nici măcar 
un vultur nu ar îndrăzni să zboare. 

9. Sau poate că au săpat îngusta fâşie de pământ care uneşte teritoriul 
nostru de al lor, inundând-o, astfel încât nu ne-am mai putea apropia 
niciodată de ei. . . 

10. La toate aceste posibilităţi făceam noi aluzie atunci când 
vorbeam de lupta periculoasă împotriva acestor uriaşi. 

11. Sper că de data aceasta ne-aţi înţeles mai bine! Noi nu spunem că 
suntem incapabili să găsim din nou aceşti munţi sau să ne apropiem de ei, 
dar dorim să vă facem să înţelegeţi că acest demers ar presupune cheltuieli 
uriaşe, iar câştigul este cât se poate de incert. Peste toate, am avea de 
înfruntat şi un milion de pericole! 

12. Merită oare să ne sacrificăm două milioane de soldaţi, privându- 
ne astfel de întreaga noastră putere? Noi credem că ar fi o nebunie! 

13. Dacă doriţi într-adevăr să faceţi ceva concret, atunci trimiteţi 
nişte sclavi în acea regiune, punându-i să respecte instrucţiunile noastre! 
Dacă vor pieri, nu vom avea nimic de pierdut; în schimb, dacă vor avea 
succes, vom avea foarte mult de câştigat! - Reflectaţi la propunerea 
noastră!" 



Capitolul 41 

Exploratorii sunt suspectaţi de marii preoţi. Răspunsul abil al celor 



zece 



(20 ianuarie 1844) 

1. Dar membrii înaltului cler, care aveau un rang superior celui al 
marilor preoţi, s-au urcat la rândul lor la tribună şi s-au adresat astfel 
colegilor lor: 

2. „Ascultaţi-ne, căci avem să vă spunem lucruri de cea mai mare 
importanţă! Aceşti zece bărbaţi pe care v-aţi grăbit să îi consacraţi în rândul 
preoţimii de rang inferior ni se par cât se poate de suspecţi! 

3. Ei complotează împotriva noastră şi trebuie să recunoaştem că se 
descurcă de minune, dar uită că un mare preot ştie tot şi poate citi chiar şi 
cele mai ascunse gânduri ale oamenilor! 

4. Noi am privit în interiorul lor şi am constatat imediat că intenţiile 
lor în ceea ce ne priveşte sunt rele! De aceea, sfatul nostru este să nu aveţi 
încredere în ei, căci avem de-a face cu lupi îmbrăcaţi în blănuri de oi! 

5. Nu este exclus ca ei să fi văzut tot ce au descris în decursul 
călătoriei lor, dar până una-alta nu avem alte dovezi decât propriile lor 

spuse, cu care ne pot păcăli aşa cum vor! De aceea, sfatul nostru este să vă 
asiguraţi că măcar un singur punct din relatarea lor este adevărat, înainte de 
a le acorda chiar şi cea mai mică putere pe mână. In caz contrar, riscăm să 
pierdem cu toţii! 

6. Refuzul lor de a-i accepta pe credincioşii noştri soldaţi şi 
propunerea lor de a trimite în acea ţară îndepărtată sclavi, despre care ştiu 
foarte bine că ne urăsc din toată inima, datorită relelor tratamente pe care li 
le-am aplicat, pare să aibă un cu totul alt motiv decât cel pe care au încercat 
ei să-1 justifice. De aceea, păziţi- vă! Aşa vă sfătuim noi, cei din înaltul cler!" 

7. Această obiecţie i-a deconcertat puternic pe marii preoţi, şi încă şi 
mai mult pe cei zece, care s-au simţit prinşi la colţ. 

8. Unul din marii preoţi s-a adresat atunci purtătorului de cuvânt al 
celor zece, spunându-i: „Aţi auzit acuzaţiile pe care vi le-a adus un preot 
omniscient. Cum vă puteţi justifica?" 

9. Purtătorul de cuvânt, un om uns cu toate alifiile, şi-a revenit însă 
rapid şi a răspuns: „Puternici tovarăşi! Chiar şi omniscienţa înaltului cler îşi 
are limitele ei! Mai mult, dorim să vă spunem că propria noastră 
omniscienţă o depăşeşte pe a lor! Politica nu este totuna cu cunoaşterea 
universală! Numai oamenii inferiori se lasă intimidaţi de astfel de artificii; în 
nici un caz un om cinstit! 

10. Dacă superiorii voştri ar fi omniscienţi, ei nu v-ar fi recomandat 
prudenţă, ci ne-ar fi condamnat de la bun început la focul infernului, căci şi- 
ar fî dat seama că suntem nişte tigri scăpaţi în stână. De ce ne-au mai 
consacrat în acest caz preoţi? 

11. In plus, dacă ar şti într-adevăr totul, ei v-ar fî povestit ce s-a 
întâmplat în munţi cu acel magician. De vreme ce nu ştiu însă nimic, vă 
sfătuiesc să verificaţi prin alte mijloace veridicitatea afirmaţiilor noastre. 

12. Problema pe care ar trebui să v-o puneţi voi, ceilalţi mari preoţi, 
este următoarea: dacă sunteţi absolut siguri că ei sunt omniscienţi, de ce nu-i 
întrebaţi ce s-a întâmplat în munţi? De ce nu-i credeţi direct pe cuvânt şi nu 
ne aruncaţi chiar acum în focul infernului sau în abisul fără fund? 

13. Pentru a-i pune la punct pe aceşti aşa-zişi posesori ai cunoaşterii 
universale, noi dorim să vă declarăm cu fermitate că nu vom mai face nici 
un pas mai departe înainte de a vă convinge cel puţin de adevărul spuselor 
noastre în ceea ce îl priveşte pe magicianul din munţi! 

14. Nici chiar după această confirmare, nu vom fi dispuşi să vă 
arătăm drumul care duce către munţii de aur decât dacă o bună parte dintre 
voi ne veţi însoţi şi dacă puternicele armate pe care le vom lua cu noi vor fi 
alcătuite pe jumătate din soldaţi şi pe jumătate din sclavi! Dacă acest lucru 
vi se pare în continuare suspect, atunci nu vom merge nicăieri şi vom 
rămâne aici!" 

15. Prin şiretenia sa, acest om a reuşit astfel să îi pună la locul lor pe 
reprezentanţii înaltului cler. Marii preoţi au avansat imediat către el şi i-au 
spus că au o încredere deplină în spusele sale şi că îşi dau seama că are 
dreptate. Mai mult, le-au spus superiorilor lor să nu se mai amestece în 
lucrurile care nu îi priveau, căci sarcina lor era de a se ocupa exclusiv de 
ceremoniile consacrate venerării regelui. 



Capitolul 42 

Marii preoţi dau curs sfaturilor celor zece 

(22 ianuarie 1844) 

1. In continuare, marii preoţi au reflectat la posibilitatea de a trimite 
în condiţii de siguranţă un mesager la magicianul din munţi pentru a-1 
întreba dacă afirmaţiile celor zece erau adevărate sau nu. Dar nu au găsit pe 
nimeni care să fie dispus să îşi asume riscurile acestei misiuni periculoase. 

2. Pe de o parte, nimeni nu avea curajul să facă acest lucru, iar pe de 
altă parte, cei cărora le era propusă această misiune răspundeau: „La ce ar 
folosi această expediţie? Puteţi trimite o mie sau chiar un milion de indivizi; 
dacă aceştia vor fi loviţi de trăsnete şi înghiţiţi de abis, ce se va alege de ei?" 

3. Marii preoţi şi- au dat seama că aceste argumente sunt întemeiate, 
aşa că s-au adresat din nou celor zece, întrebându-i ce era de făcut. 

4. Aceştia le-au răspuns prin purtătorul lor de cuvânt: „Cum ne puteţi 
întreba aşa ceva, atât timp cât continuaţi să ne priviţi cu suspiciune? De 
vreme ce ne consideraţi nişte vulpoi vicleni, este evident că v-am putea da 
un sfat care să dea apă la moară afirmaţiilor noastre. Doar ştiţi că aţi fost 
avertizaţi că suntem nişte lupi în blănuri de oi! 

5. înalţii demnitari au pretenţia că ştiu totul! De ce nu-i întrebaţi pe 
ei ce este de făcut? Cu siguranţă, vor şti să vă dea răspunsul cel bun!" 

6. Dar marii preoţi le-au răspuns: „Haideţi, nu mai fiţi atât de 
încăpăţânaţi! Aţi demonstrat perfect că omniscienţa maeştrilor de ceremonie 
ai regelui îşi are limitele ei, şi chiar aşa stau lucrurile! 

7. Titlul pe care îl poartă nu înseamnă nimic. Noi suntem adevăraţii 
stăpâni. Ei nu sunt decât nişte figuranţi, la fel ca şi regele, care poartă titlul 
de , înţelepciunea divină cea mai înaltă', dar este mai prost ca noaptea! 

8. De aceea, nu vă mai gândiţi la ei, ci doar la ascultarea pe care ne-o 
datoraţi. Toate celelalte titluri sunt pur onorifice, fiind menite să satisfacă 
setea de ceremonie a populaţiei îndobitocite. Daţi-ne aşadar sfatul pe care 
vi-1 cerem şi nu vă mai faceţi alte griji!" 

9. Dar cei zece le-au spus: „Puternici slujitori ai zeilor! De vreme ce 
ne cereţi sfatul şi nu vă temeţi că am putea abuza de voi, spuneţi-ne: de ce 
nu aveţi încredere în prima propunere pe care v-am făcut-o, care era cât se 
poate de bine intenţionată şi avea la bază cunoaşterea profundă a realităţii?" 

10. Marii preoţi le-au replicat stânjeniţi: „Am face acest lucru, dar 
voi înşivă aţi spus că nu trebuie să avem o încredere deplină în voi, atunci 
când v-aţi înfuriat împotriva preoţilor de rang înalt. In realitate, noi dorim să 
dăm curs sfaturilor voastre, nu celor ale acelor figuranţi!" 

11. Cei zece: „Bine, de vreme ce sunteţi dispuşi să aveţi încredere în 
noi, acceptaţi prima noastră propunere, pe care figuranţii voştri (după cum îi 
numiţi voi înşivă) v-au determinat să o respingeţi, afirmând - cu 
omniscienţa lor închipuită - că noi nu suntem decât nişte lupi îmbrăcaţi în 
blănuri de oi! 

12. Cei care doresc să meargă la magician să o facă! Cât despre noi, 
nu vom mai face a doua oară această călătorie! Căci cel care a simţit o dată 
focul arzându-i pielea nu va mai atinge a doua oară metalul incandescent! 

13. Dacă doriţi să aveţi încredere în noi, faceţi-o până la capăt. In caz 
contrar, este limpede că nu avem de ce să stăm la masa voastră". 

14. Aceste cuvinte au obţinut aprobarea necondiţionată a preoţilor, 
care au fost de acord să trimită sclavi înarmaţi sub conducerea celor zece. 



Capitolul 43 

Dificultăţile preoţilor de a răscumpăra sclavii. Reuşita planului 
viclenilor mesageri 

(23 ianuarie 1844) 

1. In continuare, marii preoţi s-au declarat în întregime de acord să îi 
elibereze şi să îi înarmeze pe sclavi, pentru a putea ajunge cu ajutorul lor la 
munţii de aur. In calea intenţiilor lor a apărut însă un obstacol fatal: această 
castă de nefericiţi numiţi vite de povară se afla în întregime în proprietatea 
marilor burghezi şi le aparţineau de drept. Clerul nu îi putea obţine înapoi 
decât prin răscumpărare. Ar fi fost mult prea riscant să îi ia cu forţa, 
folosindu-se de un nou decret, căci marii bogătaşi erau foarte puternici şi nu 
îi considerau pe preoţi cu mult deasupra lor ca rang social. In realitate, ei nu 
făceau decât să îi tolereze pe preoţi, susţinându-i dintr-un calcul pur politic. 

2. Graţie spionilor lor, preoţii ştiau perfect acest lucru, aşa că se 
găseau într-o situaţie cât se poate de nefericită, neştiind cum să procedeze 
pentru a ieşi din impas. Nici să le reveleze celor zece anvergura politicilor 
lor secrete nu li se părea oportun, ca să nu mai vorbim de numirea lor directă 
în funcţia de mari preoţi, astfel încât să le poată împărtăşi toate secretele lor. 

3. De aceea, ei au trecut în revistă de nenumărate ori soluţiile pe care 
le aveau, dar fără să avanseze nici măcar cu un singur pas. 

4. „Forţa nu este indicată, îşi spuneau ei, căci cunoaştem foarte bine 
situaţia în care ne aflăm. Cât despre răscumpărare, numai gândul ni se pare 
inimaginabil, căci este vorba de patru milioane de sclavi! Dacă am avea în 

vedere un preţ de două livre de aur per cap, asta ar face opt milioane de 
livre! ! Ca să nu mai punem la socoteală şi cumpărarea armelor! 

5. Să le mai cerem o dată părerea celor zece? In acest fel, nu ne-am 
dovedi decât propria neputinţă, dezvăluindu-le cele mai ascunse secrete ale 
noastre! Să îi numim mari preoţi? Din păcate, sunt mult prea cinstiţi, şi, ceea 
ce este mai prost, supărător de inteligenţi! Cine ştie la ce s-ar putea preta 
dacă i-am iniţia în intrigile noastre politice. . . 

6. într-adevăr, situaţia pare fără ieşire! Nu putem nici să ne luăm 
cuvântul înapoi, aşa că sclavii trebuie eliberaţi şi înarmaţi! Dar cum? 
Aceasta este întrebarea, şi nici măcar Satan nu are vreun răspuns la ea!" 

7. Unul din cei zece avea auzul foarte fin, aşa că a ascultat ce 
şuşoteau între ei marii preoţi. El nu a întârziat să le transmită colegilor săi 
cele aflate, spunându-le în şoaptă: 

8. „Ascultaţi- mă! Marii preoţi sunt deja la cheremul nostru! Situaţia 
ia exact întorsătura pe care o doream noi! Dacă ne vom păstra fermitatea, 
victoria ne va fi asigurată! 

9. Bătrânul din munţi ne-a spus să relatăm mesajul său demonilor de 
la şes. Am făcut-o şi iată ce s-a întâmplat: confuzia este deplină în rândul 
preoţilor! Ştiam eu care este situaţia sclavilor; tocmai de aceea am cerut 
trimiterea lor. Fără răscumpărare, nici vorbă nu poate fi să pună mâna pe 
sclavi! în plus, le este imposibil să îşi ia cuvântul înapoi. 

10. Acest lucru le va goli trezoreriile şi le va slăbi mult influenţa, 
căci nu vor putea întreţine o armată alcătuită din patru milioane de oameni! 
Peste toate, noi vom obţine întreaga putere pe care ne-o vor conferi aceşti 
oameni plini de amărăciune, aşa că vom putea stinge pentru totdeauna, cu 
ajutorul lor, setea de aur a acestor fiare rapace! 

11. Cu siguranţă, ne vor mai cere o dată părerea, şi pot fi siguri 
dinainte că sfatul pe care li-1 vom da va fi cel mai bun posibil! 

12. O, mai aşteptaţi puţin, monştri lacomi ce sunteţi, şi veţi ajunge să 
ne cunoaşteţi aşa cum nici un diavol nu v-a învăţat! 

13. Dar să păstrăm tăcerea, căci văd că se apropie de noi!" 



Capitolul 44 

Perplexitatea marilor preoţi. Sfatul celor zece exploratori 

(25 ianuarie 1844) 

1. Nici nu a apucat bine oratorul nostru să rostească aceste cuvinte că 
marii preoţi se şi aflau lângă el, arborând o mină cât se poate de încurcată. 
Ei i-au pus imediat următoarea întrebare: 

2. „Ascultaţi ce avem să vă spunem, căci este vorba de chestiuni de 
cea mai mare importanţă. 

3. Aşa cum spuneaţi, înarmarea sclavilor ar fi un lucru bun, dar 
drama face ca ei să se afle în proprietatea mai marilor acestui oraş şi ai 
întregului regat! La drept vorbind, le-am putea cere acestora să ni-i dea 
înapoi, folosindu-ne de imensa noastră putere, şi nimeni nu ar îndrăzni să ni 
se împotrivească. Noi nu suntem însă doar atotputernici, ci şi foarte drepţi, 
aşa că nu putem folosi forţa în această chestiune. 

4. Acum ştiţi cum se prezintă lucrurile! Sunteţi oameni inteligenţi, 
aşa că aşteptăm de la voi un proiect care să ne permită să ne obţinem scopul 
cât mai uşor şi cât mai rapid. Ne dăm perfect seama că toţi sclavii ar trebui 
înarmaţi, dar nu ştim cum să intrăm în posesia lor. De aceea, aşteptăm de la 
voi un răspuns judicios în această privinţă!" 

5. Purtătorul de cuvânt al celor zece s-a ridicat în picioare şi s-a 
adresat astfel preoţilor: „Puternici slujitori ai zeilor! Am înţeles perfect care 
este situaţia, dar nu putem decât să vă repetăm ce v-am spus de la bun 
început, şi anume că acest demers va avea un cost uriaş, iar eventualele 
profituri sunt cât se poate de relative. Ne putem foarte bine întreba dacă vom 
obţine vreodată aceste profituri. 

6. Nu este deloc uşor să prevezi dacă victoria va fi sau nu de partea 
noastră, chiar şi cu o armată de patru milioane de soldaţi, şi asta cu atât mai 
mult cu cât noi nu dispunem încă de tot acel aur. In consecinţă, nu avem 
dreptul să cerem nimănui să îşi dea obolul pentru a susţine acest proiect 
măreţ. 

7. Căci dacă îi vom spune cuiva: , Renunţă la sclavii tăi de dragul 
proiectului meu, şi dacă acesta va reuşi, vei primi în schimbul lor câte patru 
livre de aur per cap', 

8. Cel căruia i-am promis aceste câştiguri ne va replica: , Proiectul mi 
se pare interesant, dar foarte nesigur! De aceea, nu doresc să- mi asum acest 
risc. Tot ce pot face pentru a contribui la reuşita proiectului vostru este să vă 
cedez sclavii mei contra unui preţ de două livre de aur sau de 25 de livre de 
argint per cap, plătit pe loc. Dacă sclavii se vor întoarce înapoi, îi vom primi 
şi vă vom înapoia banii. Dacă nu se vor întoarce însă, va trebui să îi înlocuiţi 
cu alţii, în acelaşi număr, pentru a vă primi banii înapoi. In caz contrar, vom 
păstra aceşti bani!" 

9. Acesta este răspunsul probabil pe care vi-1 vor da marii proprietari 
de sclavi. Faceţi o încercare, şi dacă nu veţi primi acest răspuns, suntem 
dispuşi să trecem noi înşine prin proba focului! 

10. In consecinţă, nu există decât două posibilităţi: fie să renunţăm la 
întregul proiect, fie să trecem la executarea lui, în numele tuturor zeilor care 
domnesc asupra pământului!" 

11. Marii preoţi le-au răspuns celor zece: „Foarte bine! Nici nu se 
pune problema să renunţăm la această expediţie. Vom lua chiar mâine 
legătura cu marii proprietari de sclavi din acest oraş, dar vai vouă dacă 
propunerile lor nu vor corespunde cu ceea ce ne-aţi spus!" 



65 



12. Oratorul le-a spus preoţilor: „Vă puteţi considera fericiţi dacă 
revendicările lor nu vor fi mai mari decât cele prezumate de noi. Eu unul 
sunt de părere că vă vor face mari greutăţi. In ceea ce ne priveşte, noi nu 
putem face nimic în plus, dar nu m-ar mira ca mâine să vă smulgeţi părul 
din cap auzind exigenţele proprietarilor!" 



Capitolul 45 

Convocarea proprietarilor de sclavi şi exigenţele lor exorbitante 

(26 ianuarie 1844) 

1 . Auzind aceste cuvinte, marii preoţi s-au înfuriat şi le-au spus celor 
zece: „Ai zice că vă bucuraţi anticipat de necazul nostru! Aveţi însă grijă să 
nu vă bucuraţi prea devreme!" 

2. Oratorul celor zece le-a răspuns: „Nu ne bucurăm deloc! Voi aţi 
fost cei care ne-aţi spus: ,Vai vouă!', deşi noi nu am făcut decât să vă dăm 
sfatul cel bun. Ca răspuns la ameninţările voastre nejustificate, am preferat 
să exagerăm puţin lucrurile, astfel încât să le luaţi în serios! 

3. Dar nu are rost să mai discutăm. De acum înainte vom păstra 
tăcerea, aşteptând să vedem ce ne va aduce ziua de mâine!" 

4. într-o stare de confuzie totală, marii preoţi au părăsit tribuna, iar 
cei zece s-au îndreptat către reşedinţele care le erau rezervate. 

5. Imediat, marii preoţi au trimis o mie de heralzi pentru a-i informa 
pe mai marii din oraşul Hanoh că erau convocaţi pentru a doua zi în marea 
sală de consiliu. 

6. In dimineaţa zilei următoare, imensa sală de consiliu s-a umplut 
până la refuz cu marii bogătaşi din Hanoh, curioşi să afle motivul acestei 
convocări. 

7. Unii dintre ei credeau că preoţii pregăteau un mare târg de sclavi, 
în timp ce alţii se gândeau că le-au pregătit noi legi sau noi impozite. De 
aceea, toată lumea aştepta cu nerăbdare să afle motivul acestei convocări, 
fără ca cineva să bănuiască realitatea. 

8. La un semn dinainte stabilit, cei zece au intrat în marea sală, 
împreună cu ceilalţi preoţi de rang inferior. După câteva momente şi-au 
făcut intrarea solemnă şi clericii de rang înalt, arătând impresionant în 
hainele lor brodate cu fire de aur şi cu diamante. 

9. în busculada care a urmat, marii burghezi i-au întrebat pe cei zece 
dacă ştiau de ce fuseseră convocaţi. 

10. Aceştia le-au răspuns: „Nu este vorba decât de răscumpărarea 
sclavilor. Cereţi preţuri corecte, dacă nu doriţi să vă lăsaţi pielea aici!" 

11. Această informaţie s-a răspândit ca fulgerul în rândul bogaţilor, 
care s-au simţit în sfârşit pregătiţi să înfrunte evenimentele. 

12. Cei zece au rămas în picioare pe treptele cele mai de jos ale 
tribunei, aşteptând venirea marilor preoţi. Aceştia din urmă au urcat scările 
într-o manieră foarte ceremonială, însoţiţi de ovaţiile tuturor celor prezenţi. 

13. După ce această tumultuoasă manifestare onorifică s-a mai 
calmat, un demnitar a luat cuvântul şi a spus cu o voce puternică: 

14. „Ascultaţi-mă, mari seniori ai regatului! Exploratorii noştri au 
descoperit într-o ţară îndepărtată munţi plini cu aurul cel mai pur, din care 
ne-au adus mostre bogate. 

15. Din păcate, aceşti munţi sunt locuiţi de nişte uriaşi 
înspăimântători care au o forţă imensă. Pentru a-i combate şi pentru a ne 
asigura că vom pune mâna pe tot acest aur, avem nevoie de o putere 
superioară, cu atât mai mult cu cât nu cunoaştem exact puterea uriaşilor. 

16. Pentru a aduna o armată cât mai mare, avem nevoie de sclavi. 
Ceea ce dorim să aflăm de la voi este în ce condiţii sunteţi dispuşi să 
renunţaţi la sclavii voştri. Sunteţi de acord să ni-i cedaţi contra unei garanţii 
că veţi primi o parte din câştigurile noastre, sau preferaţi o răscumpărare la 
preţul pieţei? Aşteptăm un răspuns satisfăcător din partea voastră. Aşa să 
fie!" 

17. Auzind această propunere, marii burghezi le-au răspuns 
preoţilor: „Ascultaţi- ne! Această descoperire merită întreaga noastră 
consideraţie, căci acei munţi alcătuiţi aproape în întregime din aur nu sunt 
deloc de dispreţuit. Din păcate, ei se află la o distanţă prea mare de ţara 
noastră, aşa că nu putem conta cu adevărat pe o participare la câştig! 

18. Totuşi, pentru a susţine un proiect atât de generos, vă cedăm 
sclavii noştri pentru preţul modest de cinci livre de aur pentru fiecare sclav 
de sex masculin şi trei livre de aur pentru fiecare sclavă de sex feminin. 

19. Dacă sclavii noştri se vor întoarce înapoi, suntem de acord să îi 
răscumpărăm la o treime din această valoare. Nu-i aşa că aceste condiţii sunt 
întru totul acceptabile?" 

20. în acel moment, cei zece au început să jubileze în sinea lor, fără 
să arate însă nimic pe faţă. In schimb, marii preoţi au ajuns la disperare, 
nemaiştiind cum să reacţioneze în faţa unor pretenţii atât de absurde. De 
aceea, ei i-au chemat pe cei zece la tribună. 



Capitolul 46 

Marii preoţi îi chestionează pe cei zece exploratori. Contractul cu 
negustorii de sclavi 

(27 ianuarie 1844) 

1. Când cei zece s-au urcat la tribună, ei au fost imediat încercuiţi de 
marii preoţi, care le-au pus următoarele întrebări: 



67 



2. „Am constatat că viziunea voastră asupra lucrurilor s-a dovedit 
absolut exactă. într-adevăr, avertismentele voastre s-au adeverit până la 
ultimul, suprapunându-se întru totul cu pretenţiile mai marilor acestui regat! 

3. Vom accepta condiţiile lor, căci nu avem de ales, chit că acest 
lucru ne va costa două treimi din averea noastră. De aceea, dorim să ştim la 
câte livre de aur estimaţi acei munţi şi cât aur puteţi aduce aici în circa 4-5 
ani, dacă totul merge bine. 

4. Graţie perspicacităţii voastre, vă bucuraţi la ora actuală de întreaga 
noastră încredere, ceea ce nu înseamnă deloc puţin lucru. Nu abuzaţi însă de 
ea şi daţi- ne un răspuns cât mai corect!" 

5. Aşteptându-se la această întrebare din partea marilor preoţi, cei 
zece s-au gândit în sinea lor, jubilând: „Abia acum aţi ajuns în întregime la 
mâna noastră! De aceea, vă vom da un răspuns la întrebarea voastră stupidă 
care să vi se potrivească la fel de bine ca un turban uriaş pe un cap 
minuscul! Iar ceea ce se va ascunde în spatele răspunsului nostru vă va 
aduce pierzania şi moartea! Dar toate aceste lucruri trebuie să rămână 
secrete până în momentul în care vă vor fi aruncate în feţele voastre 
satanice!" 

6. După aceste consideraţii făcute în sinea lor, purtătorul de cuvânt al 
celor zece a avansat şi a spus: „Hei, puternici slujitori ai tuturor zeilor! Ce 
înseamnă această întrebare? Doar sunteţi mari preoţi! Cum puteţi să ne 
întrebaţi câte livre de aur am putea obţine din acei munţi alcătuiţi aproape în 
întregime din acest metal? Dacă aţi încerca să vă imaginaţi doar o fracţiune 
infimă din acest aur, suntem convinşi că nu aţi avea niciodată răbdarea să 
calculaţi toate aceste milioane de milioane de livre! Iar aceasta este doar 
greutatea unei coline mici, care nu se compară nici pe departe cu munţii 
uriaşi din spatele ei! 

7. Cum ne puteţi cere să estimăm o asemenea greutate? Pe de altă 
parte, noi v-am avertizat de la bun început că dacă vom deveni stăpânii 
acestor munţi de aur, valoarea acestui metal va scădea mai jos decât cea a 
excrementelor de pe străzile noastre. Oare nu am fost suficient de elocvenţi? 
întreaga lume de acolo pare alcătuită din aur pur, la fel cum oraşul nostru 
este plin de excremente. Credem că v-am răspuns la întrebare! 

8. Cât despre cantitatea de aur pe care sunt capabili să o transporte 
tovarăşii noştri fără pierderi, credem că o cunoaşteţi la fel de bine ca şi noi. 
în medie, câte 30 de livre de om. Dacă am putea face rost de mai multe 
cămile, cantitatea s-ar putea chiar tripla. Ce altceva mai doriţi să ştiţi?" 

9. Marii preoţi le-au răspuns mesagerilor: „O, nimic altceva, căci noi 
suntem moderaţia personificată! Dacă un singur transport ne va procura 
această cantitate de aur şi dacă vom obţine controlul absolut asupra acestor 
munţi, ne vom declara întru totul satisfăcuţi de rezultatele acestei călătorii. 
De altfel, am putea repeta expediţia în fiecare an, în speranţa că ne va aduce 
de fiecare dată tot atât aur. Iar afacerea va merge ca unsă, dacă ţinem cont de 

modestia pretenţiilor noastre! Mânaţi de această speranţă, ne vom ocupa în 
continuare de chestiunea ingrată a răscumpărării sclavilor!" 

10. Auzind aceste cuvinte, cei zece au jubilat iarăşi în sinea lor. 

11. în continuare, marii preoţi s-au întors din nou către burghezi şi 
le-au spus: „Ne-am sfătuit şi ne-am pus de acord: vom accepta condiţiile 
voastre. De aceea, faceţi cunoscută peste tot voinţa noastră! Mâine va începe 
răscumpărarea, care va continua timp de 30 de zile. Cei care îşi vor aduce 
sclavii în intervalul de timp stabilit vor obţine suma convenită. Cine va 
întârzia însă, va trebui să plătească o amendă de zece ori mai mare decât 
preţul răscumpărării şi îşi va pierde sclavii! Aşa să fie!" 

12. Aceste cuvinte au pus capăt adunării şi toată lumea a părăsit 
marea sală de consiliu. 



Capitolul 47 

Livrarea sclavilor şi întreţinerea lor 

(29 ianuarie 1844) 

1 . Chiar începând de a doua zi au început să fie aduşi un mare număr 
de sclavi de ambele sexe. în total, au fost aduşi mai mult de 300.000 de 
capete numai în prima zi. 

2. Nu-i de mirare că a rezultat o dezordine inimaginabilă, marii 
preoţi fiind incapabili să se descurce cu plăţile. 

3. Atunci, cei zece le-au spus: „Chemaţi fiecare proprietar şi spuneţi- 
i: ,Dă-ne lista cu numărul sclavilor pe care i-ai adus, marchează-i pe toţi cu 
un semn pe frunte şi vei fi plătit conform indicaţiilor tale! Dacă cifra 
menţionată corespunde cu numărul sclavilor prezenţi, te poţi întoarce liniştit 
acasă cu câştigul tău, dar dacă ai încercat să ne înşeli, nu numai că îţi vei 
pierde sclavii, dar nu vei mai primi nici valoarea răscumpărării lor!' 

4. După cum vedeţi, lucrurile se pot rezolva foarte simplu! Haide, 
duceţi-vă la negustori şi comunicaţi-le voinţa voastră. în caz contrar, ne va 
lua un an ca să terminăm cu această răscumpărare!" 

5. Marii preoţi le-au răspuns celor zece: „V-aţi gândit foarte bine! 
Sfatul vostru este perfect, dar unde îi putem aduna pe toţi aceşti sclavi de 
care va trebui să ne ocupăm? Unde îi putem caza, cum să-i hrănim şi cum 
să-i îmbrăcăm?" 

6. Cei zece le-au spus: „La ce servesc miile de palate pe care le aveţi 
în interiorul zidurilor de incintă ale oraşului, fiecare având o capacitate de 
10.000 de persoane? Acestea sunt goale şi nu servesc decât pentru mărirea 
prestigiului vostru! Ocupaţi-le cu sclavi! Chiar dacă aceştia ar fi de trei ori 
mai numeroşi, vor încăpea cu siguranţă în ele! 

7. Cât despre hrănirea lor, oare nu sunt aceste palate pline cu grâne şi 
cu fructe în magaziile lor? Aveţi adunate atâtea provizii încât aţi putea hrăni 
întregul Hanoh timp de 20 de ani! 

8. Să ne gândim acum la felul în care îi putem îmbrăca. . . Ce-aţi zice 
să mai goliţi puţin depozitele voastre de echipamente militare, astfel încât să 
faceţi loc pentru aurul care va veni în cursul anilor următori?" 

9. Marii preoţi şi-au dat seama de bunul simţ al acestor propuneri, 
dar au calculat că, în acest fel, preţul plătit pentru fiecare sclav va fi încă şi 
mai ridicat. 

10. Cei zece i-au liniştit însă: „Cine nu riscă nu are dreptul să se 
aştepte la un câştig considerabil! Părerea noastră este că dacă vă aşteptaţi să 
câştigaţi un munte de aur pur, nu ar trebui să vă uitaţi la cheltuieli!" 

1 1 . Expresia „un munte de aur pur" i-a sedus complet pe preoţi, care 
au consimţit cu toate propunerile celor zece fără să mai stea mult pe gânduri. 
De aceea, ei au trecut imediat la treabă, cerând listele cu sclavi de la 
proprietari şi marcarea sclavilor pe frunte. 

12. Bogaţii proprietari au completat cu conştiinciozitate listele cerute 
şi şi-au marcat sclavii pe frunte, fiecare în felul său. Şi astfel, răscumpărarea 
a decurs în condiţii ideale. 

13. Sclavii răscumpăraţi au fost găzduiţi în diferitele palate, apoi 
îmbrăcaţi şi hrăniţi. Cei care mai ştiau să vorbească au cerut permisiunea de 
a o face. Din păcate, cei mai mulţi dintre ei au trebuit să înveţe din nou să se 
exprime! 

14. în decurs de numai o lună, întregul proces de pregătire a armatei 
de sclavi s-a încheiat fără nici o problemă. 



Capitolul 48 

înarmarea, formarea şi instruirea sclavilor 

(30 ianuarie 1844) 

1. In ochii sclavilor, această agitaţie era absolut inexplicabilă şi nici 
unul dintre ei nu ştia ce să creadă despre ea. 

2. Marii preoţi le-au spus celor zece: „Am realizat astfel prima parte 
a proiectului nostru! Am răscumpărat toţi sclavii de sex masculin şi feminin 
din regat. Marile noastre palate de-a lungul zidului de incintă al oraşului 
sunt pline cu sclavi şi le asigurăm întreţinerea. Ce se va întâmpla în 
continuare?" 

3. Cei interpelaţi au răspuns: „Daţi-ne 4.000 de oameni pricepuţi în 
mânuirea armelor! împreună cu aceştia, ne vom duce la sclavi şi le vom 
explica motivul răscumpărării lor. Vom numi în continuare câte patru 
instructori pentru fiecare palat, care să-i înveţe pe sclavi să mânuiască 

armele într-un timp cât mai scurt. Bărbaţii vor învăţa să mânuiască armele 
grele, iar femeile pe cele uşoare. Fără această pregătire, tot ce am făcut până 
acum rămâne inutil". 

4. Marii preoţi le-au spus celor zece: „Aveţi întru totul dreptate! Dar 
de unde să luăm atâtea arme uzate? Noi credem că ar fi o greşeală să îi 
înarmăm pe sclavi cu armele noi din magaziile noastre, căci această castă ne 
urăşte de mult timp. Dacă ar dispune de arme noi şi bine ascuţite, pielea 
noastră ar fi în mare pericol! 

5. De aceea, părerea noastră este că ei ar trebui să exerseze mai întâi 
cu arme uzate, sau confecţionate din lemn şi din paie. Abia când vor învăţa 
ce înseamnă adevărata disciplină le vom înmâna armele reale! Nu sunteţi de 
aceeaşi opinie?" 

6. Cei zece au răspuns la unison: „O prudenţă prea mare este la fel de 
rea ca şi imprudenţa! Dacă şi- ar dori cu adevărat să se răzbune pe voi, o 
masă de patru milioane de sclavi nu ar avea deloc nevoie de arme pentru a o 
face! Dacă s-ar ridica împotriva noastră, ei ne-ar strivi pur şi simplu prin 
numărul lor. De altfel, dacă ar fi avut intenţia să o facă, ar fi făcut-o probabil 
până acum! 

7. Lăsaţi întreaga afacere pe mâna noastră, şi voi vă garantăm cu 
preţul vieţii noastre că într-o singură lună toţi sclavii vor pleca din acest oraş 
perfect înarmaţi şi fără să facă rău nici măcar unei muşte!" 

8. Auzind aceste cuvinte liniştitoare, marii preoţi au căzut de acord 
să îi înarmeze pe sclavi cu arme bine ascuţite şi le-au dat celor zece cei 
4.000 de instructori ceruţi. 

9. In ziua următoare, cei zece, însoţiţi de instructori, s-au îndreptat 
către sclavii deveniţi din ce în ce mai nerăbdători, căci încă nu ştiau de ce 
fuseseră răscumpăraţi. 

10. Cei zece şi-au împărţit palatele, astfel încât fiecare să aibă sub 
control câte o sută de locaţii, şi au reuşit să distribuie în aceeaşi zi întregul 
armament. 

11. De îndată ce ajungeau într-un nou palat, ei erau asaltaţi cu 
întrebări pline de anxietate din partea sclavilor în privinţa sorţii care îi 
aştepta. 

12. Cei zece le-au răspuns sclavilor astfel: „Aveţi răbdare! Noi 
suntem eliberatorii şi salvatorii voştri din greaua sclavie care vă apasă! 

13. Timp de o lună, veţi fi instruiţi să mânuiţi aceste arme. In tot 
acest timp, veţi fi hrăniţi convenabil. In final, vom pleca să ne batem cu un 
popor mai rău decât diavolii, dar laş, stupid şi îndobitocit. în acest fel, vom 
deveni seniorii acestei lumi în care acum suntem ultimii pe scara socială! De 
îndată ce veţi fi suficient de bine antrenaţi în mânuirea armelor, veţi afla mai 
multe". 

14. Vestea cea mare a fost primită de sclavi cu ovaţii, iar cei zece au 
ajuns să fie priviţi aproape ca nişte zei. 



Capitolul 49 

Vicleşugul folosit de cei zece şefi ai armatei pentru a se debarasa de 
spionii marilor preoţi 

(1 februarie 1844) 

1. Chiar de a doua zi, cei mai robuşti dintre sclavi au fost aleşi şi 
înarmaţi, iar apoi iniţiaţi în mânuirea armelor. 

2. Cei mai slabi dintre ei au fost mai întâi hrăniţi timp de câteva 
săptămâni, pentru a-şi recăpăta forţele. Abia apoi au fost învăţaţi ei să 
mânuiască armele. 

3. Cât despre cei mai vârstnici, aceştia au primit arme uşoare, dar nu 
au fost autorizaţi să le utilizeze. Rolul lor era mai degrabă să se ocupe de 
sarcinile domestice şi de supravegherea copiilor. 

4. In fiecare zi, trimişii marilor preoţi veneau să se intereseze cum 
evoluează lucrurile, timp în care îşi exercitau însă şi funcţiile de spioni, 
trăgând cu urechea la discuţiile oamenilor, în eventualitatea că ar putea 
descoperi semnele unei trădări. 

5. In cea de-a treia zi, cei zece şefi de armată au descoperit ipocrizia 
marilor preoţi şi i-au informat pe sclavi să aibă grijă şi să nu le trădeze 
secretele de faţă cu aceştia. 

6. Cu cât sclavii deveneau mai abili, cu atât mai mare devenea 
numărul spionilor trimişi de marii preoţi. Aceştia îşi băgau nasul 
pretutindeni şi doreau să fie informaţi de tot ce se întâmpla. 

7. Acest comportament a sfârşit prin a-i irita pe cei zece, care s-au 
dus glonţ la marii preoţi, unde au fost primiţi cu mari onoruri. Când au fost 
întrebaţi care era motivul venirii lor intempestive, ei au răspuns: 

8. „Ştiţi la fel de bine ca şi noi că intenţiile noastre sunt cât se poate 
de cinstite şi cunoaşteţi cât de mare este perspicacitatea şi prezenţa noastră 
de spirit! Ştiţi de asemenea cum i-am pus pe cei bogaţi să danseze aşa cum 
le-am cântat noi, căci fiecare dintre ei este mai bogat la ora actuală cu câteva 
livre de aur, dar trebuie să facă singur toate muncile casei, câştigându-şi 
pâinea cu sudoarea frunţii sau angajând muncitori contra unui salariu foarte 
mare! 

9. Forţa pe care ne-aţi dat-o pe mână este uriaşă, şi cu ajutorul ei am 
putea goli chiar astăzi trezoreriile acestor burghezi. Altfel spus, tot aurul lor 
se află practic în mâinile noastre. 

10. Desigur, noi am calculat dinainte toate aceste consecinţe şi ne- 
am gândit încă din timpul procesului de răscumpărare a sclavilor: , Sigur, 

cereţi-ne acum cât doriţi! Astăzi vă vom plăti, dar mâine vă vom cere de 
patru ori pe atât!' 

1 1 . Nu a fost planul nostru în avantajul vostru deplin, chiar şi fără a 
mai pune la socoteală marele proiect pe care urmează să îl întreprindem? Şi 
totuşi, suntem înconjuraţi zilnic de mii de spioni pe care ni-i trimiteţi pe cap, 
care nu înţeleg nimic din limbajul nostru plin de subtilitate şi ar putea chiar 
să vă raporteze - din pură răutate - cine ştie ce informaţii defăimătoare la 
adresa noastră! 

12. După cum vedeţi, suntem la curent cu ceea ce faceţi. Acesta este 
motivul pentru care am venit acum la voi, pentru a depune această plângere, 
căci este evident că încă nu aveţi o încredere deplină în noi. Căci o bănuială 
conduce inevitabil la alta. Dacă voi ne priviţi cu neîncredere, la fel vă vom 
privi şi noi. Sinceri să fim, am prefera chiar să renunţăm la funcţiile noastre, 
pentru a pune astfel capăt suspiciunilor voastre!" 

13. Atunci, marii preoţi i-au liniştit pe cei zece, făcându-le 
nenumărate daruri şi rugându-i fierbinte să rămână în exerciţiul funcţiunii. 
Le-au acordat chiar avantajul prelungirii perioadei de antrenament al 
sclavilor cu încă un trimestru. 

14. Cei zece au plecat mulţumiţi, căci au obţinut ce îşi doriseră, după 
care s-au întors la marea lor armată. 



Capitolul 50 

Instructorii sunt concediaţi. Cearta dintre cei zece şefi de armată şi 
marii preoţi. Exodul imensei armate pe 200.000 de cămile şi 800.000 de 
măgari 

(3 februarie 1844) 

1. Şi astfel, foştii sclavi au fost antrenaţi timp de trei luni de zile, 
dobândind o mare abilitate în mânuirea armelor. 

2. Când cei zece şi- au dat seama că soldaţii puteau mânui armele la 
fel de bine ca şi instructorii lor, ei i-au concediat pe aceştia din urmă şi au 
ales din rândul sclavilor şefi care să organizeze armata. 

3. Acest lucru nu a fost însă pe placul marilor preoţi, care i-au 
întrebat pe cei zece de ce au acţionat în acest fel. 

4. Cei interpelaţi le-au răspuns: „Pentru că nu dorim să plecăm în 
acele locuri îndepărtate însoţiţi de nişte oameni de care aveţi nevoie pentru 
propria voastră apărare. Acest lucru nu face parte din planurile noastre. 

5. De altfel, aceşti oameni nu au starea de spirit necesară acestui 
demers, întrucât sunt mult prea obişnuiţi cu confortul. De aceea, mai mult 
ne-ar incomoda decât ne-ar fi de folos! 

6. Acesta este motivul pentru care i-am trimis înapoi. Părerea noastră 
este că am acţionat corect, la fel ca şi până acum, dar dacă aveţi ceva de 
obiectat, puteţi proceda aşa cum doriţi! 

7. Daţi-ne un plan, iar noi îl vom urma. Desigur, nu noi vom plăti 
oalele sparte de alţii! Ştiţi foarte bine câte caravane aţi trimis acum cinci ani 
pentru a explora această lume. Câte dintre ele s-au mai întors pentru a vă 
aduce comorile promise, pe care vi le datorau de drept? Nici una, în afară de 
noi. Cu siguranţă, au preferat să păstreze pentru ele comorile găsite, dând 
astfel dovadă de lipsă de fidelitate faţă de voi. 

8. Noi suntem singurii care ne-am dovedit fidelitatea faţă de voi, în 
pofida marilor pericole prin care am trecut. Dar ori de câte ori îndrăznim să 
luăm o iniţiativă, voi ne găsiţi de fiecare dată nod în papură! Dacă vom mai 
observa o singură dată un astfel de comportament din partea voastră, vom 
renunţa pe loc la întreaga afacere, şi nu aveţi decât să faceţi cum veţi dori!" 

9. Aceste cuvinte i-au lovit în amorul lor propriu pe marii preoţi, 
care nu ştiau ce să facă pentru a pedepsi această crimă de lezmaiestate. Nici 
unul dintre ei nu a îndrăznit însă să spună deschis ce gândea, de teamă să nu 
piardă accesul la munţii de aur. 

10. Totuşi, un răspuns atât de arogant merita să fie pedepsit. De 
aceea, marii preoţi au deliberat timp de trei zile, dar fără să ajungă la nici o 
concluzie, căci orice pedeapsă le venea în minte ar fi putut conduce la 
destrămarea visului lor de îmbogăţire. In cele din urmă, au fost nevoiţi să îşi 
înghită amarul şi să renunţe la orice idee de pedeapsă. 

1 1 . Ei şi-au spus însă în sinea lor: „Vom avea răbdare până când se 
vor întoarce din expediţie, după care le vom arăta noi ce înseamnă infernul!" 

12. Cei zece au aflat însă de aceste gânduri de răzbunare prin 
intermediul unui preot din clerul inferior, de care îi lega o prietenie solidă. 
Ei s-au sfătuit imediat şi şi-au spus: „Nu are rost să ne batem acum capul cu 
perfidia preoţilor. Chiar mâine vom anunţa plecarea marii noastre armate, şi 
vom vedea pe urmă cine va vedea pe pielea lui ce înseamnă infernul!" 

13. în ziua următoare, ei au făcut acest anunţ public, iar marii preoţi 
şi-au dat deplinul acord. Plecarea propriu-zisă a început în cea de-a treia zi, 
la miezul nopţii, şi a durat până în seara zilei următoare. Căci patru milioane 
de oameni alcătuiesc un convoi foarte mare, mai ales dacă adăugăm şi cele 
200.000 de cămile şi cei 800.000 de măgari folosiţi pentru transportarea 
ustensilelor şi a hranei. 



Capitolul 5 1 

Camparea armatei la nord de Hanoh. Frumoasa vale ocupată de 
armată. Dezvăluirea adevăratului proiect al celor zece 

(5 februarie 1844) 

1. După două zile de mers, cei zece le-au poruncit soldaţilor să se 
oprească şi să îşi stabilească o tabără. 

2. Soldaţii au ridicat 500.000 de corturi într-o vale superbă cu o 
vegetaţie bogată, în care creşteau fructe de toate felurile. în pofida 
frumuseţii sale, locul era complet nelocuit, căci era înconjurat din toate 
părţile de munţi inaccesibili. Singura cale de acces era foarte dificilă, 
întrucât trecea printr-o trecătoare cu pereţii foarte înguşti, cu stânci care se 
desprindeau cu uşurinţă şi cu pâraie care trebuiau traversate. 

3. Cei zece cunoşteau această vale, pe care o descoperiseră în timpul 
primei lor călătorii, când le-a şi trecut prin minte gândul să se refugieze în ea 
dacă se va ivi vreodată ocazia. 

4. Şi într-adevăr, această ocazie venise. Aşa se face că superba vale, 
împreună cu alte câteva învecinate, având o suprafaţă totală de circa 5000 de 
leghe pătrate, a fost în întregime ocupată de marea armată. 

5. De îndată ce soldaţii au fost repartizaţi pe corturi, cei zece i-au 
chemat la ei pe şefii armatei şi le-au spus: 

6. „Iar acum, ascultaţi-ne cu cea mai mare atenţie, căci vă vom 
dezvălui adevăratul plan care stă la baza demersului nostru! 

7. Voi aţi învăţat să cunoaşteţi în cea mai inumană manieră infama 
guvernare a preoţilor din Hanoh, însetaţi de aur. Aţi fost trataţi ca nişte vite 
de povară de către mai marii regatului, iar cicatricele de pe trupurile voastre 
sunt cea mai bună mărturie a cruzimii fără limite cu care v-au tratat aceşti 
foşti locuitori veniţi din munţi şi emigraţi la noi, sărmanii descendenţi ai lui 
Cain. 

8. Acum a sosit însă ziua reglării conturilor! Graţie perspicacităţii 
noastre, noi i-am eliberat pe toţi sclavii din marele nostru regat şi am reuşit 
să triumfăm asupra acestor veritabili demoni deghizaţi sub aparenţa marilor 
preoţi, care au căzut în capcana pe care le-am întins-o. 

9. A sosit aşadar ziua marii răzbunări! Incredeţi-vă cu toţii în 
Dumnezeul strămoşilor noştri, precum şi în noi, care suntem instrumentele 
Lui, şi vom redeveni cu toţii seniorii Hanohului. Iar cei care v-au cumpărat 
şi v-au folosit ca vite de povară vor trebui să suporte aceeaşi soartă pe care 
v-au rezervat-o vouă până acum! 

10. Nu are însă nici un rost să atacăm Hanohul pentru a duce o luptă 
sângeroasă şi cu rezultate incerte cu marea metropolă. Ii vom extermina pe 
hanohieni chiar aici, în acest loc strategic, după care vom arunca leşurile lor 
ca hrană pentru animalele sălbatice! Abia după ce vor suferi o înfrângere 
umilitoare ne vom face intrarea triumfală în oraş, dându-ne nume dintre cele 
mai teribile, şi îi vom aservi pe toţi cei care nu fac parte din rasa noastră. 

1 1 . Până atunci, tot ce trebuie să facem este să ne construim case şi 
grădini, apoi să recoltăm cu grijă toate fructele, să căutăm rădăcini 
comestibile şi să le cultivăm. Va trebui să explorăm de asemenea cu cea mai 

mare atenţie munţii din jur, pentru a ne asigura că nu mai există şi alte căi de 
acces în acest loc. Dacă vom descoperi şi alte intrări, le vom zidi, astfel încât 
nici măcar o pisică să nu poată trece de ele. 

12. După ce vom termina tot ce avem de făcut, vă vom comunica 
noile noastre directive. Iar acum duceţi-vă şi treceţi imediat la treabă. Dar 
mai presus de orice, păziţi cu grijă intrarea principală! Aşa să fie!" 



Capitolul 52 

Descoperirea aurului şi creşterea bunăstării coloniei. îndrăzneţul 
plan al celor zece şefi de armată împotriva Hanohului 

(7 februarie 1844) 

1. Comandaţii le-au repetat soldaţilor instrucţiunile celor zece şi 
toată lumea a trecut la treabă. 

2. Circa 200.000 de oameni au plecat să exploreze eventualele căi de 
acces în vale, şi ori de câte ori au descoperit o trecătoare cât de îngustă care 
conducea către munţii înalţi, au creat baricade, astfel încât drumul să devină 
impracticabil. 

3. Soldaţii au ridicat ziduri foarte înalte şi au zidit toate 
deschizăturile care ar fi putut permite invadarea văii din exterior, 
transformându-le în veritabile fortăreţe. 

4. Aceste lucrări de fortificare au fost încheiate într-o jumătate de an 
de către soldaţii care au primit sarcina respectivă. 

5. Un număr de două ori mai mare de soldaţi au fost folosiţi pentru a 
construi case, astfel încât în acelaşi interval de timp au fost ridicate circa 
200.000 de case şi de colibe gata să fie locuite. 

6. în ceea ce priveşte restul soldaţilor (partea cea mai numeroasă a 
armatei), aceştia au primit misiunea de a se ocupa de agricultură. In scurt 
timp, ei au amenajat sute de mii de grădini şi de câmpuri cultivate, astfel 
încât după un an de zile, valea semăna deja cu grădina Paradisului. 

7. Dar partea cea mai surprinzătoare a fost descoperirea unor 
zăcăminte foarte bogate de aur, care au fost imediat exploatate. Aşa se face 
că în scurt timp, soldaţii au adunat mii şi mii de chintale de aur din cel mai 
pur. De fapt, zăcămintele s-au dovedit atât de bogate încât cei zece le-au 
permis soldaţilor să îşi confecţioneze ustensile din aur curat! După trei ani, 
toţi locuitorii văii avea ustensile din aur! 

8. Pe scurt, ei au adunat atât de mult aur din aceşti munţi, şi încă de o 
calitate dintre cele mai pure, încât cei zece au dispus aurirea marilor pereţi 
stâncoşi care dădeau spre Hanoh, ceea ce îi făcea să pară că aceştia sunt în 
întregime alcătuiţi din aur. 

9. Ei cunoşteau marea elasticitate a aurului, precum şi maniera de 
folosire a diferitelor răşini. De aceea, placarea pereţilor stâncoşi cu aur nu a 
ridicat nici o problemă pentru ei. 

10. Mai mult, ei au ridicat pereţi din pietre şlefuite în forme pătrate 
la intrarea în această vale minunată, creând astfel ziduri cu o înălţime de 40 
de picioare şi cu o lungime de 300 de stânjeni. După ce au întărit zidurile, ei 
le-au placat în întregime cu aur (privite din afară, dădeau chiar impresia că 
sunt alcătuite în totalitate din aur!). 

1 1 . După cinci ani, imensa vale era atât de bine cultivată că şefii de 
armată s-au dus la cei zece lideri şi le-au spus: 

12. „Ascultaţi-ne, prieteni dragi şi plini de înţelepciune! Părerea 
noastră este că nu ar mai trebui să ne batem capul cu Hanohul, căci niciodată 
marele oraş nu ne va putea oferi o bunăstare atât de mare ca cea actuală! 

13. Avem aici fructe, cereale, oi, vaci, cămile, măgari, cerbi, iepuri, 
gazele, capre, găini, porumbei şi foarte mult aur. 

14. Trăim cu toţii în pace şi în bună înţelegere. Suntem foarte bine 
îmbrăcaţi şi ne-am construit case frumoase şi solide. Lumea exterioară nu ne 
interesează, şi trăim într-o fortăreaţă pe care numai bunul Dumnezeu ar 
putea-o cuceri! Nimeni altcineva nu ne poate descoperi şi trăda! 

15. De aceea, suntem de părere că ar trebui să îi lăsăm în pace pe cei 
din Hanoh şi să trăim în linişte aici; căci dacă hanoheenii ar afla vreodată de 
marea noastră bunăstare placată cu aur, nu am mai avea vreodată linişte!" 

16. Dar cei zece le-au răspuns: „Nu ne-aţi înţeles. Nici noi nu suntem 
atât de nebuni încât să asediem Hanohul. Intenţia noastră este să îi atragem 
prin viclenie pe hanoheeni până la intrarea în vale şi să îi lăsăm să guste 
dintr-o înfrângere pe care o vor pomeni chiar şi peste câteva secole! 

17. De aceea, vom trimite câţiva delegaţi la Hanoh pentru a-i invita 
pe marii preoţi să vină aici pentru a le putea livra aurul promis! Când îi vom 
avea la îndemână, le vom da o lecţie care îi va face să îşi piardă pentru 
totdeauna graiul şi auzul! Aşa trebuie să se petreacă lucrurile! De ce spunem 
asta? Noi suntem singurii care cunoaştem motivul!" 

Capitolul 53 

Trimişii lui Noe propovăduiesc penitenţa printre locuitorii 
ţinuturilor înalte şi printre hanoheeni. Succesul şi abilitatea lor 

(8 februarie 1844) 

1 . Tot ce se petrecea la Hanoh, dar şi în noul ţinut din munţi, îi era 
adus la cunoştinţă lui Noe. Domnul i-a dat acestuia ordinul de a trimite un 
mesager către locuitorii din valea aurită pentru a-i convinge să renunţe la 
intenţiile lor rele referitoare la hanoheeni şi pentru a-i invita să se căiască, să 

trăiască într-o smerenie autentică şi să aibă o încredere deplină în 
Dumnezeul cel viu şi în iubirea Acestuia. 

2. In acelaşi timp, Domnul i-a spus lui Noe să trimită un al doilea 
mesager la Hanoh pentru a le dezvălui marilor preoţi cum i-au amăgit cei 
zece, convingându-i însă să nu se răzbune pe trădători, căci singur 
Dumnezeu avea dreptul de a-i pedepsi. De altfel, orice tentativă din partea 
oamenilor de a face acest lucru s-ar fi soldat cu un eşec, dat fiind că era 
imposibil să ajungi la aceşti oameni care se baricadaseră atât de bine. 

3. De aceea, marii preoţi aveau datoria să se reunească în numele 
unicului Dumnezeu autentic, să se căiască la rândul lor, să îşi distrugă idolii 
şi să-şi întoarcă feţele către Dumnezeul cel unic. Numai în acest caz se va 
milostivi Acesta de ei, restabilind pacea între ei şi locuitorii din munţi, care 
vor trebui să îşi plătească insubordonarea în aur, animale şi fructe de toate 
felurile. In acest fel, Dumnezeu nu ar fi fost nevoit să pedepsească pe nimeni 
şi ar fi renunţat la intenţia Sa de a pedepsi lumea cu judecata Sa, ci 
dimpotrivă, ar fi binecuvântat-o şi le-ar fi dăruit oamenilor comori 
nemăsurate. 

4. Noe a căutat imediat doi mesageri potriviţi, le-a dat instrucţiunile 
necesare, i-a binecuvântat şi i-a trimis să îndeplinească voinţa lui 
Dumnezeu. 

5. Mesagerul trimis la oamenii din munţi nu a întâmpinat mari 
greutăţi în a-i convinge pe aceştia. El a reuşit să îi atragă pe cei zece de 
partea păcii, căci aceştia nu uitaseră lecţia primită de la Noe! Totuşi, ei au 
cerut dreptul de a se apăra în caz de atac din partea hanoheenilor. 

6. Mesagerul i-a asigurat cu toată fermitatea că îi voi proteja Eu 
însumi, atât timp cât vor rămâne credincioşi iubirii faţă de Mine. 

7. Dar cei zece i-au replicat: „Exact acest lucru aveam intenţia să îl 
facem, cu condiţia să ne indici măsura iubirii pe care trebuie să i-o purtăm 
lui Dumnezeu, pentru a şti dacă aceasta este suficientă sau nu. Fără acest 
criteriu, dacă suntem privaţi de dreptul pe care îl avem de a ne autoapăra, ne 
vom întreba tot timpul dacă am ajuns la măsura justă a iubirii noastre faţă de 
Dumnezeu astfel încât Acesta să ne asigure protecţia Lui!" 

8. Mesagerul le-a răspuns pe bună dreptate: „Orice om are în inima 
lui o măsură care îi spune cu exactitate pe cine iubeşte mai mult: pe 
Dumnezeu sau lumea exterioară, ori în cine are mai multă încredere, în 
propriile sale forţe sau în forţa divină!" 

9. Cei zece nu s-au lăsat însă: „Prietene, acest criteriu este extrem de 
subtil şi de vag, şi ne este greu să ne bazăm numai pe el; căci se întâmplă 
adeseori ca oamenii să creadă că iubirea lor faţă de Dumnezeu este suficient 
de puternică, înşelându-se din păcate dramatic! 

10. Căci omul poartă în el o greutate care îl trage tot timpul în jos. 
Aşa se face că el se afundă în materie fără să-şi dea seama! Tocmai când îşi 
imaginează că a atins cel mai înalt grad al iubirii sale faţă de Dumnezeu, 

atrăgând astfel cea mai înaltă graţie a Acestuia, el descoperă că a coborât cu 
mii de stânjeni şi că a ieşit complet din sfera graţiei divine! 

1 1 . Dacă este atacat de duşmani şi nu dispune de propriul său drept 
de a se apăra, el va pieri, căci Dumnezeu nu va interveni în favoarea lui cu 
sfinţenia Sa!" 

12. Mesagerul le-a dat replici dintre cele mai pertinente, dar nimic nu 
părea să-i convingă pe cei zece, căci ei găseau noi şi noi obiecţii. In cele din 
urmă, mesagerul a fost nevoit să le acorde dreptul de autoapărare limitată, 
pentru anumite situaţii excepţionale. De altfel, le-a acordat această concesie 
tocmai pentru că a fost foarte bine tratat de aceştia şi de întregul popor. 

13. în ceea ce îl priveşte însă pe mesagerul care a ajuns la Hanoh, 
acesta nu a fost primit la fel de favorabil. La început, a fost nevoit să suporte 
tot felul de neplăceri, înainte de a fi primit de marii preoţi. Când în sfârşit a 
reuşit să le vorbească acestora, el a fost imediat închis într-o temniţă până 
când demnitarii s-au putut convinge de veridicitatea spuselor lui legate de 
locuitorii din munţi, graţie spionilor pe care i-au trimis să le verifice. 

14. Abia după ce preoţii s-au convins de adevărul spuselor sale a 
putut el ieşi din închisoarea sa, dar a fost forţat să fie consacrat mare preot şi 
să ia parte la consiliu. Dacă ar fi refuzat, ar fi fost bătut cu nuielele şi ar fi 
fost condamnat să petreacă mai multe zile în infernul creat de preoţi. 

15. Aşa se face că misiunea mesagerului trimis la Hanoh a rămas 
fără nici un rezultat. 



Capitolul 54 

Deliberările lipsite de eficienţă ale marilor preoţi pe tema atacării 
locuitorilor din munţi 

(9 februarie 1844) 

1 . A trecut astfel un an întreg, timp în care marii preoţi nu au făcut 
altceva decât să se consulte între ei pentru a stabili cum i-ar putea ataca pe 
trădătorii din munţi. Toate propunerile lor se izbeau însă de dificultăţi atât 
de insurmontabile încât sfârşeau prin a fi considerate irealizabile. De altfel, 
opinia noului mare preot a jucat un rol decisiv în această direcţie. Căci de 
fiecare dată când cei mai înverşunaţi dintre preoţi propuneau un plan de 
atac, el reuşea să le demonstreze inutilitatea demersului lor. 

2. In cele din urmă, marii preoţi l-au încolţit, silindu-1 să le propună 
un plan realizabil, pentru a se putea răzbuna pe acele infame creaturi care s- 
au făcut vinovate de înaltă trădare. 

3. Noul mare preot le-a spus: „V-am explicat încă de la bun început 
care este calea cea dreaptă pe care ar trebui să o urmaţi. De altfel, aceasta 
este singura cale posibilă. Dacă o veţi alege, vă veţi putea bucura de marile 
comori ale locuitorilor din munţi în virtutea prieteniei. Dacă o veţi refuza 

însă, nu vă puteţi aştepta de la ei să vă ofere ceva, la fel cum nu sunt dispuşi 
să vă ofere luna de pe cer! 

4. La ce vă folosesc mânia şi strigătele de răzbunare atât timp cât 
vocea raţiunii vă spune clar: , Toate acestea sunt inutile şi zadarnice! Aşa 
cum nu putem lua luna de pe cer, oricât de mult ne-am înverşuna, la fel, nu-i 
putem ataca pe aceşti trădători! ' 

5. Dacă nu doriţi să mă credeţi pe cuvânt, duceţi-vă la ei, iar lecţia 
sângeroasă pe care o veţi primi vă va convinge că am avut dreptate! Când 
veţi contempla miile de cadavre ale celor mai buni soldaţi pe care îi aveţi, 
veţi ajunge să examinaţi problema dintr-un cu totul alt unghi de vedere!" 

6. Nici de data aceasta, marii preoţi nu au putut găsi vreo soluţie. 

7. De aceea, unul dintre ei, care avea un spirit pragmatic, a făcut 
următoarea remarcă: „Mi-a venit o idee! Acei zece ticăloşi ne-au păcălit 
graţie vicleniei lor calculate! Ce-ar fi să le răspundem cu aceeaşi monedă? 

8. Este imposibil să nu găsim în întregul Hanoh cel puţin un individ 
care să-i depăşească în viclenie pe aceşti zece tâlhari! 

9. Vă propun aşadar să îi chemăm aici pe cei mai vicleni dintre 
interlopi şi îl vom alege pe cel mai şiret dintre ei! Ii vom promite mari 
avantaje dacă ne va ajuta să îi păcălim pe cei din munţi, iar balanţa va 
înclina din nou în favoarea noastră!" 

10. Dar noul mare preot i-a replicat: „Da, da, aţi găsit calea cea mai 
sigură care conduce la pierzania voastră definitivă! Nu ezitaţi să vă 
dezvăluiţi slăbiciunea în faţa interlopilor din Hanoh şi vă asigur că aceştia 
nu vor avea scrupule în a profita pe loc de avantajele pe care li le veţi 
promite! 

11. Chiar credeţi că aceştia îşi vor risca viaţa pentru voi? 
Dimpotrivă, nu vor face decât să profite de pe urma voastră! Iar dacă 
vreunul dintre ei îi va găsi pe cei zece, el nu va face greşeala să revină la 
voi, atât timp cât muntenii îl vor primi cu prietenie în rândul lor. Şi astfel, nu 
veţi avea parte decât de un trădător în plus! 

12. Oricum, faceţi ce doriţi! Eu unul v-am comunicat părerea mea. 
De acum înainte, las experienţa voastră să vă sfătuiască!" 

13. Membrii clerului au rămas fără replică, aşa că s-au despărţit, într- 
o stare de confuzie maximă, dar după trei zile s-au reunit din nou în marele 
consiliu. 



Capitolul 55 

Noua adunare a marelui consiliu al preoţilor de rang înalt şi de 
rang inferior. Proiectele de răzbunare ale viclenilor preoţi de rang inferior 

(10 februarie 1844) 



80 



1 . în cea de-a treia zi, preoţii de rang înalt şi cei de rang inferior s-au 
reunit din nou în marea sală de consiliu. Mai mulţi dintre marii preoţi s-au 
urcat la tribună. Unul dintre ei a luat cuvântul, spunând: 

2. „Ascultaţi-mă, slujitori ai zeilor! Cunoaşteţi la fel de bine ca şi 
mine infamia celor zece trădători şi este limpede pentru toată lumea că 
această crimă trebuie pedepsită cu cea mai mare asprime, fără ca eu să mai 
fiu nevoit să repet motivele. 

3. De vreme ce suntem cu toţii de acord în această privinţă, tot ce 
mai rămâne de făcut este să găsim un mijloc prin care să îi pedepsim pe 
aceşti zece monştri şi pe toţi partizanii lor în maniera cea mai teribilă cu 
putinţă, cea mai dureroasă, cea mai înspăimântătoare, cea mai inimaginabilă, 
cea mai diabolică şi cea mai excepţională, oricât de mult ne-ar costa acest 
lucru. Căci dacă îi vom lăsa nepedepsiţi pe aceşti nemernici, celelalte canalii 
din regat vor fi tentate să facă acelaşi lucru. 

4. De aceea, toate preocupările şi gândurile noastre nu trebuie să aibă 
decât un singur scop: pedepsirea acestor ticăloşi din munţi în acest fel încât 
toată lumea să rămână împietrită, iar munţii înşişi să plângă pentru că le-au 
oferit adăpost! Avem aşadar datoria să punem la punct un plan de răzbunare 
pe cât de extraordinar, pe atât de infailibil! Cel care va fi capabil să 
descopere un astfel de plan va primi în schimb coroana suveranităţii 
absolute asupra întregii lumi! - Am spus! - Iar cel care cunoaşte un astfel de 
mijloc să vorbească!" 

5. Când marele preot a tăcut, un preot din clerul de rang inferior 
vestit pentru şiretenia lui s-a ridicat şi a cerut permisiunea să vorbească. 
Aceasta i-a fost acordată pe loc. Plin de o teamă respectuoasă pe care o 
mima perfect, el a urcat la tribună şi a spus: 

6. „Ascultaţi-mă, înalţi şi puternici slujitori ai pământului, ai tuturor 
zeilor şi stelelor de pe cer, voi, care sunteţi unicii lideri ai soarelui şi ai lunii! 

7. Eu, cel din urmă dintre slujitorii voştri, cel mai murdar şi cel mai 
penibil dintre toţi, mă găsesc în faţa voastră, cei atotputernici, pentru a vă 
împărtăşi că în imensa mea prostie, am descoperit totuşi trei idei 
neînsemnate, care merită însă - după umila mea părere, care nu se poate 
compara cu a voastră, care străluciţi ca nişte sori - greutatea lor în aur! (sala 
de consiliu s-a cutremurat de aplauze pentru modestia vorbitorului). 

8. In nimicnicia mea, care nu are sfârşit în faţa voastră, cei 
atotputernici în toate privinţele, am ajuns să cred - în imensa mea prostie, în 
raport cu înalta voastră înţelepciune - că dacă aceste trei idei se vor realiza 
în privinţa celor zece, al căror nume respingător limba mea nu poate să-1 
pronunţe, munţii lor înalţi se vor aplatiza şi nu le vor mai acorda nici o 
protecţie în faţa justiţiei voastre sublime şi atât de echitabile! (din nou s-a 
auzit un ropot de aplauze!) 

9. După cum ştiţi prea bine, noi cunoaştem principiile aerostaticii 
(navigaţia aeriană). De ce nu le-am pune în practică, pentru a cuceri acele 



81 



înălţimi inaccesibile prin aceste mijloace? Nu vi se pare că acest proiect 
prezintă avantaje incomparabile? 

10. Pe de altă parte, noi suntem nişte mineri foarte experimentaţi. Ce 
ne împiedică în acest caz să străpungem munţii în locurile cele mai potrivite, 
iar apoi să pătrundem prin aceste galerii şi să îi luăm prin surprindere, în 
timpul nopţii, pe aceşti monştri baricadaţi în munţi, pentru a-i gâtui apoi pe 
toţi? 

11. în sfârşit, oare nu suntem noi cei mai buni politicieni din câţi 
există? Haideţi să jucăm cartea prieteniei şi să îi atragem astfel pe aceşti 
ticăloşi în capcana pe care le-o vom întinde. Când vor cădea în sfârşit în ea, 
nici un diavol nu va mai reuşi să-i elibereze de răzbunarea pe care le-am 
pregătit-o ! 

12. O, voi, fiinţe atotputernice! Acestea au fost cele trei idei 
neînsemnate pe care le-am descoperit eu, cel care nu însemn nimic în faţa 
voastră, în duhoarea respingătoare a creierului meu! Ce fericire ar fi pentru 
mine, biet animal nevrednic în faţa strălucirii voastre comparabile cu cea a o 
mie de sori, dacă aţi putea utiliza măcar una dintre ele!" 

13. (Aplauzele au bubuit în marea sală de consiliu. Un mare preot şi- 
a rupt chiar veşmântul ecleziastic şi 1-a înfăşurat cu eşarfa sa pe oratorul de 
dinainte, fapt care reprezenta un mare semn onorific). 

14. După care, marele preot a luat cuvântul, spunând: „Aceste trei 
idei sunt excelente, dar cel mai bine ar fi să începem cu ultima dintre ele! 
Dacă aceasta va da greş, fapt care nu pare deloc probabil, ne mai rămân 
celelalte două, care sunt ceva mai costisitoare". 

15. Noul mare preot a fost întrebat ce părere are despre această 
propunere. 

16. Acesta a răspuns: „Nu pot decât să vă repet: faceţi cum doriţi! Eu 
unul vă urez noroc. Oricum, lucrurile vor lua cursul dorit de Divinitate!" 

17. Marii preoţi şi înaltul cler au acceptat acest răspuns şi au început 
pe loc să pregătească trimiterea unei delegaţii amicale. 



Capitolul 56 

Primul demers politic şi diplomatic în scopul cuceririi celor din 



munţi 



(12 februarie 1844) 



1. în decursul convorbirilor referitoare la delegaţia amicală trimisă la 
locuitorii din munţi s-a luat decizia ca vicleanul consilier al clerului să fie 
numit şeful delegaţiei. Acesta urma să fie însoţit de încă 30 de colegi 
ambasadori, dedicaţi trup şi suflet cauzei marilor preoţi, pentru ca nu cumva 
reprezentantul clerului de rang inferior să fie tentat să îi trădeze la rândul lui, 
aşa cum au procedat pe timpuri cei zece. 

2. Această delegaţie, alcătuită din 30 de preoţi din casta inferioară 
plus şeful lor, trebuia să transporte tot felul de daruri în semn de prietenie, 
alcătuite din aur, argint şi pietre preţioase, încărcate pe 20 de cămile. 

3. Singur şeful delegaţiei privea cu mare satisfacţie toate aceste 
cadouri bogate destinate locuitorilor din munţi, căci el intenţiona în secret să 
le dea o cu totul altă destinaţie. 

4. în momentul plecării, marii preoţi i-au reamintit în mod insistent 
de jurământul său de fidelitate faţă de ei. 

5. El a repetat jurământul, vărsând lacrimi de crocodil, şi chiar 
colegii săi, care se aliaseră cu marii preoţi, au depus mărturie pentru buna sa 
credinţă, spunând: „Jurăm cu toţii pe viaţa noastră că şeful nostru nu 
nutreşte nici un gând rău intenţionat în inima sa! Lacrimile sale sunt cea mai 
bună mărturie a fidelităţii sale! I-aţi putea încredinţa fără probleme întregul 
cer şi întregul pământ!" 

6. După mai multe asigurări de acest fel, delegaţia s-a pus în mişcare, 
fără ca marii preoţi să mai aibă vreo suspiciune în privinţa ei. 

7. In mintea şiretului reprezentant al clerului de rang inferior 
lucrurile erau însă cu totul diferite de imaginea pe care a lăsat-o în urmă, 
căci el gândea astfel: 

8. „Mai întâi de toate, darurile în semn de prietenie trebuie înmânate 
celor zece, care vor răspunde cu aceeaşi monedă, din motive pur politice. De 
ce? este uşor de ghicit: pentru a le întinde marilor preoţi propria lor 
capcană!" 

9. El îşi făcuse din timp toate aceste calcule, pe care nu s-a sfiit să le 
împărtăşească oamenilor săi. 

10. In dimineaţa celei de-a treia zi, mica expediţie a ajuns la marea 
poartă aurită care străjuia intrarea în minunata vale. Membrii ei au fost 
imediat imobilizaţi, interogaţi cu minuţiozitate şi percheziţionaţi, înainte de 
a putea intra. Delegaţia a fost apoi condusă sub escortă până la cei zece 
lideri, care locuiau într-un castel clădit pe o stâncă înaltă. 

11. Văzând toate aceste suprafeţe imense acoperite cu aur, şeful 
delegaţiei le-a spus tovarăşilor săi: „Prieteni, la ce folosesc toate darurile 
noastre, când munţii care ne înconjoară din toate direcţiile sunt în întregime 
făcuţi din aur curat, la fel ca şi stânca pe care este construit castelul celor 
zece? Este ca şi cum am duce o picătură de apă pentru a i-o dărui mării! Mă 
întreb dacă nu vom părea nişte escroci care oferă daruri de care nu dispun!" 

12. Tovarăşii săi i-au dat dreptate. Dar şiretul lor lider se gândea 
astfel în sinea lui: „Dacă aşa stau lucrurile, s-ar zice că acele canalii de mari 
preoţi au căzut deja în capcana mea! Nu mai rămâne decât să-i câştig de 
partea mea pe cei zece şi lucrurile vor evolua de la sine în favoarea noastră!" 

Capitolul 57 

Trimişii Hanohului sunt primiţi în audienţă de cei zece lideri din 
munţi. Eşecul delegaţiei şi întoarcerea ei la Hanoh, fără liderul său 

(13 februarie 1844) 

1 . Când ambasadorii Hanohului au fost în sfârşit primiţi de cei zece, 
ei au fost întâmpinaţi cu prietenie şi întrebaţi cu o politeţe desăvârşită care 
este motivul venirii lor. 

2. Şeful delegaţiei a arătat pe fereastră cămilele încărcate cu daruri şi 
a spus: 

3. „Dragii mei fraţi! Am fost trimis la voi ca mesager al păcii de 
către marii preoţi din Hanoh. Aceştia doresc să lege o relaţie de prietenie cu 
voi, în numele întregului popor din Hanoh! 

4. Acesta este motivul pentru care marii preoţi v-au trimis aceste 
daruri, în semn de prietenie între popoarele noastre! 

5. Ei doresc să uite pentru totdeauna că v-aţi făcut vinovaţi de înaltă 
trădare faţă de ei şi doresc să redeveniţi prieteni, ba chiar să mergeţi să-i 
vedeţi la Hanoh, unde vă vor primi cu toate onorurile!" 

6. In timp ce ţinea acest discurs, el le făcea celor zece tot felul de 
semne discrete cu ochiul, indicându-le astfel că este nevoit să vorbească aşa 
în faţa tovarăşilor săi, dar ar spune cu totul altceva dacă ar fi singur cu ei. 

7. Cei zece lideri au înţeles perfect mimica preotului şi au spus: „V- 
aţi dat probabil seama că nu avem nevoie de cadourile marilor preoţi din 
Hanoh, căci proprietarii unor munţi burduşiţi cu aur dispreţuiesc metalul 
preţios adunat de mâini pătate cu sânge şi sustras celor nevoiaşi prin tot felul 
de constrângeri, de înşelătorii şi de minciuni. 

8. în consecinţă, nu vom accepta nici aurul, nici argintul, nici pietrele 
preţioase trimise în dar de marii preoţi. In al doilea rând, în ceea ce priveşte 
prietenia pe care ne-o oferă, spuneţi-le că suntem la fel de puţin dispuşi să o 
acceptăm ca şi în cazul cadourilor lor! Căci ar trebui să fim nişte vulpoi 
neexperimentaţi ca să nu ne dăm seama ce urmăresc aceştia! De aceea, nu 
vom da curs invitaţiei lor. 

9. Dacă doresc să ne câştige cu adevărat prietenia, vor trebui să 
renunţe la funcţiile lor de mari preoţi, să îl ungă şi să îl încoroneze pe cel pe 
care l-au trimis în munţi şi care ar trebui să domnească asupra lor şi a tuturor 
popoarelor de la şes în calitate de unic rege şi mare preot! Atât timp cât nu 
vor face acest lucru, nu vor putea conta pe prietenia noastră, căci nu intră în 
obiceiul nostru să legăm prietenie cu nişte diavoli! 

10. De asemenea, nu îi sfătuim pe marii preoţi să încerce să se 
apropie de noi, indiferent în ce fel. Orice tentativă de acest gen din partea lor 
va fi aspru pedepsită. 

11. Iar acum, întoarceţi- vă imediat la Hanoh, cu tot cu comorile 
voastre, şi anunţaţi-i pe preoţii din înaltul cler, dar mai ales pe acei demoni 
care îşi spun mari preoţi, tot ce aţi auzit aici! 

12. Cât despre tine, care ai împărtăşit o vreme punctul nostru de 
vedere, tu vei rămâne aici. Nu ai nici soţie, nici copii, şi s-ar putea să avem 
nevoie de serviciile tale! Aşa să fie!" 

13. Preotul astfel interpelat s-a umplut de bucurie, dar ceilalţi 30 de 
tovarăşi ai săi s-au întristat sincer. Ei au fost nevoiţi să se întoarcă la 
cămilele lor şi să ia calea întoarsă. 

14. Capitolul următor ne va arăta reacţia marilor preoţi, fapt care ne 
va permite să înţelegem cât de apropiată era marea judecată a Domnului. 



Capitolul 58 

Relatarea celor 30 de mesageri în faţa clerului din Hanoh 

(14 februarie 1844) 

1. După plecarea colegilor săi, preotul rămas le-a povestit prietenilor 
săi tot ce doreau să întreprindă marii preoţi împotriva lor şi cât de „reală" 
era prietenia pe care doreau să o stabilească între cele două popoare. 

2. Cei zece au apreciat aceste informaţii la justa lor valoare şi i-au 
mulţumit vechiului lor prieten. 

3. In ceea ce îi priveşte, marii preoţi rămaşi la şes i-au interogat 
imediat pe cei 30 de mesageri rămaşi fideli şi care s-au întors cu cămilele lor 
purtând aceleaşi poveri cu care au plecat: „Ei bine, să înţelegem că ni s-au 
trimis cadouri? Ce s-a întâmplat cu Gurat (şeful delegaţiei)? Unde este el?" 

4. Mesagerii le-au răspuns: „Ascultaţi-ne, puternici slujitori ai 
tuturor zeilor! Nici vorbă să vă fie trimise cadouri! Cei zece nici măcar nu 
au privit aurul, argintul şi pietrele voastre preţioase, ci ne-au trimis imediat 
înapoi, în maniera cea mai ruşinoasă! Cămilele sunt încărcate practic cu 
cadourile trimise de voi! 

5. în ceea ce îl priveşte pe Gurat, nu am întâlnit în viaţa noastră un 
vulpoi mai şiret decât el! La drept vorbind, în timp ce le împărtăşea cu 
fidelitate voinţa voastră, el le făcea semne discrete cu ochii, arătându-le 
astfel că spusele sale ar trebui interpretate exact pe dos! 

6. După discursul lui cu două feţe, cei zece ne-au dat un răspuns 
absolut infam, spunându-ne că refuză să atingă acest aur blestemat, obţinut 
prin deposedarea celor sărmani prin tot felul de violenţe, minciuni şi 
înşelătorii. Ne-au mai spus că, oricum, ei sunt proprietarii unor munţi 
burduşiţi cu aur (ceea ce este foarte adevărat) şi că dispun astfel din 
abundenţă de acest metal preţios, binecuvântat de Dumnezeu! Din acest 
motiv, au refuzat să accepte aurul pătat de sânge uman pe care l-aţi trimis 
voi! 

7. în ceea ce priveşte prietenia pe care le-aţi propus-o, ei au refuzat-o 
de asemenea, cu excepţia cazului în care aţi fi de acord să renunţaţi la 
funcţiile voastre de mari preoţi. Dorinţa lor este să îl numiţi pe mesagerul 
venit din munţi rege şi unic mare preot asupra întregului regat al Hanohului, 
iar voi să redeveniţi nişte burghezi obişnuiţi şi să acceptaţi întru totul decizia 
noului vostru rege în ceea ce vă priveşte! 

8. Vă mai sfătuiesc de asemenea să nu vă apropiaţi niciodată de 
valea lor bogată, dacă nu doriţi să fiţi aspru pedepsiţi! 

9. Asta este tot ce am avut de zis! V-am relatat cuvintele exacte care 
v-au fost transmise, spre mare noastră mânie!" 

10. Atunci, marii preoţi au început să se lovească cu pumnii în piept, 
jurând pe toţi zeii că vor face tot ce le va sta în puteri pentru a se răzbuna pe 
cei zece în maniera cea mai atroce cu putinţă. 

11. Ei au blestemat pământul timp de trei zile, pentru simplul motiv 
că purta pe suprafaţa sa asemenea monştri. Au blestemat apoi soarele timp 
de şapte zile, şi au continuat astfel cu apa, aerul şi focul, pe ultimul pentru 
că nu distrugea pe loc acele deşeuri umane. Timp de o lună, ei nu au încetat 
practic să profereze cele mai cumplite blesteme! 

12. Mai mult, ei l-au dezbrăcat pe mesagerul venit din munţi de 
hainele sale preoţeşti, l-au bătut public cu vergile, l-au hăituit prin oraş cu 
spatele însângerat şi în cele din urmă l-au ucis, pentru simplul motiv că a 
continuat să susţină că marii preoţi trebuiau să urmeze sfatul celor zece. 

13. Marii preoţi au mers până acolo încât au decretat o lege care îi 
obliga pe toţi supuşii lor să îi blesteme în fiecare zi pe cei zece timp de o oră 
întreagă. 

14. In acelaşi timp, ei au oferit o recompensă enormă celui care ar fi 
capabil să inventeze un mijloc diabolic prin care să îi pedepsească pe cei 
zece lideri ai muntenilor în maniera cea mai abominabilă cu putinţă. 

15. în aceste condiţii, cred că nu vă este deloc greu să înţelegeţi că 
ora judecăţii pământului era foarte aproape. Urmarea vă va revela şi alte 
fapte, încă şi mai diabolice. 

Capitolul 59 

Decăderea provinciilor din Hanoh. Crearea unei armate alcătuite 
din cinci milioane de soldaţi. Trimiterea ei împotriva muntenilor şi 
înfrângerea ei 

(15 februarie 1844) 

1. Nu peste mult timp, provinciile îndepărtate ale Hanohului au fost 
informate - prin simplul anunţ al decretului care instituia obligativitatea 
blestemului - că marilor preoţi nu le mergea deloc bine, dat fiind că 
avuseseră pierderi uriaşe din cauza răscumpărării sclavilor la preţuri foarte 



mari. De aceea, nu le-a trebuit mult pentru a se revolta împotriva dictaturii 
de la centru şi pentru a se elibera. 

2. Această veste a pus capac mâniei marilor preoţi, cu atât mai mult 
cu cât spionii lor le-au spus că revoltele erau puse la cale de maşinaţiunile 
celor din munţi. Furia preoţilor a devenit practic de necontrolat. 

3. Timp de o zi întreagă, ei nu au făcut altceva decât să urle şi să 
vocifereze pe toate străzile şi străduţele oraşului, strigând practic la unison: 
„Ridicaţi-vă, locuitori ai Hanohului, pentru a mărşălui împreună împotriva 
muntenilor şi a tuturor provinciilor care s-au revoltat împotriva noastră din 
cauza acestor trădători! Ridicaţi-vă şi însoţiţi- ne în marea răzbunare!" 

4. în ziua următoare ei au făcut recrutări, obligându-i pe toţi bărbaţii 
care nu aparţineau marii nobilimi să ia arma în mână. Nici chiar femeile nu 
au fost scutite de această sarcină. 

5. In câteva zile, preoţii au ridicat o armată de cinci milioane de 
soldaţi, înarmaţi cu suliţe, săbii, arcuri şi tunuri asemănătoare celor folosite 
de turci în războaiele lor de altădată, care trăgeau cu proiectile din piatră. 
Praful de puşcă fusese deja inventat în timpul regelui Dronel, fiul lui Ohlad, 
şi a fost perfecţionat mai târziu de Kinkar. Femeile nu au primit decât arme 
uşoare, respectiv săbii şi pumnale. 

6. Când armata a fost pregătită pentru atac, marii preoţi au sosit, încă 
furibunzi, şi le-au dat trupelor ordinul următor: „Jumătate din armată se va 
îndrepta către provinciile rebele, sub directa noastră conducere, pentru a le 
îneca în sânge! Nici o viaţă de om nu va fî scutită! Toată lumea va trebui să 
piară de foc sau de sabie!" 

7. Ascultând de această poruncă, formidabila armată s-a împărţit în 
două, două milioane şi jumătate de soldaţi plecând către provinciile rebele. 
Ceilalţi soldaţi au primit ordinul să mărşăluiască împotriva muntenilor. Cum 
i-ar fî putut învinge pe aceştia? Aceasta este o cu totul altă chestiune. 

8. In cele din urmă, marii preoţi aflaţi la comandă s-au decis să 
străpungă munţii pe dedesubt. în acest scop, 150.000 de oameni au primit 
instrumente de mineri şi misiunea de a săpa culoare în interiorul munţilor. 
Inginerii şi-au pus în practică cunoştinţele şi toată lumea a trecut la treabă cu 
o grabă febrilă. 

9. Munţii au fost străpunşi în cinci locuri. Minerii au săpat culoare pe 
o distanţă de câteva mii de kilometri, dar nu au reuşit să ajungă la celălalt 
capăt al munţilor. 

10. Atunci, inginerii s-au întors la calculele lor şi au constatat că au 
dispus săparea unor galerii la o adâncime mult prea mare. Lucrările au fost 
reîncepute la adâncimea corectă, şi de data aceasta minerii au reuşit să 
străpungă muntele şi să iasă în platoul pe care se aflau muntenii. 

1 1 . De bună seamă, locuitorii din munţi fuseseră însă de mult timp 
informaţi de spionii lor de ceea ce se întâmpla, aşa că au putut calcula cu 

precizie locurile în care vor ieşi aceştia din munte. De aceea, ei au acoperit 
aceste locuri cu lemne, cărora le-au dat foc de îndată ce hanoheenii au ieşit 
la suprafaţă. 

12. Fumul şi flăcările au invadat astfel culoarele săpate în munte, 
sufocând mii de hanoheeni. Chiar şi o bună parte din marii preoţi şi-au 
pierdut viaţa cu această ocazie. 

13. Soldaţii din Hanoh au încercat să cucerească de trei ori intrarea 
principală, dar de fiecare dată în zadar. Ce a mai rămas din armată a fost 
nevoită să se întoarcă în Hanoh, cu coada între picioare, după o luptă care a 
durat doi ani. 



Capitolul 60 

Relatarea înfrângerii marilor preoţi. Intre aceştia apare o ruptură. 
Trădarea armatei trimise în provincii 

(16 februarie 1844) 

1 . Puţinii preoţi întorşi din expediţia de pedepsire a muntenilor le-au 
povestit colegilor lor rămaşi la Hanoh (care nu erau nici ei cu mult mai 
numeroşi decât cei întorşi) deznodământul teribil pe care 1-a avut demersul 
lor. Aceştia aproape că şi-au smuls părul din cap la auzirea veştilor şi toată 
lumea s-a lansat în invective reciproce, acuzându-se unii pe ceilalţi fie că nu 
s-au priceput să conducă armata, fie că au rămas acasă ca laşii. 

2. Marii preoţi care au condus armata le-au replicat dur colegilor lor, 
spunându-le: „Este mult mai uşor să stai pe margine şi să critici decât să te 
lupţi! - A mai rămas încă o treime din armată; de ce nu plecaţi voi la luptă 
în fruntea ei? Când vă veţi întoarce acasă umiliţi, va veni rândul nostru să 
aruncăm cu invective în voi, acuzându-vă cu dispreţ de nepricepere! 

3. Este uşor să vorbeşti, să blestemi şi să faci planuri de răzbunare 
când stai în confortul tihnit de acasă. Ia duceţi-vă însă voi la faţa locului, şi 
veţi vedea pe pielea voastră cum decurg lucrurile! 

4. Noi am săpat aproape cinci cute de culoare prin munţi, iar victoria 
ar fi trebuit să fie a noastră. De unde era să ştim noi că tâlharii de munteni 
ne spionează din avanposturile lor bine apărate, calculând cu precizie unde 
vom ieşi la suprafaţă? De unde era să ştim că vor da foc ieşirilor şi că mii de 
soldaţi îşi vor pierde viaţa în aceste culoare lungi pline de fum, de flăcări şi 
de vapori? 

5. Am încercat de trei ori să străpungem intrarea principală, dar am 
fost primiţi cu o ploaie de pietre aruncate de pe zidurile groase ale fortăreţei, 
care au ucis alte mii de soldaţi. 

6. In urma acestor lecţii dureroase, ne-am dat seama că aceşti 
munteni blestemaţi nu pot fi învinşi nici prin viclenie, nici prin alte 
mijloace. 



7. Oh, ce bine ar fi fost dacă am fi urmat sfatul celui pe care l-am 
bătut cu vergile şi pe care l-am ucis la porţile oraşului nostru! Cât de liniştiţi 
am fi fost acum! Rămâne de văzut ce soartă a avut cealaltă jumătate a 
armatei noastre! Dacă a avut aceeaşi soartă pe care am avut-o noi, atât ne-a 
fost!" 

8. Auzind aceste afirmaţii, preoţii rămaşi acasă au dat dovadă de o 
ostilitate şi mai mare faţă de cei întorşi de la luptă, ajungând chiar să-i 
ameninţe. 

9. Dar şefii de armată i-au pus repede la respect: „Ce tot spuneţi 
acolo? întreaga putere militară se află în mâna noastră! Dacă nu veţi păstra o 
tăcere de mormânt, veţi simţi pe fundurile voastre bine garnisite cu grăsime 
cât de bine ştim să ne servim de armele noastre!" 

10. Spiritele s-au aprins atât de tare încât cele două partide s-au luat 
la bătaie chiar în marea sală de consiliu, sfâşiindu-se reciproc precum câinii 
şi pisicile. începând din acel moment, clasa marilor preoţi s-a divizat în 
clanuri rivale, iar populaţia din Hanoh nu şi-a mai putut da seama cine 
deţinea adevărata putere. 

1 1 . în această atmosferă conflictuală, preoţii au aşteptat încă trei ani 
pentru a afla veşti de la cea de-a doua armată trimisă în provinciile revoltate, 
dar în zadar. Căci armata fusese de mult timp învinsă de forţele provinciale, 
după care soldaţii s-au revoltat împotriva şefilor lor şi şi-au stabilit noi şefi. 



Capitolul 61 

Consiliul de război al şefilor de armată ai muntenilor îşi propune să 
atace Hanohul. Excelentul discurs al trimisului Domnului. Hanohul trimite 
o mie de spioni în munţi 

(20 februarie 1844) 

1 . în tot acest timp, mesagerul trimis de Noe se afla încă pe platoul 
muntenilor şi îşi exercita funcţia de consilier. 

2. De asemenea, Gurat, fostul preot din Hanoh, era chemat uneori să 
îşi dea părerea în anumite situaţii. 

3. La un moment dat, cei zece lideri ai muntenilor au reunit un 
consiliu de război pentru a delibera ce trebuie să facă împotriva Hanohului. 

4. Trimisul lui Noe le-a dat următorul sfat: „Lăsaţi Hanohul în pace, 
căci de acum înainte nu veţi mai avea de ce să vă temeţi de el. Liderii 
oraşului şi-au dat seama că nu vă pot cuceri! Domnul Dumnezeu Savaot va 
şti să îi pedepsească pe hanoheeni şi fără concursul vostru, făcându-i să cadă 
precum un copac putrezit în mijlocul pădurii. 

5. Dacă veţi rămâne aşa cum sunteţi acum, Domnul vă va 
binecuvânta şi va face ţara voastră să crească atât de mult încât să poată 
hrăni din abundenţă o sută de milioane de locuitori! Şi chiar dacă va dori să 

îi judece şi să îi condamne pe toţi răufăcătorii de pe acest pământ, pe voi vă 
va scuti, dacă veţi rămâne în ordinea lui şi dacă veţi asculta sfatul meu! 

6. în schimb, dacă veţi declanşa război împotriva hanoheenilor şi a 
altor popoare, veţi avea parte de aceeaşi soartă mizerabilă atunci când 
Domnul, în mânia Lui care aproape că a atins apogeul, va judeca această 
lume devenită atât de rea! 

7. Acesta este ultimul sfat pe care vi-1 dau, căci timpul meu se 
apropie de sfârşit şi trebuie să mă întorc în ţara din care am venit. Nu uitaţi 
niciodată acest sfat şi Dumnezeu vă va răsplăti cu graţia Lui. Dacă veţi 
încălca însă acest sfat, în ziua judecăţii vă veţi da seama că am fost un 
mesager autentic al lui Dumnezeu! 

8. Nimeni nu doreşte însă să vă încalce liberul arbitru, căci nici un 
om nu are dreptul să limiteze voinţa fratelui său, indiferent în ce domeniu. 
Acesta este un drept suprem al tuturor oamenilor, dăruit lor de Dumnezeu. 
Cu cât îl vom respecta mai mult, cu atât mai bine ne va merge. Aşa cum vă 
spuneam, indicaţiile mele nu au fost decât un simplu sfat, iar voi puteţi 
proceda aşa cum doriţi". 

9. Imediat după ce şi-a terminat discursul, mesagerul a fost luat de 
forţa lui Dumnezeu şi transportat instantaneu pe platoul montan pe care se 
afla Noe. 

10. Dispariţia mesagerului a făcut o impresie profundă asupra celor 
zece lideri şi a tuturor muntenilor, care l-au recunoscut drept un mesager 
autentic al lui Dumnezeu. 

1 1 . De aceea, toate cuvintele rostite de el în decursul anilor petrecuţi 
în valea lor au fost înscrise pe plăcuţe de aur şi au căpătat valoare de lege. 

12. Au trecut astfel cinci ani, care s-au scurs într-o ordine perfectă. 
După acest interval de timp, Domnul şi-a propus însă să le întărească 
încrederea în El printr-un mic test; din păcate, acesta i-a făcut să cadă pe 
mulţi dintre cei care i-au rămas credincioşi atâta vreme. 

13. Testul a constat în faptul că muntenii au pus mâna pe o mie de 
spioni trimişi de Hanoh, pe care i-au descoperit la intrarea principală în 
ţinutul lor. 

14. Spionii aveau mandat să intre în contact cu cei zece, pentru a 
stabili relaţii de prietenie între Hanoh şi cei din vale. Cel puţin, acesta era 
scopul lor oficial; scopul lor secret era de a spiona forţele de care dispuneau 
muntenii, pentru a stabili în ce măsură erau responsabile acestea de 
pierderea totală a coloniilor lor şi de înfrângerea armatei trimise împotriva 
lor. 

15. Cei zece lideri erau nişte vulpoi prea bătrâni pentru a nu-şi da 
seama pe loc care era motivul real al venirii celor zece, iar asta în maniera 
cea mai simplă din lume. 

16. Ei le-au spus spionilor: „Noi ştim perfect ceea ce doriţi să aflaţi 
în realitate! De aceea, dacă vă vom prinde cu minciuna, veţi fi aruncaţi pe 
loc de la înălţimea acestei stânci şi vă veţi găsi mormântul în lacul extrem de 
adânc de la picioarele ei!" 

17. (Căci înalta stâncă pe care era clădit castelul celor zece avea la 
bază un lac foarte adânc, ce nu putea fi înconjurat decât după trei ore de 
mers). 

18. Cei zece lideri ai spionilor au declarat că au spus adevărul şi 
numai adevărul, şi că nu aveau nimic de ascuns. Li s-a pus de trei ori aceeaşi 
întrebare, după care, văzând că nu îşi schimbă cu nimic declaraţia, au fost 
conduşi imediat în vârful stâncii care domina lacul întins de la bază. Aici, au 
fost interogaţi încă o dată, în maniera cea mai serioasă. 

19. Convinşi că au de-a face doar cu o tehnică foarte rafinată de 
interogare prin ameninţări, ei şi-au păstrat poziţia iniţială. 

20. Când unul dintre ei a fost aruncat însă de pe stâncă, ceilalţi nouă 
au recunoscut imediat adevărul, cuprinşi de o spaimă de moarte. 

21. După ce şi-au terminat relatarea, ei au fost conduşi din nou în 
mijlocul tovarăşilor lor, şi împreună cu aceştia, şi-au trădat superiorii de la 
Hanoh, dezvăluindu-le celor zece toate planurile acestora, până la ultimele 
detalii. 

22. Dacă unul dintre spioni ezita să recunoască tot adevărul, el era 
condus imediat în vârful stâncii şi aruncat în gol. După încă un exemplu de 
acest fel, ceilalţi au recunoscut fără ezitări adevărul. 

23. In final, liderii muntenilor au dispus aruncarea de pe stâncă a 
tuturor spionilor trădători, mai puţin zece, care au fost trimişi înapoi la 
hanoheeni, pentru a le relata marilor preoţi maniera în care erau trataţi 
spionii în noul ţinut. 



Capitolul 62 

Noile deliberări şi planuri de atac ale mai marilor din Hanoh. O 
nouă delegaţie este trimisă pe platou. Libera supunere a hanoheenilor în 
faţa muntenilor 

(21 februarie 1844) 

1. Când puţinii spioni rămaşi în viaţă s-au întors la Hanoh şi le-au 
împărtăşit mai marilor ce s-a întâmplat în munţi şi ce le-au declarat cei zece 
lieri, preoţii unuia din cele două partide principale şi-au ieşit din minţi de 
furie. 

2. In schimb, o parte din preoţii din cel de-al doilea partid, care 
avuseseră cu câţiva ani în urmă onoarea de a se confrunta cu arta strategică a 
muntenilor, s-au bucurat sincer de eşecul acestui complot. Conştienţi că 
spionii lor i-au trădat şi că duşmanii lor de moarte au aflat de ura ce îi 

împărţea pe marii preoţi în două tabere opuse, ei au reflectat la 
recomandările trimisului lui Noe şi s-au decis să urmeze sfaturile acestuia. 

3. Ei au ţinut un sfat secret şi au tras următoarea concluzie: „Ce se 
poate întâmpla în continuare? Noi ştim foarte bine ce şi-au propus duşmanii 
noştri să afle prin trimiterea delegaţiei de spioni: ei doreau să cunoască 
adevărata forţă a locuitorilor din vale, chiar dacă, oficial, doreau să se alieze 
cu ei împotriva noastră! 

4. In acest fel, ei urmăreau să prindă doi iepuri dintr-o singură 
lovitură: pe de o parte, să ne determine să se unim din nou cu ei, şi pe de altă 
parte să slăbească rezistenţa muntenilor. Se pare însă că cei zece au fost mai 
perfizi decât aceşti ticăloşi şi le-au dat peste cap toate planurile diabolice! 

5. Acum a venit rândul nostru să facem ceva! Atât cât va fi posibil, 
noi dorim să urmăm sfaturile celor zece! De vreme ce nu îl mai putem numi 
rege al Hanohului pe mesagerul din munţi pe care l-am ucis, nu ne rămâne 
decât să cedăm această putere supremă unuia din cei zece, sau oricărei alte 
persoane numite de aceştia. In ceea ce ne priveşte, noi vom rămâne şefii 
armatei regatului, aşa cum suntem în momentul de faţă! Iar complotiştii vor 
sfârşi prin a-şi smulge părul din cap de furie! 

6. Tot ce ne mai rămâne de făcut în aceste condiţii este să alegem o 
delegaţie care să nu aibă soarta celei de dinainte! Ce-ar fi ca unul dintre noi 
să pornească la drum, însoţit de un număr de delegaţi, şi să le predea celor 
zece marile chei din aur şi cele o mie de coroane ale Hanohului, care se află 
- din fericire - în posesia noastră?" (Aceste coroane proveneau din epoca 
celor o mie de consilieri). 

7. Această propunere a fost unanim aprobată, iar un mare preot 
extrem de elocvent şi-a asumat conducerea acestei misiuni. Delegaţia 
includea încă o sută de mesageri aleşi din rândul marilor preoţi din acest 
partid, precum şi o sută de cămile necesare pentru a transporta bijuteriile 
coroanei. 

8. Când delegaţia a ajuns la porţile văii din munţi, ea a fost condusă 
sub escortă până la castelul celor zece lideri. 

9. Văzându-1 pe unul din foştii lor duşmani de moarte (marele preot 
care conducea delegaţia), mânia acestora s-a aprins, iar unul dintre ei a 
declarat cu voce tare: „Să ni se fi îndeplinit vechea dorinţă de răzbunare? 
Chiar l-am prins pe unul dintre acei ticăloşi, astfel încât să se putem revărsa 
asupra lui toată vechea frustrare?" 

10. Dar cel interpelat a răspuns: „Nu este bine să gândiţi astfel! Vă 
reamintesc că, la fel ca voi, şi noi am primit un mesager trimis de 
Dumnezeu, care ne-a îndemnat către reconciliere! El ne-a dat un sfat, iar noi 
ne aflăm aici pentru a-1 pune în practică! 

1 1 . Din nefericire, acest mesager a fost ucis de către o parte din marii 
preoţi avizi de putere, chiar în perioada în care ne-aţi cerut să îl numim 
suveran al întregului Hanoh! 

12. începând din acel moment, noi ne-am despărţit de partidul 
marilor preoţi avizi de putere. Ne-am adunat toate forţele militare, după care 
am trimis o parte din armată împotriva provinciilor revoltate, în timp ce cu 
cealaltă am fost nevoiţi să întreprindem împotriva voastră un atac feroce, 
exclusiv pentru a satisface zelul marilor preoţi din celălalt partid, fapt care 
ne-a costat enorm. 

13. Din fericire, în acest fel am putut prelua puterea în mâinile 
noastre. Aşa se face că noi suntem şefii Hanohului de câţiva ani încoace. 
Intre timp, marii preoţi au devenit cei mai mari duşmani ai noştri şi nu 
încetează să strângă în secret soldaţi pentru a ne învinge definitiv. 

14. Dat fiind că suntem stăpânii absoluţi ai Hanohului, iar cheile şi 
coroanele oraşului se află în mâinile noastre, noi am preferat să urmăm 
sfatul mesagerului trimis din munţi şi vi le-am adus vouă! Nu depinde decât 
de voi să numiţi un rege al Hanohului, care va guverna singur. Noi nu dorim 
decât să fim cei mai credincioşi supuşi ai lui! 

15. Lângă mine se află o sută de delegaţi care vă vor confirma 
întregul adevăr al spuselor mele. Pe spatele cămilelor noastre veţi găsi cele o 
mie de coroane pe care le cunoaşteţi foarte bine, precum şi cheile de aur ale 
oraşului. Ne punem gaj viaţa pentru veridicitatea acestei propuneri!" 

16. Auzind acest discurs, cei zece şi-au schimbat pe loc atitudinea şi 
au dispus reunirea marelui consiliu. 



Capitolul 63 

Locuitorii din vale ţin sfat. Gurat este numit rege al Hanohului. 
Dependenţa Hanohului de munteni 

(22 februarie 1844) 

1 . După adunarea consiliului alcătuit din numeroşii şefi ai populaţiei, 
cei zece au deliberat asupra posibilităţii ca unul dintre ei să îşi asume 
guvernarea Hanohului şi a tuturor provinciilor regatului. Ei au luat decizia 
ca această sarcină să îi fie încredinţată lui Gurat, urmând ca valea din munţi 
să îşi păstreze suveranitatea. 

2. După ce propunerea a fost supusă la vot, consiliul a decis ca cei 
zece prinţi ai muntenilor să rămână pentru totdeauna inseparabili. Dacă unul 
dintre ei urma să moară, coroana sa urma să fie moştenită de fiul său cel 
mare. In cazul în care el nu avea fii, locul său trebuia moştenit de fiul cel 
mare al altui prinţ. 

3. De asemenea, regatul Hanohului trebuia să fie moştenit 
întotdeauna de familia lui Gurat. In cazul în care unul din descendenţii 
acestuia nu avea fii, suveranii platoului montan trebuiau informaţi, pentru a 
numi un nou rege din rândul lor. 

4. Regele de la şes era în întregime dependent de regatul din munţi, 
chiar dacă nu era ales direct de prinţii acestuia, ci era moştenitorul ultimului 
rege. Căci fiecare drept de succesiune trebuia să fie validat de prinţii 
munteni, ca şi cum ar fi fost vorba de o nouă învestitură. 

5. Recunoaşterea suveranităţii absolute a ţinutului de la munte 
impunea regelui din Hanoh plata anuală a unei dijme pe toate metalele 
preţioase, cu excepţia aurului, precum şi a unor impozite plătite în oi, vite, 
măgari şi capre. In plus, regele avea datoria să le ceară sfatul suveranilor din 
munţi pentru orice decizie mai importantă a sa. 

6. In semn de fidelitate faţă de stăpânii săi, regele avea datoria să 
accepte ca plata impozitelor să fie făcută în prezenţa unor funcţionari aflaţi 
în slujba prinţilor munteni. 

7. Peste toate, regele trebuia să considere de datoria lui să le dea 
hanoheenilor şi celorlalte provincii ale regatului exact aceeaşi constituţie ca 
şi cea valabilă în munţi, astfel încât popoarele de la şes să poată atinge o 
unitate bazată pe o prietenie reală. 

8. La rândul lor, prinţii munteni se angajau să îl susţină cu forţe pe 
regele din Hanoh pentru aplicarea acestor reguli şi pentru menţinerea puterii 
sale. „Aşa să fie, până la sfârşitul timpurilor!" 

9. După luarea acestor decizii de către consiliu, Gurat a fost întrebat 
dacă era de acord cu ele. 

10. Acesta a răspuns: „Sunt întru totul de acord cu toate deciziile 
consiliului! Cum aş putea să nu fiu de acord? Dacă nu aţi fi luat voi înşivă 
aceste decizii pline de înţelepciune, aş fi făcut-o eu însumi şi v-aş fi rugat să 
le aprobaţi favorabil! 

11. Căci ce poate face un biet rege al Hanohului fără susţinerea 
voastră? El nu ar fi decât un titlu lipsit de semnificaţie, un deţinut în raport 
cu restul lumii, la fel ca şi actualul rege de faţadă al oraşului! 

12. în schimb, un rege plasat sub tutela voastră înţeleaptă ar fi un 
senior liber şi puternic, capabil să domnească într-o stare de încredere 
absolută, conştient că îşi guvernează aşa cum trebuie popoarele care i-au 
fost încredinţate şi că deţine o putere autentică asupra lor. 

13. Aşa cum vă puteţi da seama, deciziile voastre îmi provoacă o 
mare satisfacţie. 

14. Un singur lucru aş dori să mai adaug, iar acesta se referă la 
dreptul de succesiune la tron: dacă se va întâmpla vreodată ca un rege să 
aibă un fiu nebun, leneş, cheltuitor, tiranic şi însetat de sânge, sau 
dimpotrivă, cu mintea slabă ori de-a dreptul cretin, acesta ar trebui să nu 
aibă dreptul de succesiune la tron. Acest drept ar trebui să revină celui de-al 
doilea născut al regelui, iar în cazul în care acesta nu există sau este la fel de 
lipsit de aptitudini, celui pe care l-aţi desemna voi! 

15. Mai mult, fiecare moştenitor al tronului ar trebui să urmeze mai 
întâi de toate şcoala voastră, şi abia apoi să primească dreptul de a fi 
încoronat, în măsura în care l-aţi considera capabil să devină rege al 
Hanohului". 

16. Această ultimă propunere a lui Gurat a fost primită cu aplauze la 
scenă deschisă. Şi astfel, Gurat a fost uns rege şi a primit cheile de aur şi 
cele o mie de coroane ale oraşului. Fiecare din aceste coroane avea o valoare 
echivalentă cu un milion de florini în această epocă. Cheile de aur ale 
oraşului erau de asemenea foarte preţioase. 



Capitolul 64 

Semnarea „Documentelor sacre". Obiecţia lui Gurat şi refuzul său. 
Raporturile politice şi morale stabilite între Hanoh şi ţinutul de sus. 
Plecarea regelui Gurat către Hanoh 

(23 februarie 1844) 

1. Toate aceste condiţii au fost gravate pe foi de aur cu o grosime de 
circa doi milimetri fiecare şi citite deputaţilor hanoheeni. 

2. După ce aceştia şi-au exprimat întreaga satisfacţie, lor li s-a cerut 
să semneze foile contractului cu numele lor scurt, şi nu cu cel lung de câţiva 
stânjeni (încă mai exista obiceiul ca nobilii hanoheeni să îşi ia astfel de 
nume, din motive de vanitate). 

3. După semnarea lor, documentele au fost ţinute sub pază de gărzile 
celor zece şi au primit numele onorific de „Documentele sacre". 

4. După adoptarea acestor legi sacre, s-a trecut la stabilirea 
sancţiunilor menite să pedepsească încălcarea lor, considerate absolut 
echitabile pornind de la premisa că muntenii nu l-au ucis pe trimisul lui Noe, 
fapt care le dădea o anumită autoritate divină. 

5. De vreme ce hanoheenii s-au făcut vinovaţi de această crimă 
abominabilă, se considera că ei merită să fie pedepsiţi pentru încălcarea legii 
lui Dumnezeu. 

6. Gurat s-a adresat în taină unuia din celei zece şi i-a spus: 
„Prietene! Atât timp cât veţi trăi voi, acest ţinut va rămâne cu siguranţă 
infailibil! Mă întreb însă ce se va întâmpla atunci când locul vostru va fi luat 
de alţi oameni, complet diferiţi de voi, care vor ajunge - poate - să calce în 
picioare propriile voastre legi! Va mai rămâne oare acest ţinut infailibil?" 

7. Prinţul interpelat i-a răspuns astfel: „Ştim cu toţii că un părinte 
poate comite erori faţă de copiii săi, dar rătăcirea sa nu se va transmite 
genetic asupra acestora din urmă. De aceea, copiii săi nu vor avea niciodată 
dreptul să îşi întrebe părintele: ,Tată, de ce ai făcut asta şi de ce ne-ai tratat 
în acest fel?' încă şi mai puţin vor avea ei dreptul să îşi pedepsească 
părintele pentru greşeala comisă. 

8. Vezi tu, acelaşi raport ca între un părinte şi copiii său va trebui să 
existe între ţara ta şi a noastră! De acum înainte, noi vom fi pentru totdeauna 
părinţii voştri, iar voi veţi fi copiii noştri! Această relaţie permanentă va fi 
cu atât mai justificată cu cât este întru totul asemănătoare ordinii divine, căci 
Dumnezeu este de-a pururi Tatăl nostru, al tuturor, şi domneşte pentru 
totdeauna asupra noastră, care suntem copiii Lui. Această situaţie nu poate fi 
altfel decât justă, căci corespunde ordinii dorite de Dumnezeu pentru 
întreaga eternitate. 

9. De altfel, ar fi imposibil ca cei zece suverani, care împărtăşesc în 
întregime aceeaşi opinie, să dea greş, iar în cazul în care unul dintre ei 
moare, urmaşul său nu va putea decât să meargă pe urmele predecesorului 
său. Şi să vrea, el nu va putea instaura o ordine nouă, dacă nu pentru un alt 
motiv, cel puţin pentru acela că va avea tot timpul alături de el pe ceilalţi 
nouă regenţi mai vechi, sau cel puţin câţiva astfel de regenţi (în cazul în care 
ceilalţi ar fi murit între timp), care cu siguranţă nu îşi vor apleca urechea la 
propunerile unui tânăr debutant ce va dori să instaureze legi noi. 

10. De altfel, numărul zece este un număr divin, căci toate legile lui 
Dumnezeu sunt în număr de zece, aşa cum precizează înţelepciunea din 
bătrâni. Rezultă că numărul prinţilor noştri reprezintă în sine o garanţie a 
infailibilităţii noastre desăvârşite. Se poate întâmpla ca noi să comitem 
greşeli în calitate de indivizi izolaţi, dar niciodată atunci când vine vorba de 
deciziile noastre colective!" 

11. Gurat a fost nevoit să se mulţumească cu această explicaţie. El a 
luat în posesiune bijuteriile coroanei şi s-a îndreptat către Hanoh în noua sa 
calitate de rege al tuturor ţinuturilor de la şes, însoţit de un mare preot şi de 
o sută de delegaţi. 



Capitolul 65 

Gurat este primit la Hanoh. Legile bune date de el. Partidul marilor 
preoţi rebeli se potoleşte 

(2 6 februarie 1844) 

1. Când delegaţia a ajuns la Hanoh, marii preoţi din clanul eroilor 
militari l-au întâmpinat cu mari onoruri pe noul suveran absolut şi l-au 
prezentat tuturor mai marilor oraşului. Ei i-au adus toate omagiile pe care i 
le datorau în calitatea lor de supuşi şi l-au urcat pe tronul lui Lameh, care se 
afla în vechile palate ale acestuia, în timp ce regele de faţadă îşi avea încă 
reşedinţa în noul palat placat cu aur. 

2. Gurat i-a chemat la el pe marii preoţi care au luptat ca nişte eroi în 
fruntea armatei lor şi a decretat imediat o serie de legi noi, extrem de 
oportune pentru burghezia mondenă. 

3. De pildă, dreptul la furt şi la tâlhărie a fost interzis. Foştii 
proprietari de sclavi care nu şi-au eliberat toţi deţinuţii au fost condamnaţi 
mai întâi la o amendă, iar dacă recidivau, la închisoare pe viaţă. 

4. Cum credeţi că s-a comportat însă celălalt clan al marilor preoţi în 
faţa unui eveniment atât de neaşteptat? Ei bine, în faţa unei asemenea crime, 
ei au rămas înmărmuriţi. De aceea, şi-au adunat în grabă trupele de rezervă, 
care numărau 30.000 de soldaţi, şi au dorit să se arunce asupra „sceleraţilor" 
(după cum îi numeau ei) din partidul opus. 

5. Din fericire, un membru al clerului inferior, care avea capul pe 
umeri şi tocmai era pe punctul de a fi numit mare preot, a avansat cu curaj în 
faţa adunării alcătuite din viitorii săi colegi şi li s-a adresat astfel: 

6. „Ascultaţi-mă, puternici slujitori ai zeilor! înainte de a vă lăsa 
mânaţi de dorinţa voastră de răzbunare, calculaţi raportul care există între 
cei 30.000 de soldaţi ai voştri şi cei peste un milion de soldaţi ai duşmanilor 
voştri. Ar fi suficient ca aceştia să se uite la noi pentru a ne spulbera dintr-o 
singură privire! 

7. Nu are rost să ne gândim la răzbunare atunci când aceasta nu este 
posibilă. Singurele soluţii pertinente care ne stau la îndemână sunt exilul sau 
un aranjament amiabil. 

8. Căci cel care deţine puterea în mâinile sale este întotdeauna 
stăpânul. Cei care se află sub dominaţia sa nu au de ales decât să se supună 
ascultători sau să fugă - dacă mai au timp! Personal, sunt de părere că ar fi 
mai înţelept să alegem prima soluţie, căci din câte am fost informat, toate 
porţile oraşului sunt păzite cu grijă şi ar fi extrem de periculos să încercăm 
să sărim zidurile de apărare. 

9. în schimb, ar fi infinit mai uşor pentru noi să ne împrietenim cu 
noul rege! Mă voi ocupa personal de acest lucru, căci Gurat a fost cândva 
prietenul meu cel mai bun. Cu siguranţă nu m-a uitat, şi sunt convins că mă 
va asculta, recunoscându-vă funcţiile şi acordându-vă tot felul de avantaje. 

10. Dacă vă veţi revolta acum împotriva lui, când el s-a instalat deja 
pe tron şi domneşte într-o manieră absolută, ne vom pierde cu toţii viaţa. De 
aceea, vă întreb: la ce ne-ar folosi în acest caz planurile noastre de 
răzbunare? 

1 1. La ce îi foloseşte omului să se înfurie împotriva fluviului care se 
revarsă din matca sa, devastând culturile sale? Cine este atât de nebun încât 
să se arunce în furia sa dementă împotriva cursului atotputernic al fluviului, 
încercând să îi blocheze cursul prin puterea muşchilor săi? 

12. Situaţia în care ne aflăm nu diferă prea mult de cea metaforică pe 
care tocmai v-am prezentat-o! Cum ne-am putea opune noi marii puteri a lui 
Gurat? Dacă am încerca să o facem, regele şi-ar dirija curentul impetuos al 
forţei sale împotriva noastră, şi noi am fi pierduţi! 

13. Aceasta este opinia mea fermă şi sfatul pe care vi-1 dau! Desigur, 
voi puteţi face aşa cum doriţi!" 

14. Aceste cuvinte au avut efectul unui duş rece asupra marilor 
preoţi ce fierbeau de furie. Ei şi-au regăsit pe loc calmul şi, în loc să se mai 
răzbune, au preferat să se consulte pentru a stabili care ar fi maniera ideală 
de a-şi prezenta omagiile lui Gurat. 

15. Consilierul din clerul inferior le-a spus: „Lăsaţi- mă pe mine să 
mă ocup de această problemă. Chiar mâine, îi voi cere lui Gurat o audienţă, 
şi vă asigur că voi avea grijă ca el să nu modifice în nici un fel statutul de 
care vă bucuraţi şi demnitatea pe care o meritaţi!" 

16. Marii preoţi s-au declarat satisfăcuţi, iar consilierul s-a îndreptat 
către palatul regal. 

Capitolul 66 

Negocierea încununată de succes a preotului din clerul inferior cu 
regele Gurat 

(27 februarie 1844) 

1. Când preotul delegat a ajuns în faţa regelui, lucru care nu s-a 
dovedit foarte uşor, el a fost primit cu amabilitate şi întrebat care este 
motivul venirii sale. 

2. Preotul i-a răspuns astfel regelui: „Iţi mai aduci cu siguranţă 
aminte că în timpul tentativei lipsite de succes a hanoheenilor de a-i învinge 
prin forţă armată pe cei din munţi, clerul s-a împărţit în două clanuri rivale, 
din care unul te-a ales rege, în timp ce celălalt fierbe de furie numai la 
gândul că te-ai urcat pe tron! 

3. Reprezentanţii celui de-al doilea partid au dorit să adune o armată 
alcătuită din 30.000 de soldaţi bine antrenaţi, pentru a-i trimite împotriva ta 
şi a te omorî. 

4. Când am aflat de proiectul lor, m-am gândit în sinea mea: 
, Vechiul meu prieten, care este astăzi seniorul şi regele Hanohului, dispune 
de o armată de 50 de ori mai mare, dar aceasta este cazată la o zi de mers în 
marele oraş şi oricum nu s-ar putea desfăşura pe străduţele înguste din jur, 
făcând astfel faţă unei forţe concentrate alcătuită din 30.000 de soldaţi bine 
antrenaţi'. 

5. De îndată ce mi- am dat seama de pericolul care te ameninţa, mi- 
am spus: , Indiferent de preţul pe care voi fi nevoit să-1 plătesc, îmi propun 
să le ofer sfatul meu marilor preoţi, împiedic ându-i pe cât posibil să 
continue cu acest demers periculos!' 

6. Mi-am pus aşadar proiectul în practică şi le-am descris marilor 
preoţi (într-un limbaj cât mai impresionant) toate pericolele la care se expun 
şi eşecul lor previzibil. La început, ei m-au ascultat interzişi, dar apoi dorinţa 

lor de răzbunare s-a răcit vizibil şi în scurt timp am reuşit să îi conving să 
negocieze cu tine prin intermediul meu, demonstrându-le că sunt cel mai 
bine plasat în această funcţie datorită fostei prietenii care ne-a legat pe 
timpuri. 

7. Venirea mea are aşadar un triplu scop: să îţi comunic ce s-a decis 
în privinţa ta, să îţi ofer serviciile mele în cadrul procesului de negociere cu 
marii preoţi duşmani şi să îţi declar că vechea mea prietenie în ceea ce te 
priveşte nu s-a stins deloc! 

8. In această calitate, te sfătuiesc să îi păstrezi pe marii preoţi ca 
slujitori ai lui Dumnezeu în faţa poporului fără a le schimba prea mult 
statutul, dat fiind că se bucură încă de foarte multă consideraţie din partea 
celor pe care mai reuşesc încă să îi impresioneze! Cât despre noi, ceilalţi, 
noi vom şti întotdeauna să distingem adevărul de minciună, recunoscându-L 
pe adevăratul Dumnezeu. 

9. Cred că înţelegi ce vreau să spun cu aceste cuvinte! Ştii la fel de 
bine ca şi mine că oamenii simpli şi naivi trebuie făcuţi să creadă în mai 
multe zeităţi supranaturale, pentru a ajunge astfel să se teamă de regele lor şi 
să îl asculte orbeşte, pentru a nu fi pedepsiţi de aşa-zişii lor zei. 

10. Din acest punct de vedere, marii preoţi sunt făcuţi pentru această 
funcţie şi se pricep de minune să întreţină iluziile poporului! De aceea, nu ar 
trebui să-i înlături din funcţiile lor! 

11. Cât despre noi, cei iniţiaţi, noi nu avem nevoie de ei, căci noi 
cunoaştem adevăratele forţe ale naturii şi legile care le guvernează! Acesta 
este sfatul pe care am dorit să ţi— 1 dau! Urmează-1 şi nu vei regreta!" 

12. Marii preoţi din clerul regal, care asistau la această întrunire, au 
început să murmure în semn de aprobare. 

13. Atunci, regele a luat cuvântul: „Frate, dragul şi vechiul meu 
prieten, îţi voi rămâne îndatorat pe vecie! Iţi voi asculta întru totul sfatul, şi 
de vreme ce ai o minte atât de subtilă, îţi acord fără întârziere dreptul de a 
stabili tu însuţi schimbările pe care le consideri necesare în rândul castei 
marilor preoţi. Când îmi vei prezenta propunerile tale, eu nu voi mai avea 
altceva de făcut decât să rostesc cuvintele care exprimă voinţa regală: ,Aşa 
să fie!'" 

14. Consilierul i-a răspuns: „în acest caz, îngăduie-mi să plec şi să 
deliberez cu ei! Răspund cu viaţa mea că mă vor asculta fără să crâcnească! 
Totuşi, ar fi mai bine să îşi imagineze că au decis ei înşişi aceste modificări, 
astfel încât să devină într- adevăr fideli noii constituţii!" 

15. Gurat s-a declarat satisfăcut cu acest răspuns, iar consilierul s-a 
întors la ai lui. 



Capitolul 67 

Amăgirea marilor preoţi rebeli de către prietenul regelui 
(28 februarie 1844) 

1 . Când consilierul regelui s-a întors în rândul marilor preoţi, aceştia 
l-au asaltat cu o mie de întrebări. Din fericire, consilierului îi mergea gura ca 
o morişcă, aşa că a putut răspunde la toate aceste întrebări cu o avalanşă de 
cuvinte. 

2. Nimeni nu a înţeles însă o singură silabă din cele rostite de el, aşa 
că marii preoţi l-au rugat să vorbească mai distinct. 

3. El le-a răspuns: „In acest caz, lăsaţi- mă să respir şi nu-mi mai 
puneţi o sută de întrebări dintr-o dată. Numai aşa vă voi putea împărtăşi 
vestea cea bună pe care regele Gurat m-a însărcinat să v-o transmit. Dacă vă 
aruncaţi toţi asupra mea, sunt nevoit să vă răspund tuturor în acelaşi timp, 
astfel încât toată lumea să fie satisfăcută instantaneu. Nu mai contează dacă 
ceilalţi au înţeles sau nu cuvintele mele!" 

4. Atunci, marii preoţi s-au liniştit şi l-au rugat calmi pe consilier să 
le comunice cât mai distinct posibil veştile cu care s-a întors de la curte. 

5. în sfârşit, consilierul s-a putut reculege, după care le-a spus 
preoţilor: „Ascultaţi- mă, slujitori ai zeilor! 

6. Propunerile mele de pace şi de reconciliere au fost primite cu 
multă amabilitate de rege, care a recunoscut de îndată înalta voastră 
demnitate de mari preoţi, exact aşa cum i-am prezentat-o eu! Desigur, va 
trebui să renunţaţi în mod natural la puterea voastră absolută asupra tuturor 
teritoriilor regatului, căci el este singurul suveran şi rege al Hanohului şi al 
întregului regat. Aceasta este una din schimbările pe care le-a decretat 
suveranul. 

7. în plus, membrii înaltului cler aflaţi în serviciul regelui de faţadă 
trebuie să fie numiţi mari preoţi sau să îşi înceteze activitatea, lucru valabil 
şi pentru rege. Căci noul nostru rege nu îi recunoaşte decât pe marii preoţi şi 
pe preoţii din clerul inferior! 

8. De asemenea, este voinţa suveranului, şi implicit o lege pentru 
noi, ca toate castele să fie abolite, căci el este singurul care ocupă la ora 
actuală toate funcţiile, deopotrivă cele temporale şi cele spirituale. 

9. Aurul şi comorile din palatele noastre se află în prezent în posesia 
sa, putând fi folosite pentru susţinerea afacerilor de stat. în schimb, regele 
garantează fiecărui funcţionar din regatul său o soldă conformă cu rangul 
său, indiferent dacă serviciile sale sunt de ordin temporal sau spiritual. Toate 
aceste decizii sunt imuabile, aşa că vom fi nevoiţi să le dăm ascultare. 

10. De altfel, el ştie la fel de bine ca şi noi că toate aceste culte ale 
zeilor pe care le-am instaurat noi nu reprezintă decât o iluzie menită să 
inducă în eroare poporul. De aceea, el îşi rezervă dreptul de a conduce el 
însuşi acest cult, sau mai bine zis această himeră dorită de popor, prin 

instrucţiunile sale pe care ni le va transmite în secret. Altfel spus, noi nu 
vom fi decât executanţii bine informaţi ai voinţei sale. 

11. In sfârşit, regele va plasa deasupra noastră un şef suprem al 
marilor preoţi, căruia va trebui să ne supunem cu toţii. Aceasta este voinţa 
de nezdruncinat a suveranului. Sunteţi satisfăcuţi?" 

12. La început, marii preoţi au rămas muţi de indignare în faţa 
acestor propuneri. După ce şi-au mai revenit din uimire, ei au început să urle 
şi să înjure, după care au fost cuprinşi de o furie atât de teribilă încât 
aproape că au paralizat. 

13. Dar interlocutorul lor le-a spus: „Ce rost are să reacţionaţi în 
acest fel? Poate vreunul dintre noi să mai schimbe ceva din această stare de 
lucruri? Dacă doriţi să fiţi traşi în ţeapă şi arşi de vii, nu aveţi decât să vă 
revoltaţi împotriva celui atotputernic! Căci se pare că aşa are de gând să îi 
trateze pe cei recalcitranţi!" 

14. La auzul acestor cuvinte, marii preoţi au capitulat şi au acceptat 
să semneze un contract care cuprindea toate aceste puncte, ca şi cum ar fi 
fost decise de ei personal. 

15. Când documentul a fost redactat şi semnat, preotul 1-a luat şi s-a 
dus să i-1 prezinte regelui. 



Capitolul 68 

Relatarea noului consilier regal şi satisfacţia regelui Gurat, care îl 
numeşte rege 

(1 martie 1844) 

1. Când preotul delegat a ajuns din nou în faţa regelui, acesta 1-a 
întrebat cum au decurs lucrurile cu marii preoţi. 

2. Cel interpelat i-a răspuns bucuros regelui: „Măria ta, domnul şi 
prietenul meu! Iţi spun: lucrurile au decurs cum nu se poate mai bine! La ora 
actuală tu eşti singurul stăpân pe care îl acceptă aceştia! Toate comorile lor 
îţi aparţin. După cum ştii, este vorba de o mie de palate care ascund fiecare 
câte 100.000 de livre de aur, o cantitate dublă de argint, pietre preţioase şi 
un număr inestimabil de alte comori şi obiecte de valoare, la care se adaugă 
numeroase arme şi provizii. In aceste condiţii, te întreb: eşti satisfăcut?" 

3. Gurat i-a răspuns: „Dacă aşa stau lucrurile şi ai obţinut un astfel 
de rezultat numai graţie elocinţei tale, te numesc pe loc prim consilier al 
curţii regale! Dar spune-mi: în ce relaţii te afli cu marii preoţi?" 

4. Noul consilier i-a răspuns regelui: „Măria ta, domnul şi prietenul 
meu! Nu are nici un rost să îmi mai răcesc gura de pomană! 

5. Iată, aici se află contractul cu toate punctele pe care le-am 
negociat cu marii preoţi, scris pe foi aurite şi semnat de toţi membrii castei 

lor. Contractul conţine într-o formă scrisă tot ceea ce ţi-aş putea spune eu 
verbal. Ia acest document, care este de o importanţă vitală, citeşte-1 şi vei 
găsi în el tot ce am negociat în numele tău! Cred că vei avea toate motivele 
să te simţi satisfăcut!" 

6. Atunci, Gurat a luat documentul şi 1-a citit cu voce tare în faţa 
tuturor marilor preoţi aliaţi. 

7. Aceştia au izbucnit în urale şi în aplauze, nevenindu-le să creadă 
cât de multe concesii a reuşit să obţină acest preot viclean din partea 
duşmanilor lor. 

8. Gurat 1-a întrebat pe negociator: „Dar, prietene, nu mai departe de 
ieri îmi spuneai că ar trebui să-i lăsăm pe marii preoţi să decidă ei înşişi 
condiţiile, eu neavând decât dreptul de veto, în cazul în care condiţiile lor nu 
corespundeau proiectelor mele regale! Şi totuşi, din lectura acestui 
document rezultă clar că tu le-ai dictat toate aceste condiţii, iar ei nu au făcut 
altceva decât să accepte ce le-ai impus cu forţa, împotriva voinţei lor! De 
aceea, doresc să aflu de la tine care este starea lor reală de spirit, dincolo de 
cele scrise în acest document!" 

9. Noul consilier i-a răspuns: „Ascultă! Dacă eşti sincer preocupat de 
starea de satisfacţie a marilor preoţi, poţi să abdici de pe acum, semnând în 
acest fel şi moartea prietenilor tăi! Aceasta este singura manieră de a-i 
satisface pe deplin, şi nu există o alta! 

10. Prietene, învingătorul nu trebuie să îl întrebe niciodată pe cel 
învins: ,Eşti satisfăcut de victoria mea?', căci nici un învins nu poate fi 
fericit că a pierdut lupta! De aceea, învingătorul trebuie să îşi dicteze 
întotdeauna condiţiile, spunându-i celui învins: ,Aşa trebuie să stea lucrurile 
şi nicidecum altfel!' Cât despre cel învins, acestuia nu-i mai rămâne decât 
puterea rugăciunii!" 

1 1 . Acest discurs a declanşat o veritabilă furtună de aplauze din toate 
părţile, iar Gurat 1-a numit instantaneu pe prietenul său ca şef al marilor 
preoţi şi prim consilier principal al curţii şi al consiliului secret. 



Capitolul 69 

Şeful suprem al marilor preoţi se întoarce la colegii săi. Atacul ratat 
al rebelilor. Numirea tuturor preoţilor de rang inferior în funcţia de mari 
preoţi 

(2 martie 1844) 

1. Regele a dispus pe loc confecţionarea unui veşmânt onorific 
pentru şeful suprem al marilor preoţi, după care a confirmat în scris numirea 
acestuia ca şef suprem al tuturor marilor preoţi. Documentul, redactat pe foi 
aurite, a fost contrasemnat de toţi marii preoţi aliaţi, deveniţi între timp 
consilierii săi. 

2. înarmat cu acest document, fostul preot de rang inferior s-a întors 
fără să mai întârzie în tabăra marilor preoţi. 

3. Văzându-1 îmbrăcat în noile sale veşminte bogat brodate, aceştia 
au izbucnit în urlete de furie, strigând: „Aha, deci aşa stau lucrurile! Te-ai 
folosit de noi! Indiferent de ce se va întâmpla în continuare cu noi, vei plăti 
această crimă cu moartea! Hei, voi, preoţi de rang inferior, prindeţi-1 pe 
acest monstru şi aruncaţi-1 cu tot cu veşmântul lui aurit în focul autentic al 
Gheenei!" 

4. Ca răspuns la acest îndemn, noul şef al marilor preoţi a strigat cu o 
voce de tunet: „Opriţi-vă, demonilor, căci acesta ar fi ultimul vostru gest 
înainte de condamnarea voastră definitivă! 

5. Iată: acesta este documentul scris de rege şi semnat de toţi 
duşmanii care vă doresc pierzania! Potrivit acestui înscris, puterea mea 
asupra voastră, a tuturor, este deplină! 

6. Sub acest veşmânt se află sabia regelui, care atestă faptul că noul 
nostru suveran mi-a conferit drept de viaţă şi de moarte asupra vieţilor 
voastre mizerabile de fiinţe diabolice, fapt confirmat de altfel de acest 
document! Aţi înţeles ce v-am spus, demoni ce sunteţi? 

7. In faţa porţilor acestei săli sunt adunaţi 4000 de soldaţi înarmaţi 
până-n dinţi! Este suficient să le fac un semn pentru a dispune tăierea 
voastră în bucăţi chiar în această sală în care aţi comis atâtea crime şi în care 
v-aţi conceput toate planurile voastre diabolice! 

8. In calitatea mea de membru al clerului inferior, am fost nevoit să 
asist multă vreme ca simplu spectator al maşinaţiunilor voastre infernale, dar 
s-a terminat cu dominaţia voastră. Până acum, v-aţi comportat cu toţii ca 
nişte veritabili diavoli, dar de acum înainte lucrurile se vor schimba!" 

9. După aceste cuvinte, generalul şi-a scos arma de sub tunică, iar la 
semnul său sala a fost invadată de un mare număr de soldaţi cu săbiile 
scoase, care i-au împresurat pe preoţi din toate părţile. 

10. Atunci, generalul i-a întrebat pe un ton ironic pe marii preoţi 
împietriţi de teamă: „Ei bine, unde se află credincioşii voştri slujitori ai lui 
Satan, pentru a mă prinde şi pentru a mă arunca în focul Gheenei? 

1 1 . Vă întreb: mai doriţi acum să vă răzbunaţi pe acest ticălos ascuns 
printre voi? Hm, s-ar părea că aţi început să ezitaţi! Cum se face? Doar mă 
aflu în continuare în mijlocul vostru!" 

12. Marii preoţi spumegau de furie, dar se temeau de moarte pentru 
vieţile lor, considerându-se pierduţi. 

13. Generalul le-a spus însă: „într-adevăr, nu ar fi fost deloc o idee 
proastă să vă tai în bucăţi, dar sunteţi mult prea diabolici ca să vă tai cu o 
sabie atât de nobilă! De aceea, voi inversa rolurile şi vă voi transforma pe 
toţi în preoţi de rang inferior, în timp ce pe preoţii din clerul inferior îi voi 
numi mari preoţi! Aşa să fie!" 

14. Marii preoţi au început să urle din nou de furie, în timp ce 
confraţii lor de rang mai mic (deveniţi între timp superiorii lor) exultau şi îl 
înconjurau în urale pe generalul lor. Pe loc, marii preoţi au fost nevoiţi să 
facă schimb de haine cu foştii lor subordonaţi, fiind trimişi apoi la noile lor 
apartamente, în timp ce superiorii lor se îndreptau către locuinţele lor. 

15. Şi astfel s-a încheiat acest episod. 



Capitolul 70 

Generalul-şef intră în castelul regelui de faţadă. Supunerea 
sângeroasă a marelui cler. Regele de faţadă este detronat 

1. După această operaţie, generalul a luat cu el câţiva soldaţi şi s-a 
îndreptat către palatul regelui de faţadă, unde locuiau membrii „omniscienţi" 
ai clerului de rang înalt. La fel ca şi regele lor, aceştia se aşteptau la tot ce 
putea fi mai rău. 

2. De îndată ce a intrat în palat, generalul a cerut pe un ton imperios 
să fie condus la rege. 

3. Marii preoţi s-au opus însă acestei cereri, căci nu cunoşteau încă 
toate schimbările produse într-un timp atât de scurt la Hanoh. 

4. Atunci, generalul le-a strigat cu dispreţ: „Dacă nu mă veţi conduce 
pe loc la regele vostru, veţi fi tăiaţi în bucăţi de aceşti soldaţi!" 

5. Când membrii înaltului cler însărcinaţi cu paza regelui au auzit 
aceste ameninţări, ei s-au înfuriat şi şi-au scos pumnalele de sub robe, 
strigând: „Răzbunare! Moarte celui care atacă divinitatea regelui!", după 
care s-au pregătit să se arunce cu toate forţele asupra generalului. 

6. Auzind aceste cuvinte, generalul a făcut un pas înapoi şi le-a 
ordonat imediat puternicilor purtători de spade să taie în bucăţi gărzile 
regelui. 

7. Soldaţii s-au îndreptat către mica trupă de reprezentanţi ai clerului 
şi i-au despicat pe trei dintre ei de sus în jos, iar pe alţi şapte i-au rănit grav 
cu săbiile lor bine ascuţite. Când cei 30 de preoţi rămaşi în viaţă au văzut de 
ce era capabil generalul, au căzut la pământ şi i-au implorat acestuia 
iertarea. 

8. Generalul şi-a chemat soldaţii şi le-a spus celor care îl implorau: 
„Aruncaţi mai întâi armele, apoi deschideţi-mi marea poartă pentru a mă 
duce la rege! Veţi afla în camera regelui ce se va întâmpla cu voi!" 

9. Auzind această poruncă imperativă, membrii înaltului cler şi-au 
aruncat pumnalele şi au deschis marea sală exact în momentul în care regele, 
îmbrăcat cu hainele sale aurite, se urca pe tron pentru a-şi primi oaspeţii şi a 
afla ce doresc. 

10. Când generalul a urcat apăsat treptele tronului, regele 1-a întrebat, 
uluit de această îndrăzneală: „Tu, care nu eşti decât un om, un animal 
muritor, ce doreşti în insolenţa ta de la mine, zeul tău, domnul tău etern, al 
cărui tron din aur nu va pieri niciodată?" 

11. Generalul i-a răspuns pe un ton cât se poate de sarcastic: „O, 
domnul şi regele meu! Dorinţa mea este, nici mai mult nici mai puţin, decât 
ca tu să renunţi la eternitatea şi la divinitatea ta, şi să redevii un animal 
muritor la fel ca noi, ceilalţi! In ceea ce priveşte acest palat şi tronul tău de 
aur etern, acestea aparţin deja unui alt rege! Haide, coboară un pic din 
înălţimile tale celeste! Schimbă-ţi hainele aurite cu altele obişnuite şi 
coboară printre ai tăi, în aer liber, pentru a te întreţine cu ei!" 

13. Fierbând de mânie, „zeul" i-a spus scrâşnind din dinţi: „Ieşi 
afară! In caz contrar, voi face să coboare asupra ta focul din cer!" 

14. Zâmbind, generalul i-a răspuns: „O, dacă aş fi în locul tău, nu m- 
aş grăbi să fac aşa ceva! Nu de alta, dar s-ar putea ca marea şi pământul să ia 
foc, şi asta ar fi ceva foarte rău! Iată, micuţule zeu în miniatură, ce ai putea 
face cu mânia ta! Haide, coboară repede de pe tronul tău, dacă nu doreşti să 
dispun ca aceste duhuri rele să te ia pe sus!" 

15. Regele a bătut o dată din picior şi nişte vrăjitori ascunşi în 
spatele tronului au manipulat un aparat care scotea fum şi arunca tăciuni 
aprinşi în aer. 

16. Generalul a izbucnit într-un hohot homeric de râs şi le-a spus 
soldaţilor să îl ia pe sus pe micuţul zeu mânios de pe tronul său, poruncă pe 
care aceştia au executat-o pe loc. Văzând acest lucru, pirotehnicienii din 
spate şi-au luat repede tălpăşiţa, cu tot cu vasele lor cu tăciuni încinşi. 

17. Această „coborâre de pe tron" a făcut apoi obiectul unei ilarităţi 
care a durat multă vreme, povestea răspândindu-se din gură în gură în 
întregul oraş. 

Capitolul 71 

Interogarea celor 30 de preoţi aparţinând înaltului cler de către 
general şi graţierea lor 

(5 martie 1844) 

1. După ce 1-a îmbrăcat pe rege în haine obişnuite, generalul s-a 
adresat celor 30 de preoţi aparţinând înaltului cler şi le-a spus: 

2. „Ascultaţi- mă! ,Zeul' vostru s-a spart şi regele vostru a fost 
încoronat cu coroana burgheziei, care îi va sta mult mai bine pe cap decât 
cea amăgitoare care îl făcea să creadă sincer în propria lui importanţă, deşi 
nu era decât un bufon. 

3. Problema este ce să facem cu voi, bătrâni mincinoşi fără scrupule, 
care i-aţi minţit atâta vreme pe oameni! Care să fie soarta voastră? - Vă voi 

pune o întrebare, şi de răspunsul dat va depinde destinul vostru! De aceea, 
ascultaţi- mă cu atenţie! 

4. Iată în ce constă întrebarea mea: aţi fost nişte mistificatori ai 
poporului într-o manieră conştientă, sau doar într-una inconştientă, aşa cum 
a fost cazul marionetei pe care aţi pus-o să joace rolul regelui? Chiar aţi 
crezut cu sinceritate că acest idiot este un zeu în viaţă, aşa cum i-aţi forţat pe 
oameni să creadă? Aţi crezut vreodată cu sinceritate în vreun zeu, sau nu aţi 
făcut decât să modificaţi vechile mituri din cărţile lui Kinkar, contrar 
propriilor voastre convingeri, pentru a-i amăgi într-o manieră ruşinoasă pe 
oameni, modificând astfel adevărata lor semnificaţie? 

5. Răspundeţi- mi cât mai onest la întrebare! La cea mai mică ezitare 
sau disimulare din partea voastră, vă voi face să simţiţi tăişul săbiei mele. 
Pentru prima dată în viaţa voastră, începeţi să spuneţi adevărul curat! Aşa să 
fie!" 

6. Auzind această întrebare, cei 30 şi-au schimbat culoarea feţei. De 
vreme însă ce orice ezitare i-ar fi putut costa viaţa, unul dintre ei i-a dat 
generalului următorul răspuns: 

7. „Puternice senior şi general! Tu, care ai aparţinut clerului inferior, 
ştii la fel de bine ca şi noi cine erau adevăraţii noştri stăpâni! Ştii foarte bine 
că am fost constrânşi cu o mână de fier să susţinem această înşelătorie. Ce 
şansă am fi avut să ascultăm de conştiinţa noastră? 

8. Exigenţele stomacului sunt mai presante decât cele ale inimii! O 
conştiinţă mizerabilă îţi mai permite să trăieşti, dar nu şi un stomac gol! De 
aceea, am preferat cu toţii să reducem la tăcere vocea conştiinţei noastre, 
pentru a avea cu ce să ne umplem stomacul! De altfel, în calitatea ta de 
membru al clerului inferior, la fel ai procedat şi tu, căci cu siguranţă 
stomacul tău cunoaşte aceleaşi necesităţi ca şi stomacurile noastre! 

9. La fel ca şi noi, ştiai şi tu ce se ascunde în spatele învăţăturii 
despre zei! Ştiai foarte bine că această doctrină nu era altceva decât o 
înşelătorie grosolană la adresa poporului! De ce nu te-ai dus atunci, ca un 
mare filantrop ce te pretinzi, să le spui marilor preoţi cât de revoltător este 
comportamentul lor? 

10. La fel ca şi noi, şi tu ţi-ai redus la tăcere vocea conştiinţei pentru 
a-ţi salva pielea şi pentru a-ţi umple stomacul! Eu şi tovarăşii mei ne-am 
spus adeseori în sinea noastră: ,Este o ruşine să vedem cât de amăgit este 
poporul cu concursul nostru!', dar la ce ar fi folosit să dezvăluim adevărul? 
Crezi că am fi putut schimba ceva? 

11. Chiar dacă ai reuşit să înfrângi puterea marilor preoţi şi să te 
ridici la statutul de senior, gândeşte-te că şi noi suntem fiinţe umane şi că am 
fost obligaţi să acţionăm aşa cum am făcut-o!" 

12. Generalul a fost satisfăcut de acest răspuns şi a spus: „Perfect! 
Aţi rostit adevărul, aşa că am să vă cruţ! Folosindu-mă de puterea pe care 
mi-a acordat-o noul rege Gurat, i-am transformat pe marii preoţi în membrii 

ai clerului inferior, şi invers. în calitatea mea de şef suprem al marilor 
preoţi, vă numesc acum membri de prim rang ai clerului inferior. Aşa să 
fie!"' 

13. Satisfăcuţi, foştii reprezentanţi ai clerului superior (care se 
aşteptau să fie executaţi) s-au îndreptat către noile lor reşedinţe. 



Capitolul 72 

Negocierile dintre general şi regele detronat, care pronunţă un 
discurs cât se poate de stupid. Izgonirea forţată a regelui de faţadă. 
Predarea palatului său în mâinile regelui Gurat 

(6 martie 1844) 

1 . După îngenuncherea preoţilor din înaltul cler, generalul s-a adresat 
din nou regelui de faţadă, căruia i-a spus: 

2. „Ei bine, aşa cum eşti îmbrăcat acum, nu mai eşti decât un 
burghez. Pentru prima dată în viaţa ta, ai devenit ceva real, căci în calitatea 
ta de rege nu erai decât un biet om amăgit cu neruşinare, un instrument fictiv 
în solda marilor preoţi, neavând nici măcar dreptul să respiri o gură de aer 
curat! 

3. De vreme ce ai devenit însă un om respectabil, un cetăţean liber al 
regatului Hanoh, poţi decide singur unde doreşti să îţi stabileşti locuinţa, fie 
în oraş, în interiorul zidurilor de incintă, fie la periferia înverzită, pe una din 
străduţele atât de frumoase din cartierele rezidenţiale. Unde preferi să îţi 
stabileşti casa? Haide, spune-ne!" 

4. încă mânios, falsul rege i-a răspuns: „Ce întrebare este aceasta, 
om care ai comis un sacrilegiu la adresa sfinţeniei mele? Oare nu îmi aparţin 
în întregime cerul şi pământul? Ce rost are să îmi aleg o casă burgheză 
nesemnificativă? Pentru mine, chiar şi acest palat de aur este o opţiune 
dezonorantă! 

5. Trebuie oare ca eu, care sunt creatorul cerului şi al pământului, 
care am locuit întotdeauna în temple făcute din stele, să locuiesc într-o 
colibă a unui burghez de rând? Nu, nu şi nu! Un zeu nu ar accepta niciodată 
asemenea condiţii! Mai degrabă vă va părăsi pentru a locui în palatul său 
solar şi etern, trimiţând asupra voastră judecata lui teribilă! Abia atunci veţi 
învăţa să recunoaşteţi că prima voastră impostură a fost de preferat celei de- 
a doua! 

6. De aceea, refuz orice casă burgheză, precum şi orice altă locuinţă, 
indiferent dacă aceasta se găseşte în interiorul zidurilor cetăţii sau în 
exteriorul lor. Vă voi părăsi pentru totdeauna şi vă voi lăsa pradă judecăţii 
mele implacabile! 

7. Crezi tu, sărman vierme care trebuie să te foloseşti de o spadă din 
oţel pentru a-ţi pune în aplicare proiectele, că un zeu are nevoie de arme? - 

O, nu! Este suficient ca el să facă un semn pentru ca cerul şi pământul să 
dispară instantaneu!" 

8. Regele-zeu a ajuns astfel la apogeul discursului său, pe care îl 
învăţase cu greu pe de rost din cărţile lui Kinkar, alături de alte câteva pasaje 
menite să-1 ajute în diferite ocazii, dat fiind că un zeu trebuie să vorbească 
mai inteligent decât oamenii obişnuiţi. 

9. Deşi recitarea din memorie a discursului i-a ieşit de minune, de 
data aceasta ea nu i-a folosit din păcate la nimic. 

10. Mai întâi de toate, generalul i-a râs în nas, spunându-i: „Haide, 
nu mai fii atât de răutăcios, căci dacă nu mă vei asculta, voi fi obligat să te 
arunc în stradă cu un şut în fund, lucru care ar fi mult mai dureros pentru 
tine! De aceea, arată-ţi bunăvoinţa şi urmează-mă, căci nimic nu mai poate 
schimba cursul lucrurilor!" 

1 1 . După care generalul le-a ordonat soldaţilor să îl prindă de braţe 
pe rege şi să îl târască după ei, în cazul în care acesta ar fi refuzat să îl 
urmeze de bunăvoie. 

12. Dar regele-zeu a refuzat categoric să îşi părăsească palatul. - 
Zadarnic însă! 

13. Căci soldaţii l-au luat pe sus şi l-au târât afară din palat, fără să-i 
mai aştepte pe marii preoţi. 

14. Văzând însă că vociferările şi ţipetele sale nu mai conteneau, 
generalul i-a ridicat poalele hainei şi i-a tras câteva lovituri bine ţintite la 
fiind, fapt care a avut darul să îl potolească pe loc pe regele-zeu, care s-a 
resemnat cu soarta sa. 

15. Timp de trei zile, generalul a supravegheat curăţarea palatului 
din aur, după care s-a dus la Gurat şi i-a povestit întreaga tărăşenie, 
înmânându-i totodată cheile palatului. Este lesne de înţeles că Gurat a fost 
cât se poate de satisfăcut. 



Capitolul 73 

Gurat inspectează noile reşedinţe ale preoţilor. întâlnirea regelui cu 
preoţii. Excelentul discurs de avertizare al foştilor mari preoţi 

(8 martie 1844) 

1. în continuare, Gurat a stabilit o zi pentru inspectarea noilor 
reşedinţe ale clerului ordonate de general. A ales în acest scop ziua a patra. 

2. In dimineaţa acestei zile, el şi-a adunat întreaga curte şi s-a 
îndreptat însoţit de acest alai şi de generalul său către imensul palat al 
preoţimii, care avea atât de multe camere încât ar fi putut găzdui confortabil 
500.000 de persoane. 

3. Când Gurat a pătruns în interiorul imensului palat, care de altfel îi 
era extrem de familiar, el s-a simţit cuprins de o imensă fericire. Când a 
ajuns însă în faţa reprezentanţilor clerului inferior, nimeni nu a făcut nici o 
mişcare şi toţi şi-au întors capetele. 

4. Gurat şi-a dat seama ce se întâmplă şi i-a întrebat cu toată 
seriozitatea pe preoţii recalcitranţi de ce se comportau în acest fel, deşi ştiau 
că el era suveranul absolut al oraşului Hanoh, precum şi al întregului regat. 

5. Preoţii i-au răspuns: „Noi nu te recunoaştem ca suveran, ci ca 
rebel împotriva supremaţiei noastre legitime, care ne-a fost acordată de zei! 
Suntem nevoiţi să te ascultăm, căci ţi-ai asigurat puterea necesară, dar nu te 
vom putea respecta niciodată, şi cu atât mai puţin să te încoronăm ca rege! 

6. Vom face ce ne vei porunci, dar feţele noastre se vor întoarce 
întotdeauna de la tine, iar inimile noastre vor fi de-a pururi pline de dispreţ 
în ceea ce te priveşte! 

7. Iar bătrânul Dumnezeu, care domneşte asupra întregii realităţi, şi 
noii zei, care nu sunt altceva decât forţele Sale în acţiune, se vor comporta 
faţă de tine exact la fel ca noi! 

8. Noi dominam poporul respectând ordinea Lui. Dacă i-am luat 
aurul, a fost pentru că acesta reprezintă o otravă pentru viaţa interioară. L- 
am umilit în orgoliul lui cu ajutorul lanţurilor sclaviei şi al interdicţiei de a 
vorbi. Marea noastră greşeală a fost că am păstrat acest metal perfid pentru 
noi! Aurul ne-a otrăvit minţile şi ne-a orbit, aşa că nu am mai fost capabili 
să dejucăm planurile duşmanilor noştri. Aşa se face că am ajuns în această 
stare, căci nu am ştiut să apărăm interesele eterne ale bătrânului Dumnezeu! 

9. Ceea ce ni se întâmplă la ora actuală este un simplu act de justiţie 
şi suntem fericiţi că Dumnezeu şi-a revărsat graţia asupra noastră, 
încercându-ne astfel, dar mai ales pentru că suntem capabili să ne dăm 
seama că acesta este doar un test pe care ni 1-a trimis! în ceea ce te priveşte, 
Dumnezeu te-a renegat complet, la fel ca şi noi, şi nu vei mai găsi niciodată 
drumul care conduce către El! 

10. Nu pierderea măreţiei noastre de odinioară ne întristează, ci 
faptul că am fost opriţi la jumătatea drumului, tocmai când eram pe punctul 
de a conduce din nou poporul către ordinea stabilită din vechime! 

11. Din păcate, catastrofa s-a produs! Tu ai ucis orice spirit care se 
mai afla în oameni. Nimic nu mai trăieşte în ei, cu excepţia forţelor naturii 
pe care tu le consideri unica divinitate! 

12. Recipientul de care Cain a auzit vorbindu-se şi pe care Farak 1-a 
prezis s-a umplut: judecata lui Dumnezeu bate la poarta noastră! Acesta este 
motivul pentru care te blestemăm, nu te binecuvântăm! - Acestea sunt 
ultimele cuvinte pe care ţi le mai adresăm!" 

13. Această primire i-a displăcut profund lui Gurat. Furibund, acesta 
a dispus biciuirea preoţilor şi izgonirea lor pe malul unei mări îndepărtate, 
după care i-a înlocuit cu alţi ecleziaşti mai binevoitori la adresa lui. 

14. Aceste evenimente au şters orice amintire referitoare la Mine, 
unicul şi adevăratul Dumnezeu, din memoria oamenilor, iar păgânismul cel 
mai obscur a pus stăpânire pe întregul regat. 

15. Cel puţin, bătrânii preoţi M-au recunoscut în ultima clipă în 
inimile lor! La ora actuală, nimeni nu Mă mai recunoştea însă, căci marii 
preoţi aliaţi ai regelui nu erau decât nişte neofiţi neiniţiaţi în înţelepciunea 
celor din vechime, care nu ştiau nimic în ceea ce Mă privea! 



Capitolul 74 

Politica spirituală a şefului suprem al marilor preoţi şi discursul 
adresat de el în faţa consiliului clerului 

(9 martie 1844) 

1. După toate aceste evenimente şi după numirea noilor membri ai 
clerului inferior, Gurat a convocat un consiliu al preoţilor pentru a pune la 
punct o nouă învăţătură religioasă. 

2. Când consiliul s-a reunit în castelul regelui, şeful suprem al 
marilor preoţi s-a ridicat şi a spus: „Regele şi domnul meu, îngăduie-mi să 
iau cuvântul pentru a vorbi despre acest lucru atât de important, de care 
depinde în întregime bunăstarea ta şi a noastră! Căci dacă vom prezenta 
învăţătura divină într-o manieră neîndemânatică, fără a-i conferi pompa şi 
fastul necesare, oamenii nu îi vor atribui nici o valoare! 

3. Acesta este motivul pentru care va trebui să îi păstrăm pe zeii pe 
care oamenii îi cunosc, adăugând însă mult mai mulţi zei în acest panteon, 
cu singura modificare că le vom construi mari temple în locuri alese cu 
grijă, cărora le vom da o aparenţă mistică şi în interiorul cărora vom aşeza 
statui de o dimensiune colosală. Căci tot ce are dimensiuni exagerate îi 
impresionează teribil pe oameni, influenţându-le sufletul. 

4. Pentru fiecare zeitate vom educa preoţi care vor trebui să fie unşi 
cu toate alifiile politicii religioase şi care vor fi capabili să genereze 
miracole specifice zeităţii în cauză, folosindu-se de tot felul de artificii 
naturale. In acest scop, preoţii vor trebui să stăpânească perfect principiile 
mecanicii şi ale chimiei. Cu cât miracolele lor vor fi mai rafinate, cu atât 
mai mare va fi prestigiul de care se vor bucura ei. 

5. Nici nu se pune problema să îi remunerăm pe aceşti preoţi din 
vistieria statului. Dimpotrivă, le vom spune: ,Iată, templul tău este o mină de 
aur! Dacă doreşti să mănânci, procedează la fel ca o pisică: linguşeşte-i pe 
oameni pentru a-ţi da de mâncare!' In acest fel, putem fi siguri că în câţiva 
ani, regatul se va umple de tot felul de miracole, iar poporul ne va privi cu o 
veneraţie atât de mare încât vom putea face orice vom dori cu el! 

6. Mai presus de orice, va trebui să avem grijă ca preoţii care îşi vor 
exercita aceste funcţii în templele lor să nu le vorbească oamenilor - sub 
pedeapsa cu moartea - decât cu cea mai mare reţinere despre divinitatea pe 
care o slujesc, rămânând cât mai inabordabili cu putinţă. Dacă le vor vorbi 
totuşi oamenilor, cuvintele lor vor trebui să fie cât mai ininteligibile posibil, 
căci nici un om înzestrat cu o raţiune nu consideră de sorginte divină ceea ce 
înţelege! 

7. Pe de altă parte, fiecare templu va trebui să aibă un orator 
priceput, care să se adreseze poporului. Prin arta sa, el va şti să laude 
miracolele zeităţii pe care o slujeşte. Toate şcolile necesare pentru formarea 
acestor preoţi vor trebui să îşi aibă sediul exclusiv aici, în Hanoh! 

8. Eu cred că dacă propunerea mea va fi pusă în practică, vom putea 
domina de-a pururi poporul. Nici măcar nu va mai fi necesar să îi percepem 
impozite directe, căci oamenii îşi vor dărui singur averile zeităţilor şi 
preoţilor lor, în maniera cea mai inocentă cu putinţă, iar guvernul va avea 
aparenţa unei instituţii conduse de porumbei şi de miei. Se ştie cât de mult 
îşi doresc oamenii să se auto-amăgească; ei bine, aşa să fie! 

9. Şi încă un lucru: de ce ar trebui, regele meu, ca tu să recunoşti 
supremaţia celor din munţi? Personal, nu văd nici un motiv! Noi suntem 
domnii ţinuturilor de la şes şi nimeni nu are dreptul să se bage în treburile 
noastre! 

10. Putem foarte bine să tăiem puntea de legătură cu locuitorii de la 
munte, iar aceştia nu au decât să încerce să coboare la noi. In acest scop, 
vom astupa toate ieşirile care le-ar permite accesul către ţinuturile de la şes, 
astfel încât celor din munţi ar trebui să le crească aripi pentru a putea ajunge 
aici! 

1 1 . Deocamdată nu doresc să spun mai multe şi îţi dau ţie cuvântul, 
suveranul meu!" 

12. Regele şi întregul său anturaj s-au declarat întru totul satisfăcuţi 
de acest discurs, iar sfaturile şefului marilor preoţi au fost puse rapid în 
aplicare. Chiar începând de a doua zi, la palat au fost convocaţi arhitecţi, 
creatori şi mineri. 



Capitolul 75 

Separarea de ţinutul muntos prin izolarea cărărilor. Construirea 
noilor temple păgâne 

(11 martie 1844) 

1. Minerii au luat cu ei 200.000 de oameni, care au fost puşi să care 
instrumentele necesare scopului propus. 

2. Inginerii au inspectat toate căile de acces posibile care asigurau 
legătura dintre ţinutul muntos şi cel de la şes. Au găsit astfel circa 50 de 

drumuri care ar fi putut deveni practicabile în caz de extremă necesitate. 
Dacă un locuitor de la şes ar fi dorit să urce pe platou, el s-ar fi izbit de 
obstacolul pereţilor stâncoşi verticali care îl înconjurau şi care jucau rolul 
natural al unor turnuri imposibil de depăşit. In schimb, locuitorii platoului 
montan s-ar fi putut folosi de scări din coarde pentru a coborî aceste ziduri, 
ajungând astfel cu uşurinţă la cei de la câmpie. 

3. Pe culmile munţilor existau chiar mai mult de 50 de cărări, dar pe 
măsură ce acestea coborau, prăpăstiile deveneau din ce în ce mai ameţitoare, 
nepermiţând în final decât un singur drum principal. Dacă acesta ar fi 
devenit impracticabil, toate cărările situate la mare înălţime ar fi devenit 
inutile. 

4. în acest scop, cele 50 de cărări au fost distruse într-un interval de 
timp de trei luni, pe o distanţă de 400 de metri şi pe o lăţime de 40-100 de 
stânjeni. In acest fel, locuitorii de pe platoul montan nu mai puteau ajunge în 
câmpiile Hanohului. Această activitate laborioasă a fost încheiată într-un 
interval de timp extrem de scurt, deşi în epoca actuală (n.n. în perioada în 
care a trăit Lorber - 1 844) ea ar fi necesitat mai mulţi ani. 

5. Aceste popoare preistorice ştiau să calculeze foarte exact durata şi 
maniera de execuţie a unei lucrări înainte de a o întreprinde, după care 
treceau la treabă cu un avânt atât de mare încât reuşeau de regulă să o 
termine într-un timp foarte scurt. 

6. Căci ele obişnuiau să spună: „E acelaşi lucru dacă angajezi un 
număr mic de oameni pentru a termina o lucrare într-o perioadă îndelungată 
de timp sau un număr foarte mare de oameni pentru a o termina într-un timp 
foarte scurt. In cazul din urmă câştigăm însă timp, astfel încât putem utiliza 
mult mai devreme ceea ce am construit - avantaj deloc neglijabil!" 

7. Dacă privim aceste aprecieri din perspectiva lumească, ele erau 
cât se poate de juste. Chiar şi din perspectiva spirituală ele erau corecte, căci 
efortul focalizat valorează infinit mai mult decât indolenţa călduţă! 

8. în mod similar, pentru construcţia templelor au fost angajaţi circa 
două milioane de lucrători. Aşa se face că într-un singur an au fost 
construite o mie de astfel de edificii, dotate cu tot felul de dependinţe şi de 
anexe. 

9. Vom discuta în continuare cum au fost repartizate zeităţile pe 
diferitele lor temple şi cum le-au fost prezentate ele oamenilor, cu tot cu 
puterile lor miraculoase. 



Capitolul 76 

Descrierea noilor temple consacrate idolilor. Templul boilor 

(12 martie 1844) 

1. Pentru a vă face o idee mai exactă, iată câteva descrieri ale unor 
idoli ciudaţi expuşi în aceste temple: 

2. De pildă, un mare templu semicircular a fost construit pe fundul 
unei prăpăstii adânci, chiar în faţa unei cascade tumultuoase. 

3. Edificiul avea o formă semicilindrică, cu faţada dreaptă. In partea 
din spate se aflau reşedinţele preoţilor care îl deserveau. 

4. în partea de sus a faţadei se aflau două mari ferestre ovale, care 
aminteau de ochii unui bou. 

5. Ceva mai jos, chiar în mijlocul spaţiului dintre cele două ferestre 
superioare, erau plasate două deschizături apropiate şi verticale (spre 
deosebire de ferestre, care erau orizontale). 

6. în sfârşit, în partea de jos era situată o poartă cu o lăţime de patru 
stânjeni şi cu o înălţime de un stânjen şi jumătate, susţinută de trei coloane 
negre, care semăna dacă era privită de departe cu un bot de bou. 

7. Dat fiind că peretele din jurul ferestrelor era vopsit astfel încât să 
evoce un cap de bou, iar în jurul „ochilor" zidul se prelungea luând forma 
celor două coarne, la care se adăugau şi două urechi mari de metal, special 
construite, din care ieşea în permanenţă un fum gros, întreaga faţadă a 
templului avea într-adevăr aspectul terifiant şi impresionant al unui cap de 
bou! 

8. Interiorul templului era zugrăvit într-un roşu aprins, iar într-o nişă 
din spate era ridicată statuia de dimensiuni colosale a unui bou din cupru 
laminat. Labele sale din faţă erau atât de groase încât în interiorul lor putea 
fi plasată o scară ce permitea accesul uşor în pântecul imens al animalului, 
de unde preotul putea declanşa tot felul de mecanisme de mistificare. 

9. în timpul pelerinajelor făcute la acest templu „miraculos", 
enormul cap de bou era făcut să se mişte de sus în jos cu ajutorul unor 
pârghii interioare. în pântecul uriaş al animalului era instalat un cuptor care 
permitea ca prin gura acestuia să iasă fum, iar uneori şi flăcări, fenomen care 
era urmat de un zgomot puternic, ca de tunet. 

10. După ce acest zgomot înceta, un orator ascuns în pântecul boului 
le adresa câteva cuvinte lipsite de orice sens adoratorilor înspăimântaţi cu 
ajutorul unei portavoci din metal. 

1 1 . în continuare, boul se calma, iar marele preot apărea din spatele 
unei uşi ascunse, aprindea un foc ce degaja un fum gros, după care fixa 
ofranda pe care trebuia să o aducă populaţia şi data următoarei perioade de 
sacrificiu. 

12. Toţi cei care aveau în posesiune vite trebuiau să dea un obol; în 
caz contrar, acestea riscau să se îmbolnăvească şi să moară, lucru care chiar 
se întâmpla, cu ajutorul celor aflaţi în solda templului! 

Capitolul 77 
Templul soarelui 
(13 martie 1844) 

1 . Pe o stâncă golaşă situată către miazăzi, la o zi de mers de Hanoh, 
se înălţa un templu dintre cele mai îndoielnice închinate soarelui. 

2. De ce era atât de suspect acest templu? Descrierea care urmează 
vă va lămuri. 

3. Edificiul era în întregime rotund. Una din jumătăţile sale era 
închisă de un perete, în timp ce cealaltă era deschisă şi era alcătuită din şase 
coloane ce susţineau un acoperiş de formă conică. 

4. în spatele peretelui era construită reşedinţa preoţilor, care putea 
adăposti o sută de persoane şi avea aceeaşi înălţime ca şi templul, respectiv 
de zece stânjeni, şi un diametru egal. 

5. Chiar în mijlocul peretelui despărţitor era plasată o oglindă 
concavă cu un diametru de doi stânjeni, confecţionată din metal aurit şi 
foarte bine şlefuit, care putea fi rotită de sus în jos şi de la stânga la dreapta, 
în toate gradele unui semicerc, graţie unui mecanism ingenios. 

6. Exact la zece stânjeni de centrul oglinzii, între cele şase coloane, 
se aflau altarele de sacrificiu, care aveau o înălţime de cinci picioare şi un 
diametru de patru picioare. 

7. Un culoar subteran conducea din apartamentele preoţilor chiar sub 
altarul din mijloc, situat în mijlocul coloanelor. 

8. Acest altar era gol în interior. Sub el se afla un dispozitiv alcătuit 
din pârghii care permitea urcarea unui fel de piston din piatră, care umplea 
perfect cavitatea interioară a altarului. 

9. Atunci când preotul mistificator dorea să apară îmbrăcat cu 
veşmintele sale aurite în templul plin cu oameni, el se aşeza pe pistonul din 
piatră şi era transportat în sus de către o maşinărie, după care ridica cu capul 
capacul aurit al altarului şi apărea brusc deasupra acestuia, ca prin magie, 
ţinând în mână un ciocan din aur. 

10. După ce poporul se asigura că altarul era confecţionat în 
întregime din piatră, prin care nici un om obişnuit nu ar fi putut trece, el 
ajungea să îl considere pe preot o fiinţă supranaturală. Acesta acoperea din 
nou altarul şi mormăia câteva cuvinte ininteligibile, după care ciocănea de 
trei ori capacul, care se ridica din nou, şi din el apărea un al doilea preot, 
înconjurat de fum. 

11. Procedeul era repetat de trei ori, după care altarul din mijloc era 
ermetic închis, iar celelalte patru erau descoperite. Cei patru preoţi plasau un 
material ce trebuia să producă fum pe tăbliţele din piatră albă. 

12. în continuare, preoţii venerau oglinda aurită, care avea forma 
soarelui. Marele preot lovea cu ciocanul o altă tăbliţă, care permitea 
descoperirea oglinzii (până atunci ascunse) şi pivotarea ei într-o altă direcţie 
prin intermediul unui mecanism sofisticat. 

13. Oglinda era focalizată astfel asupra unuia din cele patru altare, 
aprinzând prin razele ei fierbinţi materialul uşor inflamabil depus pe el. 

14. După ce operaţia era repetată şi pe celelalte patru altare, un 
orator urca pe altarul din mijloc şi ţinea un discurs înspăimântător adresat 
poporului adunat, afirmând că soarele depindea întru totul de puterea acestui 
templu. De aceea, dacă doreau să se bucure de zile frumoase şi însorite, şi să 
aibă parte de un an prosper, oamenii trebuiau să facă sacrificii cât mai mari. 

15. Nu cred că trebuie să mai insist asupra acestor artificii satanice. 
Orice om de bun simţ îşi poate imagina cu uşurinţă consecinţele malefice ale 
acestor mistificări asupra unei populaţii căzute într-o asemenea orbire 
spirituală. 



Capitolul 78 

Templul consacrat vântului 

(15 martie 1844) 

1 . La est de Hanoh, mai exact la o distanţă de trei zile de mers, se 
întindea un mic lanţ muntos. 

2. Culmea cea mai înaltă a acestuia era alcătuită din patru coline de 
aceeaşi înălţime, având o formă conică destul de regulată. Cele patru vârfuri 
nu erau aliniate în linie dreaptă, ci formau împreună un pătrat uşor inegal. 

3. Pe platoul montan de dimensiuni considerabile situat între aceste 
patru culmi se întindea un lac destul de vast, care nu putea fi înconjurat cu 
piciorul decât după trei ore de mers. Lacul avea patru guri de scurgere, dând 
astfel naştere la patru pâraie ce curgeau de-a lungul a patru văi situate între 
cele patru coline. 

4. Pe fiecare din aceste coline era construit câte un templu cu 
coloane, deschis, iar ceva mai jos, în apropiere de malul lacului, se aflau 
reşedinţele preoţilor. Acestea nu aveau o poartă vizibilă, dar pe partea opusă 
a colinei era construit un tunel de acces care conducea direct la locuinţele 
lor. De asemenea, câte un pasaj subteran făcea legătura între fiecare casă şi 
templul plasat mai sus. 

5. In centrul fiecărui templu se înălţa o coloană groasă, în zidurile 
căreia erau încrustate capete metalice grosolan confecţionate şi goale în 
interior, de dimensiuni colosale. Fiecare din aceste capete avea gura 
deschisă, ca şi cum ar fi suflat într-un foc pentru a-1 aţâţa. Deschizătura 
acestor guri deschise avea un diametru de două picioare! 

6. Din gură pornea un tunel subteran cu un diametru de două picioare 
şi cu o lungime de două sute de stânjeni, care conducea la o grotă artificială 
în întregime ascunsă. In această grotă, care avea mărimea unei biserici 
actuale, erau plasate nişte foaie imense acţionate printr-o roată hidraulică ce 
puteau trimite în fiecare secundă circa 10.000 de picioare cubice în 
interiorul fiecărui templu, prin intermediul tunelului subteran de care am 
vorbit. Fiecare templu avea propriile sale foaie. 

7. De patru ori pe an, în acest loc miraculos avea loc o mare 
sărbătoare de sacrificiu în onoarea celor patru vânturi. Fiecare om trebuia să 
aducă un sacrificiu substanţial pentru îmbunarea acestor zeităţi capricioase, 
dacă nu dorea ca mânia lor să se abată asupra lui. In timpul zilelor de 
sărbătoare, mii de pelerini invadau acest loc, aducând cu ei daruri bogate. 

8. Când templele se umpleau de credincioşi, preotul apărea subit, ca 
prin magie, din spatele unei uşi ascunse într-una din coloane. La un semn 
discret al său, mecanicii puneau în funcţiune foalele, care provocau un 
curent foarte puternic de aer ce trecea prin gurile capetelor descrise mai 
devreme, producând un veritabil uragan în interiorul templului. 

9. în acest fel, poporul îşi dădea seama de puterea zeităţilor vântului, 
cărora le aducea ofrande importante pentru a le potoli, deşi nimeni nu putea 
conta prea mult pe fidelitatea lor, zeităţile vânturilor fiind mult prea 
capricioase! 

10. Acelaşi curent de aer putea fi dirijat către suprafaţa lacului prin 
intermediul altor tuneluri interioare, provocând astfel valuri extrem de 
puternice, îndeosebi în jurul gurilor canalelor. 

11. Vă puteţi imagina cu uşurinţă efectele generate de aceste 
înşelătorii grandioase asupra unei populaţii atât de îndobitocite! 



Capitolul 79 

Templul consacrat zeului apelor 

(16 martie 1844) 

1. într-o altă regiune muntoasă, situată la două zile de mers de 
Hanoh, către nord-est, a fost construit un templu închinat zeului apelor. 
Descrierea care urmează vă va arăta cum a fost conceput acest templu. 

2. Respectiva regiune era înconjurată din toate părţile de munţi şi 
avea în centru un lac imens, cu o lungime de 30 de leghe. Lacul nu putea fi 
înconjurat decât după 60 de ore de mers. 

3. în centrul lacului se afla o insulă cu o suprafaţă de cel puţin patru 
leghe pătrate, acoperită cu munţi de dimensiuni mici, dar foarte bogaţi în 
izvoare, astfel încât partea orizontală a insulei era foarte bine irigată, şi 
implicit foarte fertilă. 

4. Insula era considerată reşedinţa zeilor apei, care şi- au construit în 
centrul ei un palat impozant, înconjurat de un platou stropit prin tot felul de 
jocuri de apă. 

5. în mijlocul acestei clădiri de formă pătrată se înălţa un templu 
maiestuos, deschis, în care se afla statuia colosală a unui dragon, plasată pe 
un soclu uriaş sculptat în piatră. Dragonul în sine nu era confecţionat din 
piatră, ci dintr-un aliaj de aur şi cupru lucrat foarte artistic. 

6. Pe spatele fiarei călărea statuia unui om confecţionată din acelaşi 
material. Capul statuii se mişca în permanenţă, iar mâna ei dreaptă se ridica 
spre cer, acţionată de un mecanism cât se poate de simplu. 

7. De fiecare dată când sculptura îşi ridica mâna, dintr-o ţeava 
plasată în mijlocul cupolei templului ţâşnea în sus o coloană de apă, până la 
o înălţime de 12 stânjeni, spectacol care îi uluia de fiecare dată pe acei 
oameni stupizi. 

8. Templul mai conţinea şi alte opere de artă acvatică, şi întreaga 
insulă era presărată cu cele mai variate fântâni arteziene, a căror descriere 
ne-ar lua spaţiul necesar unei cărţi întregi! De aceea, ne vom rezuma doar la 
descrierea esenţialului. 

9. In decursul unui an, zeul apelor era celebrat prin 12 sărbători. 
Dacă un locuitor al oraşului Hanoh dorea să îşi sape un puţ, el era nevoit 
mai întâi de toate să aducă un mare sacrificiu zeului apelor. Ori de câte ori 
se spălau, hanoheenii trebuiau să se gândească mai întâi la zeul apelor, 
dăruindu-i săptămânal câte un mic obol. Dacă doreau să facă baie, sacrificiul 
trebuia să fie ceva mai substanţial şi trebuia depus în mâinile unui gardian 
aflat în slujba templului; în caz contrar, folosirea apei nu le-ar fi adus decât 
nenorociri! 

10. In aceste condiţii, toţi spălătorii, pescarii şi celelalte categorii 
sociale care se foloseau de apă în activitatea lor curentă trebuiau să aducă 
sacrificii semnificative acestei zeităţi, pentru a evita astfel tot felul de 
nenorociri, provocate de altfel chiar de preoţi, ai căror spioni se aflau 
pretutindeni. 

11. Pentru ca populaţia din Hanoh să accepte de bunăvoie să facă 
toate aceste sacrificii, erau organizate 12 sărbători anuale pe această insulă. 
In timpul acestor festivităţi, pe lac putea fi văzut un adevărat furnicar de 
bărci şi de ambarcaţiuni, care colcăiau de pelerini veniţi la marele 
eveniment. 

12. Pe insulă exista un mare număr de hanuri, ai căror hangii îşi 
escrocau în toate felurile cu putinţă clienţii. Pescarii şi barcagii aflaţi în 
solda preoţilor îşi aveau şi ei cota lor de profit. Transportul către insulă era 
gratuit, dar cel de întoarcere acasă costa mai mult decât dublu. 

13. Cred că nu mai este necesar să insist asupra acestor orori! De 
aceea, vom trece la descriere altor activităţi, încă şi mai „lăudabile!" 

Capitolul 80 
Templul focului 
(18 martie 1844) 

1. Un alt templu a fost construit într-o regiune situată între nişte 
munţi foarte bogaţi în ţiţei. 

2. Edificiul nu avea ferestre, fiind în întregime închis. Nu puteai 
ajunge în interiorul lui decât printr-un culoar subteran care avea un traseu 
sinuos ce se termina cu o scară. 

3. Templul era foarte vast şi putea conţine 20.000 de persoane în 
galeriile sale şi la parterul său, fără ca acestea să fie înghesuite. 

4. Acoperişul său era alcătuit din numeroase cupole, care se 
sprijineau pe piloni puternici; fiecare cupolă avea o deschizătură oblică, 
pentru a permite rumului din interior să iasă afară. 

5. în fundul unei nişe alungite se ridica statuia unui bărbat gol de o 
mărime colosală, plasată pe un soclu oval. Bărbatul era aşezat pe un enorm 
cub de piatră, cu latura de patru stânjeni, şi implicit cu o suprafaţă de 16 
stânjeni pătraţi şi un volum de 64 de stânjeni cubi. Statuia era confecţionată 
în întregime din cupru laminat şi era goală în interior, unde se puteau 
adăposti 500 de persoane. în timpul sărbătorilor religioase care aveau loc de 
două ori pe an, acestea puteau efectua tot felul de trucuri. 

6. în jurul imensului soclu al statuii erau plasate la o distanţă de trei 
stânjeni altare rotunde (dispuse într-un cerc oval), cu înălţimea de un stânjen 
şi diametrul de două picioare, sub care se afla o sursă abundentă de ţiţei. 

7. Altarele erau construite din cilindri de cupru umpluţi cu piatră 
ponce şlefuită. Petrolul urca în cilindri potrivit legii atracţiei corpurilor şi 
impregna porii pietrelor ponce. Era suficient să luminezi uşor cu o torţă 
suprafaţa unsuroasă a altarelor pentru a da naştere unor flăcări albe, 
asemănătoare aşa-numitelor „focuri de Bengal". 

8. Aceste altare aprinse luminau atât de puternic interiorul templului 
încât strălucirea era chiar mai puternică decât în miezul zilei. Ele ardeau zi 
şi noapte şi nu se stingeau niciodată. 

9. Coloanele erau străbătute de numeroase tuburi de cupru, care 
treceau prin toate galeriile. Din când în când, ele prezentau mici orificii, care 
permiteau aprinderea imediată a gazelor volatile ce impregnau pământul. 

10. Ori de câte ori avea loc o mare sărbătoare consacrată „zeului 
focului" şi slujitorilor săi, oamenii invadau templul cu sutele de mii, 
aducând cu ei ofrande bogate pentru a-şi îmbuna idolii. 

1 1 . Preoţii acreditaţi în serviciul zeităţilor ştiau să genereze tot felul 
de fenomene, iar focurile lor de artificii depăşeau orice imaginaţie în 

grandoare şi strălucire. în timpul nopţii, regiunea muntoasă în care era 
construit templul era atât de puternic luminată încât nu mai puteai face 
deosebirea între noapte şi zi. 

12. în interiorul templului, falsul zeu îşi lăuda singur puterea pe o 
mie de voci, în timp ce preoţii îl preaslăveau în exterior. 

13. Este inutil să vă mai descriu efectul pe care acest spectacol îl 
producea asupra oamenilor ignoranţi ai epocii, amplificat şi de faptul că 
marile personalităţi ale oraşului asistau regulat la aceste show-uri. 

14. Chiar regele Gurat era prezent de fiecare dată la aceste festivităţi, 
însoţit de generalul său şi de întreaga sa suită. Nu cred că trebuie să vă mai 
spun că idolatria atingea în cazul de faţă apogeul ei absolut. 



Capitolul 81 

Templul iubirii şi grădina sa 

(20 martie 1844) 

1. Chiar în oraşul Hanoh a fost construit un templu uriaş, care era 
deschis zi şi noapte. Desigur, fiecare vizitator trebuia să aducă o ofrandă 
generoasă pentru frumoasele preotese, pentru semi-zeiţe, dar mai ales pentru 
zeiţe. 

2. Cum credeţi că era construit acest templu? La ce folosea el şi în ce 
consta adoraţia aşa-zis divină din interiorul lui? - Scurta descriere care va 
urma vă va lămuri pe deplin în această privinţă: 

3. Templul era construit chiar lângă poarta care conducea către copiii 
lui Dumnezeu, dincolo de care începea drumul către munţi. 

4. în cărţile lui Kinkar se găsea o descriere foarte poetică a Naamei, 
despre care se spunea că era atât de frumoasă încât până şi pietrele o urmau. 

5. Pornind de la această descriere, a fost construit un templu grandios 
consacrat acestei Naama. Templul era rotund şi deschis, având 30 de 
coloane exterioare şi 10 piloni puternici în interior, într-o ordine desăvârşită, 
astfel încât în spatele fiecărui grup de trei coloane să se afle un pilon, la o 
distanţă de trei stânjeni, pentru a putea susţine cupola acoperişului. 

6. în jurul templului erau construite trei palate. Unul era rezervat 
preoteselor, al doilea semi-zeiţe lor, iar al treilea zeiţelor. 

7. în mijlocul templului, pe un soclu auriu, se afla statuia colosală a 
Naamei, din marmură albă. Zeiţa era reprezentată în întregime goală şi într-o 
postură studiată. Pe piedestalele din jurul Naamei se aflau socluri pe care 
erau plasate statuile unor bărbaţi în erecţie şi cu feţele orientate către zeiţă. 

8. Templul şi cele trei palate erau înconjurate de o grădină imensă, 
de o splendoare inimaginabilă. 

9. Grădina era împărţită în trei părţi. Cea mai remarcabilă dintre ele 
ascundea un labirint ale cărui culoare nu erau alcătuite din ziduri, ci din 
voaluri fine, fiecare intersecţie putând conduce la o sută de alte locuri. 

10. Atunci când, din când în când, câte o zeiţă magnifică se arăta 
mulţimii într-un loc, admiratorii nu reuşeau niciodată să o prindă. Chiar dacă 
îi separa un singur văl de zeiţă, ei ar fi trebuit să facă mari ocoluri pentru a 
ajunge la ea. 

11. Diferenţa dintre preotese, semi-zeiţe şi zeiţe era următoarea: 

12. Preotesele erau îmbrăcate frumos, aveau feţe minunate şi o mare 
prestanţă. 

13. Semi-zeiţele nu purtau decât o banderolă aurită care le ascundea 
părţile ruşinoase, brăţări din pietre preţioase şi sandale din aur; restul 
corpului era gol. 

14. Zeiţele erau în întregime goale, cu excepţia sandalelor din aur pe 
care le purtau în picioare. Frumuseţea lor era desăvârşită. Toate aveau părul 
de un blond auriu, iar corpul absolut perfect. Cu excepţia capului, toate 
celelalte părţi ale corpului nu prezentau nici un fel de pilozitate, fapt deloc 
dificil, căci hanoheenii inventaseră de mult timp tot felul de produse 
destinate epilării. 

15. Atunci când zeiţele ieşeau să se plimbe prin culoarele deschise 
ale labirintului, ele erau însoţite de o preoteasă şi de o semi-zeiţă. Preoteasa 
trebuia să meargă înaintea celorlalte două femei, pentru a purifica astfel 
drumul, iar semi-zeiţa trebuia să alunge muştele şi ţânţarii cu o coadă de 
vulpe. 

16. Celelalte două părţi principale ale grădinii erau alcătuite din alei 
pline de flori, pe marginea cărora se aflau pavilioane ale plăcerii, unde 
preotesele aveau ocazia perfectă de a încheia anumite afaceri. In interiorul 
labirintului, unde existau de asemenea numeroase temple de dimensiuni 
mici, singurele care aveau dreptul la întâlniri galante erau semi-zeiţele şi 
zeiţele. 

17. La drept vorbind, nu existau sărbători speciale consacrate zeităţii 
frumuseţii, căci templul era deschis zi şi noapte. 

18. La deschidere, în templu nu existau decât 3000 de reprezentante 
ale sexului feminin, dar după numai trei ani, numărul preoteselor, al semi- 
zeiţelor şi zeiţelor a trebuit înzecit, căci templul atrăgea un număr uriaş de 
admiratori ai acestor femei, aducându-i lui Gurat venituri uriaşe. 

19. Nu cred că trebuie să mai insist asupra acestui subiect, căci faţa 
viciului este mai evidentă în acest caz ca în oricare altul! Să trecem aşadar la 
o altă descriere! 



Capitolul 82 

Templul consacrat metalului (sau templul zeului bronzului) 
(21 martie 1844) 

1. Nu departe de Hanoh se aflau nişte mine de cupru în care acest 
metal era exploatat încă din epoca lui Lameh, prin procedeele inventate de 
Tubal Cain. In acest loc a fost construit un alt templu. 

2. Acesta era deschis, iar marea sa cupolă era susţinută de o sută de 
coloane din bronz. Forma templului nu era rotundă, ci ovală. 

3. In partea mai îngustă situată în spatele edificiului era înălţat un 
imens trepied. Picioarele acestuia erau alcătuite din nişte coloane cu o 
înălţime de doi stânjeni, iar greaua platformă pe care o susţineau avea un 
diametru de trei stânjeni. 

4. Pe această platformă era plasată statuia unui meşter pe jumătate 
gol, cu talia herculeană, confecţionat din foiţe de cupru artistic laminate. In 
faţa lui se afla o nicovală imensă pe care se afla o mare bucată de metal. 

5. Meşterul uriaş ţinea în mâna dreaptă un ciocan gigantic, dar gol în 
interior (la fel cum era şi statuia meşterului). Cu mâna stângă ţinea metalul 
pe nicovală, folosindu-se de un cleşte uriaş. 

6. Pe aceeaşi platformă pe care era plasată statuia meşterului se mai 
aflau şi alte statui mai mici, confecţionate tot din cupru laminat. Aceşti 
meşteri metalurgi ţineau în mâini alte unelte specifice, diferite între ele, dar 
purtând aceeaşi emblemă a zeului bronzului şi a primului meşter din acest 
domeniu, care era, desigur, Tubal Cain. 

7. în spatele marelui templu, în apropiere de munte, era situat un 
mare castel rezervat clerului, în care locuiau circa o sută de preoţi care trăiau 
din bogatele ofrande aduse acestui zeu. 

8. în spatele castelului se afla mina sacră pe care a săpat-o în munte 
Tubal Cain însuşi. Oaspeţii aveau dreptul să o viziteze, desigur, în schimbul 
unui obol generos. 

9. La o adâncime de o sută de stânjeni se afla o grotă imensă, creată 
cu mult timp în urmă de minerii lui Tubal Cain. Preoţii zeului bronzului le 
arătau aici vizitatorilor diverse relicve sacre care i-au aparţinut cândva fiului 
lui Lameh. De altfel, la fel ca în cazul tuturor celorlalte temple, şi aceste 
relicve erau mincinoase, fiind confecţionate special pentru a stârni 
curiozitatea vizitatorilor naivi. 

10. Zeul bronzului avea parte de trei sărbători religioase în fiecare 
an. în timpul lor, preoţii sacrificau un bou pe platforma cea mare, în faţa 
statuii zeităţii. 

11. După ce animalul era ucis, preoţii coborau de pe platformă, 
moment în care sub trepied era aprins un mare foc, care era aţâţat din ce în 
ce mai puternic, până când întreaga platformă devenea incandescentă. Focul 
era menţinut până când boul sacrificat era prefăcut în cenuşă. 

12. în timpul acestei ceremonii, zeul se punea în mişcare, bătând cu 
ciocanul în bucata de metal, prin intermediul unui mecanism hidraulic 
ascuns, care punea în funcţiune şi nişte foaie puternice, ce aţâţau focul de 
sub trepied. 

13. în timpul acestor sacrificii, publicul asculta declamarea unor 
predici austere care ridicau în slăvi prelucrarea metalelor şi binefacerile 
revărsate de această zeitate asupra tuturor lucrătorilor din acest domeniu. 

14. După predică se trecea la colectarea darurilor, iar pelerinii puteau 
vizita marile mine regale din împrejurimi, unde mişunau o mulţime de 
amatori de bacşişuri. 

15. Nu mai este necesar să menţionez că acest templu era extrem de 
frecventat. Dar să trecem mai departe cu descrierea acestor orori! 

Capitolul 83 

Alte temple din Hanoh şi din împrejurimi. Scutirea populaţiei 
hanoheene de impozite. Locuitorii de pe platoul montan caută o ieşire către 
ţinuturile de la şes. Vestigiile activităţii lui Gurat din Tibet. Noe trimite un 
nou mesager la cei zece prinţi 

(22 martie 1844) 

1. Mai existau şi alţi zei, precum şi o sumedenie de alte temple 
închinate lor, toate construite după acelaşi model. Exista de pildă un mare 
templu consacrat naturii, chiar în oraşul Hanoh, precum şi alte temple mai 
mici în celelalte oraşe din jur. Norii aveau propriul lor templu. La fel şi luna, 
stelele, anumite animale, copacii, izvoarele, fluviile, lacurile, mările, munţii 
şi diferitele metale. Toate aceste elemente ale naturii îşi aveau propriile 
zeităţi, şi, desigur, propriii preoţi care le deserveau. 

2. Toate aceste edificii erau însă subordonate celor pe care le-am 
descris în detaliu mai sus. La Hanoh mai exista încă şi templul lui Lameh, 
menţinut datorită tradiţiei ce onora cărţile lui Kinkar. în afară de rege, de 
şeful suprem al clerului şi de ceilalţi mari preoţi, nimeni nu avea însă dreptul 
să se apropie de acest templu consacrat bătrânului Dumnezeu al tunetelor şi 
fulgerelor, sub pedeapsa cu moartea. 

3. Singurul templu care nu era consacrat era cel al înţelepciunii de pe 
muntele şerpilor. Numele său era însă generic, căci nimeni nu îşi mai putea 
găsi aici înţelepciunea. Preoţii de aici nu mai practicau de mult decât un fel 
de vrăjitorie mistică. în mijlocul acestui străvechi edificiu se afla acum un 
oracol unde orice om se putea lăsa amăgit oricât de des dorea, în schimbul 
unei plăţi corespunzătoare. în mod evident, locuitorii Hanohului apreciau 
foarte mult acest oracol, fiind dispuşi să plătească oricât pentru a afla ce 
soartă îi aştepta. 

4. în acest fel, guvernul condus de Gurat a atins o prosperitate atât de 
mare încât şi-a putut permite să scutească populaţia de orice fel de impozite. 

Căci afacerile templelor aduceau venituri uriaşe la buget, ba au avut ca efect 
secundar şi revenirea de bunăvoie a provinciilor rebele sub tutela Hanohului, 
pentru a se pune sub protecţia zeilor, fapt care a sporit şi mai mult încasările 
metropolei. Existau chiar suflete zeloase care considerau un privilegiu 
construirea unui nou templu, pe care i-1 făceau apoi cadou regelui! 

5. în numai zece ani, fiecare sat dispunea de tot atâtea temple câte 
hanuri. Casele oamenilor, satele şi oraşele rivalizau între ele, încercând să-i 
ofere regelui cadourile cele mai bogate, întrucât îl considerau reprezentantul 
pe pământ al tuturor zeilor şi principalul lor slujitor. 

6. Cam aşa se prezentau lucrurile în acea epocă, la Hanoh! 

7. Ce s-a mai întâmplat însă cu populaţia de la munte, rămasă 
complet izolată de şes, aşa cum aveau să descopere muntenii cât de curând? 
Ei şi-au dat seama ce a făcut Gurat, în loc să le recunoască autoritatea 
absolută. 

8. în aceste condiţii, cei zece prinţi au dispus inspectarea cu cea mai 
mare atenţie a întregii regiuni muntoase, în căutarea unei ieşiri. 

9. A trecut astfel un an, dar toate eforturile muntenilor s-au dovedit 
zadarnice, căci Gurat ordonase ca o gardă permanentă să păzească ieşirea 
din munţi şi să distrugă orice cale de acces către şes, 24 de ore din 24. 

10. Urmele acestor lucrări ordonate de Gurat mai pot fi văzute şi 
astăzi pe ici pe colo în Tibet. 

1 1 . Cei zece prinţi s-au văzut nevoiţi să ţină un nou consiliu, pentru a 
stabili ce era de făcut. Era oare posibil să se răzbune? 

12. Marele consiliu s-a reunit de zece ori la rând, dar nu a putut 
ajunge la nici o concluzie. 

13. Atunci, cei zece au declarat: „Va trebui să modificăm legile 
noastre referitoare la procreaţie! în caz contrar, ţara noastră, atât de mare şi 
de fertilă, va deveni în curând mult prea mică pentru a cuprinde întreaga 
populaţie!" 

14. Tocmai când erau pe punctul de a promulga această lege şi-a 
făcut însă apariţia un nou mesager trimis de Noe, care i-a împiedicat să 
adopte această măsură. 

Capitolul 84 

Mesajul trimisului lui Noe adresat muntenilor. Anunţul judecăţii. 
Domnul îi porunceşte lui Noe să îşi construiască o arcă. Răgazul de 20 de 
ani 

(23 martie 1844) 

1 . Mesagerul lui Noe a fost primit cu mari onoruri de către cei zece 
prinţi, care l-au întrebat ce trebuie să facă, respectiv dacă trebuie să 
promulge noua lege sau nu. 

2. Trimisul le-a răspuns: „Nu adoptaţi noua lege, căci nu toate 
ieşirile din ţara voastră au fost suprimate! Eu însumi sunt alcătuit din carne 
şi oase, şi totuşi am putut găsi o cale de acces către voi! De ce nu aţi găsi voi 
înşivă un astfel de drum, aflat într-o stare perfectă, pentru a ieşi din valea 
voastră, în cazul în care acest lucru se va dovedi necesar? 

3. De altfel, această ţară este atât de mare încât ar putea să vă 
hrănească chiar dacă aţi fi de o sută de ori mai numeroşi! 

4. Cine îi cunoaşte capătul? Voi aţi trimis din când în când 
exploratori, şi fiecare din aceştia a văzut o anumită regiune, dar nimeni nu a 
văzut cu ochii săi întreaga sa întindere şi nu a putut-o măsura! 

5. Personal, am văzut întreaga voastră ţară într-o viziune şi am 
constatat că ea are o lungime de 50 de zile de mers către est şi o lăţime de 10 
zile de mers către nord. 

6. Este foarte adevărat că Gurat a blocat aproape toate ieşirile din 
această ţară locuită de două milioane de suflete, făcând-o aproape 
inaccesibilă, dar acest lucru i-a provocat mari cheltuieli timp de zece ani şi 
va continua să îi provoace în continuare. Oricum, ţara voastră mai are o 
ieşire rămasă liberă, iar aceasta se află la înălţimea celei pe care trăieşte 
Noe, stăpânul meu. 

7. Dincolo de această culme se întind către vest ţinuturi întinse, care 
nu sunt aproape deloc locuite. De aceea, veţi găsi destule posibilităţi de a vă 
extinde, în cazul în care vă veţi înmulţi fără măsură. 

8. Oricum, misiunea mea nu este să împiedic această măsură a 
voastră, ci să vă anunţ iminenta judecată a lui Dumnezeu care îi va afecta pe 
toţi oamenii de pe acest pământ care nu doresc să se întoarcă cu faţa spre El 
şi să respecte poruncile pe care le-a dat El încă de la început patriarhilor 
umanităţii şi regilor de la şes. 

9. Iată cuvintele pe care i le-a spus Domnul Dumnezeu stăpânului 
meu, Noe, acum o sută de ani: „Oamenii nu mai doresc să se lase conduşi de 
Spiritul Meu; ei au devenit una cu trupul lor din carne. Totuşi, le voi mai 
acorda un răgaz de 120 de ani!" 

10. Domnul s-a adresat apoi din nou stăpânului meu şi i-a spus: 
„Noe, trimite mesageri în toate regiunile pământului şi anunţă creaturile 
Mele de iminenta Mea judecată!" 

11. Asta a făcut stăpânul meu în fiecare an, dar mulţi dintre 
mesagerii trimişi de el s-au lăsat seduşi de plăcerile cărnii şi au uitat să le 
adreseze oamenilor mesajul pe care ar fi trebuit să li— 1 transmită. 

12. Acum zece ani, un frate de-al meu a venit la voi, şi un altul a fost 
trimis la Hanoh. Primul s-a întors printre noi viu şi nevătămat, dar cel de-al 
doilea a fost ucis în marele oraş. 

13. începând din acel moment, Noe a trimis în secret câte un emisar 
la Hanoh în fiecare an, şi alţi 30 în diferite oraşe ale regatului; din păcate, 
aceşti mesageri s-au lăsat seduşi de idolii din Hanoh şi au devenit una cu 
trupul lor. 

14. Acesta este motivul pentru care Dumnezeu şi-a pierdut răbdarea. 
Acum trei zile, El i-a vorbit din nou lui Noe şi i-a spus: ,Noe, du-te în 
pădure cu oamenii tăi. Tăiaţi împreună o mie de brazi înalţi şi puternici, 
curăţaţi-i de crengi şi lăsaţi-i să se usuce la sol timp de cinci ani! După ce se 
va scurge acest interval de timp, te voi învăţa ce să faci în continuare! ' 

15. Tâmplarii s-au pus deja pe treabă! - Au trecut o sută de ani de la 
primul avertisment şi umanitatea nu s-a schimbat deloc în bine. Acum, nu au 
mai rămas decât 20 de ani! 

16. De aceea, întoarceţi-vă cu toată seriozitatea cu faţa către 
Domnul, dacă nu doriţi ca judecata Lui să se abată şi asupra voastră! Căci 
după ce vor fi trecut aceşti 20 de ani, începând din acest moment, Domnul 
va deschide marile ecluze şi va îneca întregul pământ, omorând toate 
creaturile vii printr-un mare potop! 

17. Acesta a fost mesajul pe care am fost însărcinat să vi-1 transmit, 
iar fratele meu comunică acelaşi mesaj la Hanoh, chiar acum. Fericiţi vor fi 
cei care vor acţiona în consecinţă! Amin!" 



Capitolul 85 

Stupefacţia celor zece prinţi. Mesagerul le oferă o alternativă. 
Concluzia nedemnă a consiliului convocat de prinţi 

(26 martie 1844) 

1 . După ce au ascultat mesajul lui Noe, cei zece prinţi l-au întrebat 
pe mesager, absolut stupefiaţi: 

2. „Prietene, cuvintele tale sunt înspăimântătoare! Practic, tu ne 
anunţi sfârşitul lumii! Ce putem face în aceste condiţii? Cum trebuie să 
procedăm pentru a scăpa de această judecată? Ce crezi că va face Noe cu 
cele 1000 de trunchiuri de brazi?" 

3. Mesagerul le-a răspuns: „în ceea ce priveşte prima voastră 
întrebare, ştiu foarte bine că voi îl cunoaşteţi pe bătrânul Dumnezeu care le- 
a vorbit părinţilor patriarhi şi a apărut adeseori la Hanoh, ungându-i direct 
pe regi, fapt prezentat de Kinkar în cărţile sale! Aceste cărţi vă sunt 
cunoscute şi ştiu că le-aţi citit pe când eraţi gardieni ai templului. 

4. Pe de altă parte, aţi auzit mii de mărturii orale ale sclavilor care au 
fost eliberaţi şi care concordau întru totul cu tot ce ştiaţi despre Dumnezeul 

cel viu şi autentic, Domnul cerului şi al pământului. Aşa se face că ştiţi la fel 
de bine ca şi mine care este voinţa lui Dumnezeu în ceea ce îi priveşte pe 
oameni, care ar trebui să fie modul nostru de viaţă şi ce datorii avem de 
îndeplinit! 

5. De altfel, acum zece ani, predecesorul meu v-a informat şi v-a 
spus tot ce aveţi de făcut! De aceea, nu pot să vă spun decât un singur lucru: 
acţionaţi în consecinţă şi veţi fi scutiţi de judecată! 

6. Dacă veţi refuza să respectaţi însă poruncile divine, dând legi 
inumane oamenilor, contrare iubirii lui Dumnezeu şi ordinii Sale eterne, veţi 
fi primii care veţi cădea sub povara judecăţii! 

7. Acesta a fost răspunsul la prima voastră întrebare. In ceea ce o 
priveşte pe cea de-a doua, v-am spus deja că Dumnezeu nu îi va indica lui 
Noe destinaţia acestor copaci decât la momentul potrivit. Nu mai am nimic 
altceva de adăugat. Acum ştiţi tot ce ştiu şi eu! 

8. Când Noe va fi instruit de Dumnezeu ce trebuie să facă cu lemnul 
astfel adunat, voi reveni la voi şi vă voi informa. Până atunci, trebuie însă să 
vă părăsesc! Reflectaţi la cuvintele mele şi puneţi-le în practică! Amin". 

9. După care mesagerul s-a îndepărtat atât de repede încât nimeni nu 
şi-a dat seama unde şi când a dispărut. 

10. Cei zece prinţi s-au apucat aşadar să reflecteze cu seriozitate la 
ce aveau de făcut. Neputându-se pune de acord, ei au reunit marele consiliu 
şi s-au sfătuit cu acesta în privinţa mesajului primit. 

1 1 . Dar liderii diferitelor comunităţi le-au spus: „Părerea noastră este 
că bătrânul Dumnezeu a fost inventat de la bun început, din motive politice! 

12. Bătrânul vrăjitor din munţi şi-a pierdut demult poporul, aşa că ar 
dori să devină din nou un domn puternic ! Acesta este motivul pentru care se 
foloseşte de puterea lui magică pentru a ne speria. Din fericire, noi suntem 
mult prea avizaţi pentru a ne lăsa înşelaţi cu atâta uşurinţă! 

13. De aceea, rămânem la prima noastră decizie, aceea de a 
promulga legea, şi vom face acest lucru fără Dumnezeu şi fără Noe! în ceea 
ce priveşte dispariţia subită a mesagerului, să nu uităm efectul ierbii 
rândunicii: se ştie că cine consumă o cantitate cât de mică din această plantă 
devine invizibil! Dacă am reuşi să găsim şi noi această plantă, am putea face 
acelaşi lucru!" 

14. Aceste explicaţii li s-au părut rezonabile celor zece prinţi, care au 
publicat noua lege şi au dispus specialiştilor fitofagi să caute planta numită 
iarba rândunicii. 

Capitolul 86 

Mesagerul lui Noe în faţa şefului suprem al marilor preoţi din 
Hanoh. Domnia raţiunii 

(27 martie 1844) 

1 . La atât s-a limitat efectul produs de mesagerul lui Noe în rândul 
muntenilor. Să vedem acum ce rezultate a obţinut celălalt mesager, trimis la 
Hanoh. 

2. Mesagerul lui Noe a fost trimis imediat la şeful suprem al marilor 
preoţi, care 1-a primit în calitatea sa de curier al celor din munţi. 

3. Generalul 1-a primit cu multă amabilitate şi 1-a întrebat politicos 
care era motivul vizitei sale. 

4. Fără să ezite, mesagerul i-a transmis acelaşi mesaj pe care colegul 
său 1-a comunicat locuitorilor de pe platoul muntos. 

5. Generalul i-a răspuns însă: „Stimate prieten! Nu pari suficient de 
exersat în arta înţelepciunii şi nu pari deloc obişnuit să cauţi cauza profundă 
a lucrurilor! 

6. Iată: tu vorbeşti despre Dumnezeu şi despre o judecată, ba chiar de 
un veritabil sfârşit al lumii, şi pretinzi că Dumnezeu i-a vorbit lui Noe acum 
o sută de ani, iar apoi încă o dată! Ce prostie fără margini să crezi aşa ceva! 
Gândeşte-te puţin! 

7. Afirmi că eşti un fel de mesager care are misiunea de a anunţa 
venirea judecăţii lui Dumnezeu şi susţii că Dumnezeu însuşi i-a transmis 
acest lucru stăpânului tău! Gândeşte-te însă: dacă ar fi existat într- adevăr un 
Dumnezeu atotputernic şi omniscient, cu siguranţă şi-ar fi dat seama că un 
trimis de talia ta ne aminteşte de o picătură de apă în faţa unei mări imense! 

8. De altfel, Dumnezeu ar trebui să aibă înţelepciunea de a acorda o 
atenţie ceva mai mare unui popor atât de puternic ca al nostru, şi nu unui 
bătrân izolat care trăieşte în munţi! Se pare că Dumnezeul tău nu este 
interesat decât de cei lipsiţi de putere şi de prestigiu! Tocmai de aceea, 
cuvintele Sale nu interesează nici ele pe nimeni! 

9. Ce fel de Dumnezeu este acela care nu ştie să apeleze direct la 
potentaţii vremii şi nu vine El însuşi ca să îi instruiască direct, convingându- 
i astfel să meargă într-o altă direcţie? 

10. Adevăr îţi spun, stimate prieten, bătrânul tău Noe a văzut şi a 
auzit un zeu tot atât cât l-am văzut şi l-am auzit eu. Cu siguranţă, el doreşte 
să se folosească de vrăjitoria pe care a învăţat-o din străbuni pentru a obţine 
puterea asupra ţinuturilor de la şes, scop în care a recurs la politică! Această 
politică din bătrâni nu mai foloseşte însă la nimic astăzi, căci între timp s-au 
inventat noi tactici, mult mai avansate, care au prins deja rădăcini în 
conştiinţa oamenilor. 

1 1 . L-ai auzit vreodată personal pe acest Dumnezeu? Sau, cel puţin, 
l-ai auzit vorbind cu Noe? Te-a înzestrat măcar cu o forţă miraculoasă? - 
Văd că îmi răspunzi negativ la toate aceste întrebări! 

12. Cum poţi să crezi că un Dumnezeu cu adevărat înţelept s-ar 
folosi de un delegat atât de neînsemnat ca şi tine pentru a anunţa sfârşitul 
lumii unui popor de talia celui din Hanoh? Nu crezi că, dacă ar fi cu 
adevărat omniscient, El ar fi trebuit să ştie anticipat că un astfel de trimis va 
stârni râsul unui popor de cinci sute de milioane de oameni mult mai bine 
informaţi? Nu ştie Dumnezeul tău că o muscă nu poate răsturna un munte?! 
- îţi dai seama, dragă prietene, cât de stupid este mesajul tău? 

13. Dacă ar exista într-adevăr un Dumnezeu extrem de înţelept, 
omniscient şi omnipotent, El s-ar folosi cu siguranţă de alte mijloace pentru 
a obţine convertirea noastră, de nişte mijloace mai eficiente şi mai demne de 
un popor de talia noastră, şi nu de străvechea politică ce nu mai este în 
vigoare în regatul nostru! 

14. Iată: noi trăim aici într-o ordine perfectă! Nu ne războim cu 
nimeni şi nu le cerem oamenilor impozite. In tot regatul nostru nu există 
sclavi. Legile noastre sunt la fel de blânde ca şi lâna cea moale. Trăim cu 
toţii fericiţi, ca şi cum am fi o singură inimă şi un singur suflet! Iar motivul 
acestei vieţi tihnite sunt chiar legile noastre. Spune-mi: ce Dumnezeu ar 
putea instaura o ordine atât de perfectă? 

15. Toate legile noastre au la bază tot ce este mai bun în fiinţa 
umană, aşa că toată lumea este de acord cu ele. Toţi oamenii li se supun de 
bunăvoie şi nimeni nu suferă de sărăcie! Spune-mi, stimatul meu prieten, 
crezi că poate exista o ordine mai bună decât aceasta şi o guvernare mai 
remarcabilă?" 

16. Mesagerul a rămas complet interzis şi nu a ştiut ce să răspundă. 

17. Atunci, generalul i-a spus: „Ascultă, tu eşti un tânăr curajos şi nu 
îmi pari deloc lipsit de talent! De aceea, îţi propun să rămâi aici. Mă voi 
ocupa personal de educaţia ta şi te voi ajuta să obţii o situaţie respectabilă. 
Poţi conta pe mine. 

18. Desigur, nu te pot obliga să faci acest lucru! Dacă preferi să te 
întorci în munţii tăi, eşti liber să o faci. Mai întâi, ar trebui să te asiguri însă 
cu propriii tăi ochi că guvernarea noastră funcţionează într-adevăr la 
perfecţie! Haide, însoţeşte-mă la rege!" 



Capitolul 87 

Mesagerul lui Noe în faţa regelui Gurat. Regele reuşeşte să-l seducă 
să rămână în Hanoh. Dorinţa mesagerului de a-şi vedea sora 

(28 martie 1844) 

1 . Mesagerul şi-a adunat tot curajul şi 1-a urmat pe general la rege. 

2. Ajuns la curte, tânărul a fost primit cu aceeaşi consideraţie de 
rege, care 1-a întrebat la fel de politicos care era motivul venirii sale. 

3. Trimisul lui Noe s-a înclinat până la pământ în faţa lui Gurat şi i-a 
spus: „Mărite rege! Am primit ordinul să nu mă adresez decât generalului. I- 
am relatat acestuia scopul misiunii mele, iar el mi-a demonstrat cu atâta 
înţelepciune inutilitatea demersului meu încât nu mai îndrăznesc să repet 
mesajul cu care am venit!" 

4. Regele a remarcat pe loc că mesagerul era un om inteligent, aşa că 
i-a spus: „Ascultă, fiule! îmi dau seama că eşti un tânăr educat şi înzestrat cu 
diferite talente. De aceea, te voi lua în casa mea, îţi voi da profesori care te 
vor învăţa să citeşti, să scrii şi să calculezi, şi care îţi vor prezenta diferitele 
arte şi ştiinţe. 

5. După ce vei dobândi aceste cunoştinţe, voi face din tine un mare 
senior al marelui meu regat. Te vei putea bucura astfel de o mare 
consideraţie şi de o viaţă dintre cele mai agreabile. Vei avea întreaga lume la 
picioarele tale, căci vei putea fi util multor oameni în diferite privinţe! Eşti 
mulţumit de propunerea mea?" 

6. Vizibil emoţionat, mesagerul i-a confirmat regelui satisfacţia sa, 
după care 1-a întrebat: „O, mărite rege, de vreme ce eşti atât de bun, de 
înţelept şi de blând, aş dori să îţi adresez o rugăminte!" 

7. Regele şi-a dat pe loc consimţământul, iar tânărul i-a spus: „O, 
mărite rege, ascultă- mă! Iată, tatăl meu se numeşte Mahal şi este un frate al 
lui Noe. El are aproape 500 de ani, dar este la fel de robust ca un bărbat de 
50. Eu însumi am 70 de ani, dar sunt cel mai tânăr dintre fiii săi şi am 
numeroşi fraţi şi numeroase surori. 

8. Nu despre ei doresc să-ţi vorbesc însă, ci doar despre una dintre 
surorile mele care este cu un singur an mai în vârstă decât mine şi de care 
sunt extrem de ataşat. Dacă ar putea să locuiască şi ea în acest ţinut de vis, 
atunci aş fi de o mie de ori mai fericit şi aş rămâne de drag în regatul tău, 
decât dacă aş fi privat de prezenţa unei surori de o frumuseţe atât de divină!" 

9. Regele i-a răspuns zâmbind tânărului: „Cum? Ai deja 70 de ani, 
deşi nu pari decât un adolescent? Spune-mi, la fel stau lucrurile şi în cazul 
sorii tale?" 

10. Mesagerul i-a confirmat: „O, mărite rege, frumuseţea ei este atât 
de delicată încât cu greu i-ai putea da chiar şi 16 ani!" 

11. Atunci, regele i-a spus generalului: „Hm, povestea devine într- 
adevăr interesantă! Fă în aşa fel încât această femeie să vină aici, la fratele 
ei. Nu mai trebuie să-ţi precizez că poţi oferi orice recompensă celui care va 
reuşi să o aducă aici!" 

12. Auzind aceste cuvinte, generalul 1-a invitat pe mesager să îl 
urmeze, după care a stabilit împreună cu el un plan îndrăzneţ pentru a o 
aduce la Hanoh pe sora tânărului. 



Capitolul 88 

Planul viclean al criminalului angajat să o captureze pe sora lui 
Waltar. Agla îşi caută fratele 

(29 martie 1844) 

1. In ce a constat acest plan? - Mesagerul, respectiv fratele femeii pe 
care dorea să o vadă alături de el, i-a împrumutat hainele sale unui criminal 
condamnat la moarte din cauza unei fapte foarte grave. Acesta din urmă a 
primit asigurarea că va scăpa cu viaţă dacă va reuşi să o aducă pe sora 
mesagerului din munţi în faţa regelui din Hanoh. 

2. Acest criminal fusese condamnat la moarte tocmai pentru că 
dorise să fure din vistieria regelui, delict în cursul căruia a fost prins. 

3. Auzind nesperata propunere care i-ar fi permis să scape cu viaţă, 
tâlharul s-a bucurat peste măsură şi a spus: „Aş putea aduce nu o singură 
femeie, ci o mie! Dacă nu este vorba decât de una singură, cu atât mai bine! 
La ce distanţă se află locuinţa bătrânului vrăjitor din munţi?" 

4. 1 s-a răspuns: „La două zile de mers susţinut de aici! La întoarcere, 
ai putea face chiar o zi şi jumătate". 

5. Hoţul a spus: „Daţi- mi unul sau doi oameni care cunosc bine 
drumul, pentru a evita orice întârziere inutilă, şi mă veţi vedea înapoi peste 
trei zile, cu tot cu pradă, dacă nu cumva chiar mai devreme!" 

6. I s-a acordat pe loc tot ce şi-a dorit, respectiv trei bărbaţi înarmaţi 
care cunoşteau bine traseul. însoţit de aceştia, hoţul a pornit imediat la drum. 

7. Pe drum, cei trei ghizi l-au întrebat pe răufăcător: „Cum trebuie să 
ne comportăm? Oare nu ne va zări imediat bătrânul magician şi nu ne va 
distruge el, dacă vom încerca să ne apropiem de casa lui?" 

8. Hoţul le-a răspuns: „Nu vă faceţi probleme inutile! Dacă va fi 
cazul, voi şti să îl înşel chiar şi pe Satan în persoană! Când vom ajunge la o 
distanţă suficient de mică pentru a ne fi auzite vocile, începeţi să strigaţi cu 
putere: , Waltar!' Acesta este numele fratelui femeii pe care trebuie să o 
capturăm! 

9. Dat fiind că îşi iubeşte fratele, ea va fi cu siguranţă prima care va 
ieşi în întâmpinarea acestuia! Eu mă voi îndrepta însă în direcţia Hanohului, 
iar ea ne va urma, crezând că şi-a recunoscut fratele, dat fiind că port 
veşmintele sale! 

10. In acest fel, vom pune mâna pe ea fără ca magicianul să ne poată 
face vreun rău, căci fiica sa ne va urma de bunăvoie, din dorinţa de a-şi 
vedea fratele. Ştiu dintr-o sursă absolut sigură că nici un vrăjitor nu poate 
face nimic împotriva liberului arbitru al celor de un sânge cu el!" 

11. Aşa a fost conceput planul capturării. De altfel, el nici măcar nu 
a mai trebuit pus în aplicare, căci Agla plecase deja în căutarea fratelui ei şi 
s-a întâlnit cu cei patru bărbaţi la jumătatea drumului. Cei patru au 
identificat-o pe loc după frumuseţea ei ieşită din comun, dar şi după faptul 

că 1-a strigat pe nume pe cel pe care îl considera fratele ei, de îndată ce i-a 
văzut hainele. 

12. Bărbaţii i-au explicat că au venit în căutarea ei, pentru a o duce la 
fratele său, iar tânăra i-a urmat bucuroasă în marele oraş. 



Capitolul 89 

Gurat o cere în căsătorie pe Agla. Aceasta sondează iubirea fratelui 
ei. Waltar este înşelat 

(30 martie 1844) 

1. Când Agla a ajuns în faţa regelui, acesta a contemplat-o din cap 
până-n picioare, minunându-se la culme de frumuseţea ei neasemuită. El 1-a 
chemat imediat la el pe Waltar pentru a-i face cunoştinţă cu sora lui şi 
pentru a se asigura că era într-adevăr vorba de ea. 

2. Când Waltar şi-a zărit sora, ochii i s-au umplut cu lacrimi de 
bucurie. El s-a aruncat în braţele ei, a îmbrăţişat-o şi a salutat-o ca pe o soră 
multiubită. 

3. Dându-şi seama că tânăra era într-adevăr sora lui Waltar, regele i- 
a spus acestuia: 

4. „Ascultă- mă, dragul meu Waltar! Sora ta este o veritabilă minune 
a lumii! Frumuseţea ei depăşeşte orice imaginaţie, şi când mă gândesc că 
această tânără delicată are 70 de ani, nici măcar nu pot să o consider o fiinţă 
umană, ci mai degrabă o zeiţă din ceruri care nu îmbătrâneşte niciodată şi 
care se bucură de o tinereţe eternă! 

5. Ce crezi? Până în prezent nu mi-am luat niciodată o soţie legitimă 
şi nu am pus coroana regală pe capul nici unei femei. După ce am văzut-o 
însă pe sora ta, am ajuns să-mi doresc să o iau imediat de soţie, să o îmbrac 
cu haine regale şi să îi încununez capul cu o coroană minunată! 

6. Spune-mi, Waltar, eşti satisfăcut de această cerere în căsătorie? Iţi 
dai seama de marile avantaje de care te vei putea bucura dacă sora ta ar 
deveni regina imensului regat al Hanohului?" 

7. Bietul Waltar a rămas interzis. El a reflectat multă vreme, dar nu a 
ştiut ce să răspundă. 

8. Aglei i-a plăcut însă mult mai mult propunerea, aşa că i-a spus pe 
un ton ferm fratelui său: „Cum poţi să te comporţi astfel în casa celui care le 
porunceşte la milioane de fiinţe umane? Binecuvântează-mă imediat şi nu-ţi 
tăia singur craca de sub picioare!" 

9. Auzind aceste cuvinte din gura multiubitei lui sori, Waltar s-a 
simţit mai degrabă iritat, aşa că i-a spus: „Nu doresc să te binecuvântez, ci 
mai degrabă să te blestem, văzând cât de repede s-a stins iubirea ta pentru 
mine, care aş fi fost gata să-mi dau şi viaţa pentru tine! 

10. O, rege, nu ai decât să o iei de soţie pe această infidelă! O 
binecuvântez acum pentru tine şi ţi-o cedez în întregime; căci în ochii mei, 
ea nu mai are o valoare mai mare decât cea a prafului de sub picioarele 
mele! 

1 1 . Dacă ar fi ţinut sincer la mine şi mi-ar fi arătat ardoarea iubirii pe 
care mi-o poartă, nu aş fî împiedicat-o niciodată să se mărite, ba chiar m-aş 
fi bucurat enorm să pot face durerosul sacrificiu de a ţi-o oferi, numai de 
dragul ei! Aşa însă, m-a înşelat pe tot frontul, aşa că nu-ţi mai pot dărui 
decât ceea ce această infidelă ţi-a oferit deja ea însăşi! 

12. Chiar dacă o binecuvântez pentru tine, o blestem în inima mea! 
Iar acum îngăduie-mi să mă întorc în munţii mei, pentru a-mi plânge 
amărăciunea!" 

13. Dar regele i-a răspuns: „Nici vorbă, dragul meu Waltar! 
Lucrurile nu pot rămâne astfel! Aşteaptă puţin, şi te voi îmbrăca inclusiv pe 
tine în haine regale, după care te voi conduce eu însumi în templul zeiţelor 
mele. Dacă vreuna dintre ele îţi va fi pe plac în noua ta calitate de vicerege, 
vei rămâne aici. Desigur, dacă nici una dintre ele nu îţi va fi pe plac, te vei 
putea întoarce în munţii tăi arizi!" 

14. Waltar a acceptat pe loc propunerea regelui, lucru care a uimit-o 
la culme pe sora lui, a cărei iubire pentru el era încă foarte intensă. De fapt, 
consimţământul lui precipitat era mai degrabă o manevră pentru a afla ce 
simte ea, decât o aprobare fermă. 

15. Propunerea regelui era cu atât mai oportună în ochii lui Waltar cu 
cât în acest fel putea să se răzbune pe Agla. 

16. Gurat a dispus imediat îmbrăcarea celor doi cu haine regale. 



Capitolul 90 

Gurat şi Waltar în grădina templului iubirii. Cele şapte zeiţe ale 
frumuseţii devin soţiile lui Waltar 

(15 aprilie 1844) 

1. Gurat 1-a chemat la el pe şeful suprem al marilor preoţi şi s-a 
îndreptat împreună cu noul său cumnat îmbrăcat cu haine regale către 
templul iubirii, însoţit de o întreagă escortă regală, de reprezentanţii curţii şi 
de servitori. 

2. Dat fiind că regele 1-a avertizat pe general să trimită din timp un 
mesager la zeiţele din templu, grupul a găsit totul pregătit în marele labirint 
din grădina zeiţelor frumuseţii feminine. 

3. Sute de zeiţe fremătau pe culoare, însoţite de semi-zeiţele lor, 
conform descrierii pe care am făcut-o mai devreme. Unele dansau, altele 
stăteau în posturi voluptoase, cântau sau se plimbau în linişte. 

4. Când impetuosul Waltar s-a trezit în faţa acestui spectacol feeric, 
el a rămas complet debusolat, nemaiştiind ce să spună sau ce să facă. 

5. Gurat a remarcat cu satisfacţie acest lucru şi i-a spus: „Prietene, 
din câte îmi dau seama, nu îţi vei regreta prea multă vreme minunata soră! 

6. Spune-mi, care dintre aceste zeiţe îţi place mai mult? Arată-mi 
una, iar eu ţi-o voi da imediat de soţie, cu toate semi-zeiţele ei! Dacă îţi plac 
mai multe, le poţi lua pe toate de soţie. Căci în regatul meu, orice bărbat are 
dreptul să îşi ia oricâte soţii doreşte, deşi părerea mea este că o singură zeiţă 
şi semi-zeiţele sale ţi-ar fi de ajuns!" 

7. Auzind aceste cuvinte, Waltar a început să privească mai atent 
tinerele femei din faţa lui. Având în vedere însă că toate îi plăceau, el i-a 
spus lui Gurat: 

8. „O, mărite rege! Dorinţa mea nu este să mi-o dai pe una dintre ele, 
sau o sută, ci să mi le dai pe toate! Căci aceste femei sunt prea minunate 
pentru a mă putea hotărî pentru una singură dintre ele! De aceea, dăruieşte- 
mi-le pe toate, astfel încât nici una să nu se simtă ofensată pentru că nu am 
ales-o!" 

9. Auzind acest răspuns, regele a răspuns şi i-a spus: „Dragul meu 
prieten, ascultă-mă bine, căci sunt convins că vei ţine cont de răspunsul 
meu! 

10. Deocamdată am să-ţi dăruiesc doar şapte zeiţe! Poţi trăi 
împreună cu ele timp de un an, în palatul meu! Dacă după acest răgaz îţi vei 
mai dori şi altele, vei putea alege oricâte dintre ele! 

11. Pe de altă parte, dacă cele şapte îţi vor fi de ajuns, vei putea 
rămâne cu ele, fapt care mi-ar conveni mai mult. Oricum, în calitatea ta de 
vicerege, toate aceste semi-zeiţe îţi stau la dispoziţie oricând doreşti, în 
schimbul unei ofrande moderate". 

12. Waltar a fost imediat de acord cu propunerea regelui şi s-a decis 
să le ia cu el pe cele şapte zeiţe recomandate. După ce acestea au fost 
îmbrăcate, el s-a întors la palat alături de Gurat, nebun de fericire. 



Capitolul 91 

Despotismul Aglei în calitatea ei de regină a Hanohului. 
Răzbunarea ei împotriva lui Waltar, care fuge, dar este ucis 

(16 aprilie 1844) 

1 . Când Agla, care rămăsese la palat, a văzut ce a făcut fratele ei, ea 
s-a înfuriat foarte tare. Ea i-a cerut imediat regelui să o ia de soţie, ca să 
pună mâna pe coroana regală şi pentru a se putea astfel răzbuna pe fratele ei, 
dar mai ales pe zeiţele frumuseţii, în noua ei calitate de regină şi suverană a 
marelui regat. 

2. Fascinat în continuare de frumuseţea Aglei, Gurat a fost imediat 
de acord, în speranţa că se va putea bucura astfel mai curând de fericirea 
care îl aştepta. Aşa se face că Agla a devenit regina Hanohului la numai trei 
zile după ce fratele ei le-a luat acasă pe cele şapte zeiţe. 

3. Agla s-a dovedit teribil de despotică, şi toţi cei care îi ieşeau în 
cale trebuiau să se încline până la pământ în faţa ei. 

4. Această atitudine 1-a contrariat în mare măsură pe Waltar, care a 
mers până acolo încât i-a cerut regelui să îi fie revocate toate funcţiile, 
pentru a se putea stabili pe un munte oarecare, unde să nu mai fie nevoit să 
audă de îngrozitoarea sa soră. 

5. Dat fiind că Gurat era însă literalmente posedat de pasiunea sa 
arzătoare pentru Agla, el nu mai făcea demult ceva fără consimţământul ei. 
De aceea, el a întrebat-o ce părere avea despre decizia fratelui ei. 

6. La auzul acestei întrebări, Agla s-a înroşit de furie, după care a 
dispus despărţirea fratelui său de cele şapte zeiţe şi aruncarea lui în 
închisoare. Toate aceste evenimente se petreceau la doar un an de la numirea 
ei ca regină a Hanohului. După toate aparenţele, bietul ei frate nu a avut prea 
mult timp pentru a se bucura de fericirea conjugală. 

7. La rândul său, generalul şi şeful suprem al marilor preoţi a fost 
foarte nemulţumit de faptul că Agla şi-a aruncat fratele în închisoare fără 
nici un motiv, căci el fusese întotdeauna satisfăcut de serviciile lui Waltar, al 
cărui spirit era foarte trezit. De aceea, el a încercat să obţină clandestin 
eliberarea lui de către rege, sub legământul că nu-i va spune însă nimic 
soţiei sale, pentru a se proteja astfel de mânia acesteia. 

8. Regele i-a spus generalului: „Propunerea ta mi se pare bună, dar 
cum să facem pentru a deschide porţile închisorii, dat fiind că Agla deţine 
cheile acesteia şi şi-a plasat gărzile cele mai credincioase în faţa clădirii?" 

9. Generalul i-a răspuns: „Chestiunea nu este deloc uşoară, dar lasă- 
mă pe mine să o rezolv. Sunt absolut convins că o să mă descurc de minune! 
însoţit de o mică trupă de soldaţi, voi surprinde gărzile în timpul nopţii şi 
voi deschide porţile închisorii cu forţa. în acest fel, gardienii vor trebui să se 
supună!" 

10. Gurat i-a dat consimţământul său, şi chiar în acea noapte, Waltar 
a fost eliberat, după două luni de captivitate. 

1 1 . Marii preoţi i-au propus să îl ia sub protecţia lor, dar Waltar nu 
mai avea decât o singură dorinţă: să evadeze. De aceea, i s-a permis să fugă. 

12. Când Agla a aflat ce s-a întâmplat, ea şi-a trimis zbirii cu 
misiunea de a-i găsi fratele şi de a-1 ucide pe loc. 

13. Sperând la o recompensă bună în schimbul acestui act, zbirii au 
pornit în toate direcţiile, l-au prins pe Waltar pe drum şi l-au ucis pe loc. 



134 



14. Aceasta a fost răsplata lui pentru faptul că s-a îndepărtat de 
Dumnezeu. în plus, Hanohul a căzut pradă unui despotism de o cruzime fără 
precedent. 



Capitolul 92 

Recompensa zbirilor. Asasinarea soţiilor lui Waltar. Regelui i se 
face frică 

(18 aprilie 1844) 

1 . Pentru a fi siguri că îşi vor primi recompensa din partea reginei, 
zbirii i-au tăiat capul lui Waltar, l-au băgat într-un sac şi i l-au adus 
suveranei lor. 

2. Aceasta s-a înspăimântat la început, dar apoi şi-a revenit şi le-a 
spus zbirilor: 

3. „Mi-aţi dovedit fidelitatea voastră! Mi-aţi nimicit cel mai crunt 
duşman! De aceea, vă meritaţi recompensa! Iată o sută de livre de aur. 
Luaţi-le, căci le-aţi meritat cu prisosinţă! 

4. Iar acum, luaţi capul şi îngropaţi-1 undeva în grădina zeiţelor 
frumuseţii! In acest fel, fostul lui purtător va putea să se delecteze la infinit 
cu cele pe care le-a preferat mai mult decât pe mine! 

5. După ce veţi îngropa capul, mergeţi la cele şapte femei care 
locuiesc încă într-una din laturile acestui palat şi aduceţi-le la mine, cu tot cu 
cele 14 semi-zeiţe ale lor! 

6. Vă voi spune atunci ce veţi avea de făcut în continuare. Dacă vă 
veţi face bine treaba, veţi avea parte de o nouă recompensă!" 

7. Zbirii au luat imediat capul şi l-au îngropat potrivit instrucţiunilor 
reginei. 

8. Zeiţele frumuseţii au asistat la întregul spectacol şi au rămas 
îngrozite, spunându-şi în sinea lor: „Este un semn de rău augur, care ne 
priveşte pe toate! Cel mai bine ar fi să fugim chiar acum, dacă nu dorim să 
avem soarta acestui biet cap!" 

9. O parte dintre ele şi-au propus să vorbească însă cu şeful marilor 
preoţi, dar acesta era prea ocupat cu proiectele sale de a o sabota pe Agla 
pentru a-şi pleca urechea la spusele lor. Căci mânia sa împotriva reginei 
atinsese paroxismul. De aceea, zeiţele au fost nevoite să rămână în palat şi 
să aştepte speriate mersul evenimentelor. 

10. Chiar a doua zi, zbirii reginei le-au înşfăcat pe cele şapte soţii ale 
lui Waltar, pe care i le-au dus suveranei, cu tot cu semi-zeiţele lor. 

11. Când acestea au ajuns în faţa reginei, Agla le-a întrebat: „Nu 
credeţi că ar fi cazul să deplângeţi moartea lui Waltar, care a fost ucis din 
ordinul meu?" 

12. Atunci, femeile au început să plângă şi să se lamenteze. 

13. Dar regina le-a spus: „De vreme ce îi deplângeţi atât de intens 
moartea, înseamnă că i-aţi purtat o mare iubire! De altfel, iubirea mea pentru 
el a fost la fel de intensă, căci numai din iubire am dispus uciderea lui, astfel 
încât să nu mai fie al vostru! 

14. îmi dau seama cât de mult suferiţi din cauza pierderii lui. De 
aceea, îmi propun să pun capăt acestei suferinţe! - Gărzi! Dezbrăcaţi-le pe 
aceste femei şi legaţi- le goale de coloanele din sala regelui!" 

15. Soldaţii i-au executat imediat ordinul. 

16. După ce femeile au fost solid legate de coloane, Agla a luat un 
pumnal ascuţit şi 1-a lipit de pieptul uneia dintre ele, spunându-i: „Deci aici 
bate inima care mi-a iubit fratele?" 

17. După care a înfipt adânc pumnalul în inima femeii, spunându-i: 
„Aceasta să-ţi fie răsplata, mizerabilo!" Şi a continuat astfel cu toate 
celelalte zeiţe. 

18. Şi astfel, Agla le-a ucis cu propria ei mână pe toate soţiile fratelui 
său, pentru a se răzbuna pe el. 

19. Deşi a auzit vestea chiar a doua zi, regele nu a îndrăznit să-i 
spună: „Femeie, ce ai făcut?", atât de mult o iubea şi se temea de ea. 



Capitolul 93 

Cele 21 de femei înjunghiate sunt expuse în templul iubirii. Şocul 
gărzii şefului marilor preoţi în faţa cruzimii reginei 

(20 aprilie 1844) 

1. în continuare, Agla le-a poruncit zbirilor să înfăşoare trupurile 
femeilor în linţolii negre şi să le îngroape în aceeaşi grădină a zeiţelor 
frumuseţii. înainte de a le îngropa însă, ei trebuiau să le expună trupurile 
dezgolite în templu timp de o zi întreagă, pentru ca zeiţele să se delecteze cu 
acest spectacol sinistru. 

2. Gărzile i-au răspuns reginei: „Mare şi puternică suverană! Nu 
îndrăznim să facem ce ne-ai cerut, căci poporul este foarte ataşat de aceste 
zeiţe, iar dacă le vom speria şi dacă le vom ofensa, consecinţele ar putea fi 
nefaste pentru noi şi pentru Măria ta! 

3. Cine doreşte să se folosească de cruzime trebuie să adopte o 
anumită politică, astfel încât nimeni să nu-şi dea seama ce face. în caz 
contrar, el se expune unor mari pericole, iar posibilităţile sale de acţiune vor 
deveni în scurt timp extrem de limitate. De aceea, o implorăm pe Mărita ta 
să urmeze de această dată sfatul nostru şi să dispună îngroparea în taină a 
cadavrelor. în acest fel, afacerea va fi lichidată fără ca poporul să afle!" 

4. Ca răspuns la discursul lor bine intenţionat, Agla a sărit în sus ca 
muşcată de şarpe şi i-a ameninţat cu pumnalul pe toţi cei care nu erau 
pregătiţi să îi asculte orbeşte ordinele. 

5. Gărzile s-au văzut astfel nevoite să facă ce le-a poruncit regina lor. 

6. Corpurile au fost desprinse de stâlpi şi învelite în linţolii negre. 
Ele au fost transportate în plină zi pe 21 de cămile până la templul Naamei, 
unde au fost expuse goale. 

7. După ce au îndeplinit porunca reginei, zbirii şi-au luat grăbiţi 
tălpăşiţa şi au lăsat totul baltă, inclusiv cămilele lor, spunându-şi în sinea 
lor: „De data aceasta ne-am achitat de sarcină, dar data viitoare când va mai 
dori să omoare pe cineva, această scorpie de regină va trebui să-şi caute alţi 
oameni, căci noi unii nu o vom mai sluji! De altfel, nici pe rege!" 

8. Intre timp, generalul şi şeful marilor preoţi aflase deja ce s-a 
întâmplat, prin intermediul spionilor săi. De aceea, el a trimis o trupă de 
soldaţi bine antrenaţi la templul zeiţelor. 

9. Soldaţii i-au prins pe zbirii reginei chiar în timpul fugii lor 
precipitate şi i-au încercuit pe loc. Ei i-au silit apoi să se întoarcă la locul 
faptei (la templu, acolo unde erau expuse cadavrele), în calitate de 
prizonieri. 

10. Ajunşi la templu înainte ca zeiţele să poată vedea trupurile 
suratelor lor, şeful trupei i-a întrebat pe zbiri dacă ei au fost cei care le-au 
înjunghiat pe acele magnifice creaturi. 

1 1 . Cei interpelaţi le-au povestit însă tot ce s-a întâmplat. 

12. Şeful trupei a strigat: „Pe toţi zeii, şi chiar pe Dumnezeul 
primordial! Această regină este însăşi Satana, cea pe care o descriu cărţile 
lui Kinkar, căci o astfel de cruzime este nemaiauzită! 

13. Ce putem face pentru a ne debarasa de acest şarpe veninos urcat 
pe tron şi ale cărui porunci sunt ascultate de întregul infern? Viaţa în acest 
oraş va deveni în scurt timp insuportabilă, căci această femeie va înfricoşa 
chiar şi hienele şi tigrii!" 

14. După care şeful trupei s-a întors către soldaţii săi şi i-a spus 
unuia dintre ei: „Va trebui să protestăm deschis împotriva acestei poveşti! 
Chemaţi-i pe cei care se ocupă de îmbălsămări, căci doresc ca aceste 
cadavre să fie îmbălsămate pentru a nu se descompune, iar apoi expuse chiar 
în acest loc, în văzul tuturor, în nişte sicrie de sticlă pe care să scrie: , Opera 
infernală a reginei' ! 

15. Cât despre voi, ceilalţi, dezgropaţi imediat capul lui Waltar! 
După îmbălsămare, va fi expus şi acesta într-o urnă de sticlă aşezată între 
sicriele soţiilor sale, purtând aceeaşi inscripţie!" 

16. Soldaţii au ascultat pe loc ordinul ferm al superiorului lor. 

Capitolul 94 

îmbălsămarea corpurilor, care sunt expuse în sicrie de sticlă. 
Proiectul reginei de a le asasina pe toate zeiţele din templu, care reuşesc să 
fugă 

(22 aprilie 1844) 

1. In numai opt zile, cadavrele şi capul lui Waltar au fost 
îmbălsămate, apoi plasate în templul Naamei, în sicrie de sticlă, aşa cum am 
precizat deja. în mijlocul sicrielor a fost aşezată urna cu capul lui Waltar, pe 
un soclu aurit. 

2. După îndeplinirea acestei sarcini, şeful trupei s-a îndreptat către 
marea casă a zeiţelor, care nu-şi reveniseră din primul şoc. El le-a povestit 
ce s-a întâmplat şi le-a invitat să vină şi să contemple corpurile îmbălsămate. 

3. De data aceasta, zeiţele au venit îmbrăcate în haine de doliu. Ele 
au rămas îngrozite văzându-şi fostele colege în acea stare. 

4. După o tăcere îndelungată, superioara lor a întrebat cu o voce 
tremurătoare: „Dacă aceasta este opera reginei, ce ne aşteaptă în viitorul 
apropiat? Ce va face cu noi această scorpie?" 

5. Unul dintre zbiri i-a răspuns fără să fi fost rugat: „Permiteţi- mi să 
iau cuvântul, preafrumoase zeiţe! Soarta voastră nu poate fi diferită de cea a 
celor din aceste sicrie, căci am auzit chiar din gura reginei ce intenţionează 
să facă în continuare. Numai fuga vă mai poate salva de furia ei! 

6. Nu vă faceţi iluzia că generalul şi şeful marilor preoţi îi va putea 
împiedica proiectele! Căci regina dispune de tot felul de mijloace pe care 
nimeni nu le cunoaşte şi îi descoperă pe toţi cei care se opun intenţiilor sale 
satanice. Ea ştie deja de mai multe zile ce s-a întâmplat cu aceste corpuri, 
contrar ordinelor sale. De aceea, nu îi sfătuiesc pe cei care ţin la viaţa lor să 
mai întârzie mult timp prin aceste locuri!" 

7. Discursul zbirului a obţinut aprobarea şefului trupei, care le-a spus 
la rândul lui zeiţelor: „Comandantul zbirilor are dreptate. De aceea, 
pregătiţi-vă, astfel încât să vă putem conduce sub escortă într-un loc în care 
să fiţi la adăpostul furiei tigroaicei! In drumul nostru vom fi aşteptaţi de 
oameni care ne vor ajuta, căci tocmai am primit ordinul de la general să 
acţionăm în acest fel!" 

8. Zeiţele au acceptat pe loc această propunere. Ele şi-au luat rapid 
comorile personale şi au părăsit imediat locul, însoţite de trupa de soldaţi şi 
de zbiri. 

9. Nici nu s-a scurs bine o oră de la fuga lor că locul a fost împânzit 
de o trupă de soldaţi bine înarmaţi, înzestraţi cu săbii şi lănci. Aceştia aveau 
ordinul de a nimici escorta generalului, de a ucide cu baioneta toate zeiţele 
şi de a le îngropa împreună cu soţiile lui Waltar. 

10. Dar de această dată, planul reginei a dat greş. 

Capitolul 95 

Furia reginei. Liniştirea ei de către şiretul Drohuit 

(23 aprilie 1844) 

1. Când fidelii slujitori ai reginei au pătruns cu forţa în apartamentele 
zeiţelor frumuseţii, ei au rămas uimiţi să le găsească goale. De aceea, ei s-au 
întors pe loc pentru a-i povesti reginei ce s-a întâmplat. 

2. Auzind această veste, Agla s-a dezlănţuit ca o furie, făcând spume 
la gură. Ea a jurat să se răzbune fără milă pe generalul şi şeful suprem al 
marilor preoţi. 

3. Atunci, căpitanul gărzii reginei, care era un bărbat foarte frumos, 
ce îi plăcea în taină suveranei, i-a cerut acesteia graţia de a schimba câteva 
cuvinte cu ea, în particular. 

4. Agla i-a acordat din toată inima această favoare preferatului ei, 
căruia i-a poruncit să o urmeze într-un mic cabinet din apropiere. 

5. Căpitanul a ascultat-o cu o mare satisfacţie interioară. Când cei 
doi au rămas singuri, regina 1-a întrebat care era motivul acestei întrevederi. 

6. In loc de alt răspuns, căpitanul s-a dezbrăcat complet şi abia apoi 
i-a spus: 

7. „Supremă suverană asupra vieţii şi morţii mele! Nu-ţi pot vorbi cu 
toată sinceritatea decât dacă sunt în întregime gol! Căci numai aşa te vei 
putea convinge de adevărul gol-goluţ al spuselor mele! Ascultă-mă aşadar, 
în numele iubirii infinite pe care ţi-o port, o, regină seducătoare mai presus 
de orice! 

8. O, regină de o mie de ori victorioasă asupra inimii mele! Cât de 
dulce trebuie să fie moartea dacă este provocată de mâna ta, o, regină care 
reprezinţi totul pentru mine! In numele acestei iubiri supreme pe care ţi-o 
port, te implor, nu mai cultiva planuri de răzbunare împotriva generalului şi 
şefului suprem al marilor preoţi! Căci orice ţi-ai propune să faci, vei ajunge 
întotdeauna prea târziu! 

9. Chiar crezi, regina mea şi viaţa mea, că regele este cel care deţine 
întreaga putere în mâinile sale? Ar fi o greşeală fatală! îţi spun: Gurat nu 
este decât purtătorul unui titlu şi îşi datorează întreaga consideraţie de care 
se bucură exclusiv faptului că este prietenul intim al generalului! Vai nouă 
însă dacă lucrurile vor lua o altă turnură şi dacă generalul va deveni 
duşmanul nostru! 

10. Aşa cum eu mă aflu gol în faţa ta, la fel de adevărat este şi faptul 
că vom fi pierduţi cu toţii, inclusiv regele! Căci 500.000 de soldaţi aşteaptă 
deja ordinul de luptă în jurul marelui palat al generalului. La un singur semn 
al acestuia, într-o oră am fi cu toţii terminaţi! 

1 1 . Sunt deja câteva zile de când generalul nu s-a mai prezentat în 
faţa regelui, deşi Gurat a încercat de mai multe ori să îi recâştige favoarea. 
Da, chiar propriul tău soţ ar fi gata să te dea pe mâna generalului în 
schimbul prieteniei acestuia! 

12. Cred că înţelegi acum, regina mea, cât de mare este puterea 
generalului şi cât de periculoase sunt intenţiile tale! 

13. O, regina mea, ucide-mă dacă te-am ofensat prezentându-ţi 
adevărul fără perdea, dar pasiunea iubirii pe care ţi-o port m-a silit să te pun 
în gardă în privinţa unui proiect care ţi-ar fi putut aduce pierzania!" 

14. Pentru prima dată, regina s-a simţit înspăimântată şi a spus: 
„Dragul meu căpitan, îţi mulţumesc pentru că m-ai avertizat. Iţi cer de 
asemenea să mă sfătuieşti ce trebuie să fac pentru a nu cădea în mâinile 
generalului!" 

15. Căpitanul i-a răspuns: „O, regina mea, lasă- mă acum să mă ocup 
doar de tine, iar mâine îţi voi indica o soluţie!" 

16. După care a prins-o în braţele sale. In final, s-a îmbrăcat din nou 
şi s-a întors în marea sală. Cât despre Agla, aceasta a rămas în cabinet şi şi-a 
chemat cameristele. 



Capitolul 96 

Căpitanul Drohuit este primit de rege. Vicleanul sfat al lui Drohuit 
este acceptat de Gurat şi de Agla 

(24 aprilie 1844) 

1. în continuare, căpitanul fidelilor slujitori ai reginei s-a dus drept la 
rege, căruia i-a relatat cu autoritate care erau planurile reginei şi ce 
intenţiona cu fermitate să întreprindă generalul Fungar-Hellan împotriva 
cuplului regal. El i-a explicat că era absolut imposibil să i se opună 
generalului, dat fiind că acesta deţinea întreaga putere în mâinile sale. 

2. Gurat i-a răspuns astfel căpitanului: „Prietene, ai perfectă dreptate! 
Ştiu foarte bine care este poziţia mea în raport cu Fungar-Hellan, dar ce mai 
pot face? De zece zile acesta a devenit absolut inaccesibil, pentru simplul 
motiv că am refuzat să i-o predau pe Agla pentru a se răzbuna pe ea din 
cauza cruzimii de care a dat dovadă împotriva fratelui ei şi a soţiilor 
acestuia. 

3. Ultimele cuvinte pe care mi le-a adresat au fost: , Foarte bine! 
Ceea ce nu doreşti să-i dai de bunăvoie prietenului tău, duşmanul tău de 
moarte va şti să îşi ia singur cu forţa!' 

4. După care m-a părăsit precipitat şi până în momentul de faţă mi-a 
fost imposibil să aflu ce pune la cale! 

5. Peste toate, nu există nici un alt mijloc de împăcare decât să i-o 
predau pe Agla, această femeie de o frumuseţe ce depăşeşte orice 
imaginaţie! - Spune-mi, dragul meu Drohuit, ce altceva aş putea face?" 

6. Drohuit i-a răspuns: „O, regele meu, la drept vorbind, nu există 
decât două posibilităţi: fie ca regina să fugă sub protecţia mea, fie ca ea să îi 
fie predată generalului! Ambele sunt însă la fel de periculoase! 

7. Totuşi, m-am gândit la un şiretlic! Dacă acesta va reuşi, Fungar- 
Hellan va redeveni prietenul tău, iar tu vei putea rămâne rege, la fel ca şi 
până acum! In caz contrar, singura soluţie pentru a o salva pe Agla, dar şi 
demnitatea ta regală, va fi fuga! 

8. Iată în ce constă acest şiretlic: îmbrac-o pe Agla cât mai seducător 
cu putinţă, iar eu mă voi duce la Fungar-Hellan şi îi voi spune: 

9. , Preafrumoasa Agla, pe care ai privit-o de atâtea ori cu plăcere, a 
aflat că te-ai supărat pe ea, deşi ea te consideră prietenul ei cel mai drag! De 
aceea, te imploră să îţi mai apleci o dată urechea la spusele ei, căci îţi poate 
oferi explicaţii cât se poate de plauzibile, care te vor linişti în privinţa 
aparentei ei cruzimi atât de greu de înţeles'. 

10. Generalul va accepta cu siguranţă această invitaţie şi va veni la 
regină, desigur, sub o escortă puternică. în ceea ce priveşte propunerile pe 
care trebuie să i le facă Agla, o voi instrui personal pe regină. Este important 
însă să îi permiţi să îmi dea un gaj al sincerităţii ei, astfel încât Fungar- 
Hellan să ia misiunea mea în serios. Şi astfel, lucrurile se vor putea aranja, 
după părerea mea! 

11. Sunt absolut convins că la vederea preafrumoasei şi seducătoarei 
Agla, generalul va accepta să negocieze cu ea!" 

12. După ce Drohuit şi-a expus astfel planul, Gurat i-a acordat 
întreaga lui binecuvântare şi puteri depline. Căpitanul s-a întors imediat la 
Agla, iar aceasta a acceptat toate propunerile sale. 

Capitolul 97 

Intrigile infernale continuă. Drohuit este primit de Fungar-Hellan. 
Generalul este prins în capcană 

(25 aprilie 1844) 

1 . După ce a pus-o pe Agla la curent cu ceea ce trebuia să-i spună lui 
Fungar-Hellan dacă acesta se va prezenta în faţa ei, Drohuit s-a îndreptat 
către palatul generalului şi i-a cerut o audienţă, pe care nu a primit-o decât 
cu mare dificultate. 

2. Ajuns în sfârşit în faţa generalului, acesta 1-a întrebat pe un ton 
imperios: „De unde vii tu, punându-ţi cu atâta curaj viaţa în joc, şi ce 
complotezi? Grăbeşte-te să vorbeşti, dacă nu doreşti să-ţi găseşti moartea 
chiar înainte de a deschide gura!" 

3. La început, Drohuit s-a cam speriat de această primire nu tocmai 
călduroasă, căci nu se aştepta să îl găsească pe general atât de mânios. După 
câteva clipe el şi-a regăsit însă sângele rece şi i-a răspuns lui Fungar-Hellan 
pe acelaşi ton: 

4. „Ei bine, dacă mă primeşti în acest fel, deşi tu însuţi m-ai angajat 
la curte, iar eu ţi-am fost întotdeauna un prieten fidel, nu-ţi voi mai spune 
nici un cuvânt, în pofida imensei importanţe a chestiunii pe care am venit să 
ţi-o prezint, de care depinde binele tău şi al întregii lumi, la fel cum viaţa 
depinde de bunăstarea inimii! Nu ai decât să îţi iei imediat sabia şi să mă 
ucizi fără a mai asculta marele meu secret, pe care nici un muritor nu-1 
cunoaşte!" 

5. La auzul acestor cuvinte îndrăzneţe, generalul s-a mai îmblânzit şi 
a spus: „Prietene, linişteşte-te, căci reacţia mea nu a fost decât un impuls 
necontrolat. Ştiu foarte bine că îmi eşti prieten şi că mi-ai făcut nenumărate 
servicii, şi nu mă îndoiesc că îmi vei mai face în continuare. De aceea, te rog 
să îmi spui ce ai pe inimă, şi te asigur că te voi asculta cu cea mai mare 
atenţie!" 

6. Atunci, Drohuit şi-a revenit şi i-a spus: „Bine, în acest caz, 
ascultă- mă! 

7. Ştiu că acum eşti foarte mânios pe Gurat, cel dintâi prieten al tău, 
şi că doreşti viaţa reginei. Totuşi, ascultă cu atenţie la ce doresc să îţi spun: 

8. De când este locuit acest pământ de oameni şi de animale, nimeni 
nu a mai dat dovadă de atâta ingratitudine faţă de rege şi de regină ca şi tine! 

9. Spune-mi: ce îi datorează cel care a fost salvat salvatorului său? - 
Deocamdată nu doresc altceva decât să îmi răspunzi la această întrebare!" 

10. Generalul 1-a privit cu uimire pe Drohuit şi i-a răspuns cu greu: 
„Ce tot spui acolo? Vorbeşte mai clar! Explică-te, pentru ca să pot fugi apoi 
la binefăcătorul meu, pentru a-mi exprima întreaga recunoştinţă!" 

11. De-abia stăpânindu-şi satisfacţia interioară, Drohuit i-a spus 
generalului: „Deocamdată, nu doresc să îţi spun decât un singur lucru: cea 
care ţi-a salvat viaţa a fost însăşi regina, care te preţuieşte mai presus de 
lumina ochilor şi pe care tu te străduieşti să o ucizi! Ce-i drept, nimeni nu 
ştie de ce a procedat ea aşa cum a făcut-o! 

12. Nu doresc să îţi spun deocamdată mai mult! Du-te la ea şi vei 
afla singur ce a făcut aceasta pentru tine! Dacă vei mai dori în continuare să 
o ucizi, o vei putea face liniştit! 

13. Dacă nu ai încredere în cuvintele mele, ia cu tine o escortă cât 
mai puternică! Iată de asemenea gajul sincerităţii pe care regina m-a 
însărcinat personal să ţi— 1 dau! Iţi poţi da astfel seama că nu sunt un trădător 
în ceea ce te priveşte!" 

14. Auzind aceste cuvinte, generalul a început să strige îndurerat: 
„Agla, cum m-am putut înşela atât de tare în privinţa ta? O, nobilă regină a 

tuturor gândurilor mele! Prin aparenta ta cruzime de neînţeles, tu mi-ai 
salvat de fapt viaţa! - Haide, să mergem imediat la ea! Doresc să aflu mai 
multe amănunte în această chestiune!" 

15. După care generalul a uitat de planurile sale şi s-a grăbit către 
regină, însoţit de garda sa de onoare. 



Capitolul 98 

Primirea călduroasă pe care i-o face regele generalului. Gurat, 
Fungar-Hellan şi Drohuit sunt primiţi de regină. Declaraţia de iubire a 
Aglei adresată generalului este încununată de succes 

(26 aprilie 1844) 

1. Privind pe ferestrele lor, regele şi regina aşteptau cu angoasă 
venirea lui Fungar-Hellan. Vă puteţi imagina cât de mare a fost bucuria lor 
văzându-1 pe general la dreapta lui Drohuit, apropiindu-se de palat însoţit de 
garda lui de onoare! 

2. Imediat, regina s-a îndreptat către marea sală care făcea parte 
integrantă din apartamentele sale, în timp ce regele s-a îndreptat către 
propria sa sală de recepţie. Fiecare din cei doi suverani l-au aşteptat separat 
pe omul de care depindea bunăstarea sau nenorocirea a jumătate din 
pământul locuit de oameni! 

3. Ajuns la porţile palatului, generalul i-a spus lui Drohuit: „Am 
ajuns! Te avertizez însă: dacă voi avea cea mai mică bănuială în ceea ce te 
priveşte, soarta ta va fi un infern viu!" 

4. Drohuit i-a răspuns: „Adevăr îţi spun: voi interveni eu însumi dacă 
nu vei fi primit cu o iubire supremă şi cu o sinceritate mai presus de orice 
bănuială de către cei doi suverani, precum şi dacă ceea ce ţi-am spus mai 
devreme nu se va confirma!" 

5. Fungar-Hellan i-a răspuns: „Bine! In acest caz, însoţeşte-mă la cei 
doi regi, pentru a mă putea convinge personal că aşa stau lucrurile! 

6. După aceste cuvinte, generalul, însoţit de Drohuit şi de garda sa, a 
urcat la cel de-al doilea etaj al imensului palat regal, îndreptându-se mai 
întâi către rege. Acesta 1-a primit cu braţele deschise şi a exclamat: „Fratele 
meu, te salut cu drag!" 

7. Primirea care i s-a făcut a avut darul să îl îmblânzească la maxim 
pe general, care s-a bine-dispus sincer, fapt care 1-a determinat să îl întrebe 
pe rege dacă prietenia sa nu ar fi de preferat actualei sale ostilităţi. 

8. Gurat i-a răspuns: „O, frate, dacă tu îmi eşti ostil, eu nu mă mai 
pot numi rege! Căci ţie îţi datorez tot ce am! Tu eşti cel care stabileşte 
ordinea în propria mea casă, căci tu o susţii în întregime! Cum aş putea să 
nu îmi doresc prietenia ta?" 

9. Atunci, Fungar-Hellan 1-a strâns în braţele sale pe vechiul său 
prieten, după care i-a spus lui Drohuit: „Apropie-te şi tu, căci văd că 
intenţiile tale în ceea ce mă priveşte sunt sincere! De acum înainte, tu vei fi 
cel de-al treilea partener al noii noastre alianţe! Iar acum, să mergem la Agla 
şi să vedem în ce măsură doreşte să ia şi ea parte la această alianţă!" 

10. După care, generalul s-a îndreptat către apartamentele Aglei, 
încadrat de Gurat şi de Drohuit, şi înconjurat de întreaga sa gardă de onoare. 
Regina a alergat în întâmpinarea sa cu braţele larg deschise şi 1-a strâns la 
piept cu toată forţa iubirii ei. 

11. Această primire neaşteptată a avut un efect atât de copleşitor 
asupra generalului încât acesta nu a mai putut scoate nici măcar un singur 
cuvânt, atât de mare era fericirea pe care o simţea! 

12. După câteva clipe, Agla a luat cuvântul, spunându-i lui Fungar- 
Hellan cu vocea tremurătoare (deşi nu din cauza iubirii): „Generale, cum ai 
putut dori să-mi iei viaţa, când iubirea pe care ţi-o port ţi-a oferit un 
sacrificiu pe care nu aş fi îndrăznit să i-1 ofer nici măcar unui zeu? 

13. Ştiu că am dat dovadă de o cruzime inumană, căci nimeni până la 
mine nu a mai comis vreodată ceva atât de odios! Dar pământul nu a 
cunoscut încă o inimă de femeie atât de plină de iubire precum cea pe care 
ţi-o port, o, Fungar-Hellan! Niciodată nu a trăit vreodată pe pământ o femeie 
care să aprecieze la justa ei valoare întreaga măreţie a unui bărbat, aşa cum 
s-a întâmplat în cazul meu, în ceea ce te priveşte! Ei bine, îndrăznesc să îţi 
spun că eu am fost o astfel de femeie! Şi toate actele pe care le-am comis, 
le-am comis numai din iubirea infinită pe care ţi-o port!" 

14. Această explicaţie 1-a emoţionat până la lacrimi pe general, care 
i-a spus reginei: „O, Agla, ce doreşti să-ţi ofer în schimbul acestei iubiri?" 

15. Agla i-a răspuns: „Singura recompensă pe care mi-o doresc sunt 
inima şi iubirea ta! Dar mai întâi de toate ascultă-mă, pentru a afla motivul 
care a stat în spatele acţiunilor mele! Abia atunci vei înţelege că te iubesc 
mai presus decât propria mea viaţă!" 

Capitolul 99 

Gurat şi Drohuit intră în jocul murdar al Aglei. Discursul ipocrit al 
reginei 

(27 aprilie 1844) 

1 . In forul său interior, Gurat nu era prea satisfăcut de declaraţia de 
iubire a sublimei sale soţii adresată lui Fungar-Hellan. El şi-a dat însă seama 
că nu este momentul cel mai potrivit pentru a-şi da arama pe faţă. 

2. Ce altceva ar fi putut face decât să asculte toate aceste afirmaţii 
amoroase cu o mină cât mai fericită? Căci situaţia era cât se poate de 
delicată: avea în faţă două fructe la fel de amare. Singura alternativă era să 

muşte dintr-unul dintre ele, fiind mulţumit că nu trebuia să guste din 
amândouă! 

3. Drohuit nu era nici el mai fericit să o audă pe regină vorbindu-i 
astfel generalului, căci ar fi preferat să fie el beneficiarul acestor declaraţii 
de amor. Nu avea însă de ales şi trebuia să pară încântat în faţa acestui joc 
murdar, căci o singură privire piezişă l-ar fi putut costa viaţa. 

4. De aceea, cei doi bărbaţi au reuşit să-şi compună o mină cât mai 
bonomă, făcându-i pe Fungar-Hellan şi pe Agla să creadă că le doreau toată 
fericirea din lume. 

5. In ceea ce o privea, regina a început să-i explice imediat 
generalului motivele comportamentului ei, pentru ca acesta să înţeleagă cât 
de drag îi era. Astfel, ea i-a spus: 

6. „Multiubitul meu Fungar-Hellan! Ştii foarte bine că mi-am iubit 
fratele mai mult ca propria viaţă! De dragul lui, am părăsit munţii sacri şi 
mi-am pus viaţa în pericol, plecând în căutarea lui într-un oraş complet 
necunoscut pentru mine. 

7. Din fericire, l-am găsit pe cel pe care îl căutam mult mai repede şi 
mai uşor decât m-aş fi aşteptat. Ştiţi cu toţii de ce. Am fost adusă aici, iar 
regele mi-a cucerit imediat inima şi 1-a convins pe fratele meu să mă cedeze 
lui. în schimbul acestei afaceri, regele i-a propus să le ia de soţii pe zeiţele 
frumuseţii şi să devină vicerege. 

8. Când a auzit această propunere, mi-am dat seama că fratele meu 
ezită. Faptul că inima lui era capabilă de ezitări m-a rănit la culme, căci eu 
îmi riscasem viaţa de dragul lui! 

9. Am reuşit totuşi să îmi domin sentimentele, după care m-am 
apropiat de el şi l-am convins eu însămi să accepte acest schimb, pentru a-i 
pune astfel la încercare iubirea faţă de mine. Această iubire nu s-a dovedit 
însă prea mare, căci în loc să îşi pună viaţa în pericol pentru biata lui soră, 
ale cărei valori spirituale elevate le cunoştea prea bine, el m-a cedat pe loc 
regelui şi a acceptat în schimbul celei care îl iubea cu toată puritatea inimii 
ei câteva curtezane care se ofereau primului venit şi care nu au dobândit 
vreodată acele calităţi interioare care să le facă demne de statutul de fiinţe 
umane. 

10. Inima mea s-a strâns de durere în faţa acestui act demn de 
dispreţ, dar nu mai puteam face nimic pentru a schimba ce s-a întâmplat. 

11. Scufundată în tristeţea mea, am început să te cunosc mai bine, o, 
Fungar-Hellan, şi am descoperit rapid în tine un spirit elevat, care îţi permite 
să conduci cu înţelepciune milioane de fiinţe umane! Mi-am dat imediat 
seama că tu erai adevăratul suveran al Hanohului, şi nu regele! 

12. Atunci, m-am gândit în sinea mea: ,0, prietene, ce bine ar fi dacă 
ţi-aş putea revela adevărul etern al destinului rezervat de Dumnezeu fiinţei 
umane, adevăr pe care îl port în inima mea! Cât de mult bine ai putea face 

dacă ţi-aş împărtăşi acest adevăr şi întreaga iubire pe care ţi-o poartă inima 
mea!' 

13. O, Fungar-Hellan, tocmai când te consideram mai apropiat de 
inima mea şi când am văzut că îl apreciezi din ce în ce mai mult pe fratele 
meu, datorită mie, desigur, am descoperit subit că Waltar conspira împotriva 
ta, punându-ţi viaţa în pericol! De aceea, am dispus aruncarea lui în 
închisoare, căci ţineam încă foarte mult la el şi nu doream să îi pun viaţa în 
pericol, dezvăluindu-ţi trădarea lui! 

14. L-am vizitat zilnic la închisoare, încercând să îl convertesc, dar 
nu am reuşit să obţin rezultatul scontat. Tocmai când mă apropiam, cu mari 
eforturi, de jumătatea drumului, tu ai aflat că Waltar lâncezea în închisoare 
şi ai dispus eliberarea duşmanului tău cel mai crunt. Acesta a reuşit să fugă 
şi şi-a propus să caute ajutor la populaţia din munţi, căreia dorea să-i 
dezvăluie un drum ascuns către ţinuturile de la şes, pe care oamenii tăi nu 1- 
au descoperit! 

15. Conflictul meu interior s-a acutizat astfel, căci aveam acum de-a 
face cu o chestiune de viaţă şi de moarte! De aceea, mi- am trimis zbirii în 
urmărirea fratelui meu, cu ordinul să-1 omoare dacă îl vor întâlni. Căci dacă 
ar fi rămas în viaţă, l-ai fi numit cu siguranţă mare senior peste vreun ţinut 
oarecare, iar el şi-ar fi continuat planurile infame, negociind în secret cu 
muntenii pentru a te trăda. Mai devreme sau mai târziu, aceştia ţi-ar fi sărit 
în spate ca nişte tigri şi ar fi ucis milioane de hanoheeni! Pe de altă parte, 
dacă ţi-aş fi dezvăluit trădarea lui, ce s-ar fi ales de el, dar şi de mine? 

16. Pentru a evita această nenorocire, am preferat să fac eu însămi 
acest sacrificiu care mi-a împovărat inima! Spune-mi acum: mă mai 
consideri atât de crudă ca şi înainte? - Dar încă nu mi-am terminat relatarea. 
De aceea, ascultă- mă în continuare!" 



Capitolul 100 

Discursul magistral, dar mincinos, al Aglei, pentru a-şi justifica 
acţiunile pline de cruzime 

(29 aprilie 1844) 

1. Agla a continuat astfel: „înainte de a fugi, fratele meu le-a 
poruncit în secret soţiilor lui să îşi monteze colegele împotriva ta, ba chiar să 
te suprime pe tine şi pe regele Gurat, astfel încât, atunci când el urma să se 
întoarcă în Hanoh, în fruntea unei armate imense, să poată pune cât mai uşor 
mâna pe tron. 

2. După cum ştim cu toţii, această tentativă de sacrilegiu a dat greş! 
Şi ce crezi că au făcut soţiile lui când au aflat că Waltar fusese ucis din 
ordinul meu? Ei bine, ascultă-mă: ele au făcut jurământul infam de a ne 
ucide pe toţi, pe tine, pe rege şi pe mine! 

3. Cum şi când? - Urmaţi- mă cu toţii în cabinetul secret care a fost 
locuit de cele şapte soţii ale lui Waltar şi vă veţi convinge cu propriii voştri 
ochi de adevărul spuselor mele!" 

4. După care Agla i-a condus pe toţi cei de faţă în vastul cabinet 
amintit mai sus, unde a deschis un sertar secret şi le-a arătat o cupă de 
cristal, spunând: 

5. „Priviţi cu atenţie această oribilă cupă! Ea este plină cu ace 
otrăvite! Spuneţi- le servitorilor să aducă un animal şi să îi înţepe uşor pielea 
cu unul din aceste ace otrăvite, ţinându-le însă cu cea mai mare precauţie! 
Veţi vedea cum biata victimă va muri în scurt timp în chinuri!" 

6. Servitorii au adus imediat un viţel pe care l-au înţepat superficial 
în burtă cu un astfel de ac, iar animalul a intrat imediat în convulsii şi a 
murit aproape instantaneu. 

7. Toată lumea a rămas şocată în faţa acestui efect cutremurător. 

8. Agla a continuat: „Puteţi încerca otrava şi pe alte animale; veţi 
constata că efectele ei sunt aceleaşi! La fel, dacă există vreun deţinut vinovat 
de un delict foarte grav, dispuneţi aducerea lui aici şi înţepaţi-1 cu acul! Veţi 
constata că va muri rapid, ca şi cum moartea sa s-ar datora unor cauze 
naturale!" 

9. Atunci, Fungar-Hellan i-a spus reginei: „Agla, de unde ştii toate 
aceste lucruri şi cum ţi-ai putut da seama de complot? Cum ai reuşit să 
descoperi efectul înspăimântător al acestei otrăvi, de care personal nu am 
auzit vreodată?" 

10. Agla i-a răspuns: „Ei bine, cel care mi-a explicat toate aceste 
lucruri a fost marele meu prieten şi salvator, Drohuit. El s-a apropiat de 
acele femei, câştigându-le încrederea şi părând că este de acord cu 
complotul lor! 

11. După ce mi-a împărtăşit ce se întâmpla şi după ce m-am convins 
personal de răutatea acelor femei, inima mea a fost cuprinsă de o puternică 
dorinţă de răzbunare. Le-am obligat pe acele femei să vină aici, pretinzând 
că sunt prietena lor, după care le-am forţat cu ajutorul zbirilor mei să se 
dezbrace. Am dispus apoi legarea lor de aceste coloane şi mi-am potolit 
setea arzătoare de dreptate, folosindu-mă în acest scop de calitatea mea de 
regină şi de stăpână asupra vieţii şi morţii supuşilor mei! 

12. Ce termen crezi că au fixat aceste vipere pentru moartea ta? Ei 
bine, următoarea ta vizită la ele te-ar fi costat viaţa, caz în care ai fi păţit 
exact ce a păţit acest animal! Dacă te vei duce în apartamentele acestor 
zeiţe, vei găsi acolo aceleaşi mici instrumente letale. Iţi vei da astfel seama 
cât de avansat era complotul, dar şi motivul care m-a determinat să le ucid 
pe aceste femei! 

13. Dacă doreşti să ştii de unde provine această otravă, inspectează 
grădina zeiţelor şi vei descoperi într-un colţ al acesteia, acolo unde se află o 

căsuţă destinată plăcerilor, un arbust al cărui trunchi este acoperit cu picături 
de sevă, ca nişte perle. Ei bine, aceste picături reprezintă chiar această 
otravă! 

14. Cred că nu mai trebuie să-ţi aduc şi alte dovezi referitoare la 
motivele care m-au determinat să acţionez aşa cum am făcut-o, în calitate de 
cea mai bună prietenă a ta, pentru a dejuca planul perfid al acestor hiene!" 

15. Atât Fungar-Hellan cât şi regele se aflau într-o stare de şoc, nici 
unul nemaiştiind ce să creadă. 



Capitolul 101 

Fungar-Hellan îl chestionează pe Drohuit. Răspunsul avizat al 
căpitanului 

(30 aprilie 1844) 

1 . După ce şi-a mai revenit din starea sa de uimire, Fungar-Hellan 1-a 
privit cu ochii mari pe Drohuit şi i-a spus: „Drohuit, s-ar putea ca tu să fii un 
trimis al zeităţilor noastre protectoare, ba poate chiar al bătrânului 
Dumnezeu al mâniei, care nu dă dovadă de bunătate decât atunci când 
oamenii îi îndeplinesc voinţa, dar care la cel mai mic semn de nesupunere 
din partea acestora se înfurie şi doreşte să distrugă întregul pământ! 

2. Da, nu este exclus ca tu să fii trimisul Lui! - La fel de posibil este 
însă să provii din infernul cel mai de jos, ca slujitor credincios al lui Satan! 
Mi se pare greu de crezut că ai fi putut descoperi altfel secrete atât de bine 
ascunse, care mie mi-au scăpat! 

3. în acest mare oraş care numără mai mult de un milion de case nu 
se petrece nimic fără ca eu să fiu informat pe loc! In aceste condiţii, mă 
întreb ce diavol a putut pune la cale un asemenea complot fără ca eu să aflu 
ceva despre el până când mi-a vorbit Agla? 

4. Şi cum ai reuşit să împiedici această conspiraţie înspăimântătoare 
şi absolut satanică? Explică-mi toate aceste lucruri şi mă voi linişti. Dacă nu 
vei fi capabil însă, leii, tigrii, hienele, urşii şi lupii îţi vor deveni singura 
companie!" 

5. Dar Drohuit i-a răspuns: „Prietene, ce tot spui acolo? Cum poţi 
pretinde că ştii tot ce se întâmplă în acest mare oraş, zi de zi? Iţi spun: tu nu 
cunoşti decât aparenţa lucrurilor, şi nu semnificaţia lor profundă! 

6. Cine ţi-ar putea revela ce gândesc eu? Ce mă împiedică pe mine să 
vorbesc şi să acţionez astfel încât să dau de bănuit, în timp ce mă gândesc la 
cu totul altceva, în favoarea ta? 

7. Sau invers, ce mă împiedică să vorbesc şi să acţionez cât se poate 
de corect în ochii tăi, dar să mă gândesc la trădare, încălcându-ţi astfel 
încrederea exagerată şi aşa-zisa omniscienţă? 

8. De pildă, tu nu ai aflat niciodată că zeiţele frumuseţii cultivă pe 
ascuns arbuşti plini cu otravă într-un colţ retras al grădinii lor, pregătind în 
tot acest timp instrumente letale aparent inofensive, dar cu atât mai 
periculoase! 

9. De ce au făcut acest lucru? - Ei bine, gândeşte-te la noul impozit 
pe care li l-ai cerut şi la legea care le interzice să rămână însărcinate, şi vei 
înţelege imediat motivele complotului lor! 

10. La fel ca şi Agla, îţi spun şi eu: du-te şi convinge-te singur, şi 
abia apoi îţi vei da seama în ce măsură merit să fiu aruncat la fiarele tale 
feroce!" 

11. Auzind aceste cuvinte, Fungar-Hellan a rămas absolut 
descumpănit. El a cerut ca întregul grup să se îndrepte către grădina zeiţelor 
pentru a se convinge personal de adevărul celor auzite până în prezent. 
Drept urmare, grupul s-a pus în mişcare, îndreptându-se către templul 
iubirii. 



Capitolul 102 

Fungar-Hellan în grădina templului zeiţelor. Afirmaţiile Aglei şi ale 
lui Drohuit sunt testate. Generalul o suspectează pe Agla. Frumuseţea Aglei 
are câştig de cauză 

(2 mai 1844) 

1 . Odată ajuns în grădină, Fungar-Hellan a examinat cu atenţie tot ce 
i s-a spus: marea casă goală, templul şi grădina propriu-zisă, şi a descoperit 
că afirmaţiile lui Drohuit se confirmau. într-adevăr, el a găsit în locuinţa 
zeiţelor o mare cantitate de ace otrăvite, care au fost imediat confiscate de 
către funcţionarii săi. A descoperit de asemenea luxuriantul arbust incredibil 
de veninos care se afla în mijlocul pavilionului de sticlă. Planta avea exact 
aspectul descris de Agla, iar trunchiul ei era acoperit cu picături de sevă 
otrăvită. 

2. Atunci, Fungar-Hellan le-a poruncit oamenilor săi să distrugă 
arbustul, ba chiar întregul pavilion! 

3. Dar Agla 1-a prins pe general de braţ şi i-a strigat: „Prietene drag! 
în numele a tot ce îţi e mai drag pe lume, te implor: nu distruge pavilionul 
de sticlă şi nu îl deschide cu nici un chip, căci aceste plante au o asemenea 
natură încât ele reacţionează violent dacă dau de aer curat, omorând orice 
formă de viaţă pe o distanţă de trei leghe împrejur! 

4. Dacă doreşti să distrugi într-adevăr acest arbust, construieşte în 
jurul lui un rug alcătuit din copaci plini cu răşină şi dă-i foc! Numai în acest 
fel vei putea extermina această plantă fără nici un risc!" 

5. Aceste explicaţii referitoare la maniera corectă de distrugere a 
arbustului veninos l-au înmărmurit pe Fungar-Hellan. El a fixat-o pe Agla 
cu cea mai mare atenţie şi i-a spus: 

6. „Ce tot spui acolo, femeie? De unde cunoşti atât de bine efectele 
acestui arbust, de parcă l-ai fi creat tu însăţi? 

7. într-adevăr, chiar dacă ai avea cele mai bune intenţii la adresa 
mea, dacă ceea ce spui despre natura acestei plante se adevereşte, acest lucru 
te face să devii foarte suspectă în ochii mei! Cine ştie dacă nu cumva tu 
însăţi ai plantat acest arbust infernal? 

8. îţi mai acord un scurt răgaz! încearcă să te disculpi de suspiciunea 
justificată ce apasă asupra ta! în caz contrar, vei regreta amarnic! Haide, 
dezbracă-te, astfel încât să nu poţi disimula în nici un fel adevărul! De acum 
înainte nu mă vei mai putea înşela, căci îndoielile mele în ceea ce te priveşte 
nu au făcut decât să crească! Nu vei putea obţine niciodată de la Fungar- 
Hellan tot ce doreşti, ca şi cum el ar fi lipsit de minte!" 

9. Această somaţie nu a fâcut-o pe Agla să-şi piardă sângele rece. Ea 
s-a mulţumit să îi spună generalului: „Bine, mă voi dezbrăca, dar nu aici, în 
această casă pestilenţială, ci într-una din camerele fostelor zeiţe!" 

10. Drept urmare, întregul grup s-a îndreptat către una din camerele 
casei locuite cândva de zeiţe. 

1 1 . Atunci, Agla s-a dezbrăcat, precum îi poruncise Fungar-Hellan. 

12. Nimic nu l-ar fi putut orbi mai tare decât această scenă pe 
general, care era foarte senzual. Abia în acel moment i s-au dezvăluit în 
întregime farmecele ieşite din comun ale acelei femei de o frumuseţe 
extraordinară, care exercita o fascinaţie atât de mare asupra bărbaţilor încât 
unii dintre cei de faţă chiar şi-au ieşit din minţi, iar cinci dintre ei au căzut la 
pământ, morţi. 

13. Cât despre Fungar-Hellan, acesta a uitat complet de suspiciunile 
sale. Căci, la fel cum răsăritul soarelui risipeşte ceaţa din văi, frumuseţea 
excesivă a corpului gol al Aglei i-a risipit complet orice bănuială bietului 
general. 

14. Drept urmare, el nu i-a mai cerut nimic altceva decât iubirea ei, 
promiţându-i că va face tot ce-i va sta în puteri pentru a deveni demn de ea. 

15. Agla a apreciat cu atât mai mult această victorie cu cât se aflase 
pe marginea prăpastiei, scăpând ca prin urechile acului. 

16. Marii perdanţi ai acestui deznodământ erau Gurat şi Drohuit, 
care au fost nevoiţi să asiste neputincioşi la derularea evenimentelor. Dar ce 
mai puteau face ei decât să-1 felicite pe Fungar-Hellan? 

17. Acest episod a pus capăt anchetei conduse de general. Fungar- 
Hellan a condus-o pe Agla la palatul lui, luând-o de soţie, cu toate onorurile 

care îi erau datorate. Cât despre Drohuit şi Gurat, aceştia s-au întors şi ei la 
casele lor, cu feţele posomorâte. 



Capitolul 103 

Drohuit şi Gurat le povestesc concubinelor lor ce s-a întâmplat. 
Fuga ratată. Reconcilierea 

(3 mai 1844) 

1 . Ajunşi la palat, Drohuit şi Gurat au fost primiţi de concubinele lor, 
care i-au întrebat cum au decurs lucrurile cu teribila Agla. 

2. Drohuit le-a răspuns: „Foarte rău, dragele mele, foarte rău! Agla a 
rupt legătura maritală care o lega de regele nostru plin de bunătate şi şi-a 
dăruit inima lui Fungar-Hellan, ca şi cum ar fi fost celibatară! Cât despre 
acel blasfemiator al drepturilor sacre ale regelui, acesta şi-a văzut visul cu 
ochii! Să sperăm că privilegiul de care se bucură astăzi îi va aduce tot atâtea 
avantaje câte i-a adus regelui nostru! Nu-i pot dori altceva! 

3. în ceea ce mă priveşte, am fost un măgar cum nu mai există altul 
pe pământ, căci mi-am riscat inutil viaţa pentru acest monstru infernal! Dacă 
aş fi denigrat-o în faţa lui Fungar-Hellan, cu siguranţă Agla nu ar mai fi 
astăzi în viaţă! Am fost însă suficient de stupid pentru a-i lăuda calităţile, 
spălându-i toate păcatele şi prezentându-i-o generalului ca şi cum ar fi fost 
imaculată! 

4. Drept recompensă, ne-a întors amândurora spatele, mie şi regelui, 
şi nu ar fi exclus să trecem în scurt timp pe lumea cealaltă, graţie unei mici 
înţepături de ac. La fel de bine, ne-ar putea cere amândurora să părăsim 
pentru totdeauna oraşul Hanoh şi să ne căutăm sălaş printre tigri, hiene şi 
urşi! - Ce zici, Gurat, am dreptate sau nu?" 

5. Gurat i-a răspuns: „Prietene, dacă ar depinde numai de mine, aş 
zice că cel mai bun lucru pe care l-am putea face ar fi să ne strângem toate 
comorile şi să părăsim oraşul chiar în această noapte; căci cred că mâine va 
fi deja prea târziu! 

6. De aceea, eu zic să îi chemi pe toţi servitorii mei şi să le dai 
instrucţiunile necesare, sub jurământul secretului cel mai deplin! O sută de 
cămile ne vor transporta averea, alte o sută proviziile de care vom avea 
nevoie pentru drum, şi o ultimă sută ne va transporta pe noi înşine şi pe 
oamenii noştri într-un colţ cât mai îndepărtat al pământului. Căci de acum 
înainte nu vom mai avea zile în acest mare regat! 

7. Poporul este îndobitocit la culme, iar cei care îl conduc nu fac 
decât să mintă, dând dovadă de viclenie, de şiretenie, de ipocrizie şi de 
egoism politic. Oricum, adevăratul suveran al Hanohului este duşmanul 
nostru şi ne va duşmăni cu atât mai mult sub influenţa ferocei Agla, care ne 
va urî de moarte dacă va vedea că nu suferim din cauza pierderii ei!" 

8. în acest moment, Drohuit s-a uitat pe fereastră şi, spre marea sa 
uimire, i-a văzut pe Agla şi pe Fungar-Hellan apropiindu-se de palat. El i-a 
atras imediat atenţia regelui asupra acestui fapt. 

9. Văzându-i pe cei doi apropiindu-se, regele a strigat disperat: „Pe 
toţi zeii! Suntem pierduţi!" 

10. Dar Drohuit, care le-a poruncit între timp femeilor să se retragă, 
i-a declarat lui Gurat: „Prietene, de acum înainte cuvântul nostru de ordine 
va fi: viclenie contra cruzime! Haide să ne destrămăm rapid hainele, să ne 
aruncăm la pământ şi să începem să ne lamentăm din răsputeri - şi te asigur 
că totul se va sfârşi cu bine!" 

1 1 . Gurat nu a mai stat mult gânduri şi cei doi au reuşit să-şi intre 
perfect în roluri. Nici nu au apucat să se zvârcolească de câteva ori pe jos că 
regina şi generalul au intrat pe marea poartă. Plină de blândeţe, Agla s-a 
îndreptat mai întâi către Gurat şi 1-a întrebat ce s-a întâmplat. 

12. Prinzând curaj, acesta i-a răspuns: „O, Agla, Agla, creatură 
divină! îmi lipseşti atât de mult încât mă consum de durere! Ştiu că trebuia 
să te las să pleci, dar inima mea, ah, sărmana mea inimă nu reuşeşte să se 
despartă deţine!" 

13. Atunci, Agla 1-a consolat pe Gurat spunându-i: „Nu mai plânge! 
Iată, sunt din nou alături de tine! Voi rămâne în compania ta şi te voi iubi cu 
toată afecţiunea de care sunt în stare. Cât despre Fungar-Hellan, acesta 
rămâne prietenul nostru cel mai intim!" 

14. Auzind aceste cuvinte, Gurat s-a ridicat şi s-a aruncat la gâtul 
Aglei şi al lui Fungar-Hellan, după care 1-a ajutat şi pe Drohuit să se ridice 
de la sol. 



Capitolul 104 

Discursul ipocrit al lui Drohuit. Satanica Agla cade în capcana 
întinsă de acesta. Recompensa generalului şi a lui Drohuit sunt cele două 
surori ale Aglei 

(4 mai 1844) 

1 . Când Drohuit a părut să-şi mai revină din disperarea sa prefăcută 
(demonstraţie care i-ar fi făcut cinste chiar şi celui mai genial actor), el s-a 
îndreptat cu timiditate către Agla, i-a sărutat rochia, după care 1-a salutat pe 
Fungar-Hellan cu cel mai profund respect, spunându-i: 

2. „Văzând că Gurat s-a prăbuşit într-o disperare fără margini, i-am 
spus pentru a-1 linişti: , Prietene, lasă-mă să te consolez! Ai încredere în zei 
şi în prietenul cel mai sincer şi mai nobil pe care îl ai! Bazează-te pe iubirea 
celestei Agla la fel cum te-ai baza pe un bloc de marmură şi te vei convinge 
în curând că lucrurile stau cu totul altfel decât ţi se pare ţie, în imensa ta 

durere!' Dar cuvintele mele au rămas iară nici un efect, căci el a continuat să 
se poarte ca un apucat. 

3. După o vreme, i-am prins mâna în mâna mea şi i-am spus: 
, Prietene, rege al acestui măreţ regat, Gurat, ascultă- mă! Te înşeli în 
totalitate comparând caracterul nobil al celestei Agla cu caracterele noastre! 
Căci ea este o fiică a unui locuitor al munţilor sacri ce au fost populaţi 
cândva cu primii oameni de pe acest pământ, în timp ce noi nu suntem decât 
nişte oameni simpli, de fapt, nişte biete umbre ale umanităţii! 

4. De aceea, trebuie să ne comportăm exact ca nişte umbre în raport 
cu Agla, căci numai ea are o natură cu adevărat umană. Noi suntem nişte 
sărmane umbre generate de soarele care apune şi doar ne imaginăm că avem 
un caracter măreţ, în timp ce prin comparaţie cu cel al Aglei nu însemnăm 
nimic! 

5. Dacă dorim să aspirăm măcar către statutul de oameni adevăraţi, 
tot ce trebuie să facem este să o urmăm pe Agla ca nişte umbre, fără să ne 
gândim însă vreodată că ea s-ar putea coborî la nivelul nostru!' 

6. După ce a auzit aceste cuvinte, Gurat s-a mai calmat întrucâtva, 
dar suferea încă foarte intens, aşa că a căzut în scurt timp într-o stare de 
tristeţe care nu părea să aibă limite. Din când în când striga: ,Agla este 
inima mea, iar Fungar-Hellan capul meu! Nu mă pot lipsi de nici unul dintre 
ei fără a-mi pierde viaţa; şi totuşi, îmi este limpede că nu îi pot avea pe 
amândoi! Fie o primesc înapoi pe Agla, fie pe Fungar-Hellan! ' 

7. Văzând cât de deşarte au rămas eforturile mele de a-1 consola, am 
căzut eu însumi într-o stare de melancolie profundă!" 

8. Ca răspuns la acest discurs improvizat şi sută la sută mincinos, 
Agla s-a apropiat emoţionată de oratorul încă aparent bulversat, i-a luat 
mâna, i-a apăsat-o pe pieptul ei şi i-a spus: 

9. „Te-ai dovedit un prieten credincios şi te-ai bucurat întotdeauna de 
indulgenţa mea, dar niciodată nu am bănuit până acum că ne poţi purta o 
asemenea fidelitate, mie, regelui şi lui Fungar-Hellan! De aceea, te voi 
recompensa aşa cum nimeni nu a fost recompensat vreodată până acum, în 
acest oraş! 

10. Iată: eu mai am încă două surori, a căror frumuseţe nu este cu 
nimic mai mică decât a mea! Le voi chema aici şi îţi voi dărui una ţie şi pe 
cealaltă lui Fungar-Hellan, astfel încât eu să pot rămâne soţia lui Gurat. In 
acest fel, relaţia noastră de prietenie se va consolida şi nimeni nu o va mai 
putea rupe vreodată!" 

1 1 . într-adevăr, această propunere a avut darul să îi satisfacă pe toţi, 
iar Agla a trimis de îndată mesageri în căutarea celor două surori ale ei, care 
locuiau încă în munţii sacri. 



Capitolul 105 

întâlnirea caravanei trimisă de Agla cu păstorii lui Mahal, tatăl 
reginei 

(6 mai 1844) 

1 . O caravană alcătuită din o mie de oameni a fost trimisă imediat în 
munţi, cu misiunea de a le aduce pe cele două surori ale Aglei, care se 
numeau Pira şi Gella. 

2. La jumătatea drumului, caravana a ajuns pe o pajişte superbă pe 
care câţiva păstori îşi păşteau oile şi caprele, apărându-le de animalele 
sălbatice. Păstorii îşi construiseră colibe şi erau înarmaţi cu săbii, praştii şi 
suliţe. 

3. Şeful caravanei 1-a întrebat pe unul din păstori dacă le cunoştea pe 
cele două fiice ale unui oarecare Mahal, respectiv pe Pira şi pe Gella. 

4. Păstorul i-a răspuns: „De unde veniţi voi şi cum se face că le 
cunoaşteţi pe frumoasele fete ale stăpânului nostru? De fapt, el a avut trei 
fiice şi doi fii, dar a fost nevoit să îl trimită pe unul din băieţi în ţinuturile de 
la şes, pentru a propovădui acolo penitenţa şi pentru a obţine iertarea 
păcatelor oamenilor în faţa lui Dumnezeu, respectiv pentru a le anunţa 
iminenta judecată a Domnului dacă oamenii nu doreau să se căiască. Acest 
fiu nu s-a mai întors însă acasă. 

5. La fel ca şi în cazul lui, una din frumoasele sale fiice a dispărut 
fără urmă. Nimeni nu ştie ce s-a ales de cei doi. Cine ştie dacă fata nu a 
căzut în mâinile vreunei caravane ca a voastră, căzând astfel victimă celor 
de la şes! De aceea, spuneţi- ne mai întâi de unde veniţi şi cine v-a trimis 
aici; abia apoi vă vom comunica unde se află Pira şi Gella!" 

6. Şeful caravanei i-a răspuns păstorului: „Ascultaţi-mă, cinstiţi 
păstori ai stăpânului vostru! Cea care ne-a trimis la voi a fost Agla însăşi, cu 
scopul de a le conduce la ea pe surorile sale! Agla a ajuns marea regină a 
ţinuturilor de la şes şi domneşte cu o putere nelimitată asupra unei jumătăţi a 
acestei planete! Noi înşine suntem servitorii ei. Fratele ei Waltar a murit, dar 
nimeni nu ştie cum. Cert este că i-am văzut capul îmbălsămat într-o urnă de 
cristal expusă la templul marii zeiţe Naama". 

7. Atunci, primul păstor a spus: „Mi-am dat seama că ai spus 
adevărul! De aceea, puteţi rămâne aici până mâine, când Mahal va veni cu 
cele două fiice ale sale şi veţi putea discuta personal cu el. 

8. Dacă va afla din gura voastră că Agla a devenit o mare regină a 
unui oraş de la şes despre care noi nu ştim nimic, va dori desigur să vă 
însoţească pentru a-şi vizita fiica pe care a deplâns-o atâta vreme, crezând-o 
pierdută pentru totdeauna!" 

9. Caravana a rămas aşadar peste noapte alături de păstori, aşteptând 
venirea lui Mahal şi a celor două fiice ale sale, în dimineaţa următoare. 

Capitolul 106 

Ritualul devoţional matinal al păstorilor. Cuvintele Celui Preaînalt 
care le sunt adresate. Caravana se întâlneşte cu Mahal şi cu fiicele sale 

(7 mai 1844) 

1. în timpul nopţii, păstorii au fost nevoiţi să se lupte, ca de obicei, 
cu animalele sălbatice care i-au atacat cu violenţă. Când soarele a început să 
răsară, ei au căzut însă în genunchi, slăvindu-L pe Dumnezeu şi 
mulţumindu-i că i-a apărat şi de această dată de ferocele fiare. In final, ei L- 
au rugat să le acorde şi de acum înainte graţia Lui. 

2. Atunci, o voce s-a auzit din cer, la fel ca un tunet, spunând: 
„Conduceţi această turmă bogată acasă şi închideţi-o în staulul slujitorului 
Meu Noe! Căci fratele său Mahal nu va mai avea nevoie de acum înainte de 
această turmă! El a luat astăzi decizia de a coborî împreună cu fiicele sale în 
ţinuturile blestemate de la şes, pentru a-şi încerca acolo norocul! 

3. Noe vă va da de muncă, aşa cum îi voi indica Eu. Dacă veţi 
executa voinţa Mea, făcând ceea ce vă va cere Noe, nu veţi simţi mânia Mea 
în ziua judecăţii. Dacă veţi murmura însă executând această sarcină, în 
momentele din urmă îmi veţi simţi mânia şi vă veţi blestema zilele! Aşa să 
fie!" 

4. După ce vocea a tăcut, păstorii au căzut cu feţele la pământ şi s-au 
închinat lui Dumnezeu. 

5. După ce s-au ridicat de la sol, şeful caravanei 1-a întrebat pe unul 
dintre ei ce a însemnat acea voce ca un tunet şi dacă a înţeles ce spunea ea, 
de vreme ce toţi au ascultat-o cu atâta atenţie. 

6. Păstorul i-a răspuns: „Zgomotul pe care l-aţi auzit nu a fost un 
tunet obişnuit, căci tunetele nu pot fi auzite atunci când cerul este perfect 
senin! Ceea ce aţi auzit a fost vocea lui Dumnezeu, care ne-a vorbit şi ne-a 
cerut să îndeplinim o anumită misiune. Ea ne-a avertizat că Mahal, cel care a 
fost stăpânul nostru până în prezent, va înceta să ne mai fie stăpân de acum 
înainte, căci se va stabili în ţinuturile blestemate de la şes pentru a-şi căuta 
acolo norocul. Dacă mai rămâneţi aici, îl veţi întâlni cu siguranţă, împreună 
cu fiicele sale!" 

7. După care păstorii au început să adune turma pentru a se îndrepta 
către Noe şi au părăsit locul. Membrii caravanei au aşteptat până seara, dar 
Mahal nu a apărut. 

8. Atunci, şeful caravanei a spus: „De ce am fost atât de proşti să-i 
lăsăm să plece pe acei păstori? Cine ştie dacă nu cumva l-au atacat pe 
Mahal, dacă s-au întâlnit într-adevăr cu el? Cel mai bine este să o pornim la 
drum, pentru a-i ieşi în cale. Poate că are nevoie de ajutorul nostru!" 

9. După aceste cuvinte, caravana s-a pus din nou în mişcare, 
îndreptându-se către culmile muntoase. 

10. După trei ore de mers, ei au zărit un întreg grup de oameni care 
se îndrepta către ei, în mijlocul cărora se afla Mahal, înconjurat de cele două 
fiice ale sale şi de fiul său. După ce au aflat cu cine au de-a face, membrii 
caravanei i-au povestit lui Mahal tot ce trebuia să ştie. 

1 1 . Aflând motivul venirii caravanei, Mahal şi-a concediat escorta şi 
a coborât vesel la şes, împreună cu străinii. 



Capitolul 107 

Mahal şi caravana care îl însoţeşte ajung la templul iubirii. Marea 
recepţie de la palatul regal 

(8 mai 1844) 

1. Drumul care cobora din munţi, aflat în stare proastă, căci era 
foarte rar frecventat, conducea direct către grădina zeiţelor frumuseţii şi în 
apropiere de templul deschis. De aceea, călătorii noştri au trebuit să treacă 
prin această grădină funestă şi în apropiere de edificiul cu pricina. 

2. După aflarea evenimentelor care s-au petrecut în acest loc, 
vizitatorii templului erau mai numeroşi ca oricând. Nu-i de mirare că 
membrii caravanei, mânaţi de curiozitate, şi-au propus să urmeze şi ei 
mulţimea, pentru a vedea ce se întâmplă acolo. 

3. Dar şeful caravanei i-a spus lui Mahal: „Onorate bătrân şi ilustru 
părinte al marii noastre regine! Ne-ar lua o oră ca să trecem prin toată 
această mulţime pentru a ne apropia astfel de templu! Deocamdată, nu 
dispunem de acest timp! 

4. De aceea, mulţumeşte-te pentru moment să priveşti templul de 
departe. Dacă vei dori să îl vezi mai îndeaproape, o vei putea face fără 
probleme în compania regelui, căci atunci când apare acesta, poporul se 
retrage imediat şi îi face cu respect loc!" 

5. Mahal s-a mulţumit cu aceste explicaţii şi a continuat să urmeze 
caravana. 

6. Ajuns în oraş, uimirea sa nu a mai cunoscut limite. El s-a oprit în 
faţa fiecărui palat, scufundat într-o stare de minunare din care nu mai reuşea 
să iasă. 

7. Cât despre copiii săi, aceştia erau de-a dreptul extaziaţi. Fiul său, 
pe nume Kisarell, întreba fără încetare dacă toate acele opere erau făcute de 
oameni. 

8. Cele două fiice erau la fel de fascinate văzând toate mărfurile 
expuse pe tarabe şi întrebau la tot pasul cui aparţineau acele lucruri 
minunate şi dacă le puteau lua cu ele. 

9. Şeful caravanei nu mai contenea cu explicaţiile şi a oftat uşurat 
atunci când, după patru ore, a reuşit să ajungă la palatul regal. 

10. Când caravana s-a oprit, regele, regina, Fungar-Hellan şi Drohuit 
le-au ieşit în întâmpinare oaspeţilor, primindu-i cu cea mai mare amabilitate 
şi conducându-i în interiorul reşedinţei regale. 

11. Mahal era atât de fericit datorită faptului că şi-a regăsit fiica 
preferată în circumstanţe atât de favorabile, după ce o plânsese atât de mulţi 
ani, încât nu mai putea pronunţa nici un singur cuvânt. 

12. Cât despre Fungar-Hellan, acesta a început imediat să-i facă 
curte Pirei, pe care a plăcut-o din primul moment. El i-a pus numeroase 
întrebări, la care frumoasa Pira a răspuns cu toată naivitatea, fapt care 1-a 
încântat pe general. 

13. La fel, Drohuit şi-a găsit fericirea alături de frumoasa Gella. 

14. La rândul ei, Agla trecea când în braţele părintelui ei, când în 
cele ale fratelui său, fiind incapabilă să mai spună ceva, atât de fericită era. 

15. Gurat a poruncit pe loc un festin somptuos şi i-a îmbrăcat pe loc 
pe noii veniţi cu haine regale. 

16. Aşa a fost primită această familie la Hanoh. 

Capitolul 108 

Hainele indestructibile ale lui Mahal. încăpăţânarea sa de a nu 
renunţa la ele 

(9 mai 1844) 

1 . După ce meşterii-croitori au adus hainele regale, Gurat 1-a rugat pe 
Mahal să îşi schimbe veşmintele de muntean cu cele confecţionate dintr-o 
stofă mai moale. 

2. Mahal şi-a amintit însă de Dumnezeu şi a spus: „Stimatul meu 
ginere! Eu am ajuns la o vârstă înaintată şi am supravieţuit multor regi ai 
ţinuturilor de la şes! 

3. Fratele meu Noe a cunoscut epoca lui Lameh, iar eu pe cea a lui 
Uraniel, care i-a succedat lui Tubal-Cain. Au urmat apoi consiliul celor o 
mie şi Ohlad, care a făcut cândva parte din consiliu şi care a redeschis 
templul lui Lameh. 

4. Această haină care îmi acoperă nuditatea mi-a folosit secole la 
rând şi este practic indestructibilă, căci a fost ţesută din materialul pe care li 
1-a dat însuşi Iehova primilor oameni de pe pământ! De câtă ingratitudine aş 
da dovadă faţă de Dumnezeu dacă m-aş despărţi de acest veşmânt care mi-a 
protejat corpul de căldură şi de frig timp de aproape cinci secole, pentru a 
îmbrăca acest veşmânt regal atât de moale! 

5. Desigur, haina mea nu este somptuoasă şi nu are nici un fel de 
strălucire, dar este infinit mai preţioasă pentru mine decât toate veşmintele 
voastre ţesute din fir de aur şi pline de pietre preţioase! Căci veşmintele 

voastre se murdăresc şi trebuie curăţate, în timp ce haina pe care o port de 
mai bine de 400 de ani nu se murdăreşte niciodată şi îmi păstrează intactă 
puritatea corpului! 

6. De aceea, nu voi îmbrăca niciodată o haină care se murdăreşte şi o 
voi păstra pe cea pe care o port, care nu numai că nu se murdăreşte, dar 
distruge chiar şi impurităţile corporale, asigurându-i trupului meu sănătatea 
de care are nevoie!" 

7. Gurat s-a minunat în faţa acestei încăpăţânări şi a întrebat-o în 
taină pe Agla ce trebuie să facă. 

8. Aceasta i-a răspuns: „Lasă-1 să facă ce vrea! Eu una îl cunosc 
bine; dacă refuză astăzi să facă ceva, a doua zi se răzgândeşte şi face ce îi 
spui tu! Acum face caz de bătrânul Dumnezeu, dar după ce îi trece această 
fază, păcătuieşte la fel ca noi toţi! 

9. Până una alta, nu mai pomeni nimic de acest subiect, dacă nu 
doreşti să se încăpăţâneze şi mai tare! Diseară, lasă-i însă veşmintele albe pe 
marginea patului, iar mâine şi le va pune din proprie iniţiativă, dacă nu 
direct pe piele, cel puţin deasupra hainei sale indestructibile!" 

10. Gurat a întrebat-o de asemenea în secret dacă tot ce i-a povestit 
tatăl său despre viaţa sa de dinainte şi despre haina sa este adevărat. 

1 1 . Agla i-a răspuns: „îl poţi crede întru totul pe cuvânt; căci avea 
deja 400 de ani când şi-a luat pentru prima oară o soţie! De altfel, îţi poţi da 
seama de acest lucru numai privindu-ne pe noi, copiii lui, care avem vârsta 
pe care o au bătrânii voştri, dar nu ne-am pierdut înfăţişarea de adolescenţi!" 

12. „Aşa este, i-a spus Gurat. Acum îl cred întru totul! Să înţeleg că 
haina sa este responsabilă pentru această longevitate?" 

13. Agla i-a răspuns: „Nu, adevărata cauză este bătrânul Dumnezeu, 
care este singurul Dumnezeu care există şi în afara căruia nu mai există nici 
un alt zeu! - Gata însă cu acest subiect, căci masa este deja servită! Mâine 
vei învăţa să o cunoşti pe adevărata ta Agla! Până atunci, să ne îndreptăm 
către sala de mese!" 



Capitolul 109 

Mahal şi familia lui la masa regală. Mahal întreabă unde este 
Waltar. Răspunsul evaziv al Aglei. Mahal se îmbracă cu hainele regale 

(10 mai 1844) 

1 . După aceste cuvinte, întregul grup s-a aşezat la masă, în faţa unor 
bucate foarte sofisticate. Singur Mahal a mâncat foarte puţin, căci cerul gurii 
sale nu era obişnuit cu asemenea bucate, iar stomacul lui robust de muntean 
încă şi mai puţin. 

2. în schimb, Pira şi Gella s-au desfătat pur şi simplu, căci 
curiozitatea le-a mânat să încerce din fiecare fel câte puţin. 

3. După masă, oaspeţii s-au întreţinut cu gazdele lor şi seara a trecut 
repede, într-o atmosferă de prietenie şi bună dispoziţie. 

4. Singur Mahal a pus o serie de întrebări legate de Waltar, la care 
Agla a răspuns foarte evaziv, astfel încât tatăl ei nu a înţeles nimic concret. 

5. In taină, Agla a dispus trimiterea unor servitori în grădina 
templului pentru a ascunde capul lui Waltar, mai precis pentru a-1 cimenta 
într-o nişă a zidului de incintă al grădinii cât mai îndepărtat posibil, sub 
legământul unei tăceri absolute, a cărei încălcare era pasibilă de pedeapsa cu 
moartea. 

6. în dimineaţa zilei următoare, ordinul reginei a fost executat până 
la ultimul detaliu şi în cel mai mare secret, căci servitorii Aglei şi-au spus: 
„Trebuie să îi ascultăm cu stricteţe ordinele! Dacă nu 1-a scutit nici măcar pe 
propriul ei frate, nu ne va scuti nici pe noi de pedeapsă! De aceea, va trebui 
să păstrăm o tăcere absolută!" 

7. După ce s-au întors la palat, servitorii i-au explicat în detaliu Aglei 
ce au făcut şi cum i-au ascuns capul lui Waltar. 

8. Agla i-a recompensat şi le-a poruncit încă o dată să tacă, inclusiv 
în faţa regelui, a lui Drohuit şi a generalului. 

9. Servitorii i-au jurat pe tot ce aveau mai sacru că vor păstra tăcerea, 
după care au plecat la treburile lor. 

10. Când toată lumea s-a reunit din nou în marea sală, cu toţii au 
remarcat absenţa lui Mahal. 

1 1 . Au plecat imediat să îl caute. 

12. Când au intrat în camera lui, l-au găsit încercând noile sale haine 
regale, pe deasupra veşmântului său indestructibil. 

13. Mahal a fost felicitat din toate părţile şi cu toţii s-au grăbit să îl 
complimenteze în sala de mese, unde îi aştepta deja un mic dejun excelent. 

14. începând din acea zi, întreaga familie venită din munţii sacri era 
îmbrăcată cu veşmintele regale, care le-au plăcut tuturor peste măsură. 



Capitolul 110 

Fungar-Hellan le cere de soţii pe ambele surori. Generalul face un 
schimb cu Drohuit, care devine rege şi o obţine pe Agla drept soţie 

(11 mai 1844) 

1. După masa de dimineaţă, Fungar-Hellan s-a ridicat şi i-a spus 
Aglei: „Agla, reprezentantă sublimă a frumuseţii feminine ideale pe acest 
pământ! în afară de tine, singurele care îţi egalează frumuseţea sunt surorile 

tale! Gella îmi place la fel de mult ca Pira şi nu reuşesc să fac o alegere între 
ele! 

2. Ca să fiu absolut sincer cu tine, aş prefera să le iau pe amândouă 
de soţii, nu doar pe una singură! Dacă Drohuit mi-ar da aprobarea sa, ar găsi 
în mine un prieten devotat pentru totdeauna. Oricum, această decizie îi 
aparţine numai lui!" 

3. Auzind aceste cuvinte, Agla s-a întors către Drohuit şi i-a spus la 
ureche: „Ai auzit ce doreşte Fungar-Hellan, dragul meu Drohuit? Care este 
răspunsul tău?" 

4. Drohuit i-a răspuns: „Am auzit, din păcate, dar ce pot face? Tot ce 
pot face este să renunţ la o mireasă pe gustul meu din motive pur politice, 
mulţumindu-mă cu acest fruct amar şi mimând satisfacţia în faţa acestui joc 
murdar! Singurul lucru care m-ar putea consola în faţa acestei pierderi, o, 
divină Agla, ar fi certitudinea iubirii tale! In caz contrar, aş fi absolut 
disperat!" 

5. Auzind aceste cuvinte din gura căpitanului ei preferat, care i s-au 
părut balsam pe rană, Agla i-a spus acestuia: „Da, Drohuit, îţi vei găsi de o 
mie de ori consolarea în braţele mele! Acum, du-te însă la Fungar-Hellan şi 
acordă-i ceea ce îşi doreşte, şi te asigur că totul se va termina cu bine!" 

6. Drohuit s-a ridicat de la masă, s-a dus la general şi i-a spus: 
„Prietene, sincer să fiu, aştepţi foarte mult de la mine! îmi propui să o 
sacrific pe aceea în schimbul căreia aş fi dispus să renunţ la o lume întreagă! 
Pentru a-ţi demonstra însă că tu reprezinţi pentru mine mai mult decât 
întreaga lume, sunt dispus să accept acest sacrificiu de dragul prietenului 
meu intim, mai mare şi mai puternic decât mine! In consecinţă, ţi-o cedez pe 
aleasa inimii mele, mânat de un elan care provine din străfundurile acestei 
inimi, şi te binecuvântez cu toată forţa fericirii care credeam că îmi aparţine 
deja!" 

7. Auzind aceste cuvinte, Fungar-Hellan 1-a luat în braţe pe Drohuit 
şi 1-a sărutat, spunându-i: „Drohuit, adevăr îţi spun: acest sacrificiu îţi va 
aduce avantaje la care nimeni nu a visat vreodată în întreaga lume; acest 
lucru este la fel de adevărat cum este faptul că eu mă numesc Fungar-Hellan 
şi că deţin întreaga putere în mâinile mele! 

8. Până atunci, îţi spun un singur lucru: Drohuit, tu eşti adevăratul 
rege, iar Gurat nu este decât un simplu figurant! In consecinţă, Agla îţi 
aparţine de drept! Lasă-1 pe Gurat, care a îmbătrânit şi a devenit slab, să se 
bucure de luxul lui şi să reprezinte puterea regală în faţa poporului. în ceea 
ce priveşte însă adevărata putere, aceasta ne va aparţine nouă, mie şi ţie! 

9. Aceasta este răsplata pentru datoria pe care o am faţă de tine şi pe 
care ţi-o acord în avans; viitorul îţi va arăta ce îţi va aduce!" 

10. După aceste cuvinte, cei doi prieteni s-au îmbrăţişat încă o dată. 
Drohuit a fost cât se poate de mulţumit cu promisiunea primită în schimbul 
sacrificiului său şi a plecat imediat să o informeze pe Agla. 

1 1 . Atunci, Agla i-a luat mâna lui Drohuit, a apăsat-o la pieptul ei şi 
i-a spus: „Acum, dorinţa mea cea mai intimă s-a îndeplinit! Tu îmi aparţii!" 



Capitolul 1 1 1 

Mahal solicită să fie informat. Răspunsul Aglei. Mahal este pus la 
curent cu situaţia infernală din Hanoh 

(13 mai 1844) 

1. Se pare însă că la urechile lui Mahal au ajuns zvonuri legate de 
ceea ce se întâmpla şi de faptul că ambele fiice ale sale erau promise unui 
singur bărbat. De aceea, el s-a îndreptat în grabă către Agla şi i-a cerut 
explicaţii. 

2. Agla i-a spus: „Ascultă-mă, dragul meu părinte! în munţii noştri 
arizi era natural ca tu să decizi dacă şi cu cine se puteau mărita fiicele tale, 
dar aici există o cu totul altă ordine a lucrurilor şi va trebui să fii de acord cu 
ceea ce decid principalii trei potentaţi ai acestui regat. 

3. Unul din aceşti potentaţi este exact cel care doreşte să le ia de soţii 
pe fiicele tale, iar aceasta este o mare şansă deopotrivă pentru ele şi pentru 
mine. Al doilea potentat sunt chiar eu, fiica ta Agla, care sunt regina acestui 
mare oraş şi a întregului regat, iar cel de-al treilea este Drohuit, acest tânăr 
înalt care vorbeşte cu Fungar-Hellan, şeful suprem al marilor preoţi. 

4. încearcă să întreţii relaţii de prietenie constante cu aceşti potentaţi 
dacă doreşti să te bucuri de o viaţă agreabilă şi fără griji. în caz contrar, s-ar 
putea să te confrunţi cu mari dificultăţi, chiar dacă eşti tatăl meu! De aceea, 
păstrează tăcerea şi afişează o bucurie cât mai mare în faţa lui Fungar- 
Hellan pentru faptul că le-a ales pe ambele tale fiice pentru a-i fi soţii, căci 
prin această alegere, câştigi şi tu ca importanţă în această ţară!" 

5. După ce a ascultat cuvintele Aglei, Mahal a început să-şi cam dea 
seama ce se întâmpla în această casă. Gânditor, el s-a scărpinat după urechi 
şi i-a şoptit cu voce joasă Aglei: 

6. „înţeleg ce vrei să spui şi voi încerca să mă integrez în acest joc 
murdar, dar asta numai de dragul tău! Spune-mi însă: dacă tu, Fungar-Hellan 
şi Drohuit sunteţi primii trei potentaţi ai regatului, la ce mai foloseşte 
regele? Şi ce se va întâmpla cu fiul meu Kisarell?" 

7. Agla i-a răspuns: „Prietenia care îl leagă pe regele Gurat de 
Fungar-Hellan nu este una foarte profundă. Pe de altă parte, regele este 
foarte stupid! El poartă hainele regale şi mimează rolul de rege, dar nu 
dispune de nici o putere! Drohuit este adevăratul suveran, iar eu sunt soţia 
lui. în consecinţă, pe el va trebui să-1 asculţi de acum înainte!" 

8. încă o dată, Mahal şi-a întrebat fiica: „Dacă aşa stau lucrurile, la 
ce mai foloseşte puterea lui Dumnezeu? Nu îi cereţi niciodată sfatul?" 

9. Agla şi-a indicat cu degetul propria frunte şi i-a spus: „Iată, aici se 
află toate sfaturile lui Dumnezeu! Aceasta este partea pe care omul trebuie 
să şi-o dezvolte şi după ea trebuie să se ia el, caz în care acţionează cu 
siguranţă în conformitate cu sfaturile lui Dumnezeu, cel care 1-a creat şi care 
i-a dăruit pentru totdeauna acest cap! - Cunoşti tu o cale mai bună?" 

10. De data aceasta, Mahal a tăcut, dându-şi în sfârşit seama că în 
ţinuturile de jos domnea infernul cel mai deplin. 

11. Cât despre Agla, aceasta s-a îndreptat glonţ către general şi a 
început o conversaţie de taină cu el. 

Capitolul 112 

Kisarell este numit şef al gărzilor pieţei palatului. Profeţia lui 
Mahal. Supărarea lui Mahal cauzată de moartea lui Waltar 

(14 mai 1844) 

1 . Convorbirea secretă dintre Agla şi Fungar-Hellan avea drept scop 
numirea lui Kisarell într-o funcţie publică oarecare. Generalul i-a propus 
reginei să îl numească pe fratele ei şef al gărzilor pieţei palatului, post care i- 
ar fi deschis o mulţime de posibilităţi de avansare, care i-ar fi permis să 
avanseze în poziţii din ce în ce mai înalte, în cazul în care ar fi făcut dovada 
unui talent real. 

2. Auzind această propunere, Agla s-a grăbit către tatăl ei pentru a-i 
împărtăşi noua veste şi i-a spus: „M-ai întrebat mai devreme ce se va 
întâmpla cu fiul tău. Ei bine, pot să-ţi spun că a fost numit deja şef al 
gărzilor pieţei palatului, un post întru totul onorabil! Dacă îşi va exercita 
această funcţie într-o manieră onorabilă şi dacă va dobândi cunoştinţe 
strategice profunde, va putea avansa treptat către poziţii din ce în ce mai 
înalte! Eşti mulţumit de această numire atât de avantajoasă pentru Kisarell?" 

3. Mahal i-a răspuns: „Ascultă, fiica mea! Sunt întru totul satisfăcut, 
dar doresc să îţi spun ceva. Sunt convins că nu ai uitat complet de 
Dumnezeul lui Adam, al lui Seth şi al lui Enoh. De aceea, doresc să-ţi 
transmit un lucru pe care toţi locuitorii din munţi îl cunosc. 

4. Voi aceştia, marii potentaţi ai regatului, nu ar trebui să vă faceţi 
prea mari iluzii în ceea ce priveşte proiectele voastre şi avantajele de care vă 
bucuraţi, căci orice om cu bun simţ care examinează starea de lucruri din 
regatul vostru îşi dă cu uşurinţă seama că nu veţi mai putea exista mult timp, 
dat fiind că v-aţi întors cu totul feţele de la Dumnezeu şi că aţi căzut într-o 
idolatrie totală, care venerează fiinţa umană mai presus de orice şi pune pe 
primul loc cultul cel mai obscur al lumii, care nu are nimic de-a face cu 
doctrina sfântă a Domnului. 

5. Adevăr îţi spun: peste numai 17 ani nu va mai exista nici o urmă 
din grandoarea voastră şi din măreţul vostru regat! De aceea, eu unul vă voi 

părăsi şi mă voi întoarce la fratele meu Noe, în munţii sacri. Totuşi, înainte 
de a pleca aş dori să îl revăd pe Waltar!" 

6. Agla s-a simţit impresionată fără să vrea, dar şi-a revenit repede şi 
i-a răspuns tatălui ei: „Fă cum doreşti. Din partea noastră nu vei avea parte 
de dificultăţi! In ceea ce îl priveşte pe Waltar, va fi imposibil să îl revezi, 
întrucât a plecat în lumea largă, dat fiind că - fiindu-i soră - nu i-am putut 
deveni soţie!" 

7. Mahal a intrat într-o stare de mare agitaţie interioară, şi-a muşcat 
buzele şi după câteva clipe i-a spus fiicei sale: „înţeleg că Waltar e mort! - 
Agla, Agla, Domnul te va pedepsi cu severitate!" 

8. După care şi-a acoperit faţa cu mâinile şi a început să plângă în 
hohote. 



Capitolul 113 

Mahal îi adresează generalului un discurs cu consecinţe grele. 
Argumentele celui din urmă sunt sinonime cu criteriile acestei lumi 

(15 mai 1844) 

1 . Fungar-Hellan a remarcat imediat că bătrânul Mahal plângea. De 
aceea, el s-a îndreptat către el şi 1-a întrebat care este motivul tristeţii sale. 

2. Mahal i-a răspuns: „O, potentat al acestui regat, care te bucuri de 
atâta timp de graţia şi de compasiunea lui Dumnezeu, Domnul nostru, dacă 
ai şti ce ştiu eu, şi tu ai plânge, la fel ca mine, lamentându-te teribil! 

3. Vezi tu, Domnul mi-a dăruit adineauri o mare lumină interioară, 
iar în această lumină am văzut crimele pe care le-aţi comis cu toţii împotriva 
Lui, precum şi pedeapsa care urmează şi care va consta în distrugerea 
voastră completă! Cum aş putea să nu plâng? 

4. Voi aţi ucis spiritul fiului meu Waltar, care a fost trimis la voi ca 
profet al lui Dumnezeu, şi cine ştie dacă nu i-aţi ucis şi trupul. . . 

5. Oricum, chiar dacă i-aţi fi ucis de o mie de ori trupul, nu aş 
plânge, ci aş râde, căci aş şti că fiul meu a rămas viu din punct de vedere 
spiritual în faţa lui Dumnezeu. De vreme însă ce i-aţi ucis spiritul, el a murit 
pentru totdeauna! 

6. Aceasta va fi soarta tuturor copiilor mei care se află aici! Agla este 
deja de trei ori moartă, iar Kisarell, Pira şi Gella vor muri în scurt timp dacă 
îşi vor însuşi felul vostru de a fi, în cazul în care nu veţi lua decizia să păşiţi 
pe urmele marilor regi din trecutul acestui regat, respectiv Lameh, Tubal- 
Cain, Uraniel şi Ohlad, care şi-au păstrat cu toţii verticalitatea în faţa lui 
Dumnezeu!" 

7. După ce a ascultat cuvintele lui Mahal, care i-au fost inspirate 
acestuia de Dumnezeu însuşi, Fungar-Hellan a reflectat câteva momente, 

după care i-a spus pe o voce cât se poate de calmă: „Poate că ai dreptate, 
căci ştiu bine că primii locuitori din munţii sacri dispun de o înţelepciune 
primordială, pe care noi am pierdut-o, din păcate. Oricum, nici noi nu 
suntem atât de limitaţi cum ai impresia tu! 

8. Este foarte adevărat că în regatul nostru idolatria se amestecă cu 
cunoaşterea lui Dumnezeu. Totuşi, nimeni nu poate spune că Fiinţa Supremă 
nu este bine reprezentată în credinţele noastre. Prin arta noastră plastică, noi 
materializăm pentru populaţie exclusiv acele forţe care provin de la 
Dumnezeul cel unic ce domneşte asupra întregii creaţii, şi nu le venerăm 
decât pentru că sunt divine. Nici măcar Dumnezeu nu ar considera acest 
lucru un sacrilegiu! 

9. Spune-mi: de ce i s-ar părea abominabil lui Dumnezeu, care este 
înţelepciunea eternă, faptul că noi dăm nume acestor forţe, reprezentându- 
ni-le într-o formă tangibilă? 

10. Spune-mi: atunci când admiri somptuozitatea unui edificiu şi îi 
lauzi frumuseţea, oare nu îl lauzi implicit şi pe cel care 1-a creat? Ce elogiu 
reprezintă acela în care lauzi persoana creatorului, dar îi critici opera? Nici 
un constructor nu ar fi satisfăcut de un astfel de elogiu! 

11. Cunoştinţele noastre referitoare la Dumnezeu merg mână în 
mână cu maniera noastră de a ne guverna poporul. Te-aş putea conduce 
oriunde în regatul nostru şi nu vei auzi nici măcar o singură plângere la 
adresa noastră, a conducătorilor lui! 

12. După cum vezi, oamenii sunt fericiţi! Nimeni nu cunoaşte 
sărăcia, iar artele şi ştiinţele sunt cât se poate de înfloritoare. Spune-mi: 
crezi că Dumnezeu şi-ar dori mai mult de la noi? Dacă doreşte să ne ucidă, 
nu are decât să o facă, căci suntem cu toţii în puterea Lui! Cât despre justiţia 
unui asemenea act. . . Mai bine să o lăsăm baltă! 

13. Vino cu mine şi îţi voi arăta cine suntem noi cu adevărat şi cu ce 
ne ocupăm noi. Abia după aceea îmi vei spune dacă ţi se pare ceva 
reprobabil în felul nostru de a fi!" 



Capitolul 114 

înţeleptul răspuns al lui Mahal şi criticarea politicii folosite în 
regatul Hanoh 

(17 mai 1844) 

1. După ce Fungar-Hellan a tăcut, Mahal i-a spus cu voce tare: 
„Dumnezeul meu şi unicul meu Domn! Doar nu vrei să-ţi abandonezi 
slujitorul, astfel încât să confunde noaptea cea mai adâncă ce domneşte în 
acest ţinut cu lumina? 

2. Fungar-Hellan, tu crezi că raţiunea umană exterioară se poate 
măsura cu lumina interioară a spiritului? Crezi că ea poate lupta cu forţa 
acestei lumini? 

3. Din perspectiva exterioară a lumii, discursul tău a părut rezonabil, 
dar în urechile spiritului el rămâne o oroare! 

4. Dacă mi-ai fi vorbit în mod serios şi dacă ai fi exprimat adevărul 
cel mai pur, atunci cuvintele tale ar fi avut sens; dat fiind însă că starea 
voastră de spirit este complet diferită în esenţa ei de cea care pretinde că îşi 
doreşte exclusiv bunăstarea poporului, nici nu se pune problema unei 
justificări în faţa judecăţii spiritului! 

5. Orice mi-ai arăta din operele voastre, nimic nu va putea schimba 
adevărul din spiritul meu, căci dincolo de frumoasa mască a concepţiilor 
voastre despre lume, eu văd scheletul oribil care se ascunde în spatele ei. 

6. Ce viaţă justă şi ordonată doreşti să- mi arăţi, când eu nu descopăr 
la tot pasul decât cadavre şi spurcăciuni? 

7. Ca să-ţi demonstrez cât de clară îmi este starea voastră de spirit, îţi 
voi spune că tu, Gurat şi Drohuit, precum şi mii de alţi potentaţi la fel ca voi, 
nu credeţi în absolut nimic, nici în Dumnezeul strămoşilor noştri, nici într- 
un Dumnezeu nou şi nici în viaţa de după moarte! Cât despre zeii voştri, 
aceştia nu reprezintă decât o amăgire a poporului! 

8. Dacă i-aţi vorbi poporului de ceea ce credeţi cu adevărat, măcar 
nu l-aţi înşela pe faţă, ci aţi fi oneşti în ceea ce îl priveşte, făcându-vă astfel 
mai puţin vinovaţi! 

9. Dar singura voastră deviză este iluzia şi politica! Voi spuneţi cu 
totul altceva decât gândiţi, iar faptele voastre nu urmăresc decât să atingă 
scopuri ascunse, care nu au aproape nici o legătură cu intenţiile pe care le 
declaraţi! 

10. De aceea, prietene, doresc să te întreb: Crezi că o astfel de stare 
de spirit i se poate părea justă unui Dumnezeu atât de înţelept, El - care 
reprezintă iubirea şi înţelepciunea eternă, şi implicit ordinea şi justiţia 
absolută? 

11. De aceea, nu doresc să văd nimic din ceea ce vrei să-mi arăţi, 
căci îmi dau seama care este motivul real care stă la baza intenţiei tale!" 

12. Discursul lui Mahal 1-a lăsat complet deconcertat pe Fungar- 
Hellan, întrucât punea degetul pe rană. De aceea, el s-a mulţumit să îi spună: 
„La urma urmelor, s-ar putea să ai dreptate! Te rog însă să vii cu mine, şi îţi 
vei schimba opinia!" 



Capitolul 115 

Mahal îl conduce pe Fungar-Hellan în grădina templului iubirii 

(18 mai 1844) 

1. Mahal i-a răspuns astfel generalului: „Bine, prietene, te voi urma! 
Nu mi-e deloc teamă de tine, căci Domnul mă însoţeşte! Vai ţie însă în cazul 
în care cultivi în inima ta gânduri rele, căci îţi vei da rapid seama că Domnul 
cerului şi al pământului este de partea mea! Iar acum, să pornim la drum!" 

2. Fungar-Hellan şi-a adunat numeroasa gardă de onoare şi s-a 
pregătit de plecare. în ultima clipă, lui i-a venit ideea de a-i lua cu el pe cele 
două fiice ale lui Mahal şi pe Kisarell, gândindu-se că aceştia ar fi putut 
cădea cu uşurinţă pradă mâniei colerice a Aglei. De acea, el i-a cerut sfatul 
lui Mahal. 

3. Mahal a fost de acord cu această propunere, spunând: „Te-ai 
gândit bine, căci nu este deloc prudent să îi laşi pe fraţi în compania unei 
surori fratricide!" 

4. Aceste cuvinte l-au înspăimântat în cel mai înalt grad pe Fungar- 
Hellan, care 1-a întrebat pe Mahal: „Om misterios, de unde ştii tu că Agla şi- 
a ucis fratele, pentru a se asigura astfel de binele suprem al acestui regat? 
Sunt extrem de puţini cei care cunosc acest lucru!" 

5. Mahal i-a răspuns: „Cunosc acest secret pentru că mi 1-a dezvăluit 
Domnul. Voi, oamenii lipsiţi de credinţă, sunteţi incapabili să cunoaşteţi 
realitatea, căci v-aţi adâncit prea mult în tenebrele acestei lumi, astfel încât 
vă aflaţi de fapt în infern, acolo unde nu străluceşte nici cea mai mică rază 
de lumină, ci numai mânia lui Dumnezeu, noaptea spiritului şi moartea! 

6. Dar mai bine să plecăm. Ne vom îndrepta mai întâi de toate acolo 
unde mă va conduce spiritul meu. In final, te voi urma la rândul meu acolo 
unde vei dori să mă conduci!" 

7. Fungar-Hellan i-a spus: „Bine, să pornim la drum! Sunt curios 
unde doreşti să mă conduci, om plin de mister, tu, care nu cunoşti deloc 
oraşul nostru!" 

8. Şi astfel, Fungar-Hellan, Mahal, Kisarell, Pira şi Gella au părăsit 
împreună palatul. Mahal 1-a condus pe general direct către grădina fostelor 
zeiţe ale frumuseţii, fapt care 1-a uimit în mare măsură pe acesta din urmă, 
întrucât bătrânul coborât din munţi nu cunoştea deloc imensa metropolă, 
fapt care nu 1-a împiedicat să găsească drumul cel mai scurt printre sute de 
străduţe. 

9. Când au ajuns în grădină, Mahal 1-a condus în linie dreaptă pe 
Fungar-Hellan către locul în care Agla a dispus zidirea urnei cu capul lui 
Waltar, cu o noapte mai înainte. 

10. Când grupul a ajuns în faţa zidului, Fungar-Hellan 1-a întrebat pe 
Mahal: „Ei bine, prietene, ce ar trebui să fac eu aici?" 

11. Mahal i-a răspuns: „Dispune spargerea acestui zid, dar cu cea 
mai mare atenţie, pentru a te convinge astfel că lumina divină din interiorul 

inimii poate vedea mai bine decât întregul tău sistem de spionaj cu care 
controlezi acest oraş şi pe locuitorii săi!" 

12. Fungar-Hellan a făcut imediat ce i s-a spus. Când nişa ascunsă în 
zid a fost debarasată de recentul strat de ciment, în ea a apărut urna cu capul 
lui Waltar. 

13. Generalul a rămas uluit şi a strigat: „Pe toţi diavolii! De unde ai 
ştiut unde se află urna?" 

14. Mahal i-a răspuns: „Tocmai tu îmi pui o astfel de întrebare? Nu 
ar fi trebuit tu să fii la curent cu toate secretele regatului tău? Nu ştiai ce le-a 
poruncit ieri Agla servitorilor săi?" 

15. Fungar-Hellan a făcut ochii mari, dar Mahal 1-a invitat să îl 
urmeze într-un alt loc, în care urma să descopere noi secrete. Fungar-Hellan 
1-a urmat fără să mai scoată nici un cuvânt. 



Capitolul 116 

Fungar-Hellan în templul iubirii, ghidat de Mahal. Sinistra 
descoperire a abisului disimulat 

(20 mai 1844) 

1. In continuare, grupul s-a îndreptat către templu. Când au ajuns în 
interiorul acestuia, Mahal a arătat cu degetul sicriele soţiilor lui Waltar. 

2. „Iată, acesta este adevăratul motiv al morţii fiului meu! Aceasta a 
fost cauzată de gelozia Aglei, fiica mea depravată, împotriva acestor 
nefericite. Ea însăşi 1-a ucis cu mâna ei, folosindu-se de un pumnal otrăvit!" 

3. Auzind aceste cuvinte din gura lui Mahal, Fungar-Hellan a fost 
cuprins de frică, dar şi de o mânie teribilă. El i-a spus lui Mahal: „Dacă este 
adevărat că Agla a comis această crimă din motivul invocat de tine, va muri 
chiar astăzi, ca o martiră!" 

4. Mahal i-a replicat însă cu vocea calmă: „O, prietene, nu te ambala 
înainte să cunoşti toate detaliile legate de comportamentul Aglei! Mai bine 
urmează- mă în continuare!" 

5. Grupul a continuat să îl urmeze pe Mahal de-a lungul unui coridor 
care ducea la etajul trei al templului. Ajuns la capătul culoarului, Mahal i-a 
arătat generalului o poartă şi 1-a întrebat pe şeful suprem al marilor preoţi, 
cu o privire scrutătoare: „Ştii tu ce se află în spatele acestei porţi aparent 
nevinovate?" 

6. Generalul a ridicat din umeri, spunând: „De unde să ştiu? Nu am 
deschis această poartă nici măcar atunci când am dispus construirea acestei 
locuinţe pentru cele mai frumoase femei din Hanoh. Spune-mi: ce se află 
dincolo de ea?" 

7. Mahal i-a răspuns: „Spune-le gărzilor tale să o deschidă cu cea 
mai mare precauţie şi priveşte cu atenţie dincolo de ea!" 

8. Fungar-Hellan a dispus imediat deschiderea cu forţa a uşii. La 
început, el nu a văzut dincolo de ea decât o cămăruţă întunecată, cu o 
suprafaţă nu mai mare de un stânjen pătrat. In interiorul cămăruţei se afla un 
divan confortabil. 

9. Generalul: „Ei bine? Nu văd nimic ieşit din comun în această 
cameră!" 

10. Atunci, Mahal s-a folosit de o lance pentru a apăsa cu vârful 
acesteia un buton ascuns lângă pat. Instantaneu, în podeaua camerei s-a 
deschis o trapă, iar privitorii uluiţi au văzut o prăpastie fără fund aflată sub 
aceasta. 

11. „Ce înseamnă toate acestea?" a strigat generalul. 

12. Mahal i-a răspuns: „Aceasta ar fi trebuit să fie pierzania ta - 
ultima operă a Aglei! Ea dorea să te atragă aici, iar în timpul zbenguielilor 
voastre amoroase ar fi apăsat pe acest buton, trimiţându-te în abis! - Cum îţi 
place această instalaţie?" 

13. Furia oarbă pe care o simţea generalul 1-a împiedicat pe acesta să 
poată scoate măcar un singur cuvânt. 



Capitolul 117 

Mahal şi Fungar-Hellan în pavilionul plăcerilor din grădina 
templului. Perna şi acele otrăvite 

(21 mai 1844) 

1. După ce a contemplat multă vreme prăpastia care ar fi trebuit să-i 
fie mormânt, Fungar-Hellan şi-a regăsit darul vorbirii. într-o stare de agitaţie 
indescriptibilă, el i-a spus lui Mahal: 

2. „O, Mahal, prieten drag! Te mai rog un singur lucru: spune-mi, 
care crezi că este pedeapsa potrivită pentru crimele Aglei, această fiică a 
infernului? Nu crezi că ar merita moartea prin o mie de torturi? O, ştiu ce 
am de făcut! O voi face să treacă de o mie de ori prin spaima unei morţi 
teribile, şi abia apoi o voi ucide, în maniera cea mai crudă cu putinţă!" 

3. Dar Mahal i-a spus: „Prietene, adevăr îţi spun, în numele 
Dumnezeului meu şi al unicul meu Domn: fereşte-te de mânie şi nu o judeca 
pe Agla până când nu vei afla toate faptele pe care le-a comis aceasta, sau 
cel puţin pe care le-a pus la cale! Când vei fi informat în întregime, vom 
putea discuta despre pedeapsa pe care o merită cea vinovată! 

4. Iar acum, urmează-mă din nou; căci încă nu am descoperit tot ce a 
pus la cale Agla cu ajutorul căpitanului ei, pe care l-ai uns rege chiar astăzi! 
Haide aşadar să mergem!" 

5. După aceste cuvinte, Fungar-Hellan 1-a urmat din nou pe Mahal în 
grădina templului, în interiorul unuia din numeroasele pavilioane ale 
plăcerii. Aici putea fi citită următoarea inscripţie: „Acesta este locul 
plăcerilor regale şi ale celor mai mari delicii ale regelui!" Pavilionul 
dispunea de un tron confortabil, rezervat exclusiv regelui, lângă care se afla 
un divan pentru noile sale cuceriri, desigur. 

6. Fungar-Hellan 1-a întrebat pe Mahal despre ce operă diabolică era 
vorba de data aceasta. 

7. Mahal 1-a condus pe general în apropierea tronului şi i-a spus: 
„Vezi toate aceste mii de vârfuri de ace care ies din perna plasată pe tron? Ei 
bine, toate sunt otrăvite şi provoacă moartea pe loc! 

8. Efectul acestor ace îţi este bine cunoscut, aceasta fiind, desigur, tot 
opera Aglei! Scopul ei este de a trimite pe lumea cealaltă toate persoanele 
care nu îi convin, inclusiv pe tine, care o incomodezi cel mai tare! 

9. Acest sistem de ace otrăvite a fost inventat de Drohuit, cel care a 
plantat acel arbust pe care l-ai văzut în pavilionul de sticlă. 

10. De unde crezi că a făcut însă rost de seminţele acestei plante? 

11. Ei bine, aceste seminţe sunt un produs al infernului! Odată, pe 
când se afla pe drumul care duce către templul boului, construit pe fundul 
unei văi adânci pe care o cunoşti foarte bine, lui i-a apărut în faţă un 
necunoscut care i-a dat aceste seminţe şi i-a explicat cum trebuie plantate ele 
în pământ, fără a uita să-i descrie efectele plantei ajunse la maturitate. 

12. Drohuit a plantat seminţele şi după numai câteva zile a apărut 
această plantă sinistră, perfect dezvoltată! El i-a explicat efectele plantei 
Aglei, care s-a umplut de bucurie. Acum cunoşti motivul consecinţelor 
fulgerătoare ale acestor mici instrumente ale morţii. 

13. Ce părere ai de toate acestea? Constat că eşti împietrit de oroare 
şi de mânie! Dar îţi mai spun ceva: lasă-te în continuare condus de mine şi 
vei descoperi lucruri încă şi mai rele!" 

Capitolul 118 

O nouă descoperire: arma secretă a lui Drohuit 

(22 mai 1844) 

1 . Fungar-Hellan: „Ce rost mai are să continui să te urmez, numai ca 
să descopăr noile intenţii criminale ale Aglei la adresa mea? Ceea ce am 
văzut mi se pare suficient şi îmi este de ajuns pentru a o executa, chiar dacă 
ţi- ar fi de o mie de ori fiică! Mai bine m-ai însoţi pentru a-ţi arăta operele 
mele!" 

2. Dar Mahal i-a spus: „Este absolut necesar să mă mai urmezi încă o 
singură dată, căci ceea ce vei vedea este foarte important pentru a-ţi salva 
viaţa! 

3. Ce ai văzut până acum nu erau decât nişte tentative ratate pentru 
a-ţi lua viaţa; dar ceea ce vei vedea în continuare ţi-ar putea anihila pe loc 
întreaga putere! 

4. De aceea, grăbeşte-te să mă urmezi, pentru ca să nu ajungem prea 
târziu. Căci ceea ce doresc să-ţi arăt nu se găseşte în această grădină, ci într- 
un alt loc din acest oraş, ceva mai îndepărtat. Haide, să ne grăbim!" 

5. Fungar-Hellan şi-a adunat din nou numeroasa suită, care 1-a urmat 
pe Mahal. Acesta a luat-o pe diferite străduţe, traversând întregul oraş, şi 
după două ore de mers, au ajuns cu toţii într-o mare piaţă deschisă, 
înconjurată de marele zid de incintă al oraşului, loc care îi era complet 
necunoscut generalului. 

6. Mahal 1-a întrebat imediat: „Prietene, cunoşti acest loc?" 

7. Copleşit, Fungar-Hellan i-a răspuns: „Trebuie să recunosc că deşi 
m-am născut şi am crescut în acest oraş, nu am văzut niciodată acest loc şi 
nu am auzit vorbindu-se vreodată de el! La ce ar putea folosi această piaţă 
uriaşă, care ar putea găzdui cu uşurinţă un milion de soldaţi?" 

8. Mahal: „Mai ai puţină răbdare, prietene, şi îţi vei da seama ce se 
întâmplă în acest loc! Priveşte cu atenţie în punctul cel mai îndepărtat al 
pieţii, care se află la o distanţă de circa o oră de mers pe jos de aici, şi vei 
zări în curând un mare număr de persoane aflate în mişcare!" 

9. Fungar-Hellan a privit cu atenţie în locul indicat şi a văzut o mare 
armată alcătuită din soldaţi ce se îndreptau în direcţia lor. 

10. Atunci, Mahal 1-a întrebat pe general: „Prietene, tu, care îţi lăudai 
ceva mai devreme propria raţiune, fiind convins că ştii tot ce se întâmplă în 
regatul tău, spune-mi: ştiai că un milion de soldaţi sunt antrenaţi aici în 
vederea detronării voastre, a regelui Gurat şi a ta?" 

11. Fungar-Hellan a roşit, iar furia care îl orbea 1-a împiedicat din 
nou să rostească vreun cuvânt. 

12. Mahal a adăugat: „Nu trebuie să fim descoperiţi; în caz contrar, 
vom fi pierduţi! De aceea, haide să ne întoarcem în centrul oraşului, căci 
mai am încă lucruri importante să îţi arăt! Vino, să ne grăbim, pentru a nu fî 
recunoscuţi de Drohuit, căci chiar el se află în fruntea armatei sale!" 

13. Fungar-Hellan şi-a izbit mâinile deasupra capului, după care 1-a 
urmat pe Mahal. 



Capitolul 119 

Conspiraţia secretă a celor 70. 000 de mari burghezi 

(24 mai 1844) 

1. încă o dată, Mahal 1-a condus pe Fungar-Hellan de-a lungul a 
numeroase străduţe izolate, oprindu-se în final în faţa unei clădiri vechi de 
mari dimensiuni. El 1-a întrebat pe general dacă avea idee ce se întâmpla în 
interiorul acelui edificiu. 

2. Fungar-Hellan i-a răspuns: „Prietene, de unde aş putea să ştiu? De 
altfel, îţi mărturisesc că văd această clădire pentru prima dată în viaţa mea! 
Cine ar putea să cunoască toate construcţiile dintr-un oraş atât de imens ca 
acesta? De aceea, te implor, tu, care ştii totul în inima ta, spune-mi ce se 
întâmplă aici!" 

3. Mahal i-a spus: „Ascultă-mă! In acest loc se adună circa 200.000 
de nemulţumiţi care doresc să se răscoale împotriva ta şi a regelui Gurat. 
Această clădire imensă a fost cândva unul din acele stupide centre de 
înfrumuseţare a femeilor, iar între timp a devenit un centru al revoluţiei! 

4. Chiar în acest moment, 70.000 de mari burghezi din acest oraş 
sunt adunaţi în sălile acestui edificiu uriaş şi ţin un consiliu sub conducerea 
celor 70 de delegaţi şi deputaţi trimişi de Drohuit şi de Agla, cu scopul de a 
vă debarca de la putere, pe tine şi pe regele Gurat. 

5. Cu siguranţă, ai dori să te convingi cu propriii tăi ochi de adevărul 
spuselor mele, dar nu te sfătuiesc să o faci! 

6. Cel mai bine ar fi să ne ascundem în această casă aflată în ruină, 
care are o vedere foarte bună asupra marelui castel din faţa noastră. Te 
asigur că nu va trebui să aşteptăm mai mult de o jumătate de oră înainte ca 
întreaga congregaţie să părăsească palatul, astfel încât vei avea ocazia să 
vezi numeroase feţe familiare!" 

7. După aceste cuvinte, întregul grup s-a ascuns în ruinele casei 
alăturate, în aşteptarea sfârşitului întrunirii. După nici o jumătate de oră, 
marea poartă a palatului s-a deschis şi o mulţime de oameni au început să 
defileze prin faţa ochilor celor ascunşi, timp de o oră şi jumătate. In rândul 
ei, Fungar-Hellan a recunoscut foarte multe feţe familiare, inclusiv mai 
mulţi mari preoţi! 

8. Generalul a reuşit chiar să asculte ce spuneau unii din cei care 
treceau prin faţa lor: „Nu mai rămâne decât un singur test de trecut: puterea 
de care dispune Fungar-Hellan trebuie să-i fie luată. Vicleanul vulpoi nu a 
căzut până acum în nici una din capcanele pe care i le-am întins pentru a-şi 
pierde viaţa, dar acest lucru nu are nici o importanţă, căci oricum se află în 
mâinile noastre! înţeleaptă Agla a reuşit să îl convingă să îl numească rege 
pe cel mai crunt duşman al lui. Acesta este pe punctul de a aduna o armată 
imensă, aşa că în numai zece zile întreaga afacere va fi clasată!" 

9. Auzind aceste cuvinte, Fungar-Hellan 1-a luat pe Mahal în braţele 
sale şi i-a spus: „Abia acum recunosc în tine cel mai bun prieten pe care îl 
am. Acum ştiu totul şi nu mai doresc să îţi spun: ,Vino cu mine, ca să-ţi arăt 

cum ştiu eu să guvernez!' Dimpotrivă, nu mai doresc altceva decât să mă 
sfătuieşti ce am de tăcut în continuare!" 

10. Mahal i-a răspuns: „Fii convins că îţi voi oferi sfatul meu, dar 
înainte doresc să-ţi mai arăt ceva! De aceea, grăbeşte-te să mă urmezi, 
pentru a judeca tu însuţi situaţia în care te afli". 

1 1 . După care, Fungar-Hellan 1-a urmat din nou pe Mahal. 



Capitolul 120 

Grupul se îndreaptă către castelul preoţilor şi intră în apartamentul 
generalului 

(25 mai 1844) 

1. încotro credeţi că s-a îndreptat grupul nostru şi unde a fost nevoit 
Fungar-Hellan să îl urmeze pe Mahal, înainte de a primi sfaturile acestuia? - 
Nici mai mult nici mai puţin decât în castelul preoţilor şi în marile 
apartamente ale generalului. 

2. După ce au ajuns, Mahal 1-a întrebat pe Fungar-Hellan: „Cred că 
cunoşti bine această clădire, ale cărei dimensiuni se compară cu cele ale 
unui lanţ muntos". 

3. Generalul i-a răspuns surâzând: „Aşa este! Această clădire nu mi-e 
deloc necunoscută! Dar ce avem de făcut în propria mea casă?" 

4. Mahal: „Haide să mergem mai întâi în apartamentele preoţilor, 
mai precis ale celor din clerul de rang inferior, şi vei înţelege foarte rapid 
motivul prezenţei noastre aici!" 

5. După aceste cuvinte, grupul s-a îndreptat către reşedinţa comună a 
preoţilor de rang inferior, unde i-au găsit pe aceştia foarte ocupaţi cu o 
activitate febrilă. 

6. Cu ce se ocupau ei, mai exact? - Cu ascuţirea vârfurilor de lance, 
pe care le încălzeau apoi în flăcările unui foc, după care le scufundau în 
otrava despre care am mai vorbit! 

7. Văzându-1 pe Fungar-Hellan, preoţii de rang inferior (cei care 
fuseseră cândva marii preoţi ai regatului) s-au speriat atât de tare încât 
armele le-au căzut din mâini. 

8. Când generalul i-a întrebat cu o voce de tunet: „Ce se petrece aici? 
Cine v-a dat ordinul să faceţi acest lucru?" - nici măcar un singur preot nu a 
reuşit să scoată vreun cuvânt, căci toţi se consideraţi trădaţi şi iremediabil 
pierduţi. 

9. Atunci, Mahal a spus: „începe prin a-ţi face ordine în propriul 
cămin! Cheamă-ţi soldaţii şi pune-i să se ocupe de această bandă de tâlhari, 
căci ei sunt cei care i-au montat pe Agla şi pe Drohuit împotriva ta, făcând 

din ei cei mai mari duşmani ai tăi, numai din ură faţă de tine, ură pe care o 
cunoşti atât de bine! 

10. Aceşti preoţi de rang inferior sunt cei care i-au corupt pe o parte 
din marii preoţi şi ei stau la baza marii revolte care se pregăteşte. Lasă-i să 
cunoască întreaga severitate a legii, dar fereşte-te de aplicarea pedepsei cu 
moartea!" 

11. Generalul a chemat pe loc câteva mii de soldaţi, care i-au legat 
pe preoţi, după care i-au aruncat în temniţele umede şi reci. 

12. In continuare, Fungar-Hellan a dispus adunarea armelor otrăvite, 
pe care le-a depozitat într-un loc sigur. 

13. Mahal 1-a condus apoi pe general în propriile sale apartamente, 
iar în faţa porţii care dădea în prima cameră i-a spus: 

14. „Cheamă-ţi servitorii şi dispune curăţarea cu cea mai mare 
atenţie a podelelor; în caz contrar, riscăm să ne lăsăm cu toţii viaţa aici! Căci 
o parte din marii preoţi care au trecut de partea colegilor lor de rang inferior 
au presărat solul cu tot felul de cioburi de sticlă otrăvite şi cea mai mică 
zgârietură a picioarelor noastre ne-ar putea costa viaţa!" 

15. Fungar-Hellan a executat pe loc ordinul lui Mahal, poruncindu-le 
servitorilor să cureţe locul. încălţaţi cu saboţi cu talpa groasă, aceştia au 
măturat cu cea mai mare atenţie întregul apartament al generalului. 

16. Generalul i-a întrebat pe servitori: „De ce aţi venit încălţaţi? 
înseamnă că ştiaţi de acest atentat la viaţa mea?" 

17. Auzind această întrebare, servitorii au rămas muţi şi au început 
să tremure în faţa generalului. 

18. Mahal i-a spus lui Fungar-Hellan: „Te asigur că au acţionat sub 
constrângere! De aceea, tratează-i cu indulgenţă!" 

19. Fungar-Hellan s-a adresat atunci din nou servitorilor: „Povestiţi- 
mi cu fidelitate tot ce s-a întâmplat şi nu vă voi pedepsi!" 

20. Servitorii i-a povestit lui Fungar-Hellan nişte lucruri atât de 
monstruoase încât bietului general i s-a făcut părul măciucă pe cap. 



Capitolul 121 

Confesiunea servitorilor. Fântâna, alimentele şi ustensilele casnice 
otrăvite 

1. Servitorii erau mai înspăimântaţi ca oricând, căci porunca 
generalului îi plasa între ciocan şi nicovală. 

2. De aceea, cei doi şefi ai echipei de curăţare au avansat şi au spus: 
„Mare şi puternice senior, domn al tuturor seniorilor! Dorim să îţi spunem 
tot ce ştim, dar numai dacă eşti capabil să ne aperi de mânia duşmanilor tăi! 
Dacă nu eşti capabil, atunci suntem pierduţi! Căci dacă nu îţi vom spune 

totul, ne vei ucide; iar dacă îţi vom spune tot ce ştim, vei asista la uciderea 
noastră de către duşmanii tăi pe care i-am trădat şi care ne vor strânge de gât 
cu propriile lor mâini!" 

3. Fungar-Hellan le-a răspuns: „Nu vă faceţi griji! Aşa-zişii voştri 
seniori, cei care v-au ameninţat cu moartea dacă i-aţi trăda, zac deja în 
temniţele mele! De aceea, îmi puteţi spune fără teamă tot ce s-a întâmplat!" 

4. După ce au auzit aceste veşti din gura generalului, cei doi i-au 
spus: „O, dacă aşa stau lucrurile, îţi putem vorbi cu inima senină! Aşadar, 
ascultă-ne! 

5. Membrii clerului inferior îţi sunt duşmani încă din perioada în 
care i-ai redus la acest rang, sub pretextul că aşa ţi-a poruncit regele. Ei au 
găsit în teribila noastră regină şi în favoritul ei instrumentele perfecte ale 
răzbunării lor. 

6. Regina aspiră la puterea absolută, iar Drohuit, acest veritabil taur 
în călduri, nu îşi doreşte altceva decât să o posede pe femeia cea mai 
seducătoare care există şi care, din câte se spune, nu poate fi alta decât 
regina noastră, deşi noi nu putem garanta acest lucru, întrucât nu am văzut-o 
niciodată. Membrii clerului inferior le-au promis sub jurământ celor doi că 
vor face tot ce le vor spune aceştia, cu condiţia ca regina să te ucidă, iar apoi 
să îi recunoască pe ei ca fiind singurii mari preoţi autentici ai regatului! 
Acestea sunt motivele care îi împing pe cei numiţi mai sus să îţi dorească 
pierzania! 

7. Dacă doreşti să scapi de o moarte fulgerătoare, nu bea din apa 
fântânii aurite, căci este otrăvită. De asemenea, nu te atinge de nici un 
aliment din cămara ta, căci toate au fost otrăvite. Nu te culca pe propriul tău 
pat şi nu te aşeza pe nici unul din scaunele tale, căci toate sunt pline cu ace 
otrăvite, purtătoare ale morţii! Podelele apartamentului tău sunt curate acum, 
dar fereşte-te de tot ce se află în casa ta, căci toate lucrurile tale ascund un 
pericol de moarte. - Acum ştii la fel de multe ca şi noi! Acţionează în 
consecinţă!" 

8. Această relatare 1-a făcut pe Fungar-Hellan să cadă într-o furie 
fără margini. 

9. Dar Mahal i-a spus: „Prietene, calmează-te, căci mânia nu face 
decât să îl orbească pe om! Toate pericolele care te pasc ţi-au fost revelate, 
astfel încât poţi acţiona cu discernământ! 

10. Invită-ţi toţi duşmanii la un mare festin şi serveşte-i cu aceste 
alimente otrăvite! După ce se vor aşeza la masă, spune-le că tot ce se află pe 
ea provine din cămările tale! Dispune încarcerarea tuturor celor care vor 
refuza să mănânce din alimente, dar împiedică-i să o facă pe cei care vor 
dori să consume din ele! 

11. La momentul potrivit, îţi voi spune ce va trebui să faci în 
continuare! Aşa să fie!" 

Capitolul 122 

Revelaţiile bucătarilor, pe care Mahal îi învaţă ce să facă. 
Recrutarea forţată a invitaţilor la banchet 

(29 mai 1844) 

1. Drept urmare, Fungar-Hellan a dispus venirea imediată a 
bucătarilor săi şi a tuturor şefilor cu aprovizionarea, cărora le-a poruncit să 
pregătească un mare festin pentru o mie de persoane. Apoi le-a spus 
servitorilor însărcinaţi cu servirea mesei: „Puneţi farfuriile şi tacâmurile de 
aur pe marile mese pentru oaspeţi din sala de mese, apoi apropiaţi scaunele 
şi divanele de aceste mese!" 

2. Bucătarii, şefii însărcinaţi cu aprovizionarea şi restul personalului 
s-au albit cu toţii la faţă, crezându-se pierduţi. 

3. Fungar-Hellan a remarcat marea tulburare în care au căzut 
oamenii săi, altminteri foarte fideli, şi i-a întrebat cu o voce fermă: „Ei bine, 
de ce ezitaţi? De ce vă este atât de teamă?" 

4. Bucătarul-şef i-a răspuns: „Stăpâne, stăpâne, stăpâne! Nu este vina 
noastră! Am fost forţaţi să îi lăsăm pe cei din clerul inferior, sub conducerea 
mai multor mari preoţi, să trateze toate alimentele tale, fântâna ta aurită şi 
tacâmurile tale cu o otravă pe care le-a procurat-o căpitanul Drohuit. 

5. Ei au hrănit cu aceste alimente otrăvite nişte animale, care s-au 
prăbuşit imediat în convulsii şi au murit aproape pe loc. 

6. Dacă tu şi invitaţii tăi veţi mânca din ele, veţi muri cu toţii! Noi nu 
îndrăznim nici măcar să atingem aceste alimente; cu atât mai puţin să le 
pregătim!" 

7. Dar Fungar-Hellan i-a răspuns: „Ştiam tot ce mi-ai spus! De 
aceea, doresc să le ofer această masă tuturor celor care s-au ocupat cu atâta 
atenţie de mine! Singurul prieten devotat pe care îl am, acest bătrân care a 
coborât din munţi, vă va învăţa cum trebuie să atingeţi aceste alimente fără 
ca ele să vă facă vreun rău!" 

8. Atunci, întregul personal s-a adresat lui Mahal, rugându-1 să îi 
înveţe cum să procedeze. 

9. Mahal le-a spus oamenilor: „Ungeţi-vă întregul corp cu ulei şi oţet 
înainte de a atinge alimentele otrăvite! Voi, bucătarii, înfăşuraţi- vă faţa cu o 
pânză înmuiată în aceste două alimente, după care puteţi pregăti fără grijă 
masa!" 

10. Toţi cei de faţă au urmat cu stricteţe sfaturile lui Mahal şi s-au 
apucat imediat de lucru. 

1 1 . In continuare, generalul şi-a chemat heralzii şi le-a poruncit să 
invite anumiţi oaspeţi la un mare festin. 

12. Heralzii s-au grăbit să îi invite pe preoţii indicaţi. 

13. Fungar-Hellan şi-a chemat de asemenea şefii gărzii personale şi 
le-a cerut să pregătească întreaga sa mare armată de luptă. 

14. Ordinele sale au fost executate cu promptitudine. 

15. Invitaţii şi-au dat însă seama ce se întâmplă şi s-au scuzat, 
spunând că nu pot lua parte la festin. 

16. Atunci, Mahal i-a spus lui Fungar-Hellan: „Trimite-ţi soldaţii 
înarmaţi să îi cheme cu forţa pe invitaţii tăi, să îi lege şi să îi aducă aici!" 

17. Fungar-Hellan a urmat imediat sfatul lui Mahal, şi în interval de 
numai o oră, cei o mie de invitaţi, inclusiv Agla şi Drohuit, erau aduşi cu 
forţa. Singur regele Gurat a venit de bunăvoie. 

Capitolul 123 

Impertinenta întrebare adresată de Agla generalului şi răspunsul cât 
se poate de clar al acestuia. Subterfugiile deşarte ale Aglei. Agla şi Drohuit 
sunt încarceraţi 

(30 mai 1844) 

1. Când a dat ochii cu Fungar-Hellan, Agla s-a îndreptat cu curaj 
către el, mimând bravura, şi i-a spus cu o voce fermă: „Fungar-Hellan, ce 
intenţii ai în ceea ce mă priveşte, dat fiind că m-ai tratat ca pe o sclavă de 
cea mai joasă speţă? Există cumva obiceiul în acest regat de a lega o regină 
pentru a o aduce în faţa tribunalului?" 

2. Generalul i-a răspuns însă foarte limpede şi cu o aparentă 
bunăvoinţă: „Iubită şi graţioasă regină! Ştii foarte bine că le-am luat pe 
surorile tale drept soţii, aşa că nu doresc altceva decât să îmi sărbătoresc 
nunta! Mi se pare cât se poate de normal să îmi invit rudele şi prietenii la 
propria nuntă! De aceea, mi-am trimis heralzii ca să îi invit la nuntă pe cei 
pe care i-am ales. Mi-a fost imposibil să înţeleg cum se face că toţi cei 
invitaţi au refuzat să-mi prezinte onorurile pe care le merit! 

3. Atunci, mi-am spus: ,Ce ar putea să însemne acest lucru? Mai că 
îmi vine să cred că toţi prietenii mei dragi au complotat împotriva mea, de 
vreme ce refuză să îmi recunoască drepturile! ' 

4. Iată, acesta este motivul care m-a determinat să acţionez în această 
manieră brutală, după ce prima mea tentativă a rămas fără succes! Am 
convingerea absolută că în calitatea mea de şef suprem al marilor preoţi, 
merit să mă bucur de această onoare din partea voastră, dat fiind că 
bunăstarea voastră materială depinde în cea mai mare măsură de mine! 

5. Pe de altă parte, toată lumea ştie că la masa mea se servesc cele 
bune bucate din întregul regat, iar prietenii mei apropiaţi s-au dat 

întotdeauna în vânt după ele! De aceea, îmi vine cu atât mai greu să înţeleg 
de ce m-au refuzat tocmai acum! 

6. Dacă ai un motiv să o faci, preafrumoasă regină, nu te sfii să mi-1 
spui, şi te asigur că voi face tot ce îmi va sta în puteri pentru a şterge din 
frumoşii tăi ochi orice urmă de neîncredere în mine!" 

7. Agla şi Drohuit nu au gustat însă deloc acest discurs iscusit. 
Regina i-a răspuns cu tupeu generalului: „Fungar-Hellan, dacă ai avea măcar 
o fărâmă de respect la adresa mea, nu m-ai fi adus niciodată aici cu forţa, 
pentru a lua parte la aceste festin. Oricum, doresc să-ţi spun că nu mă simt 
bine şi că nu pot mânca nimic, chiar dacă mi-ai oferi tot ce poate fi mai 
delicios pe lume!" 

8. Fungar-Hellan i-a spus reginei: „O, te rog să mă ierţi! Dacă aş fi 
ştiut acest lucru, nu ţi-aş fi trimis şi cea de-a doua invitaţie! Mă întreb însă 
de ce nu m-ai informat încă de la prima mea invitaţie? 

9. Cel puţin vino în sala de mese şi odihneşte-te pe unul din divanele 
mele atât de confortabile. La întoarcere, voi dispune să fii condusă acasă pe 
unul din scaunele mele nu mai puţin moi". 

10. Tremurând din toate încheieturile, Agla i-a răspuns: „Fungar- 
Hellan, îmi doreşti moartea? Nu pot nici măcar să respir aerul din încăperile 
tale! Simt că mă sufoc!" 

11. Generalul: „Sărmană Agla, ce rău îmi pare să te văd într-o 
asemenea stare!" 

12. Agla a părut că leşină, jucându-şi foarte bine rolul. 

13. Fungar-Hellan le-a spus servitorilor săi: „Aduceţi repede apă din 
fântâna mea aurită şi stropiţi-i faţa reginei!" 

14. Dar Agla s-a ridicat urgent în picioare şi a strigat, nervoasă: „Să 
nu aud de apă! Apa m-ar ucide cu siguranţă!" 

15. Atunci, Fungar-Hellan s-a adresat din nou servitorilor săi: 
„Lăsaţi-o! Dar aduceţi- mi marea mea cuşcă aurită! Vă asigur că aceasta îi va 
reda reginei noastre starea de sănătate! Aduceţi- mi şi cuşca din oţel, în care 
îl vom introduce pe Drohuit, care nici el nu pare să se simtă prea bine!" 

16. Cele două cuşti au fost imediat aduse şi deschise. 

17. Generalul i-a spus Aglei: „Intră de bunăvoie în această căsuţă 
confortabilă, dacă nu doreşti să fii băgată cu forţa! Iar tu, Drohuit, fă acelaşi 
lucru!" 

18. Cei doi nu au dat însă semne de ascultare. De aceea, generalul a 
dispus încarcerarea lor cu forţa şi transportarea celor două cuşti în marea 
sală de mese, unde au fost plasate chiar pe masa din mijloc. 



Capitolul 124 

Marii preoţi sunt graţiaţi. Teribila judecată a preoţilor de rang 
inferior 

(31 mai 1844) 

1. După ce Agla şi Drohuit au fost astfel încarceraţi, Fungar-Hellan 
s-a adresat marilor preoţi, spunându-le: 

2. „Ei bine, prieteni, masa este servită! Ne vom îndrepta aşadar cu 
toţii către sala de mese, pentru ca adepţii voştri să nu rămână fără companie! 
Vă invit să veniţi de bunăvoie, dacă nu doriţi să folosesc forţa şi împotriva 
voastră!" 

3. Ca răspuns la această invitaţie cu iz letal, unul din marii preoţi i-a 
spus lui Fungar-Hellan: „Prietene de cel mai înalt rang şi frate! Ascultă- mă! 
Dacă omul se lasă angrenat prin tot felul de tertipuri şi de ameninţări în 
capcana întinsă de altcineva, greşeala sa este umană, dar dacă se 
încăpăţânează să dorească să rămână în ea, comportamentul său devine deja 
infernal! 

4. Aşa s-a întâmplat şi în cazul nostru! Viclenii preoţi din clerul 
inferior ne-au silit să ne comportăm în acest fel, cel mai adesea prin presiuni 
şi ameninţări teribile. Ni s-a vorbit de o putere de zece ori superioară celei 
de care dispui tu şi am fost asiguraţi că eşti deja prizonier şi că duşmanii tăi 
erau acum stăpânii acestui oraş şi ai întregului regat! 

5. După ce am ascultat aceste afirmaţii de mii de ori, am fost obligaţi 
să deschidem apartamentele tale şi să constatăm cu ochii noştri că duşmanii 
tăi au otrăvit tot ce se află în ele. In decursul acestei activităţi de cercetare, o 
sută din oamenii noştri şi-au pierdut viaţa şi am fost nevoiţi să îi evacuăm în 
sicrie închise. 

6. Aşa stau lucrurile în cazul nostru. Iartă-ne pentru acest pas greşit 
şi fii convins că de acum înainte dorim să-ţi fim cei mai buni prieteni!" 

7. După ce marele preot a tăcut, Fungar-Hellan s-a întors către Mahal 
şi 1-a întrebat ce ar trebui să facă. 

8. Mahal i-a răspuns: „Fă-i prizonieri, dar nu ai temniţelor tale, ci ai 
inimii tale! Iartă-i şi greşelile tale vor fi iertate la rândul lor! - In ceea ce îi 
priveşte însă pe membrii clerului inferior aflaţi deja în temniţe, dispune 
aducerea lor în sala de mese. Ei merită să fie aşezaţi cu forţa la masă şi să 
consume alimentele pe care le-au otrăvit cu mâna lor, căci sacrilegiul lor 
este prea mare şi îşi merită pe deplin moartea! Cât despre Agla şi Drohuit, 
lasă-i să asiste la acest spectacol, pentru a-şi da seama de consecinţele 
profanării comise!" 

9. Fungar-Hellan a făcut tot ce 1-a sfătuit Mahal. 

10. Şi astfel, o mie de preoţi de rang inferior au fost aduşi cu forţa în 
sala de mese şi siliţi să se aşeze. Ei au încercat să opună rezistenţă, dar fără 
nici un succes. Cei mai mulţi dintre ei şi-au pierdut viaţa doar aşezându-se 

pe scaune şi au murit pradă unor convulsii oribile. Ceilalţi au murit din 
cauza alimentelor, pe care au fost forţaţi să le înghită. 

11. Cei doi martori care asistau la acest spectacol îngrozitor din 
cuştile lor au căzut leşinaţi din cauza ororii. Ei au fost conduşi afară şi treziţi 
la viaţă cu ajutorul oţetului. 

Capitolul 125 

Mahal porunceşte evacuarea şi incinerarea palatului 

(1 iunie 1844) 

1 . După ce acest spectacol sinistru s-a încheiat, iar cei doi captivi şi- 
au revenit din leşin, Fungar-Hellan 1-a întrebat pe Mahal ce să facă cu 
cadavrele celor care au plătit cu viaţa sacrilegiul lor, precum şi cu cei doi 
prizonieri aflaţi în cuşti. 

2. Mahal i-a răspuns: „Dispune imediat evacuarea comorilor din 
acest castel şi incinerarea lui! Insist însă ca în trei ore palatul să fie golit. Tot 
ce nu va putea fi evacuat în acest interval de timp va cădea pradă flăcărilor. 
In caz contrar, judecata lui Dumnezeu se va abate chiar mâine asupra acestei 
case! De altfel, ceea ce nu va fi distrus de incendiu va putea fi folosit din 
nou după zece zile. 

3. în ceea ce îi priveşte pe cei doi captivi, dispune transportarea lor 
în palatul regelui! Pe întreaga durată a incendiului, ei vor rămâne prizonieri 
în aceste cuşti extrem de spaţioase, exersând astfel virtutea răbdării şi cea a 
umilinţei! In final, îi vom judeca în funcţie de maniera în care vor şti să 
treacă prin această probă a umilinţei, întru mântuirea sufletelor lor! 

4. îţi spun însă un lucru, Fungar-Hellan, şi ţie la fel, Gurat: vai vouă 
dacă o veţi repune vreodată pe Agla, această fiică denaturată a mea, pe 
tronul ei! în acest caz, veţi fi supuşi amândoi unei judecăţi teribile!" 

5. După aceste cuvinte, Fungar-Hellan le-a poruncit tuturor 
servitorilor săi şi marilor preoţi care tocmai fuseseră eliberaţi (în total, 
10.000 de persoane de ambele sexe) să golească cu precauţie palatul de 
comorile sale timp de trei ore şi să transporte obiectele preţioase în palatul 
regelui. După scurgerea intervalului de trei ore, ei trebuiau să dea foc în 
toate colţurile edificiului. 

6. în acest scop, le-a recomandat să aprindă prima torţă chiar în sala 
de mese, unde se aflau cadavrele preoţilor. Cât despre apartamentele 
generalului, acestea nu trebuiau golite deloc, indiferent de comorile din ele. 
în final, el le-a poruncit câtorva servitori să transporte cele două cuşti la 
palat. 

7. Planul a fost executat cu o precizie minuţioasă. în cele trei ore de 
dinaintea incinerării au fost transportate mai multe mii de chintale de aur, 
argint şi pietre preţioase sub formă de obiecte şi bijuterii, către palatul regal. 



179 



8. După scurgerea celor trei ore, mii de oameni înarmaţi cu torţe 
aprinse s-au grăbit să dea foc castelului preoţilor, şi în numai o jumătate de 
oră, această fortăreaţă imensă (care avea o circumferinţă de două leghe şi 
30.000 de apartamente) a fost în întregime acaparată de flăcări. Văzând 
teribilul spectacol, întregul oraş al Hanohului a fost cuprins de o spaimă cum 
nu a mai trăit de pe vremea celor zece profeţi ai focului coborâţi din munţii 
sacri. 



Capitolul 126 

Opiniile populare sunt împărţite în ceea ce priveşte incendiul. 
Discursul generalului reuşeşte să calmeze revolta pe punctul de a se naşte 

(3 iunie 1844) 

1. Castelul a fost imediat încercuit de gărzi, care nu au permis 
nimănui să încerce să stingă incendiul. Pompierii au apărut la faţa locului, 
dar numai pentru a împiedica extinderea focului la casele învecinate, 
aparţinând micilor şi marilor burghezi. Deşi focul a fost bine izolat, el a 
provocat totuşi numeroase scântei care au căzut pe casele din apropiere, 
expunându-i pe locuitorii lor unui mare pericol. 

2. Hanoheenii îşi spărgeau capul să afle ce însemna acest eveniment 
nemaivăzut. Unii erau de părere că Fungar-Hellan a fost suprimat în acest 
fel de duşmanii săi, în timp ce alţii credeau că generalul a fost acela care i-a 
atras pe rivalii săi în palat, după care i-a dat foc, pentru a-i transforma pe toţi 
în cenuşă. Căci acest mod de a acţiona era întru totul compatibil cu şeful 
suprem al marilor preoţi, vestit pentru şiretenia sa. Mai erau şi unii care îşi 
mai aduceau încă aminte de cei zece profeţi care controlau focul, crezând că 
unul dintre ei a coborât din nou din munţi pentru a-i converti cu ajutorul 
puterilor sale miraculoase pe preoţii care au uitat de bătrânul Dumnezeu să 
se întoarcă la Acesta. 

3. Dat fiind că fiecare avea o cu totul altă opinie, foarte mulţi curioşi 
s-au adunat la faţa locului, încercând să afle motivele care au stat la baza 
sinistrului incendiu. Dar gărzile au rămas mute, aşa că nimeni nu a putut 
obţine vreo explicaţie. 

4. Atunci, Fungar-Hellan şi-a făcut apariţia în fruntea marii sale 
armate şi s-a adresat astfel unuia din marii burghezi: „Ce doriţi să obţineţi 
prin toată această agitaţie? Restabiliţi ordinea, dacă nu doriţi să folosesc 
forţa împotriva voastră! Nu sunt eu stăpân în propria mea casă şi nu pot face 
eu orice doresc cu ea? De ce sunteţi atât de curioşi să aflaţi cum şi de ce i- 
am dat foc? - Retrageţi-vă imediat, dacă nu doriţi să vă găsiţi moartea în 
circumstanţe asemănătoare!" 

5. Aceste câteva cuvinte ale generalului au avut un efect decisiv. 
Agitaţia populară s-a calmat pe loc şi puţini au fost cei rămaşi să urmărească 
spectacolul flăcărilor până la stingerea lor completă. 

Capitolul 127 

Fungar-Hellan o tachinează pe Agla, încă închisă în cuşca ei 

(4 iunie 1844) 

1. In timpul celor zece zile cât a durat incendiul, Fungar-Hellan a 
rămas în palatul regelui şi s-a ocupat de afacerile sale împreună cu Gurat, 
chiar în apartamentul în care se aflau închişi în cuşti cei doi captivi. Nu de 
puţine ori, Agla 1-a implorat să o elibereze din ruşinoasa ei închisoare sau să 
o ucidă; căci i se părea de neconceput să fie lăsată să vegeteze într-o astfel 
de cuşcă, la fel ca un animal. 

2. Generalul îi răspundea de fiecare dată cu o voce cât se poate de 
blândă: „Tu eşti o mică păsărică cu penele extraordinar de frumoase, ceea ce 
nu te împiedică să fii de o răutate ieşită din comun. Nu doresc să te ucid, 
căci eşti prea frumoasă, dar întrucât eşti atât de perversă, prefer să te păstrez 
în această colivie din aur curat, aşa cum obişnuiesc oamenii să păstreze 
păsările frumoase care ar putea deveni periculoase dacă şi-ar recâştiga 
libertatea. Atât timp cât rămân în colivia lor, ele devin blânde şi 
ascultătoare, şi se lasă mângâiate. Cine ştie? Poate că această cuşcă aurită va 
avea acelaşi efect asupra ta! 

3. Vezi tu, când erai liberă şi te bucurai de o bunăstare desăvârşită, 
nu aveai altă preocupare decât să încerci să-i suprimi pe toţi cei care nu îţi 
erau pe plac! Dat fiind că eu însumi intram în această categorie, ai făcut tot 
ce ţi-a stat în puteri pentru a mă trimite pe lumea cealaltă. Din fericire, 
adevăratul Dumnezeu nu a dorit ca vicleşugul tău să reuşească, frumoasa 
mea păsărică! După cum vezi, eu am rămas la fel ca altădată, în timp ce tu 
nu mai eşti ce erai, ci ai devenit micuţa mea păsărică! 

4. Mi-ar fi extrem de uşor să îţi rup capul atât de frumos sau să îţi 
înţep trupul cu unul din acele otrăvite pe care mi le-ai pus la dispoziţie, dar 
eu nu sunt la fel de rău ca şi tine, aşa că nu voi face niciodată aşa ceva! Nu 
am de gând însă nici să te eliberez până când nu mă voi convinge că am 
reuşit să te îmblânzesc întru totul! 

5. La urma urmelor, nu îţi lipseşte nimic în acest superb pavilion al 
plăcerilor! Ţi se dă suficient de mâncat şi de băut! Pentru nevoile tale 
naturale, ai chiar şi un mic cabinet care este curăţat de trei ori pe zi şi care 
este închis ermetic, pentru ca nările tale delicate să nu fie ofuscate de 
mirosul neplăcut! In plus, te bucuri de un pat moale şi confortabil. Dacă 
doreşti, poţi face chiar şi o mică plimbare prin noua ta căsuţă! Ce altceva 
mai doreşti? Rămâi în cuşca ta, căci nu ai nici un motiv să te plângi!" 

6. Ori de câte ori îl ruga pe general să o elibereze, Agla obţinea 
acelaşi răspuns, fapt care o înfuria la culme. Ea îşi disimula însă 
sentimentele, pentru a-1 amăgi din nou pe Fungar-Hellan. Acesta devenise 
însă foarte prudent şi asculta întotdeauna de sfaturile lui Mahal. 

Capitolul 128 

Comorile rămase după incendiu sunt adunate. Este hotărâtă 
reconstruirea palatului. Avertismentul misterios primit din cer 

(5 iunie 1844) 

1 . Când, după zece zile, incendiul s-a stins în mod natural, Mahal i-a 
spus lui Fungar-Hellan: 

2. „Trimite-ţi zidarii şi tâmplarii la locul sinistrului şi spune-le să 
caute eventualele obiecte preţioase rămase, îndeosebi în apartamentele tale, 
dar şi în restul palatului. 

3. La drept vorbind, toate obiectele din aur şi din argint vor fi topite, 
dar acest lucru nu are nici o importanţă. De asemenea, cuprul topit va trebui 
să fie adunat cu cea mai mare grijă, nu din cauza valorii sale, ci din alte 
motive pe care nu ţi le pot dezvălui deocamdată! Ascultă sfaturile mele şi 
totul se va termina cu bine!" 

4. Fungar-Hellan a ascultat imediat directivele lui Mahal şi a trimis 
chiar în acea zi o mie de zidari şi tot atâţia tâmplari pentru a aduna comorile 
rămase în ruinele palatului. Timp de zece zile la rând, aceştia au adunat nu 
mai puţin de 10.000 de chintale de aur şi de argint, precum şi o cantitate 
inimaginabilă de pietre preţioase - diamante, rubine şi smaralde -, pe care 
le-au adus în marele palat regal. 

5. Generalul a rămas stupefiat de imensa cantitate de aur şi argint 
adunată de la locul incendiului. El şi-a spus în sinea sa: „Pe Dumnezeul lui 
Mahal! Nu aş fi crezut niciodată că în palat a rămas atâta aur, argint şi pietre 
preţioase, deşi în cele trei ore de dinaintea incendiului a fost salvată o altă 
cantitate incredibilă de comori!" 

6. Atunci, Mahal i-a spus: „Ascultă-mă bine: trimite-ţi din nou 
muncitorii, şi după ce vor îndepărta cenuşa, vor mai descoperi încă pe atâtea 
comori!" 

7. Fungar-Hellan şi-a trimis din nou muncitorii, care au început să 
lucreze la îndepărtarea rămăşiţelor incendiului, descoperind în alte zece zile 
o cantitate încă şi mai mare de aur, argint şi pietre preţioase, pe care le-au 
adus de asemenea la palatul regal, lăsându-1 literalmente cu gura căscată pe 
general. 

8. Atunci, Mahal i-a spus: „Acum poţi dispune reconstruirea 
palatului, căci temelia lui este încă bună!" 

9. Fungar-Hellan s-a grăbit să dea noi ordine, iar antreprenorii au 
început imediat reconstrucţia marelui palat. 

10. In aceeaşi zi, s-au auzit însă o voce care a răsunat în întregul 
oraş, spunând: „Această activitate este inutilă!" 

11. Nimeni nu a ştiut de unde venea această voce. Chiar şi Mahal a 
rămas nedumerit, ca să nu mai vorbim de Fungar-Hellan, care era de-a 
dreptul deconcertat. 



Capitolul 129 

Mahal găseşte explicaţia vocii miraculoase. Mânia şi acuzaţiile lui 
Fungar-Hellan la adresa lui Dumnezeu. Mahal nu ştie ce să-i răspundă 

(7 iunie 1844) 

1. Fungar-Hellan s-a dus imediat să îl întrebe pe Mahal cui îi 
aparţinea misterioasa voce. 

2. Mahal i-a răspuns: „Fungar-Hellan, prietene! Crede-mă, această 
voce nu a ieşit din gura vreunui om, ci din cea invizibilă a lui Dumnezeu! 
Semnificaţia sa este că Dumnezeu îşi va trimite în curând judecata asupra 
acestei lumi, o judecată cum nu s-a văzut vreodată pe pământ de când acesta 
este locuit de oameni! Acesta este motivul pentru care reconstrucţia 
palatului tău este inutilă!" 

3. Iritat la maxim, Fungar-Hellan 1-a întrebat pe Mahal: „In acest 
caz, spune-mi ce doreşte bătrânul Dumnezeu, care este tot timpul mânios, de 
la noi! Dacă îi displăcem atât de mult, deşi El însuşi ne-a creat în acest fel, 
atunci să ne transforme, astfel încât să devenim aşa cum doreşte! 

4. Iţi spun cu toată seriozitatea că tot ameninţându-ne cu judecata 
Lui teribilă, Dumnezeul tău nu face decât să trezească în noi o slăbiciune şi 
mai mare, care va scoate la iveală întreaga noastră imperfecţiune! Dacă tot i- 
a creat pe oameni liberi, de ce a ţesut apoi în jurul lor o întreagă pânză de 
legi care sunt împotriva naturii pe care le-a dăruit-o El însuşi, legi mai rele 
chiar decât moartea? 

5. Dat fiind că ne este imposibil să respectăm tot timpul aceste legi, 
adeseori din cauza circumstanţelor exterioare, şi ne facem reprezentări ale 
Sale şi ale forţelor care derivă din Divinitatea Lui, punându-i pe oameni să 
le venereze, întrucât oricum nu au nici o altă concepţie despre Dumnezeu - 
ştiut fiind că El nu li se arată niciodată -, se apucă imediat să ne 
pedepsească şi ne ameninţă cu străvechea judecată, cu care 1-a ameninţat la 
vremea lui chiar pe Cain! Nu ţi se pare că un asemenea comportament este 
nedemn de un Dumnezeu? 

6. Dacă guvernarea mea îi displace atât de mult, să vină în persoană 
şi să mă înveţe cum să procedez, şi te asigur că mă voi supune exigenţelor 
Sale! El nu spune însă nici un cuvânt timp de un secol, timp în care se 
comportă de parcă nu ar exista deloc sau ca şi cum ar dormi, fiind întru totul 
satisfăcut de noi toţi! în tot acest timp, o mare parte din legile pe care le-a 
revelat cu mult timp în urmă oamenilor au căzut în uitare, după care vine şi 
ne ameninţă din nou! Dar cui îi aparţine de fapt vina, dacă nu chiar 
Creatorului însuşi, care nu este deloc constant? 

7. Dacă se poate revela unui popor sub forma unui profet înţelept, de 
ce nu o face mai des? De ce nu vine să ne transforme? Iar dacă doreşte să ne 
distrugă, să o facă, dar instantaneu, fără să ne mai sperie cu toate aceste 
ameninţări cu judecata! Adevăr îţi spun: eu unul m-am săturat! 

8. Să luăm exemplul lui Waltar! Cum îi poate trimite un Dumnezeu 
plin de înţelepciune un asemenea profet unui popor cum este cel al 
Hanohului, pentru a-1 converti? Oare nu ne-a depăşit el pe toţi în slăbiciune, 
deşi se presupunea că era un trimis al lui Dumnezeu, înzestrat cu forţa 
divină a Acestuia? 

9. Spune-mi, cum se împacă toate aceste lucruri cu Dumnezeul tău 
atotputernic şi plin de cea mai înaltă înţelepciune?" 

10. Mahal a rămas însă absolut deconcertat de această tiradă şi nu a 
ştiut ce să-i răspundă. 

11. Dar Fungar-Hellan nu s-a lăsat şi a continuat să îl hărţuiască, 
pentru a-1 face să ia în sfârşit o poziţie clară. 



Capitolul 130 

Rugăciunea lui Mahal este îndeplinită. Discursul său ferm adresat 
generalului şi anunţul iminentei judecăţi. Spaima lui Fungar-Hellan 

(8 iunie 1844) 

1 . Văzând că Fungar-Hellan devine din ce în ce mai insistent, Mahal 
şi-a ridicat în cele din urmă mâna către cer şi a spus: „Mărite Doamne! 
Priveşte-1 pe vechiul şi credinciosul tău slujitor, care se află în pericol! De 
aceea, ai milă de el şi salvează-1 şi de această dată, în marea Ta graţie şi 
compasiune! O, Doamne, plasează în inima mea acele cuvinte potrivite care 
să obţină victoria în lupta cu acest rebel neputincios împotriva imensei Tale 
puteri, o, Dumnezeu suprem şi Domn al întregii creaţii!" 

2. Atunci, o rază de forţă divină a pătruns în inima lui Mahal, care i-a 
mulţumit lui Dumnezeu şi i-a adresat următoarele cuvinte lui Fungar-Hellan: 

3. „O, fiinţă umană, vierme neputincios care te târăşti pe acest 
pământ! Doreşti să te cerţi cu Dumnezeu folosindu-te de aceleaşi motive 
mincinoase care au la bază raţiunea ta măruntă? Tu îi atribui Celui Preaînalt 
şi Celui Atotputernic toate slăbiciunile voastre umane! Cum crezi că te poţi 
răzbuna pe înţelepciunea divină folosindu-te de slaba ta inteligenţă terestră? 

4. Adevăr îţi spun: mai bine ai tremura din cauza sacrilegiului tău 
împotriva sfinţeniei inaccesibile a lui Dumnezeu! Căci pământul nu este 
suficient de solid pentru a te purta pe suprafaţa lui şi aerul pe care îl respiri 
şi care vine de la Dumnezeu va sfârşi prin a te părăsi, căci tu ai adus atingere 
sfinţeniei Celui Atotputernic în faţa mea! 

5. Dacă L-ai fi atacat pe Dumnezeu numai afirmând că nu este 
suficient de plin de compasiune şi că nu dă dovadă de suficientă iubire 

pentru creaturile Sale, ţi-ai fi dovedit natura umană şi greşeala ţi-ar fi fost 
iertată; dar tu ai atacat însăşi înţelepciunea divină şi ordinea naturală, şi L-ai 
tratat pe Dumnezeu ca pe un idiot care nu proferează decât inepţii şi a cărui 
înţelepciune poate fi depăşită de inteligenţa oricărui om! 

6. Ai atacat astfel sfinţenia divină şi ai comis astfel un păcat de 
neiertat, care va atrage cu atât mai rapid şi mai sigur judecata lui Dumnezeu 
asupra voastră, a tuturor! 

7. Dacă ar exista în întregul vostru regat o singura inimă umană care 
să fie mai bună ca a ta, Dumnezeu v-ar acorda tuturor încă un răgaz de o 
sută de ani, în speranţa că ceilalţi vor face progrese sub influenţa ei! 

8. Până acum, tu erai cel mai bun dintre toţi, chit că nici unul din 
firele de păr de pe capul tău nu corespundea ordinii divine! Acum te-ai 
separat însă şi tu de Dumnezeu prin afirmaţiile tale pline de arţag, aşa că 
judecata bate la uşa voastră! Adevăr îţi spun: nu vor trece 20 de ani până 
când această lume va înceta complet să mai existe! 

9. Adam a păcătuit împotriva lui Dumnezeu, iar Dumnezeu a judecat 
întreaga creaţie, trecând-o prin foc! Rocile acestei planete reprezintă cea mai 
bună dovadă în acest sens! 

10. In perioada lui Ohlad, când acest regat s-a îndepărtat în întregime 
de El, Dumnezeu a trimis din nou o judecată prin foc pe pământ, iar munţii 
şi văile au fost spulberate de puterea ei! Marile prăpăstii care s-au căscat în 
munţi reprezintă o dovadă în această direcţie! 

1 1. în timpul acestor evenimente, Dumnezeu nu a distrus umanitatea 
şi nu şi-a propus decât să le arate oamenilor cât de mărunţi sunt ei prin 
comparaţie cu atotputerea Lui! Dar acum, Dumnezeu va ataca însăşi rasa 
umană şi o va distruge inundând-o sub potopul păcatelor voastre! 

12. Iată, acesta a fost răspunsul pe care ţi-1 doreai! Nu-ţi pot da altul, 
căci însuşi Dumnezeu a vorbit prin gura mea, adresându-ţi-1 astfel, ţie şi 
poporului tău!" 

13. Aceste cuvinte l-au cutremurat pe Fungar-Hellan, care a fost 
cuprins de o angoasă teribilă; căci ţinea foarte mult la Mahal, aşa că a 
început să se gândească cum să se împace cu el şi cum să potolească mânia 
lui Dumnezeu. 



Capitolul 131 

Puternicul apel al lui Dumnezeu la penitenţă din sala tronului. 
Binecuvântarea adevăratei căinţe. Ororile din ţinuturile de la şes. Ordinul 
divin adresat generalului de a distruge toate templele falşilor zei 

(10 iunie 1844) 

1. După ce Fungar-Hellan a reflectat îndelung asupra posibilităţilor 
pe care le avea pentru a-1 potoli pe Dumnezeul lui Adam, al lui Seth şi al lui 

Enoh, precum şi al bătrânului său prieten Mahal, în marea sală a tronului s-a 
auzit o voce puternică. Alături de Fungar-Hellan, în sală se mai aflau Mahal, 
regele Gurat şi tot felul de demnitari ai regatului. Şi vocea le-a spus: 

2. „Cel care simte în inima sa o căinţă justă pentru păcatele pe care 
le-a comis, căinţă născută din iubirea sa faţă de Dumnezeu, nu trebuie să-şi 
piardă curajul! Căci Dumnezeu nu este ireconciliabil, aşa cum este omul, ci 
dimpotrivă, nu aşteaptă altceva decât să se reconcilieze cu creaturile Sale! 

3. Cine se apropie de Tatăl cu iubire şi căinţă în suflet nu trebuie să 
se teamă deloc, căci va obţine iertarea păcatelor sale! 

4. La drept vorbind, dacă întregul regat ar fi aşa cum sunt câţiva 
locuitori ai Hanohului - atât de puţini, vai! -, Dumnezeu i-ar mai acorda 
încă o mie de ani, în speranţa că va continua să se amelioreze! Dacă vă veţi 
duce însă la vasalii voştri şi în celelalte oraşe ale regatului, nu veţi întâlni 
decât orori peste orori, majoritatea nefiindu-vă aduse niciodată la 
cunoştinţă! 

5. Este adevărat că voi i-aţi scutit pe oameni de povara impozitelor, 
dar în schimb l-aţi împovărat cu alte taxe nedefinite prin lege şi aparent 
facultative; tocmai acest sistem le-a dat vasalilor voştri cea mai bună ocazie 
de a-şi organiza impozitele astfel încât nimeni să nu poată scăpa de această 
povară devenită pe zi ce trece din ce în ce mai grea. Dacă guvernanţii nu 
obţin de la oameni bunurile pe care le solicită, ei proferează cele mai 
cumplite ameninţări la adresa lor, iar în final îi blestemă cumplit! 

6. Nu trece apoi zi fără ca aceste blesteme să se îndeplinească, cu 
ajutorul ascuns al unor vrăjitori care folosesc tehnici de magie neagră, 
apelând la forţele naturii sau la cele ale infernului! 

7. în aceste condiţii, credeţi că Dumnezeu mai poate avea mult timp 
răbdare, aşteptând ca oamenii să se îndrepte? 

8. Adevăr vă spun: numai în infern mai pot fi găsiţi demoni de talia 
celor care domnesc la ora actuală pe pământ! 

9. Chiar astăzi, Domnul şi Dumnezeul cerului şi al pământului i-a 
poruncit lui Noe, slujitorul Lui drept care trăieşte în munţi, să îşi 
construiască o arcă după planurile Sale, iar Noe a început deja lucrul la ea! 

10. Aceia dintre voi care doresc sincer să fie mântuiţi vor trebui să 
facă penitenţă în faţa lui Dumnezeu, încercând să-i atragă şi pe alţii pe 
această cale. In acest fel, la momentul potrivit Domnul îi va conduce în afara 
acestei ţări a pierzaniei, astfel încât să nu fie judecaţi alături de demoni! 

1 1 . Cât despre tine, Fungar-Hellan, dacă doreşti ca sacrilegiul tău în 
faţa lui Dumnezeu să îţi fie iertat, porneşte în fruntea armatei tale şi distruge 
toate templele falşilor zei! Şi fereşte-te de cruzimea excesivă! Amin!" 

12. Acest discurs, care părea să provină din aerul care umplea marea 
sală, i-a aruncat pe toţi cei de faţă, inclusiv pe Mahal, într-o stare de uimire 

fără limite, amestecată cu teamă. Fungar-Hellan le-a poruncit imediat şefilor 
săi de armată să adune în trei zile toţi soldaţii aflaţi sub arme. 

13. Cât despre Mahal, acesta 1-a asigurat că îl va urma pretutindeni, 
în numele Domnului. 



Capitolul 132 

Mobilizarea armatei. Gurat îi cere lui Fungar-Hellan nişte 
funcţionari. Noi dispoziţii referitoare la cei doi prizonieri 

(11 iunie 1844) 

1. Când şefii de armată, care au fost ei înşişi martorii 
extraordinarului mesaj primit în sala tronului, s-au grăbit să plece pentru a 
aduna plini de zel imensa armată, Gurat s-a apropiat de Fungar-Hellan şi i-a 
spus: 

2. „Prietene şi frate! De acum înainte, tu te vei ocupa de marea ta 
armată şi veţi porni la drum, lipsind poate ani la rând din Hanoh! Voi 
rămâne aşadar singur la putere! Această sarcină mi se pare foarte dificilă! 
Nu eşti de acord să îmi laşi câţiva dintre cei mai buni funcţionari pe care îi 
ai, astfel încât să pot supraveghea şi conduce poporul? Căci este imposibil 
ca un singur om să se poată ocupa de o astfel de misiune!" 

3. Generalul i-a răspuns uimit: „Frate, ai în jurul tău circa 10.000 de 
funcţionari de toate rangurile. Aceştia nu îţi sunt de ajuns? Sfatul meu este 
să nu îi hrăneşti degeaba! Pune-i la treabă şi ei vor face ce le vei porunci!" 

4. „Da, dacă ar avea ceva în cap, i-a răspuns Gurat. Din păcate, 
există o problemă serioasă. 

5. După cum ştii foarte bine, încă de la început am fost obligaţi, 
pentru a ne asigura tronul, să îi atragem de partea noastră pe toţi mai-marii 
regatului, dându-le un rang cât mai pompos! 

6. Aceşti oameni erau destul de proşti şi înainte, dar prin politica pe 
care am dus-o, noi i-am îndobitocit şi mai tare, deşi am ştiut să ne folosim 
de alte personaje lucide, pe care le-am apreciat la justa lor valoare! 

7. Iar acum, vrei să mă laşi la guvernare cu aceşti idioţi? O, prietene, 
acest regim ar sfârşi prin a-1 dezgusta până şi pe Satan! 

8. Cred că eşti de acord acum că voi avea nevoie de câţiva 
funcţionari avizaţi, pentru a putea guverna în absenţa ta!" 

9. Mahal s-a adresat la rândul său lui Fungar-Hellan: „Haide, dă-i o 
sută de funcţionari bine antrenaţi la şcoala ta! In acest fel, va putea să se 
descurce atât timp cât noi vom lipsi!" 

10. Generalul nu a mai obiectat şi i-a dat regelui o sută de mari preoţi 
formaţi la şcoala sa, pentru a-1 ajuta pe Gurat să poată guverna imensul stat. 

1 1 . Nu mai rămânea decât o singură problemă de rezolvat, şi anume 
cea a Aglei şi a lui Drohuit. 

12. Mahal a luat din nou cuvântul şi a spus: „Vor rămâne în actualele 
condiţii până când ne vom întoarce noi! In caz de boală sau dacă vor da 
semne sincere de căinţă, vor putea ieşi din cuşcă, dar nici nu se pune 
problema să părăsească această sală înainte de întoarcerea noastră! 

13. Mai presus de orice, cei doi trebuie despărţiţi, eventual chiar 
întemniţaţi. Acest lucru trebuie să se petreacă chiar astăzi, în prezenţa 
noastră! Aşa să fie!" 

Capitolul 133 

Confesiunea smerită a Aglei, care imploră să fie eliberată sau ucisă. 
Alegerea între pumnal şi cuşcă. Agla este graţiată 

(12 iunie 1844) 

1. După aceste cuvinte, Fungar-Hellan şi Mahal s-au îndreptat, 
însoţiţi de restul grupului, către sala în care se aflau cei doi captivi, sub o 
pază straşnică. 

2. Imediat ce i-a văzut, Agla a strigat: „O, voi, primi demnitari ai 
regatului, şi tu, părinte Mahal! Sunt cea mai mare păcătoasă în faţa lui 
Dumnezeu şi a voastră, căci am încălcat justiţia lui Dumnezeu şi a voastră, 
şi nu merit altceva decât moartea! îmi dau acum seama că această cuşcă nu 
reprezintă decât o pedeapsă uşoară pentru mine! O cuşcă incandescentă ar fi 
fost mult mai potrivită pentru păcatele mele! 

3. Ce păcătos captiv nu tânjeşte însă după libertate, oricât de puţin 
atrăgătoare i s-ar părea aceasta? La fel stau lucrurile şi în cazul meu. îmi 
recunosc întreaga vină şi crimele mele în faţa lui Dumnezeu şi a voastră, cu 
o sinceritate de care puţini păcătoşi sunt capabili! Cu toate acestea, simt o 
dorinţă puternică de libertate, iar această cuşcă binemeritată mi se pare un 
instrument de tortură insuportabil! 

4. O, mai bine luaţi un pumnal şi înfigeţi-1 în inima mea, şi vă asigur 
că atunci voi fi fericită! Dar nu mă mai lăsaţi mult timp în această captivitate 
umilitoare, care mă împinge la disperare şi la nebunie! Faceţi cu mine orice 
veţi dori, dar nu mă abandonaţi în această cuşcă, pradă batjocurii şi 
insultelor permanente ale gărzilor! 

5. O, părinte Mahal, şi tu, frate Kisarell, precum şi voi, dragele mele 
surori, aveţi milă de mine şi de nefericirea mea! Consideraţi- mă o fostă 
prizonieră a forţelor infernale, orbită, sedusă şi silită să comită tot felul de 
fapte rele, şi aveţi măcar atâta milă de mine încât să îmi dăruiţi moartea 
către care aspir cu atâta ardoare! 

6. Nu trebuie să credeţi nici o clipă că aş putea să redevin 
periculoasă pentru voi, căci cea care vă imploră acum să o ucideţi nu vă va 
cere niciodată să-i redaţi tronul înapoi! 

7. O, Dumnezeule atotputernic, dacă păcatul meu nu ar fi atât de 
cumplit, m-aş ruga Ţie să mă eliberezi! îmi recunosc însă nevrednicia în faţa 
Ta şi nu îndrăznesc să fac apel la compasiunea Ta, o, Părinte preasfânt şi 
preadrept! înmoaie însă inimile acestor mai mari ai pământului şi convinge-i 
să mă ucidă, astfel încât să nu mai fiu victima batjocurii acestor gărzi!" 

8. După care, Agla a căzut leşinată la pământ, scoţând un geamăt 
prelung. 

9. Fungar-Hellan a dispus imediat deschiderea cuştii, după care a 
scos-o pe Agla din ea. După o masă consistentă, aceasta şi-a revenit în 
totalitate. 

10. După ce Agla şi-a venit în simţiri, generalul i-a spus: „Agla, 
vorbeai serios atunci când spuneai că ai prefera mai degrabă să mori decât să 
te întorci în cuşca ta? Priveşte: acesta este un pumnal foarte bine ascuţit, iar 
acolo se află închisoarea ta! Ce anume preferi?" 

1 1 . Fără să ezite, Agla şi-a descoperit pieptul şi i-a răspuns cu o voce 
uşor tremurătoare: „Iată, în acest piept bate acea inimă amăgitoare care a 
înşelat atât de mulţi oameni, făcându-i prizonierii ei! Fie ca mâna ta 
puternică să mă elibereze cu ajutorul acestei arme!" 

12. Atunci, Fungar-Hellan a aruncat pumnalul şi i-a spus lui Mahal: 
„Eu unul ţi-am iertat complet fiica! - Nu mai depinde decât de Dumnezeu şi 
de tine ce anume doriţi să faceţi cu ea!" 

13. Mahal i-a răspuns: „De vreme ce tu ai iertat-o, o voi ierta şi eu. 
Dar nu trebuie în nici un caz să rămână aici. Drept urmare, ne va însoţi!" 

14. Fungar-Hellan a fost întru totul de acord cu această propunere. 
Agla a căzut în genunchi în faţa tatălui ei şi a plâns de recunoştinţă, până 
când i-au slăbit din nou puterile. 

15. Şi toţi s-au bucurat să îi vadă căinţa sinceră. 



Capitolul 134 

Generalul ia măsurile necesare în ceea ce îl priveşte pe Drohuit. 
Excelentul discurs adresat de Agla tatălui ei 

(13 iunie 1844) 

1 . După ce Agla a fost eliberată, Gurat s-a apropiat de Fungar-Hellan 
şi 1-a întrebat dacă Drohuit trebuia eliberat la rândul lui în cazul în care se va 
căi la fel ca şi complicea sa. 

2. Dar Fungar-Hellan i-a răspuns pe o voce fermă: „Nu! Drohuit 
trebuie să rămână în această cuşcă până la întoarcerea mea, sau până la cea a 
succesorului meu, în cazul în care eu îmi voi găsi moartea în luptă! 

3. Nu trebuie să-i lipsească însă nimic! Dă-i să mănânce şi să bea tot 
ce va dori! 

4. Dacă îşi doreşte una din femeile sale în această cuşcă, acordă-i 
acest drept, dar sub obligaţia formală de a nu-i vorbi despre alte lucruri 
decât acelea pe care le spune un bărbat unei femei atunci când se află în pat 
împreună cu ea. Dacă îşi doreşte o conversaţie mai elevată, nu are decât să 
discute cu femeile sale mai cultivate despre Dumnezeul cel autentic, de care 
s-a îndepărtat dureros de mult, la fel cum am făcut-o şi noi! 

5. Ori de câte ori se află în prezenţa uneia dintre femeile sale, el 
trebuie supravegheat cu cea mai mare atenţie, inclusiv percheziţionat. De 
vreme ce Agla se află din nou în libertate, el poate să rămână în această sală. 

6. Dar insist: notează tot ce face în cuşca sa, cu cea mai mare 
precizie, astfel încât la întoarcerea mea să pot lua măsurile necesare în 
favoarea sau în defavoarea sa. Dacă doreşte să citească o carte sau alta din 
marea noastră bibliotecă, să i se acorde acest drept. 

7. Acum ştii exact cum trebuie să te comporţi în privinţa lui Drohuit! 
Dacă vei urma întru totul instrucţiunile mele, vei acţiona cât se poate de 
corect, deopotrivă faţă de noi toţi şi de tine însuţi, ceea ce reprezintă cu 
siguranţă voinţa unicului şi adevăratului Dumnezeu!" 

8. Mahal a adăugat: „Amin! Ai vorbit cum nu se poate mai bine! Aşa 
să fie!" 

9. Gurat a fost extrem de satisfăcut de instrucţiunile primite, căci 
Drohuit era vestit pentru şiretenia sa, dar şi pentru dorinţa sa arzătoare de a 
pune mâna pe coroana regatului. De aceea, el a jurat că va executa cu cea 
mai mare stricteţe ordinele primite. 

10. Pentru a o pune la încercare, Mahal a întrebat-o în taină pe Agla 
dacă o mulţumeau dispoziţiile referitoare la Drohuit. 

1 1 . Agla i-a răspuns: „O, tată, de ce continui să o pui la încercare pe 
sărmana şi nefericita ta fiică, ce a fost supusă până acum la atât de multe 
tentaţii? Nu ţi se pare că sunt destul de tristă? Eu sunt femeia cea mai demnă 
de dispreţ în ochii tuturor, de care toată lumea se teme mai mult decât de 
şerpi! Sunt de asemenea sufletul cel mai abject în faţa lui Dumnezeu, căci 
sângele fratelui meu strigă fără încetare, cerând răzbunare în inima mea! 

12. O, te implor, nu mă mai tenta niciodată, căci nici un suflet de pe 
acest pământ nu poate fi mai nefericit decât mine! Chiar dacă voi m-aţi 
iertat, fratele pe care l-am asasinat nu mă va ierta niciodată, şi nici 
Dumnezeu! De aceea, o, părinte al meu, nu o mai tenta niciodată pe 
nefericita creatură din fata ta!" 



190 



13. Cuvintele Aglei au Scut senzaţie, şi însuşi Mahal a regretat 
sincer că i-a pus această întrebare fiicei sale. Cât despre ceilalţi, cu toţii s-au 
străduit să o consoleze şi să o reconforteze atât cât era posibil în situaţia 
dată. 



Capitolul 135 

Discursul ipocrit al lui Drohuit şi răspunsul lui Fungar-Hellan. Agla 
cere haine de doliu 

(5 iunie 1844) 

1. Drohuit, care a auzit perfect măsurile ce trebuiau luate în privinţa 
lui, şi-a propus să iasă şi el din cuşca lui, la fel ca şi Agla, autoacuzându-se 
singur în faţa lui Dumnezeu şi a lui Fungar-Hellan de păcatele pe care le-a 
comis şi implorându-i pe cei de faţă cu lacrimi în ochi, pe care a încercat să 
le facă să pară cât mai autentice cu putinţă. 

2. Dar generalul i-a spus: „Acest cântec de pasăre îmi este bine 
cunoscut. El nu vine însă din inima ta, ci este un cântec învăţat pe de rost! 
De vreme ce ştim cu toţii ce păsări sunt cu adevărat cântătoare, nu este greu 
să ne dăm seama dacă această melodie provine de la un graur, de la o mierlă 
sau de la o privighetoare! 

3. Ei bine, eu am recunoscut pe dată acest cântec, care nu provine 
nici de la un graur, nici de la o mierlă şi nici de la o privighetoare, ci de la 
cea mai teribilă pasăre de pradă, care încearcă să imite păsărelele cântătoare 
pentru a-şi atrage prada în ghearele sale! Nici noi nu suntem însă complet 
lipsiţi de minte! 

4. De aceea, nu ai decât să plângi şi să gemi oricât de mult vei dori! 
Vei continua să rămâi în căsuţa ta cu gratii, aşa cum spuneam mai devreme! 

5. îmi dau perfect seama că această pedeapsă este mult prea blândă 
pentru tot ce ai făcut şi că ai fi meritat de o mie de ori moartea. Dacă am dat 
dovadă de atâta clemenţă în ceea ce te priveşte, acest lucru i se datorează în 
întregime lui Mahal, acest mare şi veritabil profet al lui Dumnezeu! 

6. Dacă nu ar depins decât de mine, ţi-aş fi dat o cu totul altă 
pedeapsă! - Dar noi ne propunem să respectăm întrutotul voinţa lui 
Dumnezeu, lucru pe care am început şi eu să îl fac, şi asta mai presus de 
orice. De aceea, am acceptat ca această pasăre de pradă să fie tratată cu atâta 
blândeţe, căci cel care mi-a cerut acest lucru a fost chiar profetul lui 
Dumnezeu! - Iar acum, să nu mai aud nici un cuvânt!" 

7. Auzind aceste cuvinte, Drohuit a tăcut, a încetat să mai geamă şi 
să mai plângă şi nu şi-a mai mărturisit în gura mare păcatele, în faţa întregii 
societăţi prezente, fapt care a stârnit ilaritatea tuturor, căci toţi îşi dădeau 
seama că Fungar-Hellan a nimerit-o la fix. 

8. Dat fiind că Agla purta încă hainele sale regale, ea s-a dus la 
Fungar-Hellan şi i-a spus: „O, bărbat plin de nobleţe, pe care l-am judecat 
atât de greşit până acum! Iată, eu, care sunt cea mai mare păcătoasă din 
lume în faţa lui Dumnezeu, a ta şi a regelui, a tatălui meu şi a tuturor 
oamenilor, continui să fiu îmbrăcată în haine regale! De aceea, te implor să 
îmi dai în schimbul lor nişte haine obişnuite de penitenţă, aşa cum merită o 
femeie care a comis atâtea sacrilegii. Căci aceste haine strălucitoare îmi ard 
sufletul ca un foc violent!" 

9. Atunci, Mahal i-a spus lui Fungar-Hellan: „Frate, dă-i ceea ce ţi-a 
cerut!" 

10. Generalul a acceptat pe loc sfatul lui Mahal. 

1 1 . însoţită de tatăl ei, Agla s-a îndreptat către o cameră alăturată, s-a 
dezbrăcat de haine şi a îmbrăcat în locul lor o robă cenuşie de doliu, după 
care s-a întors în mijlocul grupului. 

12. Văzând metamorfoza Aglei, Fungar-Hellan s-a bucurat sincer. La 
fel, toţi ceilalţi i-au lăudat comportamentul. 



Capitolul 136 

Mahal îşi întreabă fiica care din păcatele sale i se pare cel mai 
mare. Răspunsul corect al Aglei, căinţa şi lamentările sale. Mahal îi 
mulţumeşte lui Dumnezeu. Agla este strânsă la piept de tatăl ei 

(17 iunie 1844) 

1 . Această căinţă sinceră a Aglei 1-a determinat pe Mahal să o întrebe 
care dintre păcatele pe care le-a comis i se pare cel mai mare: moartea 
fratelui ei, pe care a ordonat-o, cea a soţiilor acestuia, pe care a comis-o cu 
mâinile ei, sau participarea sa la conspiraţia împotriva generalului? 

2. Agla i-a răspuns: „O, tată, tu ştii mai bine decât mine care din 
păcatele pe care le-am comis în faţa lui Dumnezeu şi a oamenilor este cel 
mai grav! Eu una, nu reuşesc să-mi dau seama! Ştiu însă un singur lucru: că 
fiecare din aceste păcate mi-a ucis spiritul în faţa lui Dumnezeu! 

3. O, ce bine ar fi fost dacă nu m-aş fi făcut vinovată de aceste 
păcate! Dacă nu aş fi coborât în aceste ţinuturi de la şes, aş fi fost şi astăzi la 
fel de pură şi de inocentă cum eram în munţii sacri! Ce s-a întâmplat însă nu 
mai poate fi schimbat, iar eu nu mai pot şterge ce am făcut! De aceea, sunt 
de părere că ar fi o nebunie din partea mea să stabilesc o ierarhie a păcatelor 
mele! 

4. Consider că fiecare păcat împotriva sfinţeniei lui Dumnezeu are 
aceeaşi greutate şi că efectele sale sunt identice cu ale celorlalte, respectiv 
moartea eternă a spiritului uman! De vreme ce acum sunt complet moartă 
din punct de vedere spiritual, nu mai pot să-mi dau seama care din păcatele 

mele a contribuit cel mai mult la această moarte. De altfel, nu văd de ce ar 
conta cât de mort eşti, căci odată ce ai murit, nu mai poţi muri a doua oară! 

5. De pildă, eu am ordonat uciderea fratelui meu, şi procedând în 
acest fel, mi-am ucis în întregime spiritul! începând din acel moment, Agla 
nu a mai trăit; doar forţele sale vitale au continuat să acţioneze prin 
intermediul spiritului ei mort, ceea ce explică de ce fiecare din actele sale a 
fost o oroare în faţa lui Dumnezeu, precum şi în faţa oricărei fiinţe vii din 
punct de vedere spiritual. Cum altfel s-ar fi putut comporta ea? Căci moartea 
nu poate da naştere decât morţii! 

6. Rezultă că acţiunile care au urmat au fost mai puţin apăsătoare 
pentru conştiinţa mea, căci ele nu erau decât consecinţele primului meu 
sacrilegiu! Dacă nu aş fi comis niciodată acest prim act împotriva ordinii 
divine, celelalte nu ar fi avut loc! 

7. După primul pas pe care l-am făcut către ţinuturile de jos, ar fi 
trebuit să fac imediat cale întoarsă. Mi-aş fi păstrat atunci viaţa, iar cei pe 
care i-am ucis ar fi fost astăzi în viaţă! Acum este însă prea târziu, şi nu-mi 
rămâne altceva de făcut decât să mă căiesc pentru acel prim pas greşit, ale 
cărui consecinţe au fost atât de apăsătoare!" 

8. După aceste cuvinte, Agla a început să plângă şi să se lamenteze 
cu amărăciune. 

9. Atunci, Mahal a spus: „O, Dumnezeule mare, îţi mulţumesc din 
toată inima pentru că mi-ai permis să îmi regăsesc fiica pe care o 
consideram pierdută! 

10. Agla, vino la pieptul tatălui tău, căci mi-am recunoscut din nou 
fiica în tine! întoarce-ţi inima către Dumnezeu şi vei regăsi din nou graţia 
Lui, a Tatălui nostru preaplin de sfinţenie!" 

11. Agla s-a grăbit să se arunce în braţele credinciosului Mahal, 
uşurându-şi inima prin lacrimile grele pe care le-a lăsat să curgă pe pieptul 
lui. 



Capitolul 137 

Discursul lui Fungar-Hellan referitor la nebunia strălucirii 
exterioare a lucrurilor. înţelepciunea simplităţii. Mahal îl laudă pe general 

(18 iunie 1844) 

1. In timp ce Agla încă mai plângea la pieptul tatălui ei, Fungar- 
Hellan i-a spus: „Agla, adevăr îţi spun: aşa cum eşti acum, îmi placi mult 
mai mult decât pe vremea când erai îmbrăcată în hainele tale regale, care 
erau pe punctul de a te transforma într-o slujitoare perfectă a infernului! 
Rămâi în această stare de spirit şi vei fi mult mai mult pe placul lui 
Dumnezeu şi al nostru decât în timpul perioadei tale de măreţie. Iţi 

mărturisesc cu sinceritate că am fost întotdeauna adversarul cel mai 
neîmpăcat al oricărei splendori exterioare! 

2. Cine doreşte să-mi fie prieten trebuie să se debaraseze de tot ce 
străluceşte şi să se îmbrace în haine simple. Numai atunci îl voi considera un 
om pentru care bine poporului contează la fel de mult cum contează pentru 
mine! 

3. Aurul şi argintul ar trebui transformate în monede utile, având pe 
ele efigia regelui şi a mea! în acest fel, ele vor sluji întregului popor! Dacă 
nu vom face decât să ne împodobim cu ele, aceste metale preţioase ne vor 
trage în jos sub greutatea lor, iar în acest fel nu vom avea nici un avantaj de 
pe urma lor, nici noi, nici poporul, şi nu îi vom aduce astfel nici un serviciu 
lui Dumnezeu, Domnul întregii splendori! 

4. într-adevăr, atât timp cât nu ne vom putea îmbrăca cu o haină 
ţesută din stele veritabile şi cât pieptul nostru nu va fi decorat cu soarele 
autentic, întru slava Celui care ne-a creat, toate falsele ornamente ar trebui 
să dispară din ţinuta noastră vestimentară! Căci ceea ce nu străluceşte în 
sine, precum soarele şi stelele, nu este decât un hoţ de lumină, care nu poate 
face paradă de ea decât atât timp cât sublima strălucire divină continuă să îi 
confere forţa sa divină; când aceasta dispare, aceşti hoţi de lumină pe care 
noi îi preţuim atât de mult nu mai reuşesc să se identifice decât cu murdăria 
dezgustătoare şi cu gunoaiele infecte, devenind mai întunecaţi chiar decât 
acestea! 

5. Numai ceea ce este folosit într-o manieră profitabilă este pe placul 
lui Dumnezeu, căci El a creat această lume pentru ca oamenii să se 
folosească de ea! Dacă ne folosim însă de aceste lucruri într-o manieră 
abuzivă, acţiunile noastre devin inevitabil o oroare în faţa lui Dumnezeu, 
Cel care reprezintă însăşi ordinea eternă şi sfântă. De aceea, haideţi să 
dispunem renunţarea la bijuterii şi la nestemate în întregul nostru regat!" 

6. După aceste cuvinte, Fungar-Hellan şi-a smuls toate podoabele pe 
care le purta, fiind imitat imediat de rege şi de ceilalţi demnitari prezenţi. 
Tot acest aur şi tot acest argint a fost folosit pentru a bate monedă. 

7. Mahal 1-a lăudat îndelung pe Fungar-Hellan, după care a adăugat: 
„Fungar-Hellan, am impresia că Spiritul lui Dumnezeu a coborât asupra ta! 
Adevăr îţi spun: pentru o clipă mi s-a părut că îl aud vorbind pe bătrânul 
Enoh prin gura ta! Vezi tu, de obicei o asemenea înţelepciune nu poate fi 
găsită în fiinţa umană!" 

8. După care Mahal i-a mulţumit din nou lui Dumnezeu pentru toată 
graţia pe care a revărsat-o asupra acestui om, căci toţi cei de faţă se minunau 
de înţelepciunea sa! 

9. La rândul lor, marii preoţi i-au spus generalului: „La ora actuală, 
numai tu eşti demn să ne fii superior!" 

10. întreaga adunare a pecetluit aceste cuvinte printr-un „Amin" 
colectiv. 



194 



Capitolul 138 

Generalul le porunceşte soldaţilor săi să atace templul zeului 
cuprului şi pe slujitorii săi 

(19 iunie 1844) 

1. Următoarele trei zile s-au scurs în această stare de spirit. In tot 
acest timp, şefii armatei i-au organizat pe soldaţi şi i-au informat asupra 
campaniei pe care urmau să o ducă. 

2. In seara celei de-a treia zile, primii şefi de trupă au venit să îl 
găsească pe Fungar-Hellan în palatul regal. Ei i-au comunicat că o mare 
armată alcătuită din două milioane de soldaţi era pregătită pe câmpul de 
manevră, perfectă echipată şi gata să întreprindă orice misiune ar fi primit. 

3. Fungar-Hellan le-a spus ofiţerilor săi: „In acest caz, transmiteţi- le 
soldaţilor următoarele ordine: cu trei ore înainte de răsăritul soarelui, 
întreaga armată trebuie să fie gata de plecare. Ea se va îndrepta mai întâi 
către templul consacrat zeului metalelor şi al meşterilor fierari! Muncitorii 
care o însoţesc au misiunea să distrugă tot ce ţine de idolatrie, începând 
chiar cu templul principal! 

4. Dacă preoţii şi muntenii se vor opune intervenţiei voastre, dorind 
să-i împiedice pe muncitori, trimiteţi o forţă armată care să-i silească pe 
rebeli să se potolească, trecându-i prin tăişul săbiei pe cei mai recalcitranţi 
dintre ei. 

5. Dacă preoţii şi muntenii acceptă distrugerea templului şi a idolilor 
fără a opune rezistenţă, aduceţi-i imediat în cortul meu, pentru a-i pune la 
curent cu noua învăţătură pe care vor trebui să o predice oamenilor, inclusiv 
cu ce au de făcut pentru a-şi acoperi nevoile personale. 

6. Mai întâi de toate, marea armată va trebui să încercuiască templul 
cu trei cercuri mari de soldaţi, astfel încât nimeni să nu poată scăpa din ea! 

7. Aurul şi argintul din templu vor trebui adunate şi aduse la mine. 
Voi aduce personal o echipă de muncitori care vor bate monedă din aceste 
metale preţioase, transformându-le astfel în bani care vor sluji înainte de 
toate pentru plata soldei soldaţilor, iar apoi pentru restul populaţiei. 

8. Aşa se va derula întreaga noastră campanie! Eu, Fungar-Hellan, vă 
ordon acest lucru, la fel ca şi regele Gurat!" 

9. După ce au aflat ordinele generalului, comandanţii s-au retras şi 
le-au împărtăşit soldaţilor voinţa şefului lor suprem şi a regelui lor! 

10. Gurat a dispus echiparea a o mie de cămile şi le-a poruncit la o 
mie de meşteri specializaţi în bătutul monedelor să îşi ia uneltele şi să se 
alăture marii armate. 

1 1 . A doua zi dimineaţa, cu trei ore înainte de răsăritul soarelui, toţi 
soldaţii erau în picioare. Cămilele au fost echipate şi uriaşa caravană a pornit 
la drum. 



Capitolul 139 

Avangarda generalului în faţa templului. Respingerea ultimatului. 
Spectacolul demonstrativ al preoţilor şi capacitatea lor de a manipula focul 

(21 iunie 1844) 

1. înainte ca marea caravană să apuce să se alăture armatei, aceasta 
s-a pus deja în mişcare, îndreptându-se către templul consacrat zeului 
metalelor, construit - după cum aţi aflat deja - în onoarea lui Tubal-Cain, 
cel care a inventat procedeul de producere şi de şlefuire a bronzului. 

2. Când avangarda armatei a ajuns în faţa solidului zid care proteja 
templul, ea s-a oprit şi le-a cerut gardienilor să îi permită intrarea. 

3. Dar paznicii le-au răspuns soldaţilor: „La această oră nimeni nu 
are dreptul să intre în templu! Numai nişte oameni rău intenţionaţi ar putea 
comite sacrilegiul de a cere aşa ceva cu atâta înverşunare! Ce doriţi să faceţi 
atât de devreme în interiorul acestor ziduri sacre?" 

4. Unul dintre ofiţeri le-a răspuns cu asprime paznicilor: „Nu dorim 
altceva decât să distrugem în totalitate acest sanctuar şi zidurile sale sacre, 
pentru totdeauna, conform ordinului pe care l-am primit de la Fungar- 
Hellan, supunându-i prin forţă pe recalcitranţi şi omorându-i dacă este cazul, 
după cum preferă! Nu vă opuneţi, căci o armată alcătuită din două milioane 
de soldaţi se află în drum către voi!" 

5. Auzind aceste cuvinte, gardienii le-au răspuns cu mult mai multă 
blândeţe soldaţilor: „Dacă aşa stau lucrurile, avem datoria să îl avertizăm pe 
marele preot al acestui templu, pentru ca acesta să vă primească cu 
demnitatea cuvenită unor delegaţi ai marelui şi puternicului Fungar-Hellan!" 

6. Dar ofiţerul le-a spus paznicilor: „Marele preot nu trebuie să afle 
nimic până când nu vom apuca să distrugem în totalitate templul! De aceea, 
deschideţi imediat porţile, dacă nu doriţi să pătrundem cu forţa!" 

7. Auzind aceste ameninţări, gardienii au strigat: „O, ticăloşi infami, 
veniţi din infern! Deci asta uneltiţi? De fapt, nu doriţi decât să puneţi mâna 
pe relicvele sacre ale templului, pe aurul şi pe argintul din cuferele sale! O, 
aşteptaţi puţin şi vă veţi primi răsplata cuvenită! De îndată ce marele preot 
va afla ce plănuiţi, va avea grijă să primiţi o serie de bastoane pe spinare aşa 
cum nici măcar un diavol nu a avut parte vreodată!" 

8. După care, câţiva gardieni au alergat şi l-au informat pe marele 
preot de ceea ce se întâmpla. 

9. Acesta a început să facă spume la gură, scrâşnindu-şi dinţii mai 
rău ca un tigru, după care şi-a adunat oamenii şi împreună cu aceştia, a 
început să pună în funcţiune mecanismele sale satanice. 

10. Munţii din jur au izbucnit imediat în flăcări (aprinse în realitate 
de oamenii săi) şi întregul templu s-a transformat într-un imens cuptor. 
Flăcările izbucneau unde te aşteptai mai puţin, inclusiv din anumite locuri 
special pregătite în zidurile de apărare ale templului. Şi tot acest spectacol a 
fost pus la cale în mai puţin de o oră. 

1 1 . Când avangarda marii armate a văzut ce se întâmplă, soldaţii s-au 
retras în direcţia marii armate, căci nu îndrăzneau să se aventureze împotriva 
unei asemenea mări de foc. 

12. între timp, caravana se alăturase marii armate, iar Fungar-Hellan 
s-a minunat teribil de spectacolul „înflăcărat" din jurul templului lui Tubal- 
Cain. 

13. Dar Mahal i-a spus: „Lăsaţi-i să îşi facă demonstraţia de forţă 
timp de o zi! Mâine va veni rândul nostru să ne producem!" 

14. Fungar-Hellan a transmis aceste cuvinte întregii armate, sub 
formă de ordin, iar soldaţii au rămas să contemple acest spectacol infernal 
timp de o zi întreagă. 



Capitolul 140 

Fungar-Hellan este refuzat de gardienii templului. Distrugerea 
zidului de apărare cu ajutorul explozivilor. Masacrarea celor 5000 de 
slujitori ai templului 

(22 iunie 1844) 

1. în seara aceleiaşi zile, marea demonstraţie a preoţilor a ajuns la 
sfârşit. în dimineaţa zilei următoare, generalul s-a îndreptat către marea 
poartă din cupru a templului, însoţit de escorta sa, şi a cerut să fie lăsat să 
intre. 

2. Fiind încă foarte devreme, paznicii au refuzat să îl lase să intre, 
spunând: „Atât timp cât afară este noapte, orice nebun poate susţine că este 
şeful suprem al marilor preoţi, cerând să fie lăsat să intre! Dacă eşti într- 
adevăr marele Fungar-Hellan, întoarce-te în timpul zilei, iar noi îţi vom 
deschide poarta şi te vom recunoaşte ca atare!" 

3. Fungar-Hellan le-a răspuns: „Foarte bine, dar vă jur pe viaţa mea 
că atunci când voi intra în templul vostru, în timpul zilei, vă voi ucide pe 
toţi, inclusiv pe membrii clerului superior şi pe cei de rang inferior! Căci voi 
mă împiedicaţi să fac ceea ce mi-a poruncit bătrânul Dumnezeu al lui Adam, 
Al lui Seth şi al lui Enoh! De aceea, vă veţi găsi cu toţii o moarte sigură!" 

4. Gărzile au început să urle: „Aceste mijloace de intimidare ne sunt 
binecunoscute! Pleacă de aici, căci nu te vom lăsa să intri nici măcar în 

timpul zilei, indiferent dacă eşti sau nu Fungar-Hellan! Nu ai decât să aştepţi 
ani de zile în faţa acestor ziduri!" 

5. Auzind acest răspuns, Fungar-Hellan a fost cuprins de un val uriaş 
de mânie. El s-a întors către soldaţii săi şi le-a poruncit minerilor să sape 
şase culoare subterane, începând de la o distanţă de zece paşi de la zidurile 
de apărare, iar apoi să depoziteze sub acestea saci mari cu un explozibil 
foarte violent, apoi să pună fitiluri şi să le dea foc. 

6. Dând curs poruncii sale, şase sute de mineri au trecut imediat la 
lucru. Ei au măsurat cu mare precizie distanţele şi au început săpăturile. 
Când soarele a răsărit, ei au ajuns deja sub zidurile de apărare ale templului. 
In continuare, au plasat sacii cu explozibil sub ziduri şi au dat foc fitilurilor. 
Câteva minute mai târziu s-a auzit o explozie formidabilă, în urma căreia 
cea mai mare parte a zidului de apărare s-a prăbuşit, transformându-se în 
ruine. Soldaţii au avut astfel cale liberă, pregătindu-se să atace. 

7. Văzând prăbuşirea zidurilor lor sacre, preoţii şi numeroşii lor 
slujitori au încercat să fugă în munţi, dar au căzut imediat în mâinile 
soldaţilor lui Fungar-Hellan, care i-au adus în faţa şefului lor. 

8. Generalul 1-a întrebat în şoaptă pe Mahal ce trebuie să facă cu 
aceşti rebeli. 

9. Mahal i-a răspuns: „Aceşti oameni sunt atât de infernali, încât cel 
mai bine ar fi să îţi pui ameninţarea în practică şi să îi omori pe toţi!" 

10. Imediat, Fungar-Hellan a dispus executarea prizonierilor, aflaţi în 
număr de 5000. Nici măcar unul dintre ei nu a fost graţiat. 

1 1 . După încheierea acestei operaţiuni, echipa de lucrători a trecut la 
distrugerea templului, la adunarea aurului şi argintului şi la transformarea 
lor în monede. întregul proces nu a durat mai mult de trei zile. 



Capitolul 141 

Generalul şi Mahal dau instrucţiuni delegaţiei minerilor din minele 
de cupru. Propunerea lor ca oamenii să se întoarcă cu feţele către 
Dumnezeu este respinsă 

(25 iunie 1844) 

1 . Când vestea masacrului a ajuns la urechile meşterilor mineri care 
lucrau în minele din apropiere, aceştia s-au cutremurat şi au trimis o 
delegaţie în tabăra lui Fungar-Hellan pentru a-1 întreba cu cel mai mare 
respect care era semnificaţia acestor evenimente îngrozitoare. 

2. Generalul le-a vorbit minerilor de adevăratul Dumnezeu şi le-a 
explicat că toţi aceşti idoli trebuiau distruşi pentru a evita astfel judecata 
teribilă cu care bătrânul Dumnezeu îi ameninţa pe oameni încă de la 
începutul timpurilor, ştiut fiind că idolatria reprezintă în faţa Lui o oroare 
absolută. 

3. După ce Fungar-Hellan le-a prezentat faptele, Mahal le-a cerut 
oamenilor să revină la Dumnezeu. El le-a cerut să le povestească stăpânilor 
lor tot ce au aflat, cerându-le să se convertească. In caz contrar, vor fi 
ameninţaţi cu o judecată inevitabilă. Singura cale pentru a scăpa de această 
judecată era întoarcerea la Dumnezeu prin căinţă şi smerenie. 

4. Minerii s-au întors la stăpânii lor, cărora le-au povestit tot ce au 
auzit. 

5. Dar şefii minerilor au început să blesteme şi să vocifereze, 
spunând: „Iată unde ne conduc capriciile seniorilor! La fiecare cinci minute, 
ei îşi schimbă legile şi zeii! Nu a fost regele cel care a dispus construirea 
acestui templu, cheltuind sume uriaşe de bani în acest scop? Nu a fost el cel 
care a ordonat toate aceste ceremonii religioase, care ne-au adus într-adevăr 
venituri uriaşe? 

6. Dar toată povestea nu a durat mai mult de zece ani, şi iată că s-a şi 
terminat! Se pare că ea nu le-a adus mai marilor suficiente venituri şi că 
aceştia nu se mai pot lipsi de tot aurul şi de tot argintul adunat în temple în 
această scurtă perioadă de timp! 

7. Aşa că ei s-au decis să ni-L bage din nou pe gât pe bătrânul 
Dumnezeu care nu valorează nimic, dat fiind că nu cere nici temple, nici 
bani, pentru simplul motiv că nu există! El nu are nevoie nici măcar de o 
imagine costisitoare care să îl reprezinte, căci el este vidul perfect, la fel de 
invizibil ca şi aerul pe care îl respirăm! 

8. Ascultaţi- ne cu atenţie: anul acesta templele sunt distruse, iar 
bătrânul Dumnezeu care nu poate fi venerat decât în gând este reinstaurat, 
dar anul viitor comisarii însărcinaţi cu impozitele îşi vor face din nou 
apariţia şi ne vor cere un impozit mai mare, în numele regelui! 

9. O, această viaţă terestră este într-adevăr satanică! De ce nu-şi pot 
savura în linişte şi în pace tihna şi averile aceşti mai mari nesătuli? De ce 
trebuie să răspândească tot timpul tot acest haos? 

10. De-abia avem timp să respirăm că vântul îşi schimbă direcţia! De 
unde nu te aştepţi apare un nou impostor înfometat care se dă drept profet, 
făcând o demonstraţie a puterilor sale magice, însoţit de tovarăşii săi cu faţa 
suptă, la fel de şireţi ca şi el! Este suficient apoi ca el să le spună acestor 
imbecili tot ce îi trece prin minte pentru ca ei să danseze după cum le cântă 
el! 

1 1 . De data aceasta însă, toţi aceşti idioţi nu au decât să ne pupe în 
f..! Nu mai suntem dispuşi să fim luaţi drept proşti! Cât despre 
ameninţările cu pedeapsa lui Dumnezeu, ne p. . . pe ea! 

12. De aceea, vom rămâne aici! Iar cei care nu doresc să rămână 
împreună cu noi, nu au decât să se ducă acolo unde vor dori! Noi le lăsăm 
libertatea de a alege. Nu au decât să li se alăture celor care gândesc la fel ca 
ei!" 

13. Acest decizie a pus punct proclamării adevăratului Dumnezeu în 
rândul meşterilor mineri. 



Capitolul 142 

Atacarea templului boilor şi distrugerea lui 

(26 iunie 1844) 

1. După ce Fungar-Hellan a vorbit cu delegaţia meşterilor mineri, 
care făceau multe afaceri necurate, aşa cum am menţionat deja, el a dispus 
imensei armate să se retragă în acel ţinut muntos în care era plasat templul 
boilor, cu misiunea de a proceda la fel ca în cazul celui al zeului metalelor. 

2. Soldaţii şi-au ridicat imediat tabăra şi au început să mărşăluiască 
împărţiţi în 200 de coloane de câte 10.000 de oameni fiecare, fără a mai 
număra şi numeroasa escortă regală. In trei zile, ei au ajuns în regiunea în 
care se afla templul, aşa că s-au oprit pentru a aştepta ordine mai precise. 

3. De îndată ce Fungar-Hellan a apărut împreună cu suita lui, el a 
dispus construirea unui cort uriaş şi şi-a stabilit în el cartierul general. Când 
şefii săi de armată s-au prezentat pentru a-i afla ordinele, el le-a spus: 

4. „Nu v-am ordonat deja să procedaţi la fel ca în cazul templului 
metalelor? Ce alte ordine mai precise aşteptaţi de la mine? Ştiţi foarte bine 
unde se găseşte templul şi cunoaşteţi perfect trecătoarea destul de îngustă 
care îl înconjoară. 

5. încercuiţi templul cu trei rânduri de soldaţi, apoi dispuneţi 
distrugerea lui, adunarea aurului şi argintului, capturarea preoţilor şi a 
servitorilor lor şi aducerea lor la mine! - Aceasta este întreaga operaţie. Iar 
acum, duceţi- vă să îndepliniţi imediat ordinele!" 

6. Comandanţii au plecat şi au transmis aceste ordine soldaţilor, care 
au trecut imediat la executarea lor. 

7. într-un interval de timp de numai zece ore, edificiul era încercuit, 
aşa că detaşamentul distrugătorilor s-a îndreptat către poartă şi a cerut 
deschiderea ei. 

8. Noaptea fiind însă destul de avansată, gardienii templului au 
refuzat să îi lase să intre. 

9. Atunci, şeful detaşamentului le-a spus paznicilor: „Dacă nu ne veţi 
lăsa să intrăm pe loc, nici unul dintre voi nu va mai rămâne viu!" 

10. în acea clipă, la poartă au sosit marii preoţi, care i-au întrebat pe 
noii veniţi care era motivul unei vizite la o oră atât de insolită. 

1 1 . Şeful detaşamentului i-a explicat pe loc motivul vizitei. 

12. Atât le-a trebuit însă celor o mie de oameni care locuiau în 
interiorul zidurilor de incintă. Aceştia s-au repezit furioşi pe metereze şi au 
început să arunce cu pietre în soldaţi. 

13. Detaşamentul s-a retras, iar minerii au început să-şi facă datoria. 
Peste câteva ore, toţi explozibilii erau plasaţi la locurile lor, aşa că înainte de 
ivirea zorilor, zidul de apărare al templului era în întregime distrus. 

14. Armata a pătruns în curtea interioară, a distrus templul şi i-a luat 
prizonieri pe toţi preoţii, capturând inclusiv comorile lor. 



Capitolul 143 

Conversaţia dintre general şi prizonieri, care sunt eliberaţi 

(27 iunie 1844) 

1. După distrugerea totală a templului, preoţii şi servitorii lor au fost 
aduşi în faţa cortului lui Fungar-Hellan şi al escortei sale. Cât despre 
comorile din aur şi argint adunate, acestea au fost transformate imediat în 
monede. Abia apoi a început generalul să îi interogheze pe prizonieri, cărora 
le-a spus: 

2. „Cine a construit acest templu? Nu eu? - De vreme ce eu l-am 
construit, înseamnă că eu sunt proprietarul lui, aşa că am dreptul de a-1 
distruge după bunul meu plac! 

3. Dat fiind că acest drept îmi aparţine întru totul, vă întreb: din ce 
motive v-aţi opus ordinelor mele, aruncând cu pietre asupra trimişilor mei, 
din care aţi ucis zece şi aţi rănit numeroşi alţii, mai mult sau mai puţin 
grav?" 

4. Prizonierii i-au răspuns: „Mărite domn, dacă te-am fi putut vedea, 
am fi crezut că acest ordin a venit de la tine! Nevăzându-te însă în rândul 
soldaţilor şi neauzindu-ţi vocea pe care o cunoaştem atât de bine, am crezut 
că folosirea numelui tău nu era decât o viclenie infamă de care s-a folosit o 
putere cunoscută, dornică să pună mâna pe aurul şi pe argintul tău, pe care 
le-am adunat exclusiv pentru trezoreria ta. 

5. De altfel, fiind întuneric beznă, ne-a fost imposibil să distingem 
dacă veşmintele şi armele soldaţilor proveneau într- adevăr din Hanoh, sau 
din altă parte. De aceea, am apelat la pietre şi am încercat să îţi apărăm 
proprietatea cât de bine am putut! In aceste condiţii, nu înţelegem cu ce am 
greşit în faţa ta, căci un servitor fidel stăpânului său merită mai degrabă o 
răsplată decât o pedeapsă!" 

6. Auzind aceste argumente cât se poate de juste, Fungar-Hellan le-a 
spus prizonierilor săi: „Bine, de vreme ce aţi acţionat astfel din fidelitate faţă 
de mine, aveţi într- adevăr dreptul la o recompensă, şi nu la o pedeapsă! De 
aceea, sunteţi liberi. Timp de trei zile, puteţi face orice doriţi, cu condiţia să 
părăsiţi aceste locuri. După trecerea celor trei zile, întoarceţi-vă aici, pentru 
a vă numi în noile voastre funcţii!" 



201 



7. După aceste cuvinte, toţi prizonierii au fost eliberaţi, fiind lăsaţi să 
plece oriunde doresc. Ei au luat drumul către munţi, înarmaţi cu un permis 
de liberă trecere semnat de general. 

8. Dar Fungar-Hellan a trimis spioni pe urmele lor, pentru a-i captura 
din nou, dacă nu vor fi dispuşi să se predea. 



Capitolul 144 

Dispariţia celor eliberaţi într-o deschizătură misterioasă aflată în 
peretele stâncos 

(28 iunie 1844) 

1. încotro s-au îndreptat prizonierii eliberaţi? Ei s-au dus direct către 
un fost amplasament al templului, unde se afla un perete stâncos în interiorul 
căruia exista o grotă suficient de înaltă pentru a permite trecerea unui bărbat 
uşor încovoiat. 

2. Toţi cei eliberaţi au intrat în această grotă, iar spionii au fost 
nevoiţi să aştepte cu nerăbdare noaptea, pentru a-i surprinde pe cei care ar fi 
încercat să iasă. Dar nimeni nu a mai ieşit din peşteră, nici oameni, nici 
vreun animal. 

3. Seara, ei au cerut ajutorul gărzilor, pentru a supraveghea cu atenţie 
deschizătura din munte şi a-i surprinde pe cei care ies din ea. Timp de trei 
zile, eforturile lor au rămas însă zadarnice, căci nimeni nu a ieşit din peşteră. 

4. După acest interval de timp, o parte din spioni s-au întors la 
cartierul general şi i-au împărtăşit lui Fungar-Hellan ce s-a întâmplat. Acesta 
a făcut ochii mari, neştiind ce să creadă despre toată această poveste. 

5. Şi totuşi, după numai o oră, foştii prizonieri s-au întors cu toţii, vii 
şi nevătămaţi. 

6. A fost rândul spionilor să se minuneze la culme, furioşi că 
slujitorii taurului i-au înşelat în acest fel. 

7. Fungar-Hellan le-a făcut un semn imperceptibil spionilor săi, 
pentru a-i chema înapoi (cu ajutorul unor mesageri rapizi) pe cei care 
rămăseseră de gardă la poalele peretelui stâncos. 

8. Aceştia i-au chemat pe cei mai rapizi alergători, pe care i-au trimis 
la spionii rămaşi la posturile lor de observaţie pentru a-i chema înapoi. 

9. După numai şapte ore, toată lumea era adunată în faţa cortului 
generalului, care a făcut un mas înainte şi s-a adresat astfel celor eliberaţi: 

10. „Ce-i drept, v-aţi întors la momentul pe care l-am stabilit, dar 
acest lucru nu îmi este de ajuns pentru a vă încredinţa voile voastre funcţii! 
înainte să fac acest lucru, va trebui să îmi povestiţi cu fidelitate tot ce aţi 
făcut în aceste trei zile. Abia atunci mă voi convinge dacă jurământul vostru 
de credinţă faţă de mine este adevărat, fapt care vă va scuti de pedeapsa 

cuvenită pentru faptul că mi-aţi atacat soldaţii cu pietre în timpul asediului 
templului! De aceea, vorbiţi, dar aflaţi că orice neadevăr vă va atrage 
moartea!" 

11. Cei interpelaţi i-au răspuns: „Nu ne-ai îngăduit tu trei zile de 
libertate absolută? De ce ne ceri acum să îţi mărturisim ce am făcut? Nu ne- 
ai spus că aveam dreptul să facem orice doream?" 

12. Dar generalul le-a spus: „Prin această libertate pe care v-am 
acordat-o nu am dorit decât să vă pun la încercare. Era absolut necesar să 
acţionez în acest fel pentru a şti în ce măsură vă puteam încredinţa noile 
voastre funcţii, care sunt foarte importante! Toţi cei formaţi la şcoala mea 
trebuie să treacă printr-un astfel de test decisiv al libertăţii; cei care trec de 
acest examen câştigă totul, dar cei care îl pică pierd totul! De aceea, 
răspundeţi- mi fără alte discuţii la întrebarea pe care v-am pus-o! In caz 
contrar, veţi fi străpunşi de 10.000 de săbii!" 

13. Auzind aceste cuvinte, preoţii au rămas interzişi. Apoi, unul 
dintre ei a luat cuvântul: „Puternice domn, de vreme ce doreşti să ştii totul, 
află că în timpul celor trei zile am făcut penitenţă! La drept vorbind, a fost o 
penitenţă destul de dură, pentru a ne putea reconcilia astfel cu propria 
noastră conştiinţă, văzând cât de ofensat ai fost de ignoranţa noastră!" 

14. Generalul nu s-a putut împiedica să nu râdă, după care a spus: 
„Hm, nu-i deloc rău! Şi unde se află acest loc sacru de penitenţă? Nu de alta, 
dar doresc să înalţ în el un mare monument închinat fidelităţii voastre faţă de 
mine!" 

15. Auzind aceste cuvinte, falşii penitenţi şi-au muşcat buzele, iar 
unul dintre ei a spus: „O, puternice senior, este vorba de o peşteră 
îngrozitoare aflată în interiorul muntelui. Plasarea unui monument în ea ar fi 
cu totul nelalocul ei! Te rugăm, nu pune acest proiect în execuţie!" 

16. Dar Fungar-Hellan i-a răspuns: „O, nu face nimic! Vom 
transforma această peşteră îngrozitoare într-un loc cât se poate de agreabil!" 

17. Penitenţii s-au albit la faţă, dar au fost nevoiţi să asculte şi să 
pornească la drum, ghidându-i pe ceilalţi către peşteră. 

Capitolul 145 

Generalul cere deschiderea peretelui stâncos. Mahal şi foştii preoţi 
discută despre grotă 

(1 iulie 1844) 

1. Când cortegiul penitenţilor, grupul de spioni, gărzile şi Fungar- 
Hellan, împreună cu escorta sa, au ajuns în fostul amplasament al templului, 
unde se afla orificiul ce dădea în interiorul muntelui, şeful agenţilor secreţi 
s-a îndreptat către general şi i-a spus: 

2. „Iată, domnule, aceasta este deschizătura în peretele stâncos 
despre care ţi-au vorbit oamenii mei! Prin ea au intrat foştii prizonieri, fără 
ca vreunul dintre ei să mai iasă!" 

3. Fungar-Hellan 1-a întrebat pe Mahal dacă nu-i poate descrie 
peştera şi maniera în care a fost construită. 

4. Mahal i-a răspuns: „O, prietene, nimic mai uşor! Iată, mai întâi de 
toate nu este vorba de o peşteră naturală, ci de una construită de oameni, 
căci acest perete stâncos este destul de moale şi poate fi găurit cu dalta. De 
altfel, urmele acestei operaţiuni mai pot fi încă văzute. 

5. în al doilea rând, dat fiind că este opera oamenilor, nu putem vorbi 
de o grotă naturală în munte, ci mai degrabă de o trecere fie către o regiune 
muntoasă înconjurată de stânci, fie către alte culoare subterane în care 
bănuiesc că falşii noştri penitenţi au ascuns o mare cantitate de aur şi argint! 

6. Nu există nici o altă posibilitate. S-ar putea chiar ca amândouă 
variantele să fie adevărate, dat fiind că aceşti oameni s-au întors la tine pe un 
alt drum. 

7. Ceea ce trebuie să faci este să dispui explorarea acestor locuri. 
Mai întâi de toate interoghează- i însă pe falşii penitenţi. Dacă îţi vor 
mărturisi adevărul înainte de a-1 descoperi tu însuţi, lasă-i în viaţă. Dacă vor 
continua să te mintă însă, ucide-i, punând să fie zidiţi în interiorul acestei 
grote!" 

8. După ce Mahal a tăcut, Fungar-Hellan s-a întors imediat către 
prizonieri şi i-a întrebat ce se ascundea în această grotă în care au dispărut 
cu trei zile în urmă. 

9. Oamenii i-au răspuns: „O, mărite domn, acest orificiu nu 
reprezintă decât deschizătura care duce către acea sordidă peşteră pentru 
penitenţă. Ea dă în partea cealaltă a muntelui într-o regiune extrem de aridă, 
în care nu cresc decât câteva rădăcini cu care se hrănesc cei care se retrag 
aici! 

10. Din această regiune se poate ajunge inclusiv la câmpie, trecând 
printr-un drum extrem de dificil, pe care ai de înfruntat o mie de pericole! Pe 
acest drum ne-am întors noi astăzi, pentru ca penitenţa noastră să devină 
desăvârşită! 

11. Mărite doamne! Nu ai decât să examinezi tu însuţi această grotă! 
Dacă vei găsi altceva decât ceea ce ţi-am spus, poţi face cu noi orice 
doreşti!" 

12. Atunci, generalul şi-a chemat minerii şi le-a spus: „Aduceţi 
10.000 de torţe şi vom pătrunde cu toţii în interior pentru a explora această 
peşteră!" 

13. Minerii au executat pe loc ordinul generalului. 

Capitolul 146 

Explorarea misterioasei grote. Descoperirea deschizăturii secrete 

(2 iulie 1844) 

1. După ce au fost aduse torţele, Fungar-Hellan a chemat circa o mie 
de mineri, alegându-i dintre cei mai puternici şi cei mai cinstiţi; i-a dat 
fiecărui câte zece torţe şi le-a spus: 

2. „Legaţi- vă cu o frânghie, apoi aprindeţi una din torţe şi intraţi în 
peşteră, dar cu cea mai mare prudenţă! 

3. Examinaţi minuţios interiorul ei şi nu lăsaţi nici un pasaj lateral 
neexplorat. Dacă veţi găsi urme ale unei eventual pasaj zidit - lucru de care 
ar trebui să vă daţi cu uşurinţă seama la lumina celor o mie de torţe -, 
străpungeţi locul şi nu lăsaţi nici un detaliu neverificat. 

4. După ce aţi examinat cu atenţie toate colţurile peşterii, întoarceţi- 
vă aici şi relataţi-mi în detaliu tot ce aţi descoperit. In final mă voi asigura 
cu propriii mei ochi că lucrurile stau aşa cum le-aţi descris voi şi vă voi 
recompensa generos pentru munca voastră. In acest fel, îi vom putea trata pe 
penitenţii noştri în maniera cea mai echitabilă cu putinţă. - Haideţi, treceţi la 
treabă şi executaţi- mi ordinele!" 

5. Atunci, cei o mie de mineri s-au apucat de lucru şi au făcut 
conştiincios tot ce li se poruncise. Iniţial, ei nu au descoperit decât ceea ce 
au descris penitenţii, respectiv un culoar îngust, cu o lungime de o sută de 
stânjeni şi cu un traseu destul de contorsionat. La ieşirea din acest pasaj se 
afla o peşteră mare, care ar fi putut găzdui 2000 de persoane. 

6. Pereţii peşterii erau constituiţi din pietre negre şi dure. Grota nu 
avea decât o singură ieşire, în afară de intrarea propriu-zisă. Ieşirea dădea 
către o regiune aridă, în care nu creşteau decât bace sălbatice. 

7. După ce minerii au inspectat cu grijă locurile, fără să fi făcut nici 
cea mai mică descoperire spectaculoasă, ei s-au întors pe unde au venit şi 1- 
au informat pe general. 

8. Dar acesta le-a spus: „Nu, nu! Nu pot să cred că aceşti penitenţi 
sunt oameni cinstiţi! Daţi-mi o torţă şi frânghia cu care aţi marcat locurile, şi 
mă voi convinge cu propriii mei ochi dacă aşa stau lucrurile!" 

9. într-adevăr, el a luat o torţă şi, însoţit de mineri, a pătruns în grotă, 
apoi în peştera cea mare, unde a examinat cu atenţie pereţii, negăsind 
altceva suspect decât culoarea acestora. 

10. De aceea, el le-a spus oamenilor săi: „Avem toate motivele să 
credem că această culoare neagră ascunde ceva! Pereţii sunt într-adevăr 
solizi peste tot, dar tavanul mi se pare excesiv de înalt! Să- mi aducă cineva o 
scară bună, pentru a examina cu atenţie şi partea superioară a grotei!" 

11. Pe loc, un miner a adus o scară şi oamenii au început să 
examineze tavanul grotei. Spre surpriza generală, ei au descoperit aici un 

mare orificiu care dădea într-un culoar cu o înălţime de trei stânjeni, în care 
se auzeau zgomote venite de departe, asemănătoare cu un mare număr de 
voci umane. 

12. Fungar-Hellan a spus: „Să părăsim acest loc, căci ar putea deveni 
periculos pentru noi! Oricum, am găsit ce căutam, iar penitenţii vor avea 
nişte explicaţii de dat". 

13. După aceste cuvinte, toată lumea a părăsit în grabă grota. 

14. După ce s-a văzut afară, viu şi nevătămat, generalul a dispus 
imediat chemarea penitenţilor, cărora le-a cerut explicaţii referitoare la 
culoarul din tavanul peşterii. 

15. Oamenii au simţit că îşi pierd complet curajul, iar unul dintre ei a 
strigat: „Acum suntem într-adevăr pierduţi!" 



Capitolul 147 

Penitenţii sunt demascaţi. Sfatul lui Mahal, adresat mâniosului 
Fungar-Hellan, care dispune aruncarea în aer a grotei. Mărturisirea 
penitenţilor, care sunt graţiaţi 

(3 iulie 1844) 

1. Văzând reacţia penitenţilor în faţa întrebării sale şi auzind 
exclamaţia involuntară a celui care se simţea pierdut, Fungar-Hellan i-a spus 
lui Mahal: 

2. „Ascultă, venerabile prieten şi frate! Sunt de părere că nu ar mai 
trebui să lungim această poveste legată de cei o mie de penitenţi! La urma 
urmelor, sacrilegiul lor este aproape complet dovedit. Ce alte dovezi ne mai 
sunt necesare? 

3. De aceea, îi voi ucide fără să mai aştept, după care voi plasa doi 
saci cu explozivi în interiorul acestei peşteri, care o vor arunca în aer. In 
acest fel, vom elucida foarte rapid misterul pe care încearcă să ni-1 ascundă 
aceşti tâlhari! Ce zici, am dreptate sau nu?" 

4. Mahal i-a răspuns: „Prietene, ai perfectă dreptate, dar atât timp cât 
putem rezolva problema fără vărsare de sânge, cred că cel mai bine ar fi să 
lăsăm săbiile în teci şi să acţionăm fără ele! In schimb, ideea cu aruncarea în 
aer a peşterii mi se pare foarte bună. Vom descoperi astfel secrete care sunt 
probabil de cea mai mare importanţă". 

5. Auzind acest sfat, Fungar-Hellan a dat el însuşi ordinul de 
aruncare în aer a peşterii. Minerii săi au adus imediat două sute de saci cu un 
explozibil foarte violent, pe care i-au depozitat în peştera cu pereţii negri. 
Au conectat apoi sacii la nişte fitiluri lungi, cărora le-au dat foc, şi s-au 
grăbit să iasă afară (nu cred că mai trebuie să explic de ce). 

6. Peste numai o jumătate de oră, focul a ajuns la sacii cu explozibil, 
producând o detonare enormă, care a făcut fărâme întregul munte. 

7. După explozie, s-a trecut la o nouă explorare a locului, dar 
oamenii lui Fungar-Hellan nu au făcut nici o descoperire importantă, doar 
câteva monede de aur şi nişte cadavre carbonizate. 

8. După trei zile de cercetări inutile, generalul i-a chemat la el pe 
penitenţi, cărora le-a spus: „Sunt dispus să vă graţiez şi să vă redau 
libertatea, dacă îmi veţi spune de ce v-aţi comportat atât de necinstit faţă de 
mine, deşi eu am acţionat întotdeauna în interesul vostru! De ce aţi făcut 
această peşteră şi de ce aţi ascuns acest aur în ea?" 

9. Unul dintre penitenţi a ieşit în faţă şi a spus: „Mărite doamne, am 
făcut acest lucru pentru că ne temeam de tine! Aveam de mult timp 
presentimentul că vei acţiona aşa cum ai făcut acum. De aceea, doream să ne 
punem deoparte câţiva bănuţi, pentru zilele negre care vor urma atunci când 
ne vom pierde funcţiile şi nu ne vom mai putea câştiga traiul. 

10. Iată, acesta este unicul motiv care ne-a determinat să construim 
această peşteră! Vocile pe care le-ai auzit prin deschizătura culoarului din 
tavan aparţineau fraţilor noştri, aflaţi acum sub dărâmături. Personal, doresc 
să le împărtăşesc soarta! - Acum ştii tot, dar nu uita că şi noi suntem fiinţe 
umane!" 

1 1 . Dat fiind că generalul le promisese viaţa, el s-a ţinut de cuvânt şi 
le-a acordat prizonierilor libertatea. 



Capitolul 148 

Plecarea armatei în direcţia templului soarelui şi dărâmarea 
acestuia. Distrugerea templului focului şi a templului consacrat vânturilor 

(4 iulie 1844) 

1 . După ce i-a integrat pe cei o mie de penitenţi în armata sa, Fungar- 
Hellan le-a ordonat soldaţilor să se pregătească pentru o nouă expediţie. 

2. A fost nevoie de 24 de ore încheiate pentru ca imensa armată să 
fie gata de plecare. In final, generalul a ordonat plecarea în direcţia 
templului soarelui, a cărui distrugere s-a petrecut fără incidente, dat fiind că 
preoţii s-au predat imediat şi chiar au ajutat la distrugerea lui. Singura lor 
cerere a fost să le fie predată marea oglindă concavă, pe care au învăţat să o 
utilizeze în timpul ceremoniilor lor şi pe care doreau să o folosească în 
scopuri ştiinţifice. Fungar-Hellan le-a îndeplinit cu dragă inimă cererea, căci 
era el însuşi un pasionat al artelor şi ştiinţelor. 

3. După o pauză de trei zile, care le-a permis soldaţilor să îşi 
redobândească forţele şi muncitorilor să bată monedă din aurul şi argintul 
rechiziţionate, armata s-a pus din nou în mişcare. La ordinul generalului, ea 
s-a îndreptat către templul consacrat zeului focului, a cărui cucerire şi 

distrugere s-a dovedit ceva mai dificilă, căci preoţii acestuia se înmulţiseră 
considerabil în ultima vreme, răspândindu-se în toate direcţiile. Ei au 
construit temple similare la baza tuturor vulcanilor din jur, producând în ele 
spectacole de magie cu ajutorul focului, în schimbul unor ofrande bogate. 

4. De aceea, distrugerea templului principal şi a tuturor anexelor sale 
a durat mult mai mult timp, prezentând numeroase dificultăţi. In total, ea a 
necesitat 40 de zile, dar campania s-a derulat fără vărsare de sânge, cu 
excepţia unui singur templu auxiliar, construit pe o stâncă înaltă şi pe care 
preoţii au refuzat cu orice chip să îl părăsească. In final, stânca a trebuit 
minată şi distrusă, ceea ce i-a costat viaţa pe încăpăţânaţi. 

5. După această operaţie şi după transformarea aurului şi argintului 
în monede (era vorba de două milioane de livre, al căror transport a necesitat 
200 de cămile), armata s-a îndreptat către templul zeului vântului, care i-a 
dat ceva bătaie de cap lui Fungar-Hellan până când s-a predat. Mai întâi de 
toate, preoţii menţineau tot timpul nivelul lacului la o înălţime maximă, cu 
ajutorul unor puternice ecluze plasate la nivelul gurilor sale de scurgere. De 
îndată ce sesizau un pericol venind dintr-o parte sau alta, ei deschideau o 
ecluză şi o cantitate imensă de apă se revărsa asupra duşmanului, înecând 
astfel toate căile de acces către templu. - In al doilea rând, preoţii cunoşteau 
perfect tehnica de manipulare a electricităţii, cu ajutorul căreia au făcut ca 
regiunea în care se aflau să fie practic inaccesibilă. 

6. De aceea, Fungar-Hellan a fost nevoit să asedieze regiunea timp 
de o jumătate de an înainte ca preoţii să cedeze. 

7. După acest asediu de lungă durată, armata a primit ordinul să se 
îndrepte către templul zeului apelor. 

Capitolul 149 

Armata mărşăluieşte împotriva templului apelor 

(5 iulie 1844) 

1. După mai multe zile de mers, enorma armată a ajuns în apropiere 
de marele lac în mijlocul căruia se afla insula pe care era construit templul 
consacrat zeului apelor. Ea şi-a stabilit tabăra pe malul lacului. 

2. După trei zile de odihnă, Fungar-Hellan a dat ordin să fie atacat 
edificiul, care era atât de bine plasat încât se transformase într-o adevărată 
fortăreaţă naturală. 

3. Iniţial, generalul şi-a propus să încercuiască întregul lac (care avea 
un diametru de mai multe leghe) cu un singur rând de soldaţi, dar terenul 
dificil 1-a determinat să renunţe la acest plan. Căci lacul era mărginit din 
când în când de pereţi stâncoşi abrupţi, în timp ce în alte locuri era 
înconjurat de mlaştini uriaşe, cărora nimeni nu le cunoştea capătul. 



208 



4. Nevoit să renunţe la acest plan, el a dispus construirea a 20.000 de 
plute cu câte o sută de locuri fiecare. Constructorii săi au reuşit această 
performanţă în numai şase săptămâni, folosind în acest scop lemnul celor 
mai frumoşi cedri din pădurea învecinată, cu o lungime de 12 stânjeni. 
Plutele aveau practic aceeaşi lungime şi o lăţime de 6 stânjeni. 

5. După terminarea ambarcaţiilor, soldaţii au încărcat plutele cu 
provizii şi armament, după care s-au îmbarcat ei înşişi şi au vâslit către 
insulă. Misiunea lor era să vegheze ca nimeni să nu se apropie sau să scape 
de pe ea. 

6. Dacă locuitorii insulei le-ar fi pus întrebări, ei trebuiau să le 
răspundă că aceasta este voinţa lui Fungar-Hellan şi să le spună: „Dacă vă 
veţi supune necondiţionat deciziilor generalului, acesta vă va considera 
prietenii săi! In caz contrar, veţi fi consideraţi cei mai crunţi duşmani ai lui, 
pasibili de pedeapsa cu moartea!" 

7. înarmaţi cu aceste instrucţiuni, conducătorii plutelor s-au apropiat 
de insulă, care erau situată destul de departe, şi au asediat-o în întregime, 
astfel încât nimeni nu mai putea scăpa de pe ea. 

8. După prima zi de asediu, preoţii erau deja informaţi de gravitatea 
situaţiei, motiv pentru care au trimis o delegaţie la soldaţi, informându-i că 
doresc să îndeplinească pe loc voinţa marelui Fungar-Hellan. In caz contrar, 
însuşi zeul apelor s-ar fi supărat teribil pe ei. 

9. Auzind această veste, soldaţii s-au bucurat peste măsură. Fungar- 
Hellan a trimis fără să mai întârzie 10.000 de oameni pe insulă, dar când 
aceştia au ajuns la locul edificiului, ei nu au mai găsit nici o urmă din 
templu, ci doar o serie de căsuţe locuite de oameni cât se poate de obişnuiţi. 

10. După ce au vizitat întreaga insulă, fără să găsească altceva, cei 
10.000 de delegaţi şi-au spus: „Nu avem nimic de făcut aici, căci nu este 
nimic de distrus! Mai bine să ne întoarcem la general şi să îi spunem cum 
stau lucrurile!" 

11. Zis şi făcut. Auzind povestea lor, Fungar-Hellan s-a minunat 
peste măsură, neştiind cum să reacţioneze. 



Capitolul 150 

Informaţia lui Mahal referitoare la templul dispărut. Viclenia 
preoţilor, care sunt nevoiţi să se prezinte în faţa generalului 

(8 iulie 1844) 

1. Dat fiind că Fungar-Hellan fusese pe insulă cu numai doi ani în 
urmă, însoţit de regele Gurat, şi că văzuse templul de pe ea, el nu putea să 
înţeleagă unde dispăruse acesta, fără să lase nici o urmă. De aceea, el i-a 
cerut din nou opinia lui Mahal, care i-a spus: 

2. „Tu îţi imaginezi că aceşti preoţi vicleni nu au auzit de distrugerea 
celorlalte temple ale idolilor? 

3. Ei au ştiut la ce trebuie să se aştepte încă de la distrugerea 
templului zeului metalelor, aşa că s-au grăbit să ducă de aici tot ce amintea 
de idolii lor, transformând regiunea într-o insulă locuită de oameni aparent 
nevinovaţi. De fapt, aceşti oameni sunt chiar ei. Având suficient timp la 
dispoziţie, ei şi-au împărţit aurul şi argintul din templu, precum şi zeiţele 
frumuseţii care se refugiaseră la ei, şi de atunci trăiesc într-o fericire perfectă 
în acest mic paradis natural, după criteriile acestei lumi. 

4. Din punct de vedere spiritual, ei sunt însă în întregime morţi, căci 
L-au uitat de mult pe adevăratul Dumnezeu! De aceea, în acest caz nu mai 
trebuie să distrugem o idolatrie materială, ci doar tenebrele spirituale care 
domnesc la ora actuală pe această superbă insulă înzestrată cu atâtea bogăţii. 

5. Dat fiind că nu mai au dreptul să posede un templu, aceşti preoţi 
adoră la ora actuală apa din lac. Ei se închină izvoarelor născute din acesta, 
prin intermediul unui limbaj sublim, dar mincinos. îşi predică mesajul în 
şcolile lor, unde vorbesc despre puterea apei şi despre gloria ei eternă, 
prezentând-o ca pe Fiinţa veritabilă, vie şi sfântă a lui Dumnezeu, Cel în 
care sălăşluieşte întreaga plenitudine a Vieţii! Pe scurt, aceşti preoţi vorbesc 
despre divinitatea apei într-o manieră atât de inspirată încât te-ar putea 
emoţiona şi pe tine! 

6. De aceea, trebuie să îi aducem din nou pe calea cea dreaptă! In caz 
contrar, spiritul uman riscă să cadă în apa înşelătoare a acestor preoţi!" 

7. După ce a ascultat aceste cuvinte, Fungar-Hellan şi-a propus să 
meargă el însuşi pentru a le predica preoţilor de pe insulă. 

8. Dar Mahal i-a spus: „Prietene, în acest fel nu vei obţine mare 
lucru. Din fericire, avem printre noi o oratoare înzestrată cu o mare forţă, 
respectiv pe fiica mea Agla, şi un orator la fel de inspirat, pe fiul meu 
Kisarell. Porunceşte-le preoţilor să vină aici şi vom vedea în continuare ce 
vom putea face în cazul lor!" 

9. Fără să mai piardă timpul, generalul a trimis o trupă importantă 
pentru a-i aduce pe viclenii preoţi, care s-au supus cu dragă inimă voinţei 
sale. 



Capitolul 151 

Frumoasa Agla le predică preoţilor consacraţi zeităţii apelor 

(9 iulie 1844) 

1. Ajunşi în faţa lui Fungar-Hellan, preoţii s-au înclinat până la 
pământ, după care unul dintre ei a luat cuvântul şi a spus: 

2. „O, tu, zeu al zeilor care nu ai sfârşit, mai puternic decât tot ce 
există, prinţ al tuturor prinţilor şi domn al tuturor domnilor! O, tu, în faţa 

căruia munţii tremură şi pe care apele îl ascultă fremătând, care ai fondat 
cerul şi pământul şi care ai construit un imens oraş pentru milioane de 
oameni, o, spune-ne nouă, sărmani viermi care ne târâm prin praful de la 
picioarele tale, ce anume doreşti de la noi?" 

3. Acest discurs stupid a fost întâmpinat de un hohot generalizat de 
râs care i-a zguduit pe toţi cei prezenţi în marele cort al lui Fungar-Hellan. 
Generalul i-a cerut Aglei să urmeze sfatul tatălui ei şi să se adreseze acestor 
nebuni pentru a-i convinge de sminteala lor şi pentru a încerca să le schimbe 
învăţătura cu una mai înţeleaptă. 

4. Agla a avansat un pas înainte, în roba ei cenuşie, şi-a dat părul pe 
spate şi şi-a arătat faţa superbă, care le-a tăiat literalmente respiraţia 
preoţilor. Aceştia au rămas practic împietriţi, neîndrăznind să îşi mişte nici 
măcar capul, pentru a nu pierde vreun cuvânt rostit de această fiinţă sublimă. 

5. Agla i-a privit cu atenţie timp de câteva clipe, după care i-a 
întrebat: „Cum se face că păstraţi această tăcere stupidă în faţa mea? Haide, 
spuneţi-mi dacă ce i-aţi relatat mai înainte generalului era adevărat, caz în 
care vom vorbi despre altceva! Răspundeţi- mi! Vă ordon acest lucru, în 
numele marelui Dumnezeu cel etern!" 

6. Dar, auzind vocea dulce a Aglei, preoţii au fost atât de fermecaţi 
încât nu au putut pronunţa decât câteva sunete nearticulate, de genul: „O ! - 
O! -O! -Ah! -Ah! -Ah!" 

7. Unul singur dintre ei a găsit suficientă forţă interioară pentru a 
murmura o frază absurdă care suna cam aşa: „O, o, o! Eşti neasemuită! O, o, 
o, tu personifici întreaga frumuseţe feminină! Cine te poate privi păstrându- 
şi viaţa? Cine mai poate vorbi după ce a auzit din gura ta sunetele şi 
armoniile celeste? O, o, o! Tu, cea mai frumoasă, cea mai frumoasă, creatură 
divină, creatură divină. . . ". 

8. Intrat într-o stare de transă, stângaciul orator a tăcut, la fel ca şi 
colegii săi. 

9. Fungar-Hellan nu s-a putut împiedica să nu se amuze, spunându-i 
lui Mahal: „Acum putem face orice dorim cu aceşti netoţi, căci vederea 
Aglei i-a vrăjit complet! Mă tem că dacă Agla nu se va retrage, aceşti 
indivizi ar putea cădea pradă unei frenezii amoroase care ne va face o mie 
de necazuri!" 

10. Mahal împărtăşea întru totul această opinie, aşa că a chemat-o pe 
Agla la el şi i-a spus: „Draga mea fiică, nu cred că vei avea succes cu aceşti 
bărbaţi; de aceea, ascunde-ţi din nou faţa, pentru a nu fi nevoiţi cu toţii să 
asistăm la un spectacol dezgustător!" 

11. Drept urmare, Agla s-a retras fără alte comentarii, dându-i 
dreptate tatălui ei. 

12. A urmat rândul lui Kisarell să fie chemat să vorbească. Când 
băiatul a apărut, preoţii au crezut că o văd pe Agla deghizată, dat fiind că era 

aproape identic cu ea. Căzuţi într-un extaz chiar mai puternic decât prima 
oară, aceştia au continuat să rămână muţi, aşa că tânărul a trebuit să se 
retragă la rândul lui. 



Capitolul 152 

Mahal îi dă anumite explicaţii generalului. învăţătura ratată a 
preoţilor ca imagine simbolică a eşecului iubirii divine în raport cu oamenii 

(10 iulie 1844) 

1. Fungar-Hellan şi-a dat seama că sfatul lui Mahal s-a dovedit 
greşit. Era pentru prima oară când se întâmpla aşa ceva. De aceea, el 1-a 
întrebat pe loc: „Frate întru adevăratul Dumnezeu, cum se face că sfatul tău 
a rămas fără nici un efect, dând greş de această dată?" 

2. Mahal i-a răspuns: „Frate, acum câteva clipe, acest lucru mi se 
părea şi mie ciudat, dat fiind că tot ce spun eu îmi este transmis mai întâi de 
Spiritul Domnului; acum îmi dau însă seama de ce nu a dat rezultat acest 
sfat! 

3. Vezi tu, ceea ce s-a întâmplat mai devreme ilustrează perfect 
relaţia noastră cu Dumnezeu. 

4. Aceşti preoţi desfrânaţi şi orientaţi exclusiv către lumea exterioară 
îi reprezintă întocmai pe oamenii acestei epoci. Noi am venit la aceşti 
slujitori dăruiţi în întregime idolatrizării apei însoţiţi de o mare armată de 
soldaţi. In mod similar, Dumnezeu a venit la început în calitatea Sa de 
Judecător atotputernic în faţa primului cuplu de oameni. 

5. Acest cuplu s-a căit însă pentru greşeala sa în faţa Creatorului; de 
aceea, Dumnezeu s-a întors la el plin de clemenţă, dăruind din nou fiinţei 
umane pacea spirituală de care s-a bucurat atunci când a fost creată. Din 
păcate, omul a uitat foarte rapid mânia divină şi s-a făcut din nou vinovat 
faţă de bunătatea Creatorului său. 

6. Cu toate acestea, Dumnezeu nu şi-a propus să schimbe imediat 
prietenia sa cu fiinţa umană, transformând-o din nou în mânie. Dimpotrivă, 
El şi-a propus să o ajute, amplificându-şi iubirea, graţia şi compasiunea faţă 
de ea. Mai mult, şi-a propus să recupereze în întregime rasa umană coruptă, 
exclusiv prin forţa iubirii Sale. 

7. La început, când oamenii au contemplat faţa iubirii lui Dumnezeu, 
auzind vocea Lui plină de blândeţe, ei nu s-au putut împiedica să nu-L 
iubească la rândul lor. Din păcate, tocmai din cauza acestei iubiri, ei i-au 
atribuit lui Dumnezeu o indulgenţă şi o răbdare atât de mari încât au ajuns la 
concluzia că El este incapabil să îi mai judece pentru păcatele lor! 

8. Iniţial, oamenii L-au iubit pe Dumnezeu cu o forţă atât de mare 
încât iubirea lor plină de puritate era capabilă să înţeleagă tot ce a creat 
Acesta. In timp, ei şi-au reorientat însă iubirea din ce în ce mai mult către 

lumea vizibilă, uitând treptat de iubirea divină. De fapt, au mers atât de 
departe încât au pus la cea mai grea încercare răbdarea divină. Atunci, 
Dumnezeu a luat decizia să lovească rasa umană în întregime orientată către 
exterior cu o judecată colectivă, care să lovească totalitatea fiinţelor vii. 
Acest lucru trebuie să se întâmple la ora actuală, căci oamenii nu mai ştiu 
nimic despre Dumnezeu, la fel ca aceşti preoţi cărora le-ai dat puterea 
asupra acestei insule, aşa cum Dumnezeu le-a dat cândva oamenilor puterea 
asupra acestui pământ. 

9. Preoţii au abuzat de această putere, aşa că noi am venit să le-o 
luăm. Ei ne-au ghicit însă intenţiile şi au acţionat în aşa fel încât, atunci când 
am venit, nu am găsit nimic care să le reproşăm. 

10. De aceea, ni s-a făcut milă de ei şi i-am chemat aici cu intenţia de 
a le dărui din nou adevărata iubire şi adevărata cunoaştere, prin intermediul 
Aglei şi al lui Kisarell. 

1 1 . Ce efect a avut însă acest lucru asupra preoţilor? - Ei au devenit 
încă şi mai senzuali decât înainte, iar acest lucru s-a întâmplat chiar în faţa 
noastră! 

12. Ascultă: exact la fel ne comportăm noi în faţa lui Dumnezeu! Cu 
cât iubirea şi răbdarea pe care ni le arată El sunt mai mari, cu atât mai 
orientaţi către lumea exterioară devenim noi, împinşi de senzualitatea 
noastră. Suntem cu toţii din ce în ce mai mândri de noi înşine, iar în cele din 
urmă nici o altă creatură nu mai contează pentru noi decât propria noastră 
persoană. Cât despre Dumnezeu, acesta nici nu mai există pentru noi! 

13. Deşi buzele noastre vorbesc despre Dumnezeu, noi îl negăm prin 
toate acţiunile noastre! Şi asta în condiţiile în care Dumnezeu se neagă în 
întregime pe Sine, dăruindu-ne nouă toate comorile Sale. Noi procedăm 
exact invers: în cel mai bun caz, dăruim o parte infimă din ceea ce posedăm 
fraţilor noştri şi păstrăm grosul pentru noi înşine! 

14. Iată, acesta este motivul pentru care Domnul a generat aceste 
evenimente, pentru ca noi să ne dăm seama că ne comportăm faţă de El 
exact aşa cum se comportă aceşti preoţi faţă de noi! 

15. Pentru a ne împiedica să cădem în întregime pradă egoismului 
nostru, Dumnezeu se vede nevoit să se retragă în iubirea Lui, refuzându-ne- 
o de acum înainte, la fel cum Agla şi Kisarell au fost nevoiţi să se retragă 
din faţa acestor preoţi! 

16. Acum înţelegi de ce a eşuat acest sfat? - In realitate, acest eşec 
simbolizează prin corespondenţă imaginea eşecului iubirii divine în raport 
cu noi, oamenii!" 



Capitolul 153 

Critica sinceră a generalului la adresa lui Mahal. Tristeţea lui 
Mahal, care prevesteşte invazia locuitorilor din munţi 

(17 iulie 1844) 

1. După ce a ascultat acest răspuns lung şi deconcertant al lui Mahal, 
Fungar-Hellan i-a spus: 

2. „Dragul meu prieten, este posibil să ai dreptate; totuşi, explicaţia 
ta referitoare la insuccesul recentului tău sfat mi se pare mai degrabă o 
întorsătură inteligentă din condei pentru a ascunde un adevăr mult mai 
simplu! 

3. Şi eu sunt versat în arta analogiilor şi îmi dau perfect seama ce se 
ascunde în spatele aparenţelor naturale. Totuşi, cu toate cunoştinţele mele, 
nu mi-ar fi trecut niciodată prin minte să atribui acestor evenimente o 
interpretare de acest fel! 

4. Dat fiind că te bucuri încă de toată încrederea mea, aş fi preferat 
de o mie de ori să îmi mărturiseşti deschis că te-ai înşelat şi tu o dată, la fel 
ca oricare alt om, în loc să îmi debitezi toate aceste prostii îmbrăcate sub 
aparenţa înţelepciunii, pe care fiecare le poate interpreta aşa cum doreşte. Eu 
însumi aş putea să le cred, dar şi să le resping, la fel de bine! 

5. De aceea, am să-ţi spun eu care a fost adevăratul motiv al eşecului 
tău! 

6. De altfel, este ceva cât se poate de natural: intenţiile tale au fost 
bune şi te-ai gândit că acest gen de preoţi s-ar lăsa mult mai uşor convertiţi 
de afirmaţiile unei făpturi feminine de o frumuseţe atât de mare ca a Aglei! 
Acesta este adevăratul motiv pentru care mi-ai dat acel sfat. Din păcate, nu 
ai ţinut cont de lascivitatea acestor indivizi, fapt care explică eşecul tău. 

7. Oricum, toate acestea nu au o importanţă prea mare! Tu eşti şi 
rămâi prietenul meu cel mai intim, dar aşa cum îţi spuneam mai devreme, aş 
fi preferat să îmi spui adevărul curat, în loc să-mi serveşti această 
interpretare trasă de păr! 

8. Iar acum, te rog să-mi dai un sfat bun, ca să ştiu cum trebuie să 
procedăm cu aceşti tauri în călduri. Trebuie să-i lăsăm în viaţă, sau să-i 
trecem prin tăişul săbiilor noastre? - Dezvăluie-mi voinţa pură a lui 
Dumnezeu, iar eu mă voi supune în întregime ei!" 

9. Auzind aceste cuvinte ale lui Fungar-Hellan, Mahal s-a agitat 
puţin în sinea lui, după care i-a răspuns: „Prietene şi frate, de ce mi-ai vorbit 
în acest fel, calificându-L pe Dumnezeu, nu pe mine, drept mincinos? 

10. Ascultă-mă: acest lucru te va costa o mare bătălie, căci Domnul 
te va pedepsi cu severitate! Eu ţi- am vorbit cu blândeţe, dar tu nu ai primit 
cuvintele mele cu credinţă. Poate că vei crede în acest caz ceea ce îţi voi 
spune în continuare: 

1 1 . Tu ai uitat complet de locuitorii din munţi şi nu te gândeşti nici o 
clipă că aceştia ar putea redeveni periculoşi pentru tine. Cei zece prinţi, care 
sunt încă în viaţă, au ţinut în final cont de discursul unui trimis al înălţimilor 
sacre, aşa că au anulat legea referitoare la procreaţie (care încălca sfatul 

mesagerului) şi au promis o mare răsplată celui care va descoperi o cale de 
ieşire din munţi. 

12. Ei bine, află că exact în acest moment, un om le comunică celor 
zece prinţi, în palatul lor aurit, un plan care i-a fost inspirat din cer şi care le 
va permite muntenilor să ajungă în ţinuturile de la şes. Şi te asigur că aceştia 
vor ajunge! Chiar de mâine, ei vor trece la treabă! Milioane de oameni îi vor 
vedea lucrând, dar nimeni nu îi va putea împiedica! 

13. Aceasta va fi pentru tine cea mai bună dovadă a adevărului 
spuselor mele de dinainte, adevăr transmis mie chiar de Dumnezeu! 

14. Ce trebuie să faci cu aceşti preoţi? Iată ce îţi transmite Domnul: 
,Lasă-i să se întoarcă de unde au venit, căci spiritul lor nu mai poate fi 
schimbat, dat fiind că şi-a găsit moartea în lux! Atunci când vor veni apele 
cele mari, ei vor fi primii care vor pieri în ele! '" 

15. După ce a ascultat aceste cuvinte, Fungar-Hellan le-a dat drumul 
preoţilor şi şi-a adunat din nou armata, pentru a o conduce la locul indicat de 
Mahal, unde muntenii urmau să facă o străpungere. 



Capitolul 154 

Tabăra generalului este instalată la poalele lanţului de munţi. 
Ameninţările lui Fungar-Hellan, care se îndoieşte de Mahal. Teribila 
zguduitură a muntelui minat. Sfatul lui Mahal, de a încheia pacea 

(12 iulie 1844) 

1. Locul în care muntenii intenţionau să îşi croiască drum către 
ţinuturile de la şes se afla la o sută de leghe nord-est de Hanoh şi la 30 de 
leghe de lacul în mijlocul căruia era situată insula adoratorilor apei. Locul s- 
a dovedit a fi un deşert imens, în care nu creştea nici un fel de vegetaţie, cu 
excepţia câtorva tufişuri de bace sălbatice. Acesta este exact ţinutul pe care 
cei de la şes l-au transformat cândva în simpli pereţi verticali, distrugând 
toate cărările practicabile pe o distanţă de 20 de ore de mers şi pe o înălţime 
de 30 de stânjeni, ceea ce făcea ca panta să fie imposibil de escaladat sau de 
coborât. 

2. Fungar-Hellan a dispus înălţarea corturilor sale roşii şi galbene la 
circa 150 de stânjeni de munte. După ce marea armată a fost organizată de-a 
lungul muntelui, iar soldaţii şi- au instalat corturile, generalul i-a spus lui 
Mahal, care se pregătea de culcare: 

3. „Prietene, ne-am instalat aici tabăra la sfatul tău, dar nu zăresc nici 
cel mai mic semn care să corespundă cu predicţia ta! Nu cumva m-ai înşelat 
atunci când mi-ai spus să vin aici? - Adevăr îţi spun: deşi sunt prietenul tău 
cel mai bun, te avertizez că o asemenea înşelătorie te-ar putea costa foarte 
scump!" 

4. Mahal i-a răspuns: „Ai grijă ca Cel de sus să nu te facă să plăteşti 
tu însuţi foarte scump aceste bănuieli legate de mine! - In ceea ce mă 
priveşte, nu am nimic să- mi reproşez!" 

5. De-abia a pronunţat Mahal aceste cuvinte că muntele s-a zguduit 
în întregime. 

6. Toată lumea a ieşit afară din corturi pentru a vedea ce se întâmplă. 
Partea de sus a muntelui era învăluită de fum, care amintea teribil de cel 
produs de aprinderea explozivilor. Cu un zgomot de tunet, mii de avalanşe 
alcătuite din pământ şi pietre s-au prăbuşit în văile de dedesubt, închizând în 
întregime spaţiul dreptunghiular dintre peretele stâncos vertical şi ţinutul cu 
aspect deşertic de la baza lui. 

7. Datorită forţei avalanşelor, peretele vertical a fost el însuşi 
străpuns în câteva locuri, croind o breşă în acesta. Incapabil să împiedice 
catastrofa, Fungar-Hellan a fost nevoit să asiste cu tristeţe la acest spectacol. 
Căci cine ar fi îndrăznit să împiedice avalanşele care se succedau într-un 
ritm din ce în ce mai precipitat? 

8. Atunci, Mahal 1-a întrebat pe Fungar-Hellan dacă încă mai 
consideră explicaţiile sale o înşelătorie. 

9. Generalul i-a răspuns: „O, teribil profet coborât din cerul lui 
Dumnezeu! De ce trebuie să ne anunţi toate aceste evenimente 
înspăimântătoare cu o exactitate atât de exasperantă? De ce nu ne dai şi veşti 
bune, care să se dovedească la fel de exacte? Iar acum, spune-mi: ce putem 
face pentru a-i învinge pe aceşti munteni avizi de răzbunare?" 

10. Mahal i-a răspuns: „Cel mai bun lucru pe care îl putem face este 
să rămânem pe loc, căci simpla noastră prezenţă le va spune că o putere 
superioară ne-a ghidat exact către locul şi în momentul în care urmau să îşi 
croiască un drum către ţinuturile de la şes! Acest lucru le va inspira un mare 
respect în ceea ce ne priveşte, şi în loc să intre în luptă, se vor arăta dispuşi 
să înceapă cu noi tratative de pace! 

1 1 . Nu trebuie însă cu nici un chip să îi ataci atunci când vor coborî 
la vale. In schimb, poţi desfăşura o gardă puternică în faţa corturilor noastre, 
astfel încât să le inspiri respect în faţa forţei de care dispunem!" 

12. Fungar-Hellan a urmat cu stricteţe sfaturile lui Mahal. în scurt 
timp, el a descoperit apariţia primilor spioni, care verificau dacă pasajul 
croit printre stânci era suficient de lat. 



Capitolul 155 

Generalul îi porunceşte armatei sale să intre într-un dispozitiv 
defensiv. Delegaţia muntenilor în faţa lui Fungar-Hellan, care o 
masacrează cu propriile sale mâini. Mahal trece în tabăra opusă. Cumplita 
bătălie. Exterminarea aproape completă a cinci milioane de soldaţi 



216 



(15 iulie 1844) 

1. După ce s-a convins personal de prezenţa spionilor coborâţi din 
munţi, Fungar-Hellan a dat ordin armatei sale să se concentreze în masă 
asupra punctelor de trecere şi să se pregătească de atac pentru eventualitatea 
că duşmanul ar fi încercat o ofensivă. Totuşi, le-a poruncit soldaţilor să nu 
acţioneze ca o forţă de atac, ci numai ca o forţă de apărare şi protecţie. 

2. Aşa a sunat ordinul dat întregii armate, care a fost informată prin 
mesageri rapizi, ce şi-au îndeplinit misiunea pe durata unei zile întregi, ceea 
ce a fost o veritabilă performanţă. 

3. De-abia a reuşit armata să se mobilizeze conform ordinelor 
primite că o mulţime de soldaţi perfect instruiţi de pe platoul muntos şi-au 
făcut apariţia, examinând fermitatea deschizăturilor formate prin spulberarea 
stâncilor. După ce s-au convins de soliditatea acestora, ei au avansat cu curaj 
către armata străină, ca şi cum aceasta nu ar fi existat deloc. 

4. Această apropiere îndrăzneaţă 1-a impresionat pe Fungar-Hellan, 
care a dat ordin unui detaşament alcătuit din 100.000 de oameni să atace şi 
să respingă duşmanul dacă acesta s-ar fi apropiat la mai mult de zece de paşi 
de el. 

5. Nu s-a întâmplat însă aşa ceva, căci armata inamică s-a grupat în 
pâlcuri compacte, după care a trimis trei soli către superbul cort al 
generalului pentru a-1 întreba cât a costat cu totul marea operaţiune de 
transformare a muntelui în pereţi verticali, realizată cu zece ani înainte. 

6. Generalul şef al muntenilor dorea să ştie acest lucru, pentru a-şi 
putea regla această mare datorie faţă de comandantul suprem al Hanohului. 
Pe scurt, ţinând cont de toţi banii cheltuiţi şi de cantitatea de muncă investită 
pentru acest proiect, locuitorii din munţi nu doreau să rămână datori 
hanoheenilor! 

7. Abia după ce îşi vor fi reglat această datorie aveau să le perceapă 
muntenii celor de la şes impozitul stabilit cu zece ani în urmă conform 
înţelegerii dintre primii şi regele Gurat, precum şi cu fostul membru al 
clerului inferior, Fungar-Hellan. 

8. La auzul acestor propuneri sarcastice, generalul s-a enervat şi le-a 
răspuns solilor: „Eu însumi sunt Fungar-Hellan şi mă aflu aici în fruntea 
unei armate alcătuite din două milioane de soldaţi foarte bine antrenaţi! Eu 
sunt adevăratul domn al Hanohului şi al întregului regat! 

9. Sunteţi dispuşi să aduceţi un sacrilegiu împotriva celui căruia 
Domnul cerului şi al pământului i-a dezvăluit locul exact în care urma să 
străpungeţi o breşă în peretele muntelui, devastându-1 şi părăsindu-vă astfel 
cuiburile de corbi?" 

10. Emisarii i-au răspuns astfel generalului: „Afirmaţiile tale par 
juste, dar nu credem o boabă din povestea ta legată de bătrânul şi autenticul 

Dumnezeu! Iată ce ne-a spus acelaşi Dumnezeu prin gura unuia dintre 
profeţii Săi: 

11. ,După ce vă veţi croi un drum către ţinuturile de la şes, în locul 
indicat de Mine şi procedând aşa cum v-am învăţat Eu, veţi întâlni acolo 
marea armată a Hanohului. O voi preda în mâinile voastre folosindu-mă de 
fratele lui Noe, care Mi-a devenit ostil din cauza copiilor lui! Totuşi, nu îl 
pedepsiţi nici pe el, nici pe copiii lui, căci Mă voi ocupa personal de acest 
lucru!' 

12. Iată, aşa a sunat profeţia primită! Dacă doreşti să eviţi vărsarea 
inutilă de sânge, predă-te de bunăvoie. Dacă nu o vei face, nici o fiinţă 
umană nu va părăsi vie acest deşert, cu excepţia fratelui lui Noe şi a copiilor 
săi!" 

13. Aceste cuvinte l-au enervat la culme pe Fungar-Hellan, care s-a 
aruncat asupra celor trei soli şi i-a căsăpit cu propriile lui mâini! 

14. Atunci, Mahal s-a ridicat, şi-a luat copiii şi a plecat, condus de o 
forţă superioară, ce 1-a mânat irezistibil către duşmanii lui Fungar-Hellan, 
pentru a le povesti acestora crima celui din urmă. 

15. Acesta a fost semnalul unei bătălii care nu a avut egal în toată 
istoria umanităţii. Căci din întreaga armată a Hanohului nu au mai rămas 
decât o mie de oameni, iar din cele trei milioane de soldaţi munteni doar 
3007 oameni. 



Capitolul 156 

Fuga lui Fungar-Hellan şi relatarea marii bătălii în faţa regelui 
Gurat. Generalul pune pe picioare o nouă armată, alcătuită din patru 
milioane de soldaţi 

(16 iulie 1844) 

1. Printre supravieţuitori se număra şi Fungar-Hellan, precum şi doi 
şefi ai armatei. Aceştia s-au retras împreună cu puţinii soldaţi care le-au mai 
rămas, fiind urmăriţi pe o porţiune din drum de supravieţuitorii munteni. 

2. Ajuns la Hanoh, Fungar-Hellan s-a grăbit să îl caute pe Gurat, care 
1-a primit cu braţele deschise. El i-a povestit regelui deznodământul 
catastrofal al bătăliei, după care i-a spus: 

3. „Frate! Am pierdut totul! Disperaţi că nu au găsit nici o altă ieşire, 
locuitorii din munţi şi-au croit o trecere către un loc deşertic situat la circa 
60 de ore de mers de marele lac, un loc pe care mi 1-a indicat ticălosul de 
Mahal! Armata muntenilor era superioară celei de care dispuneam eu cu 
circa un milion de soldaţi. 

4. Pe scurt, după ce bătrânul ticălos s-a îndepărtat de mine cu clica 
lui, într-o manieră pe care nu reuşesc să o înţeleg nici acum, îndreptându-se 
către duşmanii noştri ca un veritabil trădător ce este, şi după ce i-am strâns 

de gât cu propriile mele mâini pe cei trei soli impertinenţi ai muntenilor, 
inamicul ne-a atacat în o mie de locuri! 

5. A urmat o luptă feroce, care a durat trei zile şi trei nopţi. In cea de- 
a patra zi eram deja învins şi nu mai dispuneam decât de 2000 de oameni, 
dintre care doar o mie erau soldaţi. Am fost nevoit să scap prin fugă, pentru 
a nu-mi sacrifica şi ultimii oameni. 

6. Duşmanii noştri au pierdut mai bine de două milioane de soldaţi! 
îţi spun: în cea de-a treia zi, ne băteam deja pe munţi de cadavre! Cu 
siguranţă, soldaţii mei s-au luptat cu mai mult curaj decât adversarii lor, căci 
au ucis aproape trei milioane dintre ei, în timp ce noi nu am pierdut decât 
două milioane! Superioritatea inamicului s-a dovedit însă prea mare pentru 
a-1 putea învinge complet! 

7. Acum, va trebui să adunăm o nouă armată de patru milioane de 
oameni, pentru a ne răzbuna pe orgolioşii prinţi ai muntenilor, într-o 
manieră care nu a mai fost văzută vreodată pe pământ! Mai mult, va trebui 
să ne grăbim, pentru ca duşmanii noştri să nu ne-o ia înainte! 

8. O, nenorocire vouă, ucigaşi ai poporului meu! Fungar-Hellan va 
deveni de astăzi regele tuturor diavolilor şi vă va trata cu o cruzime care îl 
va înspăimânta chiar şi pe prinţul lor! Te blestem de o mie de ori, 
pământule, precum şi toate creaturile care se găsesc pe suprafaţa ta! Eu voi 
fi cel care îţi va da lovitura de graţie! - Iar acum, să ne apucăm să adunăm 
noua armată, mai înspăimântătoare decât oricare alta!" 

9. Gurat a fost atât de copleşit de acest discurs încât nu a reuşit să 
pronunţe nici un cuvânt. 

10. Fungar-Hellan 1-a părăsit în grabă şi a dispus imediat organizarea 
unei mari recrutări în rândul populaţiei. 

11. într-un interval de numai o lună, o mare armată alcătuită din 
patru milioane de oameni era pusă deja pe picioare în împrejurimile 
Hanohului. 



Capitolul 157 

Adunarea unei noi armate de două milioane de soldaţi pe platoul 
muntos. Avertismentul încununat de succes al lui Mahal 

(17 iulie 1844) 

1. La rândul lor, locuitorii de pe platoul muntos au pus şi ei în scurt 
timp pe picioare o armată alcătuită din două milioane de soldaţi, după care 
au deliberat, în frunte cu cei zece prinţi ai lor, care este maniera cea mai 
bună de a-i pedepsi pe hanoheeni. 

2. Atunci, Mahal, care fusese primit cu multă căldură de cei zece 
prinţi, împreună cu familia sa, le-a spus: 

3. „Prieteni, efectivele voastre au scăzut cu trei milioane de oameni, 
potrivit propriilor voastre calcule, iar acum aveţi suficient loc în acest mare 
ţinut muntos care vă furnizează întreaga hrană de care aveţi nevoie. 

4. De aceea, sfatul meu este să renunţaţi să vă mai ocupaţi de Hanoh! 
Eu ştiu că duşmanii voştri adună acum o armată alcătuită din patru milioane 
de soldaţi, cu care îşi propune să vă atace, dar nu este cazul să vă faceţi griji! 
Căci dacă voi nu veţi coborî către ei, nu vor îndrăzni niciodată să urce până 
la voi. Ei ştiu foarte bine că o sută de luptători de la câmpie nu se pot 
măsura cu zece adversari ascunşi printre stânci! 

5. De aceea, aveţi toate motivele să vă simţiţi în siguranţă aici. Pe de 
o parte, hanoheenii nu vor îndrăzni niciodată să se aventureze până aici, 
oricât de mare ar fi armata lor, iar pe de altă parte ei nici nu ar putea să o 
facă, întrucât în afară de pasajele pe care le-aţi deschis chiar voi, nu mai 
există nici o altă trecere, cu excepţia trecătorii care duce către munţii sacri 
unde locuieşte fratele meu Noe. Hanoheenii vor fi astfel nevoiţi să 
abandoneze orice proiect de a urca până la voi, cu atât mai mult cu cât vor fi 
decimaţi în scurt timp de o epidemie de ciumă care le va lovi armata. In 
acest fel, acest loc va rămâne inaccesibil pentru ei, iar voi nu veţi putea fi 
atacaţi în următorii 20 de ani. 

6. în ceea ce priveşte munţii sacri în care locuieşte fratele meu Noe, 
aceştia se află sub înalta protecţie a lui Dumnezeu, aşa că ar fi inutil să 
încerce cineva să îi cucerească! De aceea, urmaţi sfatul meu şi nu veţi 
regreta!" 

7. Aceste cuvinte i-au pus pe gânduri pe cei zece prinţi, care i-au 
răspuns astfel lui Mahal: „Ai vorbit foarte bine, dar chiar crezi că mânia lui 
Fungar-Hellan ne va lăsa vreodată în pace? Nu crezi că avem toate motivele 
să ne temem că, mânat de spiritul lui redutabil de întreprinzător, acesta va 
face tot ce-i va sta în puteri pentru a descoperi o mie de alte posibilităţi de a 
ajunge la noi, din care poate că a descoperit deja o sută? Şi dacă va reuşi să 
ajungă în ţara noastră, ce se va alege de noi?" 

8. Dar Mahal le-a răspuns: „Nu vă faceţi griji! V-am spus de la bun 
început cu ce se ocupă la ora actuală fratele meu Noe. Adevăr vă spun: 
înainte ca Fungar-Hellan să îşi termine de pus la punct cele o sută de 
planuri, Noe va termina de construit arca sa! Iar când acest proiect va fi 
încheiat, toate invenţiile din lume nu-i vor mai folosi lui Fungar-Hellan la 
nimic! Căci Domnul va porni personal la luptă împotriva acestei lumi şi nu 
va scuti nici o creatură, din cauza marii răutăţi a oamenilor!" 

9. Acest discurs i-a lăsat pe cei zece prinţi foarte gânditori, şi nici 
unul dintre ei nu a mai rostit vreun cuvânt timp de trei zile. Totuşi, ei au 
urmat sfaturile lui Mahal. 



Capitolul 158 

Tristeţea lui Gurat din cauza plecării lui Mahal şi presentimentele 
sale pe care i le comunică lui Fungar-Hellan. Răspunsul corect al 
generalului. Construirea turnurilor de atac 

(18 iulie 1844) 

1. în tot acest timp, Fungar-Hellan şi-a organizat noua armată şi a 
trimis un mare număr de muncitori în faţa munţilor transformaţi în pereţi 
verticali pentru a construi acolo turnuri înalte înzestrate cu scări. El s-a 
întâlnit apoi cu regele Gurat, pe care 1-a găsit foarte trist, şi 1-a întrebat care 
este motivul tristeţii sale. 

2. Regele i-a răspuns: „O, prietene drag, când mă gândesc că nu mai 
putem conta pe acel om al lui Dumnezeu, mă simt cuprins de o mare tristeţe, 
iar primul strigăt pe care l-am auzit de la tine atunci când te-ai întors din 
acea campanie militară nefericită: , Suntem pierduţi!' îi vorbeşte de la sine 
sufletului meu! 

3. Ascultă-mă: la ce ne-ar fi folosit toată prudenţa noastră atunci 
când membrii clerului inferior din Hanoh conspirau împotriva noastră dacă 
am fi fost privaţi de înţelepciunea lui Mahal? 

4. Din păcate, tu ai acţionat cu cruzime, încălcându-i probabil 
sfaturile, iar el te-a abandonat şi s-a dus la prinţii din munţi, pentru a le fi 
ghid spiritual! 

5. Orice ai întreprinde împotriva acestor prinţi, înţelepciunea lui 
Mahal va şti să îţi anticipeze întotdeauna intenţiile. Ea va face mereu să 
eşueze planurile tale şi ne va anihila pe toţi, aşa cum ai procedat chiar tu, 
alături de el, atunci când ai distrus templele; căci toată puterea ta nu ţi-ar fi 
folosit la nimic dacă nu l-ai fi avut alături de tine pe acest om al lui 
Dumnezeu! 

6. De aceea, eu sunt convins că înălţarea acestor o sută de turnuri nu- 
ţi va folosi la nimic, la fel cum noua ta armată, care ne costă zilnic 25.000 de 
livre de aur, nu ne va aduce vreodată înapoi nici măcar o singură monedă! 

7. O, ce bine ar fi dacă Mahal s-ar întoarce printre noi, împreună cu 
copiii săi dragi; abia atunci ne-am simţi în siguranţă între aceste ziduri! Fără 
el, nu vom mai putea nici măcar să traversăm propriile noastre străzi, căci 
suntem complet orbi şi nu distingem pericolele care ne ameninţă de 
pretutindeni!" 

8. Afirmaţiile lui Gurat l-au pus serios pe gânduri pe Fungar-Hellan, 
care nu a ştiut la început ce să-i răspundă. 

9. După câteva momente, el şi-a regăsit însă aplombul şi i-a spus: 
„Rege şi prieten drag, ai cu siguranţă dreptate, şi nu am ce obiecţii să aduc 
discursului tău, dar dacă tot ne-am pus în mişcare, cel mai bine este să 
facem ceva pentru securitatea noastră, nu să rămânem inactivi! 

10. Este adevărat că am jurat răzbunare împotriva prinţilor şi a lui 
Mahal, dar mânia mea s-a mai potolit şi nu mai doresc să-mi respect cu 

stricteţe jurământul! Totuşi, nu strică să fim înarmaţi, căci nu se ştie când ne 
pot lovi muntenii! 

1 1 . Cu sau fără Mahal, va trebui să ne asigurăm cât mai bine poziţia, 
dacă nu dorim să asistăm neputincioşi la propria noastră distrugere! 

12. De altfel, dacă Mahal s-ar întoarce la noi, l-aş primi eu însumi cu 
toată amabilitatea, la fel ca în trecut. Mai mult decât atât nu cred că ar putea 
face cineva ceva pentru el! 

13. Dar cum s-ar putea întoarce aici? Cu siguranţă, nu va dori 
niciodată să traverseze câmpul de luptă. De aceea, cred că turnurile mele ar 
trebui terminate cât mai rapid, pentru a-i putea trimite un mesager care să îl 
cheme înapoi la noi, dacă mai este încă în viaţă!" 

14. Gurat a fost mulţumit cu acest răspuns şi i-a sugerat generalului 
să ridice doar un singur turn în faţa peretelui stâncos vertical. 

15. Fungar-Hellan s-a ocupat imediat de acest lucru, cu cel mai mare 
zel posibil, şi după numai 30 de zile, turnul era deja ridicat. 

Capitolul 159 

Delegaţia de pace în faţa celor zece prinţi şi a lui Mahal 

(19 iulie 1844) 

1. După construirea turnului pe amplasamentul principal care 
conducea către platoul muntos, într-o manieră atât de ingenioasă încât chiar 
şi cămilele şi măgarii puteau urca pe scările sale, Fungar-Hellan şi Gurat au 
convocat o serie de oratori elocvenţi şi i-au trimis ca soli pentru a-1 convinge 
pe Mahal să se întoarcă în Hanoh. 

2. în câteva zile, delegaţia a fost pregătită, iar solii au îmbrăcat haine 
albe care simbolizau dorinţa de pace, după care au pornit către platoul 
muntos. 

3. După o călătorie de cinci zile pe spatele cămilelor (se ştie că un 
astfel de animal parcurge cu uşurinţă patru leghe pe zi), delegaţia a ajuns pe 
platoul muntos, unde a fost oprită de gărzi şi condusă sub pază în faţa celor 
zece prinţi. 

4. Unul dintre prinţi i-a întrebat pe soli care era motivul care i-a 
mânat către propria lor pierzanie pe platoul muntos. 

5. Principalul orator al delegaţiei a răspuns: „Eminenţi şi înţelepţi 
lideri ai poporului vostru! Nu am întreprins această călătorie costisitoare 
mânaţi de vreo intenţie rea; dimpotrivă, am venit la voi cu intenţii de pace! 

6. Voi aţi învins armata noastră şi aţi rămas învingători pe câmpul de 
luptă. De aceea, potrivit tuturor legilor războiului din lume, sunteţi 
îndreptăţiţi să cereţi un impozit de la cei învinşi! 

7. Pe de altă parte, noi ştim că aţi suferit şi voi o pierdere grea, astfel 
încât probabil că nu mai aveţi curajul să vă cereţi drepturile, cu atât mai mult 
cu cât înţelepciunea voastră profundă trebuie să vă fi transmis deja că noi 
dispunem la ora actuală de o armată de rezervă de aproape cinci milioane de 
soldaţi. 

8. Regele nostru ne-a trimis pentru a vă întreba în numele lui ce fel 
de impozit al învingătorului doriţi, pentru ca el să vi-1 ofere fără întârziere. 
De asemenea, el vă roagă să-i acordaţi pacea şi prietenia voastră! In acest 
scop, a construit o sută de turnuri de comunicare, pentru a vă deschide astfel 
definitiv calea către Hanoh! 

9. Acesta este scopul misiunii noastre, şi tot ce v-am spus reprezintă 
adevărul curat! La drept vorbind, mai avem un mesaj pe care dorim să i-1 
transmitem lui Mahal, în cazul în care acesta se mai află încă în viaţă şi se 
găseşte printre voi!" 

10. După ce au ascultat aceste afirmaţii, prinţii i-au întrebat pe soli 
cum pot să-şi dovedească adevărul spuselor lor. 

11. Cei interpelaţi i-au răspuns: „Dacă Mahal se mai află încă printre 
voi, chemaţi-1, şi el vă va confirma onestitatea noastră!" 

12. Atunci, cei zece prinţi au trimis după Mahal. 

Capitolul 160 

Mahal le adresează solilor şi celor zece prinţi un discurs plin de 
înţelepciune şi cât se poate de grav 

(22 iulie 1844) 

1. Când Mahal a intrat în sala de consiliu, solii s-au înspăimântat 
văzându-i gravitatea feţei şi nici unul dintre ei nu a îndrăznit să îi spună 
ceva. 

2. După o lungă tăcere, Mahal a luat el însuşi cuvântul: „De ce m-aţi 
chemat? Mă consideraţi un fel de animal ciudat pe care dresorii îl trag de 
lanţ, arătându-1 mulţimii contra câtorva bani? Răspundeţi-mi: de ce m-aţi 
chemat?" 

3. Unul dintre prinţi i-a răspuns: „Om al lui Dumnezeu! Aceşti 
mesageri ne-au fost trimişi din ţinuturile de la şes şi au făcut diferite 
afirmaţii care justifică prezenţa lor aici! Te rugăm, spune-ne dacă este cazul 
să credem în afirmaţiile lor". 

4. Mahal i-a spus: „Da, aveţi toate motivele să credeţi că lucrurile 
stau chiar aşa cum au fost precizate ele de aceşti oameni. Totuşi, nu 
impozitul de război este adevăratul motiv care i-a făcut să vină aici. Numai 
eu cunosc acest motiv! 

5. Regele Gurat şi generalul său, Fungar-Hellan, doresc să mă aibă 
din nou la curte, iar aceşti trimişi au misiunea de a mă convinge să mă 
întorc. Ce nu ştiu însă ei şi stăpânii lor este că Mahal nu se lasă niciodată 
condus de oameni, ci numai de Dumnezeu! 

6. De aceea, spuneţi-le superiorilor voştri că nu mă voi întoarce la ei 
decât atunci când Dumnezeu îmi va da această poruncă! Spuneţi-le de 
asemenea, în numele Domnului, că îi voi observa cu cea mai mare atenţie, 
pentru a şti dacă se conformează propunerilor pe care le-au făcut celor zece 
prinţi". 

7. După ce s-a exprimat astfel, Mahal s-a întors către cei zece prinţi 
şi le-a spus: „Lăsaţi-i pe aceşti mesageri să se întoarcă în siguranţă în ţara 
lor, căci v-au făcut o ofertă de pace. Vegheaţi însă să se ţină de cuvânt şi 
acordaţi- le un termen bine stabilit! 

8. Căci atunci când cineva face o promisiune, el trebuie să se ţină de 
cuvânt într-un interval bine stabilit de timp; în caz contrar, nu este decât un 
ipocrit şi un mincinos. El îşi ia, chipurile, un angajament, dar de vreme ce 
nu fixează nici un termen pentru a-1 îndeplini, cuvintele sale nu sunt altceva 
decât nişte minciuni. El amână de-a pururi pentru mai târziu momentul 
trecerii la acţiune, speculând faptul că nu a stabilit un termen precis. 

9. Nu este suficient să spui: ,Voi face cutare lucru!', ci trebuie să 
adaugi: ,Voi face acest lucru astăzi sau mâine, sau într-un an de zile, dacă 
Domnul îmi va permite să trăiesc suficient de mult pentru a-mi îndeplini 
promisiunea!' 

10. De aceea, cereţi- le acestor mesageri un termen clar precizat, după 
care, aşa cum v-am mai spus, lăsaţi-i să plece în pace!" 

1 1 . Cei zece prinţi şi-au dat seama de importanţa acestor cuvinte şi 
le-au acordat mesagerilor un răgaz de trei luni, după care i-au lăsat să plece 
fără probleme, întărind totuşi garda din faţa pasajului principal de intrare pe 
platoul muntos. 



Capitolul 161 

Gurat şi Fungar-Hellan se simt prinşi în capcană. Trimiterea unei a 
doua delegaţii şi eşecul acesteia 

(23 iulie 1844) 

1 . Când delegaţii s-au întors la Hanoh şi le-au împărtăşit lui Fungar- 
Hellan şi lui Gurat rezultatele misiunii lor, cei doi seniori ai regatului s-au 
înnegrit de supărare. 

2. Totuşi, Gurat i-a spus lui Fungar-Hellan: „Ei bine, ce putem face? 
Suntem obligaţi să ne îndeplinim propria promisiune, indiferent dacă ne 
convine sau nu! Va trebui să adunăm în trei luni 100.000 de măsuri de grâu 

şi de orz, 20.000 de cămile, 40.000 de boi şi 200.000 de oi. în caz contrar, 
ne vom afla într-o postură stânjenitoare în raport cu muntenii! 

3. Totuşi, de unde putem procura toate aceste bunuri într-un interval 
de timp atât de scurt? Da, de unde le-am putea lua fără a intra literalmente în 
război cu propriul nostru popor, spoliindu-1 în întregime?" 

4. Fungar-Hellan s-a scărpinat după urechi, după care a spus: 
„Prietene şi frate, oricum am da-o, ne aflăm într-o poziţie foarte nefericită! 
Părerea mea este că ar fî cazul să uităm de Mahal şi să nu mai pomenim 
nimic de acest impozit de război! 

5. Dacă muntenii ne-ar fi cerut aur şi argint, le-am fî putut livra o 
cantitate de zece ori mai mare, dat fiind că dispunem de comori atât de mari 
încât am putea acoperi cu aceste metale preţioase întregul Hanoh! Dar să le 
dăm din rezerva noastră de cereale într-un an deja secetos, ca să nu mai 
vorbim de boi, cămile şi oi, în condiţiile în care acestea abia ne ajung pentru 
propriile noastre nevoi, acest lucru nu mi se pare deloc posibil, şi cu atât mai 
puţin în trei luni! 

6. Dacă locuitorii din munţi ne-ar acorda un răgaz de zece ani, 
probabil că am mai putea face ceva, dar prietene, în numai trei luni acest 
lucru este de-a dreptul imposibil! 

7. De aceea, îţi propun să le trimitem o nouă delegaţie, pentru a 
negocia un răgaz de zece ani pentru plata acestui impozit de război. Dacă 
prinţii vor accepta, ne vom ţine de cuvânt, dar în caz contrar, nu au decât să 
facă ce vor dori!" 

8. Gurat a fost mulţumit cu această propunere. O nouă delegaţie a 
fost trimisă pe platoul montan, dar şi aceasta s-a soldat cu un eşec, căci 
prinţii au rămas pe poziţia lor, de pe care nu s-au clintit nici măcar cu un 
deget! 



Capitolul 162 

Eşecul celei de-a doua delegaţii îi înfurie pe Gurat şi pe Fungar- 
Hellan. Planul lor de răzbunare prevede minarea tuturor munţilor din jurul 
platoului montan şi aruncarea lor în aer 

(24 iulie 1844) 

1 . Când cea de-a doua delegaţie s-a întors la Hanoh şi le-a descris lui 
Gurat şi lui Fungar-Hellan eşecul ei, cei doi s-au înfuriat atât de tare încât au 
luat hotărârea fermă de a nu mai plăti nici un fel de impozit învingătorilor 
lor. 

2. Generalul a declarat: „Nu au decât să vină să îl perceapă ei înşişi! 
Dacă o vor face, le vom rezerva soarta pe care o merită! 

3. Noi ştim că suntem descendenţii lui Seth, în timp ce ei sunt cu 
toţii urmaşii lui Cain cel izgonit! Ce rost are să ne slăbim propria forţă de 
dragul acestor sclavi plini de orgoliu? 

4. Desigur, nu vom fi atât de nebuni încât să ne ducem după ei în 
munţii lor, dar vom şti să-i atragem la şes, iar atunci când vor ajunge aici, 
vai lor, căci se vor bucura din plin de mânia noastră! 

5. Ştii ce vom face în continuare, prietene Gurat? Le vom trimite o a 
treia delegaţie, din considerente pur politice însă! 

6. Le vom preda în aparenţă întregul regat al Hanohului, sub 
pretextul că nu îl mai putem guverna din cauza pretenţiilor lor exagerate, 
care ne-au pus într-o postură imposibilă! 

7. Căci fără a apela la violenţă ar fi imposibil să strângem într-un 
interval de timp atât de scurt o cantitate atât de exorbitantă de cereale şi de 
animale! Dacă le-am impune concetăţenilor noştri o asemenea constrângere, 
întregul regat s-ar ridica împotriva noastră şi ne-ar linşa. 

8. Dat fiind că ne dăm seama de neputinţa noastră, le vom spune că 
suntem dispuşi să le dăruim întregul regat, în schimbul unei simple rente pe 
viaţă. Căci, în asemenea condiţii, nu mai suntem dispuşi să ne asumăm 
guvernarea şi preferăm să trăim în pace, în locul unei agitaţii de nedescris! 

9. Pentru a da greutate spuselor lor, solii vor trebui să le înmâneze 
celor zece prinţi cheile şi câteva imitaţii ale coroanelor Hanohului, 
invitându-i totodată să vină şi să preia puterea în propriile lor mâini! Nu 
consideri că această idee este excelentă?" 

10. Gurat i-a răspuns: „Prietene, nu uita că Mahal se mai află încă 
alături de cei zece prinţi, astfel încât orice viclenie din partea noastră se va 
dovedi inutilă! 

1 1 . De aceea, părerea mea este că nu ar trebui să recurgem la acest 
plan, ci ar trebui să aşteptăm până când muntenii se vor hotărî să negocieze 
cu noi. Abia atunci vom putea trece la ofensivă, distrugându-i pe toţi cei 
care se vor apropia de noi! 

12. Până atunci, în loc să construim cele o sută de turnuri, îţi propun 
să minăm munţii din jurul platoului, săpând în ei culoare la o adâncime de o 
mie de stânjeni şi plasând în fiecare dintre ele câte 10.000 de livre de 
explozivi, cărora le vom da foc. In acest fel, vom stârni o mare confuzie în 
rândul orgolioşilor locuitori din munţi! 

13. Viitorul ne va arăta apoi cum să acţionăm în continuare". 

14. Fungar-Hellan s-a declarat întru totul de acord cu această 
propunere şi a trecut imediat la lucru. 

Capitolul 163 

Locuitorii de pe platoul montan deliberează, dar nu ajung la nici un 
acord. Neîncrederea lor faţă de Mahal. Profeţia acestuia. Scepticismul 
prinţilor 

(26 iulie 1844) 

1. Cei zece prinţi de pe platoul montan au ţinut şi ei sfat pentru a 
stabili ce au de făcut în cazul în care hanoheenii nu îşi vor ţine cuvântul. 
Deliberările lor au durat trei luni, dar ei nu s-au putut pune de acord. 

2. Marea lor greşeală a fost de a nu-i cere părerea lui Mahal, cu atât 
mai mult cu cât îl bănuiau că este de partea hanoheenilor şi că abia aşteaptă 
să le comunice acestora deciziile lor, făcându-i astfel să cadă în mâinile 
duşmanilor. 

3. Această neîncredere în Mahal deriva din faptul că celor zece prinţi 
li se păruse că acesta i-a tratat pe delegaţi cu mult prea multă blândeţe, în 
condiţiile în care ei ar fi preferat să îi condamne pe aceştia la moarte. 

4. Mahal şi-a dat seama ce se întâmplă şi a fost foarte nemulţumit. 

5. După trei luni de deliberări în timpul cărora nu au ajuns la nici o 
concluzie, prinţii l-au chemat pe Mahal şi l-au întrebat ce trebuiau să 
întreprindă împotriva hanoheenilor, dat fiind că aceştia nu şi-au ţinut 
cuvântul şi nu le-au plătit impozitul promis. Mahal le-a răspuns: 

6. „Dragii mei prieteni, inima mea suferă pentru că aţi apelat atât de 
târziu la serviciile mele, căci sfaturile mele nu vă vor mai fi acum de nici un 
folos! Ar fi fost de o mie de ori de preferat să îmi cereţi sfatul la începutul 
deliberărilor voastre, care au durat trei luni şi nu au condus nicăieri. In acel 
moment, v-aş fi putut da un sfat bun, dar acum este prea târziu! 

7. într-adevăr, hanoheenii, care sunt un popor foarte activ, au profitat 
de acest răgaz pe a săpa nestingheriţi o sută de tuneluri la o adâncime de o 
mie de stânjeni, pe care le-au umplut cu câte 10.000 de livre de exploziv 
fiecare! Chiar astăzi vor face să sară în aer munţii voştri, provocând pierderi 
grele ţării voastre!" 

8. Auzind cuvintele lui Mahal, cei zece prinţi au început să râdă şi i- 
au răspuns cu sarcasm: „Prietene, dacă nu ai altceva să ne spui, putem să ne 
facem liniştiţi siesta! Căci noi cunoaştem perfect efectul explozivilor şi ştim 
până la ce adâncime pot fi săpate tuneluri într-un interval de trei luni! 

9. Dacă au ajuns la o adâncime de 40 de stânjeni în acest interval ar 
fi deja un miracol, căci roca în care trebuie să sape este foarte dură. De 
aceea, în nici un caz nu putem vorbi de o adâncime de o mie de stânjeni! în 
aceste condiţii, nu suntem deloc îngrijoraţi!" 

10. După care, cei zece prinţi au continuat să râdă cu inconştienţă şi 
l-au părăsit pe Mahal. 



Capitolul 164 

Mahal îşi sfătuieşte copiii să se bazeze numai pe Dumnezeu. 
Corupţia locuitorilor de la şes. Mahal şi familia sa părăsesc platoul muntos 

(27 iulie 1844) 

1 . Atunci, copiii lui Mahal l-au întrebat pe tatăl lor ce trebuie să facă 
în cazul în care hanoheenii le vor aplica muntenilor o asemenea lovitură. 

2. Bătrânul Mahal le-a răspuns: „Copiii mei! Puneţi-vă întreaga 
credinţă numai în mâinile lui Dumnezeu şi nu vă faceţi griji! Căci atât timp 
cât Domnul se află alături de noi, vom fi în siguranţă pretutindeni pe acest 
pământ! 

3. Invers, dacă vom pierde graţia, iubirea şi compasiunea lui 
Dumnezeu din vina noastră, tot ce ne va înconjura - oameni şi obiecte 
deopotrivă - ne va fi ostil! Nu ne vom mai putea baza nici măcar pe propria 
noastră umbră, care ne-ar putea trăda tuturor duşmanilor noştri! 

4. De aceea, avem datoria să ne bazăm întru totul pe Dumnezeu, 
dacă dorim să păşim în siguranţă pe pământul Lui! 

5. De altfel, vă mai spun un lucru, dragii mei copii, pe care mi-1 
revelează spiritul meu chiar în acest moment: situaţia prezentă la ora actuală 
pe pământ nu mai poate dura mai mult de zece ani. 

6. Oamenii şi popoarele se ridică unii împotriva altora, căci fiecare 
doreşte să domnească singur şi nu îi mai respectă nici pe regi, nici legile lor! 

7. Rezultă că în întregul regat al Hanohului există la ora actuală un 
întreg furnicar de seniori. Regele tremură în faţa burghezilor din oraşul său. 
Toţi vasalii şi guvernatorii marilor oraşe din vecinătate se revoltă şi nu mai 
fac decât ce vor. Ei le cer supuşilor lor impozite exorbitante, fără ca regele 
sau generalul lui să ştie ceva. 

8. Vasalii străini sunt la fel de independenţi şi se luptă tot timpul unii 
împotriva celorlalţi. Nu trece nici măcar o singură zi fără vărsare de sânge. 

9. Din când în când, popoarele se răscoală împotriva stăpânitorilor 
lor, dedându-se la furturi, tâlhării şi omoruri. De fiecare dată, liderul unei 
astfel de benzi doreşte nici mai mult nici mai puţin să devină un dictator. 
Dacă reuşeşte, el se comportă chiar mai rău decât tiranii care l-au precedat. 

10. De foarte mulţi ani, copiii din munţi care au emigrat la câmpie i- 
au tratat foarte rău pe copiii de la şes. Aceştia nu mai sunt consideraţi fiinţe 
umane, ci animale înzestrate cu raţiune. Cât despre Spiritul lui Dumnezeu, 
nimeni nu mai doreşte să se lase ghidat, călăuzit şi corectat de acesta! 

11. Invenţia diabolică a explozivilor a făcut ca nici un munte să nu 
mai fie la adăpost de furia distructivă a oamenilor. 

12. Spuneţi- mi: cum ar putea privi liniştit Dumnezeu felul în care 
acţionează creaturile Sale, crimele, minciunile, distrugerile, ipocrizia, 
înşelătoriile, furturile, tâlhăriile şi prostituarea lor?" 

13. Auzind aceste cuvinte, copiii lui Mahal s-au înspăimântat. 

14. Dar tatăl lor a adăugat: „Haideţi să părăsim această ţară la noapte 
şi să ne întoarcem la Noe. Căci de acum înainte nici un alt loc nu va mai fi 
sigur pentru noi!" 

15. După care Mahal şi-a strâns toate lucrurile şi s-a întors la Noe 
însoţit de copiii săi. 

Capitolul 165 

Mahal în faţa lui Noe. Relatarea sa referitoare la starea de lucruri 
în rândul popoarelor de la şes. Tristeţea celor doi fraţi 

(29 iulie 1844) 

1 . După zece zile de mers, Mahal şi copiii săi au ajuns pe înălţimile 
încă sacre, unde l-au întâlnit pe Noe, care le-a ieşit în întâmpinare o bună 
bucată de drum. 

2. Cei doi fraţi s-au îmbrăţişat strâns şi s-au bucurat enorm de 
această revedere. 

3. Noe a dorit imediat să ştie care era situaţia în ţinuturile de la şes, 
respectiv dacă populaţia de aici era dispusă să îşi întoarcă faţa către Domnul 
sau dacă se orienta din ce în ce mai mult către lumea exterioară. 

4. Mahal i-a răspuns: „O, frate, principala cauză a întoarcerii mele 
este tocmai absenţa absolută a oricărei pietăţi în rândul acelui popor, pe care 
am avut ocazia să o cunosc bine în timpul lungilor mele călătorii! 

5. Am sperat întotdeauna că, prin graţia lui Dumnezeu, voi reuşi să îi 
aduc înapoi la El pe locuitorii de la şes, prin intermediul regilor şi prinţilor 
lor; totuşi, acum zece zile, Domnul mi-a arătat clar ce se întâmplă cu 
umanitatea de pe acest pământ, aşa că mi-am dat seama că nu mai este nimic 
de făcut, nici cu ajutorul miracolelor, nici prin alte mijloace. 

6. Căci oamenii s-au întors în întregime către lumea exterioară, iar 
spiritul lor interior a murit! Iar atunci când spiritul nu mai poate acţiona în 
fiinţa umană, cum ar putea aceasta să mai descopere ceea ce este spiritual şi 
divin? 

7. Poate că dacă ar fi fost vorba doar de convertirea unui număr mic 
de oameni, acest lucru ar mai fi fost încă posibil; dar ce poate face un singur 
om în faţa tuturor acestor milioane de inimi împietrite? 

8. Oamenii ascultă timp de câteva clipe ceea ce le spui, după care îţi 
întorc spatele cu indiferenţă. Dacă ai noroc, ţi se râde în nas sau eşti 
considerat nebun. Dacă nu ai noroc, eşti hăituit, închis şi ucis! Adevăr îţi 
spun: viaţa unui om de la şes nu are mai multă valoare decât cea a unui 
tântar! 

9. O, frate, când îmi aduc aminte prin ce am trecut în ţinuturile de la 
şes, încă mă mai trec frisoane! Cred că mai bine este în infern, şi nu putem 
spune că nu ştiam de multă vreme acest lucru!" 

10. Când Mahal a tăcut, Noe a scos un suspin adânc şi a spus: „Văd 
că lucrurile se petrec exact aşa cum mi le-a arătat Domnul în spirit! O, lume, 
lume, de ce nu doreşti să te laşi corectată de blândul Spirit al lui Dumnezeu, 
preferând judecata şi pierzania eternă?" 

11. După care cei doi fraţi s-au îndreptat în tăcere către coliba în care 
locuia altădată Adam şi au deplâns împreună soarta acestui pământ care 
fusese atât de magnific atunci când a fost creat. 

12. Atunci, Mahal a observat marea arcă a lui Noe, care era aproape 
terminată, şi s-a minunat că aceasta a putut fi construită într-un timp atât de 
scurt. 



Capitolul 166 

Mahal se informează în legătură cu arca. Noe îi povesteşte istoria 
acesteia. Decadenţa oamenilor şi imensa răbdare a Domnului 

(30 iulie 1844) 

1. După ce a examinat cu atenţie arca, nu numai din exterior, ci şi în 
interiorul ei, Mahal i-a spus lui Noe: „Frate, povesteşte-mi cum te-a învăţat 
Domnul să faci această construcţie extraordinară! Desigur, am fost pus la 
curent cu ceea ce faci, dar nu cunosc detaliile, aşa că lucrurile nu-mi sunt 
întru totul clare. De aceea, dă-mi câteva explicaţii, ca să ştiu ce am de făcut 
atunci când va veni momentul!" 

2. Noe i-a răspuns lui Mahal: „Frate, îţi mai aminteşti de perioada în 
care oamenii au început să se înmulţească în număr mare, încă din epoca lui 
Lameh, dând naştere unor fiice de o mare frumuseţe. Ştii de asemenea că 
majoritatea copiilor lui Dumnezeu de pe înălţimile sacre au fost atraşi de 
aceste femei, preferând să se instaleze la şes, unde au procreat împreună cu 
ele copii. 

3. Când munţii sacri, pe care Dumnezeu i-a binecuvântat într-o 
asemenea măsură pentru copiii Săi, au rămas aproape complet depopulaţi, 
întrucât chiar şi cei căsătoriţi au preferat să îşi abandoneze femeile şi să 
coboare la şes, în timp ce soţiile lor au coborât la rândul lor şi s-au măritat 
cu copiii pământului, ei bine, la scurt timp după toate aceste evenimente, 
Domnul mi-a spus: 

4. ,Noe, ascultă-Mă! Oamenii nu mai doresc să se lase corectaţi de 
Spiritul Meu, căci s-au identificat în întregime cu trupul lor! Totuşi, le voi 
mai acorda un răgaz de 120 de ani! ' 

5. Când Domnul mi-a vorbit în acest fel, tu erai prezent lângă mine. 
Ştii aşadar foarte bine ce am făcut împreună, conform voinţei lui Dumnezeu, 

timp de o sută de ani, încercând să îi convertim pe copiii lui Dumnezeu 
deveniţi simpli oameni tereştri, şi ştii de asemenea că eforturile noastre nu 
au condus nicăieri! 

6. Căci copiii lui Dumnezeu au conceput cu fiicele de la şes oameni 
puternici şi celebri, care s-au specializat în tot felul de lucruri rele în faţa lui 
Dumnezeu, dovedindu-se tirani îngrozitori cu bieţii copii ai pământului. In 
plus, s-au războit tot timpul între ei, împinşi exclusiv de setea lor de 
dominaţie. S-au scurs astfel mai bine de o sută de ani, fără ca această situaţie 
să se îmbunătăţească cu ceva! 

7. Văzând că oamenii nu numai că refuză să se convertească, în 
pofida semnelor zilnice pe care li le trimitea El în toate domeniile vieţii, ba 
chiar devin din ce în ce mai răi, Domnul s-a căit profund că a populat acest 
pământ cu oameni şi s-a simţit întristat în inima Lui! 

8. Ei bine, acum 14 ani, Domnul mi-a vorbit din nou şi mi-a spus: 
,Noe, ascultă-Mă! Voinţa Mea este să fac să dispară de pe acest pământ 
toate creaturile pe care le-am plasat pe el, de la fiinţa umană şi până la cei 
mai mici viermi şi la păsările de pe cer; căci Mă căiesc sincer că le-am 
creat'. 

9. Mi-a spus totuşi că eu, Noe, îmi voi găsi graţia în faţa Lui, întrucât 
nu mă număram printre oamenii înrăiţi. Dumnezeu a privit chiar în acel 
moment către pământ, dar nu a văzut decât fiinţe corupte şi sacrilegii. 

10. Cu toate acestea, El le-a trimis oamenilor pervertiţi mesageri care 
să-i avertizeze, în speranţa că ar mai putea salva pe cineva. Din păcate, acei 
mesageri le-au vorbit unor surzi şi au fost consideraţi simpli oameni 
obişnuiţi, nu mesageri ai lui Dumnezeu. Oamenii i-au lăsat să plece şi 
nimeni nu le-a acordat vreo atenţie. 

1 1 . După un scurt răgaz, Dumnezeu a privit din nou către pământ şi 
mi-a spus: , Ascultă, Noe! Toate eforturile Mele şi iubirea Mea sunt în 
zadar! De aceea, am hotărât să pun capăt oricărei vieţi trupeşti; căci întregul 
pământ s-a umplut de sacrilegiile comise de oameni! De aceea, îi voi 
distruge pe toţi, în acelaşi timp cu pământul pe care locuiesc! ' 

12. După cum ştii, Domnul mi-a cerut apoi să dobor toţi aceşti 
copaci şi să pregătesc lemnul pentru construcţia unei arce, respectiv a celei 
pe care o vezi în faţă, care este aproape gata, cu o singură excepţie minoră. 
Dacă doreşti să cunoşti mai exact planul acesteia, ţi-1 pot relata citând exact 
cuvintele Domnului". 

13. Mahal 1-a rugat pe Noe să o facă, aşa că acesta i-a spus: „Bine! 
Vino mai întâi în casa mea şi haide să luăm ceva în gură, ca să prindem ceva 
puteri. In final, îţi voi revela planul construirii arcei!" 

14. Mahal 1-a urmat pe Noe. 
Capitolul 167 

Noe îi expune lui Mahal planul construirii arcei. Mahal se 
întristează auzind că planul lui Dumnezeu nu îl includea şi pe el 

(1 august 1844) 

1. După ce Noe, împreună cu soţia şi copiii săi, au împărţit o masă cu 
Mahal şi cu familia acestuia, patriarhul i-a spus fratelui său: 

2. „Ei bine, frate Mahal, de vreme ce doreşti să mă asculţi, îţi voi 
repeta exact instrucţiunile pe care mi le-a dat Dumnezeu pentru construirea 
acestei bărci uriaşe!" 

3. Mahal i-a răspuns: „Da, iubitul meu frate, este pentru a doua oară 
când te rog să faci acest lucru, ca să ştiu şi eu ce am de făcut!" 

4. Atunci, Noe i-a spus lui Mahal: „In acest caz, ascultă-mă! Dar te 
rog să nu te superi, căci ar fi o greşeală să te laşi consumat de mânie!" 

5. Mahal 1-a asigurat pe Noe că nu se va supăra deloc, chiar dacă 
Domnul l-ar fi biciuit pe spatele gol cu un mănunchi de spini în flăcări. 

6. Atunci, Noe i-a spus: „Ei bine, ascultă-mă cu atenţie, căci aşa mi-a 
vorbit Domnul nostru Savaot, după ce am doborât aproape întreaga pădure 
de brazi: 

7. ,Noe! Construieşte din acest lemn un fel de colibă mare, şi 
amenajează în interiorul ei numeroase încăperi, izolând pereţii interiori şi 
exteriori cu smoală. Iată care trebuie să fie măsurile colibei: 240 de metri în 
lungime, 60 în lăţime şi 36 în înălţime 2 . 

8. Nu trebuie să faci decât o singură fereastră în partea de sus a 
acoperişului; aceasta va avea o lungime egală cu lăţimea, de 1 ,20 m, şi va fi 
închisă cu o uşiţă din scânduri, care va trebui să se închidă ermetic. 

9. Construieşte poarta de la intrare chiar în mijlocul edificiului, 
împarte întreaga construcţie în trei etaje susţinute de podele. Cel de-al 
treilea va fi rezervat oamenilor şi nevoilor lor naturale'. 

10. Am încercat atunci să sondez voinţa lui Dumnezeu, pentru a afla 
la ce poate servi această locuinţă pe care mi-a poruncit să o construiesc. 

11. Atunci, Dumnezeu mi-a vorbit din nou: ,Noe, ascultă-Mă! Voi 
inunda acest pământ sub un potop de ape care va ucide orice trup rămas viu 
sub cer! Şi tot ce există pe pământ trebuie să piară! 

12. Doresc să fac însă o alianţă cu tine! Tu vei intra în această arcă 
împreună cu soţia ta, cu fiii tăi şi cu soţiile lor. 

13. De asemenea, va trebui să introduci în arcă tot felul de animale, 
câte o pereche din fiecare specie, respectiv câte un mascul şi o femelă! 



2 N. Tr. Dimensiunile în textul original sunt date în unităţi vechi de măsură, pe care le-am convertit în metri 
pentru a uşura lectura cititorului. 

14. Ia aşadar câte o pereche din fiecare specie de păsări, de animale 
şi de insecte în arca ta, astfel încât acestea să poată procrea în continuare. 

15. Ia de asemenea tot felul de alimente, pe care va trebui să le aduni 
din timp în cantităţi suficiente, pentru a vă hrăni pe voi şi toate aceste 
animale'. 

16. Atunci, am căzut cu faţa la pământ în faţa Domnului, am plâns şi 
L-am implorat, după care i-am spus: , Doamne, cum aş putea să fac singur 
toate acestea, eu, o creatură atât de slabă? Unde voi găsi toate aceste animale 
pentru a le captura şi hrana de care au nevoie ele? De unde voi lua carne 
pentru animalele carnivore şi iarbă pentru cele ierbivore, ca să nu mai 
vorbim de cele mărunte, care nici măcar nu ştiu cu ce se hrănesc? - Şi când, 
Doamne, voi termina această construcţie?' 

17. Atunci, Domnul mi-a răspuns: ,Noe, nu-ţi face probleme! începe 
pur şi simplu lucrarea şi te voi ajuta Eu însumi, astfel încât această sarcină 
să nu ţi se pară prea grea! ' 

18. Ei bine, frate, mi-am început lucrul, iar lucrurile s-au aranjat de 
la sine, într-o manieră cât se poate de miraculoasă, astfel încât, în pofida 
numărului redus de ajutoare de care am beneficiat, munca s-a dovedit mai 
degrabă uşoară. Enorma arcă a crescut repede, iar acum este practic 
terminată, cu excepţia micii porţi pe care trebuie să o instalez la fereastra de 
pe acoperiş! 

19. Acesta a fost planul construcţiei care mi-a fost comunicat, iar 
acum întreaga operă este încheiată!" 

20. Auzind această relatare, Mahal a fost cuprins de o tristeţe 
profundă, căci Noe nu a menţionat nimic despre el şi despre familia lui. . . 

Capitolul 168 

Noe îşi pune fratele în gardă. Orbirea lui Mahal şi cearta lui cu 
Domnul 

(2 august 1844) 

1 . Noe a remarcat imediat marea tristeţe care i-a cuprins pe Mahal şi 
pe copiii acestuia; căci toţi erau foarte tulburaţi să afle că numai Noe şi 
familia sa îşi găsiseră graţia în faţa lui Dumnezeu. 

2. Atunci, Noe i-a spus lui Mahal: „Frate, de ce eşti atât de trist? Nu 
mi-ai dat tu cuvântul, spunându-mi că nu te vei mânia nici măcar dacă 
Domnul te-ar biciui pe spatele gol cu un mănunchi de spini în flăcări? 

3. O, frate, aşa te ţii tu de cuvântul pe care mi l-ai dat? Nu ştii tu cât 
de bun este Domnul, cât de infinită este răbdarea Lui şi cât de nelimitată este 
compasiunea Lui? 

4. Spune-mi: când nu 1-a iertat Domnul pe cel care s-a căit sincer în 
faţa lui, cu inima plină de iubire şi de smerenie, aşa cum procedează un 
copilaş în faţa tatălui său? Fă şi tu la fel, şi cu siguranţă nu vei avea motive 
să rămâi atât de trist". 

5. Atunci, Mahal şi-a mai revenit şi i-a spus lui Noe: „Frate, spune- 
mi un singur păcat pe care l-am comis eu în faţa Domnului Dumnezeu, şi 
voi plânge tot restul vieţii care mi-a mai rămas rugându-L să mă ierte! 

6. Nu sunt eu la fel de pur ca şi tine? Atunci de ce doreşte Domnul să 
mă judece? Ce rău am făcut eu în faţa ochilor Lui, pentru a-mi interzice să 
intru în această arcă? 

7. O, frate, oare a fost o greşeală faptul că am dorit să-mi găsesc 
copiii rătăciţi în ţinuturile de la şes, deşi Domnul însuşi 1-a trimis acolo pe 
Waltar, pe care 1-a lăsat apoi să cadă în păcat şi să fie ucis? Când am 
păcătuit eu, pentru ca Domnul să mă pedepsească în acest fel? 

8. Tocmai mi-ai spus că Domnul s-a căit că i-a creat pe oameni! In 
acest caz, cum trebuie să-i privim noi? Ei bine, îţi răspund eu: trebuie să îi 
considerăm un păcat al lui Dumnezeu! - Iar eu credeam că Dumnezeu nu 
poate greşi! 

9. De vreme ce El a acţionat în acest fel, păcătuind ruşinos faţă de 
mine şi dând dovadă de lipsă de loialitate, îmi dau seama că şi Dumnezeu 
poate păcătui, la fel ca noi! Căci nu poate fi vorba de căinţă fără păcat; şi 
oricine zice: ,Mă căiesc', înseamnă că a păcătuit! 

10. De aceea, eu nu cred că Dumnezeu mă poate acuza pe mine de 
vreun păcat; în schimb, eu îi pot demonstra cu uşurinţă că a greşit faţă de 
mine, care am fost întotdeauna drept!" 

11. Auzind aceste cuvinte, Noe s-a cutremurat. 

12. Cuprins de mânie, Mahal s-a ridicat şi a plecat către culmea 
muntelui, însoţit de copiii săi. 



Capitolul 169 

Mahal şi copiii lui pe culmea muntelui. Kisarell îşi chestionează 
părintele. Mahal îi face reproşuri lui Dumnezeu 

(3 august 1844) 

1. Când Mahal a ajuns pe culme, însoţit de cei patru copii ai lui, încă 
plin de mânie împotriva lui Dumnezeu, Kisarell i-a spus: 

2. „Tată, spune-ne nouă, copiilor tăi, dacă ceea ce i-ai spus lui Noe 
era într-adevăr ceva serios! 

3. Eu unul nu pot să înţeleg cum îl poţi acuza pe Dumnezeu că ar fi 
comis un păcat faţă de tine! Cum este posibil ca Dumnezeu să fie un 
păcătos? Cum ar putea păcătui El, şi faţă de cine? Faţă de noi, creaturile 

Sale, sau faţă de El însuşi? Şi cum poate fi imaginat un astfel de lucru, în 
condiţiile în care Dumnezeu este însăşi legea fundamentală a întregii creaţii, 
precum şi originea ei? 

4. O, tată, gândeşte-te: Dumnezeu este atotputernic în eternitate, în 
timp ce noi nu suntem prin comparaţie cu El decât nişte viermi neputincioşi 
care ne târâm prin praf! Nu crezi că ne-ar putea distruge pe loc dacă ne vom 
împotrivi ordinii Lui?" 

5. Mahal i-a răspuns astfel fiului său: „Tu vorbeşti aşa cum înţelegi 
tu lucrurile! Nu ştii ce intenţie are Dumnezeu? 

6. Iată, în decurs de cinci sau şase ani, El va acoperi întregul pământ 
cu apă, făcând să coboare asupra lui un potop din cer! Toate fiinţele vii îşi 
vor găsi moartea în acest potop. Singurii care vor supravieţui vor fi Noe şi ai 
lui, precum şi animalele pe care le vor lua cu ei în arcă! 

7. Spune-mi, nu ar fi de preferat ca Dumnezeu să trezească în rândul 
popoarelor înţelepţi înzestraţi cu o forţă miraculoasă care să le predice şi 
care să conducă rasa umană înapoi la El, în loc să ucidă milioane de fiinţe 
dintr-o singură lovitură? 

8. Cui îi poate fi imputată greşeala faptului că oamenii au uitat de 
Dumnezeu dacă nu Lui însuşi? 

9. El preferă să se manifeste în faţa unui număr restrâns de oameni 
doar la o mie de ani, dar de ceilalţi nu se ocupă deloc. în schimb, dacă 
aceştia nu sunt pe gustul Lui, El îi judecă pe toţi ca şi cum ar fi unul, pe 
iniţiaţi şi pe neiniţiaţi deopotrivă, pe cei care sunt instruiţi ca şi pe cei care 
nu sunt! 

10. Rezultă că peste numai şase ani, cei orbi se vor îneca la fel ca şi 
cei clarvăzători! Şi de ce? Pentru că nu cunosc nimic despre Dumnezeu, dat 
fiind că nu au avut vreodată şansa să asculte un mesaj referitor la Acesta! 
Noi înşine ne vom îneca, deşi îl cunoaştem dintotdeauna pe Dumnezeu, şi 
totul numai pentru că aşa doreşte Acesta! 

1 1 . Dacă am fi pietre, nu ar avea decât să facă ce doreşte cu noi, dar 
El însuşi ne-a creat ca fiinţe libere! Iar acum doreşte să ne distrugă, deşi ne 
bucurăm de libertatea pe care ne-a acordat-o chiar El! Iată, acesta este 
păcatul pe care îl comite Dumnezeu împotriva noastră! Sau poate că suntem 
noi înşine o greşeală, deci un păcat comis de înţelepciunea şi de puterea Lui! 
- înţelegi acum în ce constă păcatul lui Dumnezeu împotriva noastră?" 



Capitolul 170 

Noe îi deschide ochii fratelui său. Suficienţa auto-justificatoare 
reprezintă primul pas către orgoliu 

(5 august 1844) 

1 . La scurt timp, Noe a ajuns şi el pe culmea muntelui şi i-a găsit aici 
pe fratele său şi pe nepoţii săi într-o stare de confuzie totală. El s-a îndreptat 
direct către Mahal, căruia i-a spus: 

2. „Frate, ascultă-mă! Tu L-ai acuzat pe Dumnezeu că a comis un 
păcat împotriva ta deoarece te consideri omul cel mai drept de pe acest 
pământ! Conştiinţa ta îţi spune că nu ai păcătuit niciodată împotriva lui 
Dumnezeu, dat fiind că i-ai respectat întotdeauna poruncile, şi asta în modul 
cel mai conştiincios cu putinţă! 

3. Vezi tu, tocmai din această mare puritate a conştiinţei tale s-a 
născut o anumită senzaţie de triumf, o mulţumire de sine care te-a făcut să te 
întrebi adeseori: , Poate oare Dumnezeu să trăiască mai pur şi mai just în 
ordinea Lui stabilită de la începutul eternităţii decât o fac eu însumi în 
intervalul de timp care mi-a fost acordat?' 

4. Aceeaşi conştiinţă triumfătoare şi pură ţi-a răspuns întotdeauna: 
,Nu, nici chiar în starea Sa divină, Dumnezeu nu poate să fie mai pur decât 
sunt eu în relaţiile mele cu ceilalţi oameni sau în cea cu El însuşi'. 

5. Ei bine, dragul meu frate, acest triumf auto-justifîcator îi este la fel 
de dezagreabil lui Dumnezeu ca şi orice acţiune care se opune legii Sale. 
Căci acesta este orgoliul în forma lui cea mai pură, care trebuie să dispară 
din fiinţa umană pentru ca Dumnezeu să se uite la ea! 

6. Pe de altă parte, nu doar acest orgoliu născut din nevoia ta de 
justiţie L-a făcut pe Domnul să te respingă, cât mai ales înţelepciunea pe 
care ai derivat-o din el şi care spune: 

7. ,De vreme ce eu sunt la fel de pur şi de drept ca şi Dumnezeu 
însuşi, dar nu îmi este permis să fiu la fel de sfânt ca şi El, căci sfinţenia Lui 
este inviolabilă, doresc să acţionez mai perfect decât El în limitele puterii 
care îmi este acordată în calitatea mea de fiinţă umană! 

8. După ce i-am observat toate operele, mi-am dat seama că 
Dumnezeu acţionează întotdeauna la început într-o manieră imperfectă; abia 
după mai multe eşecuri reuşeşte El să ajungă la o perfecţiune oarecare. 

9. Căci pe întregul pământ nu există nimic care să fie perfect şi 
încheiat! Nu există nici un singur lucru absolut impecabil. Nici chiar soarele 
nu este perfect pur. Cât despre aspectul lunii, acesta este neregulat, iar 
lumina stelelor pare să oscileze. 

10. De aceea, în sfera mea de fiinţă umană, eu pot să îl depăşesc pe 
Dumnezeu prin fiecare din acţiunile mele, căci îmi propun ca fiecare din 
acestea să fie absolut ireproşabile, astfel încât să nu poată fi corectate de 
nimeni! 

11. Chiar dacă materia a fost creată imperfect de către Dumnezeu şi 
nu permite realizarea perfectă a unei opere, ea există totuşi într-o manieră 
perfectă în gândurile şi în voinţa mea; iar dacă operele mele prezintă 

imperfecţiuni din cauza materiei imperfecte care stă la baza lor, vina îi 
aparţine Creatorului acestei materii, şi nu mie!' 

12. Iată, frate, gândind în acest fel, tu îl consideri de mult timp pe 
Domnul un păcătos în raport cu tine. Aceasta a fost sămânţa rea care a 
încolţit în tine, dând naştere unui fruct foarte amar! Iar în prezent ai ajuns să 
îl acuzi pe Dumnezeu cu voce tare că a greşit în ceea ce te priveşte! 

13. Chiar crezi că această acuzaţie nu reprezintă un păcat în faţa lui 
Dumnezeu? Crezi că El are nevoie de învăţătura ta pentru a deveni un 
Dumnezeu perfect? 

14. O, frate, realizează-ţi marea greşeală, recunoaşte-o ca pe un păcat 
grav şi căieşte-te, iar atunci Domnul nu îţi va refuza accesul în arcă în 
timpul judecăţii şi a suferinţei generalizate!" 

15. Mahal i-a răspuns: „Frate, nu am nici un motiv să mă cert cu tine 
şi nu există nici un conflict între noi pe care ar trebui să-1 aplanez! Am trăit 
întotdeauna alături de tine ca un frate sincer şi nu ţi- am pus la îndoială 
autoritatea de frate mai mare nici măcar o singură dată! 

16. Conflictul în care sunt implicat îl priveşte exclusiv pe 
Dumnezeu! El este Cel căruia îi arunc mănuşa, în pofida sfinţeniei Sale, 
pentru a discuta direct cu El despre actele mele! Nu are decât să-mi arate 
personal unde am greşit în faţa Lui!" 

17. In acest moment s-a pornit o furtună cumplită, iar Domnul a 
apărut în faţa ochilor lui Noe şi ai lui Mahal, pe culmea muntelui. 

Capitolul 171 

Domnul îi vorbeşte lui Mahal. întrebările provocatoare ale 
patriarhului. Despre natura căinţei lui Dumnezeu. Cauzele naturale ale 
potopului 

(6 august 1844) 

1. Cu toţii s-au înspăimântat când L-au recunoscut pe Domnul în 
mijlocul lor, după ce furtuna s-a mai calmat. Chiar şi Noe a fost cuprins de 
teamă. 

2. Dar Domnul i s-a adresat astfel: „Noe, nu trebuie să-ţi fie teamă de 
Mine, căci nu am venit pentru a te judeca, nici pentru a judeca pe altcineva! 
Dat fiind că fratele tău Mahal M-a somat să apar în faţa tribunalului 
înţelepciunii sale pentru a Mă judeca pentru lipsa de dreptate de care am dat 
dovadă în cazul lui, nu am avut ce face decât să Mă prezint, pentru a-Mi 
salva onoarea în faţa ta şi a copiilor tăi, precum şi în cea a lui Mahal! - Ei 
bine, să ne ocupăm aşadar de el!" 

3. După care Domnul s-a întors către Mahal şi i-a spus: „Mahal, fiul 
Meu! înţeleg că am păcătuit în faţa justiţiei tale! De aceea, te rog să-Mi arăţi 
în ce constă greşeala pe care am comis-o în raport cu rasa umană! Te asigur 

că sunt gata să îmi repar de o mie de ori toate păcatele pe care le-am comis 
faţă de voi! Haide, vorbeşte, fiul Meu Mahal!" 

4. După aceste cuvinte, Mahal s-a ridicat şi i-a spus Domnului, în 
modul cel mai serios cu putinţă: „Doamne, răspunde-mi! De ce Te căieşti 
pentru că ai creat fiinţa umană? Doar trebuie să fi văzut încă de la începutul 
eternităţii ce se va întâmpla cu omul! Cine Te-a forţat să îţi asumi acest 
păcat asupra Ta atunci când l-ai creat? 

5. Nu ar fi fost infinit mai bine pentru noi, oamenii care am ieşit din 
mâinile Tale, dacă nu ne-ai fi acordat această independenţă care ne situează 
în afara sferei Tale de influenţă? Nu ar fi fost acest lucru preferabil inclusiv 
pentru Tine, care nu ai mai fi fost nevoit să spui: ,Mă căiesc'? 

6. De ce anume Te-ai putea căi dacă nu de un păcat comis împotriva 
propriei Tale fiinţe atunci când ai creat fiinţa umană într-o manieră 
imperfectă, ceea ce reprezintă inclusiv un păcat faţă de noi, şi îndeosebi faţă 
de mine însumi, căci eu pot să stau oricând drept în faţa Ta, spunându-Ţi: 

7. , Doamne, arată-mi în ce moment din existenţa mea conştientă, 
începând din copilărie şi până în prezent, am păcătuit eu împotriva ordinii 
Tale! Dacă vei găsi un astfel de păcat, sunt dispus să mă las blestemat, la fel 
cum l-ai blestemat cândva pe Şarpe! Dacă nu vei găsi însă nici un păcat, 
atunci spune-mi motivul pentru care doreşti să mă judeci pe mine, dar nu şi 
pe fratele meu!'" 

8. Domnul i-a răspuns astfel: „O, Mahal, ce tenebre întunecate 
trebuie să existe în sufletul tău dacă îmi vorbeşti aşa cum nici o altă fiinţă 
creată de Mine nu a îndrăznit vreodată! 

9. Spune-Mi: cum ar fi putut fi creată fiinţa umană într-o manieră 
mai perfectă decât aceasta, în condiţiile în care i-am dăruit întreaga libertate 
de voinţă în afara atotputerii Mele, astfel încât să poată apărea în faţa Mea 
ca un al doilea Dumnezeu, ca un Creator atotputernic, stăpân al eternităţii şi 
capabil să pună în discuţie până şi ordinea după care a fost creat? Nu este 
oare omul propriul lui judecător, care poate păcătui împotriva acestei ordini, 
în timp ce tot restul creaţiei infinite ar fi judecată dacă ar acţiona la fel ca 
el?" 

10. Auzind aceste cuvinte, Mahal a păstrat tăcerea; căci a înţeles 
dintr-o dată perfecţiunea absolută a fiinţei umane care se poate bucura de o 
libertate atât de perfectă. 

1 1 . Dar Domnul a continuat: „Chiar crezi că atunci când afirm că Mă 
căiesc, eu Mă refer la acel tip de căinţă specifică omului care a păcătuit? O, 
te afli într-o eroare cumplită! Căinţa Mea nu reprezintă decât o durere pe 
care o resimte iubirea Mea, care este nevoită să privească cum creaturile pe 
care le-am conceput într-o manieră atât de perfectă se expun singure 
judecăţii şi distrugerii! 

12. Tu crezi că Eu am conceput planul Judecăţii oamenilor în scopul 
de a-i distruge? - Dimpotrivă! 

13. Tocmai pentru a evita judecarea umanităţii de către atotputerea 
Mea, Mă văd din nefericire nevoit să accept deschiderea violentă a ecluzelor 
pământului, care vor da drumul marilor noiane de apă care vor îneca totul în 
calea lor în cea mai mare ţară locuită de pe această planetă! Iar această 
deschidere a marilor ecluze o vor realiza chiar oamenii, cu propriile lor 
mâini! 

14. Eu am prevăzut ce se va întâmpla cu mult timp înainte, motiv 
pentru care i-am avertizat în permanenţă pe oameni, dar acum aceştia au 
început să se lupte chiar împotriva Mea, propunându-şi să distrugă întregul 
pământ cu explozivii lor, cu care doresc să arunce în aer munţii! Iar acţiunile 
lor se vor transforma în propria lor judecată! 

15. Ascultă-Mă: sub aceşti munţi se află mari rezervoare care conţin 
mai bine de trei milioane de leghe cubice de apă. Toată această apă va ieşi 
subit la suprafaţă, urcând chiar mai sus de cele mai înalte culmi ale acestui 
ţinut locuit. Ele vor da naştere unei mari cantităţi de vapori, care vor învălui 
întregul pământ, dând naştere unor ploi diluviene! 

16. Spune-Mi, Mahal, nu am avut dreptate să îi spun lui Noe, 
singurul fiu ascultător care Mi-a mai rămas, să construiască această arcă 
pentru a salva cel puţin viaţa lui, de vreme ce nimeni altcineva nu mai 
doreşte să Mă asculte? 

17. Iar acum, spune-Mi în ce moment ţi-am interzis Eu să te foloseşti 
de această arcă! După ce îmi vei răspunde la această întrebare, voi vorbi din 
nou!" 

18. Dar Mahal a rămas mut, aşa că Domnul a luat din nou cuvântul. 



Capitolul 172 

Domnul îl invită pe Mahal să îşi asume o poziţie. întrebările lipsite 
de noimă ale patriarhului. Mahal doreşte să cunoască originea lui Satan şi 
a răutăţii sale. Răspunsul clar al Tatălui preasfânt 

(7 august 1844) 

1 . Domnul i-a vorbit astfel lui Mahal: „Iată, fiul Meu Mahal, deşi M- 
ai provocat cu atâta vehemenţă, acum văd că taci şi nu mai doreşti să te cerţi 
cu Mine din cauza păcatului pe care Mi-1 impuţi în ceea ce te priveşte pe 
tine şi restul umanităţii! Pe de altă parte, dacă nu ai nimic de contestat, cum 
te-aş putea despăgubi pentru greşeala Mea? 

2. Dar Eu îţi spun: numeşte un singur lucru pe care îl consideri 
imperfect în creaţia Mea, iar Eu îl voi schimba instantaneu! Desigur, mai 
întâi va trebui să îmi demonstrezi cu argumente bine fondate că ceva din 
creaţia mea este rău, şi deci condamnabil! - Haide, vorbeşte, şi te asigur că 
voi acţiona imediat în consecinţă!" 

3. Mahal a reflectat câteva clipe, după care i-a spus Domnului: 
„Doamne, Tu îl consideri un înţelept pe acela care creează o operă perfectă, 
după care o strică şi o aruncă la groapa de gunoi, unde putrezeşte şi se 
autodistruge?" 

4. Domnul i-a răspuns: „Dacă cel care a conceput o operă magistrală 
ar acţiona astfel fără nici un motiv serios, el ar fi un nebun şi ar merita să fie 
condamnat. Dacă însă se comportă în acest fel având în vedere un scop 
elevat şi sacru, dar care nu poate fi atins decât printr-un procedeu care pare 
la prima vedere o nebunie şi o lipsă totală de înţelepciune, atunci aş putea 
spune că el a acţionat foarte inteligent aruncându-şi opera la gunoi pentru a 
o distruge, căci în acest fel el îşi atinge chiar scopul sublim pe care şi 1-a 
propus! 

5. De pildă, o sămânţă este cu siguranţă o operă perfectă, atât în 
structura sa cât şi în părţile substanţiale din care este alcătuită! Ce anume ţi 
se pare de condamnat la faptul că ea trebuie să putrezească mai întâi în 
pământ, pentru a se putea înmulţi apoi de o sută de ori, după această 
descompunere? 

6. Dacă Maestrul înţelept al întregii creaţii a prevăzut un asemenea 
proces pentru o simplă sămânţă, cum crezi că El nu s-a folosit de o 
perfecţiune la fel de mare atunci când a creat fiinţa umană, dorind să-şi 
arunce opera cea mai perfectă la groapa de gunoi, pentru a-şi satisface un 
simplu capriciu? 

7. O, Mahal, cât de orb poţi fi pentru a crede că Eu sunt un meşter 
atât de nepriceput! Oare nu îţi spune propriul tău instinct că ţi-ai dori să 
trăieşti de-a pururi, pentru a sonda în profunzime toate operele Mele, atât de 
variate şi de numeroase? Adevăr îţi spun, Eu, Creatorul tău: dacă nu ai simţi 
acest impuls, te-ai mulţumi cu această viaţă temporală şi nu ţi-ai mai dori 
eternitatea! 

8. Dat fiind însă că simţi impulsul de a trăi o viaţă eternă, aruncându- 
ţi privirea în infinitul creaţiei Mele, tu porţi deja în tine dovada vie că nu vei 
putrezi niciodată la groapa de gunoi a creaţiei, pentru a fi distrus în calitatea 
ta de operă perfectă ieşită din mâinile Mele. Dimpotrivă, graţie acestui 
instrument care ţi se pare atât de nerezonabil, vei atinge însăşi plenitudinea 
şi realizarea absolută, pe care o intuieşti deja în tine în cadrul acestei 
existenţe preliminare şi pe care ţi-o doreşti cu toată ardoarea. 

9. Vezi tu, pământul este el însuşi un corp, din care s-au născut multe 
lucruri, fără ca tu să-ţi dai seama cum se întâmplă aşa ceva; de aceea, este 
necesar ca trupul tău terestru să fie depozitat din nou în pământ pentru ca 
trupul tău spiritual indestructibil să poată învia liber în toată plenitudinea 
Vieţii eterne! 

10. Ai avut deja de mai multe ori dovada faptului că aşa se petrec 
lucrurile, căci ai putut vorbi cu un mare număr de dispăruţi al căror corp a 
fost înapoiat pământului. 

1 1. De aceea, cred că reproşul pe care Mi-1 faci nu este deloc fondat. 
In aceste condiţii, te invit să cauţi un altul, căci cu acest motiv nu Mă vei 
putea constrânge vreodată să îţi ofer reparaţii!" 

12. După ce a auzit acest discurs al Domnului, Mahal s-a convins 
definitiv că Acesta acţionează într-o manieră perfectă în acest domeniu. Şi-a 
amintit însă instantaneu de Satan, aşa că i-a spus Domnului: 

13. „Doamne, îmi dau acum seama, ţinând cont de cuvintele Tale 
care rămân adevărate pentru totdeauna, că maniera în care procedezi cu 
opera Ta este corectă, dat fiind că numai în acest fel îţi poţi atinge scopul 
mai elevat pe care Ţi l-ai propus. - Pe de altă parte, dacă tot ce provine de la 
Tine este bun şi perfect, aşa cum eşti Tu însuţi, şi dacă în întreaga infinitate 
nu există nimic care să existe în afara Ta, iar tot ce se află în creaţie este bun 
şi perfect, după chipul şi asemănarea Ta, spune-mi, care este originea lui 
Satan şi a răutăţii sale nelimitate? Cum reuşeşte el să îi întărâte pe oameni 
împotriva Ta, astfel încât aceştia ajung să Te dispreţuiască şi îşi propun să 
Te anihileze complet, împreună cu operele Tale, lucru pe care l-ar şi face, 
dacă le-ar sta în puteri? O, spune-mi: cine 1-a creat pe Satan? Cine a fost 
meşterul care 1-a creat pe el?" 

14. Domnul i-a răspuns: „O, apărător orb al drepturilor la fel de 
oarbe ale egoismului tău, ce spui tu acolo? Ai şi uitat cât de perfectă am 
creat Eu fiinţa umană, mergând până acolo încât i-am dat dreptul să facă ce 
vrea, mai presus chiar de atotputerea Mea, la fel ca un zeu, conform ordinii 
pe care şi-o creează ea însăşi? Tu crezi că Satan, în calitatea lui de fiinţă 
liberă, este mai imperfect decât tine? Dacă tu poţi face orice doreşti, fără să 
te preocupi deloc de ordinea Mea, de ce nu ar fi acelaşi lucru posibil şi 
pentru acest spirit liber? 

15. Oare nu sunt nevoit Eu să vă las să acţionaţi aşa cum doriţi, dacă 
nu doresc să vă judec pe toţi prin atotputerea Mea? De vreme ce aşa stau 
lucrurile, spune-Mi, cum ar fi trebuit să-1 creez pe primul spirit, astfel încât 
el să poată acţiona în interiorul ordinii Mele, păstrându-şi însă o libertate 
perfectă a voinţei? Oare nu constă această perfecţiune a creaturilor tocmai în 
capacitatea lor de a gândi şi de a acţiona liber, indiferent dacă respectă 
ordinea Mea sau se opun ei?" 

16. Şi de această dată, Mahal a păstrat tăcerea, neştiind ce să 
răspundă. 

17. Dar Domnul a continuat să-i vorbească. 



Capitolul 173 

Domnul continuă să se adreseze lui Mahal cu toată iubirea. 
Reproşurile lui Mahal referitoare la comportamentul său ireproşabil. 
Tristeţea Tatălui. Apariţia îngerilor şi a lui Waltar. Domnul dispare 

(8 august 1844) 



241 



1. Domnul a continuat astfel: „Mahal, dacă mai ai vreun reproş să 
îmi faci, spune-Mi-1, iar Eu îţi voi răspunde cu toată iubirea, dreptatea şi 
echitatea Mea! Constat că încă mai există o anumită mânie în inima ta. Dacă 
acest sentiment nu va dispărea, nu îţi vei putea găsi mântuirea în faţa Mea; 
căci un spirit aţâţat împotriva Dumnezeului şi Creatorului lui nu se va putea 
uni niciodată cu Acesta! De aceea, vorbeşte!" 

2. Mahal i-a răspuns: „Doamne, am comis eu vreodată un păcat 
împotriva ordinii Tale? Mărturiseşte Tu însuţi, precum şi cerul şi pământul 
Tău, că de-a lungul celor 490 de ani pe care i-am trăit nu am păcătuit 
niciodată, nici împotriva Ta sau a vreunui înger, nici împotriva vreunei fiinţe 
umane, a vreunui animal, sau măcar a vreunei pietre! 

3. Am fost nevoit să cobor în ţinuturile de la şes din cauza copiilor 
mei, iar acest lucru ţinea de datoria mea cea mai strictă; căci am văzut în 
spirit ce s-a întâmplat cu fiul meu Waltar, apoi cu fiica mea Agla, care s-a 
dus să îşi regăsească fratele. 

4. Tu ai fost Acela care 1-a trimis pe Waltar la şes, iar fiul meu te-a 
ascultat; dar când a ajuns la Hanoh, l-ai lăsat să cadă! Cât despre sora lui, 
care l-ar fi urmat oricum, fără să ţină seama de sfatul meu sau de al Tău, pe 
ea ai lăsat-o să cadă în infernul cel mai profund. Toate aceste evenimente nu 
Te-au preocupat deloc, după câte mi-am dat seama în spiritul meu. In 
consecinţă, era de datoria mea cea mai strictă să întreprind această lungă 
călătorie la Hanoh, în pofida vârstei mele înaintate, pentru a-mi salva copiii, 
atât cât mai era posibil! 

5. Şi totuşi, Te-am rugat de atâtea ori să îmi protejezi copiii! Tu nu 
mi-ai îndeplinit însă rugăciunile şi m-ai forţat astfel să cobor la rândul meu 
la şes! M-am dus acolo şi deşi mi-am găsit copiii complet abandonaţi şi 
privaţi de protecţia Ta (Waltar era deja mort, iar Agla se afla în infernul cel 
mai deplin), nu m-am revoltat împotriva Ta! Dimpotrivă, Ţi-am slăvit prin 
cuvintele şi prin acţiunile mele numele sfânt! 

6. Iar acum, că fratele meu a construit această arcă potrivit sfaturilor 
Tale, cu scopul de a salva cât mai multe vieţi umane, în timp ce eu mă aflam 
încă la şes, pradă celor mai mari chinuri sufleteşti, Tu m-ai lăsat să cad şi să 
pier ca şi cum aş fi fost cel mai mare păcătos şi cel mai mizerabil vierme de 
pe pământ! Ei bine, doresc să Te întreb: cu ce drept procedezi astfel şi în 
virtutea cărei ordini? Orice obiecţie mi-ai aduce în acest caz, lucrurile stau 
exact aşa cum Ţi le-am prezentat eu, şi nu altfel! 

7. Dacă îmi vei răspunde: ,Când ţi-am spus Eu că nu te poţi folosi de 
arcă în marele moment al distrugerii, chiar dacă l-am însărcinat pe Noe să o 
construiască?', ei bine, eu nu voi putea accepta o asemenea scuză, căci Tu 
m-ai judecat deja, neinvitându-mă să urc în arcă, aşa cum ai făcut cu Noe! 
Această tăcere a Ta referitoare la mine mă face să cred că nu am dreptul să 
utilizez arca, fiind astfel echivalentă cu o judecată şi cu o condamnare la 
moarte a mea! 

8. Iată, Doamne, acesta este adevăratul păcat pe care l-ai comis faţă 
de mine, ca recompensă pentru faptul că eu nu am păcătuit niciodată 
împotriva Ta! De aceea, îţi spun fără nici un regret: de acum înainte voi 
păcătui cu adevărat împotriva Ta, pentru ca Tu să ai astfel un motiv real să 
îmi interzici să intru în arca lui Noe, distrugându-mă astfel pe mine şi pe 
copiii mei! Căci de acum înainte nu voi mai striga: , Doamne, salvează- mă!', 
ci , Doamne, distruge-mă!"' 

9. De data aceasta, faţa Domnului s-a întristat, iar El i-a răspuns lui 
Mahal: „O, fiul Meu, dat fiind că Mi-ai fost întotdeauna atât de drag, am 
dorit să te educ încă din timpul existenţei tale terestre, pentru a face astfel 
din tine un prinţ al cerurilor! Dar tu nu ai văzut în iubirea Mea decât o 
neglijenţă a Mea faţă de tine! O, cât de orb te-a făcut propria ta justiţie! 

10. Ca să înţelegi că am dispus pregătirea acestei arce nu doar pentru 
Noe, ci pentru toţi ceilalţi oameni, află că în momentul marii încercări 
îngerii vor coborî pe pământ, luând aspectul unor fiinţe umane, şi îi vor 
avertiza pe toţii oamenii de păcatele pe care le comit, invitându-i să intre în 
marea barcă! 

11. Mai mult, îl vei putea vedea chiar acum pe fiul tău Waltar şi îi 
vei putea vorbi. El va depune în faţa ta mărturie pentru Mine şi îţi va spune 
dacă l-am abandonat cu adevărat, aşa cum M-ai acuzat tu ceva mai 
devreme!" 

12. După care Domnul şi-a ridicat ochii spre cer şi, instantaneu, mii 
de îngeri au apărut pe firmament. Printre ei se afla şi Waltar, înconjurat de 
un nimb de lumină. El s-a îndreptat către Mahal, 1-a consolat şi i-a mărturisit 
imensa bunătate, iubire, blândeţe, răbdare şi compasiune a Domnului. 

13. Mahal şi-a întrebat fiul dacă era într-adevăr Waltar şi dacă îşi 
păstrase într-adevăr viaţa. 

14. Waltar i-a confirmat pe loc autenticitatea existenţei sale. 

15. Abia acum a început Mahal să aibă mustrări de conştiinţă, 
înţelegându-şi greşeala. In acest moment, Domnul a dispărut din faţa lui, 
pentru ca Mahal să nu fie judecat. Dar îngerii şi Waltar au rămas în stare 
vizibilă. 



Capitolul 174 

Mahal se întreţine cu Waltar, discutând despre dispariţia Domnului. 
Mahal îşi dă seama de greşeala pe care afăcut-o şi se căieşte. Cuvintele de 
iertare ale Domnului ieşite din norul luminos 

(9 august 1844) 

1. Când Mahal şi-a dat seama că Domnul nu se mai afla printre 
numeroşii mesageri ai cerurilor, el 1-a întrebat pe Waltar ce s-a întâmplat. 

2. Waltar i-a răspuns: „O, Mahal, Domnul s-a ascuns de tine, 
exclusiv din cauza imensei Lui bunătăţi şi a iubirii Sale infinite! Căci dacă s- 
ar fi aflat încă într-o formă vizibilă în faţa ta, tu ai fi fost judecat de 
atotputerea prezenţei Sale, care te-ar fi atras către El cu o forţă 
indescriptibilă! In acest fel, ai fi fost privat de întreaga libertate de care te 
bucuri la ora actuală, iar spiritul tău ar fi murit! 

3. Ştiind toate acestea, Domnul a preferat să dispară din faţa ochilor 
tăi! Căci există o diferenţă infinită între Creatorul tuturor lucrurilor şi 
creaturile Sale, iar această diferenţă este comparabilă cu cea dintre zi şi 
noapte, sau dintre viaţă şi moarte! 

4. Soarele dă viaţă întregului pământ cu razele sale, căci spiritele 
vieţii care îşi au sorgintea în el pătrund cu uşurinţă în domeniul organic de 
pe acest pământ, stimulând toate spiritele moarte să îşi amplifice activitatea 
liberă a organelor lor. In acest fel, solul înverzeşte şi înfloreşte, luând tot 
felul de forme plăcute vederii, care sunt în totalitate opera spiritelor proaspăt 
trezite la viaţă din interiorul pământului! 

5. Pe de altă parte, dacă soarele ar lumina continuu cerul şi ziua nu ar 
fi înlocuită din când în când de noaptea absolut necesară odihnei care 
trebuie să urmeze după orice activitate, ce s-ar întâmpla cu fiinţele de pe 
suprafaţa pământului? Ele s-ar deshidrata şi ar muri! 

6. Iată: în mod similar, prezenţa vizibilă constantă a Domnului ar 
avea efecte asemănătoare, dar infinit mai puternice, şi nici o fiinţă vie nu şi- 
ar mai putea păstra viaţa! 

7. Noi înşine, care trăim în spirit în regatul luminii eterne a lui 
Dumnezeu, suntem în cea mai mare parte a timpului privaţi de prezenţa Lui 
vizibilă! Deşi percepem în permanenţă lumina vie în care trăieşte, nu îl 
putem percepe şi pe El, la fel cum tu nu poţi percepe decât lumina emanată 
de soare, nu şi soarele propriu-zis, care este învăluit în această lumină. 

8. Acest lucru nu demonstrează altceva decât bunătatea şi iubirea 
infinită a Domnului, care se străduieşte constant, prin intermediul 
înţelepciunii şi a atotputerii Sale, să îşi educe constant copiii, întărindu-i 
astfel în libertatea lor, pentru ca într-o bună zi să poată suporta în întregime 
prezenţa Sa vizibilă, fără ca astfel să le fie alterată în vreun fel independenţa. 
O, Spune-mi, nu ţi se par juste aceste dispoziţii ale Domnului în ceea ce ne 
priveşte?" 

9. Auzind aceste cuvinte, ochii lui Mahal s-au umplut cu lacrimi, 
căci el şi-a dat în sfârşit seama de imensa injustiţie de care s-a făcut vinovat 
în faţa Domnului. El a început să plângă în hohote, strigând: „O, Părinte de 
o bunătate eternă, oare îmi vei putea ierta vreodată aroganţa colosală cu care 
m-am comportat în faţa Ta?" 

10. Atunci, o voce s-a auzit dintr-un nor luminos: „Fiul Meu, Eu te- 
am iertat chiar înainte să fi păcătuit! De aceea, linişteşte-te şi iubeşte-Mă pe 
Mine, Părintele tău preaplin de sfinţenie!" 

1 1 . După care norul luminos s-a îndepărtat către răsărit şi a devenit 
invizibil. Şi toţi îngerii, la fel ca şi oamenii prezenţi pe culmea muntelui, au 
slăvit măreţia inefabilă a lui Dumnezeu! 



Capitolul 175 

Discursul lui Waltar referitor la ultimele tentative ale lui Dumnezeu 
de a salva umanitatea de potop. Misiunea lui Mahal. Plecarea îngerilor 
către ţinuturile de la şes 

(10 august 1844) 

1. După acest gest sublim de adorare a Celui Preaînalt, îngerul 
Waltar i-a spus lui Mahal: „Iar acum, Mahal, tu, care ai fost cel care mi-a 
procreat trupul pe vremea când am trăit pe acest pământ, a sosit din nou 
vremea să punem în aplicare cuvintele: ,Duceţi-vă şi îndepliniţi voia Mea!' 
Nu cred că trebuie să îţi mai dau explicaţii suplimentare despre ceea ce 
avem de făcut, căci Domnul însuşi ţi le-a oferit mai devreme, spunându-ţi de 
ce a trebuit să coborâm din cerurile noastre! 

2. Aceasta este ultima tentativă extraordinară de salvare a 
locuitorilor acestui pământ! Dacă şi ea va da greş, Domnul va permite ca 
oamenii să îşi găsească judecata şi pierzania din cauza propriei lor răutăţi. 
Acest proces se va dovedi o învăţătură spirituală pentru spiritele afundate în 
materie, cărora le va demonstra că spiritele înzestrate cu o libertate atât de 
mare de către Dumnezeu nu trebuie să intervină niciodată într-o manieră atât 
de insensibilă, de inconştientă şi de distructivă în marea ordine divină! 

3. Căci Dumnezeu însuşi a plasat aceşti munţi pe pământ, în 
beneficiul umanităţii; sub ei, El a plasat bazine extrem de profunde, care 
conţin de o sută de ori mai multă apă decât cea a mărilor de la suprafaţă. 
Dintr-un anumit punct de vedere, aceste ape subterane reprezintă însuşi 
sângele pământului, care trebuie să circule prin canalele sale uriaşe, 
contribuind astfel la asigurarea mişcării pământului, potrivit ordinii divine, 
şi asigurând astfel viaţa organică interioară a acestei planete. Căci inclusiv 
planetele au o viaţă proprie, pe care trebuie să şi-o păstreze pentru a putea 
susţine viaţa de la suprafaţa lor. 

4. Pe de altă parte, dacă oamenii distrug munţii, săpând la rădăcina 
lor ca nişte viermi canale de mii de stânjeni lungime, după care deschid 
venele pământului, spune-mi, cui îi aparţine vina pentru judecata care va 
urma şi care va provoca distrugerea acestor nebuni loviţi de orbire? 

5. Dacă ai plasa tu însuţi un rezervor cu apă în pământ, iar viermii 1- 
ar distruge, oare nu va ieşi această apă la suprafaţă, înecând viermii care au 
ros învelişul ei? 

6. Exact aşa se vor petrece lucrurile cu oamenii, iar din cauza lor, şi 
cu celelalte animale de pe acest pământ! Acesta este recipientul menţionat 
de vechea profeţie, care va deveni o judecată pentru toate creaturile atunci 

când îşi va revărsa asupra lor conţinutul, spălând astfel nenumăratele lor 
crime! 

7. Rolul tău este de a rămâne aici şi de a-i instrui pe aceia care îţi vor 
cere ajutorul, în cazul în care se vor găsi astfel de oameni. Totuşi, 
pedepseşte sacrilegiile folosindu-te de fulgere şi de grindină! 

8. Acum ştii cum stau lucrurile! De aceea, nu te mai certa cu 
Domnul! Trăieşte din nou aşa cum ai făcut-o dintotdeauna şi vei fi salvat 
împreună cu fratele tău, în acord cu planurile înţelepte ale Tatălui ceresc!" 

9. După acest discurs, îngerii au adăugat: „Amin", după care au 
părăsit culmea muntelui şi s-au îndreptat către ţinuturile de la şes. 

10. In capitolele următoare, vă voi descrie amănunţit ce au făcut ei în 
cei cinci ani care au precedat potopul şi cum au adus ei animalele şi hrana 
necesară lor pe arca lui Noe. 



Capitolul 176 

Activitatea celor 12.000 de îngeri în ţinuturile de la şes. Waltar îi 
instruieşte pe regele Gurat şi pe Drohuit 

(12 august 1844) 

1. Care credeţi că au fost rezultatele intervenţiei acestor mesageri 
extraordinari în ţinuturile de la şes? 

2. Cei 12.000 de îngeri s-au îndreptat mai întâi către Hanoh, unde i- 
au întâlnit pe regele Gurat şi pe căpitanul Drohuit, care fusese eliberat de 
ceva vreme. Cei doi bărbaţi tocmai citeau rapoartele lui Fungar-Hellan, care 
relatau demersurile făcute de acesta împotriva ordinii lui Dumnezeu. 

3. Mesagerii celeşti s-au răspândit în întregul oraş, şi doar o sută 
dintre ei s-au îndreptat către palatul regelui. Gurat a lăsat deoparte raportul 
referitor la starea de război şi i-a primit pe delegaţi cu curtoazia sa obişnuită, 
întrebându-i cărui motiv le datorează această vizită. 

4. îngerul Waltar a avansat către el şi i-a spus: „Gurat, nu îl recunoşti 
în mine pe viceregele tău asasinat, pe Waltar, fratele Aglei?" 

5. Auzind aceste cuvinte, regele s-a înspăimântat, iar Drohuit s-a 
speriat chiar mai tare. Căci cei doi l-au recunoscut imediat pe Waltar, dar nu 
ştiau cum să interpreteze această apariţie. 

6. După câteva momente, regele 1-a întrebat pe Waltar: „Ce tot spui? 
O, Waltar, oare nu ai fost asasinat de zbirii surorii tale? Cum este posibil să 
mai fii în viaţă? Doar asasinii ne-au adus capul tău, pe care sora ta Agla 1-a 
îmbălsămat!" 

7. Waltar i-a răspuns: „Da, Gurat, eu sunt într-adevăr Waltar, dar 
acum trăiesc în eternitate într-un corp spiritual nou şi indestructibil, care este 
spirit pur şi cu care sunt una! M-am prezentat în faţa ta ca mesager al lui 

Dumnezeu şi vin direct din ceruri, la fel ca şi toţi cei care mă însoţesc, 
precum şi numeroşi alţii, care s-au dispersat prin oraş pentru a predica 
poporului şi a-i anunţa iminenta judecată a lui Dumnezeu, pe care v-o 
anunţăm la rândul nostru. Vă aflaţi cu toţii doar la un singur pas de 
pierzanie! 

8. Căci războaiele voastre împotriva muntenilor v-au pregătit 
inevitabil propria pierzanie. Cercetările voastre v-au permis să descoperiţi o 
armă care poate distruge munţii, ca şi cum ar fi vorba de nişte simple 
muşuroaie de cârtiţă. Dar voi nu ştiţi ce se află sub aceşti munţi! 

9. Ascultă-mă: munţii nu sunt decât nişte capace aşezate pe nişte 
imense rezervoare de apă subterană. Conform ordinii lui Dumnezeu, ei sunt 
alcătuiţi din roci dure, tocmai cu rolul de a nu permite acestor ape subterane 
să iasă la suprafaţă şi să înece pământul! 

10. Acum, voi distrugeţi însă aceste baraje naturale care vă 
protejează de apele subterane, astfel încât acestea vor ieşi la suprafaţă şi vă 
vor îneca pe toţi, căci vor acoperi până şi culmile munţilor! 

11. La 25 de leghe de aici, circa 20 de fluvii recent apărute au 
început deja să transforme câmpia într-un lac, şi chiar astăzi li se vor mai 
adăuga alte cinci fluvii! Iar această proporţie va continua să crească în 
fiecare săptămână! - Spune-mi, care crezi că va fi soarta voastră?" 

12. Auzind aceste cuvinte, Gurat a căscat ochii mari şi s-a 
înspăimântat foarte tare. Atunci, Waltar 1-a sfătuit să fugă imediat pe 
înălţimile sacre şi să ceară acolo azil, în cazul în care va dori să-i urmeze 
sfatul. 



Capitolul 177 

Răspunsul lui Gurat. Incredulitatea acestuia. Ultimul avertisment al 
lui Waltar. Sfaturile îngerilor rămân zadarnice 

(13 august 1844) 

1 . După ce a ascultat recomandarea îngerului Waltar, regele Gurat i- 
a spus acestuia: „Prietene venit din cer, sau cine ştie, poate din vreun loc 
ascuns al pământului! Sfaturile tale amicale sunt probabil bine intenţionate, 
dar se întâmplă ca afirmaţiile pe care le-ai făcut să fie extrem de naive, 
părând mai degrabă un complot pus la cale de munteni împotriva noastră! 
Voi vă daţi drept mesageri celeşti, incitându-mă să fug, fapt care v-ar 
permite cu cea mai mare uşurinţă să puneţi mâna pe puterea din Hanoh! 

2. Vezi tu, dragul meu Waltar numărul doi, noi hanoheenii nu 
suntem atât de proşti încât să credem de la prima strigare tot ce ar dori să ne 
facă să credem nişte vagabonzi coborâţi din munţi! La prima vedere, a fost 
într-adevăr o surpriză să constatăm asemănarea ta cu Waltar, dar ascultându- 
ţi avertismentele, mi-am dat seama - călăuzit de un spirit bun - că pe 
pământ mai există şi gemeni, ca să nu mai vorbim de unele asemănări ieşite 

din comun! Cu siguranţă, acesta este şi cazul tău, care pretinzi că eşti un fel 
de Waltar mistic. Probabil că ai auzit vorbindu-se ce s-a întâmplat cu el, iar 
acum încerci să mă convingi că eşti spiritul lui. De altfel, spiritele nici nu au 
un corp, aşa cum ai tu! 

3. La drept vorbind, v-aş putea arunca pe toţi în închisoare, datorită 
ipocriziei voastre, dar cruzimea nu a fost niciodată punctul meu forte. De 
aceea, vă voi lăsa să plecaţi aşa cum aţi venit, căci avertismentele voastre 
păreau cel puţin să fie prietenoase. Nu voi crede însă în ele decât atunci când 
va trebui să traversez superba câmpie a Hanohului cu barca! Abia atunci voi 
urma instrucţiunile voastre! - Iar acum, plecaţi în pace!" 

4. Waltar i-a răspuns: „Gurat! Ştii tu ce doresc să-ţi mai spun? Un 
singur lucru: atunci când se va circula prin Hanoh şi prin împrejurimile sale 
cu barca, şi când ne vei vedea transportând un mare număr de animale pe 
care le vom duce pe arca lui Noe pentru a putea trăi mai târziu pe un pământ 
nou, ei bine, atunci va fi prea târziu pentru tine! 

5. Căci atunci când vaporii din interiorul pământului vor începe să 
iasă la suprafaţă şi să se concentreze în atmosferă, transformându-se în ploi 
puternice, Noe şi familia lui se vor afla deja în marea lor arcă şi nimeni nu 
va mai fi primit în ea. Orice suflet de om care va îndrăzni să se apropie de ea 
va fi ucis cu ajutorul trăsnetelor şi al grindinii! 

6. Acum ştii tot ce aveam să-ţi spun, aşa că misiunea mea 
extraordinară în ceea ce te priveşte s-a încheiat. Fă ceea ce doreşti şi crede 
ce vrei, căci este voinţa Domnului ca nimeni să nu fie constrâns în nici un 
fel!" 

7. După aceste cuvinte, îngerii au plecat şi s-au îndreptat fără zăbavă 
către regiunea în care opera Fungar-Hellan, pe care l-au pus de asemenea în 
gardă. 

8. Dar generalul i-a ameninţat, spunându-le: „Noe locuieşte într-un 
ţinut prea înalt pentru gustul meu. De aceea, chiar anul viitor voi dinamita şi 
munţii lui, coborându-le astfel înălţimea şi aruncând o privire de jos asupra 
arcei sale". 

9. Atunci, îngerii nu i-au mai adresat nici un cuvânt; căci era evident 
că inima lui Fungar-Hellan se împietrise complet, orientându-se în întregime 
împotriva lui Dumnezeu. 

10. De acolo, îngerii au plecat să predice în regiunile de la ţară, dar 
în pofida miracolelor pe care le-au făcut, nimeni nu i-a ascultat şi nu i-a 
crezut. De aceea, ei au renunţat la aceste activităţi şi au început să adune 
animalele. 



Capitolul 178 

Explicaţii referitoare la adunarea şi întreţinerea animalelor 
destinate să urce în arcă. Avertismentele extraordinare de dinainte de 
producerea marilor catastrofe 

(14 august 1844) 

1. Se înţelege de la sine că cei 12.000 de mesageri celeşti au adunat 
fără probleme animalele necesare, inclusiv hrana lor. 

2. Voi descrie mai detaliat acest eveniment, pentru ca spiritele critice 
să nu se mai întrebe cum a reuşit Noe să adune toate aceste animale şi să le 
hrănească pe toate. 

3. De vreme ce Eu, Domnul, pot întreţine în fiecare zi imensa 
menajerie a acestei lumi, cu siguranţă nu aveam de ce să nu o pot întreţine 
pe cea a lui Noe timp de o jumătate de an! 

4. Faptul că îngerii Mei s-au ocupat de întreţinerea piosului Noe şi a 
tuturor animalelor, având grijă să nu le lipsească nimic, nu trebuie să vă 
mire, căci exact aceasta este ocupaţia lor de bază, căreia îi sunt devotaţi zi şi 
noapte, indiferent dacă sunt vizibili sau nu pentru voi. 

5. Dacă oamenii care trăiesc la ora actuală ar fi la fel de pioşi ca şi 
Noe, ei ar putea vedea cu ochii deschişi multitudinea de îngeri care lucrează 
în permanenţă pentru a întreţine imensa Mea menajerie terestră. Din păcate, 
datorită simţurilor lor grosiere şi orientate exclusiv către lumea exterioară, 
oamenii de astăzi au ajuns chiar mai răi decât cei din vremea lui Noe, aşa că 
nu au cum să-i vadă pe îngeri! 

6. Dacă cineva va obiecta: „Cum se face că acei oameni răi din 
vremea lui Noe i-au putut vedea pe îngeri conducând animalele şi 
transportând hrana necesară lor, în cantităţi foarte mari?", 

7. îi voi răspunde: „Acesta a fost rezultatul compasiunii Mele, care 
acţionează întotdeauna în acest fel înaintea unei mari catastrofe care implică 
întreaga lume, generată de prostia oamenilor! înaintea şi în timpul oricărei 
calamităţi de acest fel, oamenii sunt avertizaţi prin intermediul unor semne 
precursoare extraordinare să părăsească locul respectiv şi să îşi plaseze cu 
încredere soarta în mâinile Mele, care îi vor călăuzi în siguranţă la adăpost 
de orice nenorocire. Din păcate, în calitatea lor de fericiţi proprietari ai 
diferitor bunuri materiale, oamenii rămân de regulă orbi şi surzi în faţa 
acestor avertismente, dovedindu-se de cele mai multe ori chiar mai proşti 
decât animalele. Ei preferă să cadă pradă marelui cataclism, în loc să îşi 
canalizeze atenţia asupra semnelor care le sunt arătate, încredinţându-se pe 
loc voinţei Mele protectoare! 

8. Dacă permit apariţia unor asemenea semne precursoare chiar şi în 
timpul micilor catastrofe locale, vă puteţi imagina cât de mari trebuie să fie 
semnele pe care le trimit înaintea unui cataclism cu efecte la nivel mondial, 
aşa cum s-a întâmplat în timpul lui Noe! Aşa se face că îngerii cerului au 
devenit în acea epocă vizibili pentru oameni! 

9. La drept vorbind, un astfel de eveniment ieşit din comun, care îi 
anunţă dinainte la ce trebuie să se aştepte, reprezintă inclusiv o judecată 
pentru oameni, dar atunci când ai de ales între două dezastre, este normal să 
îl alegi pe cel mai mic, sperând că îl vei evita astfel pe cel mai mare, la fel 
cum o rană minoră se vindecă mult mai uşor decât una majoră! Pe de altă 
parte, dacă răul mai mic nu se dovedeşte eficient, eşti nevoit să îl îngădui pe 
cel mai mare, pentru a pune astfel capăt dezordinii! 

10. Cred că v-am explicat în termeni suficient de clari motivul 
activităţii vizibile a îngerilor pe pământ, fapt care îmi permite să revin la 
istoria noastră. 

1 1 . în capitolul următor, vom vorbi de efectele provocate de îngerii 
care au traversat oraşul Hanoh cu animalele adunate! 



Capitolul 179 

Cortegiul îngerilor conduce animalele pe străzile oraşului Hanoh. 
Ultimul avertisment adresat hanoheenilor şi regelui lor. întoarcerea 
mesagerilor celeşti în munţii sacri 

(16 august 1844) 

1 . Când, după patru ani, mesagerii extraordinari s-au sosit la Hanoh 
cu animalele pe care le-au adunat, sosirea lor a făcut literalmente senzaţie, 
căci fiarele sălbatice se aflau în libertate şi nu erau ţinute în cuşti, aşa cum se 
obişnuia în acele vremuri. Dar faptul care le-a atras în cea mai mare măsură 
atenţia hanoheenilor a fost acela că toate aceste animale, de o varietate 
incredibil de mare, mergeau într-o ordine perfectă, la fel de docile ca şi 
mieii. 

2. Mesagerii divini au parcurs astfel toate străzile oraşului Hanoh, 
strigând către spectatori: „Vă mai este acordat doar un răgaz foarte scurt! 
Convertiţi-vă la credinţa în adevăratul Dumnezeu, Domnul vostru, şi 
însoţiţi-ne cu încredere în munţii lui Noe! Toţi cei care vor veni cu noi vor fi 
salvaţi, indiferent cât de mare va fi numărul lor! 

3. Căci noi nu suntem oameni la fel ca şi voi, fapt care ar trebui să vă 
fie evident văzând comportamentul acestor animale atât de diferite între ele, 
care ne urmează la fel ca şi mieii, deşi printre ele se numără fiarele cele mai 
feroce, alături de elefanţi şi de viermi! 

4. După cum puteţi vedea, ni s-a acordat o mare putere! Nu contează 
că Noe, folosindu-se de legile naturale, a construit o singură arcă, ce nu 
poate salva decât câteva mii de oameni! Chiar dacă aţi veni cu milioanele, 
noi suntem capabili să construim într-o singură clipă 100.000 de arce 
identice pentru a vă salva, iar acestea vă vor putea transporta într-o siguranţă 
deplină către noul pământ regenerat! 

5. Ascultaţi-ne, căci acesta este ultimul apel pe care vi-1 facem! 
Părăsiţi tot ce aveţi şi urmaţi-ne, căci peste exact un an de azi înainte, toate 

casele voastre şi toate proprietăţile voastre rurale vor fi acoperite de 300 de 
stânjeni de apă şi de noroi!" 

6. Dar nici acest apel nu a fost ascultat de nimeni. Hanoheenii s-au 
amuzat copios pe seama acestor magicieni şi dresori de animale, lăsându-i 
să îşi continue drumul. 

7. Drept urmare, îngerii s-au mai dus o dată la rege, invitându-1 să îi 
urmeze. 

8. Dar Gurat nu şi-a dat nici măcar osteneala să le mai răspundă, 
făcându-i să plece aşa cum au venit. 

9. întristaţi, mesagerii cerului au părăsit oraşul Hanoh şi s-au întors 
în munţii sacri cu animalele lor. 



Capitolul 180 

Sosirea mesagerilor şi a turmei de animale în faţa lui Noe. 
Instrucţiunile îngerilor referitoare la maniera în care trebuie găzduite 
animalele. Termenul final acordat oamenilor care vor căuta protecţie 

(17 august 1844) 

1. După ce aceşti trimişi extraordinari au sosit pe înălţimile sacre 
împreună cu animalele capturate, Noe şi fratele său Mahal le-au ieşit în 
întâmpinare, rămânând uluiţi în faţa varietăţii incredibile a animalelor, care 
aveau comportamente la fel de variate ca şi formele lor. 

2. Atunci, îngerii i-au spus lui Noe: „Deschide poarta arcei, pentru ca 
noi să plasăm fiecare pereche de animale în încăperea care îi corespunde. 
Vom depozita de asemenea acolo şi hrana de care au nevoie, astfel încât să o 
poată consuma după nevoile lor! 

3. Singurul lucru pe care va mai trebui să-1 faci va fi să te ocupi de 
aprovizionarea lor cu apă, lucru care nu va fi deloc greu. Dat fiind că arca va 
fi scufundată pe jumătate în apă, tot ce va trebui să faci va fi să străpungi o 
gaură la etajul din mijloc, pe care să o conectezi la un robinet precum cele 
folosite la butoaiele voastre! Ori de câte ori vei deschide acest robinet, vei 
avea la dispoziţie toată apa de care vei avea nevoie. 

4. Atât timp cât Domnul nu va da drumul marilor ploi, lasă marea 
poartă deschisă, astfel încât animalele să poată ieşi şi intra singure, astfel 
încât să îşi poată căuta hrana de care au nevoie. Totuşi, marchează cu atenţie 
celulele fiecăruia, căci este foarte important să nu le repartizezi altfel decât 
am fâcut-o noi acum! 

5. Cât despre actuala repartiţie, nu-ţi face probleme, căci noi am 
depozitat hrana necesară fiecărei specii în fiecare celulă, ceea ce le va 
permite animalelor să o recunoască instantaneu. 

6. Nu trebuie să te preocupi nici de curăţarea celulelor, căci vom 
avea noi grijă de ea! 

7. De acum înainte, lasă fereastra din acoperişul arcei în permanenţă 
deschisă, astfel încât păsările să poată intra libere în arcă. De hrana lor ne 
vom ocupa tot noi. Tot ce va trebui să faci tu va fi să le dai de băut. 

8. Domnul te va anunţa personal când va trebui să închizi arca, 
sigilând poarta cu smoală! 

9. Dacă oamenii vor dori să se adăpostească în arca ta înainte de 
începerea ploilor, lasă-i să intre! După ce va începe însă să plouă, nimeni nu 
va mai putea fi admis în arcă! 

10. Acum ştii tot ce trebuie să ştii! Fie ca Domnul să vegheze asupra 
ta! Amin". 

11. După care îngerii au dispărut, iar Noe s-a îndreptat către familia 
sa, slăvindu-L pe Dumnezeu. 

12. Fiind un naturalist înnăscut, Mahal a continuat să observe curios 
comportamentul animalelor, la fel ca şi familia sa, iar vederea acestei 
imense menajerii i-a provocat o mare bucurie. 



Capitolul 181 

Mahal murmură şi se revoltă împotriva îngerilor şi a lui Dumnezeu. 
Agla îl consolează şi este răpită subit de îngerul Waltar 

(19 august 1844) 

1. După ce L-a slăvit pe Dumnezeu, Noe s-a întors în arcă pentru a 
vedea cum erau repartizate animalele. In final, el a căutat un loc potrivit, la 
etajul din mijloc, pentru a face cepul necesar şi a plasa robinetul pentru apă. 

2. După ce a terminat, el s-a urcat la etajul al treilea şi l-a găsit aici 
pe fratele său Mahal, care tocmai se plângea copiilor lui de faptul că îngerii 
nu i-au adresat nici măcar un singur cuvânt, nevorbind decât cu Noe. Mahal 
era extrem de mânios din cauza acestei omisiuni, dar şi de faptul că Noe a 
primit numeroase indicaţii referitoare la întreţinerea animalelor, dar nici una 
referitoare la el însuşi şi la familia sa. 

3. Ascuns după peretele unei celule, Noe l-a auzit spunându-le 
copiilor lui: „însemn eu oare mai puţin în ochii Domnului decât toate aceste 
animale? Toate speciile au câte o celulă şi hrană din abundenţă, dar ce 
putem spune despre noi înşine? 

4. De altfel, îngerii au vorbit fără încetare de tot ce va fi necesar 
pentru satisfacerea nevoilor lui Noe şi a familiei lui, dar nu au pomenit 
nimic despre noi! Ce altceva ar fi dorit să ne facă să înţelegem decât că arca 
nu a fost construită şi pentru noi, ci numai pentru Noe, pentru familia lui şi 
pentru animale! 

5. Dar eu ştiu ce am de făcut! Au mai rămas încă destule lemne 
afară, aşa că mă voi adresa lui Noe şi servitorilor lui, rugându-i să îmi 
construiască şi mie o arcă, în care să avem suficient loc, astfel încât Noe să 
poată locui singur pe marea lui barcă! 

6. Dacă Domnul va dori să ne păstreze în viaţă, totul va fi perfect. 
Dacă nu va dori însă, eu unul nu îl voi ruga să o facă, căci o viaţă trăită în 
asemenea condiţii mă dezgustă de-a dreptul!" 

7. Atunci, Agla i-a strigat: „O, tată, mi se pare că vorbeşti mult prea 
mult! Iţi reamintesc să deşi l-am văzut şi eu pe Waltar, acesta nu te-a 
consolat decât pe tine, fapt care nu m-a făcut însă să mă revolt împotriva 
Domnului! De ce te comporţi în acest fel, deşi Domnul însuşi te-a consolat 
personal, în maniera cea mai sublimă cu putinţă? 

8. Eu una îmi spun în forul meu interior: ,0, Doamne, acţionează în 
ceea ce mă priveşte aşa cum consideră necesar imensa Ta compasiune, căci 
eu sunt cea mai mare păcătoasă în faţa ta!' Şi chiar dacă voi cădea pradă 
morţii, Domnul fie lăudat!" 

9. Mahal s-a minunat auzind-o vorbind astfel pe Agla, ai cărei ochi 
înotau în lacrimi. In acel moment, Noe s-a apropiat de micul grup şi a 
lăudat-o pe Agla pentru faptul că a pronunţat cuvinte atât de drepte în faţa 
lui Dumnezeu. 

10. Tot atunci, un înger de lumină a apărut în faţa Aglei, căreia i-a 
spus: „Agla, ascultă-mă! Tu nu vei cădea niciodată pradă morţii, ci doar 
Vieţii eterne! - Ia- mă de mână şi urmează- mă, căci eu sunt fratele tău 
Waltar!" 

1 1 . Agla 1-a luat de mână pe înger şi a dispărut instantaneu. In urma 
ei nu au mai rămas decât hainele sale şi puţină cenuşă în interiorul acestora. 

12. Această dispariţie i-a lăsat stupefiaţi pe cei prezenţi, care nu au 
înţeles ce s-a întâmplat. 

13. Numai Noe a înţeles adevărul, aşa că a căzut cu faţa la pământ, 
slăvindu-L pe Dumnezeu din toată inima. 

Capitolul 182 

Cuvintele de avertizare adresate de Noe lui Mahal. Construirea unei 
mici arce pentru fratele său şi pentru familia lui 

(20 august 1844) 

1. După ce Noe L-a slăvit pe Domnul timp de o oră pentru graţia pe 
care a revărsat-o asupra fiicei pierdute a fratelui său, pe care a primit-o în 
împărăţia Vieţii eterne a spiritelor, el s-a ridicat şi s-a adresat fratelui său, 
căruia i-a spus: 

2. „Frate, nu simţi din nou nevoia să te cerţi cu Domnul pentru că a 
dat dovadă de atâta graţie faţă de tine? Din câte îmi dau seama, întreaga ta 
fiinţă este alcătuită exclusiv din orgoliu mascat! 

3. Ascultă! Ceea ce te supără pe tine în secret este faptul că Domnul 
m-a ales pe mine pentru construcţia arcei, şi nu pe tine, inclusiv faptul că nu 
te preferă pe tine de fiecare dată! 

4. Mai bine te-ai întreba în ce măsură este just comportamentul tău 
faţă de Acela care te-a numit acum patru ani ,fiul Său'! Chiar crezi că 
Domnul se va lăsa provocat de tine? 

5. Satan îl sfidează pe Domnul din timpuri imemoriale, şi ce a avut 
de câştigat până acum? Domnul nu acţionează niciodată aşa cum vrea acest 
spirit! Rezultă că Cel Rău va rămâne de-a pururi sclavul propriei sale 
încăpăţânări, care este rezultatul nebuniei sale, în timp ce Domnul va 
rămâne în eternitate Domnul şi va face numai ce va dori, fără să se preocupe 
de strigătele lipsite de bun simţ ale celor orientaţi către lumea exterioară! 

6. Frate, ţi-e chiar atât de greu să te umileşti în faţa Tatălui preasfânt 
şi preaplin de iubire, respectând ordinea Lui sacră? 

7. Până acum, Domnul ţi-a arătat în mod explicit că nu a închis 
niciodată pentru tine arca iubirii, graţiei şi compasiunii Sale! Aşadar, ştii 
foarte bine că aceasta îţi este deschisă! 

8. Dacă doreşti să te excluzi singur din ea, mânat de o furie secretă, 
chiar crezi că Domnul te va trage de păr pentru a te salva cu forţa? O, 
renunţă la această nebunie şi nu mai pune răbdarea divină la o încercare atât 
de grea! In acest fel, se va găsi şi pentru tine un loc pe această arcă". 

9. Acest sfat bine intenţionat nu 1-a impresionat deloc pe Mahal, care 
a continuat să reclame o arcă numai pentru el singur. 

10. Atunci, Noe a acceptat dorinţa fratelui său şi a dispus construirea 
unei mici arce cu o lungime de patru stânjeni şi o înălţime de doi. In 
interiorul acesteia nu se afla nici o celulă. 



Capitolul 183 

Noe îi dă micuţa arcă lui Mahal. Revendicarea încăpăţânată a 
fratelui său în faţa Domnului. Răpirea celor trei copii ai lui Mahal de focul 
mâniei lui Dumnezeu 

(21 august 1844) 

1 . Când Noe a terminat micuţa arcă destinată lui Mahal, el i-a spus 
fratelui său: „Ei bine, arca încăpăţânării tale este gata! Ai grijă însă ca 
Domnul să o binecuvânteze pentru tine şi pentru cei trei copii ai tăi, căci în 
caz contrar nu îţi va oferi prea multă securitate! 

2. Eu unul am binecuvântat-o când am construit-o, dar această 
binecuvântare a mea va rămâne fără efect în lipsa binecuvântării Domnului! 
De aceea, roagă-te lui Dumnezeu, acordându-i omagiul pe care i-1 datorezi, 
să binecuvânteze arca ta pentru a te purta în siguranţă". 

3. Dar Mahal i-a răspuns: „Vorbeşti fără ştii ce spui, căci nu cunoşti 
agitaţia interioară în care mă aflu! Oare nu sunt şi eu un om la fel ca tine, şi 
nu avem noi aceiaşi părinţi? Domnul ţi-a poruncit să construieşti această 
arcă după nişte măsuri precise, ca să te poată salva, în timp ce tu nici măcar 
nu i-ai cerut acest lucru! In schimb, pe mine m-a lăsat să rătăcesc pe pământ 
ca o fiară sălbatică, din cauza copiilor mei, şi nu mi-a spus să construiesc 
nimic pentru a-mi salva viaţa! 

4. Desigur, mi-a vorbit prin intermediul sentimentelor mele şi mi-a 
arătat ce trebuie să fac în ţinuturile de la şes, iar eu am acţionat întotdeauna 
în funcţie de sfaturile Sale; dar nu mi-a vorbit niciodată de o acţiune de 
salvare, deşi eram la fel de pur ca şi tine! 

5. Aceasta este cauza tristeţii şi confuziei care domnesc în inima 
mea! De aceea, nu mai doresc să fac nimic până când nu va lua o poziţie 
clară faţă de mine. Dacă va dori să-mi vorbească, voi acţiona respectându-i 
întocmai cuvintele! Dar nu doresc să-L forţez pe Domnul în nici un fel, nici 
rugându-mă Lui, nici oferindu-i un sacrificiu! Prefer mai degrabă să pier 
decât să aduc atingere libertăţii Sale în ceea ce mă priveşte! 

6. Dacă doreşte să binecuvânteze această arcă pentru mine, o va face 
şi fără să-L rog eu, la fel cum ţie ţi-a poruncit să construieşti această arcă 
fără să-L fi rugat înainte. Dacă va refuza să o facă, nu voi utiliza deloc 
această arcă şi voi înfrunta cu curaj trista soartă a milioane de oameni! In 
acest fel, voi fi martorul manierei în care cei răi îşi plătesc crimele! Amin". 

7. După care Mahal s-a ridicat şi a plecat însoţit de cei trei copii ai 
lui. Micul grup s-a oprit într-o pădure, unde Mahal a aşteptat cu nerăbdare 
ca Domnul să se manifeste. 

8. Timp de trei zile, Domnul nu a dat nici un semn, dar în cea de-a 
patra, cerul a început să se acopere de nori. 

9. Atunci, Mahal s-a mâniat împotriva Domnului, certându-se violent 
cu El, pe un ton pe care nimeni nu ar fi îndrăznit vreodată să i se adreseze 
lui Dumnezeu! 

10. Când Mahal şi-a pierdut complet minţile şi a ajuns să profereze 
tot felul de calomnii la adresa Domnului, din norii aflaţi deasupra capului 
său au coborât flăcări, care s-au oprit chiar deasupra lui, şi din acest foc s-a 
auzit o voce spunând: 

11. „Mahal, fiu rătăcit! M-am săturat de calomniile tale! De vreme 
ce nu consideri că sunt demn de a fi slăvit, Eu, Domnul şi Stăpânul tău, nu te 
mai consider nici Eu demn de a fi salvat! 

12. De aceea, nu ai decât să rămâi aici şi să fii martorul mâniei Mele, 
care se va abate în curând asupra întregului pământ şi a ta! In ceea ce îi 
priveşte însă pe copiii tăi, dat fiind că aceştia nu îţi împărtăşesc opinia, ţi-i 
voi răpi, astfel încât să înveţi să Mă cunoşti în mânia Mea, de vreme ce nu ai 
dorit să o faci în iubirea Mea! Aşa să fie!" 

13. Instantaneu, focul a coborât asupra celor trei copii ai lui Mahal şi 
i-a consumat în întregime. Mahal a rămas singur, împietrit de spaimă. 



Capitolul 184 

Fuga lui Mahal şi monologul lui. Cuvintele de graţie ale Domnului, 
începutul dezastrului. Mahal rătăceşte pe câmpuri 

(22 august 1844) 

1. în tot acest timp, Noe 1-a căutat pe Mahal, dar Domnul nu a dorit 
ca el să îl mai găsească pe acest pământ. 

2. Mahal s-a căţărat pe o stâncă mare, după ce s-a aprovizionat cu 
câteva rădăcini comestibile, precum şi cu pâine şi vin pentru 20 de zile. Dat 
fiind că pe stâncă se afla un izvor, el avea la dispoziţie suficientă hrană şi 
băutură pentru a putea rezista o vreme. 

3. El a petrecut şapte zile pe această stâncă. Văzând însă că cerul se 
întunecă din ce în ce mai mult, a părăsit locul şi s-a îndreptat către celebra 
grotă a lui Adam. 

4. A reuşit să ajungă cu greu la ea şi şi-a spus în sinea lui: „Am 
devenit bătrân şi obosit, iar Domnul mi-a răpit orice sprijin! Oare chiar 
merită să-i mulţumesc pentru asta, ba să-L mai şi slăvesc? 

5. Da, Doamne, acum că în urma presiunilor pe care le-ai exercitat 
asupra mea am devenit un păcătos în faţa Ta, doresc să Te slăvesc! Căci Tu 
m-ai îngenuncheat, iar durerea mea a fost profundă, aşa că m-am zvârcolit 
ca un vierme în faţa Ta! Dar acum, marea mea suferinţă m-a făcut 
insensibil! Nu mai simt nici durere, nici tristeţe, şi nici măcar mânie. De 
aceea, pot să Te slăvesc din nou, o, Doamne! 

6. Fii aşadar venerat, slăvit şi glorificat, Tu, Domnul şi Dumnezeul 
meu, Creatorul şi Părintele atotputernic şi sfânt! M-am certat cu Tine pentru 
că sufeream, dar acum nu mai am intenţia să mă cert cu Tine, căci nu mai 
sufăr! 

7. Cât timp m-am aflat în faţa Ta sub cerul lui Noe, nu am suferit şi 
am putut să rămân drept înaintea Ta, o, Doamne! Nu am avut atunci 
niciodată dificultăţi în a Te slăvi! Dar după ce m-ai făcut să cobor în infern, 
am devenit plin de mânie, am început să sufăr şi să mă cert cu Tine! - Acum 
însă nu mai sufăr deloc, motiv pentru care Te pot slăvi din nou! 

8. O, nu mă mai lăsa să cobor niciodată în infern, căci nimeni nu Te 
poate slăvi acolo, unde nu există decât foc, blesteme şi chinuri! 

9. Acum, că am început din nou să Te slăvesc şi să Te laud, Doamne, 
Te implor, ia-mă şi pe mine din această lume şi nu mă lăsa să fiu martorul 
potopului justificat al mâniei Tale care se va abate asupra tuturor creaturilor 
Tale! Facă-se voia Ta, acum şi de-a pururi! Amin". 

10. Ca răspuns la acest apel, o voce s-a auzit ca un ecou în interiorul 
grotei: „Mahal, mânia Mea împotriva ta s-a atenuat, căci te-ai îmblânzit 
după ce te-am lovit violent, din cauza împietririi tale! Totuşi, va trebui să îţi 
ispăşeşti pe pământ întreaga nebunie de care ai dat dovadă, înainte ca Eu să 
te iau de acolo, căci sacrilegiul tău la adresa Mea a fost foarte mare! 

1 1 . Dă dovadă de răbdare faţă de tot ce ţi se va întâmpla şi aşteaptă- 
Mă cu încredere! Dacă vei proceda astfel, nu voi permite să te îneci din 
cauza potopului! Totuşi, tălpile picioarelor tale vor trebui să fie atinse de 
primele ape ale potopului înainte ca Eu să te eliberez de trupul tău! Aşa să 
fie!" 

12. Mahal a recunoscut în acest ecou vocea Domnului şi s-a supus 
voinţei Acestuia. 

13. După ce a petrecut însă şapte zile în grota care altădată era 
luminată, a fost nevoit să accepte faptul că afară nu mai exista nici un pic de 
lumină; căci cerul era deja acoperit cu nori groşi şi negri, precum cărbunele, 
care nu mai lăsau să treacă deloc lumina soarelui. 

14. De aceea, Mahal a ieşit din grotă, căutând o oază de lumină, dar 
a rătăcit în zadar ici şi colo, căci nu-şi putea găsi drumul din cauza 
întunericului. Totuşi, el nu a mai cârtit, ci a aşteptat cu răbdare să vadă ce se 
va întâmpla pe pământ. 

15. Exact în acel moment, Domnul i-a spus lui Noe să intre în arcă, 
împreună cu familia sa. 

16. Momentul este descris destul de detaliat în prima carte a lui 
Moise, capitolul 7, dar îl puteţi reciti cu mai multe detalii în continuare. 



Capitolul 185 

Domnul îl consolează pe Noe. Profunda tristeţe a patriarhului din 
cauza oamenilor. Ultimele tentative ale Domnului de a-i salva pe locuitorii 
de la şes 

(23 august 1844) 

1. Iată cum s-au petrecut lucrurile după ce Domnul i-a spus lui Noe 
să intre în arcă. 

2. Când cerul a început să se întunece din ce în ce mai puternic, iar 
norii au învăluit culmile munţilor cu o beznă impenetrabilă, în timp ce 
ţinuturile de la şes au început să fumege la fel ca un oraş în flăcări, Domnul 
a venit la Noe, care era plin de tristeţe şi de compasiune, şi i-a spus: 

3. „Noe, nu te teme, căci Eu, Domnul tuturor creaturilor, voi fi 
alături de tine pentru a te proteja şi pentru a te feri de nenorocirea pe care o 
voi lăsa să cadă asupra oamenilor deveniţi foarte răi, conform propriei lor 
voinţe! 

4. Iată, priveşte spectacolul dezolant pe care ni-1 oferă acest pământ 
bătrân! Ştiinţa oamenilor a eliberat înainte de vreme spiritele primordiale 
malefice, fără ca ei să ştie ce fac! Fără o judecată colectivă a pământului, 
întregul cer ar fi în pericol, căci tot spaţiul dintre cer şi lună s-a umplut la 
ora actuală cu aceste spirite malefice. Dacă pe pământ nu ar mai ajunge 
puţină lumină datorită trăsnetelor dezlănţuite din norii în care aceste spirite 
eliberate îşi fac de cap, manifestându-şi furia, pe pământ ar domni o noapte 
atât de deplină încât orice formă de viaţă ar fi nimicită pe loc! Căci lumina 
soarelui nu mai poate traversa această masă de nori şi de vapori! 

5. Şi totuşi, locuitorii de la şes nu sunt deloc înspăimântaţi! Ei îşi 
iluminează oraşul cu torţe şi cu mari lămpi cu petrol, ba se şi amuză de acest 
spectacol feeric. Continuă să se căsătorească între ei, să ia parte la festinuri, 
la distracţii şi la dansuri, în timp ce Eu, Creatorul lor, Mă consum de tristeţe 
din cauza lor şi nu le pot veni în ajutor, pentru a nu le distruge definitiv 
spiritele! 

6. O, Noe al Meu! Ce situaţie mai teribilă poate exista pentru un 
Părinte care îşi vede copiii pe marginea prăpastiei şi nu îi poate ajuta altfel 
decât supunându-i unei judecăţi devenită nu doar iminentă, ci şi inevitabilă? 
- Ce ţi-aş putea spune mai mult? 

7. Ascultă, pe acest pământ mai există şi descendenţii lui Cain, care 
trăiesc într-o regiune foarte îndepărtată. A fost suficientă o profeţie vagă, 
care nici măcar nu provenea direct de la Mine, pentru ca aceştia să trăiască 
la unison cu ordinea Mea, inclusiv la ora actuală. Chiar şi puţinii dintre ei 
care mai greşesc din când în când, comiţând un act reprobabil, îşi întind 
mâinile în noaptea care anunţă judecata şi îmi imploră compasiunea! 

8. îţi spun: pe aceia doresc să îi scutesc de dezastru, mângâindu-i în 
necazul lor. In schimb, aceste mari regiuni în care locuiesc copiii Mei 
amestecaţi cu copiii lumii vor trebui să suporte judecata Mea, care este 
inexorabilă! 

9. Dar înainte de a descătuşa apele din nori asupra pământului, voi 
încerca din nou să îi scutur pe locuitorii de la şes prin tot felul de fenomene, 
forţându-i, dacă va fi posibil, să vină aici! 

10. De aceea, vom mai aştepta încă şapte zile în acest întuneric, iar 
Eu voi face să coboare o rază slabă de lumină care să unească acest loc cu 
Hanohul, ba chiar şi mai departe de el, pentru ca toţi cei care vor dori să 
găsească drumul către tine pentru a fi salvaţi să o poată face. De aceea, dacă 
cineva va veni aici, chiar dacă ar fi vorba de Fungar-Hellan în persoană, va 
trebui să îl primeşti în arca ta!" 

1 1 . După acest discurs, o rază slabă s-a întins ca o punte între munţii 
sacri şi oraşul Hanoh, ba chiar şi dincolo de acesta. In continuare, Domnul i- 
a deschis lui Noe vederea interioară, pentru ca acesta să poată contempla 
împreună cu El ţinuturile de la şes. Dar nici măcar un singur locuitor de la 
câmpie nu şi-a părăsit oraşul. 

12. S-au auzit atunci apeluri puternice, însoţite de un zgomot de 
tunet, dar nimeni nu le-a acordat atenţie. In Hanoh au izbucnit focuri, 
semănând teroare, dar nici un locuitor nu s-a arătat dispus să plece. Apele 
subterane au ţâşnit la suprafaţă şi au acoperit pieţele şi străzile din oraş până 
la înălţimea unui om. Abia atunci, săracii au fugit, dar nu mai departe de 
dealurile învecinate, în timp ce bogaţii s-au îmbarcat în bărcile lor, 
călătorind cu ele pe străduţele Hanohului şi continuând să se amuze la 
culme, dar nimeni nu s-a îndreptat către munţii sacri. 

13. Toate aceste calamităţi au durat exact şapte zile. Nici un om nu a 
fost dispus însă să se convertească la adevărata credinţă. 

14. Atunci, Domnul şi-a pierdut răbdarea şi 1-a condus personal pe 
Noe până la arcă. 



Capitolul 186 

Noe şi familia sa intră în arcă. Instrucţiunile Domnului, care închide 
El însuşi poarta arcei. începerea catastrofei 

(24 august 1844) 

Când Noe a ajuns în apropierea arcei, în compania Domnului, Acesta 
i-a spus: „Noe, a sosit timpul să intri în arcă, împreună cu familia ta; căci în 
tot acest timp, numai pe tine te-am găsit just în faţa Mea! 

2. Continuă să alegi câte şapte perechi de animale pure pentru fiecare 
specie, plus încă o pereche pentru speciile impure; ai însă grijă să fie vorba 
de un mascul şi de o femelă pentru fiecare specie. Procedează la fel şi cu 
păsările cerului, respectiv, alege câte şapte perechi pentru fiecare specie 
pură şi o pereche pentru fiecare specie impură, astfel încât sămânţa lor să 
rămână vie pe întregul pământ. 

3. Căci după şapte zile începând din acest moment voi face să plouă 
pe pământ timp de 40 de zile şi 40 de nopţi, şi voi extermina astfel toate 
fiinţele vii pe care le-am creat pe acest pământ!" 

4. Auzind aceste cuvinte, Noe a căzut la picioarele Domnului şi i s-a 
închinat cu credinţă mare pentru graţia pe care i-a acordat-o. 

5. Dar Domnul 1-a ridicat pe Noe de la sol şi i-a spus: „Noe, văd că 
te întrebi de ce ţi-am poruncit mai demult să iei doar câte o singură pereche 
de animale din fiecare specie, în timp ce acum îţi spun să iei câte şapte 
perechi pentru fiecare specie pură plus una pentru fiecare specie impură, 
inclusiv din rândul păsărilor, fără nici o excepţie. 

6. Iată care este motivul: în acel moment Mă gândeam în inima Mea, 
fără a face apel la vederea Mea omniscientă, că vor veni cu siguranţă 
oameni din ţinuturile de la şes pentru a se salva. 

7. După cum vezi, nu am dorit cu adevărat să Mă folosesc de vederea 
Mea perfectă pentru a afla dacă oamenii pe care i-am chemat de atâtea ori 
vor veni sau nu! Dar acum că le-am observat direct comportamentul, am 
constatat că aceştia nu au nici o dorinţă de a se salva, căci spiritul le-a fost 
complet distrus de trupul lor şi de lumea exterioară! Mi-am dat astfel seama 
că nici unul dintre ei nu va veni aici! 

8. Aşa se explică de ce va trebui să iei mai multe animale pure şi 
păsări ale cerului cu tine, în locul oamenilor impuri, căzuţi mai jos decât 
animalele! De altfel, aceste animale îţi vor fi foarte utile pe noul pământ! 

9. Acum, că ai aflat tot ce trebuia să ştii, du-te şi acţionează în 
consecinţă! Şi nu lua nici o măsură pentru a lumina artificial arca, întrucât o 
voi lumina Eu însumi! Amin". 

10. După care Noe a plecat să facă tot ce i-a poruncit Domnul. Iar 
Domnul a rămas cu el şi 1-a ajutat în toate. 

11. După ce Noe şi-a îndeplinit sarcinile cu ajutorul Domnului şi 
toate lucrurile se găseau într-o ordine perfectă, a urcat el însuşi în arcă. Era 
cea de-a 17-a zi din cea de-a doua lună a anului, adică, potrivit calculelor 
voastre actuale, 17 februarie. 

12. După ce Noe s-a urcat în arcă cu întreaga sa familie şi cu toate 
animalele pe care Domnul i-a poruncit să le adune, Acesta a închis El însuşi 
marea poartă, cu propriile Sale mâini, binecuvântând astfel construcţia. 
Acum Noe se afla într-o securitate perfectă, căci Domnul însuşi veghea 
asupra noii sale locuinţe. 

13. Văzând că Noe se află la adăpost, Domnul şi-a ridicat mâna 
atotputernică şi le-a poruncit norilor să descătuşeze potopul asupra 
pământului sub forma ploii, iar marilor rezervoare subterane să îşi reverse 
apele la suprafaţă. Atunci, imensele cisterne naturale s-au golit aproape în 
întregime, iar ecluzele cerului s-au deschis. 

14. Nenumărate izvoare noi au ţâşnit din pământ, aruncând jeturi de 
apă până la nori. Cât despre apa din cer, aceasta cădea în rafale atât de mari, 
încât le-am putea compara cu marile torente care se formează în munţi 
atunci când se topesc zăpezile, astfel încât oamenii nu mai au timp să se 
refugieze pe coline. într-adevăr, nivelul apelor pe pământ a crescut atât de 
rapid încât aproape nimeni nu a reuşit să fugă în munţi, iar cei care au făcut 
totuşi acest lucru au fost împinşi înapoi de torentele care cădeau de pe 
stânci. 

15. Doar foarte puţini oameni au reuşit să ajungă pe muntele lui Noe, 
împinşi de forţa disperării. Văzând la lumina fulgerelor această imensă 
construcţie care i-ar fi putut adăposti, ei au strigat după ajutor şi au cerut să 
fie salvaţi. Dar puterea Domnului i-a respins. Atunci, ei s-au repezit pe 

culmile cele mai înalte ale munţilor şi s-au urcat pe ele cu mâinile 
însângerate, dar trăsnetele i-au smuls de pe stâncile semeţe şi i-au aruncat 
direct în vâltoarea de sub ei. 



Capitolul 187 

Mahal în grota lui asistă uimit la teribilele evenimente. Monologul 
lui disperat. Sosirea celor trei fugari. Apariţia Domnului 

(26 august 1844) 

1. Imensele torente de apă care s-au abătut asupra lui l-au silit pe 
Mahal să se întoarcă în grotă, pe care a parcurs-o în lung şi-n lat, ca un leu 
în cuşcă, scufundat într-o stare de uimire fără margini, iar uneori de 
disperare, atunci când privea ce se întâmplă afară şi când vedea valurile 
spumegânde care se aruncau asupra stâncilor, antrenând după ele imense 
mase de pământ, dezrădăcinând chiar şi cei mai groşi arbori şi aruncându-i 
apoi cu o forţă nimicitoare în hăul de sub ele. Din când în când, ele ridicau 
stânci întregi, aruncându-le apoi în abisul de dedesubt, într-un vacarm de 
nede scris! 

2. La drept vorbind, Mahal era mare amator de spectacole naturale, 
dar cel la care asista acum era cam prea violent pentru gustul lui, 
permiţându-i să asiste practic la naufragiul absolut al lumii în care trăia, şi 
implicit al său, el, care fusese cândva un erou atât de dinamic. De aceea, el 
tremura de frică, spunându-şi în sinea lui: 

3. „O, Doamne, într-adevăr, nimeni nu îţi poate cunoaşte puterea 
decât atunci când îţi dezlănţui mânia justă! Atunci când Te dovedeşti măreţ, 
sublim şi sfânt în pacea Ta, oamenii moleşiţi de obişnuinţele lor nu mai sunt 
atenţi la atotputerea Ta, uitând adeseori complet de ea! Această descătuşare 
a puterii Tale ne arată nouă, viermilor care ne târâm pe pământ şi care 
suntem atât de mândri de propria noastră prostie, că Tu, Doamne, eşti infinit 
mai puternic decât fiinţa umană, cu toate pretenţiile ei! 

4. Dacă nu m-aş simţi atât de singur aici, acest spectacol mi s-ar 
părea chiar fascinant. Când eşti privat însă de orice companie vie, devine de- 
a dreptul îngrozitor să aştepţi sfârşitul sigur al întregii lumi, inclusiv al tău! 

5. O, Doamne, ia-mă din această lume şi nu mă lăsa mult timp să fiu 
martorul teribilei Tale judecăţi! Facă-se însă voia Ta sfântă!" 

6. De-abia şi-a terminat monologul Mahal că la gura grotei au apărut 
trei refugiaţi care îşi căutau un adăpost. Mahal s-a bucurat sincer, căci avea 
în sfârşit pe cineva alături de el cu care să-şi împărtăşească propria angoasă. 

7. El le-a ieşit pe dată în întâmpinare celor trei oameni, le-a urat bun 
venit şi i-a întrebat cine erau. 

8. Aceştia i-au răspuns: „Suntem cei mai mari trei nebuni din 
întregul ţinut de la şes! Acum câteva zile încă mai credeam că suntem 

seniorii Hanohului şi ai lumii întregi! Dar acum, bătrânul Dumnezeu ne-a 
dovedit că numai El este unicul Stăpân! De aceea, ne-am refugiat aici, 
pentru a scăpa de teribilul potop, şi suntem probabil singurii supravieţuitori 
din Hanoh! Căci întregul oraş se află deja sub mulţi stânjeni de noroi şi de 
apă! - Numele noastre sunt: Gurat, Fungar-Hellan şi Drohuit!" 

9. Auzind aceste cuvinte, Mahal a strigat: „O, Doamne, ce hazard 
miraculos şi providenţial! Tu i-ai condus pe cei mai mari duşmani ai Tăi 
până aici şi i-ai încredinţat în mâinile mele! 

10. Ştiţi voi cine sunt eu? - Iată, eu sunt Mahal, cel care v-a vorbit 
atât de des de această judecată! Dar urechile voastre erau surde! Acum îl 
aveţi în faţa ochilor şi el este fructul propriilor voastre opere! Aceasta este 
teribila judecată a lui Dumnezeu! Ce aveţi de spus? Unde mai sunt acum 
măreţia şi puterea voastră?" 

1 1 . Auzind aceste cuvinte, cei trei s-au speriat de moarte şi au dorit 
să fugă din peşteră. Chiar în acea clipă, şi-a făcut apariţia Domnul. 

Capitolul 188 

Mahal îşi recunoaşte cu smerenie păcatele în faţa Domnului. 
Potopul - creaţia directă a oamenilor. Domnul îl cheamă pe Satan. Gurat, 
Fungar-Hellan şi Drohuit în infern. Domnul îl duce pe Mahal la arca lui 
Noe 

(27 august 1844) 

1. După ce L-a recunoscut pe Domnul, Mahal i-a ieşit în 
întâmpinare. El a căzut cu faţa la pământ înaintea Lui, la fel ca un penitent 
care se căieşte, şi a spus: 

2. „O, Doamne al cerului şi al pământului, Dumnezeu atotputernic, 
Părinte preasfânt şi preaplin de iubire! Păcatele mele împotriva inimii Tale 
au fost mari în ultimele zile! Da, am păcătuit din greu împotriva acestei 
inimi pline de sfinţenie, dar şi de o iubire de Părinte, infinită şi 
indestructibilă! O, Părinte preasfânt, Iubire eternă, oare îmi voi mai putea 
găsi vreodată graţia în faţa inimii Tale sfinte, eu, un vierme mizerabil care se 
târăşte în praful nimicniciei sale?" 

3. Domnul i-a răspuns: „Mahal, fiul Meu pierdut care s-a lăsat 
regăsit şi salvat de Mine, ridică-te! Căci Eu, Tatăl tău etern şi preasfânt, îţi 
spun: în faţa iubirii Mele infinite nimeni nu a căzut vreodată atât de jos încât 
să nu doresc să îl primesc din nou la Mine, dacă se prezintă în faţa Mea 
căindu-se pentru păcatele sale! 

4. în schimb, cel care nu acţionează în acest fel devine propriul său 
judecător! Căci Eu nu împiedic pe nimeni să se folosească de liberul său 
arbitru, pe care i l-am insuflat Eu însumi, şi nu atrag pe nimeni către Mine 
dacă el nu doreşte acest lucru! 

5. Tot ce fac Eu, Cel atotputernic, este să îi chem pe copiii Mei 
pentru ca ei să vină la Mine, în calitatea Mea de Părinte unic, autentic şi 
etern! Preafericiţi sunt cei care aud chemarea Mea şi o urmează! 

6. Timp de aproape 2000 de ani, până în prezent, Eu i-am chemat la 
Mine pe copiii Mei, i-am învăţat adeseori şi i-am avertizat atunci când a fost 
cazul. Dar ei nu au dorit să ţină niciodată cont de avertismentele Mele pline 
de iubire, deschizându-şi urechile şi inimile numai în faţa afirmaţiilor 
mincinoase ale bătrânului Satan, care i-a condus pe drumurile pierzaniei. 
Din păcate, ei au urmat infailibil aceste drumuri până când au ajuns să 
recolteze ceea ce s-a abătut asupra acestui pământ şi asupra lor! 

7. Nu Eu sunt Cel care a chemat această judecată asupra pământului, 
şi nici autorul ei! Cei responsabili de ea sunt cei trei aici de faţă! Ei au dorit 
să distrugă planeta, iar acum îşi contemplă propria operă! 

8. Din mânie faţă de Mine, Creatorul lor, ei au deschis arterele 
pământului, iar Satan i-a ghidat drept către acele puncte în care bate pulsul 
planetei. Folosindu-se de explozivii lor ieşiţi din infern, ei au distrus solidul 
înveliş care ascundea una din venele pământului, iar de sub scoarţa terestră 
au început să iasă imediat la suprafaţă puternici vapori de apă şi torente 
impetuoase. Acest potop devastator şi ucigaş care s-a abătut asupra planetei 
este în întregime opera dorinţei lor pline de zel de a sluji infernului!" 

9. La auzul acestor cuvinte, cei trei oameni au început să tremure din 
toate încheieturile; căci erau perfect conştienţi de faptul că sacrilegiul lor a 
cauzat moartea a milioane de fiinţe umane şi că ei erau practic singurii 
responsabili de această judecată. 

10. Atunci, Domnul 1-a chemat pe Satan. Acesta a apărut 
instantaneu, mânios la culme, dar Domnul i-a spus: „O, spirit mizerabil care 
îmi pui la grea încercare răbdarea şi iubirea! Iată, aici se află cei mai 
devotaţi slujitori ai tăi, care ţi-au executat planul într-o manieră magistrală! 
Ce recompensă intenţionezi să le oferi?" 

1 1 . Satan i-a răspuns Domnului: „Nu au avut pe pământ tot ce şi-au 
dorit vreodată? Ce recompensă mai pot aştepta de la mine? - Soarta pe care 
o merită este moartea!" 

12. Domnul s-a adresat atunci celor trei, spunându-le: „Aţi auzit cum 
îşi recompensează stăpânul vostru slujitorii cei mai credincioşi? Sunteţi 
mulţumiţi?" 

13. Atunci, cei trei au început să urle de spaimă şi L-au rugat pe 
Domnul să le vină în ajutor. 

14. Dar Domnul le-a răspuns: „Aceste urlete nu sunt decât rezultatul 
fricii voastre, căci voi nu simţiţi nici un fel de căinţă! De aceea, îndepărtaţi- 
vă de Mine, slujitori ai lui Satan, şi ispăşiţi-vă pedeapsa împreună cu el, în 
focul lui!" 

15. în acea clipă, un trăsnet puternic a zguduit întreaga grotă şi i-a 
ucis pe cei trei bărbaţi. In continuare, atotputerea lui Dumnezeu a alungat 
cele trei spirite în infern. 

16. In ceea ce îl priveşte, Mahal s-a prins de Domnul, care 1-a condus 
în siguranţă până la arca lui Noe. 



Capitolul 189 

Discursul salutar al Domnului adresat lui Mahal şi vindecarea 
acestuia. Eliberarea lui Mahal, care devine un înger de lumină 

(28 august 1844) 

1. După ce au ajuns în faţa arcei, Mahal L-a rugat pe Domnul să îi 
acorde moartea corporală, căci nu mai dorea ca aceste ploi violente să curgă 
pe corpul său slăbit, îmbolnăvindu-1 apoi de frig şi de febră. 

2. Dar Domnul i-a spus: „Mahal, cum poţi să te plângi de ploaie şi de 
frig, deşi eşti atât de aproape de Mine? Oare nu Eu i-am înzestrat pe 
heruvimi cu focul lor şi pe serafimi cu strălucirea lor, ca să nu mai vorbim 
de focul, lumina şi căldura tuturor sorilor? 

3. Chiar crezi că această ploaie ţi-ar înmuia şi ţi-ar îngheţa membrele 
dacă ai fi într-adevăr aproape de Mine în inima ta? 

4. O, nici vorbă! Adevăr îţi spun: fiecare picătură de ploaie care cade 
acum pe capul tău ar fi un balsam pentru tine, aşa cum se întâmplă în cazul 
acestui pământ vlăguit şi pe jumătate mort asupra căruia potopul trebuia să 
vină pentru a-1 împiedica să moară şi să fie distrus din cauza sacrilegiilor 
oamenilor! 

5. Aceste puhoaie de apă vor vindeca ţinuturile de la şes şi le vor 
cicatriza. In acest fel, pământul se va restabili şi se va regenera, după care va 
putea servi din nou ca adăpost pentru oameni şi animale! 

6. Exact la fel se petrec lucrurile şi în cazul tău! Şi tu ai nevoie de un 
potop care să se abată mai întâi asupra ta, prin intermediul marii activităţi a 
iubirii tale şi a căinţei care va rezulta din ea; acest potop te va vindeca însă, 
încălzindu-ţi spiritul pentru Viaţa eternă care îşi are sursa în Mine! 

7. Spiritul tău este identic cu iubirea ta! Dacă iubirea ta pentru Mine 
este vie, spiritul tău va fi înviat de Mine! Aceasta este adevărata căldură, 
care nu se poate răci niciodată sub efectul frigului pe care moartea l-a 
răspândit în întreaga lume prin puterea minciunii sale!" 

8. Auzind aceste cuvinte, Mahal a simţit că se încălzeşte şi a spus, în 
noua ardoare a inimii sale: „O, Părinte suprem, preasfânt şi preaplin de cea 
mai profundă iubire! Cât de bun trebuie să fii Tu în fiinţa Ta pentru a Te 
putea ocupa de mine, biet păcătos, cu atâta iubire, ca şi cum nu ar exista nici 
o altă creatură în afară de mine în întreaga infinitate! 

9. O, cât de mult regret acum că Te-am judecat atât de greşit, 
certându-mă cu Tine ca un ticălos cu semenii săi, dând astfel dovadă de o 
ingratitudine infinită, o, Iubire eternă şi sfântă! O, Tată, Iubire sacră şi 
nepieritoare, oare mai este posibil să îmi fie iertat sacrilegiul?" 

10. In acest moment, Domnul 1-a atins pe Mahal cu degetul Său, iar 
corpul acestuia a căzut la pământ, transformat instantaneu în cenuşă şi în 
praf; dar spiritul transfigurat al patriarhului a rămas în picioare, strălucind la 
fel de puternic ca un serafim alături de Domnul, slăvind şi lăudând cu buzele 
sale nepieritoare iubirea indestructibilă a Tatălui, care nu îşi pierde niciodată 
plenitudinea infinită, nici în momentul judecăţii, şi nici în pacea ordinii Sale 
eterne. 



Capitolul 190 

îngerul Mahal protejează arca. Urcarea apelor. Asia centrală, locul 
principal al potopului. Lacul Arai şi Marea Caspică, vestigii ale potopului 
şi morminte ale oraşului Hanoh 

(29 august 1844) 

1. Atunci când Domnul 1-a eliberat pe Mahal de învelişul său 
pământesc, potopul dura deja de şapte zile. Apele continuau să urce cu o 
rapiditate atât de mare încât au atins într-o singură săptămână locul în care s- 
a aflat Mahal împreună cu Domnul în faţa arcei. Şi astfel, s-a împlinit 
predicţia divină, potrivit căreia Mahal nu avea să fie eliberat de corpul său 
înainte ca apele să-i fi udat tălpile picioarelor. 

2. După ce Mahal, astfel eliberat, s-a închinat cu devoţiune în faţa 
Domnului, adorându-L, Acesta i-a spus: „Acum, că te-am eliberat, prima ta 
misiune în calitate de înger va fi să conduci această lume în miniatură care 
se află în arcă în condiţii de deplină siguranţă, şi să nu o părăseşti până când 
apele nu se vor retrage complet şi până când Eu nu voi înălţa deasupra 
noului pământ curcubeul păcii! Abia atunci vei primi o altă sarcină! Fie ca 
voinţa Mea să fie de-a pururi forţa ta!" 

3. După care Domnul a dispărut, şi la fel ca toate spiritele angelice, 
Mahal nu a mai văzut decât soarele spiritual în care locuieşte de-a pururi 
Domnul, în lumina Sa inaccesibilă. 

4. Ascultând de voinţa Domnului, Mahal a călăuzit cu cea mai mare 
atenţie arca lui Noe. 

5. Apele au continuat să urce atât de mult pe pământ încât în cea de-a 
şaptea zi de după eliberarea lui Mahal, arca a fost ridicată de la sol şi a 
început să plutească. Atunci, Mahal a condus-o personal, veghind ca ea să 
nu se răstoarne sub puterea valurilor, ci să călătorească la fel de liniştit ca o 
lebădă pe oglinda unui lac. 

6. Şapte zile mai târziu, apele acopereau deja munţii cei mai înalţi 
din această regiune a pământului, inclusiv imensul lanţ muntos al 
Himalayei, care separa ţara sihiniţilor (chinezilor) de restul Asiei. 

7. Acest lanţ muntos a reuşit să depăşească cu 15 stânjeni nivelul cel 
mai înalt al apelor, în timp ce toate celelalte culmi erau scufundate sub ape. 
în mod evident, munţii cu o înălţime mai joasă se aflau la sute de stânjeni 
sub apă. 

8. Dar cum şi unde s-au scurs apele potopului? - Cea mai mare parte 
a acestora s-a răspândit în Asia centrală, unde continuă să existe şi astăzi 
vestigii ale lor, sub forma lacului Arai şi a Mării Caspice. Căci acolo unde 
se întinde astăzi această mare se afla odinioară orgoliosul oraş al Hanohului. 
La drept vorbind, ruinele oraşului ar putea fi descoperite încă sub ea, dacă 
oamenii ar reuşi să coboare la o adâncime de mai bine de o mie de stânjeni 
(n.n. puţin peste un kilometru). 

9. In locul actual al lacului Arai se găsea cândva lacul cu insula 
consacrată zeului apelor, despre care am vorbit. De asemenea, lacurile 
Baikal şi Ţani depun mărturie pentru sacrilegiile acelor timpuri 
antediluviene. 

10. Din aceste locuri, apele s-au scurs din abundenţă către Siberia şi 
către Europa, care în acele timpuri nu era încă locuită. O parte din ele s-a 
scurs către sud, respectiv către India orientală actuală, dar cea mai puternic 
atinsă a fost Arabia. Chiar şi Africa de nord a fost scufundată sub ape până 
la munţii înalţi, dar nu a suferit alte stricăciuni dincolo de această limită. 
America nu a fost afectată decât în partea de nord, în timp ce sudul ei a 
rămas neatins, la fel ca şi majoritatea insulelor oceanului. 



Capitolul 191 

Alte detalii referitoare la potop. Câteva explicaţii pentru mai buna 
înţelegere a acestui text 

(30 august 1844) 

1 . De ce am afirmat mai devreme că apele potopului s-au scurs dintr- 
un loc în altul? Oare nu a plouat pe întreaga suprafaţă a pământului? Şi nu a 
avut potopul aceeaşi forţă pretutindeni în lume? 

2. Iată răspunsul Meu: apele s-au scurs dintr-o parte în alta deoarece 
nu a plouat asupra întregului pământ, astfel încât ele nu au avut pretutindeni 
aceeaşi intensitate. Motivul este simplu: potopul nu a fost necesar pentru 
întreaga suprafaţă a pământului. 

3. Cum ar fi putut ploua de pildă în regiunile polare, unde până şi 
aerul îngheaţă? Şi la ce ar fi folosit ploile care au durat 40 de zile în 
regiunile nelocuite de oameni, în care nu trăiau decât un număr restrâns de 
animale? Sau care ar fi putut fi efectul acestor ploi asupra oceanelor? Să 
înece peştii?! Şi ca un ultim argument, dacă întreaga suprafaţă a pământului 

ar fi fost acoperită până la o înălţime de 3000 de stânjeni, unde s-ar fi putut 
scurge toată această apă? 

4. Unii ar putea răspunde: o parte din apă s-ar fi evaporat, iar cealaltă 
ar fi fost absorbită de pământ! 

5. Dacă acest lucru ar fi fost posibil în scurtul interval de un an de 
zile, atunci oceanele ar fi dispărut de mult timp de pe suprafaţa pământului, 
până la ultima picătură! Căci chiar dacă nivelul tuturor apelor de pe pământ 
s-ar fi ridicat cu 4000 de stânjeni, toată această masă de apă nu ar fi 
reprezentat decât a zecea milioana parte din apa potopului! 

6. Pe de altă parte, apa nu se poate pierde prin evaporare, căci 
vaporii de apă din nori se condensează apoi şi cad din nou pe pământ în 
aceeaşi cantitate. La fel se petrec lucrurile şi cu apa aspirată prin porii 
pământului, care se adună în anumite rezervoare, de unde se întoarce apoi la 
suprafaţă sub forma cetii sau a izvoarelor şi a gheizerelor. 

7. Dacă apa potopului ar fi acoperit întregul pământ, acesta ar 
continua să fie inclusiv la ora actuală acoperit de ea, la fel cum toate mările 
de astăzi sunt practic identice cu cele din epoca lui Adam, cu câteva 
schimbări minore. 

8. In realitate, potopul şi-a făcut apariţia devastatoare numai în acele 
locuri care erau locuite de oameni răi. Aşa se face că apele sale au acoperit 
în principal Asia centrală, până la o înălţime de 4000 de stânjeni peste 
nivelul mării, de la care s-au revărsat apoi în toate direcţiile şi pe mari 
suprafeţe de pământ. 

9. Chiar dacă în Scripturi se spune că: „Potopul a acoperit până şi 
culmile munţilor, şi în afară de arca lui Noe nu a mai rămas nici un suflet 
viu pe întreaga suprafaţă a pământului", acest text nu trebuie luat literal, căci 
„munţii" simbolizează în acest caz orgoliul şi setea de dominaţie a 
oamenilor. Cât despre singura viaţă rămasă pe pământ, cea din arca lui Noe, 
acest lucru se referă simbolic la faptul că Noe era în acele timpuri singura 
fiinţă de pe pământ care şi-a păstrat viaţa spirituală trăită întru Dumnezeu. 

10. Cine va examina aceste fapte cu cea mai mare atenţie îşi va da cu 
uşurinţă seama că potopul din vremea lui Noe a fost limitat la o serie de 
mari regiuni şi nu a afectat întregul glob pământesc. Motivul a fost unul cât 
se poate de simplu: cauza principală a catastrofei au fost oamenii din Asia 
centrală, celelalte părţi ale lumii nefiind practic deloc implicate. 

Capitolul 192 

Alte indicaţii referitoare la potop 

(31 august 1844) 

1. Cuvântul „potop" (diluviu) indică o scurgere de ape care s-a 
produs pe pământ având drept focar oraşul Hanoh şi nu se referă la o 
stagnare generală a apelor care a afectat întregul pământ. 

2. Oraşul Hanoh acoperea o regiune foarte vastă, cu o suprafaţă 
locuită de aproximativ 8000 de leghe pătrate (n.n. o leghe are 7,532 
kilometri), echivalentă cu o ţară sau un regat important din zilele noastre. De 
altfel, metropola guverna aproape întreaga Asie, răspândindu-şi astfel 
ororile pe o suprafaţă destul de întinsă. 

3. Dacă vom lăsa să se scurgă pe această suprafaţă imensă o masă de 
apă cu o înălţime de 3000 de stânjeni, putem calcula cu uşurinţă până la ce 
limite s-a întins potopul, ţinând cont şi de faptul că Asia centrală era în acea 
vreme (şi a rămas până astăzi) regiunea cea mai înaltă de pe întregul pământ 
datorită munţilor din sud-est. 

4. La drept vorbind, cineva ar putea obiecta, spunând: „Bun, dacă 
potopul din vremea lui Noe nu a fost decât o imensă inundaţie localizată, 
cum a fost posibil ca apele să atingă o înălţime atât de mare fără a se 
răspândi mai întâi în fluvii cu o lăţime de o sută de leghe?" 

5. Putem răspunde simplu la această obiecţie: mai întâi de toate, 
ploaia a căzut asupra întregii Asii, asupra unei părţi din Europa şi asupra 
nordului Africii timp de 40 de zile, provocând grave inundaţii în văi. Cu 
excepţia regiunii Hanohului, în celelalte părţi ale lumii apele subterane nu 
au venit însă în ajutorul ploilor, astfel încât masa de apă nu a putut atinge 
aceeaşi înălţime ca şi în Asia, unde aportul adus de apele subterane a fost 
determinant. 

6. In al doilea rând, dacă pornim de la premisa că în Asia ploilor 
violente li s-au adăugat şi apele subterane ieşite la suprafaţă sub forma a sute 
de mii de izvoare, din care cel mai mic avea un debit de zece milioane de 
picioare cubice de apă pe minut, putem înţelege cu uşurinţă cum s-a putut 
ridica nivelul potopului până la o asemenea înălţime, în pofida scurgerii 
considerabile a apelor într-o parte şi în alta. 

7. începând din acel focar, apele s-au răspândit cu o mare violenţă în 
toate regiunile pământului, dând naştere unor formaţiuni specifice perioadei 
diluviene care mai pot fi văzute şi astăzi, dar care nu trebuie confundate cu 
schimbările periodice ale mărilor, care se petrec pe pământ 3 . 

8. Principalele vestigii ale potopului sunt numeroasele albii de râuri 
care pot fi văzute la înălţimi considerabile, fosilele animalelor care trăiau 
înainte de epoca lui Noe, precum şi zăcămintele de cărbune brun, care sunt 
foarte frecvente, fără a uita nici nivelarea vizibilă a munţilor despuiaţi de 
orice forme de vegetaţie. Toate celelalte formaţiuni naturale sunt rezultatul 
deplasării mărilor sau al marilor erupţii vulcanice localizate. 



3 Vezi în această direcţie „Casa Domnului" voi. 2, cap. 7 şi „Marea Evanghelie a lui Ioan" voi. 5, cap. 198, 
voi. 7, cap. 45 şi voi. 8, cap. 72, precum şi lucrarea „Pământul şi luna". 

9. După această descriere a aspectului natural al potopului, putem 
trece la relatarea duratei şi a sfârşitului acestuia. 



Capitolul 193 

Durata şi derularea potopului. Arca ajunge pe muntele Ararat. 
Deschiderea acoperişului arcei în prima zi a noului an. Noe părăseşte arca 

(2 septembrie 1844) 

1. Cât timp şi-au păstrat apele potopului acest nivel foarte înalt? 

2. Nivelul lor a stagnat la înălţimea maximă timp de 150 de zile. 

3. Cum a fost posibil acest lucru, ştiut fiind că nu a plouat decât timp 
de 40 de zile? 

4. Marile trombe de apă au încetat să cadă asupra pământului după 
40 de zile, dar apele subterane au continuat să iasă la suprafaţă timp de încă 
110 zile, menţinând la această înălţime nivelul apelor. 

5. Abia după 150 de zile şi-a întors din nou faţa asupra pământului 
Domnul. Orificiile rezervoarelor subterane au fost astupate, iar ecluzele 
cerului au fost închise. Până în cea de-a 150-a zi a continuat să plouă izolat, 
în anumite locuri. 

6. Abia după ce s-a scurs acest interval de timp au început apele să 
scadă. In cea de-a 17-a zi a celei de-a şaptea luni (17 iulie), arca a atins solul 
şi s-a fixat pe marea culme a muntelui Ararat, condusă de spiritul lui Mahal, 
ghidat la rândul lui de voinţa Domnului. 

7. începând din acest moment, nivelul apelor a început să scadă în 
mod vizibil până în cea de-a zecea lună (octombrie), iar munţii au ieşit din 
nou la suprafaţă, inclusiv cei cu înălţimi mici. Apa nu mai acoperea acum 
decât văile şi colinele cele mai joase. 

8. Patruzeci de zile mai târziu, pe data de 10 noiembrie, Noe a 
deschis pentru prima dată fereastra din acoperişul arcei şi a dat drumul să 
zboare unui corb. Acesta a găsit pământ ferm, aşa că a zburat dintr-un loc în 
altul şi nu s-a mai întors. 

9. Văzând că pasărea nu s-a mai întors, Noe a dat drumul unui 
porumbel, pentru a-şi da seama dacă apele s-au retras de pe pământ. 

10. Văzând însă că pământul era rece şi umed, căci şuvoaiele 
impetuoase încă mai spumegau în văi, şi negăsind un loc sigur pe care să se 
aşeze, pasărea s-a întors pe mâna pe care o scosese Noe pe fereastră. Atunci, 
Noe a introdus din nou pasărea în interiorul arcei. 

11. începând din acel moment, Noe a aşteptat încă şapte zile, iar în 
cea de-a opta a dat din nou drumul porumbelului. Acesta nu s-a mai întors 
decât seara şi a adus în cioc o rămurică proaspătă de măslin. Acesta a fost 
semnul care i-a dezvăluit lui Noe că apele se retrăseseră de pe pământ. 

12. Căci Domnul îl avertizase în inima lui că acesta va fi semnul care 
îi va permite să ştie ce se întâmplă afară. 

13. Şapte zile mai târziu, Noe a dat din nou drumul unui porumbel, 
dar acesta nu s-a mai întors, căci îşi găsise deja hrană pe solul uscat şi 
acoperit din nou cu vegetaţie. 

14. Dar Noe a continuat să aştepte până în prima lună a noului an. La 
acea dată împlinise 600 de ani. 

15. In acel moment, apele coborâseră la nivelul lor normal pe 
întregul pământ şi se scurseseră în majoritatea lor în marile oceane. 
Pământul era din nou uscat, graţie vânturile calde venite din sud. 

16. Pe data de 1 ianuarie, Noe şi fiii săi s-au decis să acţioneze, aşa 
că au deschis acoperişul arcei şi au contemplat pentru prima dată noul 
pământ, de pe înălţimea muntelui Ararat. Ei nu au mai văzut nici o urmă de 
apă, ci numai pământ uscat. 

17. Dar Noe a continuat să aştepte ca Domnul să se manifeste, lucru 
care nu s-a întâmplat decât pe data de 27 februarie. 

18. Atunci, Domnul a apărut în faţa patriarhului şi 1-a invitat să iasă 
din arcă, aşa cum se povesteşte în capitolul 8 din prima carte a lui Moise. 

19. Noe a deschis imediat marea poartă şi toate animalele au ieşit 
afară, care zburând, care mergând, care târându-se pe noul pământ, iar 
Domnul a vegheat ca toate să îşi găsească fără întârziere hrana necesară. 

20. Noe a petrecut aşadar un an şi 10 zile în arca sa, împreună cu 
familia sa. 



Capitolul 194 

Ofranda şi mulţumirile lui Noe. Binecuvântarea Domnului 

(3 septembrie 1844) 

1. După ce oamenii şi animalele au ieşit din arcă, Noe a ridicat 
împreună cu fiii săi un altar din pietre netede, pe care a depus lemnul luat 
din acoperişul arcei, a ucis câte un mascul din fiecare specie de animale pure 
şi a aprins focul pentru a aduce un mare sacrificiu destinat Domnului. Apoi, 
împreună cu toată familia sa, L-a slăvit pe Dumnezeu cu inima plină de 
recunoştinţă. 

2. Domnul a simţit mirosul sublim al sacrificiului, căci acesta era 
dublat de iubirea sinceră din inima lui Noe şi a familiei sale. De aceea, El i-a 
spus în inima lui: „De acum înainte, nu voi mai blestema niciodată pământul 
din cauza oamenilor, căci gândurile şi intenţiile inimii umane sunt rele încă 
din copilăria acestora! De aceea, nu doresc să mai lovesc tot ce trăieşte pe 
pământ, aşa cum am procedat acum! Atât timp cât pământul va rămâne 

pământ, semănăturile şi ploile, frigul şi căldura, vara şi iarna, precum şi ziua 
şi noaptea vor continua să se succeadă ritmic!" 

3. După care Domnul şi-a pus mâna dreaptă pe capul lui Noe şi 1-a 
binecuvântat, pe el şi întreaga sa familie. 

4. După ce 1-a binecuvântat pe Noe, Domnul a adăugat: „Fiţi fecunzi, 
înmulţiţi-vă şi luaţi în posesiune pământul, deopotrivă cu rasa voastră şi cu 
spiritul vostru! 

5. Fie ca toate animalele de pe pământ, păsările cerului şi cele care se 
târăsc la sol să se teamă de voi; şi fie ca toţi peştii din ape să fie plasaţi sub 
dominaţia voastră! 

6. Fie ca tot ce se mişcă şi trăieşte pe pământ să vă servească drept 
hrană! Vi le dăruiesc pe toate, împreună cu plantele care cresc pe pământ. 
Totuşi, nu mâncaţi niciodată carnea murdărită de sânge, căci sângele este 
purtătorul mâniei Mele şi al răzbunării Mele, indiferent dacă este vorba de 
oameni sau de animale. De aceea, doresc să răzbun sângele tuturor 
oamenilor şi al tuturor animalelor! (Căci în acest sânge se găseşte moartea!) 

7. Doresc de asemenea să răzbun moartea tuturor celor care au fost 
ucişi trupeşte din cauza oamenilor! Căci numai Eu singur sunt Domnul şi 
nimeni nu are dreptul să facă să curgă sângele fiinţei umane! Cine îl va face 
să curgă îşi va vedea curgând propriul sânge! 

8. Eu l-am creat pe om după chipul şi asemănarea Mea. Dar păcatul a 
venit din sângele său; acesta este motivul pentru care moartea îşi are sălaşul 
în sânge. Mânia şi răzbunarea Mea au venit odată cu sângele; de aceea, 
sângele trebuie răzbunat continuu, prin moartea corpului! 

9. Eu ţi- am încredinţat ţie animalele, pentru ca sufletul uman să fie 
perfect; dar oamenii trebuie să rămână ai Mei, dacă doresc ca spiritul lor să 
nu piară! De aceea, fiţi fecunzi şi înmulţiţi-vă pe acest pământ! 

10. Am stabilit acum o alianţă cu voi şi cu toţi descendenţii voştri! 
Procedez la fel cu toate animalele, cu păsările şi cu toate creaturile care au 
ieşit din arca ta, care vor fi martorele acestei alianţe, pentru ca sufletul 
vostru să fie perfect! De aceea, nu voi mai provoca niciodată un asemenea 
potop pe pământ, căci acum acesta este purificat şi carnea păcătoasă a fost 
distrusă! 

11. De aceea, înmulţiţi-vă din nou pe pământ. V-am dăruit totul, 
pentru ca sufletul vostru să rămână perfect, iar spiritul vostru să nu se mai 
lase niciodată corupt, sub influenţa voinţei Mele". 



Capitolul 195 

Semnul vizibil al alianţei. Ţinutul Erevan. Noua, şi totuşi vechea 
poruncă a iubirii. Domnul sub forma lui Melchisedec. Canaanul şi Salemul 

(4 septembrie 1844) 

1. Domnul a continuat astfel: „Ascultaţi-Mă: am încheiat acum o 
alianţă cu voi, potrivit căreia pe pământ nu va mai exista vreodată un potop 
care să distrugă întreaga viaţă trupească. 

2. Iţi voi da de asemenea un semn vizibil în amintirea perpetuă a 
alianţei pe care am stabilit-o între Mine şi voi, precum şi între Mine şi 
acele lalte animale de pe acest pământ, pentru eternitate! Iată în ce constă 
acest semn: 

3. Am plasat arca Mea între nori; ea va fi semnul alianţei instaurate 
între Mine şi acest pământ; ori de câte ori voi conduce norii pe deasupra 
pământului, oamenii vor putea vedea acest arc (n.n. al curcubeului) pe cer! 

4. în acest fel, Eu Mă voi gândi tot timpul la această alianţă între 
Mine şi voi, precum şi între Mine toate animalele care trăiesc în corpuri 
diferite, astfel încât niciodată un potop să nu mai distrugă vreodată întreaga 
viaţă trupească de pe pământ! 

5. Arcul Meu va trebui să apară întotdeauna dintre nori, pentru ca să- 
1 pot privi, amintindu-Mi astfel de alianţa pe care am încheiat-o cu întreaga 
viaţă terestră!" 

7. După acest discurs, Domnul 1-a condus pe Noe într-un ţinut foarte 
fertil, mai exact în regiunea numită astăzi Erevan. 

8. Ajuns aici, Noe a rămas surprins să descopere un veritabil Eden 
plin cu toate fructele pământului, perfect coapte, deşi era abia a treia lună a 
anului (martie). 

9. Domnul a binecuvântat de trei ori acest ţinut minunat şi i 1-a dăruit 
lui Noe şi copiilor lui. 

10. Atunci, Noe L-a slăvit pe Domnul din toată inima şi i-a spus: „O, 
Doamne, ce serviciu Ţi-aş putea oferi eu, pentru ca acesta să rămână de-a 
pururi întipărit în memoria descendenţilor mei?" 

11. Domnul i-a răspuns: „Iţi mai aminteşti ce i-am spus lui Enoh! 
Doresc să păstrezi de-a pururi această poruncă şi să nu te îndepărtezi 
niciodată de ea! Căci Eu nu le cer altceva oamenilor decât să Mă iubească 
mai presus de orice, în calitatea Mea de Dumnezeu, Domn şi Părinte al lor! 
Asta i-am cerut lui Enoh şi acelaşi lucru îl cer acum de la tine şi de la toţi 
descendenţii tăi! 

12. Doresc să-ţi mai dezvălui ceva. La ora actuală îmi face plăcere să 
Mă aflu pe acest pământ, în calitatea Mea de Prinţ al prinţilor, de Domn al 
domnilor şi de Rege al regilor! De aceea, îmi voi construi un sălaş nu 
departe de aici. îmi voi construi un oraş şi voi locui în el până la Marele 
Moment când voi păşi Eu însumi în trup de carne printre copiii Mei 
autentici! 

13. Acest pământ va fi de acum înainte locul pe care se vor odihni şi 
pe care vor păşi picioarele Mele! 

14. Mai demult, pe când Mă îndepărtam de părinţii tăi, Mă 
transformam într-un nor invizibil, dar acum Mă vei vedea plecând pe 
picioarele Mele, care vor atinge solul, ca şi cum aş fi o fiinţă umană. Mă voi 
îndrepta astfel către apus şi Mă voi stabili într-o ţară numită Canaan (pământ 
binecuvântat). 

15. Tu vei putea ajunge acolo în 17 zile de mers. Acolo, îmi voi 
construi un oraş pe care tu şi descendenţii tăi îl veţi numi „Salem"! Iar 
numele Meu, în calitate de Prinţ al prinţilor, de Domn al domnilor şi de 
Rege al regilor, va fi „Melchisedec", un Bătrân (preot) care există încă de la 
începuturile eternităţii! 

16. Tu eşti perfect liber, dar descendenţii tăi vor trebui să îmi dea o 
zeciuială din tot ce vor câştiga! Toţi cei care vor refuza să facă acest lucru 
vor fi pedepsiţi de Prezenţa Mea! Amin". 

17. După care Domnul s-a îndepărtat de micul grup într-o manieră 
vizibilă, îndreptându-se către apus. Iar Noe a rămas alături de El prin 
rugăciunile sale până la sfârşitul zilelor sale. 



Capitolul 196 

Coliba lui Noe. Instrucţiuni pentru cultivarea câmpurilor şi a viilor. 
Beţia lui Noe, datorată necunoaşterii noii plante. Blestemarea lui Canaan şi 
expulzarea lui Cham şi a familiei sale 

(5 septembrie 1844) 

1. După o vreme, Noe a început să caute lemn potrivit pentru a-şi 
construi o colibă. Nu a găsit însă decât foarte puţin, căci potopul a acoperit 
cu nisip toate pădurile pe o înălţime de mai mulţi stânjeni sau le-a 
dezrădăcinat copacii, pe care i-a târât în văi, unde i-a acoperit cu mâl şi cu 
noroi. 

2. De aceea, Noe L-a rugat pe Domnul să-i indice un lemn din care 
să îşi poată construi o colibă. 

3. In acel moment a sosit un mesager din regiunea în care s-a stabilit 
Domnul. El l-a condus pe Noe într-un loc în care se găsea o pădure 
frumoasă şi i-a spus: „Iată, Noe, Domnul a păstrat această pădure pentru 
tine, deşi şi ea s-a aflat sub ape! De aceea, cel mai bine ar fi să te instalezi 
lângă ea şi să îţi construieşti aici sălaşul. Va trebui de asemenea să pregăteşti 
câmpurile şi să însămânţezi pe ele tot felul de cereale, pe care le-ai adus pe 
arca ta. 

4. Priveşte acum această plantă care se târăşte la sol la picioarele 
tale! Numele ei este viţa de vie. Plantează lăstarii ei într-o manieră ordonată, 
fertilizează pământul cu îngrăşăminte şi vei recolta la final nişte fructe 
numite struguri, care sunt foarte dulci şi au un suc delicios! 

5. Presează aceşti struguri şi introdu sucul astfel recoltat într-un 
recipient care trebuie să poată fi închis ermetic. Lasă apoi să fermenteze 
acest suc. Când va fi pur, bea lichidul rezultat, dar cu moderaţie. în acest fel, 
te vei simţi întărit, vesel şi mulţumit! Aceasta este voinţa Domnului; 
acţionează în consecinţă şi îţi vei păstra buna dispoziţie de-a lungul întregii 
vieţi care ţi-a mai rămas!" 

6. După aceste cuvinte, mesagerul 1-a părăsit pe Noe, iar acesta a 
trecut la treabă, împreună cu fiii săi Sem, Cham şi Iafet. La şapte ani după 
potop, Noe se afla deja în posesia unei locuinţe solide, a numeroase câmpuri 
şi preerii fertile, precum şi a unei vii superbe, care nu a început să producă 
însă struguri decât după zece ani, potrivit voinţei Domnului. 

7. Când au dat primii struguri, Noe i-a cules, i-a presat şi a introdus 
sucul rezultat într-un recipient solid din lemn de cedru, după care 1-a lăsat la 
fermentat. Când vinul a devenit pur, el 1-a gustat. Vinul i s-a părut atât de 
delicios încât a băut puţin cam mult din el. 

8. Necunoscând efectele acestui suc, el s-a îmbătat complet, după 
care a căzut într-un somn profund. Dat fiind că vinul îl încălzise, el s-a 
dezvelit şi s-a culcat complet gol pe iarba pământului, la umbra unui 
smochin la umbra căruia era construită coliba sa lipsită de acoperiş. 

9. Când Cham, tatăl lui Canaan, care s-a născut la doi ani după 
potop, a intrat în coliba deschisă, condus de fiul său, şi a văzut nuditatea lui 
Noe, el s-a dus să îşi caute fraţii şi le-a împărtăşit ce a văzut. 

10. Atunci, Sem şi Iafet au luat o mantie, şi-au pus-o pe umeri, după 
care au intrat cu spatele în coliba tatălui lor şi au acoperit nuditatea acestuia 
fără să o privească. Altfel spus, ei şi-au ferit privirile, astfel încât să nu 
privească direct nuditatea lui Noe. 

11. Când Noe s-a trezit din beţia lui şi a aflat ce i-a făcut fiul său cel 
tânăr, Cham, el i-a spus: „Fie ca fiul tău Canaan să fie blestemat pentru asta! 
Fie ca el să rămână de-a pururi servitorul tuturor servitorilor şi să fie ultimul 
dintre fraţii săi, căci el a fost primul care ţi-a arătat nuditatea mea!" 

12. După care s-a întors către ceilalţi doi fii ai săi şi le-a spus: „Fie 
ca Dumnezeu să fie slăvit şi să înmulţească sămânţa lui Sem (linia lui 
genealogică)! Dar Canaan să rămână servitorul lui! Fie ca Dumnezeu să 
înmulţească de asemenea linia genealogică a lui Iafet, lăsând-o să locuiască 
în colibele lui Sem! Dar Canaan să fie şi servitorul acestuia!" 

13. După care i-a binecuvântat pe Sem şi pe Iafet. Cât despre Cham, 
pe acesta 1-a alungat din coliba lui, împreună cu soţia acestuia şi cu copiii 
săi. 

Capitolul 197 

Cuvintele lui Noe referitoare la falsa căinţă a lui Cham. Discuţia 
dintre cei trei fii ai lui Noe. Nobila răzbunare a lui Cham. Mesagerul 
Domnului venit din Salem 

(6 septembrie 1844) 

1 . Cham şi-a dat seama că a greşit şi că a acţionat lipsit de iubire faţă 
de tatăl său. De aceea, el s-a căit cu putere. 

2. Cei doi fraţi binecuvântaţi ai săi i-au povestit lui Noe că acesta îşi 
regreta păcatul comis faţă de tatăl său. 

3. Dar Noe le-a răspuns: „Ascultaţi-mă, dragii mei copii! Văd şi eu 
că fiul meu Cham plânge. Totuşi, el nu plânge pentru că mi-a rănit inima de 
părinte, ci din cauza servitutii în care a ajuns! într-adevăr, se căieşte pentru 
sacrilegiul comis, dar numai din cauză că datorită acestuia şi-a pierdut 
rangul! Deci nu se căieşte pentru că i-a făcut rău inimii mele de părinte! De 
aceea, el va rămâne la statutul de servitor, căci nu înţelege că inima vie a 
tatălui său trebuie să aibă întâietate! Duceţi- vă şi comunicaţi-i ce v-am 
spus!" 

4. Atunci, Sem şi Iafet i-au povestit lui Cham ce le-a spus Noe. 

5. Cham le-a răspuns: „Adevăr vă spun, fraţilor, dacă Noe ar avea o 
inimă cu adevărat vie, el nu m-ar fi condamnat niciodată la o servitute 
eternă! El a acţionat în acest fel numai pentru că în pieptul lui nu bate o 
astfel de inimă!" 

6. Sem a obiectat: „Cham, eşti nedrept faţă de tatăl nostru! Numai 
egoismul tău te face să vorbeşti astfel! Inima nu se lasă găsită decât de către 
o altă inimă, desigur, numai dacă o ai! 

7. Dacă ai fi avut o inimă în raport cu tatăl tău, ai fi găsit drumul care 
duce către inima lui. Având însă în vedere că nu ai o astfel de inimă, nu ai 
acces nici la inima lui! Abia acum înţeleg de ce tata nu găseşte nimic în 
fiinţa ta care să corespundă inimii sale!" 

8. Acest discurs cu un scop educativ a avut drept unic efect 
contrarierea lui Cham, care şi-a adunat soţia şi copiii, precum şi cele câteva 
vaci, boi şi oi pe care le avea, şi a plecat în actuala regiune a Tirului şi a 
Sidonului. El a dat acestei regiuni numele copiilor săi şi a spus: 

9. „Ei bine, în numele Domnului care m-a binecuvântat inclusiv pe 
mine, vom mai vedea noi în ce condiţii voi deveni eu servitorul celor doi 
fraţi ai mei! 

10. într-adevăr, blestemul tatălui meu Noe m-a rănit, deşi trebuie să 
recunosc că l-am meritat! De aceea, mă voi răzbuna pe tata şi pe fraţii mei, 
dar nu făcându-le vreun rău, o, departe de mine această idee! Dimpotrivă, 
mă voi răzbuna pe ei prin binecuvântarea mea! 

1 1 . Doresc să îi binecuvântez pe cei care m-au blestemat, iar această 
binecuvântare a mea va deveni ca nişte cărbuni aprinşi sub capetele lor, 

inflamându-le inimile! în acest fel, ţara fiului meu nu va fi niciodată o ţară a 
blestemului şi a servitutii, ci una a măreţiei şi binecuvântării! 

12. In acest fel, descendenţii mei nu vor fi nevoiţi să îşi caute 
niciodată de lucru în colibele descendenţilor fraţilor mei. Dimpotrivă, cei 
din urmă vor veni să îşi caute adăpost în acest ţinut binecuvântat şi în 
oraşele mele! Amin". 

13. Atunci, un mesager din Salem a venit şi i-a spus lui Cham: 
„Acest ţinut îi aparţine Salemului. Oricine doreşte să locuiască în el trebuie 
să îi dea o zeciuială din tot ce câştigă Regelui regilor!" 

14. Cham i-a răspuns: „Doamne, iată tot ce am eu! Ia tot ce am, căci 
totul îţi aparţine Ţie, pentru eternitate!" 

15. Mesagerul i-a răspuns: „Dacă aceasta este voinţa ta, fie ca acest 
ţinut să fie binecuvântat pentru copiii Domnului, iar tu să fii slujitorul lor 
fidel!" 

16. Aceste cuvinte au fost pe placul lui Cham, care a dat pe loc 10% 
din tot ce poseda. Dar el nu a înţeles de ce mesagerul a indicat către 
descendenţii lui Iafet atunci când a vorbit despre copiii Domnului. 

17. Aşa se face că chamiţii şi cananiţii au trăit în pace în această ţară 
până în epoca lui Avraam, căci Cham i-a binecuvântat pe cei care l-au 
blestemat. 



Capitolul 198 

încheiere 

Scurtă istorie a familiei lui Noe până în epoca lui Avraam. Sfaturi 
legate de scopul principal al acestei lucrări 

(7 septembrie 1844) 

1. Copiii lui Cham s-au înmulţit considerabil până la moartea lui 
Noe. După potop, Noe a mai trăit încă 350 de ani, atingând astfel vârsta de 
950 de ani. 

2. Cham a avut un fiu pe nume Cuş, care 1-a conceput pe puternicul 
Nimrod, cel care a fondat oraşul Babilon. Nimrod era un uriaş cu o înălţime 
de 12 picioare. Era cel mai mare dintre copiii lui Cuş, care erau cu toţii 
foarte înalţi. 

3. Deşi era foarte puternic în faţa oamenilor, Nimrod era foarte pios, 
fiind numit de semenii săi viteazul vânător în faţa lui Dumnezeu. Atunci, 
Cham, care a trăit destul de mult, în condiţii excelente, s-a gândit în sinea 
lui: „Cine alţii decât descendenţii lui Cuş ar putea fi copiii lui Dumnezeu? Şi 
ai lui Canaan". 

4. Atunci, a sosit un mesager venit din Salem care i-a spus lui Cham: 
„De ce te mândreşti atât de tare cu fiul tău Nimrod? Ascultă: Domnul nu 

doreşte să îşi conceapă copiii cu ajutorul tău, ci numai cu cel al lui Sem şi al 
lui Iafet, căci copiii lui Dumnezeu trebuie să provină din linia genealogică a 
lui Sem şi din fiicele lui Iafet! Acesta este motivul pentru care copiii lui 
Dumnezeu vor fi din Sem şi vor veni din Iafet!" 

5. Auzind aceste cuvinte, Cham s-a întristat, căci asista practic la 
efectul blestemului lui Noe. 

6. Dar mesagerul i-a spus: „Domnul din Salem nu se comportă la fel 
ca oamenii, care îşi blestemă din nimic semenii! De aceea, nu din cauza 
acelui blestem nu pot proveni din tine copiii lui Dumnezeu, ci exclusiv din 
cauza ordinii divine. 

7. Chiar dacă nu ai fi fost blestemat de Noe, nu prin intermediul tău 
ar fi venit pe această lume copiii lui Dumnezeu. Motivul este unul singur: tu 
nu eşti primul născut al lui Noe! Sem este primul lui născut, iar Iafet este 
ultimul lui născut înainte de potop. De aceea, dreptul de a domni îi revine lui 
Sem, iar dreptul de a-şi dărui fiicele îi revine ultimului născut, adică lui 
Iafet. 

8. în ceea ce te priveşte pe tine, potrivit ordinii lui Dumnezeu, tu eşti 
şi rămâi un servitor, dar tocmai de aceea eşti mai aproape de Domnul decât 
fraţii tăi! Tot acesta este şi motivul care face ca Domnul să distingă linia ta 
genealogică prin forţă, număr, înţelepciune şi calităţile specific masculine. 
Pe de altă parte, El te lasă să locuieşti în calitatea ta de prim venit pe 
pământul care va fi locuit mai târziu de copiii Lui! 

9. De altfel, nu trebuie să crezi că toţi descendenţii lui Sem şi ai lui 
Iafet vor fi numiţi „copiii lui Dumnezeu"! Iată, am aici registrul cu linia 
genealogică a lui Sem. Iţi voi revela conţinutul său şi vei înţelege cum şi 
prin cine vor veni pe lume minunaţii copii ai lui Dumnezeu! Ascultă- mă, 
aşadar! 

10. La doi ani după potop, Sem 1-a conceput pe Arpacşad, exact în 
acelaşi timp când tu l-ai conceput pe Canaan. Cu un an înainte, tu ţi-ai 
conceput deja cei doi gemeni, pe Cuş şi pe Mitsraim, iar un an mai târziu i- 
ai conceput pe Puth şi pe Canaan. Atunci, ai dorit să pari interesant în faţa 
fraţilor tăi, din cauza acestor naşteri. 

11. Acest lucru nu a fost tocmai pe placul Domnului! De aceea, El s- 
a întors către Sem şi către Iafet, pentru că ei erau ultimii. El i 1-a dăruit lui 
Sem pe fiul său Arpacşad abia când cel de-al patrulea fiu al tău a venit pe 
lume şi 1-a binecuvântat pe acel copil încă din pântecul mamei sale. 

12. Apoi i 1-a dăruit pe Şelah lui Arpacşad, pe Heber lui Şelah, pe 
Pelec lui Heber, pe Regu lui Pelec, iar această ultimă naştere a avut loc chiar 
astăzi. Lui Regu, Domnul i-1 va dărui pe Serug, care va avea un fiu pe nume 
Nabor, care îl va concepe pe Tarah, din care se vor naşte Avraam şi cei doi 
fraţi ai săi, Nahor şi Haran. 

13. Abia din acel moment, Avraam va deveni adevăratul părinte al 
copiilor lui Dumnezeu! 

14. La fel ca şi Noe, îl vei cunoaşte în persoană pe Avraam! Şi toate 
rasele care vor trăi în acea epocă pe pământ îl vor binecuvânta, şi la fel vei 
face şi tu! 

15. Până în prezent s-au scurs 131 de ani de la marele potop, iar 
Avraam se va naşte în cursul celui de-al 229-lea an de după potop 4 . Tu şi cu 
Noe, care va mai trăi încă 219 ani (adică un total de 350 de ani după potop) 
îl veţi cunoaşte foarte bine pe Avraam, părintele copiilor lui Dumnezeu, dat 
fiind că şi tu vei mai trăi încă 300 de ani de acum înainte. 

16. Iată, aşa a decis Domnul şi totul este foarte bine aşa! Acceptă 
realitatea aşa cum este şi te vei bucura întotdeauna de partea ta alături de 
Dumnezeu! Amin". 

17. După care mesagerul s-a despărţit de Cham, care a continuat să 
trăiască în Sidon. Cham a fost satisfăcut de aceste informaţii şi a renunţat 
complet la egoismul său legate de puterea posterităţii sale. 

18. Aceasta a fost voinţa Mea până în perioada lui Avraam, pe care 
aţi putut-o cunoaşte de-a lungul acestei lucrări. 

19. La drept vorbind, ar fi încă foarte multe lucruri de povestit, care 
să acopere perioada dintre Noe şi Avraam, dar dat fiind că Moise vorbeşte 
destul de detaliat despre această epocă, iar cel priceput în ştiinţa analogiilor 
poate afla din Biblie numeroase lucruri legate de ea, voi considera această 
lucrare şi aşa foarte extinsă drept încheiată. 

20. Fericit va fi cel care va face din legea iubirii, descrisă pe larg în 
această carte, legea de bază a vieţii sale, căci el va găsi în această lucrare 
cheia Vieţii eterne şi autentice! 

21. In schimb, cel care o va citi ca pe o simplă carte de basme nu va 
aduna decât o recoltă foarte slabă pentru spiritul său! 

22. Cât despre cei care îşi vor bate joc de această lucrare, privind-o 
cu dispreţ, aceia nu vor putea scăpa morţii temporale şi eterne, care va fi 
absolut sigură în cazul lor! Căci Eu îi voi lua din această lume când se vor 
aştepta mai puţin! 

23. In ceea ce priveşte publicarea acestei lucrări, voi avea grijă 
personal să le transmit instrucţiunile Mele celor care se vor interesa de la 
bun început de ea pentru întărirea spiritului lor. 

24. Cât despre voi, dragii Mei copii şi prieteni, vă acord tuturor 
binecuvântarea Mea plenară, iubirea Mea paternă şi graţia Mea. Urmaţi cu 
credinţă şi fără teamă aceste drumuri ale vieţii şi Eu, Domnul şi Părintele 
vostru, vă voi conduce de mână către casa Mea! Şi nimeni nu se va putea 
atinge de un fir de păr de pe capul vostru! 



4 In Biblie, acest număr este de 292 de ani, ceea ce ne face să credem că undeva s-a produs o inversare a 
cifrelor, fie în Biblie, fie în textul lui Lorber. 

Anexă 

Forma pământului înainte de potop (text primit de Jakob Lorber la 
data de 30 martie 1864) 

Pentru a putea înţelege mai uşor forma şi consistenţa pământului, va 
trebui să vă imaginaţi mai întâi de toate principalele lanţuri muntoase care 
existau înainte de potop în Asia, în Europa şi în Africa. Căci în zilele noastre 
multe din aceste lanţuri muntoase au dispărut complet. Ele au fost erodate 
parţial de retragerea apelor, în timp ce munţii mai mici, care făceau legătura 
între cei mari, au fost măcinaţi şi depozitaţi în văile cele mai adânci, sub 
albiile râurilor. Fluviile care există la ora actuală sunt nevoite astfel să 
străbată din când în când defileuri înguste, prin care îşi croiesc cu greu drum 
şi care altădată nu existau. 

In ceea ce priveşte munţii înalţi, forma lor s-a modificat atât de mult 
(cu puţine excepţii) din cauza intemperiilor, încât un om care ar fi trăit acum 
o mie de ani nu i-ar mai recunoaşte dacă s-ar trezi în faţa lor, păstrându-şi 
integral amintirile. Este suficient să observăm pietrele dintr-o veche albie a 
unui fluviu oarecare care a dat între timp naştere unei văi adânci, cu o lăţime 
de două ore de mers, şi să examinăm masa constituită de aceste deşeuri care 
s-au desprins din cauza apelor din munţii înalţi şi s-au depus pe fundul văii 
până la o înălţime de 400 de stânjeni - şi asta de la izvorul fluviului şi până 
la vărsarea lui în mare -, pentru a înţelege cu uşurinţă că aceşti munţi aveau 
o cu totul altă formă acum două sau trei mii de ani. 

Este important să facem aceste observaţii preliminare pentru a putea 
înţelege mai uşor care era situaţia munţilor înainte de potop. 

Vom începe mai întâi cu nordul Europei, avansând în continuare 
către o parte din Asia, pentru a trece apoi prin sudul Europei şi a ajunge în 
final în Africa. 

Lanţul muntos care trece prin mijlocul Suediei şi al Norvegiei 
continua către nordul extrem până la munţii Ural, cu care era practic unit. 
Lăţimea acestui lanţ muntos era de o sută şi pe alocuri chiar de două sute de 
leghe germane (n.n. o leghe germană are 7,532 kilometri). Acest lanţ era de 
asemenea unit cu munţii din actuala Danemarcă, de unde se prelungeau, 
unindu-se cu lanţul muntos care separă şi astăzi regiunile plate ale Europei 
de vest, de la regiunea muntoasă a Germaniei şi până în Elveţia. Altfel spus, 
munţii elveţieni erau conectaţi cu Uralul, şi în continuare cu Tibetul din Asia 
centrală, alcătuind împreună o coroană neîntreruptă de munţi, ale căror părţi 
mai joase aveau o înălţime de 5-6000 de picioare deasupra nivelului mării. 
Totuşi, munţii nu aveau pretutindeni aceeaşi consistenţă, motiv pentru care 
au putut fi rupţi de potop şi dispersaţi de marile ape în toate direcţiile, la fel 
cum s-a întâmplat cu mările interioare despre care vom vorbi mai târziu şi 
care în acea vreme nu comunicau încă cu oceanele. 

In acea epocă existau două mări interioare principale. Cea din nord 
ocupa marele bazin care pornea din actuala Mare Neagră şi străbătea 

întreaga Rusie europeană şi ţările baltice, iar în partea opusă câmpiile 
actualei Turcii europene, până la aşa-numita „Poartă de fier". In timpul 
marilor furtuni, această mare ridica valuri la fel de înalte ca şi munţii, care 
au croit trecătorile strâmte care conduc către Belgrad şi Semlin. Aceasta a 
fost marea interioară din nord. 

A doua mare interioară, care nu avea nici o legătură cu prima şi care 
mai există şi astăzi sub numele de „Mediterana", nu avea nici ea comunicare 
cu vreun ocean. Totuşi, suprafaţa ei nu era mai mică decât cea a Mării Negre 
(sau a mării din nord, căci la acea vreme nu purta acest nume). In regiunea 
actualului oraş Fiume din Croaţia se află o vale lungă şi lată, ale cărei 
ramificaţii se întind către albia Savei şi până la Kraina, şi mai departe până 
în regiunile unde încep munţii înalţi. (Nota editorului francez: probabil aici 
lipseşte o frază! Probabil că autorul dorea să spună că această vale lungă şi 
lată era acoperită în acele timpuri de această a doua mare interioară!) In 
partea opusă, marea acoperea întregul regat veneţian actual, precum şi 
Lombardia şi câteva regiuni din estul Franţei, întinzându-se până în Africa, 
de-a lungul văii Nilului, către cascade, şi acoperea întregul deşert nisipos 
actual. 

Din Asia pleca un lanţ înalt de munţi din care mai pot fi recunoscute 
încă vestigii importante inclusiv în zilele noastre. Acest lanţ muntos se 
prelungea din partea de nord-est a Africii până în regiunea cascadelor înalte, 
care sunt şi astăzi legate de munţii înalţi de pe acest continent. Regiunea 
actualei strâmtori Gibraltar era legată de Spania printr-un lanţ de munţi 
destul de înalţi, care au permis naşterea acestei a doua mări interioare, ce 
rivaliza ca mărime cu cea din nord, cu singura diferenţă că era situată la un 
nivel mai jos cu mulţi stânjeni. 

Mai exista însă şi o a treia mare interioară. Pentru a descoperi unde 
se afla aceasta, este suficient să aruncaţi o privire asupra câmpiilor şi văilor 
stropite astăzi de Dunăre, de Drava, de Mur şi de afluenţii acestora. La drept 
vorbind, această mare interioară mai mică nu era cunoscută de oameni, căci 
la acea vreme Europa nu era deloc locuită, cu excepţia animalelor, care erau 
foarte numeroase şi aveau dimensiuni gigantice. Fosilele lor mai pot fi 
găsite încă în anumite caverne sau în munţii de nisip. 

Totuşi, nu trebuie să vă gândiţi că această mică mare interioară era 
complet izolată, căci în afară de ea mai existau şi un număr de lacuri foarte 
mari, mai ales în Europa, care erau legate de această mare prin mai multe 
fluvii. Kraina, sau mai bine zis câmpia prin care curge acest râu până în 
văile Oberkrainei, era un lac închis, ale cărui mlaştini, numite în zilele 
noastre Laibacher Sumpf, reprezintă un vestigiu. Acest lac era conectat prin 
râurile sale cu cea de-a doua mare interioară, care acoperea vastele câmpii 
ale Croaţiei, până în regiunea numită astăzi Rann. 

Un fluviu important care era conectat la cea de-a treia mare 
interioară curgea prin actuala vale a Dravei până în regiunea cascadelor 
(Herrschatt Fall). In locul în care Drava îşi croieşte un defileu prin lungul 



280 



lanţ de munţi până în regiunea actualei Eis, începea un al doilea lac de o 
mărime considerabilă, al cărui vestigiu modern este Worther-See. O parte 
din acest lac se întindea către actuala vale a Dravei, mult dincolo de Villach, 
şi era conectat cu multe alte lacuri mai mici. De asemenea, actuala vale 
Ennstal era un lac izolat care îşi croia drum prin regiunea cunoscută în zilele 
noastre sub numele de G'seus, şi mai departe, până când făcea legătura cu 
un alt mare lac, care acoperea toate regiunile Bavariei actuale, de-a lungul 
văii Dunării, precum şi o bună parte din marea vale a Inn-ului, în Tirol. La 
fel ca şi Dunărea de astăzi, fluviul Mur comunica cu a treia mare interioară, 
croindu-şi drum prin câmpie. Actuala regiune Wildon, până la Gosting, era 
acoperită de un lac ceva mai mic, iar dincolo de Gosting începea un alt lac, 
care se întindea de-a lungul câmpiei Mur-ului şi al văilor laterale ale 
acestuia, în spatele cărora se găsea o salbă de mici lacuri conectate cu 
marele lac prin râuri. Actuala Elveţie era şi ea presărată cu lacuri de o 
importanţă mai mică, din care mai există vestigii şi la ora actuală. 

Aceste descrieri vă pot oferi o reprezentare suficient de clară a stării 
munţilor şi apelor din această micuţă parte a pământului în epoca de dinainte 
de potop. - In continuare, vom arunca o privire asupra centrului Asiei şi 
asupra înalţilor munţi care îl separă pe acesta de Asia de sud şi care 
reprezintă adevăratul leagăn în care s-a născut rasa umană adamică! 

Aşa cum spuneam mai devreme, un lanţ de munţi se întindea de la 
Ural şi până în Tibet, care era presărat în acele vremuri cu numeroase văi 
fertile prin care curgeau fluvii izvorâte din munţi, cele mai multe 
îndreptându-se către nord. 

Mai târziu, aceşti munţi au devenit locuiţi, îndeosebi de către 
descendenţii lui Seth, în perioada în care hanoheenii s-au răspândit ocupând 
câmpiile şi îndepărtându-se de aceşti munţi. Văzând că locuitorii din munţi 
erau mai bine plasaţi decât ei pe marile şi fertilele lor platouri, ei au început 
să îi persecute din ce în ce mai mult. In pofida tuturor avertismentelor, ei au 
refuzat să îşi schimbe atitudinea. Dimpotrivă, s-au folosit de explozivii lor, 
care au stat la baza descoperirii prafului de puşcă de către chinezi, pentru a 
săpa găuri adânci în aceşti munţi, pe care le-au minat. Ei au făcut să sară în 
aer munţii, distrugându-i pur şi simplu. In orbirea lor totală, ei au provocat 
nu doar ieşirea la suprafaţă a marilor ape care se aflau în bazinele subterane 
de sub aceşti munţi, dar şi a celor aflate mult mai departe, în Tibet şi în 
masivul Taurus, iar mai la nord în vastele lanţuri ale munţilor Ural. Aceasta 
a fost cauza marelui potop care a făcut ravagii îndeosebi în regiunea actualei 
Mări Caspice, care corespunde străvechiului amplasament al Hanohului. 
Ieşirea la suprafaţă a apelor a fost atât de violentă încât puhoaiele au atins o 
înălţime de 7-8000 de picioare deasupra nivelului mării, nivel care s-a 
ridicat şi mai mult din cauza ploilor de lungă durată care au căzut asupra 
întregii Asii centrale. 

Aceste ape extraordinar de înalte care au acoperit întreaga Asie 
centrală şi-au croit o cale de scurgere prin valea actualului fluviu Volga şi au 
ridicat nivelul acestei mări interioare cu mai mulţi stânjeni. Puhoaiele nu au 

întâlnit în cale decât o rezistenţă foarte mică în regiunea Constantinopolelui 
(Istambulului modern), care nu era decât o fâşie de pământ nu foarte solidă, 
dat fiind că în momentul catastrofei s-au produs incredibile erupţii vulcanice 
care au devastat literalmente împrejurimile. 

Faptul că Noe a găsit cu arca sa solul ferm de pe înaltul platou al 
muntelui Ararat dovedeşte cât de înalt a fost nivelul apelor din Asia centrală. 
La drept vorbind, cea mai mare parte a acestor ape s-au scurs către nord şi 
către est, deşi o anumită parte, deloc de neglijat, s-a scurs şi către vest şi 
către sud. In acest fel, cea de-a doua mare interioară a fost atât de copleşită 
de greutatea apelor primite încât sub efectul lor, dar şi al erupţiilor vulcanice 
(în cea mai mare parte), şi-a ieşit violent din matcă, croindu-şi un pasaj de 
legătură cu Oceanul Atlantic. Ea a continuat să se scurgă timp de câteva sute 
de ani cu o asemenea forţă încât toate câmpiile fertilizate de ea s-au uscat în 
mare parte, ceea ce a permis popularea gradată a ţinuturilor de coastă ale 
Asiei. 

Majoritatea oamenilor care trăiau în munţii înalţi ai Asiei au rămas în 
viaţă, la fel ca şi cei din Ural, care la acea vreme reprezenta un ţinut fertil ce 
se întindea până la Marea Nordică. Ei au migrat şi au populat partea nordică 
a Europei, îndeosebi regiunile muntoase. Din aceste popoare au descins 
tauriştii, care s-au stabilit în munţii Siriei şi în numeroase alte ţinuturi, trăind 
multă vreme în pace, până când au fost descoperiţi de romani şi de greci 
(popoare foarte predispuse către expansiune, datorită cupidităţii lor). 

Istmul care unea Europa cu Asia în perioada diluviului hanoheean a 
luat numele unui patriarh care trăia în acea epocă, un locuitor al munţilor şi 
un fel de profet cunoscut în Asia occidentală. El se numea Deucalion, nume 
care înseamnă „Trimisul lui Dumnezeu", sau „Eu vin de la Dumnezeu". De 
aceea, popoarele care trăiau în regiunile din sudul Asiei au dat acestui istm 
numele de Deucalion. El au dat chiar şi potopului acelaşi nume, până când, 
secole mai târziu, descendenţii lui Noe le-au explicat originea şi derularea 
catastrofei şi a tuturor circumstanţelor care au însoţit-o. Timp de foarte mulţi 
ani, marile lacuri nu au fost altceva decât nişte vestigii, iar Asia centrală a 
devenit un ţinut deşertic şi de nelocuit, rămânând astfel până astăzi, din 
păcate. Pământul nu este fertil şi locuibil decât în China şi în partea de nord 
a înalţilor munţi tibetani. 

Din aceste regiuni au provenit mongolii, hunii, tătarii şi turcii, 
populaţii forţate să migreze din cauza înmulţirii lor excesive. In final, ele s- 
au stabilit în est sau în vest, provocându-le mari probleme populaţiilor 
indigene. 

La est sihiniţii, iar în Japonia meduhediţii au fost nevoiţi să suporte 
jugul mongolilor. La vest, hunii, aliaţi cu tătarii, iar mai târziu turcii, şi-au 
făcut simţită influenţa, fiind cauza marilor invazii care vă sunt bine 
cunoscute din istorie. 

In epoca actuală se fac numeroase încercări de a fertiliza ţările 
deşertice din Asia centrală, pentru a le transforma în oaze. Din păcate, 

înţelegerea necesară acestui gen de operaţiuni este încă mult prea învăluită 
de întunericul superstiţiilor păgâne. Aşa se explică de ce aceste mari regiuni 
vor mai avea încă mult de aşteptat până când îşi vor putea regăsi fertilitatea 
pe care au avut-o în perioada de dinainte de Noe. 

Cea mai bună dovadă că aceste ţinuturi erau cândva fertile, inclusiv 
o mare parte din Siberia, o reprezintă mamuţii, care mai pot fi găsiţi încă în 
zilele noastre odihnindu-se sub gheţurile eterne şi care, la fel ca atâtea alte 
animale ierbivore, nu şi-au mai putut găsi hrana după marele cataclism şi au 
dispărut complet ca specie. In afară de mamuţi, în această regiune mai trăiau 
cerbi, oi, licorni - toate de dimensiuni gigantice -, precum şi alte animale, 
ale căror fosile pot fi găsite în munţii Ural, dar mai ales în cavernele din 
Tibet, precum şi sub gheţurile Siberiei. 

Unii s-ar putea întreba de ce nu se găsesc şi resturi ale corpurilor 
umane, îndeosebi în Siberia. Răspunsul este că trupul uman este mult mai 
eteric în structura sa, putrezind astfel mult mai uşor. Acest lucru este cu atât 
mai valabil în ceea ce îi priveşte pe descendenţii lui Adam! 

Cât despre populaţiile pre-adamite, numite şi cefonasimi 
(observatorii firmamentului), fosilele lor mai pot fi descoperite ici şi colo. 
Există chiar şi descendenţi în viaţă ai acestor oameni-animale, care ocupă un 
loc intermediar între descendenţii lui Cain şi maimuţele contemporane 
precum cimpanzeii şi urangutanii. 

între toate speciile de animale, ei au fost cei care posedau cea mai 
înaltă inteligenţă instinctivă. Ştiau să îşi construiască locuinţe relativ 
uniforme, precum şi poduri din pietre peste râurile năvalnice. Când apa 
trecea peste podurile lor, lucru care se întâmpla frecvent, ei îşi construiau 
altele, în aval, ajungând astfel până la zece astfel de construcţii care se 
succedau într-un aliniament de terase stângaci construite. De altfel, aceste 
poduri nu le foloseau la nimic, căci apa care se acumula în spatele lor se 
scufunda pe toate. 

Aceste fiinţe umane erau înzestrate cu o coadă scurtă, acoperită cu 
păr. Ele au construit ziduri ale căror vestigii mai pot fi văzute şi astăzi şi 
cărora li se atribuie o mare vechime. Pe bună dreptate de altfel, căci aceste 
ziduri (în special cele din regiunile muntoase) au o vechime care o depăşeşte 
cu mult pe cea a lui Adam. Ele nu reprezintă însă opera unei inteligenţe 
umane libere, putând fi comparate cu construcţiile de o mare utilitate ale 
castorilor, care le permit acestor animale să îşi găsească din abundenţă 
hrana. 

De altfel, mai există şi alte animale pe pământ care îşi construiesc 
locuinţe, într-o manieră care le provoacă uimire oamenilor. Aceştia îşi dau 
însă cu uşurinţă seama că ele nu reprezintă opera unor fiinţe inteligente 
libere, pentru că sunt toate de acelaşi fel şi au aceeaşi formă. Materia din 
care sunt construite poate fi analizată de orice chimist experimentat, dar nu 
poate fi reprodusă prin combinarea substanţelor oferite de natură, la fel cum 
nu poate fi creată materia din care îşi ţese pânza păianjenul, din care îşi 

construieşte albina alveola, iar melcul cochilia. Cam la fel s-au petrecut 
lucrurile şi cu fiinţele pre-adamice (vezi în această direcţie şi „Marea 
Evanghelie a lui Ioan" voi. 8, cap. 72), care mai pot fi întâlnite încă în 
pădurile din Africa şi în cele din America de Sud. 

Cred că am reuşit să vă prezint pe scurt, cât de clar am putut, forma 
pământului din perioada lui Adam, astfel încât să nu îmi mai puneţi întrebări 
pe marginea acestui subiect. 

Nu mai doresc să adaug decât două observaţii: prima se referă la 
faptul că Dunărea nu şi-a croit actuala albie prin Porţile de Fier decât multe 
sute de ani mai târziu. Acest pasaj necesită o muncă artificială pentru a 
regulariza fundul albiei fluviului, astfel încât să poată permite navigaţia 
marilor vapoare. Celor care doresc să ştie ce s-a întâmplat cu obstacolele 
care înconjurau lacurile Mur-ului le recomand să contemple colinele care 
înconjoară solul acestei regiuni, precum şi solul propriu-zis. Ei vor putea 
înţelege astfel cu uşurinţă cum s-au format aceste coline şi albia Mur-ului 
(care este a treia albie a acestui râu). De asemenea, vor putea găsi şi albiile 
precedente ale râului, care au fost erodate treptat. 

Pe solul din împrejurimile Graz-ului (n.n. oraşul lui Lorber) veţi 
descoperi cu uşurinţă, la o adâncime nu prea mare, pietre grele de 50 de 
kilograme, majoritatea având o consistenţă foarte dură. După regiunea 
Wildon, aceste pietre mari tind să fie înlocuite din ce în ce mai mult de 
pietre mici, iar dincolo de Radkersburg, până la vărsarea în Drava, de nisip. 
Explicaţia este simplă: Mur-ul avea deja în acest loc o albie foarte largă, iar 
presiunea foarte mare se datora cascadelor sale. 

Dacă veţi merge în Egipt, în regiunea cascadelor, veţi constata că în 
apropierea acestora albia este acoperită de asemenea cu un nisip de culoare 
roşiatică, iar uneori albicioasă. Motivul este că Nilul coboară într-o pantă 
regulată şi fără obstacole până în Mediterana, în timp ce celelalte fluvii 
coboară în pante abrupte, cu excepţia Dunării, care se varsă în Marea 
Neagră, a Volgăi, care se varsă în Marea Caspică, şi a Amazonului, din 
America, ce se varsă în Oceanul Atlantic. 

A doua observaţie se referă la inundarea finală a continentului 
american, care este prevestită în anumite legende obscure ale primilor 
locuitori ai regiunii. Aceste prevestiri nu se bazează pe nimic real. In 
perioada lui Noe, zonele joase ale acestui vast continent erau deja 
scufundate în apă. In timp, ţinutul solid s-a ridicat din ce în ce mai mult 
deasupra apei, dinspre nord către sud, în mare parte datorită erupţiilor 
vulcanice care au forţat marea să se retragă. 

In plus, a mai existat un eveniment natural grandios pe această 
planetă. In acele timpuri primitive, cea mai mare parte a mărilor se găseau în 
partea de nord a planetei. O suită neîntreruptă de insule începea de la 
extremitatea coastei vestice a Africii şi se întindea până în regiunea numită 
astăzi Brazilia, despărţind astfel nordul Oceanului Atlantic de sudul său. 

Aceste două mări uriaşe erau legate între ele prin tot felul de strâmtori, cea 
mai mare având dimensiunile Mării Roşii. 

In perioada în care continentele s-au ridicat la suprafaţă şi fundul 
oceanelor a suferit mari transformări din cauza activităţii vulcanice, 
majoritatea acestor insule au dispărut sub ape. Astfel, Marea Nordului s-a 
putut revărsa fără oprelişti în Marea Sudului prin acest mare pasaj. In 
emisfera nordică a planetei au apărut astfel noi insule şi pământuri locuibile, 
inclusiv pământul Americii. 

In schimb, sudul Africii, care cobora cândva mult mai mult către pol, 
a ajuns să fie scufundat sub ape. într-adevăr, relieful submarin începe să se 
înalţe cu mult înaintea masivului Cap al Bunei Speranţe, provocând mari 
dificultăţi navelor care doresc să treacă prin această regiune pe vreme rea şi 
care sunt nevoite să facă un ocol considerabil pentru a ajunge în partea plată 
a oceanului de la est. Aici, navigaţia devine mult mai uşoară. 

Acesta a fost potopul Americii şi al insulelor din Ocean. Nu are sens 
să împingem şi mai departe în timp cercetările noastre, căci am fi nevoiţi să 
ajungem în perioada creaţiei primordiale şi să analizăm teoria migraţiei 
mărilor. 

Tot ce vă mai pot spune este că: „Domnul Dumnezeu a organizat 
astfel lucrurile încât timpurile să se schimbe, iar noi, oamenii, să ne 
schimbăm odată cu ele!" 

De aceea, lăsaţi pământul în pace, căci peste o mie de ani el va fi 
oricum foarte mult schimbat! - Aici se încheie aceste explicaţii 
suplimentare, menite să vă ajute să înţelegeţi mai bine lectura Evangheliilor 
şi a cărţilor lui Moise! Amin. 

